
Pirma giesmė 


PASAULIO SUKŪRIMAS 


Širdį man traukia giedot, kaip naujus pavidalus gavo 
Žemiški kūnai. Dievai, palydėkit (jūs viską ir keitėt) 
Užmojį šį sėkme ir, giesmei neleidę nutrūkti, 

Nuo pat pasaulio pradžios lig mano laikų ją priveskit. 

Prieš sukūrimą dangaus, kurs gaubia žemynus ir jūrą, 
Veidą vienodą gamta visame pasauly tyrėjo, 

Jį Chaosu vadino: tai medžiagos masė belytė, 
Didelė ir sunki krūva susimaišiusių sėklų, 
Turinčių jungtis vėliau į visokių pavidalų daiktus. 
Nei pasauliui šviesos dar neteikė tuosyk Titanas, 
Nei augdama pilnyn nestorino pjautuvo Febė, 
Nei vaiskiame ore'paskendus nekybojo Žemė, 
Savo svoriu į šalis svirdama, nei rankų ištiesus 
Žemės pakrantėm plačiai nebuvo dar Amfitritė. 


Nors ir žemė seniai, ir jūra buvo, ir oras, 


Žemėj tačiau negalėjai stovėt nei mariomis plaukti, 

Orui gi stigo šviesos, ir niekas lyties neturėjo. 

Pradmenys kliudė vieni kitiems, nes šalti su karštaisiais 

Grūmėsi kūne vienam, drėgnieji skaudė sausuosius, 

Šiurkštūs švelnius, o besvoriai kentė nuo turinčių svorį. 
Dievas, arba prakilnesnė būtis, šią kovą sustabdė, 

Sausžemį nuo dangaus, o jūrą nuo žemės atrėžė 

Ir nuo tirštųjų miglų atskyrė žydrąjį dangų. 

Viską atraizgęs ir iš krūvos aklosios išėmęs, 

Atskiras davė sritis ir santarvės saitais susiejo. 

Skliausto dangaus galybė — ugnis, neturinti svorio, 

Suplieskė ir aukštybėj pačioj sau užėmė vietą. 

Ir lengvumu, ir vieta arčiausias kaimynas jai oras. 

Žemė, tirštesnė už juos, pradus susitraukė sunkiuosius 

Ir dėl svorio nusviro žemyn, kraštais jos aplinkui 
Vandenys ėmė sruvėt, tvirtai apjuosę pasaulį. 

Taigi kai dievas tasai belytę medžiagos krūvą 
Šitaip supjaustė dalim ir dalis padarė visatom, 
Žemę visų pirma, idant vienoda ir lygi 
Būtų iš pusių visų, surideno į kamuolį didį. 
Tuosyk paleido upes ir liepė vėjams greitiesiems 
Pūsti pakilus ir skriet lig žemės krantų tolimiausių. 
Ežerus davė be to, šaltinius ir palias neribotas... 
Tekančias srauniai upes krantais vingiuotais sukaustė, 
Srūva jos pusėm visom ir vienos susigeria žemėn, 
Kitos pasiekia marias ir, laisvan vandenynan patekę, 
Vietoj upės krantų nūn tranko jūrų pakrantes. 
Liepė plytėti laukams, nuslinkti į žemumą kloniams, 
Slėptis po lapais miškams, iškilti uolotiems kalnynams. 
Lygiai kaip kairę nuo tol ir dešinę pusę padangės 
Kerta dvi juostos grečium, penkta gi žymiai karštesnė, 
Lygiai taip Žemę po jom tokiuo pat skaičium suskirstė 
Dievo galinga ranka: tiek juostų įspausta ir žemėj. 
Ta vidurinė tarp jų gyventi netinka dėl karščių. 
Dengia sniegynai jų dvi, tarp šiųdviejų porą įrėžęs, 
Leido joms būt nuosaikioms, primaišęs šalčio į liepsną. 

Oras gi kybo virš jų ir, kiek lengvesnis už žemę 
Ir užu vandenį jis, tiek bus svaresnis už ugnį. 
Liepė ten ir migloms, ir debesiui vietą užimti, 
Krečiantiems širdis žmonių trankiems griausmams su perkūnais 
Ir žaibų žarijas į žemę žeriantiems vėjams. 
Betgi ir jiems ne visur, kur norėtų, pasaulio kūrėjas 
Leido gyvent ore: ir šiandien juos vos besulaiko, 
Kai jie paleidžia vadžias į savo pusę kiekvienas: 
Rodos, pasaulį sugriaus — tokia nesantarvė brolių'. 
Euras Aušros šalin, nabatiečių kraštan pasitraukė 
Ir į Persidę bei kalnus po spinduliais rytmetiniais. 
O vakarų krantai, sušildomi sėdančios saulės, 
Tapo Zefyrui savais, kai skitus su Grįžulo Ratais 
Užėmė sau Borėjas šiaurus; jam priešingą žemę 
Nuolat lietaus debesim drėkina Austras šlapiasis. 
Šių gi visų viršuj patalpino eterį vaiskų, 


Kurs nei svarumo nė kiek, nei nuosėdų žemės neturi. 

Kai šiom aiškiom ribom atitverti jau pabaigė viską, 

"0 Tuosyk padangėj plačioj pradėjo žvaigždės mirgėti, 
Buvę prislėgtos lig šiol belytės medžiagos svorio. 

O kad sritis kuri nors be padaro gyvo neliktų, 
Liepė dievams ir žvaigždėms padangių plotuos gyventi“. 
Žibančių žvynais žuvų gyvenimui vandenys teko, 

"* Žemė sava žvėrims, o paukščių plasnojimui — oras. 
Betgi nebuvo lig šiol dar padaro jokio tauresnio, 
Apdovanoto protu, kurs viską valdyti pajėgtų. 

Gimė žmogus*: gal jį iš dieviškos sėklos išugdė 
Tuosyk visatos kūrėjas, pradžia tobulesnio pasaulio, 

0 Ar gal žemė jauna tebesaugojo dangiškas sėklas, 
Gavusi jas neseniai iš eterio, savo gentainio. 

Ją tad Japeto sūnus, su lietaus vandenim sumaišytą, 
Sužiedė pagal dievų, visatos valdovų, paveikslą. 
Kai gyvuliai kiti žemyn težvelgia į žemę, 

8 Veidą, pakeltą aukštyn, jis davė žmogui ir liepė 
Žvelgti dangun ir siekti žvilgsniu aukštuosius žvaigždynus. 
Taigi visai neseniai grubi ir belytė dar žemė 
Perkeista gavo Žmogaus naujai atsiradusią lytį. 


KETURI PASAULIO AMŽIAI 


Aukso amžius pradžioj buvo leistas, kurs be -baudėjo 
Gerbė šventai, be įstatymo, pats teisingumą ir tiesą. 
Niekam bijoti bausmės nereikėjo, nei grasymo žodžių 
Niekas varinėj lentoj nekabino“, ir pulkas bičiulių 
Nėjo į teismą maldaut ir drebėti prieš teisiančio veidą“. 
Niekas nekirto pušies, ir, tapus laivu, nesileido 
Ji nuo gimtųjų kalnų pasaulio plačiau pamatyti. 

Ir, be savųjų krantų, nežinojo žmonės kitokių. 
Statūs grioviai tuomet nejuosė dar mūrų aukštųjų 

Ir nei trimito tiesaus, nei rago riestojo vario 

Niekas nematė, šalmų nei kardo: be kario pagalbos 
Leido ramiai žmogus malonų poilsio laiką. 

Žemė, lig tolei laisva, kauptuko nejudinta niekad 

Ir noragu nežeista, pati jam duodavo viską. 

Tenkinos valgiais tokiais, kurių nieks nevertė tiektis: 
Žemuogių krūmo vaisius bei kalno žemuoges rinko, 
Sedulas ir dygiuos krūmynuos karančias uogas, 
Ir gileles, kurias plačiašakis ąžuolas bėrė. 
Amžiais pavasaris buvo tuomet, ir švelnūs zefyrai 
Glostė maloniai gėles, išdygusias sėklai nekritus. 
Žemė, arklų neliesta, javus brandindavo veikiai, 
Ir nekartoti laukai nusvirusiom varpom bolavo. 
Upės nektaro vienur, kitur gi — pieno tekėjo, 
Ir auksaspalvis medus lašėjo nuo ąžuolo žalio. 

O kai, Saturną giliai į Tartarą juodą nutrėmęs, 
Sostan Jupiteris sėdo, sidabro karta prasidėjo; 
Auksui ji neprilygo, bet buvo vertesnė už varį. 
Tuosyk pavasario seno dienas sutrumpino tėvas 
Ir keturiom dalim metus padalino: į žiemą, 
Rudenius nepastovius, karščius ir pavasarį trumpą. 
Tuosyk sausų kaitrų užvirintas oras pradėjo 
Skaisčiai žėrėt ir, vėjų sutrauktas, ledas pakibo. 
Prireikė lįst žmonėms į namus, namai gi jų buvo 
Olos, krūmynai žali ir žieve suraišiotos žalgos. 
Tuosyk Žmogus į vagas Cereros sėklas «subėrė 
Ir po jungu sunkiu sumaurojo iš nuovargio jautis. 

O po šitos trečioji karta atėjo varinė 
Būdo nuožmesnio nei tos ir linkus prie žvangančių ginklų, 
Nors be kaltybių sunkių. Kietos geležies — paskutinė. 
Greit įsibrovė į šios prastesnės naugės gadynę 
Visos niekšystės, pabėgo garbė, teisingumas ir gėda, 
Į jų vietas atsikėlė klasta, apgaulė ir pinklės, 
Prievarta, smurtas, jėga ir kruvinas turtų geidimas. 
Burės suplazdo nuo vėjų, kurių lig šiolei jūreivis 
Dar nepažino, ir, virtę laivais, bangomis nusiūbavo 
Amžiais aukštuosiuos kalnuos siūravusios pušys skarotos. 
Bendrą visiems pirmiau kaip saulės šviesumas ir oras 
Iš atsargumo žmogus paženklino ežiomis žemę. 
Ir ne vienų grūdų, privalomo dovio, iš josios 
Ėmė dabar reikalaut: nepabūgo į gelmenis leistis, 
Kasė iš jų turtus, tą akstiną blogio visokio, 
Paslėptą jos viduriuos tarp Stikso juodųjų šešėlių. 
Ir geležis nuožmi, ir nuožmesnis už geležį auksas 

Lenda į viršų, abiem jais kovoti tuoj stveriasi Karas 

Ir kruvinais nagais ginklus sužvangina kraupiai. 

Plėšk — ir gyvensi iš to! Šeimininkui pavojus iš svečio, 
Uošviui iš žento šalies, suretėja meilė tarp brolių, 

Vyras galvoja, kaip žmoną užmušt, o toji — kaip vyrą, 
Stingdančius kraują nuodus baisingos pamotės taiso, 

Ir jau iš anksto sūnus, kiek tėvui metų, teiraujas. 

Meilė visai sutrypta, ir žemę, kraujuos paskandintą, 
Ryžos palikt Astrėja pati paskutinė iš deivių. 


GIGANTAI 


O kad aukštam danguj nebūtų ramiau negu Žemėj, 
Sako, prieš jo erdves kėsinęsi kitkart gigantai, 
Kalnus sunešę ir juos lig aukštųjų padangių sukrovę. 
Tėvas tuomet visagalis žaibais nuspyrė Olimpą 
Ir nuo Osos aukštos nusviedė Peliją sunkų. 
Kai po griuvėsiais šitais suvirto kūnai baisieji, 
Žemė, savųjų sūnų krauju apšlakstyta gausingai, 
Jo prisigėrė visa, dar šiltą jį atgaivino 
Ir, kad paminklas jos padermės koks nors pasiliktų, 
Davė žmogaus pavidalą jam. Bet ir ši pastaroji 
Genkartė niekė dievus ir, žiaurių žudynių ištroškus, 
Griebėsi smurto visur: žinok — ji gimus iš kraujo. 


DIEVŲ PASITARIMAS 


Kai iš aukštybių dangaus Saturno sūnus tai pamato, 
Tik suvaitoja ir, Likaono begėdiškas vaišes, 
Taip nesenas ir dar nežinomas niekam, atminęs 
Bei rūstybė širdy, kaip Jupiteriui dera, pašokęs, 
Kviečia tarybon dievus, ir tie negaišuodami renkas. 
Vieškelis eina aukštai, kai giedras dangus, jį matysi, 
Paukščių Taku jį vadinam, garsiu dėl savo šviesumo. 
Juo ir keliauja dievai prie rūmų perkūnvaldžio didžio 

Ir į valdovo namus. Dešinėj nuo jų ir į kairę 
Rūmai kilmingų dievų atvirom lankytojams durim“. 
Liaudis kas sau gyvena toli, o čiagi didžiūnai 
Ir garbingieji dangaus piliečiai namus pasistatė. 
"> Čia ta vieta, kurią, jei drąsą duotų kas žodžiui, 
Aš nepabūgčiau vadint dangaus aukštybių Palociais'. 
Taigi kai šviesūs dievai marmurinėj menėj susėdo, 
Soste aukštam jis pats, ant drambliakaulio skeptro parimęs, 
Triskart ir keturiskart papurtė garbanas savo, 

'80 Pilnas grėsmės, nuo kurių sudrebėjo žvaigždynai ir žemė, 
Lūupas savąsias piktai atvėrė ir šitaip prakalbo: 
„Rūpesčio dėl pasaulio valdžios ne daugiau teturėjau 
Aš tuo metu, kada angiakojų kiekvienas kėsinos 
Dangų sau rankų šimtu pasigrobt ir jame viešpatauti. 

'š2 -Priešas, tiesa, tai buvo žiaurus, bet kovą turėjau 
Vietoj vienoj tuomet ir viena priežastis jai tebuvo. 
Nūngi pasauly visam, juosiamajam šniokščiančių jūrų, 
Padermę visą Žmonių turiu sunaikinti: prisiekiu 
Požemių upėm juodom, sruvenančiom Stikso giraitėm“. 

'290 Viskas mėginta, tačiau nepagydomą sąnarį kūno 
Kardu nukirsti turiu, kad vietos sveikos neužkrėstų. 
Pusdievių daugel yra ir kaimo globėjų, ir nimfų, 
Faunų, satyrų pulkai ir mėgstančių kalnus silvanų. 

Nors jiems dangaus šlovės mes dar nesiteikiame duoti, 

'25 Betgi toj žemėj, kurią jiems davėme, leiskim gyventi. 
Argi jūs tikit, dievai, kad jie bus pakankamai saugūs, 
Kai man pačiam, žaibų ir jūsų galingam valdovui, 
Pinkles išdrįso spęst garsus žiaurumu Likaonas?“ 

Triukšmą pakėlė dievai ir karštai reikalavo nubausti 

200 Drįsusį šitaip daryt. Taip lygiai buvo ir tuosyk, 

Kai nevidonų gauja paskandint, kas romėniška, siekė 
Cezario kraujo klane: sukrėsta netikėto žuvimo, 

Nirto žmonių giminė ir drebėjo visas pasaulis. 

Tau palankumas žmonių ne mažiau juk mielas, Augustai, 

205 Kaip kad Jupiteriui buvo dievų?! Ranka jis ir žodžiais 
Liepė murmėjimą baigt, ir tie kaip numirę nutilo. 

LIKAONAS 


Kai klegesys, valdovo rūstaus sustabdytas, nuščiuvo, 
Tuokart Jupiteris vėl nutraukė tylą ir tarė: 
„Bausmę, priklausančią jam (tik būkite ramūs), jis gavo. 
Tik pasakysiu, kokia ta bausmė ir kuo jos nusipelnė. 
Mano ausis pasiekė gandai apie laiko nešlovę. 
Galgi jie dar netikri. Aš leidžiuos iš aukšto Olimpo 
Ir, nors dievas, žmogum pasivertęs vaikštau po žemę. 
Butų čia gaištas skaičiuot, kokių ir kur nedorybių 
Aš pamačiau: gandus gerokai pranoko tikrovė. 
Menalą perėjau aš, žvėrių slėpynėmis baisų, 
Aukštą Kilenę po to ir šalto Likėjo pušynus. 
Čia įėjau į labai nesvetingų arkadų valdovo 
Rūmus, kada už savęs jau vilko sutemos naktį. 
Ženklą daviau, jog dievas esu, ir žmonės maldauti 
Šoko bemat. Pasijuokęs pirma iš maldų, Likaonas 
Sako: „Tikriausiu būdu išmėginsiu aš greitai, ar dievas 
Jis, ar mirtingas žmogus. Kuo gali abejoti — netikra“. 
Ruošiasi naktį mane, sukaustytą miego, užpulti 
Ir nužudyt: tik tokiu būdu jis tiesą patikrins. 
Betgi ir to negana: jis durklu perskrodžia gerklę 
Žmogui vienam iš molosų genties, kurs įkaitu buvo, 
Ir vandeny karštam jo pusę pusgyvio kūno 
Žiauriai išverda, o pusę ugny pavartydamas kepa. 
O kai ant stalo tai man padėjo, aš, žaibą paleidęs, 
Nuverčiau stogą staiga ant vertų šeimininko penatų. 
Jis nusigandęs paspruko ir kaime, kai viskas nutilo, 
Užkaukė tuoj ir stengės tuščiai prabilti: plėšrumas, 
Prigimtas jo nasrams, su įprastu noru žudyti 
Puola visur aveles — ir šiandien jį džiugina kraujas. 
Jo apdarai pavirsta gaurais ir kojomis žastai, 
Tampa vilku, senosios lyties išlaikydamas žymę: 
Žilė jam lygiai ta pat ir toks pat snukio nuožmumas, 
Žvilgsnis toks pat akių, tas pats žiaurumo paveikslas. 
Dingo vieni namai, tačiau pražūties nusipelnė 
Ne jie vieni: kaip žemė plati erinijų valdos. 
Rodos, prisiekę jie pikta daryt. Greičiau tesulaukia 
(Taip jau nuspręsta tvirtai) bausmės jie visi ligi vieno!“ 

Tėvo sprendimui vieni jų pritaria žodžiais ir kursto 
Nirštančio pyktį, kiti pasitenkina tyliai prijautę. 
Betgi žmonių giminės netekimas visiems jiems vienodai 
Skaudina širdį, todėl jie klausia, kaip žemė atrodys, 
Likus tuščia be žmonių, kas bers ant aukuro aukai 
Smilkalus, ar ne žvėrims atiduos jis žemę nusiaubti. 
Šito teiraujas dievai, o jų valdovas neduoda 
Jiems nerimauti: tai jo bus darbas, jis žada nuostabią, 
Į dabartinę visai nepanašią, genkartę naują. 


TVANAS 


Ir jau buvo žaibus į visą žemę beleidžiąs, 
Bet pabijojo, kad gali. šventasis dangus užsiplieksti 
Nuo neribotos ugnies ir:pasaulio ašis supleškėti. 
Atmena jis likimo knygas: ateisiąs toks laikas, 
Kai-vandenynai visi ir žemė, ir netgi aukštieji 
Rūmai liepsnosią, dangaus. ir visatos pastatas griūsiąs. 
Deda į šalį strėles, kiklopų. rankų darytas, 
Maga kitokia bausmė — paskandinti mirtingąją gentį 
Vandenysė ir lietų visur iš padangių nuleisti. 
Tad Akviloną tuojau į Eolo urvus uždaręs, 
Lygiai ir vėjus kitus, kurie debesis vaiko nuo žemės, 
Atveria Notui duris. Sparnais aprasojusiais Notas 


? Išlekia, „veidą tamsia kaip dervos skraiste apsigaubęs. 


Liūtim apsunkus barzda, nuo plaukų jam darganos žliaugia, 
Tvyro miglynai kaktoj, sparnai ir klostės rasoja, 


“O kai - plačiai pakibusius debesis rankom paspaudžia, 


270 

Drioksteri griausmas ir sodriu lietum prapliumpa padangės. 
Deivės Junonės siųsta, margiausiom spalvom apsirengus, 
Vandenis siurbia Iridė ir debesis girdo gausingai. 

Patalu gula javai, graudingai aprauda kaimietis 

Žuvusias viltis: ilgų jo metų triūsas prapuolė. 

Betgi to vieno dangaus negana Jupiterio pykčiui. 
Tad pagalbinėm bangom jį paremia brolis žydrasis!“, 
Kurs pasišaukia upes. Ir tos atėjo į savo 
Viešpaties rūmus melsvus. „Dabar neleidžia man laikas 

Raginti jūsų ilgiau: parodykit savo galybę. 

Reikalas toks. Jūs atverkit namus ir, slenkstį išgriovę, 

Savo srovėms vadžias paleiskit visas, kiek įstengiat!“ 

Baigė. Tos grįžta namo, atlaisvina žiotis šaltiniams 

Ir į marias banguoja laisvai, be kamanų varžto. 

Tridančiu savo jis pats suduoda žemei, o toji 

Sudreba, ir keliai vandenims visi atsidaro. 

Upės, patvinę plačiai, per plynus laukus pasileidžia, 

Neša javus su medžiais drauge, su žmonėm ir galvijais, 

Su pastatais visais ir esančiom ten šventenybėm. 

Jeigu kokie namai pasiliko vietoj, įstengę 

Negandai šiai atsispirt, jų stogo šelmenį aukštą 

Vilnys užliejo, giliam sūkury panardindamos bokštus. 
Jau nebebuvo jokios ribos tarp žemynų ir jūrų: 

Marios telkšojo perdėm ir marioms nebuvo pakrančių. 

Kraustosi vienas kalvon, o kitas laivėj lenktojoj 

Kapstosi irklais tenai, kur vakar žambrį grąžiojo. 

Šitas per varpas javų, per kaminus skendinčio kaimo 

Irias luotu, o tas meškerioja iš guobos viršūnės. 

Inkaras sminga, jei kur pasitaiko, pievoj žaliojoj 

Ir lenktanosiai laivai prašliaužia viršum vynuogynų. 

Kur neseniai gazelė grakšti žolytę rupšnojo, 

Tyso dabar, plačiai išsidrėbę, ruoniai šlykštieji. 

Stebis po vandeniu miestais, namais ir miškais nereidės. 

Girios — delfinų vieta, jie laigo, kur šakos aukščiausios, 

Ir žaisdami bangų siūbuojamus ąžuolus tranko. 

Plaukia vilkai su avim, vilnis gi rusvąjį liūtą 

Neša su tigrais draugėj, nei iltys žaibuojančios šernui, 

Nei nepralenkiamos kojos dabar nebepadeda elniui. 

Žemės ilgai ieškojęs sausos, kur galėtų nutūpti, 

Paukštis, pailsus sparnams, nukrito, klajoklis, į jūrą. 

Marių besaikė valia visus kalnelius paskandino, 

Plaka viršūnes kalnų ligi šiol neregėtos jiems bangos. 

Didžiąją dalį pagrobia vanduo. Ko vanduo pagailėjo, 

Nuskriaudė tuos valgiu ir ilgainiui pribaigė badas. 

DEUKALIONAS IR PIRA 


Aoniečius nuo Aktės laukų atskyrus Fokidė, 
Žemė naši, kol buvo žeme, bet laikmečiu tuoju — 
Jūrų bekraščių dalis ir plotai staigaus vandenyno. 
Kalnas antai status dviem pirštais siekia padangę, 
Šaukiamas Parnasu, pro debesis kyšo viršūnės. 
Deukalionas prie jo (kitur vis vandenys dengė) 

Ir jo gyvenimo draugė, mažu laiveliu prisiyrę, 
Kalno dievus pagarbina tuoj ir Koriko nimfas 
Su žiniuone Temide, kuri orakulą valdė. 

Vyro, doresnio už jį, kurs taip mylėtų teisybę, 
Kito nebuvo nei moters kitos, už ją dievotesnės. 

Visą pasaulį, gilių vandenų apsemtą, pamatęs, 
Vyrą vos vieną iš tiek milijonų gyvą belikus 
Ir ją vos vieną iš tiek milijonų gyvą bevargstant, 

Juos be kaltybių abu, dievų gerbėjus abudu, 

Debesis ėmė vaikyt ir, miglas akvilonais išblaškęs, 
Dangui parodė žemes Jupiteris, žemei gi dangų. 
Dingsta ir marių šėla, nes, ietį trišakę nuleidęs, 
Vandenis tildo gelmių valdovas ir, virš vandenyno 
Stirksantį po prigimtąja skraiste iš purpuro tyro 
Žydrą Tritoną pašaukęs, jam sraigės kiaukutą skardų 
Liepia tuojau papūst ir, davus ženklą, atšaukti 
Plūstančias upių bangas. Tas paima kriauklę suktinę, 
Dykavidurę, kuri nuo pirmojo sriego platėja, 
Kriauklę, kuri, vidury vandenyno gavusi kvapo, 
Skardo pripildo krantus ir ryto, ir vakaro pusėj. 

Vos tiktai lūpom šlapiom pro varvančią barzdą Tritonas 
Palietė ją ir, papūtęs stipriai, pasitraukti įsakė, 

Marių ir potvynio vandenys jį visi tuoj išgirdo, 

O kai išgirdo, visi vėl prisiminė drausmę ir tvarką. 
Jūra vėl turi krantus, vagoj vėl sutelpa upės, 
Potvynis slūgsta visur, viršūnės kalnų pasirodo, 

Žemė iškyla, daugiau sausumos, vis liūgams mažėjant, 

Ir po ilgų dienų apnuogintos girių viršūnės 

Eina aikštėn su juodu purvu tarp šakų ir šakelių. 

Gimė pasaulis naujai. Pamatęs visą jį dyką, 
Plotuose žemės plynuos viešpataujant spengiančią tylą, 

Deukalionas, paplūdęs ašarom, kreipias į Pirą: 
„Žmona tu ir seserie, vienintele moterie žemėj! 
Mus giminystė pirmiau, kilimas iš dėdės, surišo, 
Santuokos saitai po to, dabar gi riša pavojai: 
Žemėj visuos kraštuos, kiek mato rytai ir vakariai, 
Mudu vieni telikom: nusinešė vandenys viską. 
Betgi ir mūsų viltis išgelbėti savo gyvybę 
Dar netikra, ir nūn tebegąsdina debesys dvasią. 
Jeigu viena be manęs nuo likimo būtum ištrūkus, 
Kaipgi tu, vargše, jaustumeis nūn? Kaip naštą baisybių 
Neštumei šiandien viena? Kas kenčiančiai duotų paguodą? 
Tu patikėk manim: jei gelmės tave pasigrobtų — 
Pulčiau tuoj paskui ir aš: ir mane lai gelmės pagrobia. 
O, kad aš tėvo menu atgaminti žmones iš žemės, 
Duoti jai lytį žmogaus ir dvasią įkvėpti galėčiau!!! 
Nūn mirtingosios genties atstovai belikome mudu, 
Šitaip nuspręsta dievų: žmogus tegu ateičiai lieka“. 
Baigė, ir verkia abu. Galop nusprendė maldauti 
Valią dangaus, pagalbą teduos pranašavimas šventas. 
Nieko nelaukę todėl prie Kefiso bangų jie prieina, 
Nors ne visai tyrų, bet savo jau rėžiančių vagą. 
Ten pasisėmę vandens ir juo pasišlakstę abudu 
Galvas sau ir drabužius, nedrąsų žingsnį pakreipia 
Deivės šventovėn aukšton, kurios skliautus samanotus 
Dengė pelėsiai balkšvi, aukurai gi stovėjo užgesę. 
Laiptus šventovės pasiekę, abu parpuolė maldingai 
Žemėn kniūpsti, karštai pabučiavo akmenį šaltą 
Ir taip kalbėjo: „Jeigu, teisingų maldų nugalėtas, 
Kiek sušvelnėtų dangus, jei pyktis dievų atsileistų, 
Teikis, Temide, apreikšt, kaip nuostolį atitaisyti 
Mūs padermės, ir duok pagalbą skenduoniui pasauliui!“ 
Deivei pagailo, ir ji atsakė: „Palikit šventovę 
Ir, atsijuosę rūbus bei galvas skraiste apsigaubę, 
Mėtykit sau už pečių didžiosios motinos kaulus“. 
Apmirė juodu ilgam. Galop pirmutinė nutraukia 
Lūpomis tylą Pira ir deivės klausyt atsisako; 
Virpančiom lūpom, kad jos pagailėtų, maldauja ir '''0 
Močios šešėlį užgaut, išdrįsusi mėtyt jos kaulus. 
Svarsto tuo tarpu žodžius, kuriuos pranašaudama deivė 

Apgaubė juoda misle, tarpusavy tarias abudu. 

O Prometėjo sūnus švelniausiais žodžiais ramina 

Epimetidę ir sako: „Ar mano omė apgaulinga, 

Arba žosmė — šventa ir darbo nedoro neliepia. 

Močia didžioji — tai žemė, o akmenis kietus jos kūne 

Kaulais vadina ir juos už pečių mums mėtyti liepia“. 
Norint Titano duktė ir tikėjo vyro spėjimais, 

Bet abejojo viltim: jiems taip netikėtinas rodės 

Šis paliepimas dangaus. Bet ką gi pakenks pamėginus? 

Eina šalin, atsijuosia rūbus, apsigaubia sau galvas 

Ir užu nugarų ims jie akmenis mėtyt, kaip liepta. 

Akmenys (kas patikės, jei neliudys seni padavimai!) 

Ima kietumą prarast, palieka visai nebetrapūs, 


“ Daros it vaškas minkšti ir minkštėdami gauna sau lytį. 

O kai išaugo, kiek reik, sau prigimtį gavo švelnesnę 
Ir jau galėjai įžvelgt, nors dar ne visiškai aiškią, 
Išvaizdą žemės žmogaus, lyg būtų kas marmurą skobęs, 
Bet neapgludinęs dar ir statulą grubią palikęs. 

Visa, kas buvo juose drėgniau dėl sulčių turėtų 

Ir apsivėlę Žeme, tuo pat ir kūne paliko. 

Ogi kas buvo stangru ir nelinko — pavirto į kaulus. 
Buvusi gysla lig šiol tuo pat pavidalu liko. 

Taigi trumpu laiku, dangaus gyventojams leidžiant, 
Akmenys, vyro mesti, sau vyrų pavidalą gavo, 

O moteriškės ranka sugrąžino moterį žemei. 

Esam todėl padermė kieta, nebijanti vargo, 

Ir tuo įrodom tvirtai, iš kokio daikto mes kilę. 


GYVIŲ PASAULIO ATKŪRIMAS 


O tuo tarpu kitus visokių pavidalų gyvius 
Žemė pagimdė pati, kai jos turėtąją drėgmę 
Saulės liepsna įšildė ir dumblas bei klampios paliūnės 
Pūtėsi nuo šilumos, o daiktų pradai vaisingieji, 
Dirvos, gyvybei imlios, kaip močios įsčių maitinti, 
Augo ir ilgainiui sau pavidalą tinkamą gavo. 

Taip, kur šlapius laukus paliko, grąžindamas tėkmę 
Savo senojon vagon, septynšakis Nilas drumstasis 

Ir kur padangių žvaigždė įkaitino dumblą dar šviežią, 
Ten, versdami grumstus, žemdirbiai daugybę visokių 
Gyvių atranda, tarp jų ir tokių, kurie užsimezgę 

Ir vos pradėję riedėt, kiti išriedėję gerokai, 

Tik neužaugę kaipreik; ne sykį viena pasirodo 

Kūno dalis gyva, kita gi — žemė grubiausia. 

Mat kai teisingu kiekiu šiluma ir drėgmė susijungia, 
Geba gyvybę užmegzt ir viskas iš jųdviejų gimsta. 
Kertas vanduo su ugnim ir, drėgmės prisigėręs, šiltumas 
Sukuria viską: dermė prieštaringa gimdymui dera. 
Taigi kai dumblo pilna, pasibaigus potvyniui, žemė 
Nuo spindulių karštų ir saulės padangėj įkaito, 
Tūkstančius davė lyčių ir dalį būtybių sukūrė 
Buvusių jau, kitas, neregėtas, sukūrė iš naujo. 


PITONAS 


Nors ji ir graužias, tačiau ir tave, didingas Pitonai, 
Tuosyk pagimdė, ir tu, lig šiolei angie neregėtas, 
Siaubas žmonių buvai, Parnase tiek užimdamas vietos. 
Sidabralankis šaulys!?, lig tol savo ginklą tekėlęs 


Vien prieš baikščiąsias ožkas ir prieš riestaragį danielių, 


Užvertė jį strėlėm, jų visą strėlinę išlaidęs, 

Ir su nuodais kartu jo pajuodusį kraują išliejo. 

O kad to žygio šlovė nuo laiko dantų nenukęstų, 
Įsteigė jis šventus žaidimus su garsingom varžybom, 
Pitiniais juos, nugalėto angies vardu, pavadinęs. 

Kas iš jaunųjų per juos ar kumščiu, ratais ar kojom 
Buvo laimėjęs, tą ir pagarsindavo ąžuolo lapai. 

Lauro nebuvo tuomet, ir galvą bei garbinius ilgus, 
Puošiančius ją, vainiku bet kokiu pagerbdavo Febas. 

DAFNĖ 


Dafnė gi buvo meilė pirmoji, kurią Kupidonas 
Febui savąja baisia kerštinga rūstybe sukėlė. 
Tebesipusdamas vis dėl angies įveikimo, Delietis 
Kartą pamatė, kaip Kupidonas kilpinį tempia, 

Ir jam suriko: „Kam tau, pasileidėli, didvyrio ginklai? 
Mūsų vienų pečiams tą naštą dera nešioti — 

Mūsų, kurie mirtinai pašauname žvėrį ir priešą 

Ir neseniai paklojom Pitoną, kurs tyso ant žemės 
Ir pragaištingu pilvu daugybę jos jugerių spaudžia. 
Tu gi patenkintas būk, kad pakuri meiles visokias 
Savo šituo žibintu ir garbe su mumis nesilygink“. 

Jam gi Veneros sūnus atsakė: „Kilpinis tavo 
Viską pašaus, o manasis — tave, ir kaip lygiai prieš dievą 
Niekis kiti padarai, taip tavo šlovė prieš mūsiškę“. 
Tarė, lengvučiais sparnais greit perskrodė mėlyną orą 
Ir, nusileidęs ant pavėsingo Parnaso viršūnės, 
Iš prikimštos strėlinės tuojau dvi strėles išsitraukė 
Ne tos pačios paskirties: ši veja, ta įkvepia meilę. 
Toji auksinė visa, net spindi aštri jos viršūnė, 
Šioji atšipus, buka, tik nendrė su antgaliu švino. 
Šia Kupidonas pašovė Penėjo dukterį nimfą, 
O ta aštrioji giliai Apolonui susmigo į širdį. 
Vienas pamilsta bemat, kita nuo pamilusio bėga, 
Slapstosi girių tankmėj ir dangstos Žvėrių sugautųjų 
Kailiais, tikra antrininkė tekėt nenorėjusios Febės. 
Kaspinas rišo skaistus be tvarkos sudėtus jos plaukus. 
Daugelis piršosi jai, bet ji, atmetus jų ranką, 
Nieko nenori girdėt apie vyrą, klajoja vien giriom, 
Jai ne vestuvės galvoj, ne meilė, ne santuokos saitai. 
Tėvas kartojo dažnai: „Tu žentą, dukrele, man duoki“. 
Tėvas kalbėdavo jai: „Man duoki, dukrele, vaikaičių“. 
Ji kaip kaltės negalėjo pakęst vestuvių žibintų, 
Skruostus skaisčius užliedavo tuoj droviausias raudonis, 
Ir ji sakydavo tėvui, apglėbusi švelniai jo kaklą: 
„Leisk man, tėveli brangus, mergystės džiaugsmu pasidžiaugti 
Visą gyvenimą taip, kaip tėvas leido Dianai“. 

Tėvas paklūsta, tiesa, tačiau tau gražumas neleidžia 

Buti, kaip nori, ir norui tavam pasipriešina grožis. 

Febas pamilo ir vest pasiryžo, vos Dafnę išvydęs. 

Ryžtą palaiko viltis: jo orakulai jį suklaidina. 

Tarsi lengvučiai šiaudai kad nupleška, varpas nupjovus, 

Kaip nuo žibinto tvora užsidega, jeigu praeivis 

Prikiša jį per arti ar numeta rytui išaušus, — 

Lygiai taip dievas dabar suliepsnoja, visa jo krūtinė 

Karščio pilna: viltis jam kursto beviltišką meilę. 

Regi, kaip jos plaukai netvarkingai driekias per kaklą, 

Ir sau pasako: „O, jei dar juos šukom paliestų!“ Jis mato 

Tarsi žvaigždes jos ugningas akis, vis regi jos lūpas, 

Jų negana regėt; jį žavi ir pirštai, ir rankos, 

Dilbys ir žastai, daugiau kaip lig pusės nuogai nudengtieji. 

„Po drabužiu bus dar tobuliau“,— pagalvoja. O Dafnė 

Bėga už vėją greičiau, nepaiso šaukiančio Žodžių: 

„Nimfa mieloji, palauk, nenubėk! Veju ne kaip priešas. 

Nimfa, palauk! Avis taip nuo vilko, taip elnė nuo liūto, 

Taip nuo erelio, sparnų negailėdami, sprunka balandžiai — 

Sprunka nuo priešo visi, o aš gi vejuosi iš meilės. 

Gaila bus man, parpulti gali, ir kojas erškėčiai 

Tau sudraskys (jie to neverti!), ir būsiu aš kaltas. 

Čia, kur tu bėgi, dygu. Nebėk taip greitai, maldauju, 

Lėtinki savo žingsnius. Ne taip greit ir aš tada vysiuos. 

Kam patinki, to sau ir ieškok. Ne kalnai man gimtinė, 

Aš ne bandų piemuo, nei ožkų su avim, nei raguočių 

Žvarbdamas čia neganau. Nežinai, nežinai, karštabūde, 

Nuo ko tu bėgi, todėl ir bėgi. Man Delas šventasis, 

Klaras, Tenedas, Patarų tvirtovė — man viskas tarnauja. 

Tėvas Jupiteris man. Per mane paaiškėja, kas buvo 

Ir kas yra, ir kas bus, ir stygos pritaria giesmei. | 

Mano strėlė taikli, bet viena dar taiklesnė už mano. 

Toji krūtinėj laisvoj negyjančią žaizdą atvėrė. 

Gydyti — amatas mano, pagalbos davėju vadina 

Visas pasaulis, žolių galybė vienam man priklauso. 

Bet man deja: žolėm jokiom nepagydysi meilės, 

Ir nors pagelbsti visiems, išradėjui jo menas bejėgis“. 
Būtų kalbėjęs dar jis, bet bailiu žingsneliu Peneidė 

Nuo jo pabėgo ir jo nepabaigtą kalbą nutraukė. 

Bet ir tuomet atrodė graži: ją išrengė vėjas, 

Smogdamas gūsiais iš prieš, plazdeno ir plaikstė drabužį, 
Plaukus pagaudamas šiaušė ir mėtė atgal ir į šalį. 
Prideda grožio bėgimas, bet dievas jau nebejstengė 
Žodžių meiliųjų eikvot ir taip, kaip meilė jam liepia, 
Pėdsaku vejasi ją, kas kartą paspausdamas žingsnį. 
Lygiai kaip gališkas šuo, lauke kai kiškį pamato, 
Skuodžia pašokęs jo vyt, o tas išsigelbėti stengias. 
(Vienas jau, rodos, pastvers, vos vos dantimis nepasiekia, 
Spaudžia prispyręs todėl ir snukį vis tiesia į priekį; 

Kitas nebetiki pats, ar jo nepastvėrė, ištrūksta 

Tam iš pačių dantų ir stveriantį snukį palieka.) 

Taip nūn mergaitei ir dievui: jį spartina viltys, ją — baimė. 
Betgi, kurs vejasi, tas, nūn meilės sparnų pakylėtas, 
Žymiai greitesnis, neduos atsikvėpti, bėgančiai lipa 

Jis ant kulnų, alsuoja į plaukus, palaidus ant kaklo. 
Jėgos jai baigė išsekt, išblyško ir, greito bėgimo 

Jau įveikta, į Penėjo bangas pažvelgusi tarė: 

„Tėve, pagalbą suteik! Jei galios turi tam upės, 

Žemę pražiodyki man ar pavidalą mano pakeiski: 
Baisiai aš jam patikau, jis gali mane pražudyti“. 

Vos tik ji baigė maldaut, sustingimas apima kūną, 
Minkštu brazdu apsitraukia bemat švelni jos krūtinė, 
Rankos išauga šakom, plaukai — lapotom šakelėm. 

Koja, lig šiol bėgli, šaknim aptingusia virsta, 

Aukšta viršūne burna, belieka jai vienas grakštumas. 
Febas ir tokią ją myli ir, ranką pridėjęs prie medžio, 
Jaučia, kaip plaka širdis žievės padengtojoj krūtinėj, 
Spaudžia į glėbį šakas, kaip gyvą kūną apglėbęs, 

Lūpomis siekia bučiuot, bet traukiasi medis nuo lūpų. 
„Žmona manąja tu būt negali, — Apolonas jai tarė, — 
Būsi tad mano medžiu. Visuomet man puoši tu, laure, 
Garbinius ant galvos, kankles ir mano strėlinę, 

Lacijaus didvyrius gaubsi, kai minios šaukdamos džiūgaus: 
„Io triumfe, io“, Kapitolijun eisenai žengiant!*: 

Tu prie Augusto vartų šventų kaip sargas budriausias 
Nuolat turėsi stovėt ir ąžuolą ten prižiūrėsi. . 

Ir kaip plaukai nekirpti ant galvos nesenstančios mano, 
Taip ir tu amžiais nešiok žalumyną, kurs pagarbai dera“. 

Baigęs nutilo Peonas. Šakom, vos virtusiom, lauras 
Linkteri, vietoj galvos pajudinęs aukštą viršūnę. 


IJONĖ 


Supamas girių aukštų, yra Hemonijoj alkas, 
Tempė vadinasi jis. Iš Pindo gelmių prasidėjęs, 
Varo Penėjas per jį putojančius vandenis savo; 
Krisdamas smarkiai žemyn, miglos debesim prisidengia, 
O tie, pavirtę garais, apšlaksto girių viršūnes. 
Krioklio šniokštimas alsus plačiausioj apylinkėj aidi. 
Čia ir buveinė, namai, čia amžiais gyvenimas visas 
Upės galiūnės: oloj tarp uolų įsitaisęs, Penėjas 
Vandenis valdo savus ir juose gyvenančias nimfas. 
Renkasi pirm visa ko ten upės gimtojo krašto, 
Nors ir nežino kodėl — pasveikint tėvo ar guosti: 
Želdantis tuopas Sperchėjas ir vis neramus Enipėjas, 
Ir Eridanas senolis, Amfrisas ramus ir Eantas. 
Kitos ateina vėliau, kurios, pasiduodamos srovei, 
Gena į jūrą bangas, nuvargintas vingių klaidžiųjų. 
Vieno Inacho nėra: giliausioj oloj pasislėpęs, 
Ašaras plukdo bangom dėl dukters nelaimingas, Ijonės, 
Tardamas, jog nebegrįš: nežino, gyva ji pasauly 
Ar jau šešėlių šaly. Nerasdamas niekur Ijonės, 
Mano, kad jos nebėra, ir būgštauja ko nors baisesnio. 
Grįžo iš tėvo jinai, ir Jupiteris, ją pastebėjęs, 
Tarė: „Mergaite, verta Jupiterio! Oi, bus laimingas 
Vyras tasai, už kurio ištekėsi! Eik šen į pavėnę 
Alko slėny giliam (ir parodė jai alko pavėnę), 
Kol tebešviečia šiltai vidurdienio saulė padangėj. 
Jei į landynę žvėrių baisu tau vienai kelt koją, 
Dievas globėjas tau bus, paslaptingon girion įėjus, 


Ir ne eilinis koks nors, bet aš, kurs rankoj galingoj 


Valdžią dangaus laikau ir laidau žaibus įsiubavęs. 

Tu tik,„nebėk!“ Mat bėgo jinai. Jau Lernos ganyklos 
Liko toli ir Lirkėjo laukai, pridaigstyti medžių, 

Dievas užleido tuomet tamsybes plačias į pasaulį, 

Žemę užklojo ir, ją pasigavęs, išplėšė mergystę. 

Tuotarp Junonė žvilgsniu į laukų platybes nukrypo, 
Baisiai nustebus visa, kad bėgliosios miglos padarė 
Naktį dienos vidury, suprato, kad jos ne iš upės 
Ir ne iš žemės drėgnos staiga išgaravę pakilo. 

Ji apsidairė, be to, kur josios vyras, nes buvo 

Kartų kartus nutvėrusi jį ir išdaigas žinojo. 

Niekur neradusi jo danguje: „(Gal klystu, — pasakė, — 
O gal aš vėlei auka“,— ir greit iš padangių aukštųjų 
Žemėn atskriejus lengvai, migloms išsiskirstyt įsakė. 
Kai tik pajuto žmonos išvykimą, Jupiteris greitai 
Pavertė balta karvyte Inacho dukterį jauną, 

Bet ji ir karvė graži, ir grožį jos Saturnaitė 

Pagiria, nors ir labai nenorom, ir klausia ji, kokiai 
Bandai priklauso, kieno ir iš kur, lyg nežinanti nieko. 
Žemė pagimdžiusi ją, sumeluoja vyras, kad liautųs 

Jį klausinėt. Jos kaip dovanos Junonė paprašo. 

Ką jam daryti? Nuožmu savo meilę taip atiduoti, 

O jei neduosi — įtars. Vienaip jam pataria gėda, 
Meilė jam kužda kitaip, ir gėdą viršytų meilė, 

Betgi nedavus dabar šitos dovanos paprastutės, 

Karvę sesuo ir žmona galės palaikyti ne karve. 
Dovaną gavo, tačiau dar ne tuoj nusikratė ji baime, 
Būgštavo vyro dar vis, kad gali pavogti, drebėjo. 
Argą pastatė dėl to, Arestoro sūnų, jos sergėt. 

Šimtą šviesiausių akių galvoj turėjo tas Argas. 

Taigi po dvi iš eilės jos gaudavo sau pailsėti, 

Kitos turėjo žiūrėt, stovėdamos nuolat sargyboj. 

Tad atsistojęs bet kur, matydavo Argas Ijonę: 

Jam prieš akis Ijonė visad, nors pats nusigręžęs. 
Leidžia ganytis perdien, o saulė nulindo už kalno — 
Veda į tvartą ją tuoj su virve užgaulinga ant kaklo. 
Minta ji karčia žole ir medžių šakelėm su lapais, 
Vietoje lovos minkštos ji. guli, vargšė, ant žemės, 
Kur nė žolės nėra, ir geria iš upės dumblotos. 
Kartais į Argą rankas maldaudama nori ištiesti, 
Betgi jai rankų nėra, kurias į Argą ištiestų. 
Skųstis mėgino tuomet, sumaurodama galvą pakėlus, 
Bet išsigando savęs, ją savas išgąsdino balsas. 

Ir štai pakrantėj jinai, kur žaidė anuomet ne sykį, 

Prie pat Inacho bangų, bet kai vandeny pastebėjo 
Niekad nebūtus ragus, savęs nusigandusi, bėga. 

Jos nei najadės dabar, nei Inachas pats nepažįsta, 
Kas ji tokia, o ji ir tėvą, ir seseris lydi, 

Leidžiasi glostoma jų, net stebina juos jos meilumas. 
Saują parauna žolės ir duoda jai senas Inachas, 
Laižo Ijonė rankas ir tėvo delnus bučiuoja, 

Ašarų ji nenulaiko ir, jei prakalbėti galėtų, 

Melstų pagalbos, jam savo bėdas ir vardą pasakius. 
Raidė, smėlin įminta, jam žodžių vietoj paliko 
Liūdnąjį ženklą dėl to, kad pavidalas kūno jai kitas. 
„Koks nelaimingas gi aš! — sušunka Inachas, apglėbęs 
Raudančiai karvei ragus ir kaklą, baltą kaip sniegas, — 
Koks nelaimingas esu! Ar tavęs neieškojau, dukrele, 
Žemės visuos kraštuos? Kol nesuradau, nežinojau, 


> Verkti man buvo lengviau. Tyli ir man tu nė žodžio 


Neatsakai, iš širdies gilumos vien dūsauji gailiai, 
Tu beįstengi vien tai ir į mano žodžius sumauroji. 
Aš, nežinodamas to, žibintus taisiau tau vestuvėms, 
Vyliausi žento pirmiau susilaukt, po to ir vaikaičių. 
Tau gi iš kaimenės reiks ir vyrą, ir sūnų turėti. 
Ir nė mirtis negalės pabaigt man skausmo bekraščio, 
Dievas aš vargui savam, užvertos man durys į mirtį, 
Ašaras vien gailias palieka lieti per amžius“. 
Beaimanuojantį taip jį nustumia Argas žvaigždėtas, 
Atima dukrą iš jo ir nuvaro tolyn į ganyklą, 
O pats įkopia tuomet į kalno aukščiausią viršūnę, 
Ten atsisėda ramiai ir žvelgia į pusę visokią. 
Nebevalioja ilgiau valdovas dievų Foronidės 
Negandų kęst, pasišaukia Plejadės šviesios pagimdytą 
Sūnų ir liepia, kad jis padarytų galą tam Argui. 
Gaišto nedaug sparnams pasirišti prie kojų, į ranką 
Lazdą, nešėją miegų, pasiimt ir plaukus prigaubti. 
Taip susitvarkęs, Jupiterio vaikas iš tėvo tvirtovės 
Leidžias į žemę ir, ten nuo galvos nusirišęs gobtuvą 
Ir sparnelius nuo kojų, lazdos nepaleidžia iš rankų. 
Ja it piemuo jis gena ožkas, su savim atvarytas, 
Plynu lauku, ne keliais, ir groja nendrių dūdelėm. 
Meno ir balso gražaus sužavėtas, sargas Junonės: 

„Kas tu bebūtum, gali su manim pasėdėti, — jam sako, — 
Čia ant akmens. Vešlesnės žolės tu niekur nerasi 
Savo ožkoms, ir pavėnė, žiūrėk, — piemenims tik sėdėti!“ 
Sėdas Atlanto anūkas prie jo ir kalbom begalinėm 
Dienai neduoda prailgt, o savo nendrėm jungtinėm 
Švilpaudamas budriąsias akis įveikti mėgina. 
Argas vis priešinas jam ir laikos prieš miego saldumą, 
Ir, nors jau vienas akis snaudulys apėmęs užmerkė, 
Kitos dar budrios tebėr; teiraujasi, kas jį išmokė 
Šitaip dūdelę daryt, o gal jis patsai sugalvojo. 

„Šalčio pilnuos kalnuos Arkadijoj — dievas atsako, — 
Tarp Nonakrino hamadriadžių labai išgarsėjus 
Buvo najadė viena, ją nimfos vadino Siringe. 
Ji nuo satyrų paspruko nesyk, kai tie ją sekiojo, 
Ir nuo dievų, kurie miškuose pavėsinguos gyvena 
Ir derlinguosiuos laukuos. O ji Ortigijos deivę 
Stengės pagerbt mergyste. Susijuosusi taip kaip Diana 
Akį galėtų apgaut, ją Latonos dukra palaikytum, 
Jei ne jos lankas iš rago, o tos iš aukso gryniausio. 
Bet ji klaidino ir taip. Nuo Likėjo grįžtant Siringę 
Panas pamatė, spygliuotu pušies vainiku pasipuošęs, 
Ir taip prakalbino ją...“ — beliko papasakot žodžiais, 
Kaip, neklausydama jo, be tako nimfa pabėgo 
Ir kaip prie upės ramios, smėlėto Ladono, atėjo, 
Kur ją sulaikė srovė ir, toliau negalėdama bėgti, 
Panas pamanė tuomet, kad jau pastvėrė Siringę, 
Ir glamonėjo glėby jos vietoje meldus pagavęs. 
Ir kol jis dūsauja ten, padvelkia vėjas nendryne, 
Kyla tylus šnaresys, panašus į nusiskundimą. 
Meno, vos gimusio nūn, ir balso saldaus sužavėtas, 
Dievas pasakė: „Išliks visados šis pokalbis mūsų“. 
Ir nuo tada sudėtos draugėn ir vašku suklijuotos 
Nendrės nelygaus didumo Siringės vardą sau gavo. 

Tai ir norėjo pasekt Kilenietis, bet mato, jog Argo 
Akys apsiblausė jau ir miegas sulipdė blakstienas. 
Balsą pritildo todėl ir, kad miegas būtų kietesnis, 
Perbraukia burtų lazda, paglosto akis užmerktąsias 
Ir snūduriuojančiam taip savuoju it pjautuvu kardu 

Kerta jis Argui sprandan prie galvos ir kruviną stumia 
Jį nuo akmens, krauju aptaškydamas uolą atšiaurią. 
Tysoki, Arge! Šviesa, iš daugybės akių žiburiavus, 
Gęsta ir šimtą akių naktis vienintelė merkia. 
Surenka jas Saturno duktė, sukaišo į plunksnas 
Paukščiui savam, ir jo uodegoj nūn mirga tie perlai. 
Virė Junonė pykčiu ir keršto neatidėliojo: 
Šiurpią eriniją tuoj į akis ir širdį įleido 
Ji argietei Ijonei ir, jai į krūtinę įsmeigus 
Geluonį slaptą, klajot ir klajot po pasaulį išvarė. 
Galas tu, Nile, buvai nesibaigiančių vargšės klajonių. 
Vos tik pasiekusi jį, kelius padėjo ant kranto 
Prie pat vandens ir tiesėsi tuoj aukštielninka žemėj. 
Tuosyk į aukštas žvaigždes nukreipusi žvilgsnį (jį vieną 
Ir tegalėjo nukreipt), Jupiteriui guodėsi, vargšė, 
Aimanom ir verksmu bei maurojimu savo gailingu 
Ir jį maldavo karštai, kad negandus leistų užbaigti. 
Apglėbė meiliai tuomet Jupiteris žmoną ir prašė 
Duoti jai bausmę pabaigt: „Nurimk ir baimę pameski 
Dėl ateities. Daugiau priežastim tau skausmo ir pykčio 
Ji nebebus“. Ir Stikso bangoms tai liepė paliudyt. 
Kai atsileido Junonė, vėl išvaizda grįžo pirmykštė 
Ir vėl Ijonė kaip buvus: plaukai išnyko ant kūno, 
Dingsta lenktieji ragai, susiaurėja akių. apskritumas, 
Daros mažesnė burna, pečiai išdygsta su rankom, 
Nyksta kanopa skelta ir nagai penki vėl išauga. 
Nieko iš karvės joj nebelieka, tik vienas baltumas. 
Kojų dviejų paslaugom pasitenkinus, nimfa vėl gali 
Tiesiai stovėt, tik bijo prabilt, idant kaip telaitė 
Nesumaurotų, ir bailiai žodžius vėl tarti mėgina. 


FAETONTAS 


Šiandien ji deivė didi marškoniais vilkinčiai liaudžiai, 
O jos sūnus Epafas dabar Jupiterio vaisium 
Laikomas jau, ir jo šventovės prie močios šventovių 


"0 Miestuose stovi dažnai. Karštumu ir metais jam lygus 


Metamorfozės 26 


760 


770 


775 


780 


Buvo Sauliaus sūnus!'* Faetontas. Jis gyrėsi kartą: 
Febas jo tėvas esąs ir Epafui nenusileido. 
Jo išdidumo drąsaus Inachidas pakęst nevaliojo 
Ir jam atrėžė: „Kvaily! Tu tiki, ką močia tau sako, 
Tad ir puikuojies labai susapnuoto tėvo šešėliu“. 
Ir Faetontas nukaito, gėda užgniaužė jam pyktį, 
Ir dėl Epafo kalbų pasiskundė jis močiai Klimenei: 
„Tau juo labiau bus skaudu, o motin, kad aš, laisvakalbis, 
Aš, įžūlūnas, tylėjau. Mums gėda dėl priekaišto šito, 
Kad jis taip drįso sakyt ir kad nevaliojau atremti. 
Taigi jei aš tikrai iš dangaus padermės atsiradęs, 
Kilmę paliudyki tu ir mane prie dangaus prirašydink“. 
Šitai pasakęs, karštai apkabino motinai kaklą 
Ir, prisiekęs sava bei Meropo gyvybe, taipogi 
Savo mielų seserų vestuvių žibintais!?, maldavo 
Tvirtą atsakymą duoti, kas jo gimdytojas tikras. 

Ar Faetonto maldos paveikta, ar pykčio dėl mesto 
Priekaišto jai užgaulaus, Klimenė tiesė į dangų 
Savo rankas ir, žvilgsnį pakėlus į saulę, sušuko: 
„Žiburiu šiuo skaisčiu, karštų spindulių padabintu, 
Tuo, kurį pats matai ir kurs mus girdi ir mato, 
Tuo, kurs valdo pasaulį, sūnau, iškilmingai prisiekiu: 
Febo esi sūnus. O jeigu kalbu aš netiesą — 
Tenebeleidžia jisai man žvelgti į savąjį veidą. 
O kur tėvų penatai, gali sužinoti be vargo: 
Jo gimtieji namai šaly, mūs krašto kaimynėj. 
Jeigu tu noro turi — nueik ir paklauski jį patį“. 
Ir Faetontas aukštyn pašoko iš džiaugsmo, išgirdęs 
Motinos tokius žodžius, mintim nuskriejo į dangų, 
Perbėgo etiopus savuosius ir indų tėvynę 
Po spinduliais karštais — ir ilgai neužtrukęs atvyko 
Savojo tėvo šalin, iš kur tas kas rytą pakyla. 

FAETONTAS (tęsinys) 


Sauliaus rūmai aukšti su remiančiom dangų kolonom 
Žalvario degė liepsnom ir auksu žėrėjo iš tolo. 
Jų iškilius skliautus drambliakaulis baltas dabino, 
O sidabrinė šviesa tviskėjo iš dvivėrių durų. 
Medžiagą pralenkė darbas: jose Geležies apdirbėjas 
Buvo iškalęs marias ir jų apsuptuosius žemynus, 
Žemės visus kraštus ir aukštąjį dangų virš jųjų, 
Ir vandenų žydriuosius dievus: Tritoną skardingą 
Ir daugiaveidį Protėją, ir atsirėmusį rankom 
Į milžinų banginių kupras Egeoną šimtrankį, 
Ir Doridės dukras, kurių keliolika nardo, 
Kitos žalsvąsias kasas, ant uolų susėdę, džiovinas, 
Keletas joja žuvim. Ne visos iš veido vienodos, 
Betgi ir skirias nedaug, kaip sesėms tikrosioms pritinka. 
Žemėje žmonės visur ir miestai, girios ir žvėrys, 
Upės su nimfom grakščiom ir kaimo dievai tūleriopi. 
O viršuje dangus su žvaigždėm, mirguliuojančiom skaisčiai, 
Šviečia šeši Zodiako ženklai iš kairiosios jų pusės, 
Lygiai tiek pat, kiek spindi ženklų ir iš dešiniosios. 
Vos tik Klimenės sūnus, taku skardžiuoju atkopęs, 
Įžengė į namus ligi šiol abejojamo tėvo, 
Nukreipė savo žingsnius tuojau į gimdytojo veidą 
Ir sustojo atokiai, pakelt iš arčiau nevaliojęs 
Tėvo šviesos. Įsisupęs į purpuro skraistę, sėdėjo 
Febas auksiniam krėsle, kuris mirguliavo smaragdais. 
Jo dešinėj ir kairėj stovėjo Dienos ir Metai, 
Mėnesiai, Amžiai visi ir Valandos tarpais vienodais. 
Čia ir Pavasaris jaunas, žiedų vainiku pasipuošęs, 


Metamorfozės 28 


30 


35 


40 


20 


55 


60 


65 


Vasara rūbais lengvais, apsikaišiusi galvą sau varpom, 

Šone stovėjo Ruduo, apsitaškęs sutraiškytom kekėm, 

Ir apšarmojus Žiema, pašiaušusi plaukus žiluosius. 
Saulius visų vidury akimis, aprėpiančiom viską, 

Pažvelgė į jaunikaitį, daiktų neregėtų prislėgtą. 

„Ko atkeliauji tu čion, ko mūsų rūmuos norėjai, 

Mielas sūnau Faetontai, kurio neatsižada tėvas?“ 

Tas jam atsako: „O šviesa, apšviečianti visą pasaulį, 

Tėve skaistusis, jei šiuo vardu man leidi vadinti, 

Jeigu Klimenė kaltės netikru paveikslu nedangsto, 

Ženklą, gimdytojau, duok, kuris priverstų tikėti, 

Jog aš tikrai sūnus. Išvaduok nuo šio netikrumo!“ 

Baigė. O tėvas tuomet nusiėmęs padėjo skaisčiuosius 

Spindulius nuo galvos ir, liepęs arčiau jam prieiti, 

Apglėbė meiliai ir tarė: „Nesi nusipelnęs, kad neigčiau, 

Jog tu sūnus, ir Klimenė tikrus tėvus tau nurodė. 

O kad mažiau abejotum, prašyk, ko tik nori, ir gausi 

Viską iš rankos manos. Lai pažadą mano paliudys 

Upė, kuria prisiekia dievai, nors jos neregėjau“. 
Nebaigė žodžio sakyt — ir tas paprašo šiai dienai 

Tėvo vežimo ir galios važiuoti žirgais sparnuotkojais. 

Tėvas gailėjos prisiekęs ir, dukart bei triskart papurtęs 

Skaisčiąją galvą, pasakė: „Neapgalvotą man žodį 

Žodžiai ištraukė tavi. O kadgi man galima būtų 

Pažado neištesėt! Vien tai tau, sūnau, atsakyčiau. 

Atkalbinėti galiu. Tavo noras nėra be pavojų, 

Didžio dalyko geidi, Faetontai, jis aiškiai prašoka 

Pajėgas tavo silpnas ir vaiko metams netinka. 

Tavo dalia mirtinga, o tai, ko geidi,. — nemirtinga. 

Per neišmanymą tu daugiau užsimojai, nei stengia 

Nemirtingieji dievai. Tedarai, kas ką valioja. 

Niekam tačiau nevalia ugnies vežime atsistoti, 

Vienas tik aš tegaliu. Net aukšto Olimpo valdovas, 

Dešine savo baisia žaibus laidantysis į žemę, 

Ratų šių nepavaldys, o kas gi už jį galingesnis? 

Kelio pradžia stati, kurią po nakties pailsėję 

Vos įkabina žirgai; vidurys padangių aukštybėj, 

Ir man pačiam ne sykį baisu į marias bei žemynus 

Žvelgti iš ten, ir dreba širdis iš baimės niekingos. 

Galas — pakalnėn tiesiog ir valdymo tvirto privalo. 

Net Tetija, manęs laukdama į marias nusileidžiant, 

Baiminas nuolat pati, kad aš stačia galva nekrisčiau. 

Dargi pridėk, jog dangus nepaliaujamai skrieja tau priešais, 

Neša aukštąsias žvaigždes ir suka ratu it pašėlęs. 

Aš gi iriuosi prieš fį, manęs nevalioja nunešti 

Nešanti viską srovė, ir kylu į greitąjį skliautą. 

Tarkim, tu gauni ratus: pagalvok, ar įstengsi važiuoti 

Priešais skriejimą dangaus, kad smarkioji srovė nenuneštų. 

Sau tu vaizduojies galbūt, jog tenai dievų amžinųjų 

Miestai, giraitės visur ir lūžtančios doviais šventovės? 

Gausi pro pinkles važiuot ir baisiai atrodančius žvėris. 

Nors tu laikytumeis kelio ir niekas tavęs neklaidintų, 

Vis dėlto gausi keliaut pro Jaučio ragus atstatytus, 

Taipgi pro Liūto nasrus ir Šaulio kilpinį stangrų, 

Pro Skorpioną, plačiai išskėtusį žnyples baisingas 

Ir pro ištiesusį jas į pusę priešingą Vėžį. 

Lygiai ir žirgus valdyt, kurie iš krūtinių pro šnerves 

Kvepia karščiausias liepsnas ir patys nuo jų tuoj įkaista, 

Bus negi tavo jėgoms: aš pats sulaikyt vos įstengiu, 

Kai jų įkaista narsa ir sprandai nebeklauso vadelių. 

Taigi kad aš dovanos pražūtingos davėju netapčiau, 

Tu pasisergėk, sūnau, i1r tvardyki norus, kol metas. 

Tikras norėdamas būt, jog iš mūsų kraujo tu kilęs, 

Aiškių ženklų prašai. O ženklas tikriausias — tai baimė: 

Tėviška baimė išduos, kad aš tėvas. Pažvelki į mano 

Veidą. O, kad akimis į manąją širdį galėtum 

Tu įsiskverbti ir joj sielvartavimus mano išvysti! 

Pasidairyk pagaliau po visokias pasaulio gėrybes 

Ir iš tų gėrių didžių, kur danguj, vandenynuos ir žemėj, 

Sau pasirinki ką nors: tau nieko nebus atsakyta. 

Vieną tik daiktą ginu, bausmė jo vardas tikrasis, 

O ne garbė: dovanos geidi, o bausmės reikalauji. 

Ko gi taip rankom meiliom man spaudi kaklą, kvaileli? 

Neabejoki — tau duos (juk Stikso bangom aš prisiekiau), 

Ko pageidauja širdis, tik tu protingiau pageidauki“. 
Baigė jis įspėjimus, tačiau tas jo žodžių nepaiso, 

Užmačių laikos tvirtai, liepsnodamas noru važiuoti. 

Nebevaliojęs ilgiau sulaikyti, gimdytojas sūnų 

Veda prie ratų aukštų, Vulkano paties dovanotų. 
Žėri auksinė ašis, auksinis rodiklis, iš gryno 
Aukso tekinių lankai, o jų stipinai sidabriniai, 
Junge eilė chrizolito akių ir perlų didžiausių 
Žybčioja aiškia šviesa, atmušdamos spindulį saulės. 
Kol Faetontas drąsus apžiūri viską nustebęs, 
Ėmusiuos brėkšti rytuos budrioji Aušra atidaro 
Purpuro rausvo duris į rožėm dabintąją menę. 
Žvaigždės išlaksto bemat, skaisčioji Aušrinė gi eina 


? Paskui visas ir sargybą dangaus paskutinė palieka. 


Kai tik pamato ją svyrant žemyn, pasaulį paraustant 
Ir siauručius mėnulio ragus tarytum išnykstant, 

Žirgus įsako kinkyt Valandoms bėgliosioms Titanas. 
Deivės skubiai įsakymą vykdo ir prunkščiančius ugnį, 
Sočiai ambrozijos sultim pašertus, iš kūčių aukštųjų 
Išveda lengvakojus ir žvangančiais žąslais žaboja. 
Tėvas gi skruostus tuomet šventom gyduoklėm suvilgė 
Sūnui savam, kad karštį liepsnų pražūtingų iškęstų, 
Spindulius ant garbinių uždėjo, dūsavo gailiai, 

Iš suspaustos širdies išliedamas graudį, ir tarė: 

„Jei. tu gali paklausyt nors šių gimdytojo žodžių: 
Saikiai, sūnau, botagu ir tvirčiau naudokis vadelėm. 
Lekia jie negenami, ir sunku sulaikyti jų narsą. 

Kelio tu sau nesirink per penketą juostų tiesiųjų: 
Šonan plačiu vingiu įstrižai įsirėžę bus vėžės, 
Kertančios erdvę trijų vidurinių lankų ir aplenkią 
Polių pietinį dangaus ir Lokį šalia akvilonų. 

Šičia tau kelias: žiūrėk, kur tekinių vėžės aiškiausios. 
Kad šilumos vienodai dangus ir žemė turėtų, 

Ratų neleiski žemyn ir aukštai į padangę nekreipki. 
Skriedamas per aukštai, dangaus tu rūmus padegsi, 

O nusileidęs — žemes: saugiausia bus viduriu skrieti. 
Ratas tegu dešinys nepakryps prie Angies vinguriuotos, 
Ir nesileis kairysis artyn į Aukuro pusę. 

Skrieki tarp jų abiejų. Visa kita bus rankoj Likimo. 
Jis tepadės ir geriau nei tu pats tavimi pasirūpins. 

Kol aš kalbu, stulpus, Vakariniam krante pastatytus!“, 
Baigė pasiekt Naktis drėgna: nevalia begaišuoti. 

Turim skubėt: prašvitus Aušra žvaigždes jau išvaikė. 

Stverki į ranką vadžias. Arba, jei valioji įveikti 
Norus savus, — mano žodžiais geriau, ne ratais, vaduokis! 
Kol nevėlu, kol dar tavo koja ant žemės tvirtosios, 

Kol pražuvimui geistam vežime per paikumą nestovi — 
Šviesą paskleisti leisk man, o tu be pavojaus ja džiaukis“. 
Vaikas įšoka lengvan dėl kūno jaunumo vežiman 
Ir atsistoja, džiaugsmu nesitverdamas, rankon paėmęs 

Jo vadeles, ir tėvui dėkoja, nors tas nebegirdi. 

O lengvasparniai Sauliaus žirgai: Piroentas, Eojas, 

Taipgi Etonas šalia prie Flegonto sudrebina orą 
Prunkščiančiais liepsną žvengimais ir užtvarą kojomis tranko. 
Kai, nežinodama vaiko dalios, Tetija ją atkėlė 

Ir atsivėrė prieš juos dangaus neaprėpiamos erdvės, 

Šoko į kelią visi ir, ore mosuodami kojas, 

Drasko miglų tirštųjų skaras ir, sparnais pasikėlę, 

Gimusius toj pat šaly greituosius Eurus pralenkia. 

Betgi per maža svorio, ir jo nė just negalėjo 

Sauliaus žirgai: jėgos įprastinės jungui jų stigo. 

Kaip riestanosiai laivai be reikiamo svorio siūbuoja 

Ir per marias lengvai pasukiodami neša juos vėjai, 
Taip be svaros reikalingos dabar šuoliuoja per orą, 
Svaidomas nuolat aukštyn, lyg visiškai dykas, vežimas. 
Laisvę pajutę, bemat pašokėja ir, kelią ištrintą 

Metę, risti žirgai tvarka nebeįprasta skrieja. 

Vaikas iš baimės, kur sukt paleistąsias vadžias, nebežino 
Nei kur jo kelias, bet nors ir žinotų, jų nebepakreiptų. 
Nuo spindulių įkaitę, Grįžulo Ratai šaltieji 

Veltui mėgino panirt į uždraustus vandenis marių. 

O ties pačia ledinuota sritim Angis susirangius, 

Dėlei šaltumo tingi ir niekam nekėlusi baimės, 

Tuosyk įkaito, ir jai kaip niekad užvirė pyktis. 

Sako, Bootai, ir tu sunerimęs baisiai ir bėgęs, 

Nors nerangus buvai ir tavo vežėčios tau kliudė. 

Kai iš padangių aukštų Faetontas vargšas išvydo 
Žemę žemai ten, žemai po kojomis jo ribuliuojant, 
Visas išblyško ūmai, sudrebėjo keliai iš baimės, 

Ir dėl didžios šviesos tamsybė akis jam užliejo.. 
O kaip jis džiaugtųs dabar, kad būtų žirgų šių nelietęs! 
Jau apmaudu, kad kilmė išaiškėjo, nusvėrus jo norams, 

Jau jis geriau Meropo sūnum vadintųs, kai neša 
Jį tarsi laivą smarkusis Šiaurys, kuriam vairininkas 
Davė pailsęs vadžias ir maldom į dievus besikliauna. 
Ką jam daryt? Nemaža dangaus jau už jo pasiliko, 
Betgi daugiau priešaky, mintim čia ir ten pamatuoja 
Ir čia vakarių šalin, kurios jam pasiekti nelemta, 
Žvelgia įbedęs akis, čia vėl atsigrįžta į rytus. 
Nebeišmano jis pats, ką daryt, nei atleisti vadelių, 
Nei bevalioja įtempt, ir žirgų vardai negirdėti. 
O margame danguj daiktai nuostabiausi aplinkui, 
Milžinus jis ir žvėris baisius drebėdamas mato. 

Yr danguje vieta, kur žirkles savas Skorpionas 
Išplečia dviem lankais ir jom bei uodega savo 
"Užima vietą dviejų žvaigždynų, plačiai išsiskėtęs. 
Kai tik berniukas jį pastebėjo nuodais apsiliejus 
Ir geluonim riesta pasiryžus be gailesčio žeisti, 
Galvą pametęs iš baimės šaltos, vadeles jis paleido. 
O kai nukrisdamos tos palytėjo nugaras tvirtas, 
Šoko iš kelio žirgai ir, žmogaus nebevaldomi, lekia 
Per dangaus neregėtas sritis: kur narsas juos gena — 
Ten ir šuoliuoja laisvai, padangėj aukštoj įsegtąsias 
Kojomis trypia žvaigždes ir vežimą velka iš kelio — 
Čia jie pašoka viršun, čia vėl kaip į duobę nukrinta 
Ar, nuožulniai leisdamies, pasiekia sritis palei žemę. 
Stebisi brolio žirgais Mėnulis, kodėl jie šiandieną 
Bėga žemiau už jo, o debesys rūksta apskrudę. 

Liepsnos pagauna bemat, kur žemė aukščiausiai iškilus, 
Skyla ji, verias plyšiais ir džiūsta, netekusi sulčių. 
Pievose bąla žolė, su lapais medis liepsnoja 
Ir džiūdami javai savo prapulčiai medžiagą teikia. 
Mažmožiais skundžiuos: sudegs tuoj miestai su akmenio sienom, 
Ir su gausingais žmonėm kraštus plačiausius šis gaisras 
Baigia paleist pelenais. Kalnai liepsnoja su giriom: 
Dega Atonas, ugny kilikietis Tauras ir Tmolas, 
Etė ir nūn sausa Ida, anksčiau daugiaversmė; 
Ir Helikonas, ir dar ne Eagro valdomas Hemas; 
Dviguba nūn ugnimi liepsnoja Etna lig pat dugno 
Ir dviviršūnis Parnasas, Erikas, Otrijas, Kintas, 
Liksianti tuoj be sniegynų gilių Rodopė, Mimantas 

Ir Dindimai, ir Mikalė, ir švenčių vieta Kiteronas. 


"Šalčiai skitų kraštams nebepadeda: dega Kaukazas, 

3. PLB 6 


Osa ir Pindas, ir juos aukštumu pranokstąs Olimpas, 
Alpės padangėj pačioj ir skendį snieguos Apeninai. 
Ir Faetontas tuomet, pamatęs, kaip dega pasaulis 
Iš pakraščių visų, nebegali karščio ištverti, 
Kvėpdamas savo burnon lig virimo įkaitusį orą, 
Tarsi iš krosnies gelmių, ir junta ratus žaižaruojant. 
Nebeįstengia pakęst kibirkščių žeriamųjų ir plėnių, 
Ir iš visų kraštų jį užgula dūmai įkaitę, 
Gaubia tamsybė juoda, ir jis nebežino, kur skrendąs 
Nei kur esąs, sparnuoti žirgai jį neša, kur nori. 
Kraujas, kaip sako, tuomet į kūno paviršių suplūdęs, 
Ir etiopų gentis sau juodą gavusi spalvą. 
Tuosyk ir Libų šalis, kai karščiai išgarino drėgmę, 
Tapo sausa, ir nimfos kasom palaidom apraudojo 
Ežerus ir šaltinius: Bojotija gailisi Dirkės, 
Argas tyros Amimonės, sruviosios Pirenės — Efirė. 
Betgi ir upės, kurių krantai neužmato viens kito, 
Saugios nelieka; bangų vidury dūmavo Tanajis, 
Senis karšinčius Penėjas ir teutranietis Kaikas, 
Taipgi Ismenas sraunusis ir Erimantas fegietis, 
Antrąkart ugnį regėsiantis Ksantas!' ir gelsvas Likormas, 
Žaidžiantis savo bangų nesuskaitomais vingiais Meandras 
Ir migdonietis Melanas, ir prie Tenaro Eurotas. 
Degė Eufratas babiloniškis, degė Orontas 
Ir Termodontas sraunus ir Gangas, ir Fasis, ir Istras. 
Verda Alfėjo srovė, Sperchėjo pakrantės liepsnoja. 
Plaukiantis Tago bangom ištirpsta auksas nuo karščio. 
Paukščiai gi upių sraunių, kurie Meonų pakrantes 
Džiugino giesme gražia, vidury Kaistro liepsnojo. 
Nilas iš baimės didžios nubėgo į kraštą pasaulio 
Slėpti versmių ir slepia lig šiol, septynerios Žiotys 
Dulka be lašo drėgmės, be vandenio vagos septynios. 
Ir ismariečiams tas pat: išdžiūsta Strimonas ir Hebras, 
Ir vakariečiams visiems — Rodanui, Reinui ir Padui, 
Taipgi ir Tibrui, kuriam viešpatauti žadėta pasauly. 
Žemė suskyla visur, šviesa, pro plyšius įsiveržus 
Tartaran, išgąstį jo valdovui ir žmonai įvaro. 

Marios nuslūgsta taip pat ir, kur vandenys tvyrojo platūs, 
Dulka smėlynai dabar; lig šiolei jūroj nyrėję, 
Kyla į viršų kalnai ir pagausina spiečių Kikladžių. 
Žuvys panyra dugnan, ir kupras surietę delfinai 
Nebeišdrįsta pakilt virš vandens, kaip darė lig šiandien. 
Ruoniai gi virš gelmenų, pilvus išvertę į viršų, 
Plaukia jau nebegyvi. Ir pats Nerėjas, kaip sako, 
Dukterys jo ir žmona sulindę į drungstančius urvus. 
Triskart Neptūnas rankas ir veidą rūstų mėgino 
Kyšterėt iš vandenų, bet kvapo ugnies neatlaikė. 

Žemė penėtoja gi, aplink supama vandenyno, 
Tarp vandenų plačių ir baigiančių rauktis šaltinių 
(Slėptis sulindo visi į vidurius močios tamsiuosius) 
Baisiai išdžiūvus visa, ligi kaklo galvą iškišo, 
Pridengė kaktą ranka ir didžiu drebėjimu savo 
Sukrėtė viską ūmai, truputį nusėdo ir, tapus 
Šiandien žemesnė, nei buvo, balsu prakeikiančiu tarė: 


„Jei nusipelnius esu, ko tavo žaibai dar vis delsia, 


Didis valdove dievų? Jei man likimo žadėta 

Žūt nuo galingos ugnies, tai leiski jau žūti nuo tavo 
Rankų mestos: baudėjo šlovė tepalengvina skausmą. 
Gerklę jau vos begaliu šiems savo žodžiams praverti, 
Kvapą užgniaužė kaitra, pažvelk į apsvilusius plaukus. 
Tokią tu dovaną mat ir pagarbą už derlingumą 

Ir už klusnumą teiki, kad žaizdas nuo riestojo žambrio 
Ir nuo kauptukų kenčiu: per kiaurus metus mane drasko; 
Ar kad želmens gyvuliams, o žmogui peno tauresnio — 
Vaisių nešu ir javų ir jums smilkalų nešykštauju? 
Tarkim, jog aš pražūties verta, bet vandenys kuo gi, 
Brolis tavasis kuo kaltas? Kodėl jam burto paskirtos 
Marios nusenka'? ir nuo padangių vis tolsta ir tolsta? 
Jeigu nei brolis, nei aš nė kiek tau širdies negraudinam, 
Tai bent savo dangaus pagailėk! Pažvelki aplinkui: 
Rūksta jau poliai abu. Tegu juos tik ugnis sunaikina, 

Ir jūsų rūmai sugrius... Pačiam Atlantui pavojus: 

Vos ant pečių beišlaiko jisai žaižaruojančią ašį. 

Jeigu vanduo pražus, dangus ir visas žemynas — 

Vėl mes senam chaose susiliesim. Nors tai, kas dar liko, 
Gelbėki tu iš liepsnų ir pasauliu visu pasirūpink“. 


35 


305 


310 


a 


31 


320 


325 


330 


335 


Antra giesmė 


Žemei nutrūko kalba, nes ilgiau nevaliojo iškęsti 
Karščio baisaus, nekalbėjo daugiau ir savąjį veidą 
Paslėpė į save ir į urvus vėlių kaimynystėj. 
Tėvas tuomet visagalis aukštybių dievus suvadino, 
Pirmąjį tą, kurs davė ratus, ir, rūsčiai pasakęs: 
„Viskam ateis baisi prapultis, jei neduosiu pagalbos“, — 
Leidos iš karto aukštyn į pačią rūmų viršūnę, 
Iš kur į žemės sritis plačiąsias jis debesis varo, 
Iš kur jis tranko griausmais ir mėto žaibus pasiūbavęs. 
Bet neturėjo tuomet debesų užleisti ant žemės 
Ir negalėjo lietaus pasiųsti į ją iš padangių. 
Trinkteri tad prie ausies pamosuotas dešine žaibas 
Ir į važiuotoją tiesiai pataiko, o tas be gyvybės 
Krinta iš ratų, liepsnas pragaištingas liepsnos sulaiko. 
O pasibaidę žirgai į pusę priešingą šoka, 
Tvirtas suplėšo plėškes ir sprandus ištraukia iš jungo. 
Kamanos guli vienur, kitur atplėšta nuo rodiklio 
Aukso ašis, o ten stipinai sulaužytų ratų, 
Pilna visur šipulių sudaužyto Sauliaus vežimo. 
Tuotarp liepsnų apsuptais rausvaisiais plaukais Faetontas 
Krinta žemyn stačia galva ir ilgu ruožu per orą 
Skrieja toli, kaip kartais žvaigždė per giedrą padangę, 
Nors nenukrinta visai, tik atrodo galėjus nukristi. 
Taip nuo tėvynės toli, pasaulio priešingoj pusėj, 
Priima jį Eridanas ir degantį veidą nuplauna. 
O vakarietės najadės, nudegintą trišakio žaibo 
Kūną paguldę kapan, ant akmenio ženklą paliko: 
ILSISI ČIA FAETONTAS, ŽIRGAIS GIMDYTOJO SKRIEJĘS, 
NORS NEPAVALDĘS DAR JŲ, BET KRITĘS DĖL UŽMOJO 
DIDŽIO. 
Tėvas gi pats tuo metu, prislėgtas sielvarto juodo, 
Apgaubė veidą šydu ir, jei patikėsime, sako, 
Saulė tą dieną visai nesirodžius, ir šviesą pasauliui 
Davę gaisrai, ir taip blogybė išėjus į naudą. 
Ogi Klimenė tuomet, iškalbėjusi visa, kas gali 
Būt iškalbėta tokioj nedalioj, nesava iš graudumo 
Ir susiplėšius rūbus, išklaidžiojo visą pasaulį, 
Kuno negyvo pirmiau, paskui nors kaulų ieškojo 
Ir juos atrado galop svetimoj palaidotus žemėj. 

Vietoj parkniubo tada, akmeny parašytą jo vardą 
Ašarom laistė gailiom ir glaudė nuogą krūtinę. 


HELIADĖS IR KIKNAS 


Ir Heliadės taip pat numirusiam nebenaudingą 
Ašarų dovaną duoda ir, mušdamos kumščiais krūtinėn, 
Jau nebegirdintį jų Faetontą ir naktį, ir dieną 
Šaukia graudingom raudom, parkniubusios nuolat ant kapo. 
Mėnuo, suglaudęs ragus, ketvirtąsyk švietė pasauliui, 
Kai jos įpratusios taip (toks įprotis jau pasidarė) 
Rypavo be paliovos. Vyriausia sesuo Faetusė 
Kartą panūdo parklupt ant žemės ir ėmė dejuoti: 

Kojos sutinusios jai. Šviesioji Lampetija bandė 

Eiti prie jos artyn, bet šaknys staiga ją sulaikė. 

Plaukus sau rankomis raut nuo išgąsčio stvėrus, trečioji 

Lapų išrovė žalių. Anosios staibiai į stiebą, 

Šiosios gi rankos ūmai į šakas ilgiausias pavirtę. 

Kolei jos stebisi tuo, žievė aptraukia jų kirkšnis, 

Pilvą padengia po to, rankas ir pečius, ir krūtinę, 

Liko vien lūpos tiktai ir be perstojo motiną šaukė. 

Motina ką gi darys, jei ne tai, ką ragina meilė: 

Puola prie šios ir anos ir, kol gali, kiekvieną bučiuoja. 

To negana: atplėšt nuo kamienų kūnus mėgina 

Ir jaunutes šakas ji rankomis laužo, iš jų gi 

Kraujo raudoni lašai pasilieja, kaip žaizdą atvėrus. 

„Mūsų tu, motin, neliesk,— kurios dar nesužeistos, šaukia, — 

Mūsų nelieski, meldžiu: ne medį — tu plėšai mums kūną. 

Ir jau sudie!“ Žievė paskutinį šį žodį uždengia!“. 

Ašaros srūva ir joms, iš jaunučių šakų išlašėję, 

Gintaru saulėj sustingsta, priėmus jį upė skaidrioji““ 

Siunčia lotynų marčioms pasidžiaugti ir pasigrožėti. 
Kiknas, Stenelo sūnus, šį įvykį baisų regėjo. 

Nors ir kraujo ryšiai iš motinos pusės jį rišo, 

Bet, Faetontai, širdim tau buvo jis dar artimesnis. 

Didelius jis miestus ir ligurų padermę valdęs, 

Metė nūn juos ir žaliuosius krantus raudom suskardeno, 

Ir Eridano bangas, ir girią, pagausintą sesių, 

O jo balsas visai suplonėja ir garbanos vyro 

Plunksnom pavirsta baltom, o kaklas toli nuo krūtinės 

Jam atsišauna, pirštus paraudusius plėvės sujungia, 

Šonus apgaubia sparnai, o snapas burną pakeičia. 

Ir jis, pavirtęs gulbe, į Jupiterio dangų nekyla, 

Lyg atsimindamas ugnį, kurią neteisėtai metė. 

Ieško plačių ežerų ir pelkynų, ugnies neapkenčia 

Ir pasirinko gyvent sau vandenis, liejančius liepsną. 
Rūškanas tuoju metu Faetonto tėvas, nustojęs 

Savo skaistumo ryškaus, kaip esti visad, kai apgaubia 

Savąjį veidą, šviesos ir savęs, ir dienos neapkenčia, 

Skęsta širdingon raudon, į raudą pina rūstybę | 

Ir atsisako tarnaut pasauliui. ,„Dalią neramią 

Skyrė nuo amžių pradžios man Likimas, ir gaila nūn vargo, 

Kad be šlovės ir be galo lig šiol vargau ir plušėjau. 

Nešančiais šviesą žirgais tegu važinėja kas kitas! 

Jeigu gi tokio nėra, jei sakos dievai nevaliosią, 

Pats tevažiuoja, tegu! Nors kol bus rankoj vadelės, 


Sonan padės žaibus, padarančius tėvą našlaičiu. 


Tuosyk žinos, galybę žirgų ugniakvapių patyręs, 
Jog neteisinga žudyt, jei kas jų valdyt neįstengė“. 
Nebaigė žodžio sakyt, kai Saulių dievai tuoj apstoja 
Ir, kad pasaulio tamson neskandintų, visi ligi vieno 
Meldžia graudingu balsu, Jupiteris gi atsiprašo 
Už paleistuosius žaibus ir graso drauge kaip valdovas. 
Surenka Febas tuomet iš baimės šokančius žirgus, 
Lyg bepročius, ir iš skausmo ristiems nesigaili botago, 
Dega rūstybe ant jų ir meta jiems kaltę už sūnų. 
Tėvas tuomet visagalis pakyla ir eina Žiūrėti 
Sienų aukštųjų dangaus, kad kur neišgriūtų, pagraužtos 
Siekusių jas liepsnų. Pamatęs, kad jos tebestovi 
Visos, kaip dera, tvirtai, pažvelgia į stūksančius žemėj 
Darbus Žmonių, bet užvis didesnį Arkadijai savo 
Rūpestį rodo: joj vėl šaltinius ir upes atidaro, 
Vis dar nedrįstančias plaukt, o žemei žolę grąžina, 
Medžiams lapus ir miškams nukentėjusiems liepia ataugti. 

Svečias jis dažnas tenai, merginą nonakrinietę 
Įsižiūrėjo, dėl jos jam gyslose užvirė kraujas. 
Darbas ne jos kedenti ir karšt susivėlusias vilnas 
Ir įmantriai šukuotis kasas: smeigė jos drabužį 
Laikė, o plaukus, nė kiek neprižiūrimus, kaspinas baltas. 
Rankoje ietis lengva, o kartais kilpinis riestas: 
Buvo ji Febės karė, ir skardžių aukšto Menalo 
Niekad nežargstė kita, mielesnė Trivijos širdžiai. 
Betgi pasaulio šlovė akimirką vieną tetrunka. 

Saulė jau buvo daugiau nei pusę rato nužengus, 
Kai mergina įėjo miškan, nekirstajan nuo amžių. 
Numetė čia nuo pečių strėlinę ir kilpinį tamprų, 
Žemėj, vešlios žolės padengtoj, išsitiesė tuosyk 
Ir, pasidėjus po galva strėlinę margą, užsnūdo. 
Kai tik nuvargusią taip Jupiteris ją pastebėjo 
Vieną be sargo: „Žmona nesuuos šios išdaigos, — pamanė,— 
O jei suuostų — tegu: aš baisiai bijau jos barimų!“ 
Ir, pasivertęs Diana tuojau iš drabužio ir veido, 
Prataria jai: „Klausyk tu, mano miela palydove, 
Kurgi čia skardžiuos dabar fi medžiojai?“ — „Sveika būk, 

dievysta, — 

Sako, pašokusi ta nuo vejos, — man rodos, didesnė 
Ir už Jupiterį, nors jis girdėtų!“ Tas girdi ir šypsos, 
Džiaugias, kad jį didesniu už jį patį laiko, ir ima 
Taip ją karštai be saiko bučiuot, kaip merga nebučiuotų. 
Norinčiai jam apsakyt, kur girioj medžiojo, sukliudo, 
Spausdamas meiliai glėby, ir išduoda savo kaltumą. 
Priešintis bando jinai, kiek moteris priešintis gali 
(Jei, Saturnaite, regėtum, tikrai atlaidesnė tu būtum!), 
Priešintis priešinas ji, bet ką mergina nugalėjo, 
O ir Jupiterį kas? Nugalėjęs aukštojoj padangėj 
Slepiasi tuoj ir niršta ant girios, kam viską pamatė. 
Vos mergina nepamiršo, pakilusi eiti, strėlinės 
Su strėlėmis pasiimt ir šalia pakabintojo lanko. 

Štai su savų palydovių pulku per aukštą Menalą 
Eina grakšti Diktina ir džiaugias žvėrim sumedžiotais. 
Pastebi ją ir pašaukia artyn, o toji pabėga, 

Perimta baimės visa, kad Jupiteris vėl čia nebūtų. 

Betgi pamačius, kad jos palydovės visos vien nimfos, 

Atsikvošėjo: klastos čia nėra, ir priėjo prie jųjų. 

Oi, kaip tačiau sunku neišduoti veidui kaltybės! 

Vos beįstengia pakelti akis ir deivei prie šono 

Stoti, kaip mėgo pirmiau, ir nebe pirmutinė tarp nimfų. 

Tyli paraudus ir tuo praradimą mergystės parodo. 

Jau ir be to, kad pati nekalta, Diana jos kaltę 

Jautė iš šimto žymių, turbūt suprato ir nimfos. 

Baigė devintąjįkart apskritimą pripildyt mėnulis. 

Deivė medžiojo tuomet ir, nuvarginta brolio karštumo, 

Traukės giraitėn vėsion, per kurią šnarėdamas tyliai 

Plaukė upelis sraunus ir nešė nugludintą smėlį. 

Deivei patiko vieta, ji vandenį palietė koja, 

Tai malonumas taip pat. „Čia niekas mūsų nemato,— 

Tarė Diana,— todėl išsimaudykim nuogos upely“. 

Kaitriai nurausta skruostai parasietei, jau visos be rūbų, 

Delsia tik ji viena, nesiryžtančią kitos nurengia. 

Kūno nuogumas tuomet ir kaltė atvirai pasirodo. 

Baisiai sumišus visa, ji pilvą rankomis dangsto. 

„Eik sau kur nori iš čia ir vandenio švento neterški!“ — 

Tarė Kintietė piktai, liepdama pasitraukt iš jos pulko. 
Tai jau seniai Žmona perkūnvaldžio didžio suuodė, 

Tik patogesnės dienos vis laukė kerštui nugiežti. 

Bet nebėra ko delst: jau gimė vyro meilužei 

(Taigi Junonė dėl to ir pikta) berniukas Arkadas. 

Ji ir pakrypo tenai akimis ir širdim apmaudinga. 

„To ir betrūko tiktai, ištvirkėle,— tarė, — kad būtum 

Dar ir vaisinga tu ir gimdydama aiškiai iškeltum 

Skriaudą aikštėn ir visiems paliudytum vyro šunybes. 

Tai nepraeis be bausmės: tau išvaizdos grožį atimsiu, 

Visą žavumą, kuriuo tu, begėde, man vyrą patrauki“. 
Tarė ir stvėrė staiga už plaukų, atsistojus iš priekio, 

Parvertė asloj kietoj, ta rankas maldaudama tiesė: 

Rankos pašiurpo gaurų tankiausių šepečiu juodu, 

Pirštai iškrypo visi, nagai užsirietę išaugo, 

Plaštakos tapo pėdom, o veidas, Jupiterio girtas 

Ir numylėtas kadais, snukiu išsišiepusiu virto. 

O kad maldavimu jos ir žodžiais gražiais nepalenktų, 

Atima galią kalbėt, rūstus, grūmojantis balsas, 

Baimę įvarąs visiems, iš duslios krūtinės jai eina. 
Protas, kaip buvęs, toliau pasilieka, jai loke pavirtus. 
Unkščia gailingai dabar ir guodžias kančiom nuolatinėm, 
Tiesia rankas, kurios nebe tos jai, į dangų žvaigždėtą. 
Kenčia širdy, nors kalbėt nevalioja, Jupiterio klastą. 
Oi, kiek kartų drąsos neužteko jai girioje būti! 
Klaidžiojo tad prie namų laukuos anuomet savuosiuos. 
Oi, kiek kartų lojimas šunų ją vijo tarpekliais 

Ir nuo medžioklių bailių medžiotoja bėgo iš baimės! 

Ir nuo žvėries ji bėgo nesyk, užmiršus, kuo buvo, 

Lokė nuo lokio, kalnuos susitikus, bailiai paspruko. 


„Baisiai bijojo vilkų, nors tarp jųjų buvo jos tėvas?! 


O Likaono dukters sūnus, nepažindamas MSžins 
Jaunas Arkadas, kuriam vos penkiolikti metai suėjo, 
Kartą medžioja kalnuos, kur žvėrį geriausia pasekti, 
Tiesia raizgiausius tinklus Erimanto miškų tankumyne, 
Ir štai — jo močia prieš jį! Arkadą išvydus sustojo 
Ir, kaip atrodė, jį atpažino. Tačiau jis pabėgo, 

Jos įsmeigtų akių, nepaliaujančių vert, nusigandęs 

Ir nesupratęs kodėl, ir, kai ji prisiartint norėjo, 

Vos nesuvarė jai į krūtinę ieties nuodingos. | 

Jį suturėjo nuo to visagalis ir su nešlove juos 

Stvėrė ir, vėjais abu nuskraidinęs per erdves tuščiąsias, 
Greitai įkėlė dangun ir žvaigždėm kaimynėm padarė. 

Nebesitvėrė pykčiu Junonė, kai kekšė suspindo 
Tarpu žvaigždžių, į marias nuskriejo pas žilą Tetiją 
Ir Okeaną tuoj pat, kuriems savo pagarbą didžią 
Reiškė dievai, ir jų klausiama, ko atvyko, išdėstė: 
„Klausiat, ko aš, valdovė dievų, iš dangaus karalystės 
Čion keliavau? Kita jau danguj už mane viešpatauja! 
Būsiu melagė, jei jūs, kai naktis pasaulį užtemdys, 
Nepamatysit žaizdos manosios padangėj — lig šiolei 
Mano brangintų žvaigždžių — toj vietoj, kur ratas mažiausias 
Ir tolimiausias erdvėj aplinkui ašigalį skrieja. 

Kas gi, sakykit, dabar nenorės Junonės nuskriausti, 

Kas sudrebės nuskriaudęs, o ji skriausdama patarnauja. 
Kiek aš laimėjau lig šiol! Kaip didelė mūsų galybė! 
Būti neleidau žmogum: ji deivė! Taip deramą bausmę 

Paskiriu aš kaltiems, regėkit, kokia aš galinga! 
Senąją išvaizdą jai tegrąžina, pašalinęs lokės 
Žvėrišką snukį, kurį Foronidei anuomet jis davė. 
Ko negalėtų jos vest, išvaręs Junonę, į mano 
Patalą ją paguldyt ir uošviu turėt Likaoną? 

Jeigu atjaučiat dėl to augintinę skriaudžiamą šitaip, 
Grįžulo Ratams panirt į bangas žydrąsias neleiskit, 
Vykit žvaigždes, dangun įkeltąsias už ištvirkimą, 
Kad vandenin tyran pasileidėlė ta nesinertų!“ 

Pritarė marių dievai, ir Junonė į žydrąjį dangų 
Skrieja vėl ratais lengvais, pasikinkius išmargintus povus, 
Taip neseniai po Argo mirties išmargintus povus, 

Kaip neseniai tu, varne plepus, baltaplunksnis lig tolei, 
Juodu paukščiu virtai, sparnams nutamsėjus iš karto. 
Varnas anuomet sparnais baltais kaip sidabras plasnojo, 
Tarsi balandis šviesus, neturintis niekur dėmelės, 
Nenusileido žąsims, kurios Kapitolijų gynė?“ 

Savo budriais balsais, nei upę pamėgusiai gulbei. 

Kaltas liežuvis dėl to: dėl jo besaikio plepumo 

Buvus balta spalva — dabar priešingybė baltumo. 

Niekad gražuolės tokios Hemonijos žemėj nebuvo 

Kaip larisietė, vardu Koronidė. Tau ji, Delfieti, 

Baisiai patiko, kol buvo skaisti ir nepastebėta. 

Febo paukštis tačiau paslydimą jos pastebėjo 

Ir jos slaptųjų kalčių pasakyt, skundikas nesotus, 

Lėkė valdovui tuojau. Suplasnojus sparnais, jį pavijo 
Varna plepūnė, idant sužinotų visa, kaip reikia. 

O kai išgirdo, dėl ko jis keliauja: „Be reikalo,— tarė, — 
Leidies kelionėn. Tu lūpų manų žosmės nepaniekink, 
O pažiūrėk, kas buvau ir esu: iš darbų tu nuspręsi 

Ir pripažinsi — žuvau per uolumą. Anuomet Paladė 
Erichtoniją, matai, be motinos gimusį sūnų, 

Buvo uždarius į bučių, kurį iš atiško karklo 

Dukterys visos trys dvilyčio Kekropo nupynė, 

Ir joms įsakius griežtai, kad tos paslapties nežiūrėtų. 
Guoboj tamsioj po lapais žaliais pasislėpus stebėjau, 
Ką jos darys. Įsakymo dvi be priekaišto laikės, 

Hersė ir Pandrosė. O jų trečioji, Aglaurė, 

Seseris šaukia bailias, ranka vyteles praskėtoja, 

Ir jos pamato — ar slibinas tyso, ar vaikas. 

Pranešu deivei tuojau, ir štai už paslaugą šitą 

Man padėka: Minervos globos netenku aš per amžius 

Ir net Žemesnė esu už paukštę naktinę. Tai perspėt 
Turi visus paukščius, kad balsu nesišauktų nelaimės. 
Betgi Minerva mane juk pati, ne mano prašyta, 

Sau pasiskyrė! Paklausk nors pačią Paladę, jei nori. 
Nors ji dabar pikta, tačiau ir pikta tai patvirtins. 

Aš gi Fokidėj gimiau, garsus Koronėjas man tėvas, 

Žino gerai visi: aš užaugau tikra karalaitė, 

Ir didžiaturčiai (manęs tu neniekink!) jaunikiai man piršos. 
Grožis pražudė mane. Aš vaikščiojau marių pakrantėj 
Žingsniais lėtais kaip visad ir myniau nuglotnintą smėlį. 
Ten pastebėjo mane vandenynų dievas ir, meile 

Greit užsiplieskęs karštai, pradėjo žodžiais maldauti, 

O kai suprato, kad žodžiais švelniais vien laiką gaišina, 
Taisos paimti jėga. Aš bėgu iš suplūkto kranto 

Ir, palaidam smėly tuščiai nusivarius, nuvargus, 

Šauktis pradėjau dievų ir žmonių, bet mano šaukimo 
Joks neišgirdo žmogus. Tik mergelei pagailo mergelės?“ 
Ir ji pagelbėjo man. Rankas aš tiesiu į padangę — 
Pradeda rankos man juost ir sparnais juodaisiais pavirsta. 
Stengiuos drabužį numest nuo pečių, tačiaų tas drabužis — 
Plunksnos dabar, jau savo šaknim įaugę į odą. 

Šokau nuogais delnais per nuogą krūtinę sau tvoti, 

Bet nei krūtinės nuogos, nei plaštakų jau nebebuvo. 
Bėgt mėginau, tačiau nebemyniau kojomis smėlio, 

O pakilau nuo žemės aukštyn ir greit į padangę 

Aš pasileidžiu jau kaip nekalta palydovė Minervos. 

Kam gi nauda dėl to, kad už darbus baisius Niktimenė 
Virto paukšte ir tokios kaip mano šlovės susilaukė? 
Visas Lesbas seniai jau žino jos nusikaltimą, 

Tau tik neteko girdėt. Niktimenė suteršė tėvo 

Patalą. Paukštė dabar, bet jaučias didžiai nusikaltus, 
Vengia šviesos ir akių ir gėdą slepia patamsy. 

Puola ją paukščiai visi, kai plotuos dangaus pasirodo“. 
„Tavo šitie plepalai ant tavo galvos tegu krinta! — 
Varnas atrėžė piktai.— Man nerūpi tuščia pranašystė“. 

Tęsia kelionę toliau ir savajam valdovui pasako, 

Kaip Koronidę su jaunu hemoniečiu jis nutvėrė. 

Febui, išgirdus apie jos kaltę, tuoj laurai nukrito, 

Dingo nuo veido šypsnys ir plektras iš drebančių rankų — 

Viskas išpuolė, o kai širdy jam užvirė pyktis — 

Stvėrėsi ginklų savų ir, kilpinį rago įtempęs, 

Strėlę, kurios išvengt negalėsi, nutaikė ir leido 

Tiesiai krūtinėn, tiek kartų spauston prie savosios krūtinės. 

Ji suvaitojo karčiai, ištraukė akstį iš kūno 

Ir, kai balti sąnariai raudonu krauju apsiliejo, 

Pratarė: „Tu gi pirmiau, nei vykdysi bausmę, galėjai 

Leist pagimdyti dar man, nūn mirštame dviese iš karto“. 

Tiek tepasakė ir tuoj su krauju išliejo gyvybę. 

Nudvelkė šaltis mirties be sielos likusį kūną. 

Gailis po laiko, deja, dėl žiaurios bausmės mylintysis 

Ir nebekenčia savęs, kad paklausė, kad šitaip įniršo. 

Ima ir paukščio nekęst, dėl kurio kaltybės jis buvo 

Priverstas skausmą patirt, ir lanko nekenčia, ir rankos, 

O su ranka — strėlių, paleistų negalvotai, ir ieties. 

Puola prie mirštančios jau, apglėbia ir stengias po laiko 

Lemtį įveikt, tuščiai benaudodamas gydymo meną. 

O kai pamatė, jog viskas perniek, jau kraunamas laužas 

Ir sąnariai mieli suliepsnos tuoj ugny galutinėj — 

Jis suvaitojo tuomet (skruostų dangiškųjų negali 

Ašara vilgyt gaili) iš gelmių širdies sugraudintos, 

Lygiai kaip karvė jauna, atvedusi pirmą veršiuką, 

Tuosyk, kai jos akyse, prie vaiko ausies sušvytavęs, 

Suskamba kūjis sunkus ir veršiui galvą suskaldo. 

Taigi nors kvepalus jai ant krūtinės veltui išliejo, 

Apglėbė ir nešventai jai pareigą šventą atliko, 

Bet negalėjo Febas sutikt, kad kraujas jo pačio 

Virs pelenais, todėl iš liepsnų ir motinos įsčių 

Paėmė sūnų ir nunešė jį kentaurui Chironui. 

Varnui, kuris už tiesos pasakymą atpildo vylės, 

Paukščių baltųjų pulkan niekados nebelįsti įsakė. 
Džiaugės kentauras didžiai augintiniu dieviško kraujo““, 

Buvo patenkintas juo, nors garbę vargas lydėjo. 

Kartą, rudais plaukais pečius prisidengus, atėjo 

Senio kentauro duktė, kurią jam nimfa Chariklė 

Upės srauniosios pakrantėj pagimdė ir pavadino 

Okiroje; nebuvo gana jai gimdytojo meno, 

Nors jį išmoko gerai ir ateitį jau pranašavo. 

Taigi jai širdį dabar šviesus įkvėpimas pripildė 

Ir suliepsnojo dievu, kuris jos krūtinėj slypėjo. 

„Auki, vaikuti, gražus tu viso pasaulio gerovei, — 
Tarė, pažvelgus į jį. — Nesyk mirtingųjų gyvybė 
Rankoj tavojoje bus; pasitraukusią sielą galėsi 

Kūnui grąžint, prieš valią dievų tam vienąsyk ryšies?“, 
Betgi senelio žaibai neleis daugiau to kartoti; 

Virsi iš dievo tu pats pelenais, po to gi iš naujo 

Iš pelenų dievu: taip dukart keisi likimą. 

Tu gi, mūs tėve brangus“, dabar nemirtingas, — ir amžiais 
Leido tau būti tokiam gimimo įstatymas šventas, — 
Tuosyk ilgėsies mirties, kai žemėj raitysies iš skausmo 
Nuo atšiaurios angies nuodų, įtrėkštųjų į kūną. 

Iš nemirtingo tave dievybė pavers paklusniuoju 
Mirčiai, ir seserys trys nukirps tau gyvenimo siūlą“. 
Nepasakyta kažkas dar liko, todėl atsiduso 

Iš pat krūtinės gelmių ir ašaros skruostus suvilgė. 
„Kliudo likimas kalbėt, — pasakė, — visko neleidžia 
Man pasakyt ir balsui išeit pro gerklę neduoda. 

Būčiau šio meno geriau nesiėmus, jei man jis užtraukė 
Dievo rūstybę, geriau ateities aš būčiau nemačius. 
Betgi atrodo, žmogaus man išvaizda baigia prapulti, 
Žolę jau norisi ėst ir lygiais laukais pasileisti 

Traukia mane: virstu kumele ir gimdytojo kūnu. 

Tik kodėl gi visa? Juk mano tėvas dvilytis“. 

Guodėsi ji, tačiau paskutinių žodžių jos skundo 
Nebegalėjai suprast juos ištarė ji nebeaiškiai, 

Greit nebe žodžiai aidėjo, bet ir ne kumelės žvengimas, 
Tik panašumas į jį, tačiau po akimirksnio vieno 
Aiškiai sužvengė jinai ir ištiesė ranką į žolę. 

Pirštai suauga draugėn ir nagai penki susilieja 

Rago kanopon vienon amžinai, pailgėja ir kaklas 

Jos, ir žandai, didžioji dalis ilgaskvernės jos skraistės 
Uodega virsta, plaukai palaidi, kaip driekės per kaklą, 
Karčiais ir liko karot dešinėj, pakitėjo iš karto 

Balsas ir išvaizda jos, ir vardą jai lėmė keistumas*'. 

Verkė Filiros sūnus ir veltui tavo pagalbos 
Šaukės, Delfieti, nes tu Jupiterio didžio sprendimų 
Juk negalėjai pakeist, o jei ir būtum galėjęs, 

Ten nebuvai: gyvenai Mesenės šaly ir Elidėj. 

Buvo tai laikas, kada nedabinta piemenio skranda 
Dengė tave, kairėj tau lazda iš girios lazdyno, 

O dešinėj — septynių nevienodų nendrių švilpynė. 
Kolei tau meilė galvoj, kol sielvartą tildo dūdelės“?, 
Laisvę pajutę, raguočiai visi, kaip pasaka seka, 

Pilo pasiekė laukus. Pamato juos Atlantidės 

Majos sūnus?“ ir juokais kaip visad greit nugena girion. 
Niekas vagystės šitos neregėjo, be vieno tam kaime 
Žinomo senio, Batu jį visi kaimynai vadino. 

Klonius jisai ir žolėtus laukus didžturčio Nelėjo 
Sergėjo su gausingais pulkais grynakraujų kumelių. 
Jo pabijojęs, gražiai už rankos jį paėmė šelmis: 

„Kas tu, bičiuli, esi — vis tiek: jei kartais paklaustų 
Kas šių galvijų, sakyk — nemačiau. O kad susilauktų 
Atpildo ši paslauga, pasiimki baltą telyčią“. 

Tarė ir davė, o ją pasiėmęs bičiulis atsakė: 

„Būki ramus! Greičiau šis akmuo (parodė į uolą) 
Tavo vagystę išduos“. Kilenietis dedas nueinąs, 

Betgi sugrįžta, pakeitęs balsą ir išvaizdą savo: 

„Jeigu regėjai, žmogau, šion pusėn einančias karves, 
Ranką ištiesk bėdoj ir vagies tyla nedangstyki. 

Karvę sau gausi už tai, su jaučiu draugėj pakinkytą“. 
Atpildui tapus perpus didesniam, senis atsakė: 
„Karvės už šių kalnų“. Išties ir buvo už kalno. 
Majos sūnus prapliupo juokais: „Mane tu, nenauda,— 
Man tu išduodi mane?“ Ir pavertė žmogų dviveidį 
Titnagu kietu, kuriam Išdaviko vardas ir šiandien. 

Ir taip nekaltą visai nešlovė ta akmenį slegia. 

AGLAURĖ 


Lazdanešys tuomet sparnais vienodai mosavo 
Ir į Munichijos šalį ir žemę, mielą Minervai, 
Žvelgė iš aukšto, taip pat į Likėjo sodus įdirbtuosius. 
Skaisčios mergaitės kaip tik tądien apeigoj iškilmingoj 
Nešė parėmę galvom į aukštą Paladės šventovę 
Apvainikuotas kraites su jos šventenybėm didžiosiom. 
Grįžtančias jas atgal sparnuotasai dievas pamatė 
Ir nebeskrido tiesiog, o sukosi ratais virš jųjų. 
Kaip pastebėjęs dūblius peslys, greičiausias iš paukščių, 
Baiminas kiek, kol tuklūs tarnai prie aukos tebestovi, 
Skrieja aplinkui ratu, bet lėkti tolyn nesiryžta 
Ir iš godumo ratuoja viršuj numatyto laimikio,— 
Taip Kilenietis godus virš Aktės šventovių sukiojos, 
Skriedamas vietoj ratu, tą pat vis plakdamas orą. 
Kiek už kitas žvaigždes skaisčiau žiburiuoja Aušrinė, 
Ir už Aušrinę kiek bus auksinė Febė skaistesnė, 
Tiek už mergaites visas pranašesnė Hersė atrodė: 
Ėjo kaip draugių visų ir iškilmių šių papuošimas. 
Susižavėjęs grožiu, Jupiterio vaikas padangėj 
Meile užsiplieskė taip kaip švino kulka, paleistoji 
Iš balearų mėtyklės: įkaista visa nuo skridimo, 
Iš debesų pasisėmus ugnies, kurios neturėjo, — 
Kelią pakreipia tuojau, palikdamas dangų dėl žemės, 
Ir nesislapsto nė kiek: grožiu pasikliauja savuoju. 
Nors to gražumo gana, bet didina jį rūpestingai, 
Garbinius glosto glotniau, kad apsiaustas gultų, kaip reikia, — 
Jį pasitaiso, kad auksu gražiai jo apsiuvas šviestų, 
Rankoj kad būtų lazda, kuria jis sužadina miegą 
Ir jį nuvaiko, kad kojų papėdės švarios blizgėtų. 
Rūmų pusėj vienoj, kiaukutais ir drambliakauliu puoštos, 
Buvo trys menės, kurių dešininę turėjo Pandrosė, 
Kairę Aglaurė, o vidurinėje Hersė gyveno. 
Menės kairės šeimininkė Merkurijų greitai pamatė, 
Vos jam atėjus, ir tuoj pasveikinus vardo paklausė 
Ir ko atvyko. Plejonės tuomet ir Atlanto vaikaitis 
Šitaip atsakė: „Aš tas, kurs įsakymus tėvo nešioja, 
Skriedamas aukštu dangum, o Jupiteris tėvas manasis. 

Ir nemeluosiu, ko atvykau (tik seseriai savo 

Būki gera ir mano vaikams tu būsi tetulė): 

Hersė patraukė mane. Tu meilėj man būki pagalba“. 
Žvelgia tom pat akim Aglaurė į svečią, kaip žvelgė 
Taip neseniai slaptingon dėžėn geltonkasės Minervos, 
Ir sau už paslaugą tą didžiulio gabalo aukso 
Pareikalauja, dabar gi liepia jam eiti iš rūmų. 
Pagręžė rūsčiai akis į Aglaurę deivė karinga 

Ir pasipiktinus taip iš širdies gilumos atsiduso, 

Jog ir krūtinė drauge, ir egidė ant jos padėtoji — 
Viskas suvirpo, jai šovė galvon — atidengė toji 
Paslaptį jos nešvaria ranka ir, žodį sulaužius, 
Pažvelgė į Lemniečio vaiką, be močios gimdytą,— 
Tad įsiteiks dabar ji dievui ir seseriai savo 

Ir praturtės godi, reikalautąjį auksą paėmus. 

Skuba Minerva tuomet į Pavydo juodą pastogę, 
Pilną puvėsių. Gilioj kiaurymėj lūšna jo stovėjo, 
Saulė nesiekdavo jos ir niekad neužpūtė vėjas, 
Liūdesio pilna joje ir viską stingdančio šalčio, 
Niekad nešildė ugnis ir niekad nenyko tamsybė. 
Lūšną pasiekusi greit, lauke sustojo prie durų 
Deivė kautynių baisi, nes eiti į tokią pastogę 
Teisė ne jos, ir ieties galu pabaksnojo į staktą. 
Durys praviro tuomet, ji mato: sėdi Pavydas, 
Rydamas mėsą angių, kaip ėdalą savo niekšybių. 
Nugręžė deivė akis, nusipurčius visa, o Pavydas S 
Tingiai pakilo tuomet nuo aslos, palikęs apgraužtus 
Kūnus angių, lėtu žingsniu priėjo prie durų 
Ir, kai pamatė šarvais pasipuošusią gražiąją deivę, 
Tik atsiduso giliai ir vaitodamas išviepė veidą. 
Veidas išblyškęs pilkai, sulysęs į šakalį kūnas, 

Delbia į šalį akis, atsišovę dantys ruduoja, 

Tykšta krūtinė tulžim, nuodų pritvinkęs liežuvis, 

Juokias retai, jei ką pamato skausmo prispaustą, 

Miego nežino visai, nes rūpesčiai liepia budėti, 

Žiūri į laimę žmonių, jam nemielą, ir džiūsta, pamatęs 
Pasisekimą kitų, tad kremtas ir kitą jis kremta, 

Pats sau didžiausia bausmė. Nors nekentė baisiai Pavydo, 
Vis dėlto kreipės į jį Tritonietė ir šitaip prakalbo: 

„Savo nuodų įleisk Kekropo dukteriai vienai. 
Reikia man to. Aglaurė jinai“. Ir, daugiau nekalbėjus, 
Rėmėsi ietim aštria į žemę ir leidos kelionėn. 

Nudelbta savo akim į nuskriejančią deivę pažvelgęs, 
Ėmė Pavydas murmėt, ir tai, kad seksis Minervai, 
Skaudino jį, bet stvėrės lazdos, kuri apvyniota 
Buvo erškėčių spygliais, apsivilko debesiu juodu 
Ir, kur tik žengė, visur laukus žaliuojančius siaubė, 
Degino žolę lankoj, aguonų žiedus nulaužė 
Ir pražūties tvaiku namus ir žmones su miestais 
Teršė visur; galop Tritonietės pamatė tvirtovę, 
Klestinčią lobiais, žmonių išmintim ir taika patvariausia, 
Ašaros ima jam plūst, kad apverktina neregi nieko. 
Menėn Kekropo dukters aukštojon koją įkėlęs, 

Vykdo, kas liepta, ir jai prie krūtinės rūdžių apipultą 
Prideda ranką, dyglių erškėtinių širdį pripildo, 
Perpučia visą kvapu pragaištingu, kaulus nutvilko 
Sultim juodom, į plaučius nuodų, kiek telpa, prišlėkia. 
O kad pavydo pikta priežastis nenuklystų į šalį, 
Seserį jai prieš akis pastato, viliojančią progą 

Tai ištekėt ir taip prašmatniai atrodantį dievą. 

Viską padidina dar. Tad perima skausmas Aglaurę, 

Ir ji kankinas slapčia, jai širdį graužia per naktį, 
Graužia perdien, ir ji, nelaiminga iš apmaudo pikto, 
Tirpsta lėtai kaip ledas slidus nuo saulės neaiškios, 
Ir dėl sėkmingos Hersės dalios ji dega skausmingai, 
Lygiai kaip laužas lauke, žolių dygiųjų įmetus, — 

Jos nesiplieskia liepsna, o skrusdamos smilksta iš lėto. 
Daugsyk norėjo numirt, kad sesers nematytų laimingos, 
Daugelsyk tėvui piktam papasakot viską it kaltę. 

Sėda ant slenksčio galop, pasiryžus ateinantį dievą 
Lauk išvaryt ir jam, prabilusiam žodžiais meilingais 
Ir ją paprašiusiam teiktis įleist: ,,„Nustoki! — atsakė, — 
Aš nesikelsiu iš čia, kol tavęs nenuvysiu nuo durų“. 
„Laikomės šios sutarties!“ — Kilenietis greitas atsakė 
Ir lazdele savąja duris atidarė, o toji 

Keltis norėjo, tačiau sąnarių, sulenktų atsisėdant, 
Nebegalėjo ištiest: sunkus sustingimas juos laikė. 
Stengias sukandus dantis ji stuburą savo ištiesti, 


49 


825 


830 


835 


840 


845 


850 


855 


Antra giesmė 


Betgi jos keliai visai nebelinksta, ir perbėga šaltis 
Kūnu visu, o gyslos nublykšta, kraujo netekę. 
Visiškai kaip vėžys, liga nepagydoma niekad, 

Šliaužia tolyn į dalis, kurios tebesveikos dar kūne, — 
Lygiai taip šaltis mirties pamažu jai slinko krūtinėn, 
Kolei kelius gyvybei alsuot ir kvapą užgniaužė. 
Nebemėgino kalbėt, o jei ir būtų mėginus, 

Balsui kelių nebebuvo: akmuo pasidarė iš kaklo, 
Akmeniu virto skruostai — statula bekraujė sėdėjo. 

O ir akmuo ne baltas visai: nuo minčių jis pajuodo. 


EUROPĖ 


Bausmę už jos žodžius ir mintis nedorąsias įvykdęs, 
Žemę, Paladės vardu pavadintą, Atlanto vaikaitis 
Veikiai palieka, sparnais suplasnoja ir skrieja į dangų. 
Šaukiasi tėvas jį ten, tik priežastį meilės nutyli. 

„Mielas sūnaų, kurs tarnauji gražiai ir įsakymus vykdai, 
Nieko nelaukdamas, kelkis ir skrisk, kaip moki, tuoj žemėn, 
Į tas vietas kairėj, kur tavo motina žvelgia 

(Vietiniai žmonės jas Sidono šalim pavadino), 

Ten šalia kalno lankoj karaliaus kaimenė ganos, 

Ją tu suradęs tuojau atvaryk į marių pakrantę“. 

Tarė — ir buvo banda bemat pavaryta nuo kalno 

Jūros pakrantėje ten, kur duktė valdovo galingo 

Mėgdavo žaist su pulku palydovių Tiro merginų. 

Niekaip negali sutart ir vietoj vienoj negyvena 

Meilė su didingumu: valdžios orumą palikęs, 

Tėvas ir viešpats dievų, kuris dešinėj visagalėj 

Trišaka švaistos ugnim, kurs mostu sudrebina žemę, — 
Jaučiu apsimęta nūn ir, karvių pulkan įsimaišęs, 

Baubia gražuolis puikus ir mindo žolę minkštutę. 

Baltas kaip sniegas, kol jo nei koja Žmogaus kietapėdė 
Dar neužmynė, nei savo srautu pietys neužliejo. 
Raumenys styri sprande, nusikorus tarp menčių pagurklė, 
Nors neilgi jo ragai, bet eiki lažybų — daryti 

Meistro ranka ir spindi labiau už perlą tikriausią: 


4. PLB 6 

Niekam negraso kakta ir akys nekelia baimės, 

Rodosi baisiai ramus. Agenoro duktė sužavėta, 

Kad jis gražuolis ir kad visai negalvoja badytis. 
Norsgi ir šitokį ramų iš karto paliesti bijojo 

Ir tik vėliau pakišo gėlių prie balto jo snukio. 
Džiaugias mylėdamas tas ir, kad jai sužadintų aistrą, 
Laižo, bučiuoja rankas ir vos susilaiko nuo kitko. 

Čia jis žaidžia dabar, šokinėdamas pievoj žaliojoj, 
Čia smėlyje gelsvam ištiesia baltąjį šoną. 

Baimė jau baigė praeit, ir jautis duodas mergaitei 

Ir per krūtinę taksnot, ir naują vainiką užkarti 

Jam ant tvirtų ragų. Pagaliau karalaitė išdrįsta 

Sėstis ant jaučio kupros, nežinodama, ką ji prispaudžia. 
O kai nuo žemės sausos ir kranto tvirtojo dievas 
Ėmė į vandenis brist, statydamas koją iš lėto, 

Jau įdrąsėjęs galop į patį vidurį marių 

Leidos su savo grobiu. Ta žvalgos į paliktą krantą, 
Dreba visa ir, viena ranka už ragų įsitvėrus, 

Laikos už sprando kita, drabužį kedena jai vėjas. 

KADMAS 


Numetė dievas tuomet pavidalą jaučio apgaulų, 
Prisipažino, kas jis, ir Diktės laukuos apsistojo. 
Tėvas nežino tačiau ir Kadmą išvaro ieškoti 
Savo sesers, o jei nesuras, už bausmę jam liepia 
Nebepareiti: ir meilė drauge, ir nežmoniškumas. 
Perėjęs žemę kiaurai (vagystes Jupiterio didžio 
Kas gi sugaus?), tremtinys sūnus Agenoro tėvynės 
Lenkias bei tėvo narsos ir Febo orakulą meldžia, 
Klausdamas nuolankiai, kokioj jam žemėj gyventi. 
Febas atsakė: „Plynuos laukuos tu karvę sutiksi, 
Jungo nevilkusią dar ir laisvą nuo riestojo žambrio. 
Paskui ją žingsnį pakreipk ir, kur atsiguls ji į žolę, 
Miestą toj vietoj statyk ir duok jam Bojotijos vardą“. 
Kadmas, vos spėjęs žemyn nusileist iš Kastalijos urvo, 
Mato: be piemenio sau telyčaitė eina iš lėto, 
Ir jai ant sprando nėra dar jungo pėdsako jokio. 
Kadmas tad paskui ją, kiek gali, žingsnį paspaudžia 
Ir dėkoja širdy už kelio parodymą Febui. 

Jau ir Panopės laukus, ir Kefiso brastą praėjo: 
Karvė sustojo, aukštų ragų dabinamą kaktą 
Atmetė link dangaus ir maurojimu sukrėtė orą, 
Pažvelgė tuosyk atgal į paskui sekančius žmones, 
Atgulė ir žolėje minkštoj sau ištiesė šoną. 
Kadmas dėkoja karštai, pabučiuoja svetimą žemę, 
Sveikina plynus laukus ir lig šiol nežinomus kalnus. 
Auką Jupiteriui dės, tarnus pasiunčia, kad eitų 
Ir iš gyvos versmės pasemtų vandenio tyro. 

Snaudė nuo amžių giria, dar kirvio aštraus nelytėta, 
O jos pačiam vidury, tankiausiais karklais apaugus, 
Buvo žemutė grota, jos viršų akmenys skliautė. 
Tryško joje gausingas vanduo, o viduj pasislėpus 
Kiūtojo Marso angis su auksu žėrinčiais žvynais — 
Akys liepsnoja ugnim, nuodų pritvinkęs jos kūnas, 
Virpa liežuviai bent trys, trys eilės dantų tarsi peilių. 

Vos tik Tiro šalies ateiviai, savo nelaimei, 
Koją įkėlė miškan ir nuleistas į versmę ąsotis 
Grimzdamas ėmė gurgėt, iškišo galvą iš urvo 
Slibinas žvynais melsvais ir sušnypštė šiurpiai įširdęs. 
Vyrams išslydo iš rankų ąsočiai ir kūną paliko 
Kraujas, o sąnariai tuoj pat sustingo iš baimės. 
Rangosi vingiais angis ir narstosi kilpom žvynuotom, 
Stiepias į viršų aukštai, didžiuliais lankais išsirietus, 
Ir, didesne dalim į lengvąjį orą pakilus, 
Viršija girios medžius ir tokio, jei visą regėtum, 
Būtų didumo kaip ta, kur neleidžia Lokiams susitikti. 
Ji fenikus kaipmat, ginklu mėginančius gintis 
Ar pasileidusius bėgt, ar tuos, kur iš baimės sustingo, 
Pastveria ir sukapoja dantim ar kilpom apraizgo 
Ir apipurkščia nuodais drauge su seilėm pūlingom. 
Saulė, pakilus pietuos, sutrumpino žemėj šešėlius. 
Ko taip užtruko draugai, nesupranta sūnus Agenoro 
Ir jų išeina ieškot. Jį dengia liūto gauruotas 
Kailis, o rankoj akstis su žibančia plieno viršūne, 
Ietis kitoj, drąsa gi pralenkia ginklą visokį. 

Girion įžengęs šiton, pamatęs kūnus negyvus, 
O viršuje ant jų nugalėtoją milžiną piktą, 
Laižantį liežuviu kraujuotas žaizdas nelaimingas: 
„Kerštą nugiešiu už jus, paguldžiusius galvą, bičiuliai, 
Ar paguldysiu aš pats“,— pasakė ir akmenį sunkų, 
Girnų didumo, pastvėręs į jį kaip milžinas metė. 
Mūrus su bokštais aukštais į žemę būtų partrenkęs 
Smūgis tokio akmens, o angiai žaizdos nepadarė: 
Žvynai ją kaip šarvai ir juodo kailio kietumas 
Gelbėjo nuo pražūties ir atrėmė kirtį galingą. 
Ietį atremti tačiau kietumas tasai nevaliojo, 
Ir ji prasmigo kiaurai pro nugaros išriestą kilpą, 

Ir geležinis ašmuo į vidurius visas sulindo. 

Ta, nesitvėrus skausmu, į nugarą atgręžė galvą, 

Žaizdą išvydo ir tuoj įsmigusią ietį sukando 

Ir, nors galybe didžia ją kraipė į pusę visokią, 

Kotą išlaužė šiaip taip, o iešmas įstrigo tarp kaulų. 
Tai priežastis nauja įprastiniam buvo piktumui. 

Jos gomurys bemat pilnutėlėm gyslom pritvinko, 

O pražūtingus nasrus užliejo balzganos putos. 

Žemė sudunda, žvynų ariama, ir pragaro juodo 

Kvapas, iš jos koserės išeinantis, orą užteršia. 

O ji pati, žiūrėk, didžiuliais lankais susirietus, 

Traukias į krūvą ir vėl, pakilus kaip aukštas sienojas, 

Griūva galingai staiga it liūčių patvindyta upė, 

Ir krūtine plačia išlaužia pakliuvusią girią. 
Agenoridas atgal atsitraukia ir antpuolį spėja 

Liūto kailiu atremt, o nasrus plėšrūno sulaiko 

Atkištas iešmas aštrus, ir slibinas geležį kietą 

Niršdamas kanda piktai ir iltis į ašmenį varo, 

Kol iš nuodų pilnutėlės. gerklės pradėjo tekėti 

Kraujas gausinga čiurkšle ir žalią žolę nudažė. 

Sužeista buvo lengvai, nes jis kiek atsilenkė smūgio, 

Atmetė kaklą atgal ir šokdamas iečiai neleido 

Smigti tvirtai gilyn ir kiaurai išlįsti pro kūną. 

O Agenoro sūnus į nasrus įspraustąją akstį 

Spaudė, primygęs kietai, kol ąžuolas slibinui trauktis 

Kelią pastojo ir draug su kaklu jį pervėrė ietis. 

Medis nuo slibino svorio sulinko ir visas braškėjo, 

Kai uodegos galu tas trankė jo drūtą kamieną. 
Stebisi Kadmas dabar didumu nusibaigusio priešo, 

Kol pasigirsta jam balsas (sunku pasakyti, kieno jis, 

Bet pasigirsta tikrai): „,„Ko spoksai tu, sūnau Agenoro, 

Į nugalabytą angį? Ir tu gi slibinu virsi!“ 

Jis nusigandęs ilgam prarado veido rausvumą, 

Lygiai ir protą, plaukai atsistojo iš baimės ledinės. 

Ir štai globėja šviesi, Paladė, per giedrą padangę 

Leidžias prie jo ir liepia užkast į žemę suartą 

Slibino iltis, žmonių būsimųjų sėklą ir derlių. 

Deivės paklausęs, žambriu jis gilią vagą išvaro 

Ir pasodina dantis, mirtingąją sėklą, kaip liepta. 

Tuokart gi (kas patikės!) pradėjo grumstai judėti 

Ir iš vagų pirmiau išdygo iečių rikiuotė, 

Tuokart galvų šalmai su kiveriais plunksnų margųjų, 

Tuokart pečiai ir krūtinės karių bei rankos su ginklais 

Kyla aikštėn ir auga žmonių skyduotoji sėkla. 

Lygiai taip švenčių metu, kai teatro uždanga kyla 

Su piešiniais dailiais“?, pirmiausia veidą išvysti, 

Tuokart seki, kaip kyla lėtai krūtinė su rankom, 

Kol pakrašty pačiam žmogus atsistoja ant kojų. 
Priešų pabūgo naujų ir ginklo stvėrėsi Kadmas. 

„Ginklą padėk,— staiga iš Žmonių, pagimdytųjų žemės, 

Vienas jam tarė, — ir tu nesikišk į tarpusavio karą!“ 

Ir su tais žodžiais vienam iš žemės gimusių brolių 

Smogia tuoj kardu, o pats sukniumba nuo ieties iš tolo. 

Tas gi, kurs mirtį šitam padarė, džiaugias gyvybe 

Taip neilgai ir iškvepia pats ką tik gautąją dvasią. 

Lygiai taip siaučia visi ir krinta tarpusavio mūšy, 

Vienas kitam smogdami, ūmai atsiradusys broliai. 

Taip jaunikaičiai, kuriems neilgai buvo lemta gyventi, 

Savo krūtinėm karštom kraujuotą motiną šildė. 

Liko gyvi tik penki, jų vienas vardu Echionas. 

Metė jis savo ginklus, Tritonietės patartas, į žemę, 

Brolius paprašė taikos ir pats ją visiems pažadėjo. 

Juos padėjėjais darbe Sidono išeivis turėjo, 

Miestą pradėjęs statyt, kaip Febo orakulas liepė. 


AKTEONAS 


Tebai stovėjo. Dabar tu galėjai atrodyti, Kadmai, 
Laimę suradęs šaly svetimoj: Venera tau ir Marsas 
Uošviai buvo?!, pridėk dar vaikus iš žmonos taip garsingos, 
Tiek dukterų ir sūnų, ir laimės laidą — vaikaičius, 

Jie jau suaugę visi. Bet, aišku, dienos paskutinės 
Turi sulaukti žmogus ir niekas niekad prieš mirtį, 
Kol neilsės kapuos, negali vadintis laimingu. 

Priežastį pirmą raudot, kai viskas ėjo sėkmingai, 

Davė tau, Kadmai, vaikaitis, ragai kaktoje svetimojoj, 

Taipgi ir jūs, šeimininko krauju pasisotinę šunys. 
Pasiteiravęs geriau, likimo žaismą surasi, 
O ne kaltybę kieno. Kokia gi kaltybė paklysti? 
Visa tai buvo kalne, žvėrių prisigėrusiam kraujo. 
Buvo dienovidis pats, šešėliai daiktų sutrumpėjo, 
Saulė vienodai toli nuo ribų abiejų atsistojo, 
Kai hiantietis tada pasklidusiems kloniais be tako 
Savo medžioklės draugams balsu meilingu pasakė: 
„Varva žvėrių krauju tinklai ir ietys, bičiuliai, 
Šiandien lydėjo sėkmė mus visus. Kai rožiniais ratais 
Vėl atvažiuos Aušra ir atveš mums dieną rytojaus, 
Tęsime darbą toliau. Dabar atitolo jau Febas 
Lygiai nuo žemės kraštų ir dirvos plyšta iš karščio. 
Baikite šiandien medžiot ir tinklus mazguotus surinkit“. 
Vyrams nereikia kartot, ir darbą jie meta, kaip liepta. 

Buvo slėnys, pušų ir aitrių kiparisų priaugęs, 
Alkas Dianos tenai, Gargafijos vardą turėjęs. 
Slėnio pačiam dugne grota susidarius laukinė. 
Tai ne žmogaus kūrinys; čia mėgdžiojo žmogišką meną 
Savo gabumais gamta: iš lengvo tufo akyto, 
Taipgi iš pemzos gyvos išėjo skliautas tikriausias. 
Iš dešinės skaidrus upelis kaip krištolas šnara, 
O jo krantus ir versmę žolės vainikas apjuosęs. 
Girių globėja čionai, medžioklės nuvarginta, mėgo 
Sąnarius savo skaisčius apšlėkti vandeniu tyru. 

Šičia atėjusi, ji atidavė ginklų nešėjai 
Nimfai savas strėles ir kilpinį tamprų, ir ietį; 
Ranką pakišus, antra nusirengiančiai paėmė skraistę, 
Deivę nuauna vėl dvi. Ismeno duktė gi Krokalė, 
Išmaningiausia visų, ant pečių nudrikusius plaukus 
Suriša kuokštu dailiu, nors pati palaidais plevėsavo. 
Prisemia tuokart vandens Nefelė, Hialė, Ranidė 
Su Psekade, taip pat Fiale ąsočius pūstašonius, 
Ir Titanaitė ramiai sau vandeniu tyru teškenas. 
Kadmo vaikaitis tuotarp, atidėjęs darbus rytojui, 
Klaidžioja, pats nežinodamas ko, po nežinomą girią, 
Ir štai jis deivės alke: jį atvedė ten jo likimas. 
Vos tik jis koją groton, rasų aptaškyton, įkėlė, 
Nuogos, kaip buvo, dabar — taip šėrė sau nimfos krūtinėn, 

Vyrą išvydę staiga. Nuo jų sutrikimo ir klyksmo 
Plyšojo girios aplink. Susiglaudusios visos Dianą 
Dangstė jos kūnais savais. Bet deivė buvo aukštesnė 
Už jas visas, tik deivės pečius ūgiu jos tesiekė. 

Kaip debesėlis skaistus, užgautas spindulio saulės, 
Skaisčiai parausta danguj, kaip žėri Aušra purpurinė, 
Taip ir Diana paraudo, kad ją be drabužio pamatė. 
Nors palydovių būrys kaip mūras stovėjo aplinkui, 
Deivė į jį pasisuko skersa ir nugręžė tyčia 

Veidą nuo jo ir, kaip ji būtų dabar nusitvėrus 

Savo strėles, taip stvėrė vandens ir, tėškusi vyrui 
Tiesiai į veidą ir garbanas jo sudrengus iš keršto, 
Pratarė žodžiais piktais, pasakančiais liūdną jo dalią: 
„Šiandien sakysi visiems, jog mane be drabužio regėjai, 
Jeigu pajėgsi sakyt dar kada“. Ir daugiau nebegrasius 
Ant apšlėktos galvos ragus ji uždeda elnio, 

Sprandą sustambina jam, ausis patempia į viršų, 
Kojom paverčia rankas ir vietoje dilbių ir žasto — 
Blauzdos nūnai, o kūną plaukais dėmėtais aprengia. 
Duoda baikštumą dar jam, ir sūnus Autonojės drąsusis 
Bėga ir stebisi pats, iš kur toks kojų greitumas. 

O kai upely skaidriam ragus 17 veidą pamatė: 

„Koks aš baisus!“ — norėjo surikt, bet balsas neklausė. 
Dar suvaitos, bet balso nėra ir ašaros gailios 

Jam neberieda skruostais, tik protas liko pirmykštis. 
Ką jam daryt: ar grįžti namo į karališkus rūmus, 

Ar pasilikti miškuos? Ten gėda, čia baimė neleidžia. 
Svarsto jis taip, kol sulaukia šunų: pamato Melampas 
Ir Ichnobatas sargus ir suskaliję ženklą paduoda — 

Ir Ichnobatas gnosėnas, ir Spartos veislės Melampas,— 
Tuosyk jį puola visi greičiau už vėją šiaurinį: 

Tai Oribasas, Dorkėjas, Pamfagas, veislė Arkadų, 

Ir Nebrofonas stiprus, Lelapas, piktasis Teronas, 

Agrė, vertinga uoslės jautrumu, ir kojom Pterelas, 
Šerno smarkaus dantų neseniai paragavęs Hilėjas, 
Napė, kalės ir vilko duktė, ir Harpija taipgi, 

Poros vaikų lydima, ir sargė avių Poimenidė, 
Sikionėnas Ladonas, pilvu kaip lekuojant įtrauktu; 
Taipgi Dromadas, Kanachė ir Stiktė, Tigridas ir Alkė, 

Baltas kaip sniegas Leukonas ir juodagauris Asbolas, 
Ir Aelonė greita, ir tvirtas kaip liūtas Lakonas, 

Tojas, kiprėnas, ir jo sesuo greitakojė Likiskė, 

Balta dėme juodoj kaktoje pažymėtas Herpalas 

Ir Melanėjas drauge, ir gaurais pasišiaušusi Lachnė, 
Du lakonėnai iš močios pusės, diktėnai — iš tėvo, 

Tai Argiodas ir Labras, ir kauksmo spiegaus Hilaktoras — 
Nesuskaičiuosi visų: išalkę grobio, kaip vienas 

Veja visi per uolas, per kyšulius, kur nepasieksi, 

Kur praėjimas sunkus ir kur nebėra nė takelio. 

Bėga jis vietom senom, kur pats jau vijo ne kartą, 
Bėga, deja, nuo savo tarnų. Surikti norėjo: 

„Aš Akteonas tikrai! Šeimininką savo pažinkit!“ — 
Bet jo dvasia nebylė. Lojimais plyšta padangės. 
Nugaron jam pirmiau už visus Melanchetas įkando, 
Teridamantas ir Oresitrofas įkibo į petį. 

Jiedu pašoko vėliau, bet sau pasitrumpino kelią, 
Puolę per kalnus tiesiog. Šeimininką laikė pastvėrę, 
Kol susirinko visi ir dantis suleido į kūną. 

Kąsti jau vietos sveikos nebėra. Vaitoja ir šaukia, 
Nors ne žmogaus balsu, o tokiu, kuriuo negalėtų 
Elnias subliaut, graudžiais jo skundais plyšta pašlaitės, 
Klaupias ant kelių tuomet, lyg maldaudamas pasigailėti, 
Pakelia tyliai akis, tarytum rankas savo keltų. 

O jo medžioklės draugai, nežinodami nieko, pasiundo 
Puolančią gaują šunų ir ieško akim Akteono, 

Ir, lyg nebūtų čia jo, vis šaukia visi Akteoną 
(Pašauktas linkteri jis) ir gailis, kad jis, taip užtrukęs, 
Pasižiūrėti negaus, kaip šunys plėšo laimikį. 

O jis norėtų nebūt, bet yra, norėtų regėti, 

O ne patirt savųjų šunų taip žvėrišką darbą. 

Štai jie apstoja ratu ir, snukius panardinę į kūną, 
Drasko piktai šeimininką, laikydami elniu tikriausiu. 
Ir kai nuo aibės žaizdų užgeso vargšė gyvybė, 

Buvęs pasotintas jau ir pyktis kerštingos Dianos. 

SEMELĖ 


Eina visoki gandai — vieniems žiauri ir beširdė 
Deivė atrodo, kiti ją giria ir sako: taip dera 
Dorai mergystei daryt. Abeji atranda kuo remtis. 

Tik visagalio žmona ne tiek ją gina ar smerkia, 

Kiek nenustygsta džiaugsmu dėl nelaimės namams Agenoro, 
Ir neapykantą nuo sidoniškės vyro meilužės“? 

Giminei visai sumes ji dabar; priežastis jai kankintis 

Vėl atsiranda nauja: nuo Jupiterio didžio glamonių 

Tapo Semelė nėščia. Tad paleidžia liežuvį įtūžus: 

„Ką gi laimėjau kada, nors daugsyk bariausi? — pasakė.— 
Pulti ją pačią turiu. Ji pražus, jei aš visagalė 

Deivė Junonė esu, jei mano rankoje perlais 

Žėri valdovo lazda, jei sesuo aš Jupiterio didžio 

Ir jo žmona. Sesuo tai tikrai! Patenkinta rodos 

Ji kaip vagis, ir nuoskauda man netruks pasirodyt. 

Tapo nėščia! Tik to dar trūko! Iš kūno pilnumo 

Aiški kaltė, ji motina tapt nuo Jupiterio geidžia 

(Man gi tai sekas nekaip): grožiu pasikliauna be galo. 

Bet apsigaus tikrai! Saturno duktė aš nebūsiu, 

Jeigu į Stikso bangas Jupiteris jos neįmurdys!“ 

Šoka iš sosto ji tuoj, miglom gelsvom prisidengus, 
Peržengia slenkstį Semelės ir numeta uždangą rūko, 
Kai pasiverčia sene: jos galvą pabaltino žilė, 

Raukšlės veidą vagom išvagojo, visa susirietus 
Kretančiu žengė žingsniu, ir balsas drebėjo kaip senės: 
Auklę vaizdavo Semelės, Beroję epidaurietę. 
Užvedė kalbą, "abi įsišneko, ir, kai paminėtas 

Buvo Jupiteris jau, atsiduso ir tarė: „O kadgi 

Būtų Jupiteris buvęs, bet būgštauju visko: ne vienas 
Sakėsi dievas esąs, kai lindo į menę droviosios. 
Maža Jupiteriu būt, teduoda įrodymą meilės, 

Jeigu tai jis tikrai: kaip didį ir kokį galingą 

Priima jį Junonė kilni, taip galingas ir didis 

Jis temyluoja tave, tik ženklus valdžios nusiėmęs“. 

Šitaip Junonė tuomet nenuovokią dukterį Kadmo 
Buvo primokius: tegu dovanos kokios nors paprašo. 
„Rinkis, ir tau atsakyta nebus, — visagalis jai tarė, — 

O kad geriau patikėtum, tegul tai Stikso juodosios 
Upės valdovas regės: dievams jis dievas ir siaubas“. 
Džiaugias bėda ir galybe, kuri per meilės malonę 

Ją prapultin įtraukė, Semelė ir sako jam: „Kokį 
Jaučia tave glėby Saturnaitė, kai džiaugiatės meile, 
Tokį man duok save“. Taip kalbančiai dievas norėjo 
Lūpas užčiaupti, tačiau jos žodžiai jau oru nuskriejo. 
Jis suvaitojo: dabar nebegali ji būti neprašius, 

O jis gi Stikso upe neprisiekęs. Todėl nusiminęs 
Skrieja į dangų tuojau, žvilgsniu rūstingu sutelkia 
Debesis sau palydon, pridėjęs lietų su vėjais, 
Griausmą, perkūnus trankius ir nieko nelenkiantį žaibą. 
Bet kiek valiodamas sau jėgų jis stengias atimti 

Ir ta ugnim, kuria Tifoėją šimtrankį nuspyrė, 
Nesišarvuoja dabar: per daug ji turi nuožmumo. 
Žaibas jam kitas yra, į kurį mažiau įtūžimo, 

Žymiai mažiau ugnies ir rūstybės įdėjo kiklopai. 
Antrarūšiu jį vadina dievai. Su juo jis ateina 

Į Agenoro namus. Padangių griūties neatlaikė 

Kūnas mirtingas ir ėmė liepsnot nuo vestuvinių dovių. 
Kūdikis, vos prasidėjusis tik, iš motinos įsčių 

Išimtas buvo paskui ir įsiūtas, jei galim tikėti, 

Tėvui į kulšį, ir ten jis kaip motinos kūne gulėjo. 
Gimusį jį vystykluos augino tetulė Inonė, 

Nimfos nisietės vėliau, atiduotą joms auklėti, saugiai 
Paslėpė savo uoloj ir pienu penėjo iš meilės. 


TEIRESIJAS 


Kolei dalykai tokie likimo nuosprendžiu dėjos, 
Augo ramiausiai lopšy du kartu gimdytasai Bakchas. 
Kartą valdovas dievų, nektaro per daug paragavęs, 
Ruūpesčius metė šalin ir juokais širdies atleidimui 
Tarė neveikiančiai nieko Junonei: „Žinau, malonumas 
Jums visuomet didesnis už tą, kurį patiria vyrai“. 
Ji prieštarauja, abu tad nusprendžia Teiresiją klausti, 
Ką jis, mokslinčius, sakys: abejopą juk meilę pažįsta. 

Porą didžiulių angių žaliojoj girioj jis buvo 

Kitkart sužeidęs lazda, kai tos glamonėjosi meiliai, 
Ir, nuostabu, iš vyro moterim tapęs, išbuvo 

Metų septynetą taip; angis aštuntais vėl sutiko 

Ir joms pasakė: „Jei jūsų žaizdos tokia jau galybė, 
Kad užgavėjas sau prigimimą priešingą gauna — 
Aš jus užgausiu ir vėl“. Ir jam nuo angių užgavimo 
Grįžo pirmykštė lytis ir pavidalas jo prigimtasis. 
Taigi teisėju dabar juokų byloje pastatytas, 
Paremia vyro žodžius. Labiau paėmus į širdį, 

Nei priderėjo dėl to, Saturno duktė iš teisėjo 
Atėmė šviesą akių ir jį pasmerkė amžinai nakčiai. 


AIDAS 


Bet visagalis tėvas (ką vienas dievas padarė, 
Keisti kitam nevalia) Teiresijui, šviesą atėmęs, 
Ateitį davė Žinot ir garbe palengvino skriaudą. 

Tas, pagarsėjęs plačiai Aonijos miestuos ir kaime, 
Klausiančiam teikė visad atsakymą nepriekaištingą. 
Kiek pasikliaut galėjo žodžiu, pirmoji išbandė 

Jį Liriopė melsva, kurią anuomet Kefisas 

Buvo aprietęs vingiu ir, tarp bangų užsidaręs, 
Privertė jam pasiduot. Gražuolė nimfa pagimdė 
Kūdikį tokį, jog jį jau tuomet galėjai pamilti. 
Praminė jį Narcizu. Paklaustas, ar būsią jam lemta 
Augti sveikam ir po metų ilgų sulaukti senatvės: 
„Jeigu savęs nepažins“,— atsakė nimfai žiniūnas. 
Tuščias atrodė ilgai žiniūno žodis, pakol jį 

Meilė keista ir mirties keistumas patvirtino aiškiai. 
Penkmečius pabaigė tris Kefiso sūnus ir sulaukė 
Metų dar vienerių, atrodė jaunuolis ir vaikas. 
Daug jaunikaičių dabar ir daug merginų jo geidė, 
Betgi (jo grožis švelnus turėjo per daug išdidumo) 
Jo nei jaunuolis koks nors, nei mergaitė pavergt nevaliojo. 
Varė jis elnius baikščius į tinklą, ir jį pastebėjo 
Nimfa balsinga Echonė, kuri nei tylėt neišmoko 

Kalbant kitam, nei kalbėti pati — vien balsą kartojo. 
Buvo Echonė žmogus dar, ne garsas, tačiau ji ir tuosyk 
Burna, plepė, naudojos tam pat, kam naudojasi šiandien: 
Paskutinius žodžius iš daugio ištart temokėjo. 

Buvo tai darbas Junonės, kuri gal ne kartą jau būtų 
Nimfas nutvėrus kalne su savo Jupiteriu gulint. 

Tyčia ilgom kalbom Echonė deivę sulaikė, 

Nimfoms pabėgt duodama. Saturno duktė tai suprato. 
„Šiuo liežuviu tu mane apgavai,— pasakė įširdus,— 
Tad juo naudosies mažai, trumpa bus ir balso tarnystė“. 
Paremia žodį veiksmu, ir Echonė padvejina balsą, 
Žmogui pabaigus kalbėt, ir girdėtus žodžius atkartoja. 

Taigi Narcizą dabar laukuos belakstant pamačius, 
Užsiliepsnoja Echonė ir ima slaptai jį sekioti, 

Ir kuo arčiau prie jo, tuo liepsna karštesnė ją tvilko. 
Taip ir žibintas, kurio viršūnę, sieroj pamirkytą, 
Kyštersim kiek prie ugnies — liepsnoj tuoj paskęsta jis visas. 
O, kiek jau kartų norėjo meiliais jį žodžiais prakalbint, 
Švelniai maldaudama jį! Tačiau prigimtis prieštarauja 

Ir jai neleidžia pradėt; kas leista, tam ji pasirengus: 
Laukti garsų, į kuriuos atsilieps ji žodžiais savaisiais. 

Ir štai Narcizas, nuo būrio draugų atsiskyręs netyčia, 
Tarė: „Ar kas yra?“ — „Yra!“ — atsiliepia Echonė. 
Stebisi tas ir, visas puses žvilgsniu išmatavęs, 

Garsiai sušunka: „Eikš čion!“ Ta šaukiančiam taipgi atšaukia. 
Tas apsidairo ir, kai nesiartina niekas, pasako: 

„Ko gi neini?“ — ir žodžių tiek pat, kiek sakė, išgirsta. 
Jis nesiliauja ir, balso ano suvedžiotas, vėl sako: 

„Čia susitiksim!“ Ir žodžio, kartot mielesnio už šitą, 

Būt negalėjo ir tuoj: „Susitiksim!“ — atsakė Echonė. 
Žodžiui savam ji pakluso, pati išėjus iš girios, 

Žengė artyn, tikėjosi tuoj pakibti ant kaklo. 

Bėgo Narcizas nuo jos ir šaukė: „Rankas atitrauki! 
Nesikabink! Aš mirsiu geriau, bet tavo nebūsiu!“ 

Į jo žodžius atsakė Echonė: „Aš tavo tebūsiu!“ 

Taip atstumta, ji slepias miškuos, sau veidą iš gėdos 
Dangstos šakelėm žaliom ir oloj atsiskyrus gyvena. 
Meilė tačiau tebėra ir paniekinta auga iš skausmo. 
Rupesčiai, budrūs visad, išsekino sąnarius vargšei, 

Baisiai sulyso visa, susitraukė oda ir sultys 

Baigė iš kūno garuot, vien balsas ir kaulai beliko. 
Balsas tebėr, o kaulai, sako, nūn akmeniu virtę. 
Slapstosi ji miškuose, neregėsi jos niekur ant kalno, 
Girdime ją visi: tai garsas joje tebegyvas. 


NARCIZAS 


Taip šią, taip ir kitas vandenų ir kalnynų gražiąsias 
Nimfas paniekino jis, anksčiau gi ir vyrų draugiją. 
Vienas iš tų atstumtųjų, rankas į dangų ištiesęs: 

„Taip tegu myli ir jis, taip mylimo sau tenelaimi!“ — 
Tarė ir jo teisingos maldos Nemesidė išklausė. 

Buvo šaltinis be dumblo, vanduo sidabrinis ribėjo. 

Jo nei piemuo dar joks, nei kalnuos prisiganiusios ožkos 
Nepalytėjo, nei kitas galvijas, taipogi joks paukštis 

Nei joks žvėris ar nukritus šaka nebuvo sudrumstę. 
Augo aplinkui žolė, ją drėgmė kaimynystės maitino, 
Miškas neleido taip pat šiai vietai sudrungti nuo saulės. 
Ir nuo aistros medžiot, ir nuo karščio pavargęs, Narcizas 
Tiesiasi ir, sužavėtas gamtos bei šaltinio gražumo, 
Troškulį savo gesys ir troškulį kitą pajurita. 

Gerdamas regi save, jį sužavi atspindžio grožis, 

Viltį bekūnę pamilsta, bangas palaikydamas kūnu. 
Stebisi pats savimi, nepajuda veidas sustingęs 

Lyg statula, skobta iš Paro marmuro balto. 

Mato jis savo akis išsitiesęs Žemėj: dvi žvaigždės, 
Garbanos tiktų ir Bakchui, ir Febui būtų ne gėda, 

Vos papūkavę skruostai, it balto drambliakaulio kaklas. 
Gražios ir lūpos: raudonis drauge ir sniego baltumas — 
Viskuo jis stebisi čia, nes yra nuostabus iš tikrųjų. 

Tad įsigeidžia savęs: ir piršėjas pats, ir peršamasis, 
Gaudo ir gaudomas pats, ir padega pats, ir liepsnoja. 

O, kiek jis kartų tuščiai bučiavo apgaulų šaltinį! 

Ir, vandeny giliam apglėbt norėdamas kaklą, 

Nėrė į jį rankas ir savęs jame nepastvėrė. 

Jis nepažįsta, kas ten, bet mato ir meile liepsnoja, 


63 


Trečia giesmė 





435 


440 


445 


450 


455 


460 


Ir apgaulus kliedesys neleidžia akių atitraukti. 
Veltui, kvaileli, versmėj tu ribantį atspindį gaudai: 
Gaudomojo nėra, nusigręžk — ir dings mylimasis. 
Ką tu regi, tėra vandeny atsimušęs šešėlis, 
Jis ne gyvybė kokia: su tavim čia atėjo ir būna. 
Jis ir nueis su tavim, jei tu pajėgtum nueiti. 

Valgis dabar nei miegas visai neberūpi Narcizui, 
Ir nuo šaltinio jis neis, o žolėj išsitiesęs pavėsy 
Savo nesočiu žvilgsniu vien spokso į grožį apgaulų, 
Žūsta per savo akis ir, galvą truputį pakėlęs, 
Tiesia rankas į aplink jį ošiančią girią ir sako: 
„Argi kas, medžiai mieli, beviltiškai šitaip mylėjo? 
Žinot gerai: ne vienam jūs davėt prieglaudą saugią. 
Bet nors amžių jau tiek per gyvenimą savo praleidot, 
Argi atsimenat ką, kas taip būtų iš sielvarto džiūvęs? 
Aš ir gėriuos, ir matau, tačiau ką matau, kuo gėriuosi, 
To negaliu surast: toks mylintį apėmė kliedas. 
Ir tuo labiau kenčiu, kad mūsų neskiria marios, 
Kelio tolumas, kalnai nei mūrai, vartus užsidarę: 
Kliudo truputis vandens. Jis nori, kad paglamonėčiau, 
Nes kiek aš kartų tiesiau į šaltą vandenį lūpas, 
Lygiai tiek kartų ir jis prie manęs vis lenkė savąsias. 
Rodės, galėtum paliest: toks menkniekis mylintiems kliudo. 
Kas tu, vis tiek eikš čia! Ko apgaudinėji, gražuoli, 
Ko nesiduodi pagaut? Nei mano grožis, nei metai 
Negi tokie, kad bėgtum. Mane ir nimfos mylėjo. 
Savo meilingu žvilgsniu vilties suteiki man truputį, 


Ir kai tau ranką paduot ištiesiu, tu savąją duodi, 


Kai aš šypsaus — šypsais. Ir ašaras daugsyk regėjau, 
Kai jos byrėdavo man, mostu atsakai man į mostą, 
Ir, kiek galiu aš spėt iš judesio lūpų gražiųjų, 

Kai tu žodžius sakai, jie mano ausų nepasiekia. 

Jis — tai aš pats, žinau, manęs atspindys neklaidina: 
Meile savęs aš degu: ir kenčiu, ir kurstau aš liepsną. 


> Ką man daryt, paklaus. Ir man paklausti? Bet ką gi? 


Tas geidžiamasis many, ir skurdžium tapau aš dėl turto. 
O, kad galėčiau kaip nors nuo savo kūno pabėgti! 
Mylinčio noras kitoks: kad to, ką aš myliu, nebūtų. 
Baigia man skausmas jėgas, ir mano gyvenimo dienos 

Artinas prie pabaigos: pačioj jaunystėj užgesiu. 
Ir man mirtis nebaisi: padės ji kančią užbaigti. 
Tik aš norėčiau, idant mylimasis ilgiau pagyventų. 
Nūngi abu draugėj mes vieną sielą iškvėpsim“. 

Tarė ir vėl prie atvaizdo to kliedėdamas grįžo. 
Ašaros biro versmėn, vanduo suribėjo, ir vaizdas 
Liko neaiškus iškart. Kai jį pamatė išnykstant: 

„Kur tu nubėgi? — suriko.— Pabūk ir manęs tu, beširdi, 
Mylinčio taip nepalik. Nors nėra man ko palytėti, 
Pasižiūrėti bent leisk ir peno duok alkanai meilei“. 

Ir iš kančios nuo savęs nusiplėšęs drabužį, pradėjo 
Nuogą krūtinę daužyt baltais kaip marmutas kumščiais. 
Taip mušama krūtinė visa raudoniu nusidažė, 

Kaip obuolys sode, kurio viens šonas raudonas, 
Antrasai baltas, arba kaip vynuogių kekės marguoja 
Purpuro rausvo spalva, kol dar tebėra neprisirpę. 

Kai nusistojo vanduo ir save vėl pamatė, Narcizas 
Nebevaliojo iškęst ir, kaip vaškas geltonas ištirpsta 
Nuo lengvučiukės ugnies arba kaip, saulei pakilus, 
Dingsta rytinė šalna, — taip jis sulysęs iš meilės 
Tirpsta ir baigia sunykt nuo karščio ugnies paslaptingos. 

Dingo spalva, kai su raudoniu susiliejo baltumas. 
Tai, kas žavėjo Echonę — jėga ir žvalumas — prapuolė, 
Kūno taip pat nebėra, kurį ji kadaise mylėjo. 

Viską pamačiusiai nūn, nors atsiminė meilę ir širdo, 
Širdį suspaudė, ir kai „oi oi“ suvaitodavo vargšas, 
Ji atsiliepdavo vis, „oi oi“ atkartodama graudžiai. 

O kai Narcizas smarkiau sau šerdavo delnu per žastą, 
Tokiu pat smūgio garsu atsiliepdavo vis ir Echonė. 
Žvelgdamas vis ton versmėn žodžius dar ištarė tokius: 
„Veltui, deja, pamiltasis berniuk!“, ir miškas aplinkui 
Juos ataidėjo, ir jo „sudie“ atkartojo Echonė. 

O jo nuvargus galva į žaliuojančią veją nusviro, 
Kuno grakštaus sužavėtas akis mirtis jam užspaudė. 
Bet šešėlių šalin iškeliavęs, žiūrėt nesiliovė 

Stikso srovėj į save. Jo seserys mielos, najadės, 

Verkė ir savo kasas nukirpusios broliui aukojo, 

Verkė driadės ir jų raudas kartojo Echonė. 

Skaldė žibintams skalas, neštuvus ir laužą jau taisė, 

Kūno nebuvo tačiau: jo vietoje gėlę terado 
Žiedu geltonu viduj ir lapeliais baltučiais aplinkui. 


PENTĖJAS IR BAKCHAS 


Garsas, achajų miestuos pasklidęs, žiniuoniui pelnytą 


„Atnešė šlovę ir taip jo vardas plačiai išgarsėjo. 

S. PLB 6 


Bet Echiono sūnus Pentėjas, dievų pirmutinis 

Priešas, paniekina jį ir juokias iš senio spėjimų, 

Tamsą prikišdamas jam ir šviesos netekimo nedalią. 

Galvą tasai palingavo, šarmų nubaltintą visą. 

„Koks gi laimingas tu būtum, ji žiburio šito netektum: 

Neberegėtum tuomet, kaip Bakcho bus švenčiamos šventės“?, 

Nesgi ateis diena, kurią aš regiu netoliese, 

Liberis čion kai ateis, Semelės sūnus negirdėtas. 

Jei nepagerbsi tu jo, pastatydinęs gražią šventovę, 

Tukstanty vietų tave išdrabstys sudraskytą, apšlėksi 

Savo krauju girias ir močią bei seseris močios. 

Taip atsitiks, nes tu nepagerbsi dievo šventove 

Ir nusiskųsi, kad aš per daug pro tamsybes regėjau“. 
Ir sulig šiuo žo““iu Echiono sūnus jį nuvaro. 

Žodį palydi veiksmai, ir pildos žiniūno lėmimas: 

Liberis čia, net plyšta laukai nuo švenčių kaukimo““, 

Veržias minia, su vyrais draugėj ir močios, ir dukros, 

Skurdžiai ir turčiai visi į šventes neregėtas suplūsta. 

„Koks pamišimas, angies vaikai ir Marso gentainiai“", 

Jums pagadino protus? — Pentėjas klausia.— Ką reiškia 

Vario lėkštė, atsitrenkus į lėkštę, riestoji dūdelė 

Ir apgaulingi kerai, kad tuos, kurių kalavijas 

Nei atžygiuoją pulkai negąsdino, nei jų trimitas, 

Moterų klyksmas dabar, apsvaigimas, vyno sukeltas, 

Gėdą pametus minia ir tuščias būgnas įveikia? 

Ar man, sėniai, jumis, kurie, per tolimas jūras 

Tirą atvežę į čia ir bėglius penatus vėl įkūrę, 

Šiandien juos leidžiat paimt be kovos, — labiau man stebėtis, 

Ar gal. jaunime, tavim, tvirtaamži mielas, kurs mano 

Metams esi artimesnis, kuriam priderėtų laikyti 

Kardą, ne tirsą, ir puošt ne vijokliais galvą, o šalmu? 


Metamorfozės 66 


545 


550 


555 


565 


570 


580 


Jūs atsiminkit galop, iš kokio kilę kamieno. 

Telkite savo širdin to slibino dvasią, kurs vienas 
Išmušė pulką žmonių! Už versmę ir ežerą tuosyk 
Žuvo jisai, o jūs dėl savo šlovės nugalėkit! 

Mirtį jisai padarė narsiems, jūs ištižas vykit 

Ir savo tėvo šlovės neužleiskit! Lemtis jei neleido 
"Tebams ilgiau stovėt — tegu nors pabūklai ir vyrai 
Aukštus jų mūrus išgriaus, geležis tegu ūžaus ir liepsnos! 
Būtume vargšai be savo kaltės, galėtume skųstis 
Savo dalia, ne slėpt ją, ir ašaroms gėdos nebūtų. 
Šiandien Tebus gi įstengs beginklis vaikas paimti, 
Džiaugsmas jo ne kerai, ne kanopų bilsmas ir ginklai, 
O kvepalų prisigėrę laukai ir švelnūs vainikai, 
Purpuras ir apdarai margi, auksais siuvinėti. 

Jį aš akies mirksniu (tik jūs nesikiškit) priversiu 
Prisipažint, jog šventės ir tėvas jo prasimanyti““. 

Ar nepakaktų drąsos Akrisijui dievo netikro 
Nepripažint ir Argo vartus uždaryt jam ateinant? 

O štai Pentėjas ir Tebai visi nusigąs atėjūno? 
Eikite, vyrai, greičiau, — paliepia tarnams, — ir surišę 
Dievą atveskite čion! Įsakymą vykdyt be gaišto!“ 

Ir Atamantas, senelis, ir jo artimieji kaip vienas 
Puola jį žodžiais griežtais ir veltui stengias sudrausti. 
Siutas aštrėja nuo to, jį audrina statymas kliūčių, 
Įsiūtis eina didyn: vien pakenkė tvardymas tokis. 
Lygiai taip upę mačiau: kur jai nesipriešina niekas, 

Ten ji sruvena ramiai, jog vos tegirdėti šniokštimas; 
O pamėginkit užtvenkt ją rąstų ar akmenio siena — 
Tuoj suputos, sušniokš ir bėgs nirtingiau ji dėl kliūties. 

Grįžta jie štai kruvini ir, kai šeimininkas pradėjo 
Klausti, kur Bakchas yra, atsakė — jie Bakcho nematę. 
„Betgi pagavome šį šventų apeigų pasekėją“,— 


? Ir atiduoda jam jį surištom už nugaros rankom. 


Permeta jį Pentėjas akim, kurios pasidarė 

Baisios iš pykčio ir, nors susilaikė tuojau nenubaudęs, 

Bet nesitverdamas tarė: „O mirt pasmerktasis, kurs duosi 
Savo mirtim kitiems pamokymą gerą, sakyki, 

Kuo tu vardu, kas tavo tėvai, kur tavo gimtinė 

Ir ko pradėjai šventes tu naujo tikėjimo švęsti?“ 

Tas gi be baimės jokios: „Vardu aš Aketas,— atsakė, — 
Gimęs Meonuos esu, tėvai iš žmonių žemakilmių. 
Aš negavau po tėvo laukų, kuriuos apdorotų 
Jaučiai tvirti, nei avių ilgavilnių, nei kito galvijo. 
Bėdžius jis buvo ir pats ir, kablį panėręs ant siūlo, 
Meškere mėgo viliot ir traukti spurdančią žuvį. 
Menas šis jo — jo lobiai visi. Palikdamas meną, 
Tarė man: „Perimk, sūnau ir amato doro tęsėjau, 
Mano turtus“. Ir nieko daugiau po mirties nepaliko, 
Be vandenų, kurie vieni man paveldas visas. 
Aš gi, nelaukęs ilgai, kad pakrantėj vienoj nestypsočiau, 
Dešine stvėriau už irklo, išmokau laivą pakreipti, 
Įsidėmėjau Ožkos olenietės lietingą žvaigždyną 
Ir Taigetę, taip pat Hiades ir Lokį Šiaurinį, 
Vėjų visų būstus ir uostus, laivams patogiausius. 
Kartą į Delą plaukiau, bet Chijo žemės pakrantėj 
Atsirandu, dešinieji irklai privaro prie kranto, 
Kur pašuoliavęs lengvai įsipjaunu pažliugusian smėlin. 
O kai praėjo naktis, vos rytmečio aušrai prabrėškus, 
Šoku iš guolio tuojau, paraginu eit ir pasemti 
Tyro vandens ir parodau, kur takas tiesus prie šaltinio. 
Aš gi tuo tarpu žvelgiu, ką žada aušra, nuo aukštesnės 
Kranto uolos, šaukiu bendražygius ir sėdu į laivą. 
„Grįžtam ir mes!“ — sušunka draugų man pirmas Ofeltas 
Ir, kaip galvojo, plynam lauke pagavęs laimikį, 
Veda berniuką krantu, labai į mergaitę panašų. 
Tas šlitinėja, visai kaip nuo vyno ar miego apsunkęs, 
Ir vos paeina. Stebiu jo išvaizdą, veidą ir žingsnį. 
Nieko jame nemačiau, ką galėtum laikyti mirtinga. 
Pats pamaniau ir draugams pasakiau: „Kažin, koks dievas 
Slepiasi kūne šitam, bet kad slepiasi dievas — tai aišku. 
Būk maloningas, vis tiek, kas tu, padėk mums nelaimėj. 
Pasigailėki ir jų“.— „Už mus tu liaukis maldavęs!“ — 
Pratarė Diktis, guviau už jį įsiropšt į aukščiausią 
Stiebo skersinę ir leistis virve negebėdavo niekas. 
Stoja ir Libis už jį, ir priešakį sergstįs Melantas 
Rudagarbanis, ir Alkimedontas, ir Epopėjas, 
Ūpo kėlėjas, kurs, savo balsu paduodamas taktą, 
Leisdavo kiek atsikvėpti irklams — už jį, kas tik gyvas: 

Šitoks mat aklas yra laimikio ir grobio troškimas. 
„Kad nuo šventos naštos patirtų negandą laivas, 

Niekad neleisiu, — sakau, — čia mano teisė didžiausia“, — 
Ir atsistoju angoj. Kurs buvo drąsiausias, Likabas, 
Siunta labiau už visus. Iš tuskų šalies pavarytam, 

Jam ištrėmimas buvo bausmė už žmogaus užmušimą. 
Jauna ranka jis man, kai šitaip priešinaus, stvėrė 
Užu gerklės ir būtų bemat ištrenkęs į jūrą, 

Tik aš, be sąmonės jau, pakibau nusitvėręs už virvių. 
Pritarė jam nenaudų būrys. Po viso to Bakchas 
(Bakcho dangstytas vaiku), lyg būtų triukšmas išvaikęs 

Snaudulį jam ir protas širdin sugrįžęs nuo vyno: 

„Kas atsitiko? Ko šaukiat? Kieno aš malone, — paklausė, — 
Čion atvykau? Ir kur jūs mane nugabenti panorot?“ 
„Nesibijok! — atsakė Prorėjas.— Į kokį tu uostą 

Nori patekti? Mes ten išsodinsime, kur paprašysi“. 
„Nakso kryptim pasukit, jūreiviai, — Liberis prašė.— 
Tėviškė mano tenai, o jūs turėsit viešnagę“. 

Mariom tuomet veidmainiai ir visom dievybėm prisiekia 
Ten nuplukdysią tikrai ir liepia, kad aš paskubėčiau 
Vėjams paduoti bures margai išrašytojo laivo. 

Naksas nuo mūs dešinėj ir, kai ten aš pakreipiau burę: 
„Ką tu, beproti, darai! Ar pašėlai?“ — sako Ofeltas. 
Baimės pilni dėl savęs ir, kad pasukčiau į kairę, 

Galva man rodo vieni, kiti gi šnibžda į ausį. 

Aš nusigandęs tariau: „Kas nors paimkite vairą!“ — 
Ir taip atsisakiau prisidėti prie nusikaltimo. 

Keikia mane visi ir kelia triukšmą įširdę. 

Etalionas, sušukęs: „Tu mūsų išganymas visas, 

Žinoma, vienas esi!“ — atsistoja į manąją vietą, 

Ima už vairo ir suka į priešingą pusę nuo Nakso. 
Dievas tuomet juokais, tarytum dabar tesupratęs 

Kėslus piktus, tolyn nuo laivo žvelgia į jūrą 

Ir lyg verkdamas sako: „Ne šią pakrantę, jūreiviai, 

Jūs pažadėjot man, ne šito aš kranto norėjau. 

Ką padariau, kad aš vertas bausmės? Ar daugel šlovės jums, 
Jeigu vieną apgaunat būrys, o vaiką suaugę?“ 

Aš jau pravirkau, o jie, nevidonai, iš ašarų mano 
Juokias ir dar skubiniau per vandenis irklus paleidžia. 

Šiandien tau juo pačiu (nėra gi už jį galingesnio 
Dievo kitokio) prisiekiu, jog taip aš sakau tau teisybę, 
Kad ir tikėti sunku: vidury vandenyno sustojo 
Laivas, lyg būtų prieš jį atsivėrusios uosto pakrantės. 
Vyrai nustemba, tačiau nesiliauja plūkęsi irklais, 
Dar išsiskleidžia bures ir stengiasi plaukt abejopai. 
Gebenės kliudo irklams judėti ir, kibdamos ūsais, 
Šliaužia aukštyn ir ūgliais sunkiais bures padabina. 
Liberis pats, vainikuotas prisirpusių vynuogių kekėm, 
Švaistos lengvai lazdele, vijokliais žaliais pavijota. 
Tigrai tyso prie jo su šmėklom lūšių bekūnėm 

Ir (pažiūrėt baisu) dėmėtų panterų šešėliai. 

Vyrai pašoko ūmai, gal išgąstis juosius pakėlė, 

O gal šėla, ir Medontas juodyn tuoj eiti pradėjo, 
Kūnas paliko vingrus, ketera lanku išsišovė. 

Vos jam Likabas suriks: „Į kokią pamėklę baisią 
Tu pavirtai!“ — pačiam prisiplojo nosis, praplito 
Žiotys ir oda, kietai surambėjus, žvynais apsitraukė. 
Libis gi, irklus pakreipt mėgindamas priešingon pusėn, 
Mato, kaip rankos jo sutrumpėja ir greit pasidaro 
Jau nebe rankom — tikriau pelekais turėtum vadinti. 
Kitas dar tiesė rankas į kietai pavijotąjį lyną, 

Bet nebebuvo jam jų, tad kūną berankį, bekojį 
Riesdamas, šoko gelmėn, uodega it pjautuvas tapo 

Ar kaip mėnulio ragai, kai pusę veido jis rodo. 

Daro aplinkui šuolius ir švaistosi, vandenis taško, 
Neria paviršiun staiga ir vėlei grimzta į gelmę, 

Kaip šokdami ratelį smagiai — taip kūnai vis mirga 
Ir vis pro šnerves plačias įtrauktąjį vandenį purkščia““. 
Taip iš dviejų dešimčių (tiek mūsų laivas gabeno) 
Vienas kaip buvęs likau. Nusigandusį ir nebesavą, 
Krečiamą baimės šaltos, padrąsina dievas: „Tu baimę 
Mesk iš širdies ir Dijon pasuk!“ Į Diją nuplaukęs, 
Vietą kaipmat suradau, kur vyko apeigos šventos, 

Ir nuo to laiko likau aš Bakcho švenčių dalyvis“. 

„Pasakų tavo kvailų,— susigriebęs tarė Pentėjas, — 
Klausėm ilgai, ir tu atvėsinti rūstybę galėjai. 

Stverkit jį, vyrai, dabar, kaip paklius, nežiūrėdami nieko, 
Ir, pakankinę gerai, pasiųskit į Stikso šešėlius!“ 

Ir tie nutvėrę tuojau tirėną Aketą uždaro 
Požemiuos rūmų giliuos. Bet kol jo mirčiai, kaip liepta, 
Įnagius rengia šiurpius — ir geležį karštą, ir ugnį, — 
Pačios staiga atsivėrę plačiai kalėjimo durys, 
Patys ir pančiai tvirti nuo kalinio rankų nukritę. 
Echionidui tačiau negana, tik kitų nebesiuntęs, 
Eina jis pats, kur skirtas šventom apeigom Kiteronas 
Siaudė skambėjo giesmėm ir bakchančių balsais spiegiančiaisiais. 
Lygiai kaip žirgas karštasis net sudreba, kai pasigirsta 
Karo trimitas skardus ir kautynių aistra sualsuoja, 
Taip ir Pentėją dabar suaudrino baisiai padangė, 
Klyksmo klaikaus krečiama ir veriančio ausį kaukimo, 
Ir, tai girdėdamas, jis rūstybe baisia suliepsnojo. 

Kalno pačiam vidury, tarp pakraščius juosiančių girių, 


| Plyti be medžio aikštė, regima aplinkui iš tolo. 

Čia nešvęstom akim pažvelgusi į šventenybes, 

Močia pamatė pirma, pirmoji pripuolė pasiutus, 

Tirsą paleido pirma, pataikė savajam Pentėjui 

Ir, kiek valiojo gerklė, suriko: „Pagelbėkit, sesės! 
Šerną, kurs mūsų laukuos kaip milžinas laksto didžiulis, — 
Šerną aš tą nudėti turiu!“ Ir pasiutėlių pulkas 

Puola jį vieną. Petys prie peties jį drebantį pliekia, 
Drebantį jau ir taip užgaulių nebesakantį žodžių, 
Smerkiantį jau save ir prisipažįstantį klydus. 

Sužeistas šaukė jisai: „,„Autonoje, tetule mieloji! 
Gelbėk mane! Tepalenks Akteono šešėlis tau širdį!“ 

Ji Akteono nežino ir meldžiančiam dešinę ranką 
Stvėrus nutraukė, sesuo jos Inonė antrą nuplėšė. 
Jam, nelaimingam, nebėr jau rankų į motiną tiesti: 
Guli jos žemėj abi. Jų kruviną vietą parodęs, 

Tarė jis: „Motin, pažvelk!“ Pamačius Agavė sustaugė, 
Atmetė galvą aukštyn, plaukais paplasnojo per orą, 
Galvą nutraukė sūnaus ir, iškėlusi pirštais kraujuotais, 
Baisiai suriko: „Io! Šis darbas — tai pergalė mūsų!“ 
Gal ne taip greitai lapus, šalnų rudeninių pakąstus 

Ir nebetvirtus dėl to, nuplėšia vėjas nuo medžio, 
Kaip greit kūną žmogaus suplėšė rankos nedoros. 
Paveiktos pavyzdžio to, naująsias apeigas laiko, 
Aukurus saugo šventai ir deda aukas ismenietės. 

MINIJO DUKTERŲ PASAKOS 


Betgi Minijo duktė Alkitojė nenori šio dievo 
Garbinimo pripažint ir tvirtina vis, lengvapėdė: 
Bakchas tikrai ne Jupiterio vaikas, o prie bedievystės 
Dedasi seserys jos. Žynys, paskelbdamas šventę, 
Darbus įsakė pamest šeimininkėms namų ir tarnaitėms, 
Kailiais visoms apsisiaust, plaukų parišimą atleisti, 
Galvas vainikais žaliais pasipuošt ir tirsus lapotus 
Imt į rankas, drauge pranašavo baisią rūstybę, 
Jeigu kas dievą įžeis. Anytos ir marčios paklauso, 
Meta šaudyklę šalin ir nebaigtą verpti kuodelį. 
Smilkalus beria, Liėju ir Bromiju Bakchą vadina““, 
Ugniatėviu, užgimusiu dukart, garsingu dvimočiu 
Ir Nisiečiu, 17 Tionės sūnum plaukais garbiniuotais, 
Taipgi Lenėju ir Genijaus vynuogių sodo diegėju, 
Jakcho, Euhano vardu, Nikteliju ir Elelėju, 
Taipgi vardais, kurių tu grajų miestuos visokių, 
Liberi, daugel turi; nesibaigia tau niekad jaunystė, 
Vaikas esi amžinai, danguj aukštajam atrodai 
Tu už visus gražesnis ir, kai be ragų sukinėjies, 
Tarsi mergaitė esi iš veido; tu įveikei Rytus, 
Kur tamsiaveidę Indiją tolimas Gangas skalauja. 
Tu, garbingasis, Pentėją ir dvišoniakirvį Likurgą — 
Šventvagius tuos, muši ir tirėnų laivus vandenyne 
Gyvus paleidi, tu lūšių porą vežiman pakinkęs, 
Vadžiom rašytom valdai, satyrai tave ir bakchantės 
Lydi su girtu seniu, kurs ramsčiuojas lazda devyndrekio 
Ir nevalioja tvirtai ant sulinkusio asilo tysot. 
Kur tu bežengtum, visur vien spiegiantis moterų klyksmas 
Ir jaunikaičių balsai girdėti pro dundesį būgnų, 

Pritariant vario lėkštėms ir bukso vamzdžiui ilgajam. 
„Būk maloningas, švelnus!“ — Ismeno dukterys prašo 

Su apeigom šventom. Tiktai Mineidės, susėdę 

Savo namuos, darbais nepritinkančiais šventę sudrumsčia, 

Karšdamos vilnas švarias ar pirštais sukdamos siūlą, 

Staklėm neduodamos aušt ir mygdamos verges prie darbo. 

Siūlą pro nykštį guviai leisdama, viena jų prabilo: 

„Kol dykinėja anos ir švenčia šventes pramanytas, 

Mes, naudingesnių darbų tikrosios deivės Paladės 

Sunkiai prispaustos, nors žodžiais juos lengvesnius padarykim, 

Sekdamos ką paeiliui, kas laikui neleistų prailgti 

Ir pamyluotų ausis, negirdinčias balso kitokio“. 

Seserys pritaria jai ir liepia papasakot pirmai. 


“ Ta pagalvoja, ką sekt: ar apie tave, Babilono 

Deive Derkete, kuri gavai sau pavidalą naują, 

Kūną padengus žvynams, kaip tiki visi Palestinoj, 

Ir pasivarčius guviai sujudinai vandenis šaltus; 

Ar gal geriau, kaip šiosios duktė, sparnais apsidengus, 
Pastarus amžiaus metus gyveno bokštuos baltuosiuos““, 
Ar kaip Najadė galingom žolėm ir burtažodžiu savo 
Keletą vyrų jaunų žuvim bekalbėm padarė, 

Kol ja pavirto pati; ar kaip obuolius nešdavo baltus 
Medis, kurs neša dabar krauju nudažytus ir juodus. 
Pasaka ši gražiausia ir ją dar ne visos girdėję. 
Sukteri verpstę smarkiau ir pradeda pasaką šitaip: 


PIRAMAS IR TISBĖ 


„Vienas — jaunuolių visų pranašiausias, antroji pralenkus 
Kuno grožiu Rytų merginas, — Piramas ir Tisbė 
Išlakiabokščiam mieste (jį Semiramidė apjuosė 
Plytų mūrais aukštais) namuos gretimuosiuos gyveno. 

Pažintį ir pirmuosius žingsnius kaimynystė padarė, 

Meilė išaugo po to, ir būtų abu susituokę, 

Bet nenorėjo tėvai. Tačiau (to uždraust nevaliojo) 

Vieno ir kito širdy aistra liepsnojo vienoda. 

Kas juos suprastų, nėra: jie kalbasi žvilgsniais ir mostais, 

Ir slepiama ugnis smarkiau kas kartą liepsnoja. 

Buvo mažytis plyšys, meistrų padarytas netyčia 
Tuosyk, kai statė namus ir mūrijo bendrąją sieną. 
Niekas per metų metus šio trūkumo nepastebėjo. 

Betgi ko meilė neras? Pirmieji pamatė pamilę 

Ir jį sau žodžio taku pasidarė: be jokio pavojaus 
Eidavo juo šnabždesiai ir tylus pasisakymas meilės. 
Tisbė siovėdavo šioj, anoj gi pusėj Piramas, 

Gerdavo kvapą dažnai iš vienas antrojo lūpų 

Ir vis kartojo: „Kliudai tu, pavydninke siena, mūs meilei. 
Kiek tereikėjo, kad leistum vienam prie kito mums būti, 
Arba, jei to per daug, kad nors bučiniams prasivertum. 
O nedėkingi mes nesam: nesiginam, jog tau skolingi, 
Kad nors žodis dabar į mylimą ausį nuskrieja“. 

Šitaip jie veltui abu pakalbėję iš priešingų būstų, 

Taria sudie vakare ir savajai pusei kiekvienas 

Bučinį spaudžia karštai, nors tai neprasminga, pro sieną. 

Baigė nakties žibintus Aušra užgesyti padangėj 
Ir spinduliais šarmotas žoles atšildyti saulė — 

Ir vėl abu jie vietoj savoj. Iš pradžių, kiek įmano, 
Skundžiasi vėl pašnabždom ir sutaria, nakčiai nutilus, 
Sargus mėginti apgaut ir laukan patyliukais išslinkti, 
O kai išeis iš namų — ir miesto mūrus palikti, 

Ir, kad nereiktų klajot laukais plačiaisiais be galo, 
Medžio šešėlin palįs prie Nino kapo suėję... 

Medis mat augo tenai kaip sniegas, vaisiais pabalęs, 
Šilkmedis aukštas, prie jo šaltinis tyras čiurleno. 
Sutaria šitaip abu. Atrodė, jog neskuba saulė 

Nertis į marių gelmes nei sutemos kilti iš marių. 

Tyliai nakties tamsumoj duris atidariusi, Tisbė, 
Nepastebėta savų, išeina ir, veidą pridengus, 

Skuba prie kapo ir ten po medžiu, kur susitarė, sėdas: 
Įkvėpė tiek jai meilė drąsos. Ir štai pasirodo - 

Liūtė kraujuotais nasrais, ką tik suplėšiusi jautį, 
Troškulio savo malšint į artimą versmę ji bėga. 

Ją iš toli mėnulio šviesoj pamačiusi, Tisbė 

Išgąsčio pilnu žingsniu pasislėpti bėga į olą 

Ir bėgdama nepajunta, kaip jai nukrinta skarelė. 
Troškulio karštį versmėįj užgesinusi, liūtė netrukus 

Grįžo į girią atgal, pastvėrė šilką plonytį 
Ir kruvinais nasrais įnirtusi visą sudraskė. 

O pavėlavęs ateit, smiltyne pamatė Piramas 
Pėdsaką aiškų žvėries ir visas išblyško kaip drobė. 
O kai atrado dar ten krauju nudažytą drabužį, 
Pratarė: „Viena nakčia pražus du mylintys žmonės, 
Kai iš jų tarpo viena gyventi ilgai privalėjo. 
Mano paties kaltė: pražudžiau aš tave, nelaimingas, 
Liepęs ateiti nakčia į šią siaubingąją vietą 
Ir neatėjęs pirmiau. Jūs mano suplėšykit kūną 
Ir dantimis aštriais nusikaltėlio vidurius rykit — 
Jūs visi, liūtai pikti, gyvenantys čia tarp uolynų! 
Bet aš bailys, jei trokštu mirties“. Ir Tisbės gobtuvą 
Neša paėmęs jisai į sutarto medžio šešėlį. 
Šydą karštai išbučiavęs ir ašarom visą suvilgęs, 
Tarė: „Priimki dabar ir mano kraujo sruvimą“. 
Ir susivarė širdin prie šono karojusį durklą. 
Jį iš karštos žaizdos ištraukęs, aukštielninkas krito 
Žemėn patikti mirties, į orą švirkšteri staigiai 
Kraujo srovė kaip vanduo, kai švino vamzdis pratrūksta: 
Trykšta gausinga čiurkšlė pro šnypščiančią angą siaurutę, 
Šauna į orą aukštai ir krinta į jį atsimušus. 
Medžio šakelės tuojau, aptaškytos trykštančio kraujo, 
Visos pavirsta juodom, o kraujo įmirkusios šaknys 
Karančias uogų kekes nudažo purpuru skaisčiai. 

Baimei nespėjus praeit, kad mylimo nesuvedžiotų, 
Pasuka Tisbė atgal, akimis ir širdžia jo ieško, 
Trokšta greičiau pasiguost, kokiam ji buvo pavojuj. 
Štai ta pati vieta, ji ir medį matytą pažįsta, 
Tik dėl jo vaisių spalvos netikrumas apima širdį. 
Nukrėtė ją šiurpulys, išvydus, kaip trūkčioja kūnas 
Kraujo klane, ji šoko atgal, išbalus už bukso 
Šviesų baltumą labiau, ir virpėjo kaip marių paviršius, 
Suribuliuojąs bemat, pašiurentas lengvo vėjelio. 
Bet, atitokusi kiek ir mylimą savo pažinus, 
Trankė smūgiais skaudžiais sau niekuo nekaltą krūtinę, 
Rovė sau plaukus vešlius ir, mylimą kūną apglėbus, 
Žaizdai neleido išsekt ir maišė su ašarom kraują, 
Skruostus atšalusius jo karštai bučiavo ir šaukė: 


75 


145 


150 


155 


160 


163 


175 


Ketvirta giesmė 


„Mielas Piramai! Kokia priežastis tave man išplėšė, 

Mielasai, man pasakyk! Čia Tisbė, kurią tu mylėjai, 

Šaukia tave, išgirsk ir nusvirusią galvą pakelki“. 
Tisbės vardą išgirdęs, akis pravėrė Piramas, 

Slegiamas jau mirties, ir, pažvelgęs į ją, vėl užmerkė. 

Ji pastebėjo tuomet ir dangalą savo, ir durklo 

Baltas makštis tuščias. „Tave, o varge, pražudė 

Tavo ranka ir meilė, — pasakė.— Ir man tokiam darbui 

Rankos ir meilės pakaks: jėgų ji duos žaizdai atverti. 

Mirusį vysiuos tave, nelaimingą mane tevadina 

Tavo mirties priežastim ir drauge: tu vieną norėjai 

Jį man išplėšti, mirtie. Tačiau tave aš apgausiu! 

Jus abiejų vardu paprašyti noriu širdingai, 

Mano ir jo tėvai, nelaimės didžios prislėgtieji, — 

Mus, valandos paskutinės ir meilės tikriausios sujungtus, 

Būkit malonūs abu į vieną kapą guldyti. 

Ogi tu, medi, kurs savo šakom nelaimingąjį kūną 

Vieno dabar dengi — dviejų pridengsi netrukus, 

Mūsų mirties ženklan tamsius ir liūdesiui skirtus 

Neški visad vaisius kaip atminą mudviejų kraujo“. 
Baigė ir, sau į krūtinę įrėmusi aštrią viršūnę, 

Gulė ant durklo, kuris tebebuvo šiltas nuo kraujo. 

Prašymas jos pasiekė dievus, pasiekė jų tėvus — 

Tad kai prinoksta, juodai nusidažo šilkmedžio vaisiai, 

Ir pelenai abiejų toj pat urnoj gavo ilsėtis“. 


MARSAS IR VENERA 


Pabaigė ji. Po trumputės tylos Leukonojė pradėjo 
Pasaką savo sakyt, o seserys klausėsi tyliai: 
„Netgi ir Saulių, kuris iš padangių viską vairuoja, 
Meilė pagavo tuomet. Apie Sauliaus meilę paseksiu. 
Pirmas Veneros ryšius su Marsu, anot padavimo, 
Saulės dievas pamatė: jis viską pirmas pamato. 
Tad pasipiktino tuo ir Veneros vyrui tikrajam 
Jos šelmystes visas ir šelmysčių vietą parodė. 
Tam vos nesprogo širdis ir darbas iškrito iš rankų. 

Nieko nelaukdamas jis grandines iš vario plonučio,. 
Tinklą akutėm smulkiom, kad niekas nepastebėtų, 
Nukala (jo plonumu nepralenks nei siūlas drobinis, 

Nei audinys, kurį palubėj užtiesia sau voras) 

Ir jį, virš guolio aukštai pakabinęs, gudriausiai pritaiso, 
Kad, palytėtas lengvai ir vos tepajudintas, kristų. 

O kai suėjo abu, žmona ir meilužis, į guolį, 

Tinklas, Vulkano gudriai sugalvotas, bematant nukrito 
Ir juos pagavo abu, glamonėtis vos tepradėjus. 

Tuosyk Lemnietis, duris drambliakaulio balto atvėręs, 
Menėn suprašė dievus. Tie guli abu apraizgyti. 

Gėda baisi. Bet vienas dievų, nėmaž nesutrikęs, 

Prašosi gėdos tokios. Kiek juoko dievams visagaliams! 
Įvykis šitas ilgai danguje nuo dantų nenuėjo. 


LEUKOTOJĖ IR KLITIJĖ 


Bet Kiterietė šitos išdavystės pamiršt negalėjo, 
Skaudžiai atkeršijo tam, kurs slaptą jos meilę iškėlė, 
Ir jį prispyrė pamilt. Kas tau iš skaistumo ir grožio, 
Hiperiono sūnau, iš tavo šviesos spindulingos? 
Šiandien jau tu, kuris ugnimi apipili žemę, 
Pats apipiltas ugnies, kurs viską turi pamatyti, 
Vien Leukotoję matai ir akis ne į visą pasaulį, 
O tik į mergą smeigi. Dabar čia paankstini keltis 
Ryto padangėn, čia vėl per vėlai į bangas nusileidi, 
Meiliai žiūri tu į ją, ir žiemos valanda pailgėja““. 
Kartais visai nesirodai, nes proto sunkus sutrikimas 
Pereina tau į akis, užtemsti ir gąsdini žmones. 
Tu ne todėl blyškus, kad, prie žemės arčiau atsistojęs, 
Mėnuo užstoja tave: tą spalvą duoda tau meilė. 
Myli tu vieną tik ją, nei Roda, nei Klimenė tau šiandien 
Nebepatinka, nei Kirkės močia gražioji Ajajoj“!, 
Nei atstumtoji Klitijė tavo, kuri taip norėjo 
Gult su tavim ir širdy nešiojos negyjančią žaizdą 
Tuo pat metu: nugramzdino visas užmarštin Leukotojė, 
Toji, kurią Eurinomė, grožiu išgarsėjus, pagimdė 

210 Žemėj gardžių kvepalų. O duktė, kai kaip reikia užaugo, 
Pralenkė močią lengvai kaip močia kitą kiekvieną. 
Achemeniečių miestus Orchamas valdė, jos tėvas, 
Kurs septintoji karta jau buvo nuo prosenio Belo. 

Po vakariu dangum nuo amžių plačios ganyklos 

215 Sauliaus žirgų, ne žolę ten jie — ambroziją ėda: 

Ji po dienos darbų atgaivina ir keliui paruošia. 

Kol ten dangaus pašarais gardžiuojasi keturkanopiai 

Ir tebetrunka naktis, padangių dievas į mielą 

Miegamą, Eurinome pasivertęs, įeina ir mato 

Ten Leukotoję, kaip ji tarp dvylikos savo tarnaičių 

Sėdi prie deglo šviesos ir verpia siūlus ploniausius. 

Taigi, kaip močia tikra pabučiavęs dukterį mielą, 

Tyliai pasako: „Čia mūs paslaptis. Išeikit, mergaitės. 

Motinai duokit vienom su dukteria pasikalbėti“. 

Mergos paklausė, ir kai svetimų akių nebeliko, 

Dievas prabilo: „Aš tas, kurs matuoja metų ilgumą, 

Viską pamato visur ir padeda žemei matyti — 

Aš ta pasaulio akis. Tu man patinki, patikėki“. 

Persigando Leukotojė, iškrito kuodelis ir verpstė. 

Baimė pagražino ją, ir dievas, ilgiau nebelaukęs, 

Veidu sužvilgo tikru ir atgavo spindėjimą savo, 

O mergina, išgąsdinta dievo spindinčio grožio, 

Jam ir pasidavė tuoj, nė pusės žodžio netarus. 

Klitijė gi iš pavydo, nes jos širdyje tebebuvo 

Sauliaus dar meilė gyva, pastūmėta keršto varžovei, 

Skelbia jos kaltę visiems ir išgarsinus tėvui pasako. 

O tas rūstus, beširdis žmogus, nors gailiai ji prašė, 

Tiesė į spindinčią saulę rankas ir sakė: „Per jėgą 

Paėmė Saulius mane“, — be gailesčio jokio ją vargšę 

Užkasa žemėn gilion ir supila kauburį smėlio. 

Hiperiono sūnus spinduliais jį išsklaido ir kelią 

Atveria tau, kad vėl parodytum užkastą veidą. 

Betgi tu, nimfa, galvos, sugniuždytos žemės sunkumo, 

Nebegalėjai pakelt ir gulėjai kaip kūnas bekraujis. 

43 Nieko dar taip skaudu, po baisiosios ugnies Faetonto, 
Lengvakanopių žirgų važinėtojas nesą regėjęs. 
Taigi savų spindulių galybe jis bando, kiek gali, 
Šilumą gyvą grąžint į atšalusius sąnarius kūno. 

Bet, kai jo užmojui šiam likimas kelią pastoja, 
Jis nektaru kvapiu apšlėkia ir kūną, ir vietą 
Ir padejavęs: „Vis tiek tu pasieksi dangų“, — pasako. 
Kūnas ištirpo tuojau, prisigėręs švento nektaro, 
Ir nuo to kvapo gardaus sudrėko įšilusi žemė, 
Smilkalo krūmo diegai, šaknis jon tvirtas įleidę, 
Kilo į orą guviai, ir pro kauburį kalės viršūnės. 
Nors ir galėjo lengvai pavydą pateisinti meile, 
O pavydti įskundimą, tačiau pas Klitiję niekad 
Saulius nebėjo daugiau ir su ja nebežaidė meilės. 
Ėmė ji džiūt nuo tada, pasidavus beprotiškai aistrai, 
Nekentė nimfų labai, lauke ir naktį, ir dieną 
Žemėj nuogoj sėdėjo nuoga, plaukais nešukuotais 
Ir taip devynias dienas nei gėrė nieko, nei valgė, 
Ašarom savo vienom ir rasa tesigynė nuo bado 
Ir nesikėlė nuo žemės, tik visąlaik žvelgė į veidą 
Skriejančiam dievui ir savo akis vis kreipė jo pusėn. 
Taip ir įaugo jos kūnas į žemę, ir vieną jo pusę 
Gaubia blyškumas mirties, bekrauje žole ją pavertęs; 
Turi raudonio kita, ir gėlė, panaši į žibuoklę, 
Dengia jos veidą, o ji, nors šaknys laiko pririšę, 


70 Gręžias į Saulių ir, virtus gėle, tebesaugo jo meilę“. 

SALMAKIDĖ IR HERMAFRODITAS 


Pasaką baigė. Visas nuostabus pritikimas užbūrė. 
Vienos jų sako: taip būt negalėję, o kitos prisiekia: 
Viską įstengia dievai, tik Bakcho nėsą jų tarpe. 

Nūn Alkitojės eilė, kai seserys visos nutilo. 

Toji, pravarius lengvai šaudyklę pro audinio žiotis: 

„Aš nebeseksiu čia jums apie meilę Dafnio Idiečio,— 
Tarė, — piemens, kurį ant varžovės įširdusi nimfa 
Pavertė kieta uola: toks pavydas smelkia iš meilės; 

Nėr ko jums sekti ir to, kaip, dėsniams gamtos pasikeitus, 
Gimė dvilytis žmogus, moteriškė ir vyras — Sitonas. 
Deimante, aš ir tavęs, jaunam Jupiteriui mielo 

Tarno kadais, nei jūs, lietaus pagimdyti kuretai, 

Nei paverstųjų mažytėm gėlėm Smilakės ir Kroko 
Nebeminėsiu, o širdis geriau tepadžiugins naujiena. 

Tad žinokit, kodėl Salmakidė tokia nešlovinga, 
Ko jos toks prastas vanduo, jog paliestas tižina kūną. 
Nors priežastis neaiški, šaltinio galia pagarsėjus. 
Kitąsyk Idos oloj Merkurijui sūnų augino 


"Nimfos najadės, o ne Kiterietė, kuri jį pagimdė. 


Išvaizdos buvo tokios, jog ir močią, ir tėvą galėjai 
Aiškiai iš jos atpažint. Ir vardą nuo jųdviejų gavo““. 
Kai tik sulaukė sūnus penkiolikos metų, tuoj metė 
Savo gimtinę kalnuos ir, penėtoją Idą palikęs, 
Klaidžiojo vietom naujom ir džiaugėsi, gavęs išvysti 
Dar neregėtas upes, ir smalsumas jam lengvino vargą. 
Ėjo per likų miestus ir karus, likų kaimynus, 

Kartą pasiekė ir ten jis ežerą šviesų pamatė, 

Skaidrų lig dugno paties: jame nei švendrės balinės, 
Nei išlakiųjų meldų, nei viksvos, aštrios ir bevaisės, — 
Viską lig dugno matai. Pakrantės ežero visos 

Sodriai žaliuoja žole gaivioj nedraskytoj velėnoj. 
Nimfa gyveno tenai, tačiau nemokėjus medžioti, 
Lanko netempusi dar ir nebėgusi niekad lenktynių. 
Jos tarp najadžių vienos Diana greita nepažino. 

Eina gandai, kad seserys jai kalbėję ne kartą: 

„Imk, Salmakide, tu ietį ar margąją savo strėlinę 
Nūn ir medžioklės vargais paįvairink dyką buvimą“. 
Neima ieties jinai nei savo margosios strėlinės 

Ir į medžioklės vargus nekeičia dyko buvimo. 

Čia prie šaltinio skaidraus ji gražųjį kūną mazgojas, 
Čia ji vėl šukom baltom kasas palaidąsias šukuojas, 
Žvelgia į versmę ir ją, kaip geriau pasipuošti, teiraujas. 
Kartais ant kūno gražaus užsimetus prašviečiančią skraistę, 
Tyso ant lapų minkštų ar guli žolėj, kur sodresnė. 
Kartais ji renka gėles. Ir tą gražiąją dieną jas rinko, 
Kai susitiko su juo ir jo būti tuojau panorėjo. 
Veržėsi baisiai prie jo, tačiau neskubėjo prieiti, 

Bet susitvarkė pirmiau, gerai apžiūrėjo drabužį, 
Privertė veidą švytėt ir tapo graži iš tikrųjų. 

Tuosyk pradėjo kalbėt: „„Verti pripažinti, berneli,— 
Dievas esi, o jei tu dievas — tikrai Kupidonas; 

Jei tu mirtingas Žmogus, laimingi gimdytojai tavo, 
Laimė ir broliui tavam, ir seseriai tavo, žinoki, 

Jeigu tu ją turi, ir žindyvei, tau davusiai krūtį, 

O laimingiausia visų, visus juos laime pralenkia 
Nuotaka, jeigu turi ir ją tu pagerbsi jungtuvėm. 

Jeigu tu ją turi — paslapty mano meilė telieka, 

O jei kitos neturi — gyvenimą kurkimės mudu“. 

Baigė najadė. Skruostai raudoniu apsiliejo vaikinui 

(Jis dar nežino, kas meilė), tačiau paraudimas jam tiko. 
Tai obuolių spalva, karojančių medy saulėtam, 

Toks ir drambliakaulis bus, kai jį nudažysi raudonai; 
Tokiu pat raudonumu apsigaubia šviečiantis mėnuo, 
Kai, sužvangėjęs tuščiai, jam nori pagelbėti varis““. 
Prašančiai kartų kartus nors kaip seserį ją pabučiuoti 
Ir jau mėginančiai dėt jam ranką ant kaklo baltučio — 
„Liausies,— atšovė tasai, — ar bėgt man reikės iš tos vietos?“ 
„Vietą, mielasis, aš tau palieku“, — nusigandus atsakė 
Jam Salmakidė ir apsisukus, atrodė, nueina. 

Žvelgė ne kartą atgal ir išnyko, įlindus į mišką, 

Ten atsisėdo, gražiai sulenkusi kojas. O jis gi 

Drąsiai dabar, nežiūrimas niekieno, eina per žolę 
Priekin ir vėl atgalio, į upelį gurgantį murdo 

Pirštų galus pirmiau, o paskui ligi kulkštymo viso. 

Dar minutėlė, ir jis, vandens šiltumu susigundęs, 

Velkasi štai švelnius drabužius nuo kūno jaunučio. 

Koks Salmakidei gražus jis dabar, aistra suliepsnoja- 
Kūno jaunumui nuogam, net akys nimfai žėruoja, 

Taip kaip skaistus spinduliuojantis ratas padangėj, 
Veidrodį kai pastatai, gavėnu atsimušęs sužėri. 

Tvert nevalioja ilgiau, atidėt nebegali palaimos, 

Geidžia jau būt jo glėby, vos laikosi jau kaip beprotė. 
Jis su abiem delnais supliaukši greitai per kūną, 

Šoka į upės vilnis ir, kaip iriasi šuolis po šuolio, 

Regis vaiskiam vandeny, lyg kas statulą kaulo balčiausio 
Būtų pridengęs stiklu, skaidriu it baltos lelijos. 
„Įveikiau! Mano jisai!“ — sušunka najadė ir greitai 
Meta drabužį šalin, įšoka banguojančion upėn, 

Stveria bernelį jėga, per prievartą bučinius plėšia, 
Paneria ranką po juo, neleidžiančiam liečia krūtinę 

Ir čia vienur, čia kitur prisispaudžia prie jauno jo kūno. 
Priešinas jis ir nori ištrūkt, bet nimfa jau spėjo 
Apsivyniot kaip angis, kurią pasigavęs erelis 

Nešas padangėn, o ta nusikorusi galvą ir kojas 
Paukščiui apraizgo, o jos uodega sparnus surakina,— 
Kaip apie aukštus medžius kad gebenė apsivynioja 

Ar vandenyno gelmėj aštuonkojis priešą pastvėręs 
Laiko, iš pusių visų kietai apkabinęs čiuptuvais. 
Veržias Atlanto gentis, nenori lauktojo džiaugsmo 
Nimfai suteikt, o ta prisiglaudžia prie jo visu kūnu, 
Tarsi prilimpa ir jam: „Nors tu nesiduodi, beširdi,— 
Sako, — tačiau nepaspruksi. Dievai, įsakykit, kad amžiai 
Niekad manęs nuo jo ir jo nuo manęs neatskirtų“. 
Prašymą jos išgirdo dievai: susimaišo jų kūnai 

Ir susilieja draugėn ir veidas vienas palieka. 

Lygiai kaip, dvi šakutes įtvėręs brazdan, pamatysi, 
Kaip jos suaugs draugėn ir abi taps tvirtos vienodai, — 


"Lygiai taip kūnai dabar, tvirtai apglėbę viens kitą, 

6. PLB 6 


Jau nebe du, tik lytys jo dvi, ir vadint negalėtum 
Vyru nei moterim jo: draugėj čia viena ir kita. 
Taigi kai vaiskus vanduo, į kurį kaip vyras įšoko, 
Pusvyriu pavertė jį ir jo sąnariai sušvelnėjo, 
Tiesė į dangų rankas ir jau balsu nebe vyro 
Hermafroditas sušuko: „O tėve ir motina mano! 
Jūs išklausykit sūnaus, abiejų vardu pavadinto. 
Vyras, kuris įšoks į vandenį šį, teišeina 

Pusvyris jau ir, jo prisilietęs, tuoj tesuglemba“. 
Žodžiai tokie dvilyčio sūnaus tėvus sugraudino, 
Ir jie šaltinį tuojau žolėm paslaptingom uždarė“. 


MINIJO DUKTERYS 


Pasaka jau baigta, bet dukterys darbščios Minijo 
Triūsia dar vis, nei šventės didžios, nei dievo nežiūri. 
Ir štai visai nelauktai nematomi žmogui litaurai 
Sugaudė tonais dusliais, suriaumojo vamzdis riestasis, 
Lėkštės varinės sužvango, kroku pakvipo ir mirom 

Ir (netikėsi akim) pradėjo metmenys žalti 

Ir kaip vijokliai nusviręs žemyn audinys sužaliavo, 

Vynmedžiu virtęs vienur, kitur, tebebūdamas siūlais, 

Metūgiais tapo gležnais, iš ataudo ūsai išėjo, 

Iš purpurinių gijų margaspalvės kekės sumirgo. 
Tuotarp diena jau baigė praslinkt ir žemėn atėjo 

Metas, kurio šviesa nei tamsybe vadint negalėsi — 

Prieblanda tarpu dienos ir nakties sutemų pirmutinių. 

Sudreba menė staiga, užsiplieskia sakingi žibintai, 

Pilnus šešėlių namus apšviečia ugnys raudonos, 

Ir neregėtų žvėrių apgaulingos šmėklos sustaugia. 

Menėje, tvaiko pilnoj, mėgina seserys slėptis 

Ir, kur išmano kuri, nuo ugnies ir žiburio sprunka. 

Taip joms beieškant tamsos, plėve išsitempia mažučiai 

Jų sąnariai, šikšnos sparnais pavirsta jų rankos, 

O tamsuma neleidžia matyt, kaip dingsta senoji 

Išvaizda jų graži. Į orą jas kelia ne plunksnos — 

Laiko ir kristi žemyn neleidžia sparnai prasišviečią. 

O pamėginę kalbėt, išduoda garsą per mažą 

Kūnui tokiam ir be paliovos jos skundžiasi, čirpia, 

Laikos po stogu, ne girioj, šviesos neapkęsdamos baisiai, 

Skraido nakčia ir gauna todėl sau vakaro vardą““. 


INONĖ IR ATAMANTAS 


Tuosyk jau Tebai visi pradėjo rodyti Bakchui 
Pagarbą didžią, visur šio naujojo dievo galybę 
Liaupsina jo teta“?, iš tiek seserų nepatyrus 
Skausmo kitokio lig šiol, vien tą, kur jai sesės padarė. 
Nebevaliojus pakęst, regėdama ją taip išdidžią, 
Keliančią galvą aukštai dėl vaikų ir dėl Atamanto, 
Kad jis jai vyras, o jos augintinis — dievas““, Junonė 
Taria širdy: „Meilužės sūnus sugebėjo delfinais 
Vyrus meonų paverst ir jūron visus panardinti 
Arba Pentėją paduot, kad motina jį sudraskytų, 

Ir tris Minijo dukras sparnais neregėtais padengti — 
Tuotarp Junonė turės vien skausmą nekeršijus kęsti? 

To man ir bus gana? Tuo tenkinsis mano galybė? 
Bakchas pamoko, ką veikt (ir iš priešo valia pasimokyt!), 
Ir, ką valioja šėla, Pentėjo žuvimas parodė 
Aiškiai ir net per daug. Kodėl nepakurstyt Inonės, 
Kad ji įtužus pasuktų keliu, giminiečių pramintu?“ 
Kelias pakalnėn yra pražūtingo takso pavėsy“", 
Per karalystę tylos jis veda į mirusių šalį. 
Stiksas tingus alsuoja miglom, vos žemę palikę 
Ir pagerbtieji kapu šešėliai*“ pro ten atkeliauja. 
Šaltis ir blyškesys viešpatauja laukuos erškėčiuotuos, 
Ir atkeliaujančios vėlės nežino, kur kelias į Stikso 
Miestą nei kur baisioji pilis bus juodojo Dito. 
Tuūkstantį turi kelių erdvingas miestas su vartais, 
Vis atvertais, ir kaip upės iš žemės visos vandenynan, 
Lygiai taip vėlės plūsta į jį, ir jis ne per mažas 
Skaičiui žmonių bet kokiam ir nejunta, kai minios ateina. 
Klaidžioja kiauras dienas be kūno ir kraujo šešėliai, 
Foruman slenka vieni, lyg reikalą kokį turėtų, 
Varsto kiti duris valdovo rūmų aukštųjų, 
Daugis paskendę darbuos, lyg čia žemės gyvenimas būtų. 
Ryžos keliauti į ten, palikusi dangiškus rūmus, 
Pykčiui didžiam pasidavus visa Saturnaitė Junonė. 
Koją vos spėjo įkelt, vos švento jos kūno prislėgtas 
Slenkstis dusliai subraškėjo, tuoj Cerberis, galvą iškėlęs, 
Savo trejais nasrais grėsmingai sulojo. Junonė 
Šaukia Nakties dukras“, beširdę ir slogią dievybę. 
Visos susėdę draugėj prie karcerio durų plieninių, 
Juodas, šiurpias gyvates iš savo plaukų jos šukavo. 
Tarpu šešėlių tamsos karalystėj pažinę Junonę, 
Deivės pašoko tuojau. Tenai pasmerktųjų buveinė. 
Vidurius davė draskyt vanagams Titijas, devynis 
Jugerius žemės kūnu užgulęs, o tu gi, Tantalai, 
Lūpom nesieki vandens, ir medis tolyn pasitraukia. 
Akmenį nori pagaut ir paskui riedantį bėgi 
Ar jį į kalną riti, kad atgal nuriedėtų, Sizifai, 
Sprukdamas veja save ir sukas ratu Iksionas. 
Savo brolėnus žudyt išdrįsusios Belo dukraitės 
Vandenį be atvangos nešioja į kubilą kiaurą. 
Savo akim rūsčiom į visus ligi vieno pažvelgus, 


Metamorfozės 84 


465 


Į Iksioną visų pirmiausia, po j0 į Sizifą, 


' Tarė Saturno duktė: „Kodėl jis vienas iš brolių 

Turi kentėt amžinai kančias, kai rūmuos turtinguos 

Sėdi, paniekęs mane, išdidus Atamantas su žmona?“ 

Priežastis tuosyk visas išdėsto kelionės ir rūsčio, 

Ir ko ji nori. O nori — namai kad karališki Kadmo 

Nebestovėtų ir kad Atamantą šėla pastūmėtų 

Nusikaltiman. Maldom, pažadais ir galybe iš karto — 

Viskuo ji kursto deives. Kai baigė kalbą Junonė, 

Kresteli plaukus žilus, paliovus šukuot, Tisifonė, 

Atmeta nuo burnos gyvates, kaip kliūtį kalbėti, 

Ir taip prabyla: „Ilgų išvedžiojimų nė nereikėjo. 

Ką įsakei — padaryta laikyk ir, šitą nemielą 

Šalį palikus, keliauk į sritis malonesnių padangių“. 
Grįžta Junonė linksma. Besirengiančią žengti į dangų, 

Apšlėkė ją rasomis duktė Taumanto Iridė. 

O Tisifonė tuojau kraujuos pamirkytą žibintą 

Stveria nelaimių ženklan, krauju raudonuojančią skraistę 

Metusi ant keteros, gyvate susirangiusia juosias 

Ir išsiskubina lauk. Išeinančią lydi ją Verksmas, 

Išgąstis, Siaubas ir draug Pamišimas trukčiojančiu veidu. 
Ir štai ant slenksčio jinai. Sudrebėjo staktos Eolo 

Rūmuose, jų klevines duris nudažė blyškumas, 

Ir iš ten saulė pabėgo. Stebuklai išgąsdino žmoną, 

Pritrenkė ir Atamantą, ir jie norėjo išeiti. 

Bet jiems užstojo duris erinija, lemianti pikta, 

Ir, tiesdama rankas, gyvačių mazgais apraizgytas, 

Garbanas ėmė kratyt. Pajudintos angys prabilo, 

Rangosi ant pečių ir sliuogia žemyn per krūtinę, 

Šnypščia piktai, išleidžia nuodus ir žybsi liežuviais. 

Tuosyk iš savo plaukų gyvačių porą ištraukia 

Ir pražūtinga ranka į jiedu paleidžia. Gyvatės, 

Sliuogti pataikę Inonei ir Atamantui už ančio, 

Kvepia jiems kvapą nedorą, bet kūnams jų nepadaro 

Jokios žaizdos: dvasia gaus kirčių nuožmumą pajusti. 

Betgi ir skysčio nuodingo, smarkaus Tisifonė turėjo: 

Ėmus Echidnos gleivių ir putų iš Cerberio snukio, 

Ir pamišimo klaidaus, ir aptemusio proto silpnumo, 

Ašarų, noro žudyt ir piktadarystės, ir siuto — 

Viską sutrynė draugėn ir, šviežio kraujo primaišius, 
Išvirė vario inde ir garlės žaliosios pridėjo. 
Dreba jie baimės pilni, o ta pasiutnuodžius beria 
Jiems ant krūtinių abiem ir sujudina gelmenis dvasios. 
Tuosyk, žibintą ratu pasukusi keletą kartų, 
Plieskiančiom smarkiai liepsnom įžiebia ir įpučia ugnį. 
Pergalės jausmo pilna, įvykdžius įsakymą, grįžta 
Dito bekūnin kraštan ir vėl nusijuosia gyvatę. 

Greitai Eolo sūnus, pasiutimo pagautas, surinka 
Rūmų viduj: „Ei! Tinklą miške ištieskit, bičiuliai! 
Šičia prabėgo, mačiau, su jauniklių dvejetu liūtė!“ 
Eina žmonos pėdom, kaip sekdamas žvėrį, pamišęs, 
Stveria iš motinos glėbio Learchą, kurs krykšdamas tiesė 
Savo mažas rankutes, ir, keletą kartų pasukęs 
Tarsi mėtyklę ratu, į aštrų akmenį trenkė 
Švelnią galvutę sūnaus. Sujunda motina tuosyk, 
Gal užbertųjų nuodų paveikta, gal skausmo galybės, 
Klykia ir lekia plaukais palaidais, lyg proto netekus, 
Neša mažytį tave ant rankų nuogų, Melikertai, 

Bakchui valio šaukdama. Jo vardą išgirdus, Junonė 
Tarė: „Šią paslaugą tau tesuteikia sūnus!“ — ir prajuko. 
Mariose kyšo uola, jos apačią bangos išgraužė 

Ir nuo lietų po ja patogiai vandenys slepias, 

O viršuje kakta išsišovus į atvirą jūrą. | 

Kopia Inonė į ją (jėgų pamišimas jai davė) 

Ir su savąja našta, nugalėjusi baimę visokią, 

Šoka į marių gelmes. Vilnis užgauta subolavo. 

Bet nekaltos dukraitės kančių pagailo Venerai, 

Ir ji pradėjo dėdę maldauti: „O didis Neptūnai, 
Viešpatie marių, kurio galybė juk dangui prilygsta! 
Didžio dalyko prašau, giminių pagailėki tu mano, 
Blaškomų, kaip matai, po Jonijos jūrą bekraštę, 
Skirk juos prie savo dievų. Galiu juk tikėtis iš marių 
Kiek palankumo, jei aš virš gelmių puta sutirštėjus 
Kitkart buvau, ir nuo to man grajiškas vardas paliko 
Prašymo jos Neptūnas išklausė ir dalį mirtingą 
Atėmė iš abiejų, suteikdamas orią didybę, 

Išvaizdą kitą abiem ir vardą davė kitokį: 

Motina — Leukotėja, o sūnus nuo šiol — Palemonas. 

O sidonietės jos draugės, ieškodamos, kiek sugebėjo, 
Rado uolos krašte paskutinę pėdą įmintą. 


2? Nebedvejojo dėl jos mirties ir su smūgiais krūtinėn 


Apverkė Kadmo namus, sau draskė drabužį ir plaukus 
Ir, kaip per daug varžovei nuožmios ir per daug neteisingos, 
Ėmė Junonės nekęst. O ta neįstengė pakęsti 

Priekaištų jų ir tarė piktai: „Ir jus padarysiu 

Savo nuožmumo ženklais“. Jos žodį darbai palydėjo. 
Toji, kur buvo labiau atsidavus, sušuko: „Į jūrą 

Eisiu aš paskui valdovę“,— ir, šokusi šuolį į orą, 
Galios neteko judėt ir, akmeniu virtus, pastiro. 

Bandė krūtinėn sau muštis iš didelio skausmo antroji, 
Bet, vos pakilo ranka,— ir ta ją stingstant pajuto. 
Šioji, kaip buvo ištiesus rankas į vandenis marių, 

Taip jas ir tiesė į juos, pavirtusias akmeniu kietu. 
Kaip įsitvėrė sau raut plaukų nuo pakaušio anoji, 
Taip ir paliko, žiūrėk, plaukuos jos pirštai sustirę. 
Tokia sustingo poza, kaip buvo lėmimui ištinkant. 
Kitos pavirto gi paukštėm, kurios ir šiandien toj jūroj 
Kaip ismenidės sparnų pakraštėliais vandenis šluoja?!. 


-" 


KADMAS IR HARMONIJA 


Agenoridas nežino, kad jo duktė ir vaikaitis 
Marių dievais paversti. Susikrimtęs ir aibės nelaimių 
Bei negerų regėtų ženklų daugybės palaužtas, 

Bėga iš miesto, kurį pasistatė, tarytum jį slėgtų 
Vietos, ne jo, lemtis, ir po klajojimo ilgo 
Su jį lydėjusia žmona pasiekia Ilirijos krantą. 

Vargo ir metų naštos slegiami, prisimena kartą 
Lemtį jie savo namų ir skaičiuoja savo nelaimes. 
Kadmas ir sako: „Gal kartais dievams aš pašvęstą angį 
Būsiu nuvėręs akstim tuomet, kai, Sidoną palikęs, 
Žemėje šliužo dantis, neregėtąją sėklą, pasėjau? 

Jeigu už jį dievai mus baudžia taip aiškia rūstybe, 
Lai išsitiesiu aš pats ant ilgo pilvo kaip šliužas“. 
Tarė ir kaip angis į pilvą ilgą ištįsta. 

Jaučia, kaip dygsta žvynai ant kietėti pradėjusios odos 
Ir kaip žydrais lašais apsitaško kūnas pajuodęs. 
Kniūpsčias parkrinta jis ant krūtinės, iš lengvo suauga 
Blauzdos abi draugėn ir apvala smailuma virsta. 

Lieka tik rankos dar jam, rankas, dar likusias, tiesia 

Ir, dar žmogaus skruostais upeliams ašarų srūvant, 
Sako: „Prieiki artyn, o vargše žmona, prieiki 

Ir, kol dar liko šis tas iš manęs, tu mane palytėki, 
Ranką paimki, pakol ji ranka, kol ne visa dar šliužo“. 
Nori dar jis kalbėti daugiau, bet liežuvis tuo tarpu 
Skyla ūmai į porą dalių, ir žodžiai jo valiai 
Nebepaklūsta, ir kiek besistengia jis neganda skųstis — 
Šnypščia tiktai: gamta vien tokį jam balsą paliko. 
Smogė sau nuoga ranka į krūtinę Žmona ir sušuko: 
„Kadmai, palauk! Iš burtų šitų išsiveržki tu, vargše! 
Kadmai, kas tau? Kur tavo pečiai, kur kojos, kur rankos? 
Dingsta štai veido spalva ir viskas, kol ištariu žodį. 

Ko gi, dangaus dievai, manęs angimi nepaverčiat?“ 
Pabaigė kalbą žmona. O jis nūn laižė jos lūpas, 
Šliaužė jos skreitan mielan, tarytum pažindamas viską, 

Spaudė ją savo glėby ir glaudės prie mylimo kaklo. 
Apėmė baimė visus, kas buvo prie jos tą minutę, 

O ji vis glostė ramiai skiauterėto angino kaklą, 

Ir štai jau angys abu: abu vinguriuodami šliaužia 

Į artimiausią giraitę ir ten pasislepia saugiai. 

Bet ir dabar jie nevengia Žmogaus ir nekerta niekad: 
Atmena mat, kuo buvo pirmiau, dėl to jie ir glaudūs. 


PERSĖJAS 


Jiedviem paguoda dabar, pavidalą seną praradus, 
Liko vaikaitis garsus, kurį ir Indija gerbė, 
Jo įveikta, ir Achaja visur šventoves jam statė. 
Vienas Abanto sūnus Akrisijas, nors giminietis 
Buvo jis Bakchui, tačiau įsileisti į Argo tvirtovę 
Jo nenorėjo, net ginklą pakėlė ir savo gentainio 
Nepripažino dievu, ir Jupiterio vaikas nebuvo 

Jam nė Persėjas, iš aukso lietaus pagimdytas Danajės““. 
Betgi Akrisijui greit (neįveiksi tiesos galingumo) 
Teko gailėtis, kad įžeidė dievą ir savo vaikaičio 
Nepripažino: nes Bakchas danguj tarp dievų, o Persėjas 
Nešdamas šmėklos baisios angiaplaukę galvą nuostabią, 
Švokščiančiais savo sparnais padangių oru plasnojo, 
Ir, kai laimėtojas šis per Libijos tyrlaukius skrido, 
Kraujo lašai iš Gorgonės galvos pasipylė į žemę. 
Žemė sugėrus iš jo šliužų tūleriopų prigimdė, 
Ir šioj šaly dėl to knibždėte knibžda gyvačių. 

Per beribes erdves nešdami jį, vėjai atšiaurūs 
Mėto dešnėn ir kairėn kaip debesį, vandenio pilną, 
Ir iš padangių aukštų jis regi tolybėse dunksant 
Žemės kraštus neryškius ir skrenda per visą pasaulį. 
Triskart ir Vėžio reples, ir šaltąjį Lokį išvysta. 
Čia jį į rytus pasuks, čia vėl į vakarus neša. 
Dienai pasvirus galop, pabūgęs naktim pasikliauti, 
Jis Vakarų šaly, Atlanto krašte, apsistoja, 
Nori nors kiek atsikvėpti, kol Aušrinė žibintą 
Aušrai įžiebs, o šioji paduos gi Dienai karietą. 
Toj šalyje Atlantas, Japeto sūnus, viešpatavo, 
Žmones visus pralenkęs ūgiu. Jo valdžiai priklausė 
Žemė pasaulio krašte ir jūra, suteikianti gaivą 
Prunkščiantiems Sauliaus žirgams ir sveiką poilsį ratams. 
Tūkstantis jo avelių bandų ir tiek pat raguočių 
Pievose ganės laisvai, ir kaimyno ežios nekliuvo. 
Soduose lapai žali, spindėjimą aukso aimušę, 
Aukso storiausias šakas ir aukso obuolius dengė. 
„Pone! — prabilo Persėjas į jį. — Jei kilmės garsingumui 
Šlovę didžiausią skiri — Jupiteris mano senelis, 
O jei stebiesi darbais — tu gausi stebėtis mūsiškiais. 
Poilsio ir bičiulystės prašau“. Tas atminė seną 
Ištarmę, duotą kadais žynės parnasiškės Temidės: 
„Laikas, Atlantai, ateis, kai tavąjį auksą nuo medžio 
Visą pagrobs ir grobėjo šlovė teks Jupiterio sūnui“. 
Šito bijojo, todėl kalnais tvirčiausiais aptvėrė 
Sodą Atlantas ir sergėt jį pavedė angiai didžiulei. 
Varė iš savo šalies svetimšalį žmogų kiekvieną. 
Tad ir Persėjui suriko: „Išnyk, kad neliktų bejėgė 

Tau .-primeluotųjų žygių šlovė ir Jupiteris tėvas!“ 

Grasymą rėmė jėga ir rankomis bandė išstumti 

Neinantį ir tarp švelnių įterpiantį žodį rūstesnį. 

Silpnas Persėjas prieš jį (kas galėjo prilygti Atlantui 

Kūno jėgom?), todėl sušuko: „Tau nieko nereiškia 

Mano gerumas, tai še dovana!“ Ir kaire jam atkišo 

Šiurpųjį veidą Medūzos, o pats nusisuko į šalį??. 

Kalnu tuojau pavirto Atlantas, miškais pasišiaušė 

Garbanos ir barzda, gaugarais gi pečiai jo ir rankos. 

Buvus lig šiolei galva pavirto kalno viršūne, 

Kaulai kietais akmenim. Į pusę kiekvieną paplitęs, 

Lig begalybės išaugo: dievai panorėjo, ir šiandien 

Ilsis ant jo aukštasis dangus su žvaigždžių milijonais. 
Vėjus Hipoto sūnus į kalėjimą tamsų uždarė, 

O aukštame danguj patekėjus skaisčioji Aušrinė 

Priminė darbą žmonėms. Sparnus prie kojų Persėjas 

Rišasi iš abiejų šalių, kalaviją vąšotą 

Segas prie šono ir skrodžia sparnais padangių žydrynę. 

Aibę genčių už savęs bedunksančių toly palikęs, 

Etiopus pagaliau ir Kefėjo kraštą išvysta. 

Tengi Amonas rūstus Andromedai buvo įsakęs 

Bausmę atkęst nekaltai už savo močios liežuvį““. 

Vos tik Abanto sūnus prie aštriausių uolų prirakintą 

Ją pastebėjo (bet jeigu plaukų nebūtų šiurenęs 

Lengvas vėjelis ir akys nebūtų jai ašarom plūdę, 

Marmuro statula būtų palaikęs), širdy suliepsnojo 

Meilė karštą, net apmirė jis ir, grožio pagautas, 

Vos nepamiršo sparnais padangių mėly vasnoti. 

Tad nusileidęs sušuko: „Ne šių grandinių, mieloji, 

Tu privalai, o tų, kuriom suriša meilė karščiausia! 

Klausiančiam vardą atskleisk ir šito krašto, ir savo, 

Taipgi kodėl tu pančius velki?“ Ji tyli, nedrįsta 

Kalbinti vyro merga ir rankose skruostus kukliuosius 

Būtų pasiėpus tikrai, jei būtų jai leidę grandinės. 

Viena galėjo dar ji — kad ašarom akys paplūstų. 

Tas neatstoja, ir ji, kad nepagalvotų ją bijant 

Savo kaltybes atskleist, ir vardą krašto, ir savo, 

Ir kaip savuoju grožiu jos motina drąsiai didžiavos, — 

Viską pasako. Tačiau nesuspėjo pasekt ligi galo, 

Atšniokštė marių banga, ir išnirus į viršų pabaisa 
Užgulė kūnu plačiu vandenyno plotą didžiulį. 

-Baisiai surinka merga. Prie jos ir tėvas, ir močia, 
Laužo abudu rankas, bet sielvartas močios didesnis. 
Gelbėt nešoka dukters, tik verkia, rypuoja, kaip lauktum 
Tokiu metu, įkibę tvirtai į sukaustytą kūną. 

Svečias gi sako tuomet: „,„Su ašarom galit palaukti, 
Laiko jums marios dar bus, o pagalba — akimojis vienas. 
Jei pasipirščiau jai aš, Persėjas, Jupiterio vaikas 

Ir moteriškės, kurią jis rūsy palytėjo kaip auksas, 

Gavęs įveikt angiaplaukę Gorgonę Persėjas, kurs ryžos 
Drąsiai vasnoti sparnais ir skristi aukštąja padange,— 
Žento šaunesnio tikrai jūs nerasit. O aš prie šių dovių 
Paslaugą savo pridėt (teleidžia dieyai!) pamėginsiu: 
Mano žmona ji tebus, jei mano drąsa ją išgelbės“. 
Sąlygą šią tėvai tuoj priima, žodžio netarę, 

Meldžia melste ir žada kraičiu atiduot karalystę. 

Lygiai kaip laivas spartus, atstatęs snapą į priekį, 
Skrodžia marias, jaunų prakaituotų iriamas rankų, 
Taip, blokšdama bangas krūtinės siūčiais, pabaisa 
Buvo per tiek nuo uolų atitolus, kiek gali nuskrieti 
Švino kulka, paleista tvirtos balearų laidyklės. 

Tuosyk vaikinas ūmai, atstūmęs kojomis žemę, 
Padebesėn aukštai pasikėlė. Vidur vandenyno 

Vyro šešėlį išvydo ir viesulu šoko pabaisa. 

Taip kaip erelis vikrus, lauke atviram pastebėjęs 
Melsvanugarę gyvatę, ramiai besišildančią saulėj, 

Stveria už sprando tvirtai, kad nasrų nepasuktų piktoji, 
Ir išgaląstus nagus suleidžia į kaktą žvynuotą,— 

Taip Inachidas dabar, žaibu atskriejęs per orą, 

Sprandą suspaudė žvėries ir staugiančiam kardą suvarė 
Lig atšakos riestos į dešinį petį didžiulį. 

Sužeistas skaudžiai žvėris aukštai pašoka į orą, 

Krinta atgal į marias ir sukas aplinkui įtūžęs, 

Lygiai kaip šernas, kai pulkas šunų jį loja apsupę. 
Gelbsti greitieji sparnai nuo pikto kandimo Persėją, 

Ir, kur plikesnė vieta tarp keterą dengiančių žvynų 
Arba kur šonkaulių tarpai, ar kur uodega suplonėjus 
Baigias prasta žuvimi, jis kerta kardu riestuoju. 

Vandenį su krauju, it purpuras skaisčiai raudonu, 

Vemia žvėris iš nasrų, jo permerktos plunksnos apsunksta. 
Tad nebedrįsęs ilgiau sparnais sudrėkusiais kliautis, 
Žvelgia Persėjas tenai, kur kyšo, kai vandenys ramūs, 
Stačiaviršūnė uola, kurią jie užlieja sujudę. 

Koją pastatęs ant jos ir kaire įsitvėręs į kraštą, 

Vėrė ne sykį, ne du kalaviją į vidurius žvėriui. 

Rankų plojimas ir šauksmas, sudrebinęs marių pakrantę, 
Rūmus pasiekė dangaus. Džiaugsmingai sveikina žentą, 
Jį ir pagalba namų, ir jų apgynėju vadina 
Ir Kasiopė, ir tėvas Kefėjas. Palikusi pančius, 

Puola mergaitė prie jų, priežastis ir atpildas vargo. 

Plaunas po žygio rankas, vandens pasisėmęs, Persėjas. 
Kad angiaplaukės galvos neaptrintų į rupų smėlyną, 

Lapų prikloja pirmiau ir nendrių, kur auga išdygę 
Vandenyje, ir ant jų Medūzos galvą paguldo. 

Nendrė, šviežiai skinta, vandens prisigėrus, minkštutė, 
Staigiai pajuto kerus, galvos paliesta sukietėjo, 

Stiebas jos ir laiškai neregėtai stangrūs paliko. 

Marių gi nimfos tuomet veikimą kerų išmėgina, 
Ėmusios nendrių daugiau, ir negali sėkme atsidžiaugti. 
Sėklos, pabirę iš jų ir po vandeniu žemėn nugrimzdę, 
Senąją prigimtį savo koraluose sergsti ir šiandien: 

Oras — kietumo versmė ir tai, kas po vandeniu liauna, 
Akmeniu virsta bemat, kai tik pakyla virš marių. 

Aukurus trims dievams iš velėnų sukrauna Persėjas: 

Dešinį tau, karinga mergele“?, Merkurijui kairį, 

O vidurinį Jupiteriui. Karvę aukoja Minervai, 

Veršį sparnuotakojui““, o jautį gi tau, dievų tėve. 

Ir Andromedą tuoj pat, kaip žygdarbio atpildą mielą, 
Ima be kraičių jokių. Žibintus Himenėjas, Amoras 
Neša iškėlę, gausiais smilkalais gardžiuojasi liepsnos. 
Rūmai vainikuos vienuos, visur vien dainos girdėti, 
Lyros ir vamzdžio garsai, kaip išraiška laimės ir džiaugsmo, 
Keliantys širdį žmogaus. Ligi galo atviros durys, 
Menėse auksas visur, prie vaišių skobnių papuoštųjų 
Sėda didžiūnai rimti, kefenėnų valdovo kviestieji. 

Vaišių metu, kai nuo dovanos šviesiausiojo Bakcho 
Širdys atviro visiems, Linkidas ėmė teirautis, 

Kokios čia vietos, kokie papročiai ir gyvenimo būdas. 

Tas, kurs paaiškino jam: „Narsusis Persėjau! — sušuko, — 

Tu pasakyki dabar, kokių privalėjai gudrybių 

Ir kiek drąsos, kad angim apžėlusią galvą nukirstum“. 
Tuosyk prabilo Persėjas. Toli prie šalto Atlanto 

Rasi vietovę, uolų aštriabriaunių įtvirtintą puikiai. 

Kur praėjimas į ją, ten seserys dvynės gyveno, 

Dukterys senojo Forko, ir akį tik vieną turėjo. 

Jis palūkėjęs, kol duos tą akį jos viena kitai, 

Ranką pakišęs mikliai ir paėmęs, o tuosyk per kalnus, 

Per atšiaurias uolas, miškus, užvirtusius lūžtvėm, 

Lėkęs ligi Gorgonės namų, laukuos ir prie kelio 

Matęs visur žmonių ir žvėrių lyg statulas kokias — 

Tai akmenim pavirtę visi, kas matė Medūzą. 

Jis gi vien atspindį tos baisiosios Medūzos regėjęs 

Žibančio vario skyde, kurį kairiojoje laikė, 

Ir kada miegas stiprus angis ir ją pačią sukaustė, 

Galvą nukirtęs tuomet; greitasparnis Pegasas su broliu 

Gimę netrukus po to iš močios kraujo pralieto. 

Pamini ir pavojus nemeluotus ilgoj toj kelionėj, 

Kokias žemes po savim iš padangių matęs ir jūras, 

Taipgi ir kokias Žvaigždes sparnais mosuodamas siekė. 

Ir jis nutilo anksčiau, nei laukti galėjai. Pakilo 

Vienas jaunikių tuomet ir paklausė, dėl ko vien Medūza 

Iš seserų visų angis it plaukus nešiojo. 

„Klausimas tavo, — svetys jam tarė,— atsakymo vertas. 

Štai priežastis kokia: labiausiai grožiu pagarsėjus, 

Pavydulinga viltis daugybei jaunikių ji buvo, 

Ir iš to viso, kas joj gražu, gražumu išsiskyrė 

Josios plaukai, — sutikau aš žmogų, kurs gyrėsi matęs. 

Viešpats plačių vandenų Minervos šventovėj ją, sako, 

Išprievartavęs. Duktė Jupiterio tuoj nusigręžus 

Ir prisidengusi skruostus skaisčius egide kutuotąja. 

O kad kaltybė tokia be jokios bausmės nepaliktų, 

Į gyvates šlykščias Gorgonės plaukus pavertus. 

Šiandien taip pat, idant iš baimės drebėtų jos priešai, 

Savojo darbo angis nešioja šarvuos ant krūtinės“. 

PERSĖJAS IR JAUNIKIAI 


Kolei Danajės sūnus, kefenėnų pulko apsėstas, 
Viską jiems seka ramiai, nuskardi triukšmas pašėlęs 
Menėm karaliaus erdviom: tai ne giedojimo aidas, 
Ženklas vestuvių smagių, tai riksmas nirtingų kautynių. 
Vaišes ir pokylį šį, pavirtusį staigiai muštynėm, 
Lygint su mariom gali, kai ramų jųjų paviršių 
Vėjų šėlimas ūmai bangom lig padangių pašiaušia. 
Vaidą pradėjo Finėjas, savęs suvaldyt nevaliojęs. 
Ietim su vario iešmu pamosavo jisai ir suriko: 
„Štai atėjau ir aš už pačios pagrobimą atkeršyt“". 
Šiandien tavęs nei sparnai, nei Jupiteris, virtęs klastingai 
Auksu, nebeišvaduos!“ Nusigandęs Kefėjas sušuko: 
„Ką tu darai? Ir koks pasiutimas tave pastūmėjo 
Nusikaltiman, brolau? Nejaugi už nuopelnus tokius 
Atlygis toks? Už gyvybę išgelbėtą šitaip atmoki? 
Atėmė ją iš tavęs ne Persėjas, jei ieškai teisybės, 
O nereidžių valia kerštingoji, raguotas Amonas 
Ir vandenyno pabaisa nuožmi, kuri atkeliavo 
Mano širdies išplėšt. Iš tavęs ją paveržė tuosyk, 
Kai ji turėjo pražūt. Nebent, akmenširdi, tu nori 
Ją pražudyti dabar ir mūsų skausmu pasidžiaugti. 
Žinoma, tau negana, kad matei, kaip jai nuėmė pančius, 
Kad jai pagalbon nei sužadėtinis nėjo, nei dėdė. 
Greitai bus tau skaudu, kad ją kas nors išvadavo, 
Ryšiesi atpildą grobt? Jei atpildas būtų tau mielas, 
Buūtumei jo iš uolos, prirakinusios ją, reikalavęs. 
Šiandien gi leiski šitam, kuris jo norėjo ir siekė 
Ir per kurį dabar ne našlaitė mūsų senatvė, 

Tai pasiimti, ką jis darbais ir žodžiu suderėjo. 

Ir tu suprask: ne tave — jis mirtį pralenkė tikrą!“ 
Nieko Finėjas į tai neatsakė, tik žvilgsniais matavo 

Jį ir Persėją, gerai nežinojo, katrą jų mat pulti, 

Ir, pasvyravęs šiek tiek, įsmagino ietį, kiek davė 

Pyktis jėgų, ir ją bergždžiai į Persėją paleido. 

Ietis pagalvin įsmigo, tuomet nuo minkštojo guolio 

Šoko Persėjas““ ir, ietį atgal paleidęs į priešą, 

Būtų suvaręs tiesiog į krūtinę, bet, aukuro gėdai, 

Piktadarys už jo užlindo, ir tai jam padėjo. 

O nepraskriejus akstis įsmigo Retui į kaktą. 

Krito į Žemę tasai ir, iešmą iš kaulo ištraukus, 

Kiek pasispardė, krauju aptaškydamas stalą pristumtą. 
Tuosyk Finėjo žmonėms nesuvaldomas pyktis pašoko, 

Stvėrėsi ginklo visi, kai kas gi šaukti pradėjo: 

„Uošviui ir žentui mirtis!“ Tuomet prie karališkos menės 

Slenksčio išėjo Kefėjas ir prašė paliudyt teisybės 

Ir svetingumo dievus, kad vaidai prieš jo valią pakilę. 

Stoja Paladė narsi, egide dangstydama brolį 

Ir kvėpdama drąsos. Ten buvo indas Atidas, 

Jį krištolinėj srovėj pagimdžiusi, sako, Limnajė, 

Gango duktė, vaikinas gražus ir dar sugebėjo 

Pasidabinti gerai, jaunutis, šešiolikos metų, 

Tire austa purpurinė chlamidė su apvadu aukso 

Buvo jo rūbas, auksuoti karoliai kaklą dabino, 

O diademos puošnumas — miros suvilgytus plaukus. 

Ietimi ką pakliudyt, iš bet. kokio nuotolio metęs, 

Jis sugebėjo gerai, o dar geriau tempdavo lanką, 

Lanką jis ir tuomet į rankas nusitvėrė ir tempė, 

O jam Persėjas vėzdu, kurs ant aukuro smilkdamas rūko, 

Trenkė per galvą stipriai, kad kaukolės kaulai suižo. 
Kai Likabantas asiras, Atido geriausias bičiulis, 

Jo palydovas ir meilės tikrumo darbais pareiškėjas, 

Gulint paplūdus kraujuos išgarbintą veidą pamatė, 

Ašarą karčią nurijo, gyvybę iškvėpus bičiuliui 

Nuo skausmingosios žaizdos, pastvėrė jo įtemptą lanką 

Ir atsitiesęs sušuko: „Dabar su manim pakovosi, 

Vaiko mirtim neilgai pasidžiaugsi. Dėl jos tai iš tikro 

Gėdos daugiau nei garbės“. Nepabaigė žodžio ištarti — 

Suzvimbė žvarbiai strėlė, nuo lanko templės atitrūkus, 
Bet, nepataikiusi kiek, klostėtam drabužy pakibo. 
"Tuosyk pasuko į jį kalaviją savo Persėjas, 
Garsų Medūzos mirtim, ir jam į krūtinę suvarė. 
Mirdamas tas, akims į juodąją naktį nuskęstant, 
Pažvelgė dar į Atidą ir, pats prie jo prisiglaudęs, 
Nešės šešėlių šalin vienintelę tądien paguodą, 
Kad jį pagrobė mirtis kartu su draugu mylimiausiu. 
Štai sienietis Forbantas, sūnus Metiono, ir libas 
Amfimedontas drauge pasišovė stoti į kovą, 
Betgi, paslydę klanuos garuojančio žemėje kraujo, 
Griuvo abu, keldamies gi sutiko jie kalaviją, 
Kurs į pašonę vienam, o antrajam sulindo į gerklę. 
O Aktoridui Eritui, kuris mosavo galingu 
Dviašmeniu kirviu, Persėjas ne kardu vąšotu 
Smogė, bet stvėrė giliai raižiniais išrašytą kraterą, 
Sunkų, didžiulį, aukštai jį rankom iškėlęs pašoko 
fr užvanojo kaipreik. Tas krauju atsispjovė raudonu, 
-Atbulas krito čia pat ir tvojo pakaušiu į aslą. 
Semiramidės tuomet vaikaitį Polidegmoną 
Ir kaukazietį Abarį, Sperchėjos sūnų Liketą, 
Nekirptaplaukį Heliką, Flegiją ir Klitą paklojo 
Ir per lavonų krūvas ir mirštančių kūnus jis žengė. 
Stoti kovon iš arti drąsos neužteko Finėjui, 
Ietį įsmagina jis, tačiau ji nuklysta į Idą, 
Vengusį veltui kovos ir jokion nesidėjusį pusėn. 
Permetė rūsčiai akim Finėją Idas ir tarė: 
„Štai pagaliau tu mane į pusę pastūmei, Finėjau, 
Priešą sau pats padarei ir žaizda užmokėki už žaizdą“. 
Ir jau norėjo paleist iš žaizdos ištrauktąją ietį, 
Keliai sulinko tačiau, nes kraujo per daug nutekėjo. 
Štai ir Hoditas dabar, po krašto valdovo pirmasis, 
Krinta nuo kardo Klimeno, Protoenorą Hipsėjas, 
O šį nukauna Linkidas. Buvo tarp jų žilagalvis 
Emationas, dievų bijojęs ir tiesą mylėjęs, 
Metai jam kautis ginklu nebeleidžia, todėl jis kovoja, 
Drausdamas žodžiais kitus, ir prakeikia karus kruvinuosius. 
Drebančiom rankom jisai už aukuro stvėrės, kai Chromis 
Galvą nukirto jam kardu, ir ta ant aukuro krito. 

Leisgyviu dar liežuviu jam ištarė prakeiksmo žodį 
Ir į skaisčias liepsnas iš palengvo iškvėpė dvasią. 
Broliai dvyniai tuomet, Brotėjas draug ir Amonas, 
Kumščių neįveikiamų, jei kardas kumščio nekirstų, 
Krito nuo rankos Finėjo, po jų gi Ampikas, Cereros 
Senas žynys, baltais kaspinais pasipuošusis kaktą. 
Bet, Lampetidai, ir tu žuvai, ne šiam reikalui skirtas: 
Tu paprašytas buvai taikingo darbo daryti, 
Kanklių ir balso paleist ir vaišes pašlovinti giesme. 
Stovintį nuošaliai su plektru, netinkančiu karui, 
Pajuokė jį Pedasas: „Toliau tu dabar pagiedoki 
Stikso vėlėms!“ — ir į kairį smilkinį durklą suvarė. 
Žemėn sukniubo jisai ir mirštančiais pirštais pabandė 
Kanklių stygas, ir krisdamos jos suskambėjo graudingai. 

Dainiaus žuvimo palikt be bausmės nevaliojo Likormas, 
Stvėrė prie staktos šalia bestyrančią permėtę durų, 
Tvojo per sprandą smagiai Pedasui, tam kaulai suknežo, 
Ir jis sukniubo asloj it peilio pakirstas jautis. 
Velkę nuo staktos kairės nuplėšti mėgino Pelatas, 
Vaikas Kinifo šalies, jam dešinę pervėrė ietis 
Marmarikiečio Korito ir prismeigė ranką prie staktos. 
Karančiam perskrodė šoną Abantas, ir tas nesusmuko 
Žemėn: ant staktos ranka jį pakibusį laikė numirštant. 
Krinta po jo Menalėjas, Persėjo pusę palaikęs, 
Tuosyk Dorilas, plačiausių laukų Nasamonuos valdovas, 
Tas plačialaukis Dorilas, už jį turtingesnio nebuvo 
Kito nė vieno ir tiek smilkalų nesurinkdavo niekas. 
Jam smaigalys aksties įstrižai sulinko į kirkšnį, 
Ten, kur mirtinga vieta. Žaizdos kaltininkas gi baktras 
Halkionėjas, pamatęs, kaip jis gargaliuoja gyvybę, 
Stojasi akys stulpu, pasakė: „Valdovas būk žemės, 
Kiek jos po šonu turi!“ — ir mirusį kūną paliko. 

Ietį paleidžia į jį, iš žaizdos skausmingos ištraukęs, 
Abantiadas, ir ta, į vidurį nosies pataikius, 
Galvą prakirto kiaurai, ir galai pasikorė abipus. 
Kolei jo ranką palydi sėkmė, Klitiją ir Klanį, . 
Močios vienos vaikus, ne vienaip pataikęs paguldo. 
Rankos galingos mesta, uosinė ietis Klitijui 
Pervėrė kulšis abi, o Klanis iešmą prarijo. 

Žūsta po to Keladontas mendietis, krinta Astrėjas 
(Močia jo Palestina, o tėvas nežinomas buvo) 

Ir Etionas, kadais mokėjusis ateitį spėti, 

Paukščio apgautas tuomet, ir Toaktas, karaliaus Finėjo 
Ginklanešys, ir tėvo krauju susitepęs Agirtas. 

Semki nesėmęs — versmė nemažėja: visi pasiryžo 
Vieną užpuolę pribaigt. Būrys susibaudusių stoja 
Ginti bylos, kuri darbus taurius ir sąžinę griauna. 
Uošvis, per daug atlaidus, ir jaunoji su motina savo 
Plėšia svetainę klyksmu ir priešingą pusę palaiko. 
Ginklų tačiau žvangesys ir vaitojimai viršija viską. 
Kraujo gausiom srovėm penatus užlieja Belona 
Ir juos suteršia visus, pradėjusi kovą iš naujo. 

Vieną Persėją dabar apstoja Finėjas ir aibė 

Jo šalininkų: kaip žiemą ledai, taip skriedamos ietys 
Zvimbia pro šonus abu, pro akis ir ausų vos nesiekia. 
Glaudžia Persėjas pečius prie aukštos marmurinės kolonos. 
Nugara jo nenuoga, o priešakį sukdams į priešus, 
Atremia juos lengvai. Iš kairės chaonietis Molpėjas 
Puolė jį, iš dešinės — nabatiečių kilmės Echemonas. 
Lygiai kaip tigrė pikta, kai, alkio prikentus, išgirsta 
Baubesį jaučių dviejų iš priešingų klonių ataidint, 
Nebesižino, kur pult, ir šoktų mielai į abipus, — 

Taip nūn Persėjas, kur krypt — dešinėn ar į kairę, nežino 
Ir apsidžiaugia nemaž, kad, sužeistas sunkiai į blauzdą, 
Bėga Molpėjas nuo jo. Atsikvėpt Echemonas neduoda, 
Šėlsta įtūžęs ir, kirst įsigeidęs Persėjui į kaklą, 

Tvoja per smarkiai, jėgų nenutaikęs, kardas nulūžta, 
Trenkęs į briauną kolonos tvirtos, geležtė atšoka 

Ir zvimbdama šeimininkui savam įsminga į gerklę. 

Tas įsmigimas tačiau dar nebuvo mirties lemiamąja 
Priežastimi: Kileniečio akstim jį nuvėrė Persėjas, 
Keliantį veltui rankas bejėges ir drebantį visą. 

Priešų minios narsumą atslūgstant pamatęs, Persėjas 
Drąsiai sušuko: „Dabar paprašysiu aš priešą pagalbos, 
Patys taip verčiat daryt. Nugręžkite veidus į šalį, 

Jei kas bičiulių yra!“ Ir pakelia galvą Gorgonės. 
„Kitą savom pranašystėm baidyk!“ — pasakė Teskelas 
Ir, kaip jis mojo ranka lemtingąją ietį paleisti, 

Taip ir- sustingo asloj, į Marmuro statulą virtęs. 

Buvęs šalimais Ampikas Linkėjo vaikaičiui krūtinę, 
Pilną didžiulės narsos, tuoj mojosi perverti kardu, 

Bet pakeltoji ranka nei pirmyn, nei atgal nejudėjo. 
Tuotarp Nilėjas, kuris prisigyrė kilęs iš Nilo 
Septyniažiočio ir savo skyde septynetą upių 

Buvo gražiai sidabru ir žibančiu auksu išrašęs, 

Tarė: „Persėjau, pažvelk į mano protėvių lopšį 

Ir tu tylių šešėlių šalin nusineši paguodą, 

Kad nuo tokios štai rankos žuvai“,— ir balsas nutrūko 
Žodžio pačiam vidury, o lūpos pravertos atrodė 
Norinčios kalbą dar tęst, tik žodžiai pro jas nebeskriejo. 
„Ne dėl Gorgonės jėgos — dėl dvasios silpnumo sustingot!“ — 
Erikas šaukia ant jų. „Štai puolam ir žemėn paklojam 
Vaikištį šitą su jo paslaptingais ginklais visokiais!“ 

Buvo bešokantis pult, bet žemė sustabdė jo žingsnį, 

Ir jis sunkaus akmens ginkluota statula virto. 

Bausmę sau gavo šitie užtarnautai. Bet buvo Persėjo 
Vienas karys, Akontėjas vardu, kurs stojo šio pusėn, 
Užmetė žvilgsnį kažkaip į Gorgonę ir akmeniu virto. 
Bet Astiagas pamanė, kad jis tebegyvas, ir smogė 
Kalaviju: skardžiausiais garsais kalavijas sužvango. 
Stebisi tuo Astiagas ir pats tą prigimtį gauna, 

Ir marmuriniam veide ta nuostaba amžiams palieka. 

Būtų per ilga vardus eilinių vyrų skaičiuoti. 
Dukart po šimtą žmonių išliko dar tinkančių kovai, 
Dukart po šimtą Žmonių, Gorgonę išvydę, pastiro. 

Ima gailėtis tuomet dėl karo nedoro Finėjas. 
Ką jam daryt? Įvairaus pavidalo statulas regi, 
Jis atpažįsta savus, vardu pavadinęs, kiekvieną 
Prašo kovot ir, akim netikėdamas, rankomis liečia: 
Marmuras vienas visur. Nusigręžia ir, maldai sudėjęs 
Nuveiktas savo rankas, į šalį jas tiesia ir sako: 
„Tavo, Persėjau, viršus. Kerus tu pašalink savuosius, 
Verčiantį viską uola Medūzos veidą nugręžki. 
Teikis nugręžt. Ne valdžios geidimas ir neapkentimas 
Kautis pastūmė mane: dėl žmonos aš ginklą pakėliau. 
Nuopelnais tavo byla, laiku pranašesnė manoji. 
Gaila, kad rungtis ėmiau. Gyvybę vieną, galiūne, 

Man tu palik, daugiau neprašau: tebūna tau viskas“. 

Tariančiam tokius žodžius ir nedrįstančiam gręžtis į Žmogų, 
Nors jį maldavo karštai, Persėjas atsakė: „Palikti 
Ją tau, bailūne, galiu, dovana bus didelė bailiui, 
Liaukis drebėjęs: paliksiu — tavęs nepalies kalavijas. 
Netgi paminklą aš tau pastatysiu, tversiantį amžiais, 
Ir visados mūs uošvio namuos tu regimas būsi, 

Kad pasiguostų žmona sužadėtinio savo paveikslu“. 

Ir su šituo žodžiu Gorgonę pasuko ton pusėn, 
Kur nusigandęs pirmiau Finėjas nugręžė veidą. 
Bandė jis savo akis ir vėl nusukti, bet sprandas 
Liko stangrus ir akių drėgmė į akmenį virto. 

Lūpos ir veidas bailus ir marmure' liko maldaująs, 
Rankos nusvirę žemyn, ir jis nusižeminęs visas. 

Viršų paėmęs kovoj, į protėvių mūrus su žmona 
Žengia Persėjas ir, nors užsipelnęs nebuvo senelis, 
Bet užsistoja už jį ir, kad už skriaudas atmokėtų, 
Pretą užpuola dėl to, kad jis su ginklo pagalba 
Brolį išvijo ir pats atsisėdo Akrisijo sostan. 

Betgi nei ginklo jėga, nei sostas, smurtu pagrobtas, 
Nuo pamėklės angiaplaukės šiurpiųjų akių neapgynė. 
Bet, Polidektai, tavęs, Serifo salos šeimininko, 

Nei jaunikaičio narsa, pavojų didžių išmėginta, 

Nei jo vargai nepatraukė — jauti nepaveikiamai kietą 
Jam neapykantą, nėr pabaigos nepelnytai rūstybei. 
Žemini šlovę tu jo ir sakai nukovimą Medūzos 

Jis prasimanęs tiktai. „Tiesos tau įrodymą duosim, 
Sergėkit savo akis!“ — sušuko Persėjas, ir veidą 


Žvelgiančio pavertė kietu akmeniu angys Medūzos. 


“ 


MŪZOS IR PIERO DUKTERYS 


Ištikima lig šiol palydovė auksagimiui broliui 
Buvo Minerva““, dabar gi, miglom apsisiautus, Serifo 
Salą palieka ir kiek dešiniau nuo Giaro ir Kitno, 
Virš vandenyno trumpiausiu keliu į Tebus ji jau skrieja 
Ir į mergaičių valdas — Helikoną. Pasiekusi kalną, 

Deivė sustoja ir taip seserims auksarankėms pareiškia: 

„Mano ausis pasiekė gandai apie naują šaltinį, 

Kur lengvasparnė Medūzos žirgo kanopa prakirto. 

Čion keliavau dėl jo, geisdama pamatyti nuostabų 

Darbą. Regėjau pati jį gimstant iš motinos kraujo 
Tuosyk Uranija tarė: „Koks pragumas, deive, tau būtų 

Mūsų namus aplankyt, miela visados tu mūs širdžiai. 

O paskala tikra: Pegasas versmės kaltininkas“. 

Ir ji prie švento vandens paėmusi veda Paladę. 

Toji stebėjos ilgai srove, prakirstąja kanopos, 

Ir, apžiūrėjus alkus senovės girių skarotų, 

Skardžių olas ir aibe gėlių marguojančias pievas, 

Mnemonides dėl darbo ir vietų gražių pavadino 

Laimės vaikais. Viena seserų tuomet jai atsakė: 

„O, jei galybė darbų didesnių tau lėmus nebūtų, 

Tu, Tritoniete, turbūt tuoj dėtumeis mūsų ratelin. 

Tiesą kalbi, pelnytai giri mūs darbą ir vietą. 

Mūsų lemtis graži, kad tik būtume ramios ir saugios. 

Betgi (baisu, kiek laisvės piktam!) mūs mergišką širdį 

Gąsdina viskas, ir štai akyse nuožmus Pirenėjas 

Man tebestovi, dar vis negaliu atsigauti iš baimės. 

Jis, įsiveržęs su trakais, Daulidės žemes ir Fokidę 

Užėmė žiauriai kadais ir valdė kraštą beteisį. 

Ėjom tada į Parnaso šventovę, jis pastebėjo 

Ir, apsimetęs geru, lyg mūsų dievystę jis gerbtų: 

„0 Mnemonidės! — sušuko (mat buvo pažinęs).— Palaukit! 

Nesivaržykit užeit nuo lietaus ir pabjurusio oro 

(Lijo tuomet) į mūsų pastogę: dievai juk užeina 

Ir į menkas trobeles“. Dėl šitokių žodžių ir oro 

Mes patikėjom žmogum ir užėjom į pirmąją gryčią. 

Liovėsi lijęs lietus, Akvilonas įveikė Austrą, 

Greit nusiblaivė dangus, tik skriejo debesys tamsūs. 

Mes jau pakilom išeit, bet duris Pirenėjas uždaro, 

Smurtą mums ruošia, mes stvėrę sparnus laimingai pasprukom. 

Tarsi norėdamas vyt, atsistojo ant kuoro tvirtovės: 

„Atviras kelias ir man, kuriuo jūs skrendat“,— sušuko 

Ir lyg pamišėlis koks nuo bokšto aukštojo šoko. 

Krito jis veidu žemyn ir galvos suknežintais kaulais 

Trenkės į žemę- ir ją krauju nuodėmingu aptaškė“. 

Muūuzai nebaigus kalbėt, sparnai suošino orą 

Ir iš aukštųjų šakų linkėjimų balsas atėjo. 
Smalsiai sužiurus, duktė Jupiterio didžio paklausė, 
Iš kur liežuviai tokie, taip aiškiai tariantys žodį, 
Ir pagalvojo tikrai Žmogaus išgirdusi balsą. 

Buvo tai paukštės, lemtim nesiskundžią, iš viso devynios, 
Medžiuos sutūpę aukštuos ir žmogų pamėgdžioją šarkos. 
Deivei nustebus, tarė valdovė: „Pralošę varžybas, 

Jos dar visai neseniai pagausino veislę sparnuočių. 

Tėvas jų buvo Pieras, Pelos apylinkių turčius, 

Motina gi peonė Euipė. Ji deivės Lucinos 

Šaukės devynis kartus ir gimdė devynetą kartų. 

Pūtės be galo dėl to būrys seserų. neprotingų 

Ir per Hemonų šalies ir Achajos miestus neskaičiuotus 

Čion atkeliavo ir žodžiais griežtais reikalavo varžybų: 

„Liaukitės žmones tamsius tuščiai vapėdamos mulkint. 

Jei pasikliaunat savim, tai eikite šen į varžybas, 

Tespijų deivės, prieš mus! Nei balso, nei meno grožybe 

Mūs neįveiksit: ir mūsų tiek pat. Ar jūs nugalėtos 

Trauksitės nuo Aganipės versmės ir Medūzos šaltinio, 

Ar lig Peonų snieguotų laukų Ematijos kloniais 

Mums iškeliauti reikės. Laimėjimą nimfos tesprendžia“. 
Eiti varžybų tikrai nešlovė, tačiau nusileisti 

Dar negražiau, tad upių vardu prisiekusios nimfos 

Sėdasi į sėdynes, iš gyvo akmens padarytas. 

Ta, kuri kvietė kovon, nemetusi burto pirmoji 

Ima giedot apie karą dievų ir skiria gigantams 

Šlovę per didžią, o darbus dievų sumenkina baisiai. 

Leistas išeit iš žemės gelmių Tifoėjas galingas 

Baimę įvaręs dievams, ir jie padus pasipustę 

Lig paskutinio, pakol vos begyvus juos žemė Egipto 

Ir septyniom vagom suskilusis Nilas priglaudęs. 

Bet ir tenai tas žemės sūnus Tifoėjas nukakęs, 

Ir visagaliai dievai pasislėpę po svetima skranda. 

„Taigi bandos vadu, — giedojo, — Jupiteris tapo, 

Ir jį riestais ragais kaip Amoną Libietį vaizduoja. 

Febas pavirto krankliu, o Semelės vaikas gi — ožiu, 

Febo sesuo kate, baltąja karve — Junonė, 


O Venera žuvim, Kilenietis — ibiu gi sparnuotu“!“. 

Taip ji giedojo lig čia ir gerklę be gailesčio plėšė. 
Nūn aoniečių eilė. „Bet gal neturėsi tu laiko 
Ar gal tau noro nėra mūsiškės giesmės beklausyti?“ 
„Tu nebijok ir man iš eilės pagiedok savo giesmę“,— 
Tarė Paladė ir alko šešėly švelniam atsisėdo. 
Mūza pradėjo: „Visas varžybas mes pavedėm vienai“. 
Plaukus palaidus tuomet pasirišusi gebenės sruogom, 
Nykščiu graudingas stygas Kaliopė visas išmėgino, 
Tuosyk užgavo stipriau ir savo giesmę pradėjo: 
„Vagą riestuoju žambriu Cerera išvarė pirmoji, 
Žemei pirmuosius vaisius ir švelnų maitmenį davė, 
Nuostatus davė pirma: Cereros dovanos — viskas. 
Jai bus manoji giesmė. O, kad sugebėčiau sudėti 
Deivės vertus posmus! Verta ji posmų gražiausių. 

Plačią Trinakrijos salą užkrovė ant milžino kūno, 
Ir didžiasvorė našta prislėgė seniai Tifoėją, 
Drįsusį ranką pakelt ir siekti dangiško sosto. 
Purtos, kiek gali, jisai ir stengiasi vėl atsikelti, 
Tik jo ranka dešinė pabrukta po Peloru Auzonuos, 
Po Pachinu kairė, o kojos gi po Lilibėju. 
Galvą prispaudus Etna, po ja aukštielninkas guli, 
Spjaudo liepsnas iš nasrų ir smėlį vemia įniršęs, 
Ir vis mėgina numest jį slegiantį žemės sunkumą, 
Kalnus aukštuosius nuverst su miestais nuo savo krūtinės. 
Sudreba žemė dėl to, ir tylos karalystės valdovas 
Bijo, kad žemė, plačiai prasižiojus, jų neatidengtų 
Ir įsiveržus diena šiurpu nesukrėstų šešėlių. 

Kad neįvyktų bėdos, tamsybių krašto valdovas 
Ryžos išeit ir pora juodų žirgų pakinkytais 
Ratais važiavo žiūrėt pamatų Sicilijos žemės. 
Kai paaiškėjo gerai, kad niekur nekliba niekas, 
Ir jis nurimo, tuomet nuo savojo kalno pamatė 
Jį Erikietė ir, sūnų sparnuotą paėmus į glėbį, 
Tarė: „Sūnau, Kupidone brangus, tu mano galybe, 
Dešine mano! Strėles greitąsias, įveikiančias viską, 
Imki tuojau ir šauk į krūtinę, tik tiesiai ir taikliai, 
Dievui, kuriam iš trijų paskutiniam valdžia atiteko. 
Tu gi dievus ir Jupiterį net, tu marių dievybes 
Nugali ir suvaldai, net patį viešpatį marių. 

Tartaras bus išimtis? Kodėl tu nei močios, nei savo 
Jam neparodai valdžios? Tai trečdalis viso pasaulio. 
Bet ir pačiam danguj, kur siekia mūsų galybė, 
Atstumia mus ir mane ir Amoro sumenkina galią. 
Juk ir Paladė, matai, ir lanką pamėgus Diana 
Nepripažįsta manęs. Ir Cereros duktė netekėjus, 
Jeigu mes leisim, paliks. Ji šitokias viltis sau kursto. 
Taigi vardan bendrosios valdžios, jei tau ji patinka, 
Dėdei tą deivę pripiršk!“ Venera nutilo. Amoras 

Ima strėlinę ir, močios paklausęs, iš tūkstančio vieną 
Strėlę atideda sau, už ją nei aštresnės nebuvo, 

Nei panašiai taiklios, nei šitiek paklūstančios lankui. 
Įrėmė kelį tuomet ir įtempė kilpinį stangrų, 

Ir vąšuotąja strėle pataikė Ditui į širdį. 

Ežeras tvyro gilus netoliese nuo Henos aukštųjų 
Mūrų, jis Pergas vardu. Už jį garsingiau nevalioja 
Gulbių giesmėm skambėt Kaistro vandenys sraunūs. 
Ežerą supa giria iš pusių visų ir sulaiko 
Febo karštąsias strėles žaliaisiais lapais kaip marška, 
Šakos nešykšti vėsos, o žemė — gėlių purpurinių. 
Girioj pavasaris vis. Joje Prozerpinė bėgiojo, 

Skynė našlaites melsvas ir žiedus baltųjų lelijų 

Ir su mergaitės godu jas krovė sterblėn ir kraitelėn, 
Savo žaidimų drauges visas stengdamasi pralenkti. 
Ten ją išvydęs Ditas iškart smurtingai pagrobė: 
Šitaip karštai suliepsnojo širdis. Išsigandusi deivė 
Motiną ir bičiules, dažniau gi motiną, šaukė 
Lūpom bailiom ir rūbą galop sudraskė prie kaklo. 
Surinktos gėlės tuomet iš atleisto drabužio išbiro. 


Kiek nuoširdumo skaistaus pasirodė vaikiškuos metuos: 


Ir prarastųjų gėlių mergaitei skaudžiai pagailo. 


Varo grobėjas ratus ir, vardu pašaukęs kiekvieną, 

Ragina žirgus greičiau, tamsiom rūdimis nudažytom 
Vadžiom abiem per karčius ir panerstus sprandus uždrožęs. 
Per ežerų gelmes ir Palikų pelkes jis lekia, 

Skleidžiančias kvapą sieros iš bedugnio akivaro žemėj, 
Ir kur bakchidų gentis, iš dvijūrio Korinto atėjus, 

Mūrus pastatė kadais tarp įlankų dydžio nelygaus““. 

Marios yra tarp Kianės ir tarp Aretūzos pisietės, 
Siauros jos vietoj vienoj, tarp liežuvių smailų įsispaudę. 


"Čia siciliečių nimfų būry išgarsėjus labiausiai 


Buvo Kianė, dėl to ir palias jos vardu pavadino. 
Su vandenų verpetu lig pat papilvės nūn išnirus, 
Deivę pažino jinai. „Toliau nevažiuosit, — pasakė, — 
Žentu Cereros patapt jėga negalėsi: reikėjo 
Tau paprašyti, ne grobt. Jei leisite mažą dalyką 
Lyginti su dideliais: ir mane pamylėjo Anapis, 
Bet ištekėjau už jo ne kad gąsdino, o kad maldavo“. 
Ir su tais žodžiais rankas į šalis plačiausiai išskėtus, 
Kelią užstojo. Saturno sūnus nebetvėrė rūstybe, 
Žirgus pavarė smarkiau ir, valdovišką lazdą apgręžęs, 
Lig gelmenų galinga ranka suvarė į srovę. 
Perskrosta žemė tuomet į Tartarą kelią atvėrė, 
Ir prarajon gilion nudardėjo ratai greitieji. 
Tuosyk Kianė, didžiai nusiminus dėl deivės likimo 
Ir dėl savos srovės taip baisiai paniekintų teisių, 
Paslėpė tyliai širdy užgyt nebegalinčią žaizdą, 
Ašarom tarsi lietus graudingom visa apsipylė 
Ir vandenim, kurių neseniai ji buvo dievaitė, 
Lietis pradėjo nuo to. Matei, kaip jos kūnas skystėja, 
Kaulai vis eina minkštyn, o nagai palydi stangrumą. 
Tirpo iš pat pradžių, kas kūne buvo švelniausia: 
Jos garbiniai juosvi, jos rankų pirštai ir blauzdos, 
Nes sąnariai ploni kad virstų bangom šaltasrovėm, 
Maža tereikia. Po to gi jos šonai drauge ir krūtinė, 
Nugara jos ir pečiai — pasiliejo viskas upeliais. 
Tirpstančiom gyslom galop, kur gyvas kraujas sruveno, 
Vandenys ima tekėt, ir nelieka apčiuopiama nieko. 
Veltui tuo tarpu dukters nusigandusi močia ieškojo 
Žemės visuos kraštuos, visuos vandenynuos giliausiuos. 
Jos nei Aušra, aprasotais plaukais keldamasi iš marių, 
Stovint nematė dykos, nei Vakaras. Ji gi paėmus 
Du žibintu skaisčiausiom liepsnom juos uždegė Etnoj 
Ir per šarmotas nakties tamsybes be poilsio nešė, 
O kai mieloji diena žvaigždynus užtemdė padangėj, 
Vėl ji ieškojo dukters, kur leidžiasi saulė, kur teka. 

Baisiai išvargus, seniai alkana, burnoj neturėjus 
Menko lašelio vandens, pamatė ji mažą trobelę, 
Dengtą šiaudais, ir į jos dureles pasibeldė. Senutė 
Jas atidarė, ir gert paprašiusiai deivei ji davė 
Skysčio gardžiai saldaus nuo savo džiovinto salyklo. 


„Deivei jį geriant skaniai, įžūlus vaikėzas priėjęs 


Ėmė šaipytis visaip ir ją girtuokle pavadino, 

Skaudžiai užgaudamas tuo, ir ji neišgėrus nė pusės 
Misą su tirščiais visais ant to nepraustburnio išliejo. 

Veidas numargo dėmėm, o vietoje buvusių rankų 
Radosi kojos, ilga uodega išaugo bekintant. 

Ėmė trauktis mažyn, kad pikta tiek daug padaryti 
Nebegalėtų, ir net pasidarė menkesnis už driežą. 

Stebis senutė gyviu neregėtu, pravirkus paliečia, 

O jis pasprunka plyšin pasislėpti. Jo kūnas nusėtas 
Tarsi žvaigždelėm taškais, o vardas pasako jo spalvą““. 


CERERA IR PROZERPINĖ 


Kokias šalis ir kokias marias išklaidžiojo deivė, 
Būtų per ilga skaičiuot: pasaulyje vietos neliko. 
Grįžta Sicilijon vėl ir, akis paganydama viskuo, 
Eina Kianės žiūrėt. Ta būtų neperkeista buvus — 
Būtų pasakiusi viską: dabar nei liežuvio, nei lūpų 
Nebeturėjo ir, nors geisdama, pasakyt negalėjo. 
Ženklą aiškiausią tačiau jai davė, parodžiusi juostą, 
Mirgančią vandenyse ir močiai pažįstamą puikiai: 
Ji verpete šventam Prozerpinei buvo nukritus. 

Ją atpažinusi tuoj, lyg būtų vos nūn sužinojus, 
Kad pagrobta duktė, sau rovė nepapuoštus plaukus 
Ir nesiliovė deivė kumščiais muštis krūtinėn. 

Bet nežinojo, kur ji, tad šalį vainojo kiekvieną, 
Vaisių visas nevertom ir taip nedėkingom vadino, 

O už visas labiau Trinakriją: čia ji užtiko 

Pėdsaką savo skriaudos. Tad rankom be gailesčio laužo 
Verčiančius vagą žambrius, atiduoda mirčiai įširdus 
Lauko artojus ir jaučius draugėj, o dirvai įsako 

Viltį sudėtą žlugdyt ir sėklas visas pagadina. 

Žemės derlumas, lig šiol skambėjęs po visą pasaulį, 
Tampa melu, nes vos teišdygę želmenys džiūsta: 

Kartais jiems saulės per daug, o kartais liūtys prigirdo, 
Žvaigždės ir vėjai pikti jiems kenkia, ir paukščiai besočiai 


2 Surenka sėklą laukuos, kviečių derlingumą užgožia 


Raugės, usnių spygliai ir išveist nesileidžiantis varpis. 

Galvą iškėlė tuomet Alfėjo žmona mylimoji“? 

Ir, nuo kaktos ant ausų atmetus rasojančius plaukus, 
Šitaip prabilo: „O motin javų ir mergaitės, kurios tu 
Ieškai pasauly visam! Vargus neaprėpiamus meski 
Ir neberūstauk piktai prieš tau atsidavusią žemę. 
Žemė nė kiek nekalta: jėga ją atvėrė grobikas, 

Ir ne dėl savo šalies aš prašau: esu čia viešnagėj. 
Tėviškė mano Pisa ir protėviai mano Elidėj. 

Aš svetima Sikanuos esu, tačiau malonesnė 

Žemė ši man už visas: čia nūn Aretūzos penatai, 
Čia man dabar namai, ir juos, maloningoji, sergėk. 
Ko palikau gimtus ir pasiekiau Ortigijos salą 

Per vandenyno bangas,— ateis valanda tinkamesnė 
Pasakoms mano ilgoms, kai rūpestį savo pabaigsi 
Ir nudažys tau veidą giedra. Prasižiojusi žemė 
Duoda man kelią, po ja kiaurymė akla atsivėrus, 
Iškišu galvą čionai ir žvelgiu į žvaigždes atprastąsias. 
Taigi su Stikso vilnim tekėdama žemės gilybėj, 

Aš akimis savom tenai Prozerpinę regėjau: 

Ji nusiminus, liūdna, ant veido išgąstis nuolat, 

Bet karalienė tikra, tamsos karalystės valdovė, 

Bet visagalė žmona šešėlių krašto valdovo“. 

Močia nuo žodžių tokių lyg akmeniu virtus pastiro, 
Tarsi perkūno trenkta. O kai sunkų jos suglumimą 
Skausmas nustūmė sunkus, atitokusi ratais greitaisiais 
Skrieja padangėm aukštom. Tenai gi apniukusiu veidu 
Ir palaidais plaukais prieš Jupiterį stoja įniršus: 

„Čion atvykau maldauti tavęs dėl savojo kraujo, 

Bet ir dėl tavo drauge. Jei motina nieko nereiškia, 
Tėvą temeldžia duktė, tik rūpestis dėl jos likimo 

Tau tegu reiškia tiek pat kiek man pagimdymas josios. 
Oi, kaip ieškota ilgai duktė pagaliau atsirado, 

Jei radimu vadini praradimą jau tikrą, ar galbūt 
Rasti tau reiškia žinot, kur yra. Kad pagrobė, atleisim, 
Teatiduoda tik ją! Ne grobiko — geresnio jaunikio 
Tavo duktė verta, jei jos nevadinsi manąja“. 

Tėvas atkirto jai taip: „Duktė ir džiaugsmas, ir vargas 
Bendras mums lygiai abiem. Bet jeigu sutiksi vadinti 
Daiktus tikraisiais vardais, tai šitokis darbas — ne smurtas, 
O tik jo meilė tikra, ir toks mums žentas ne gėda, 

Deive, tik tu nusileisk. Ką reiškia, be visa ko kita, 
Broliu Jupiterio būt! Vien burto sėkme kiek žemesnis 
Jis už mane ir niekuo kitu. Bet jeigu taip nori 

Tu su manim nesutikt — sugrįš Prozerpinė į dangų, 
Betgi su sąlyga vien, jei ten ji nepalietė lūpom 
Valgių jokių, nes taip pažymėta parkų lėmimo“. 

Baigė jisai. Cerera dukters nepalikti nusprendė. 

Bet jai sukliudė lemtis, nes mergaitė nevalgymo dėsnį 
Buvo sulaužius: ramiai eidama pasivaikščiot po sodą 
Nuo pasviros šakos nusiraškė ji sykį granatą, 

Grūdus septynis iš jo pablyškusio lukšto išspaudė 

Ir įsidėjo burnon. Iš šešėlių visų Askalafas 

Vienas pamatė tatai (jį, sako, pagimdžiusi Orfnė, 
Pasižymėjus grožiu tarp Averno nimfų skaisčiųjų, 
Prieblandoj girių žalių mylimam Acherontui savajam). 
Jis pastebėjo, žiaurus, ir apskundęs grįžimą sukliudė. 
Pavertė jį už tai suvaitojus Erebo valdovė 

Lemiančiu pikta paukščiu: Flegetonto vandens palytėta, 
Virto į snapą galva su akim didžiulėm tarp plunksnų. 
Taip jis neteko savęs ir plunksnom rusvom apsivilko; 
Baisiai išauga galva, nagai užsiriečia ilgiausi, 

Tingiai mosuoja sparnais, išdygusiais vietoje rankų, 
Tampa šlykščiausiu paukščiu, ateisiančio verksmo reiškėju, 
Negando ženklu žmonėms, tingiu ir mieguistu apuoku. 

Galima drąsiai sakyt, kad bausmės Askalafas sulaukė 
Už pakišimą liežuvio, bet jums, dukterims Achelojo, 
Paukščių nagai ir plunksnos už ką? Jūs — mergaitės iš veido. 
Ar tik dėl to, kad jūs, kai rinko gėles Prozerpinė, 

Buvote jos palydovių būry, auksabalsės sirenos? 
O kada žemėj visoj jos veltui paskiau išieškoję, 
Ėmėt geidauti sparnų, kuriais virš bangų pasikėlę 

Duotumėt marioms pajust, kaip jūs susirūpinę baisiai, — 

Paslaugą tokią dievai jums parodė, ir jūs greit pamatėt 

Sąnarius savo visus pagelstant plunksnom lengvutėm. 

O kad skirtasis ausims glamonėti skambumas nežūtų 

Ir dovanoms burnos liežuvis tarnaut nenustotų, 

Paukštėms mergaičių veidai ir žmogiškas balsas paliko. 
Seserį liūdną tuomet Jupiteris taikė su broliu 

Ir padalijo pusiau metus, nesiliaujančius skrieti. 

Šiandien ta deivė bendra dviejų karalysčių valdovė: 

Mėnesių pusę gyvena su močia ir pusę su vyru. 

Josios ir nuotaika tuoj, ir veido išraiška kinta: 

Ditui visai neseniai liūdna ji galėjo atrodyt, 

Ir štai dabar linksma kaip saulė, kuri apsigaubia 

Debesiu, pilnu lietaus, ir vėl, jį nuvaikius, išeina. 

Dukrą atgavus, miela Cerera nurimo ir klausia, 

Ko, Aretuza, tau bėgt ir kodėl tu — šventas šaltinis. 

Vilnys nutilo tada, ir jų deivė, galvą iškėlus 

Iš gilumos versmės ir išgręžus sau plaukus žiluosius, 

Pasakot ėmė apie Alfėjo buvusią meilę: 

„Kilus esu iš nimfų, kurios gyvena Achajoj, 

Jų nė viena už mane stropiau nei miško nerinko, 

Nei, kai medžiojom, stropiau už mane su tinklais nelakstė. 

Ir nors gražuolės garbės aš niekad siekt nesvajojau, 

Nors ir drąsi buvau, bet vardą gražios gi turėjau. 

Girtis nebuvo dėl ko, nors mano išvaizdą gyrė. 

Kitos nestygsta džiaugsmu, o aš, kaimietė, gražumo 

Gėdijaus vien ir maniau, kad patikti bus nusikaltimas. 

Atmenu, kartą grįžau iš Stimfalo girių pavargus. 

Vasara buvo karšta, o nuo darbo — dvigubas karštis. 

Vietą randu be verpetų jokių, kur be gurgesio teka 

Vaiskus lig dugno vanduo, pro kurį akmenėlį kiekvieną 

Upėj gali suskaičiuot, atrodė — sruvent nesruvena. 

Kupetos gluosnių žalių ir vandens maitinamos tuopos 

Dengė šešėliais savais nuožulniai besileidžiantį krantą. 

Aš priėjau, maniau, vandeny pavilgysiu kojas, 

Bet ligi kelių brendu — negana, todėl atsijuosiu, 

Pakabinu čia pat ant palinkusio karklo drabužį 

Ir tuoj neriuosi nuoga vandenin; šokinėju, taškausi, 

Samstau jį savo delnais ir rankas kilodama lieju. 

Ir štai gelmėj kažkoks šnaresys staiga pasigirsta, 

Aš, nusigandus didžiai, tuoj šoku prie kranto arčiausio. 
„Kur, Aretūza, leki? — iš bangų paklausė Alfėjas,— 
Kur taip leki?“ — balsu užkimusiu vėl pakartojo. 

Bėgu aš taip, kaip buvau,— be drabužio: drabužis man liko 
Upės kitam krante. Dėl to dar karščiau jis liepsnoja: 
Mato, kad aš nuoga, ir mano — lengviau pasiduosiu. 
Šitaip aš bėgau tada, ir šitaip jis vijo, beširdis, 

Kaip švokšdama sparnais nuo vanago bėga balandė 

Ir kaip baikščias balandes prispyręs vanagas veja. 

Lig Orchomeno aš taip, Psofidės, aukštosios Kilenės, 
Lig Erimanto snieguoto, Elidės ir klonių Menalo 

Bėgti įstengiau dar vis, už mane jis nebuvo greitesnis. 
Betgi ištverti ilgiau, kai mano jėgos menkesnės, 
Nebegalėjau, o jis ir ilgiausiam varge ištvermingas. 
Kūriau aš per laukus, per giriom apaugusius kalnus, 

Per akmenynus, uolas, kur jokio takelio nebuvo. 

Saulė už nugaros švietė, ir ilgą po kojom šešėlį 

Prieky savęs mačiau, o gal tik išgąstis matė. 

Gąsdino aiškiai mane jo kojų bilsmas, plazdėjo 
Kaspinas mano plaukų nuo jo kvėpavimo tvirto. 

Baisiai nuvargus galop surikau: „Gana jau! Oi, gelbėk 
Ginklų nešėją, Diana, kuriai esi davus ne kartą 

Kilpinį savo panešt ir strėlių prigrūstą strėlinę“. 

Deivei pagailo ir greit parinkusi debesį tirštą 

Numetė jį ant manęs. Pro rūko skraistę Alfėjas 

Jau nebemato ir dairos tuščiai po dyką miglyną. 

Dukart apėjo aplink tą vietą, kur pridengė deivė, 

Ir du kartu „Io Aretūza!“ garsiai suriko. 

Kaipgi aš, vargšė, tuomet jaučiausi? Ar ne kaip avelė, 
Kai ji urzgimą vilkų už aukšto tvarto išgirsta, 

Arba kaip krūmuos dygiuos pasislėpęs kiškis, kai priešais 
Mato skalikų nasrus ir bijo net plauką pajudint? 

Betgi jis neina šalin: nuo čia mat pėdsako jokio 
Nebematyti toliau, tad saugo miglą ir vietą. 

Prakaitas šaltas mane, taip apgultą, išpila visą 

Ir mėlynais lašais per mano kūną sruvena: 

Kur tik aš koją statau — ten balų balos, gailiausios 
Rasos plaukuos, ir sparčiau, nei tau apsakysiu čia viską, 

Aš vandenim virstu. Tačiau Upinis pažįsta 
Vandenis mielus ir, greit nusimetęs pavidalą vyro, 
Virsta vėl savo bangom, idant su manim susilietų. 
Delija žemę atvėrė ir aš, uždaryta į urvą, 
Atskubu lig Ortigijos. Toji, dėkinga už deivės 
Prievardį, vėlei mane išleido į šviesų pasaulį“. 
Baigusi savo bėdas, derlingumo deivė pakinkė 
Anginus du į ratus, nasrus jų suveržė žąslais 
Ir, skriedama beribėm erdvėm tarp dangaus ir tarp žemės, 
Riedančius greitai ratus į Tritonijos miestą pasuko 
Pas Triptolemą ir, jam dovanojusi sėklų, įsakė 
Pusę išberti dirvonan, pusę — į dirvą suartą. 
Ir jaunikaitis aukštai virš Europos ir Azijos žemės 
Perlėkė ratais lengvais, kol Skitijos šalį pasiekė. 
Linkas ją valdė, todėl į jo rūmus svečias įėjo. 
Kai tas paklausė, kaip čion atkeliavo ir ko pageidauja, 
Kuo jis vardu ir kur jo gimtinė: „Garsingi Atėnai 
Mano tėvynė, o aš Triptolemas,— atsakė jam svečias.— 
Čion keliavau ne laivu: man atviras kelias padangėm. 
Dovį Cereros vežu, kad, laukuos plačiuosiuos pasėtas, 
Augtų derlingais javais ir duotų valgio gardesnio“. 
Gimė pavydas širdy ir, kad dovanos šios davėju 
Liktų jis pats, pavaišino gražiai ir miegantį svečią 
Linkas užpuolė, tačiau jį, durklą besmeigiantį, lūšim 
Pavertė greit Cerera ir paliepė sūnui Mopsopo 
Anginų ratais šventais vėl skrieti per žydrą padangę“. 
Mūsų vyresnė sesuo jau pabaigė skambiąją giesmę. 
Pergalės laurus tuomet Helikono gyventojoms nimfos 
Vienu* balsu pripažino, o kai pralaimėjusios ėmė 
Plūsti piktai, aš tariau: „Kadangi varžybom gautoji 
Jums pamoka per maža ir norite barniais padidint 
Savo kaltes, o mūsų nėra neribota kantrybė — 
Stversimės tuosyk bausmės ir pykčio balsui paklusim“. 
Plyšta juokais Ematidės iš tų grūmojimo žodžių. 
Bet kai pašoko kalbėt ir, klegesį didį pakėlę, 
Kumščiais grasyt įžūliai — su išgąsčiu mato, kaip lenda 
Plunksnos iš jų nagų, o rankos sparnais apsidengia. 
Mato viena, kaip veidas kitos ištįsęs pavirsta 
Kietu snapu ir paukščių naujų prisideda giriai. 

65 Nori krūtinėn sau smogt, bet pajudintos rankos jas kelia 
Ir pakabina ore kaip miškų liežuvautojas šarkas. 
Taip ligi mūsų dienų iškalbumas senasis joms liko, 
Lig užkimimo plepus, ir linkimas tarkšti be galo“. 

ARACHNĖ 


Klausėsi žodžių šitų įtempus ausis Tritonietė, 
Pr' arė mūzų giesmėms ir jų pamatuotai rūstybei. 
Tuokart sau tarė: „Per maža liaupsių! Ir mus tepaliaupsins. 
Tenepaliks be bausmės, kas paniekina mūsų dievystę“. 
Ir nuo minties nenueina jai nūn meonietė Arachnė: 
Buvo girdėjus, jog tos audėjos šlovė ne menkesnė 
Už jos pačios. Ne aukšta kilme garsėjo Arachnė, 
Ne padėtim, o savo menu. Jos tėvas Idmonas | 
Purpuru dažė purias ir spalvų prisisiurbiančias vilnas. 
Motina mirė anksti. Ir ji iš prastuomenės buvo, 
Lygiai kaip vyras. Tačiau jų stropioji duktė įsigijo 
Lidijos miestuos plačiai garsėjantį vardą, nors gimė 
Tėvo lūšnelėj menkoj ir gyveno mažučiuos Hipaipuos. 
Kad paganytų akis stebuklingu jos darbu, ne sykį 
Nimfos paliko Tmole vynuogynus prisirpusiom kekėm, 
Nimfos Paktolo auksinių bangų negailėjo palikti. 
Ir pažiūrėti gražu ne vien tik baigto audimo, 
Bet ir kaip audžiamas jis: tiek grožio rodė jos menas 
Ir kai ji vilnas šviežias karšdama į kuodelį vyniojo, 
Tr kada pirštais švelniais pastvėrusi klojo iš naujo, 
Jas pamažu ięsdama kaip sodrią rytmečio miglą, 
Arba kai nykščiu mikliu nugludintą sukino verpstą, 
Ar siuvinėjo kada: iš Paladės to visko išmoko, 
Tik nenorėjo sakyt ir ant jos įsižeidusi tarė: 
„Galim varžytis abi. Nugalėta su viskuo sutiksiu“. 
Dedas Paladė sene, plaukais pražilusiais dengias 
Smilkinius sau ir ramsto lazda išgverusį kūną. 
Tuosyk prabyla ji taip: „Ne visa, ką amžius senyvas 

Duoda, mes turim atmest: patyrimas ateina su metais. 
Į patarimą ranka nenumok. Kad vilną taip dailiai 
Tu apdoroji, garbe su mirtingom varžykis kiek nori. 
Bet nusileiski deivei, už savo žodžius, karštabūde, 

Ją atleidimo prašyk, ir ji dovanos paprašyta“. 
Dėbteri pykčio pilnom akim į senutę Arachnė, 
Verpstą pametusi sukt, ir, vos nulaikydama ranką, 
Taria Paladei, gudriai pasislėpusiai, šitokiais žodžiais: 
„Proto nedaug tau belikę galvoj, tu baisiai nusenus. 
Ilgas gyvenimas toks ne į naudą. Šito pamokslo 
Tavo marti ar duktė tesiklauso, jei tu jas turėtum. 
Man išminties gana ir savos. Nemanyk, jog laimėjai 
Tu patarimais savais: aš galvoju taip pat, kaip galygjau. 
Ko neateina pati? Ko vengia eiti varžybų?“ 

„Štai ir jinai!“ — sušuko deivė ir virto iš senės 

Vėl Palade šviesia. Dievybę pagarbina nimfos 

Su migdonietėm marčiom. Arachnė viena nepabūgo, 
Tik sužaibavo piktai, ir staigus raudonis nenorom 
Išmušė skruostus skaisčius ir vėl atslūgo, kaip rytą 
Paraudonuoja dangus, vos aušrai brėkšti pradėjus, 
Ir vėl nubąla tuojau, kai saulė skaisti pasirodo. 
Laikosi žodžio kietai ir iš įgeidžio paiko laimėti 
Veržias pati pražūtin. Paladė neatsisako, 

Jos nebedraudžia 1r atidėti varžybų nenori. 

Taigi be gaišto abi viena prieš kitą sustoja, 
Velenas riša stakles, o metmenis praskiria nendrė, 
Ataudus šauna šeiva, pritrinta ant virbalo smailo, 
Pirštai pataiso vikriai ir, metmenis dailiai įleidę, 
Primuša juos dantimis, tvirtai įstatytais į skietą. 
Skubinas pluša abi, aukštai pasikaišę drabužį, 
Rankom mosuoja guviai ir per paskubą vargą užmiršta. 
Audžiamas ten audinys iš purpuro siūlų plonyčių, 
Atspalvių taip švelnių, jog vos tegali pastebėti, 

Lygiai taip po lietaus vaivorykštė, saulei užgavus, 
Pažeria savo spalvas padangėje puslankiu ilgu; 
Tūkstančiai joj įvairiausių spalvų mirguliuoja ir žiba, 
Bet jų vienos virtimas kita klaidina mums akį: 

Kur susiliečia, tenai kaip viena, kraštutinės skirtingos. 

Aukso siūleliais lanksčiais, įaustaisiais rankų vikriųjų, 
Purpuro audinyje išrašomos pasakos senos. 

Aeropagą aukštoj Kekropo tvirtovėj įaudžia 
Deivė Paladė su ginčais senais, kaip miestą vadinti. 
Tuzinas visas dievų, rimtų it valdovų šviesiausių, 
Sostuose sėdi aukštuos, o Jupiteris pats vidurinis. 
Vaizdas kiekvieno dievų audime išeina kaip gyvas, 


? Dievas plačių vandenų stovėdamas tridančiu kietą 


Uolą užgauna, ir ten, kur užgavo, iš jos pasilieja 
Tyro vandens versmė. Dėl to jis savinas miestą. 
Pačią save su skydu ir ietim ji atvaizduoja, 

Kiveris jai ant galvos, egidė pridengia krūtinę. 

Žemę išrašo taip pat, kaip, ietimi jos pravarpyta, 
Svyrančią vaisiais sodriais alyvą pilką išželdo. 

Žiūri nustebę dievai; jos darbą Pergalė baigia. 

O kad šlovės varžovė iš pavyzdžio aiškiai suprastų, 
Atpildo kokio sulauks už drąsą, šitaip įžūlią, 
Ketverias rungtynes kampuos keturiuos ji įaudžia, 
Aiškias ir savo spalvom, ir paryškintas dar statulėlėm. 
Trakų Rodopė vienam kampe atvaizduota ir Hemas, 
Šiandien snieguoti kalnai, anuomet — žmonės mirtingi, 
Drįsę dievų amžinų ir galingų vardus prisiimti. 

O kitame kampe atvaizduota liūdnoji pigmėjų 
Močios dalis: rungtynes pralaimėjusiai deivė Junonė 
Gerve įsako pavirst ir karą pigmėjams paskelbti. 

Ir Antigonę išrašė, išdrįsusią rungtis kadaise 

Vėl su Jupiterio žmona: pikta valdovė Junonė 
Pavertė ją paukščiu, nepagelbėjo Laomedontas, 
Tėvas jos, nei Ilionas — sparnus sau gavusi baltus, 
Ploja dabar sau pati ir gužo snapu bekalena. 

Ir ketvirtam kampe — vieta našlaitėliui Kinirui: 
Kuūnus savų dukterų, pavirtusių laiptais šventyklos, 
Laiko glėby, ant akmens atsigulęs, ir ašarom plūsta. 
Pakraščius audinio to taikos alyvų šakelėm 

Apvedė (toks paprotys). Jos medis užbaigė darbą. 

O meonietė savam audime vaizduoja Europę, 
Jaučio apgautą: vanduo kaip gyvas ir jautis kaip gyvas. 
Žvelgia be galo liūdnai mergaitė į paliktą žemę, 
Gelbėti šaukia drauges ir, pabūgus vandens prisiliesti, 

Tykštančio tiesiai į ją, po savim pariečia ji kojas. 

Ir kaip erelis naguos Asteriją laiko, išaudė, 

Ir kaip po gulbės sparnais Leda ilsėjos, išaudė. 

Ji pavaizdavo ir kaip, satyru pasivertęs, anuomet 
Dukteriai gražiai Niktėjo dvynius Jupiteris davė; 

Ir kaip, Amfitrionu pasivertęs, apgavo Alkmenę, 
Aukso lietum — Danaję, ugnim gi — dukrą Asopo, 
Piemeniu — Mnemosinę, o margu žalčiu — Deonidę. 


? Ir tu, Neptūne, esi išrašytas — kaip jautis padūkęs 


Draug su Eolo dukra, o kaip Enipėjas tu duodi 

Porą sūnų Aloėjui, Bisaltidę kaip tekis apgauni. 

Motina vaisių romi kasom geltonom it varpos 

Jautė kaip žirgą tave, angiaplaukei močiai Pegaso“" 

Paukštis greitsparnis buvai, Melantonei — marių delfinas. 

Išvaizda jų kiekvieno tikra, vietovės — kaip gyvos. 

Febą taip pat galėjai matyt kaip tikrą kaimietį 

Ir kaip jis liūto gaurais, kaip vanago dangstėsi plunksnom, 

Ir kaip piemuo Makarėjo dukrą Isę prigavo; 

Kaip Erigonę apstatė Liberis, vynuogėm virtęs, 

Ir kaip Saturnas-arklys dvilytį Chironą pagimdė. 

Audinio galą gražiai atraitytas apvadas puošia, 

Gėlės išaustos jame tarp gebenės virkščių raizgiųjų. 
Kūrinio to nei Paladė pati, nei Pavydas negali 

Niekaip išpeikt. Sėkmė gelsvakasę kariūnę užgavo 

Ir, kaip paveikslą dangaus kalčių, ji audimą sudraskė. 

O šaudykle iš kitoriško bukso, rankoj laikyta, 

Šėrė ji keletąkart Idmonaitei Arachnei per kaktą. 

Ta, nelaiminga, iškęst nevaliojo ir drąsiai sau nėrė 

Kilpą ant kaklo, tačiau jos pagailus Paladė atleido, 

Tarusi šitaip: „Gyvenk, bet pakibus ore, nelaboji. 

Ištarmę tokią kaip tau, idant ateitim nesikliautum, 

Skelbiu vaikų vaikams ir tavo padermei visai“. 

Ir eidama šalin ją sultim žolių pragarinių 

Apšlėkė visą ir tuoj, niūriųjų nuodų aptaškyti, 

Nuslenka jos garbiniai, su jais ir nosis, ir ausys, 

Lieka mažutė galva ir kūnas visai susitraukia, 

Šonuose pirštai laibi atsikišę kojas atstoja, 

Kita gi virtę pilvu, iš kurio ji, tapusi voru, 

Metmenis leidžia dabar ir audžia kaip audus audimą. 

Lidija ūžia visa, ir Frigijos miestais nuskrieja 
Toji naujiena baisi, kalboms nėr galo nei krašto. 
Prieš jungtuves savas Niobė pažino Arachnę, 
Kai netekėjusi dar Sipile ir Meonuos gyveno. 
Bet tėvynietės Arachnės bausmė nepamokė Niobės 
Galvą nulenkt prieš dievus ir žodžiais kalbėt nuolankesniais. 
Pūstis jai buvo dėl ko, tačiau nei vyro gabumais, 
Nei abiejų kilme, nei didžios karalystės galybe 
Nesigėrėjo ji tiek, nors viskas džiugino širdį, 
Kiek dukterim ir sūnais: laimingiausia močia vadinti 
Būtum galėjęs Niobę, jei būtų pati taip nemanius. 
Žinanti visa, kas bus, Mantonė, Teiresijo seno, 
Aklojo žynio, duktė, sujudinta dieviškos dvasios, 
Tebų skardeno gatves: „Ismenietės, nelaukdamos nieko, 
Eikit Latonos maldaut ir josios vaikų dieviškųjų, 
Smilkalus neškit kvapius, pasipuošusios laurais sau plaukus! 
Lupom manom Latona įsako“. Paklauso ir Tebų 
Dukterys visos tuojau pasipuošia galvas šakelėm, 
Smilkalus beria ugnin ir aukodamos žodžiais maldauja. 
Štai ir Niobė galop su pulku palydovių ateina, 
Purpuro rūbais skaisčiais, siuvinėtais auksu, suspindus 
Ir, kiek jai įniršis leidžia, graži. Išdidusią galvą 
Su paleistais ant pečių plaukais papurčius, sustoja, 
Paniekos pilnu žvilgsniu aukštyn pažvelgia ir sako: 
„Kas per kvailystė dievus, iš pasakų kartais girdėtus, 
Vertint labiau už tuos, kur žemėje regime gyvus! 
Štai aukurai šventi Latonos garbei liepsnoja, 
Mano dievystei gi smilkalo nėr. Man tėvas Tantalas, 
Vienas dievų dangiškųjų puotoj galėjęs vaišintis. 
Motina man — Plejadžių sesuo, galiūnas Atlantas 
Mano senelis, padangių ašis į jo sprandą įrimus. 
Frigija mano valdžioj, ir Kadmo karališkų rūmų 
Aš šeimininkė, ir miesto su mūrais, kuriuos pastatydint 
Kanklių žavingi garsai pagelbėjo vyrui manajam““, 
Ir jo gausingų žmonių su juo abu mes valdovai. 
O namuose, kurion kertėn tik žvilgsnį užmesi, 
Turtui ribų nematysi. O kur dar dukros septynios 

Ir septyni sūnai, netrukus žentai dar ir marčios! 
Klauskit dabar, kiek turi garbės tie mūs pranašumai, 
Ir jūs išdrįsit statyti aukščiau kažkokio ten Kėjo 
Dukrą Latoną, kuriai, kai rengėsi sūnų gimdyti, 
Žemė beribė mažos kertelės užleist nenorėjo! 
Jūsų tai deivei atsakė dangus ir žemė, ir marios, 
Buvo benamė visai, pakol, pagailėjęs klajūnės: 
„Tu sausumoj klajūnė esi, o aš vandenynuos“'“,— 
Delas pasakė ir davė jai vietą netvirtą. Ji tapo 
Motina poros vaikų: septintadalis įsčių manųjų. 
Aš gi laiminga esu (kas gali užginčyt?) ir būsiu: 
Kas abejos dėl to? Man tai užtikrino pulkas. 
Aš per galinga esu, kad Laimė pajėgtų nuskriausti. 
Nors ir atimtų man daug, daugiau dar dvigubai liktų. 
Turtai mani už baimės ribų. Galiu, pasakysit, 
Aš ir, prarasti šį tą iš vaikų nesuskaitomo pulko, 
Bet ir po tos skriaudos aš dvejetu nesiribosiu, 
Tokiu Latonos būriu. Kiek trūksta jai lig bevaikystės? 
Eikite visos namo, atsipynusios šventąjį laurą 
Sau nuo plaukų“. Tos pinasi tuoj, aukos nepradėję, 
Ir, kaip įmano, tyliais šnabždesiais pagarbina deivę. 
Deivė pašoko pykčiu ir Kinto aukštojoj viršūnėj 
Kreipės į savo vaikus ir šitokiais žodžiais kalbėjo: 
„Štaigi dėl motinos jūs, išdidžios, kad judu pagimdė, 
Ir nesilenkiančios deivei nė vienai, išskyrus Junonę, 
Klausia, ar deivė jinai, ir aukurus, degusius amžiais, 
Ima, vaikai, iš manęs, jei jūs neateisit pagalbon. 
Širdgėla ši ne viena: Tantalidė poelgį baisų 
Dar palydėjo keiksmais ir jus už savuosius menkesniais 
Drįso laikyt, o mane bevaike (kad pačiai taip būtų!) 
Ji pavadino: ir jos mat liežuvis kaip tėvo, begėdės“““. 
Viską pasakė Latona ir jau su prašymu žiojos. 
„Liaukis! — nutraukė sūnus.— Tik bausmę nuvilkina skundai“. 
Febė sutiko su juo, ir abu, debesim apsigaubę, 
Lėkė padangėm skubiai į aukštą Kadmo tvirtovę. 
Lygi, didžiulė aikštė netoliese mūrų plytėjo, 
Trankė ją nuolat žirgai nertasprandžiai ir grumstas, pakliuvęs 
Po jų kanopom kietom ir po ratais, nuskriedavo dulkėm. 
Keletas iš septynių sūnų Amfiono jau sėda 

Ant greitakojų žirgų, purpurinės sutviska gūnios 

Po sėdmenim, brizgilai, apsunkę auksu, sužimba. 

Bet štai Ismenas, kuris pirmutinė buvo kadaise 

Motinos įsčių našta, pasukęs ratu nustatytu 
Keturkanopius greitus ir verždamas žandus putotus: 
„Žūstu!“ — surinka staiga, ir strėlė, į krūtinę pataikius, 
Perskrodžia ją, brizgilai iš mirštančių rankų išpuola, 
Ir jis nučiuožia žemyn per žirgo dešinę mentę. 

Brolis Sipilas, išgirdęs ore sužvangus strėlinę, 
Įtempė žąslus tvirčiau, kaip laivo vadovas prieš lietų, 
Bėgdamas nuo debesies, bures, karojančias sunkiai, 
Liepia įtempti tampriau, idant nepraleistų kur oro. 
Žąslus betempiant strėlė, kurios nežadėta išvengti, 
Prigena jį ir sprando viršuj įsmigus suvirpa. 
Kruvinas jos smaigalys pro gerklę išlenda priekin. 

Jis gi, kaip buvo pirmyn pasidavęs, per atmestą koją 
Krinta nuo karčių ir karštu krauju apipila žemę. 

Nelaimingasis Fedimas ir gavusis vardą senelio 

Jaunis Tantalas, dienos įprastinį darbą pabaigę, 
Ėmė jaunatviškai žaist, žvilgėdami ėjo imtynių““ 
Ir, įsiręžę kietai, krūtinę rankom it replėm 
Suveržė vienas kitam. Templės įtemptos pagynėta, 
Pervėrė jiedu strėlė, kaip buvo krūvon susipynę. 
Tik suvaitojo abu, abu, susirietę iš skausmo, 
Žemėj sukniubo drauge, paskutinį kartą abudu 

Sunkiai pravėrė akis ir abudu iškvėpė dvasią. 

Drasko, regėdamas tai, krūtinę sau Alfenoras, 
Stveria prilėkęs glėbin ir stingstantį kūną sodina. 
Betgi šventam darbe jis sukrinta: giliai į krūtinę 
Smaigą plieninės strėlės lemtingosios suvarė Delietis. 
O jį betraukiant atgal, išsirovė ir gabalas plaučių 
Ir su gyvybės kvapu ištryško kraujas į orą. 

Nekirptaplaukiui Damasichtonui žaizda atsivėrė 
Nepaprasta: jam kliudė į ten, kur blauzda pasibaigia 
Ir kur minkštimas dubus sudaro gyslotą pakinklį. 

Jis dar mėgino ranka ištraukt pražūtingąją strėlę, 
Kai lig paplunksnės pačios pro kaklą sulindo antroji. 
Kraujas tuoj išmušė ją ir čiurkšle pasiliejo į orą, 
“V Jį kaip grąžtu pragręžia ir trykšta aukštai į padangę. 

Ilionėjas galop rankas, nepadėjusias nieko, 
Melsdamas tiesė dangun ir šaukė: „Dievai maloningi, 
Kiek jūs yra (kad reikia maldaut ne visus, nežinojo), 
Pasigailėkit!“ Ir, kai nevaliojo strėlės beatšaukti, 

Šauliui sugrudo širdis, o tas nuo žaizdos nedidukės 
Baigė dienas: strėlė negiliai įsmigo į širdį. 

Gandas baisus ir skausmas žmonių bei rauda artimųjų 

Apie staigiąsias mirtis greit padavė motinai žinią. 

Stebisi ta, kaip gali, ir niršta širdy, kad išdrįsta 

Šitaip daryti dievai ir turi šitokią valią. 

O Amfionas, jų tėvas, širdin sau įsmeigė iešmą, 
Baigdamas savo dienas iš sielvarto didžio ir skausmo. 
O! Kaip Niobė dabar į tą nepanėši Niobę, 

Kur neseniai minias nuo Latonos aukuro varė 

Ir išdidžiai pakėlusi galvą žengė per miestą, 

Kėlė pavydą draugams, o šiandien jos verktų ir priešai. 
Puola prie kūnų šaltų ir sukniubus, kurį tik pasiekia, 
Sūnus bučiuoja visus paskutinį kartą graudingą. 

Čia vėl į dangų rankas pamėlusias kelia ir šaukia: 
„Sotinkis mano skausmu dabar tu, beširde Latona, 
Sotinkis ir tepasprings krūtinė tau ašarom mano! 

Man pabaiga, o tu kelk pergalės džiaugsmo triumfą! 
Pergalės? Ką aš sakau! Man, vargšei, daugiau dar palieka 
Negu laimingajai tau: tiek palaidojus, aš pranašesnė“. 

Pabaigė ji. Suskambo templė ant įtempto lanko, 
Baime sukrėtus visus, išskyrus vieną Niobę: 

Negandas drąsina ją. Prie brolių, greta pašarvotų, 
Seserys rūbais juodais, paleidę plaukus, stovėjo. 
Stvėrė iš jų viena viduriuosna įsmigusią strėlę 

Ir atsileido tuoj pat, prigludusi veidu prie brolio. 
Bandė prišokus kita suraminti motiną vargšę, 

Bet nuo žaizdos, kažkieno padarytos, sukniubus nutilo. 
Šioji, tuščiai pamėginus pasprukt, parpuola, anoji 
Krinta ant šios, tą drebant matai, šią slėptis mėginant. 
Šešios užmerkė akis nuo žaizdų, vis kitaip padarytų, 
Liko nežuvus viena. Ją močia pridengusi kūnu 

Ir drabužiu sukliko: „Palik šią pačią mažiausią! 

Jos tik vienos ir mažiausios prašau iš didelio pulko“. 
Krinta beprašant ir ta prašomoji. Viena pasilikus, 

Tarp negyvų sūnų, dukterų ir vyro sukniubo 

Ir iš nelaimės pastiro: plaukų nebešiaušia jai vėjas, 
Baisiai išblyško bekraujai skruostai, sustingo užgesę 
Akys liūdnoj kaktoj — veide nebeliko gyvybės. 

Taipgi liežuvis burnoj drauge su gomuriu kietu 
Suakmenėja iškart ir gyslos liaujasi tvinkčiot. 
Nebeįstengia nei kaklas palinkt, nei rankos judėti, 
Kojos pažengt, viduriai taip pat jau akmeniu virtę. 
Betgi raudoti dar gali, o viesulas, smarkiai pasiautęs, 
Tėviškėn parneša ją, ten kalno viršūnėn priaugus 
Verkia ir šiandien jinai, ir marmuras ašarom srūvi““. 


LIKIEČIAI 


Deivės rūstybė nūn aiški visiems, jos bijo kiekvienas, 
Vyras ar moteris bus, ir dvynvaikės deivės galybę 
Su apeigom puošniom plačiai jau garbina šiandien, 
Pasakas seka senas, paakinti įvykio naujo. 

Vienas ją pradeda taip: „Ir Likijos žemių derlingų 
Vyrai sulaukę bausmės, kai deivę paniekino kartą. 
Įvykis tas dėl žmonių nežymumo nėra išgarsėjęs, 

Bet nuostabus: ir ežerą pats aš regėjau, ir vietą 
Atsitikimo baisaus. Kelionės vargų pabijojęs 

(Buvo per senas jis tam), man tėvas paliepė sykį 
Jaučius pargint iš tėn ir kelvedžiu patarė imtis 

Žmogų likiečių genties. Su tuo aš einu per ganyklą 

Ir štai matau — ežere, nuo aukojimo suodžių pajuodęs, 
Aukuras senas, aplink jį meldai ir nendrės siūruoja. 
Stabteli tas ir sušnabžda bailiai: „Būk maloninga!“ 
Sušnibždu bailiai ir aš ir sakau: „O, būk maloninga!“ 
Tuosyk paklausiau, kieno — najadžių, Fauno ar kokio 
Vietinio dievo tas aukuras čia, ir vadas atsakė: 

„Šiam aukure, žmogau, ne kalnų dievybė gyvena: 
Laiko jį toji savu, kuriai ponia karalienė"! 

Nedavė vietos kadais sausumoj, ir Delas klajūnas 
Priėmė ją tuomet pagailėjęs, pats plaukdamas jūrom. 
Ten, prisiglaudusi prie Paladės medžio ir palmės, 

Davė pasauliui dvynius Latona pamotės pykčiui'. 

Bet nuo Junonės ir Čia turėjusi bėgti gimdyvė, 

Savo glėby nešdamasi vaikus — dvi jaunas dievybes. 
Svilino saulė danguj, ir deivė, išvargus be galo, 

Likijos žemėj plačioj, auginusioj kitkart Chimerą, 
Troškuliu alpo alpte, karštų spindulių iškamuota, 

O iš krūtų vaikai paskutinį iščiulpė lašą. 

Ir netikėtai slėny ji ežerą spindint pamatė, 

Nors ne didžiausią. Prie jo vyteles sau žmonės iš krūmo 
Pjovė kartu su meldais ir pelkę pamėgusiom švendrėm. 
Prie jų Titano duktė priėjo ir, tyliai priklaupus 

Vienu keliu, norėjo vandens pasisemt atsigerti. 

Žmonės neleido jai to, ir deivė neleidžiantiems tarė: 
„Ko gi neduodat vandens? Juo gali naudotis kiekvienas. 
Saulės nei oro gamta nepadarė kieno nuosavybe, 

Nei vandenų tyrų: prie viešų dovanų atskubėjau 

Ir nuolankiai prašau — man leiskit. Aš čia ne praustis 
Ir ne mazgotis, ne plaut nuvargusį kūną norėjau — 
Troškulį vien užgesyt. Burnoj man drėgmės nė lašelio, 
Baisiai išdžiūvo gerklė, ir balsas baigia užkimti. 

Man ir gurkšnelis vandens — nektaras; gyvybę atgavus, 
Būsiu dėkinga už jį: gyvybę — ne vandenį duosit. 
Tesugraudina vaikai štai ant kelių manųjų, ištiesę 

Į jus mažas rankutes“. Ir vaikai kaip tyčia jas tiesė. 

Ko gi nebūtų valioję paveikt tie žodžiai malonūs? 
Tiems gi Žmonėms jos prašymas — niekis: neleidžia ir graso, 
Jeigu ji neis šalin, ir plūsta ją žodžiais visokiais. 

To negana: pradėjo tuojau su rankom ir kojom 
Ežero vandenį drumst, šokinėjo iš vietos į vietą 

Ir džiaugdamies piktai iš dugno judino dumblą. 
Troškulį nustumia pyktis ir Kėjo duktė nebesako 
Žodžių, kurie daugiau dar žemintų deivės orumą, 
Kelia į dangų rankas ir sako ištarmę tokią: 

„Jūs per amžius šiame tvenkiny gyvenkit ir būkit!“ 

Deivės žosmė nebuvo tuščia: koks džiaugsmas buvoti 
Vandenyje ir kūnu visu pasinerti į balą, 

Galvą iškišti laukan ar plaukti verpeto paviršium, 
Kartas nuo karto krante patupėti, iššokus iš pelkės, 
Ir vėl šaltan vandenin pasinerti. Tačiau jie ir šiandien 

Leidžia į darbą piktus liežuvius ir, gėdą pametę, 

Nors jų namai vandeny, vandeny kvarksėdami plūstas, 
Šiandien jų balsas kimus, kaklai išpūsti, lyg sutinę, 

Ir nuo keiksmų vis eina platyn plačiažiočiai jų žabtai, 
Siekia pečius galva ir kaklui vietos nelieka, 

Nugara jų žalia, o pilvas baltuoja iš tolo, 

Ir dumblinam pabaly jie šokuoja varlėm naujarūšėm““. 


MARSIJAS: 


Kai tik tas baigė sakyt apie likiečių žuvimą, 
Kitas prisimena tuoj satyrą seną Marsiją, 
Kai jį Latonos sūnus, Tritonietės lamzdžiu nugalėjęs, 
Nubaudė kieta bausme. „,„Mane kam nuvelki žiauriai? 
Kaip apmaudu! Tas lamzdis tikrai nebuvo to vertas“. 
Šaukiančiam taip Apolonas nuvilko odą nuo kūno, 


"Liko viena neribota žaizda, kraujais apsipylus, 


Raumenys kyšo nuogi, be apvalko jokio palikę, 
Tvinkčioja gyslos ryškiau, lengvai suskaityti galėtum 
Pukšinčias žarnas visas bei rievę kiekvieną krūtinėj. 
Jį apraudojo laukų ir girių gyventojai faunai, 
Broliai satyrai visi, jo mielas bičiulis Olimpas, 
Nimfos ir kas tuo metu kalnuos ir kloniuos žaliuosiuos 
Ganė vilnotas avis ir kaimenes karvių lenktragių. 
Žemė derlinga nuo tų prisruvusių ašarų drėko. 
Permirko jom kiaurai ir savo gyslom jas gėrė, 
Tuosyk paleido oran, pavertusi vandeniu tyru. 
Frigijos upė dėl to, taip veržliai srūvanti jūron 
Tarp įkalniųjų krantų, Marsijo vardu pavadinta. 


FILOMELĖ IR PROKNĖ 


Nuo šių apsakymų vėl prie to, kas dabar atsitiko, 
Grįžta visi ir verkia vaikų ir paties Amfiono. 
Pyksta ant motinos tik, jos raudojęs vienas Pelopas, 


123 


Šešta giesmė 





405 


410 


415 


420 


425 


430 


435 


Ir, kai nuo savo pečių ir krūtinės nuplėšęs drabužį, 

Tuosyk pamatę visi — kairys iš drambliakaulio balto. 

Gimstant ir šitas petys atrodė kaip dešinysis, 

Buvo jis kūno spalvos, bet kai sąnarius tėvas supjaustė 

Ir juos vėl jungė dievai, atsirado viskas, tik vietos, 

Esančios tarp gerklės ir žasto viršūnės, nebuvo. 

Kaulo įdėjo tuomet, kad trūkstančią dalį pakeistų. 

Viskas išėjo gerai, ir Pelopas buvo vėl sveikas. 
Renkasi gentys aukštos kilmės ir miestai kaimynai 

Prašo savus valdovus nueit ir pareikšti paguodą: 

Argas ir Sparta drauge, Pelopidų gimtieji Mikėnai, 

Ir Kalidonas, dar neužsitraukęs Dianos rūstybės, 

Ir Orchomenas derlus, ir vario turtingas Korintas, 

Patrai, Kleonai maži ir galvą iškėlus Mesenė, 

Pilas Nelėjo ir dar ne Pitėjo valdytas Troidzenas, 

Daugelis miestų, kuriuos apjuosia Istmas dvijūris, 

Taipgi ir tie, kuriuos tu matai iš Istmo dvijūrio. 

Kas patikėti galės? Jūs vieni atsilikot, Atėnai, — 

Priedermę šventą atlikt sukliudė karas, nes mariom 

Atplaukė priešų pulkai ir Mopsopo mūrams grasino. 
Trakų valdovas Terėjas, su savo kariais atžygiavęs, 

Įveikė priešo jėgas ir garsų vardą sau pelnė. 

Tad Pandionas su juo, ir žemių, ir vyrų turtingu, 

Savo kilme be to pasiekiančiu didį Gradivą, 

Susigenčiavo, išleisdamas Proknę. Bet nei Himenėjo, 

Gracijos, nei Junonės svočios prie guolio nematė: 

Tik eumenidės deglais šermenų — ne vestuvių — jiems švietė, 

Tik eumenidės jiems patalą klojo, nelaimių pelėda 

Tupė ant stogo šelmens virš menės jų miegamosios. 

Paukštė šita vestuves pažymėjo Terėjui ir Proknei. 

Paukštė šita juos padarė tėvais. Jiems laimės linkėjo 

Trakai visi, o patys dievams jie padėką siuntė. 

Dienos, kada Pandiono duktė už valdovo tekėjo 

Ir kada Itijas gimė, turėjo šventėmis tapti: 

Argi žinai, kas į naudą išeis! Jau penktąjį kartą 

Saulė apėjo ratu ir atvedė rudenio metą. 

Meilinos vyrui tuomet ir sakė jam Proknė: „Brangusis! 

Jeigu tu myli mane, tai seserį leisk aplankyti, 

Arba sesuo teatvyksta pas mus, ir uošviui duok žodį, 

Jog ji netrukus pargrįš. Dovana iš tavęs man brangiausia 
Seserį bus pamatyt“. Ir vyras įsakymą duoda 

Jūron nuleisti laivus, irklais ir burėm įplaukia 

Uostan Kekropo ir prie Pirėjo krantinės sustoja. 
Priėmė uošvis gražiai, jo dešinę dešine spaudė, 

Ir prasidėjo kalba, laimingų ženklų palydėta. 

Savo kelionės tikslus, žmonos pavedimą išdėsto 

Ir dievagojas po to, jog viešnia sugrįšianti greitai. 

Ir Filomelė įeina, gražiu drabužiu pasipuošus, 

O dar gražesnė pati. Dažnai mes girdime kalbant: 

Esą driadės miškuos-taip vaikštančios draug su najadėm,— 
Jei taip išgražintum jas ir tokiais drabužiais papuoštum. 
Įsiliepsnojo bemat, pamatęs merginą, Terėjas, 

Lygiai kaip javas nužilęs lauke, kai pakiši ugnį, 

Lapų sausų krūva ar sukrautas pašiūrėje šienas. 

Meilės verta mergina, o dar prigimties aistringumas 
Siutina jį; tuose kraštuose gyvenantys linkę 

Geidulį tenkint: jis dega genties ir savo goslybe. 

Ir pasiryžta žūt būt papirkt palydovių budrumą, 

Auklės ištikimybę, galop sugundyt ją pačią 

Savo gausiom dovanom, karalystę net visą aukojant, 
Arba pagrobt ir nuožmiausiu karu ją ginti pagrobus. 
Nieko nėra, ko jis, nežabotos meilės pagautas, 

Dar neišdrįstų, liepsna nebetelpa vyro krūtinėj. 

Gaišti jėgų nebėra, prie Proknės prašymo nuolat 

Grįžta jis žodžiais aistriais ir ja savo užgaidas dangsto. 
Meilė labai iškalbingą padarė. Daugiau, nei derėjo, 
Meldė Terėjas ir vis kartojo: taip norinti Proknė. 

Rodė ir ašaras jis, lyg būtų ir verkt įgaliojus. 

O visagaliai! Baisu pagalvot, kiek tamsybės guūdžiausios 
Slypi žmogaus širdy! Už kėslus pikčiausius Terėją 

Laiko visi padoriu ir giria už nusikaltimą. 

Betgi to geidžia ir Filomelė ir, meiliai apglėbus 

Tėvo pečius, maldauja ją leist sesers aplankyti: 

Prašo ir laimės kartu, ir stoja prieš savąją laimę. 
Žvelgia Terėjas į ją ir glėby jau spaudžia iš anksto, 
Regi jos bučinius jis, rankas, apvijusias kaklą, — 

Visa tai penas aistroms kaip ugniai žibintas dervinis, 
Visa tai degina jį ir, kai apkabina ji tėvą, 

Nori tuo tėvu būt jis, nors mažiau nedoras nebūtų. 
Jų abiejų malda įveikia tėvą, iš džiaugsmo 
Ji nebežino nė kaip jam dėkot ir, vargšė, galvoja, 
Kad joms pavyko abiem, nors tai joms abiem pražuvimas. 
Kelio visai nebedaug atliko Febui, jau trankė 
Tvirtakanopiai žirgai žemyn pasvirusį dangų. 
Valgiai karališki jau ant stalų ir vynas auksiniuos 
Induos, o po vakarienės visi nurimę suminga. 
Tik odrisietis karalius, nors ji išėjo, liepsnoja 
Visas vien ja: ir veidas prieš jį, ir žingsniai, ir rankos. 
Ko neregėjo dar jis, vaizduojas, kaip nori, ir ugnį 
Kursto krūtinėje pats, o nerimas miegą jam vaiko. 
Rytas išaušo, ir Pandionas išvykstančiam žentui 
Ranką paspaudžia ir jam ašarodamas patiki dukrą. 
„Dukterį, žente brangus, kai verčia reikalas šventas, 
Kaip jos norėjo abi ir kaip tu nori, Terėjau, 
Pavedu tau ir prašau dėl garbės ir mūs giminystės, 
Dėl visagalių dievų: globok ją su tėviška meile. 
Ruūpinsiuos aš, ir tu senatvės saldžią paguodą 
Man juo greičiau (prailgs kiekviena valandėlė) grąžinki. 
Tu, Filomele, taip pat (man Proknės gana nebuvimo), 
Jeigu kiek myli mane, namo kuo greičiausiai pargrįžki“. 
Prisakinėjo taip jis ir, dukterį mielą bučiuojant, 
Ašaros gailios drauge su priesako žodžiais byrėjo. 
Rankos paprašė abu, kaip laido ištikimybės, 
Spaudė abiem tvirtai ir liepė vaikaitį ir dukrą 
Sveikinti jo vardu ir pareikšti, jog nepamiršo. 
O paskutinį sudieu vos beištarė, kūkčioti ėmęs: 
Nujautė jo širdis ir baisiai sudrebo iš baimės. 
Vos tiktai spėjo įsėst Filomelė į margąjį laivą, 
Sudrumstė jūrą irklai ir žemė tolyn atsistūmė. 
„Pergalė mūs! Su manim štai mano svajonė!“ — sušunka 
Nebenustygęs ir, džiaugsmo širdy suvaldyt neįstengęs, 
Tas kietaširdis ir savo akių nuo jos nenukreipia 
Kaip riestanagis plėšrus Jupiterio paukštis erelis, 
Savo aukštam lizde sugautąjį kiškį padėjęs: 
Kelio pabėzti nėra — ir gėrisi juo pagrobėjas. 
Štai jau kelionė baigta, ir laivai prisiyrė pavargę 
Jau prie savųjų krantų. Pandiono dukrą Terėjas 


Metamorfozės 126 


530 


535 


540) 


550 


Tempia į tvartus aukštyn gūdžioj šimtametėje girioj. 
Ten užsidaręs, vos nenumirusiai, krečiamai šiurpo, 
Ašaras ėmusiai liet ir klausti, kur seserį dėjo, 

Atveria kėslus savus ir ją, mergaitę ir vieną, 

Paima greit jėga, besišaukiančią veltui ir tėvo, 

Veltui ir savo sesers, 0 pirmiausia dievų visagalių. 
Dreba iš baimės visa kaip avelė, kurią apdraskytą 
Vilkui piktam iš nasrų ištraukia: saugi nesijaučia, 

Ar kaip balandė, savuoju krauju sumirkiusi plunksnas, 
Krūpčioja dar ir baugis nagų, iš kurių ji ištrūko. 

Kai atitoko šiek tiek, sutaršytus rovė sau plaukus, 
Lygiai kaip mirus kam nors, rankas vaitodama laužė, 
Tiesė į dangų ir: „O, tu žiaurusis laukini! — sušuko, — 
O, tu beširdi! Tavęs nei tėvo meldimas, nei gailios 
Ašaros jo neįstengė palenkt, nei sesers nuoširdumas, 
Nei nekaltybė mana, nei santuokos priedermės didžios. 
Viską pamynei lengvai, aš seseriai — vyro meilužė, 

O tu mums vyras abiem! Nuo šiandien Proknė — man priešas. 
Ko dar gyvybės tu man neišplėši? Įvykdyti būtų 
Nusikaltimai visi. O, kad būtum išplėšęs prieš baisų 
Sangulį šį! Skaistus būt likęs mano šešėlis. 

Jeigu tai regi dievai, jei valia dievų nemirtingų 
Reiškia šį tą ir jei su manim ne visa dar žuvo — 

Tu kada nors užmokėsi už tai! Aš, metusi gėdą, 
Darbus tavus apsakysiu visiems: jei progą turėsiu — 
Eisiu, kur minios žmonių; miške jei laikysi uždaręs — 
Skundais ir girios aidės, ir uolos raudos sužinoję. 

Tai teišgirsta dangus ir dievas, jei koks ten gyvena!“ 
Užvirė pyktis širdy nuo tų jos žodžių Terėjui, 

Baimė pagavo taip pat nemaža ir, jų pastūmėtas, 
Kardą, kuris kabėjo prie juostos, greit išsitraukia, 
Pastveria ją už plaukų ir, atgal rankas jai užlaužęs, 
Suriša kieta virve. Filomelė jau gerklę atstatė, 

Ėmusi viltis mirties, nes matė kardą ištraukiant. 

Ji priekaištavo dar jam ir vardą tėvo kartojo, 

Grūmėsi žodžiais, o jis, liežuvį replėm ištraukęs, 

Kardu nukirto aštriu; pašaknys beliko liežuvio, 

O jis, ant žemės juodos gulėdamas, dreba ir šnabžda. 
Šitaip angies uodega, kai nukerti ją, šokinėja, 

Krūpsi ir jau mirdama savininkės pėdsakų ieško. 
Ir po šio darbo nuožmaus daugsyk (netikėčiau, bet sako) 
Tenkinęs savo aistras ir lietęs suluošintą kūną. 
Bet jam nestigo drąsos po to vėl grįžti pas Proknę, 
Toji paklausė sesers, sulaukusi vyro, o jis gi 
Dedasi verkiąs tuomet ir melus apie mirtį pramano. 
Ašaros privertė ją patikėt, ir Proknė iš skausmo 
Plėšia nuo savo pečių drabužį, auksais apvedžiotą, 
Ir apsitaiso juodai, o seseriai pilkapį tuščią 
Supila ir aukas jos tariamai vėlei aukoja. 
Rauda dėl jos mirties, nors ne to turėjo raudoti. 

Saulė jau dvyliktąkart padangių ženklus apskriejo. 
Ką Filomelei daryt? Bėgimą užkirto sargybos, 
Namas aptvertas aukštom iš tvirto akmenio sienom, 
O nebylė burna nepraneš. Bet skausmo didžiulis 
Išradingumas, visad išeitis atsiranda nelaimėj. 
Metmenis ji sumaniai į stakles prastutes įsiriečia 
Ir, purpuriniais ženklais išmarginus baltą audimą, 
Nusikaltimą išduos. Pabaigusi moterį vieną 
Rankų ženklais paprašė nunešt šeimininkei, ir toji 
Įteikė Proknei, pati nežinodama, ką jai paduoda. 
Atskleidė audinį tą žmona valdovo nuožmūno, 
Perskaitė savo sesers likimo apverktiną giesmę 
Ir (nuostabu, kaip įstengė) — tyla. Jai lūpas sustingdė 
Skausmas, ir pykčiui išreikšt liežuvis žodžių nerado. 


? Verkti jai nėr kada, bet, kas leista dangaus ir neleista, — 


Viską sumaišius dabar, paskendo planuos, kaip atkeršyt. 
Metas atėjo, kada sitonų jaunamartės švenčia 

Bakcho trimečių šventę: naktis tą apeigą regi. 

Žvangesiu vario skardžiu tą naktį plyšta Rodopė, 

Tąnakt iš savo namų išeina valdovė, išmokus 

Apeigas dievo šventas, pamišėlio ginklais šarvuota: 

Vynmedžio lapai žali ant galvos, prie kairiojo šono 

Jai pajuosta elnena, prie peties prišlijusi ietis. 

Leidžiasi giriom gūdžiom su pulku palydovių savųjų 

Proknė siaubinga pažvelgt ir, savo kančių pastūmėta, 

Bakche, vaizduoja tavąsias: galop prisimušus prie tvartų, 

Klykia: „euhoi!“ šaukdama, vartus išlaužia per jėgą, 

Seserį griebia iš ten, pagriebus apkarsto ją visą 

Bakcho ženklais, giliai tarp gebenių paslepia veidą, 

Tuosyk į rūmus savus suglumusią baisiai ją vedas. 
Kai Filomelė suprato, kad ji namuos negarbinguos, 

Apmirė vargšė visa ir veidas baisiai išblyško. 

Proknė dabar namie apeiginį apdarą meta, 

Veidą nugaubia sesers ir tuosyk droviai paprašo 

Leisti suspausti glėby. O toji nedrįsta pakelti 

Žvilgsnio dar vis į ją, nes ji — sesers vyro meilužė. 

Taigi nudelbia į žemę akis ir, dievų šaukdamasi, 

Nori prisiekti, jog ši nešlovė užtraukta jai per jėgą, 

Ir tai atliko ranka — ne burna. Užsidegusi Proknė 

Tvert nebegali pykčiu ir už ašaras seserį bara, 

Rūsčiai sakydama jai: „Ne ašarom reikia čia veikti — 

Kardą paimk arba, jei turi, — kas kardą įveiktų. 

Aš pasirengus esu nedorybei kiekvienai, mieloji: 

Arba paimsiu deglus ir karališkus rūmus padegsiu 

Ir į liepsnas įstumsiu kančių kaltininką Terėją, 

Arba išplėšiu akis, liežuvį ir kardu nukirsiu 

Sąnarius tuos, kuriais tau pažeidė skaistų drovumą. 

Šimtą aš jam padarysiu žaizdų, kol paliks jį gyvybė, 

Nusikaltimais baisi: didinga — vis tiek ką daryčiau. 

Tik abejoju dar — ką?“ Kol šitai Proknė kalbėjo, 

Itijas tyliai prie jos priėjo. Tuomet atsigodo, 

Ką jai daryt, ir, piktom akim pažvelgusi, tarė: 

„Baisiai į tėvą esi panašus!“ Ir, daugiau nebesakius, 

Ruošiasi darbui liūdnam, rūstybe rusendama tyliai. 

Bet kai priėjo sūnus, pasveikino motiną švelniai, 

Savo rankutėm mažom apie kaklą jai apsivijo, 

Glaudėsi meiliai prie jos ir vaikiškom lūpom bučiavo, — 

Močiai sugrudo širdis, rūstybės tvirtumas palūžo, 

Ir jai sudrėko staiga prasiveržusiom ašarom akys. 

Betgi kada pasijuto iš meilės didžiulės palūžus, 

Pagręžė tuosyk akis nuo jo į seserį savo 

Ir, paeiliui nužvelgus abu, sau tarė: „,„Kodėl gi 

Vienas man meiliai čiauškės, o antroji tylės be liežuvio? 

Motina šitas vadins, o seseria ta nebegali? 

Pasižiūrėk, Pandiono duktė, už ko ištekėjus! 

Nebegerbi tu savęs! Kaltė — gailėtis Terėjo!“ 

Ir tuo pačiu mirksniu ji tempia sūnų kaip Gango 
Tigrė miškų glūdumon atitrauktą nuo močios elniuką. 
O kai aukštųjų namų nuošaliausią kampą surado 
(Tiesė berniukas rankas ir, savo likimą pamatęs: 
„Mama! Mamyte!“ — suriko ir ją apkabinti norėjo), 
Kardo aštriais ašmenim į pašonę jam motina kirto, 

Nė nepakreipus akių. Žaizdos ir vienos tos pakako 
Vaiko likimui, o dar Filomelė jam perskrodė gerklę. 
Kūną, nestingstantį dar ir rodantį ženklus gyvybės, 

Jos sukapoja, ir pusė tuojau katile kunkuliuoja, 

Čirška ant iešmų kita; krauju paplūdusi menė. 

Kviečia prie stalo žmona nežinantį nieko Terėją, 

Sako, jog toks jos tėvų paprotys, už stalo kad sėstų 
Vien šeimininkas tiktai, ir tarnus su namiegais išvaro. 
Sėdi aukštam senolių krėsle nūn vienas Terėjas, 

Valgo ir savo pilvan pats kūną savąjį grūda. 

Tiek jo širdis tamsi, jog: „Pakvieskite Itiją!“ — sako. 
Kruvino džiaugsmo slapstyti ilgiau nebegali jau Proknė 
Ir bus pati šauklė baisiam pralaimėjimui skelbti: 

„Tas kviečiamasis viduj pas tave!“ — atsako. Terėjas 
Dairos ir klausia, kur jis. Po to gi sūnų pašaukia. 
Tuokart, kaip buvo plaukais palaidais, kai įsiutusi žudė, 
Taip Filomelė pašoko ir kruviną Itijo galvą 

Tėvui paleido veidan ir niekad labiau nenorėjo 

Ji prakalbėt ir džiaugsmo išreikšt pritinkamais žodžiais. 
Baisiai surinka Terėjas, šalin pastumdamas stalą, 

Seseris angiaplaukes pašaukia iš Stikso gilybių, 

Stengias krūtinę pražiot ir, jeigu tik jam pasisektų, 
Kūną prarytą sūnaus, siaubingą valgį, išspjautų, 

Rauda ir vaiko kapu save nelaimingą vadina, 

Griebiasi kardo galop ir puola dukras Pandiono. 

O Kekropidės, gali pamanyt, sparnais suplasnojo — 

Ir suplasnojo išties. Viena jų nuskrido į mišką, 

O į pastogę kita. Nuo krūtinės lig šiol neišdilo 

Žudymo aiškūs ženklai: jai plunksnos krauju pažymėtos. 
Jis gi iš skausmo sunkaus ir noro skubiausiai atkeršyt 
Virto vikriu paukščiu su aukštu kuodu ant pakaušio, 
Snapas jo ilgas labai kaip iešmas koks atsikišęs. 

Paukštis dudutis vardu, atrodo, lyg būtų su šalmu. 

BORĖJAS IR OREITIJA 


Sielvartas šis prieš laiką, žilos senatvės nedavęs 
Žmogui sulaukt, šešėlių šalin Pandioną išvarė. 
Sostą ir valdžią krašte paveldi tuomet Erechtėjas, 
Nepasakysi — ginklu ar teisingumu galingesnis. 
Be keturių sūnų, Erechtėjui buvo užgimę 
Ir dukterų tiek pat, iš jų vienodai dvi gražios. 
Vedęs tave Eolo sūnus Kefalas, Prokride, 
Džiaugėsi laime, Borėjui gi kliudė Terėjas ir trakai, 
Ir jis negavo ilgai mylimos Oreitijos, kol bandė 
Prašymu uošvį paveikt ir savo jėga nesikliovė. 
Bet, gerumu nelaimėjęs nieko, pykčiu pasišiaušė, 
Kurs įprastinis yra ir per daug net savas šiam vėjui. 
„Na ir gerai! — tarė sau.— Ko ginklų savų nevartojau — 
Narso galybės visos, grėsmingo nirtimo ir pykčio, 
Griebęsis prašymo vien, kurs nedera būdui manajam? 
Mano žymė — jėga: jėga aš debesis mėtau, 
Jūras jėga krečiu ir ąžuolus raunu diržingus, 
Sniegą sutraukiu ledais ir pasėlius išmušu žemėj. 
Ogi kai brolius kada sutinku aš plačiojoj padangėj 
(Ten man kautynių aikštė) — su tokiu įniršiu kaunuos, 
Jog atsidūręs tarp mūs dangus riaumoja ir dunda 
Ir iš kiaurų debesų išskeltos žiežirbos šoka. 
Ogi kai aš patenku į žemės angas skliaustašones 
Ir gilumoj olų kai įremiu nugarą tvirtą — 
Baimė pagauna vėles ir dreba visas pasaulis'?. 
Pirštis turėjau aš taip ir uošviu daryt Erechtėją 
Man priderėjo ne žodžiais, o žygiais drąsiais ir ryžtingais“. 
Šitokiais žodžiais ar dar pikčiau nusikeikęs, Borėjas 
Išskėtė savo sparnus, nuo jų pamosavimo vėjas 
Perskriejo žemę tuojau ir vandenis marių pašiaušė. 


? Vilko viršūnėm kalnų jis savo dulkėtąją skraistę, 


Šluodamas žemę visur ir, tamsia migla apsigaubęs, 

Stvėrė rusvaisiais sparnais Oreitiją meiliai į glėbį. 
Beskrendant meilės ugnis dar žymiai karščiau suliepsnojo, 
Ir tol padangių erdvėm nesiliovė skriejęs grobikas, 

Kolei Kikonų laukus ir miesto mūrus pasiekė. 

Ten atikietė, pačia to šalčių valdovo palikus, 

Motina tapo sūnų, kurie jai gimė dvynukai, 

Gavę iš tėvo sparnus, o visa kita iš močios. 

Betgi ir tie sparnai ne su kūnu drauge atsiradę: 

Kol ugniaspalvė barzda jiems pratęsė garbinius ilgus, 

Ir Kalaidas, ir Dzetas — abu tebebuvo beplunksniai. 

Dygo jiems plunksnos drauge, kaip dygsta paukščiams skrajūnams, 
Dengdamos šonus abu, drauge ir skruostai jiems pagelto. 

O kai vaikystė žavi užleido vietą jaunystei, 

Sėdo pirmajan laivan'' ir leidosi draug su minijais 

Per neraižytas marias auksinių vilnų parvežti. 

MEDĖJA 


Taigi Pagasų laivu ir skrodė jūrą minijai. 
Greit jie išvydo Finėją, kaip vilko jis skurdžią senatvę 
Amžinoje tamsoj, ir sūnūs šiauraus Akvilono 
Mergaveides paukštės nuo vargano senio nuvijo“?. 
Po didelių vargų, vadovaujami didžio Jasono, 
Tekančias srauniai vilnis dumbloto Fasido pasiekė. 
O kai valdovo namuos jie Frikso vilnų paprašė 
Ir jiems siaubingus žygius kaip sąlygą liepė įvykdyt, 
Meilės galinga ugnim Ajeto duktė“? suliepsnojo. 
Grūmės ilgai su savim ir, karščio aistraus nevaliojus 
Niekaip įveikti protu: „Tuščiai tu, Medėja, — pasakė, — 
Stengies prieš valią dievų, ir tektų iš tikro stebėtis, 
Jei čia ne tai, ne kas panašaus, ką meile vadina. 
Nesgi kodėl žiaurus man tėvo liepimas atrodo? 
Jis per žiaurus tikrai! Kodėl aš bijau, kad nežūtų 
Tas, ką nuo vakar matau? Kokia priežastis tokios baimės? 
Mesk iš krūtinės tyros liepsnoti pradėjusią ugnį, 
Jeigu tu, vargše, gali! Jei galėčiau, būčiau gudresnė. 
Traukia prieš valią nauja man jėga ir vienaip pageidimas, 
Protas gi sako kitaip. Regiu, kas geriau, pripažįstu, 
O kas blogiau — renkuos. Ko taip prisvilai, karalaite, 
Prie atėjūno, galvoji tekėt į svetimą kraštą? 
Rasi ir šioj šalyje ką mylėti. O šis paliks gyvas 
Ar nepaliks, pareis nuo dievų. Tepalieka! Maldauti 
To ir nemylint valia. Ką pikta padarė Jasonas? 
Kas ne beširdis, ar to nepatrauks Jasono jaunystė, 
Jo kilmingumas, drąsa? Ir ko nežavės, be to visa, 
Išvaizda vyro graži? Man širdį seniai pakerėjo. 
Jei nepagelbėsiu aš, užprunkš jį šnervėmis jaučiai, 

Ar susikaus su savo sėtais ir dygusiais žemėj 

Priešais, arba pataps laimikiu jis slibino pikto“?. 

Jeigu išdrįsiu tai leist, sakys, jog aš tigrės gimdyta, 
Geležį vietoj širdies ar akmenį kietą nešioju. 

Betgi kodėl nedrįstu žiūrėt, kaip jis žūsta, ir teršti 

Savo akių kalte? Kodėl neparaginu jaučių, 

Žemės nuožmiųjų vaikų ar slibino, amžiais bemiegio? 
Nuo to tesaugo dievai! Tačiau ne maldos gi čia reikia — 
Darbu pagelbėt turiu. Tai gimtąją šalį išduosiu 

Aš, ir pagalba mana atėjūną išgelbės kažkokį, 

Idant, išvengęs mirties per mane, be manęs jis išvyktų, 
Vyru kitos kur pataptų, mane kentėti palikęs? 

Jei taip jis gali daryt, geresne palaikydamas kitą — 
Žūsta tegu, nedėkingas! Tačiau ne tokis jo veidas, 
Sielos kilnumas ne toks, ne toks Žavumas jo grožio, 
Kad aš bijočiau klastos ir mūs paslaugų užmiršimo. 
Žodį jis duos pirmiau, ir dievus priversiu, kad būtų 
Tos sutarties sargais. Yra ko bijoti dar? Stverkis 

Ir nebegaišk! Skolingas tau bus už gyvybę Jasonas, 
Švęs su tavim vestuves iškilmingai ir moterų minios 
Miestuos pelasgų visuos tave kaip išganymą liaupsins. 
Taigi ir seserį aš, ir brolį, ir tėvą, ir mielą 

Gimtąją šalį, dievus, nuskriejus su vėjais, paliksiu? 
Tėvas, matai, žiaurus, gimtoji šalis mat laukinė, 

Brolis dar mažas visai, sesers pritarimas mūs pusėj: 
Dievas, visų galingiausias, many'?. Ne daug tenustojus, 
Daug aš laimėsiu: kalbas, kad išgelbėjau vyrus achivų, 
Pažintį su geresne šalimi, su miestais, nuo seno 
Žinomais mūsų krašte, su jų papročiais ir su mokslais, 
Ir Esonidą galop, už kurį atiduočiau be žodžio 

Viso pasaulio turtus. Jį gavusi vyru, laiminga 

Būsiu ir dangui miela ir galva pasieksiu žvaigždynus. 
Kas gi, jei marių plačių vidury priplaukę užgriūva, 
Sako, kalnai kažkokie, laivų nedraugė Charibdė 
Vandenis siurbia ir spjauna atgal, o Scilė plėšrioji 
Juosi piktais šunimis ir skalija jūroj Sikulų? 

Mylimo įsikabinus, Jasono glėby susigūžus, 

Plauksiu aš mariom plačiom ir nieko tuomet K Ebiaošiji: 
O jei bijosiu aš ko — tiktai dėl vyro bijosiu! 

Vyru tu jį vadini ir dangstai, Medėja, didžiausią 

Kaltę gražiu vardu? Pažvelki tu, kokį nedorą 

Darbą darai ir, kol dar metas, iš klystkelio suki“. 

Šitaip sau tarė, ir jai prieš akis padorumas iškilo, 

Gėda, dukters pareiga — ir nusilenkė jiems Kupidonas. 
Eina ji prie Perseidės Hekatės aukuro seno, 

Kurs pavėsingam šile tarp girių gūdžiųjų stovėjo, 

Jaučia giedrumą širdy, nugalėta meilė praėjo, 

Bet Esonidą pamato ir vėl tuoj liepsna užsiplieskia. 

Skaisčiai parausta skruostai ir veidas visas nušvinta. 

Kaip kibirkštėlė maža, pelenuos giliausiai glūdėjus, 

Vos tiktai vėjo pagaus it kokio gaivinančio peno, 

Ima didėti tuojau ir atgauna jėgas prarastąsias, — 

Lygiai taip meilė silpna, mažne mirusia jau palaikyta, 

Vos tik vaikiną išvys, nuo grožio tuoj suliepsnoja. 

Tądien Esono sūnus lyg tyčia buvo gražesnis 

Nei visada: atleist pamilusiai širdžiai galėjai. 

Žiūri į veidą, kurį tik dabar ji, rodos, pamatė, 

Laiko įsmeigus akis ir tarias išvydus, beprotė, 

Bruožus ne žemės Žmogaus ir praeiti pro jį nevalioja. 

O kai prakalbo svetys, ją paėmė meiliai už rankos 

Ir nedrąsiu, prislopintu balsu pagalbos paprašė, 

Ir pažadėjo ją vest,— paplūdusi ašarom tarė: 

„Ką aš darau, regiu: juk ne nežinojimas paikas — 

Meilė klaidina mane. Išsigelbėt tau aš padėsiu. 

Gyvas išlikęs, tu žodį tesėk“. Jis deivės triveidės 

Aukuru bei dievais, kurie toj giraitėj gyvena, 

Būsimo uošvio tėvu, aprėpiančiu viską pasauly“, 

Žygių savųjų sėkme ir didžiais pavojais prisiekia. 

Ta patikėjo ir, jam žolių apžavėtų įdavus, 

Kaip jom naudotis, pamokė. Namo jis linksmas parėjo. 
Mirgančias skaisčiai žvaigždes Aušra atskubėjus išvaikė. 

Marios suplūdo žmonių į Marso šventąjį lauką““, 

Apgulė kalnus aplink. Vidury atsisėdo valdovas 

Purpuro rūbais dailiais, su lazda iš drambliakaulio balto. 

Prunkščia raudona ugnim variakojai jaučiai pro šnerves, 

Geležinės, stiprias, o kur jų kvapas pasiekia, 

Dega žolė; ir kaip židinys, kai kūrenasi, ūžia 

Arba kaip kalkių akmuo, išdegintas krosny žeminėj, 

Šnypščia ir plieskia karščiu, kai apšleki vandeniu tyru,— 
Lygiai taip šniokščia dabar jų krūtinės ir gerklės įkaitę, 
Versdamos liepsną laukan. Esono sūnus nepabūgęs 
Žengė artyn, o jie prieš einantį, baisiai įsiutę, 
Atgręžė galvas šiurpias su ragais plieninėm viršūnėm, 
Trenkė kanopom skeltom į žemę, ta net padulkėjo, 
Ir draug su dūmais tirštais maurojimu perskrodė orą. 
Baimė sukaustė visus minijus, o jis gi priėjo, 
K /2>0 ugninio nc .:st nepajutęs (pagelbėjo žolės), 
Ir, jų pagurklius, žemai nukarusius, drąsiai paglostęs, 
Jungą uždėjo abiem, kad sunkų žambrį pavilktų, 
Prariekdami gražiai norago nemačiusį lauką. 

Kolchai nustemba labai, o minijai, valiuodami garsiai, 
Didina drąsą širdy. Tuomet jis iš šalmo varinio 
Ima drakono dantis ir beria į dirvą apartą. 
Žemėj išbrinksta bemat nuodų prisigėrusios sėklos, 
Iš pasėtųjų dantų išdygusys vyrai išauga. 
Lygiai kaip vaikas žmogaus pavidalą įsčiose gauna, 
Ten prasidėjęs, diena po dienos jis klostos ir auga 
Ir tik subrendęs visai į šviesų pasaulį ateina, 
Taip ir dabar Žmogaus pavidalas jau susidaro 
Įsčiose žemės nėščios ir dygsta iš lauko derlingo. 
Ir, kas didžiau nuostabu, mosuoja ir švaistosi ginklais. 
O kai pamatė, kad jie viršūnėm išaštrintom ietis 
Suka ir taiko visi hemoniečiui tiesiai į galvą, 
Drąsą prarado tuojau ir galvas nuleido pelasgai. 
Perėmė baimė ir tą, kuri jį buvo apdraudus. 
Kai pastebėjo, kad priešų pulkai prispaudė jį vieną, 
Kraujas sustingo širdy, ir ji atsisėdo išblyškus, 
O kad paveiktų stipriau jam duotosios žolės, ji šnibžda 
Burtų galingus žodžius ir šaukiasi meno slaptingo. 
Akmenį sunkų į priešų pulkus paleidęs, Jasonas 
Antpuolį nuo savęs į priešų pusę pasuko. 
Žūsta vieni nuo kitų iš žemės užgimusys broliai, 
Krinta naminėj kovoj. Jo pergale džiaugias achivai, 
Sveikina jį nuoširdžiai, jis eina iš glėbio į glėbį. 
Tu, svetimtaute, taip pat norėtum jį sveikint apglėbus, 
Tik pajautimas garbės tau to daryti neleido, 
Kelią pastojo drovumas, o būtum jį apkabinus... 

Ir (tai gali) širdy sau tyliai džiaugies ir dėkoji 
Apžavo žodžiui geram ir dievams, kurie jo pamokė. 
Lieka dar burto žolėm užmigdyti slibiną budrų. 
O tas baisus, su liežuviais trimis ir skiautere juoda, 
Ir su riestais dantimis saugojo medį auksinį. 
Letės sultingom žolėm apibėrus jį visą, Medėja 
Triskart pasakė Žodžius, užleidžiančius saldųjį miegą, 
Kurs audringąsias marias ir potvynius upių sulaiko, 
Ir nelankytas akis užliejo miegas, o aukso 
Vilnas Esono sūnus pagrobė ir, galvą iškėlęs, 
Su laimikiu antru, padėjusiu pirmą laimėti, 
Kaip nugalėtojas nūn su žmona Jolką pasiekė. 
Grįžtant sulaukę sūnų, hemonietės motinos linksmos 
Ir žilagalviai tėvai, aukodami smilkalo grūdus, 
Degina ant liepsnos, ir karvė ragais paauksuotais 
Krinta skirtąja auka. Tik nėra toj šventovėj Esono: 
Jis jau visai prie mirties — taip metų naštos nukamuotas. 
Ir štai prabyla sūnus: „Medėja, kuriai už gyvybę 
Tiek aš skolingas esu! Davei, pripažįstu, man viską, 
Tavo gerumas toli pranoksta visokią vaizduotę, 
Betgi, jei galima tai (o ko gi žavai nevalioja?), 
Metų manųjų nuimk ir nuimtus tėvui pridėki“. 
Ir jis pratrūko rauda. Jo meilė paveikia Medėją: 
Kaip nedora pasijunta pati, palikus Ajetą. 
Betgi savo širdies jinai neparodė ir tarė: 
„Koks čia tau Žodis, žmogau, ištrūko iš lūpų? Atrodo, 
Valią turiu bet kam aš tavo dienas prirašyti? 
To ir Hekatė neleidžia, ir tu, ko negalima, nori. 
Bet pamėginsiu aš tau visgi duoti daugiau, nei geidauji, 
Ir pasistengsiu, tikėk, prailginti šešuro amžių 
Savo menu, o ne metais tavais, jei deivė triveidė 
Teiksis pagelbėti man ir laimins užmojį didį“. 
Trejeto trūko naktų, kad mėnulio ragai susiėję 
Jį padarytų ratu. O kai pilnintelis švietė, 
Žvelgdamas veidu plačiu į toly skendinčią žemę, 
Tuosyk išeina laukan Medėja, paleidus drabužį, 
Kojom basom, plaukais palaidais, ant pečių išdraikytais, 
Žengia klajūno žingsniu per vidurnakčio tylą nebylią 
Be palydovės jokios. Paukščius, keturkojus ir Žmones 

Miegas gaivina gilus, nesušlama krūmo nė lapas, 
Snaudžia nutilę miškai ir tyli sudrėkusis oras, 

Mirga vien žvaigždės danguj. Rankas ištiesus į jąsias, 
Sukosi triskart ratu ir triskart, pasėmus iš upės, 

Liejo ant savo galvos, tris kartus sukaukus pravėrė 
Lūpas bailias ir žemėj kietoj atsiklaupusi meldė: 

„O paslapčių dalininke, naktie, ir žvaigždės auksinės, 
Skubančios su mėnuliu dienos šviesybės pakeisti, 

Ir tu, triveide Hekate, užmanymų mūs bendrininke, 
Darbu ir žodžiais padėt ateinanti nuolat žiniuonims, 
Žeme taip pat, galingų žolių žiniuonims davėja, 

Vėjai su gūsiais visais, kalnai, ežerai ir upokšniai, 
Gojų galingi dievai ir nakties dievybės — padėkit! 


Su jūs pagalba, kada tik panoriu, krantams nuogąstaujant, 


Sugrąžinu į versmes upes, banguojančią jūrą 

Giesme stabdau, o ramią drumsčiu ir debesis juodus 
Sukeliu ir išvaikau, pašaukiu ir nugenu vėjus, 

Žodžių ir burto galia nasrus gyvačių suplėšau, 

Aš ir sveikas uolas, ir luitais atskeltas su giriom 
Perkeliu vieton kiton, kalnams įsakau pasvyruoti, 

Žemei po kojom maurot ir vėlėms atsikelti iš kapo. 

Aš ir tave pritraukiu, Mėnuli, nors varis Temesės 
Lengvina tau vargus“!: nuo burtažodžio mano nublanksta 
Ratai senelio, o nuo žolių išblykšta Aušrinė. 

Jūs gi man jaučių liepsnas švelnias padarėt ir sprandus, 
Jungo nenorinčius vilkt, į riestą žambrį pakinkėt. 

Jūs ir angies vaikams tarpusavy davėt kariauti, 
Nuožmųjį sargą miegu apmarinot ir, jį suvilioję, 
Leidote auksą išvežt į grajų miestus garsinguosius. 
Sulčių man reikia dabar, kur, atjauninę sunkią senatvę, 
Leistų iš naujo pražyst ir būtas dienas sugrąžintų. 
Duosite jų: ne tuščiai sumirgėjo žvaigždės padangėj 

Ir ne tuščiai slibinais sparnuotais kinkytas vežimas 
Skrieja artyn“. Ir tas iš dangaus nusileidęs sustojo“?. 

Vos tik įsėdo į jį ir, kaklus slibinų pažabotų 
Švelniai paglosčius, lengvas vadeles įsitvėrė į ranką, 
Kyla padangėn, žemai po kojom Tesalijos Tempė 
Vos bematyt: dangaus sritimis ji anginus leidžia 
Ir žiūrinėja žoles“?, kur auga ant Pelijo aukšto, 


Metamorfozės 138 


225 


230 


235 


240 


245 


250 


255 


260 


Otrijo, Osos ir Pindo, už Pindą aukštesnio Olimpo, 
Ir, kur patinka, iš tų kai kurias su šaknim išsirauna, 
O kai kurias variniu lenktuoju pjautuvu pjauna. 

Ir Apidano krantuos nemaža gyduolių aptiko, 

Ir prie Amfriso plataus, neužmiršo tavęs, Enipėjau, 

Ir pats Penėjas tuomet, ir Sperchėjo vandenys sraunūs 
Duoklę turėjo sudėt, ir Boibės pakrantės nendrėtos. 
Ir Antedono krašte gyvybės žolių prisiskynė, 

Jos pagarsėjo vėliau, pavidalą Glaukui pakeitę. 

Kai devintoji diena ir naktis devintoji pamatė 
Skriejant plačiai per laukus slibinų sparnuotų vežimą, 
Tuosyk ji grįžo. Žolių vien kvapas slibinus siekė, 

Jie išsinėrė tačiau iš senatviškos odos daugmetės. 

O kai pasiekė duris, prie slenksčio sustojo šioj pusėj““ 
Po mėlynuoju dangum, be vyriškų rankų pagalbos 
Porą dailių aukurų iš lauko velėnų sukrovė, 

Deivei Juventai kairėj, o į dešinę pusę Hekatei. 
Juos žalumynais abu ir miško šakelėm apkarsčius, 
Iškasė dvi duobes ir, žemę į kaupą supylus, 

Rengia čia pat aukas, juodavilnei avelei per gerklę 
Traukia aštriu peiliu, ir duobės kraujo priplūsta“?. 
Tuosyk ji, vyno skaistaus po taurę didžiulę nuliejus, 
Lieja po taurę duobėn ir šilto putojančio pieno 

Ir liedama žodžiu ji šaukiasi žemės dievybių, 

O šešėlių valdovą su žmona pagrobta maldauja““, 
Idant jie sielos senos nuo kūno atskirt neskubėtų. 


Juos ir baisinga malda, ir šnibždėdama tyliai nulenkus, 


Liepė išnešti laukan suvargusį kūną Esono 

Ir, apžavų žodžiu jį miegan gilian nugramzdinus, 

Kaip nebegyvą žolių patale ištiesus paguldė. 

Sūnui įsako tuomet ir tarnams į šalį nueiti, 

Kad paslapčių šventų neregėtų nepašvęstos akys. 

Tie išsiskirsto visi. Medėja gi, plaukus paleidus 

Tarsi bakchantė, apie liepsnojančius aukurus eina, 

Daugiavirbius deglus duobėj į pajuodusį kraują 

Merkia ir, jo primirkytus į aukuro liepsną uždegus, 

Triskart pasmilko siera ir triskart vandeniu šlaksto. 
Tuotarp variniam inde vaistažolės verda galingos, 

Šoka aukštyn burbulais ir pučias pabalusiom putom. 

Virina čia ji šaknis, Hemonijos klony pjautąsias, 
? Sėklas drauge su žiedais ir tamsiai pajuodusias sultis, 
Prideda ir akmenų, rytuos tolimiausiuos rastųjų, 
Taipgi ir smėlio, kurį per atoslūgį jūra išplovė, 
Deda šarmotų rasų, per pilnačio naktį rinktųjų, 
Lemiančios pikta pelėdos sparnus ir visą jos kūną 
Su viduriais vilkato baisaus, kuris sugebėjo 
Vyro pavidalą gaut. Su jais katile kunkuliavo 
Oda plonutė drauge su žvynais Kinifo gyvatės, 
Virė dar kepenys elnio ilgamžio, be to, dar pridėjo 
Varnos, devynias kartas pragyvenusios, snapą su galva. 
22 Šiais ir daugybe kitų daiktų, vardais nežymėtų, 
Baigusi dovanas ruošt, kurios atitolintų mirtį, 
Ėmė alyvos švelnios iš seno nudžiūvusią šaką 
Ir ja lig dugno paties užkabindama viską sumaišė. 
Ir štai šakutė sena, karštam katile palaikyta, 
280 Daros iš karto žalia, paskui gi lapus išsprogina 
Ir pagaliau ūmai sunkiom alyvom nusvyra. 
O kur aplinkui ugnis iš katilo putų pritaškė 
Ir kur į žemę karštų lig virimo lašų prilašėjo, 
Ten sužaliuoja švelni žolė ir gėlės pražysta. 
Li Vos tik pamačiusi tai, Medėja tuoj gerklę seneliui 
Perskrodė kalaviju ir, kraujui senam ištekėjus, 
Sulčių įliejo gaivių. Kai tik jų įtraukė Esonas 
Lygiai pro burną kaip ir pro žaizdą, — plaukams jo ir barzda: 
Žilė pranyksta bemat ir viskas juodai nusidažo. 
Dingsta nuo veido blausa, suvytimas ir kūno liesumas 
Ir raumenim jaunais užsilygina raukšlės giliausios, 
Ir sąnariai nebestygsta savy. Nustebęs Esonas 
Atmena tokį save prieš keturias dešimtis metų. 
O iš aukštybių dangaus stebuklą tą Liberis matė 
Ir atsigodęs, kad jo penėtojoms gali sugrįžti 
Metai jauni“', malonės šitos Kolchidietę išprašo. 
Idant pavyktų klasta, Fasiadė apsimeta tyčia, 
Kad susipyko su vyru, ir bėga prašytis pagalbos 
Ji į Pelijo namus, o kadangi tas buvo karšinčius, 
Dukterys priėmė ją, ir greitai gudri Kolchidietė 
Jas apžavėjo visas, draugiškumo skraiste prisidengus. 
Nuopelnus skaito savus, raukšlių įveikimą Esonui 

Laiko didžiausiu tarp jų ir pasaką tęsia be galo. 
Tad ir Pelijo mieloms dukterims viltis atsirado, 
Kad tuo pačiu būdu atjauninti galima tėvą. 
Meldžia malonės todėl ir liepia prašyt, ko tik nori. 
Toji gi tyli ilgai, didžiai abejojanti rodos 
Ir rimtumu šituo maldaujančias laiko prislėgus. 
O pažadėjus galop ji tarė: „Kad būtų didesnis 
Pasikliovimas manim — daugiametis avinas jūsų, 
Vadas visos bandos, pagydytas taps avinėlis“. 

Ir ilgavilnį tuojau, apsunkintą metų be skaičiaus, 
Atveda už ragų, aprietusių gaubtąją kaktą. 
Kai jo raukšlėton gerklėn hemoniškas peilis sulindo 
Ir negausingu krauju apšlakstė savo geležtę, 
Gyvulio kūną tuomet žavėtoja merkia į sultis 
Vario pūstam katile. Sąnariai panardinti sumąžta, 
Sultys suėda ragus, su ragais sunyksta ir metai, 
Ir štai bliovimas meilus iš katilo tuoj pasigirsta, 
Dar nesuspėjus nustebt dėl bliovimo — iššoka ėriukas 
Ir pasileidžia risčia, ieškodamas spenio pažįsti. 
Apmirė iš nuostabos Peliadės ir, pažadui šitaip 
Viltis prašokus visas, dar labiau įkyrėdamos prašo. 

Febas, žirgams jau triskart apskriejusiems, nuėmė jungą, 
Šviesūs žvaigždynai danguj ketvirtą naktį mirgėjo, 
Kai ant karštos ugnies duktė Ajeto vylinga 
Gryno vandens ir žolių be gydymo galios pastatė. 
Sąnarius kūno atleidęs, seniai užliūliavo karalių 
Ir jo sargybas visas, lyg mirtį primindamas, miegas, 
Paveikė jį žavai ir slaptinga liežuvio galybė. 
Dukterys lieptos suėjo vidun ir sustojo prie guolio 
Ir Kolchidietė su jom. „Ko laukiat jūs, tinginės? — tarė.— 
Imkit greičiau peilius ir senąjį kraują nuleiskit, 
Kad aš galėčiau tuomet jaunatviško gyslas pripildyt, 
Tėvo gyvybė dabar ir metai juk rankose jūsų. 
Jeigu jūs mylite jį ir jūsų viltys netuščios, 
Paslaugą jam padarykit dėl to, su kardu senatvę 
Vykite lauk ir almes, geležim praskrodę, išleiskit!“ 
Tokiu būdu, juo geresnė kuri — juo pirmiau nusižengia 
Ir, kad nebūtų kalta, padaro kaltę, bet žvelgti 
Į daromąsias žaizdas neįstengia, tad visos į šalį 

Gręžia akis ir aklai jų nuožmios dešinės smogia. 

Jis, apsiliejęs kraujais, pasiremia sunkiai alkūne, 

Bando nuo guolio pakilt, nors vietos sveikos neberastum, 
Iš po kardų rankas išbalusias tiesia ir sako: 

„Ką jūs padarėte man, dukrelės? Kas davė jums ginklą 
Tėvui žudyti?“ Dvasia joms visoms ir rankos nukrito. 
Norinčiam dar ką sakyt Kolchidietė burną su žodžiais 
Paglemžė ir jį karštan vandenin sukapotą panėrė. 

Tad jei sparnuotom angim nebūtų pakilus į orą, 
Būtų tikrai neišvengus bausmės. Ji spruko per aukštą 
Peliją, pilną ūksmės, kur Filiros sūnus įsikūręs, 

Otriją ir vietas, garsias nuo Kerambo senovėj. 
Gelbstimas nimfų sparnais pakilo Kerambas į orą 


? Tuosyk, kai jūra, plačiai išsiliejusi, žemę patvindė, 


Ir taip iš Deukaliono bangų išsigelbėjo sveikas. 
Lieka po kairei toli Eolidėje mūrai Pitanės 

Ir iš pailgo akmens iškaltoji angis ilguodegė, 

Giriom apžėlus Ida, kur sūnaus atvarytą jautuką 

Liberis slapstė kadais, jam elnio pavidalą davęs““, 

Ir kur smilčių kauburys Korito tėvui supiltas; 

Lieka laukai, kuriuos išgąsdino Meros lojimas, 

Ir Euripilo tvirtovė, kur Kojo moterys jaunos 

Gavo ragus tuomet, kai Heraklio pulkai pražygiavo; 

Lieka ir Rodas, Febui brangus, ir Jaliso telchinai, 

Vyrai, kurių akis pakerėt valiojusi viską 

Vienu žvilgsniu. Jupiteris juos į marias nuskandino. 

Kėją aplenkia taip pat su Kartėjos mūrais senaisiais, 

Kur kitados nustebt privalėjo Alkidamantas, 

Kai jo numirus duktė balande romiąja pavirto. 

Hirijos ežerą regi tuomet ir Kikno ji Tempę, 

Gulbės išgarsintą taip netikėtai: prašomas Kikno, 

Filijas jam paukščius ir liūtą laukinį išmokęs 

Padovanojo; tuomet jam įsakė jautį įveikti. 

Įveikė tas, tačiau, supykęs už atmestą meilę, 

Prašančiam jaučio dabar nebedavė Filijas Kiknui. 

„Griaušies nedavęs!“ — piktai atrėžė jam Kiknas ir šok 

Nuo stačiabriaunės uolos. Užsimušė,— sakė, kas m 

O tas baltais sparnais kaip gulbė pakilo į orą. 

Hirija, motina jo, nežinojo, kad gyvas, ir verkė, 

Kol išsiliejo visa ir ežeras gavo jos vardą. 
Čia į Pleuroną arti, kuriame sparnais sušvagždėjus 
Nuo užpuolimo sūnų ofijietė Kombė pabėgo. 

Regi tuomet Kalaurėjos laukus, Latonos pamiltus, 
Žinančius, kaip žmona ir karalius paukščiais pavirto. 
O dešinėj Kilenė, kurioj Menefronas su močia 
Gavo dalytis guoliu, kaip daro žvėrys laukiniai. 

Regi Kefisą toliau, apraudantį dalią vaikaičio, 
Kur Apolonas ruoniu minkštakūniu buvo pavertęs, 
Taipgi namus Eumelo, ore apverkiančio sūnų, 

Ir pagaliau anginiais sparnais pasiekia Efirę 

Su Pirėne. Anot padavimo, čia žmonės mirtingi 
Amžių pradžioj iš lietaus prisotintų grybų išdygę. 
Kai nuo Kolchidės nuodų jaunamartę ugnys apsėmė 
Ir abi jūros išvydo valdovo rūmus liepsnojant, 
Tuokart vaikų krauju apsilieja durklas nedoras 

Ir po to keršto pati nuo Jasono ginklo pasprunka 
Ir iš Titano gautais slibinais atskrieja Paladės 
Miestan““, kuris regėjo, kaip jūs, teisingoji Fene, 
Su Penifantu senu, pavirtę paukščiais, nuskridot 
Ir kaip išdygo sparnai dukraitei Polipemono. 
Priima ją Egėjas, už tai pakaltinti vertas, 

Ir neužtenka priimt — susiriša saitais Jungtuvių. 


TESĖJAS 


Vėl atsirado Tesėjas, nors tėvas jo nebepažino, 
Didvyris, žygiais garsus, nuraminęs Istmą dvijūrį“. 
Pražūčiai jo Medėja kurpelžiedį verda nuodingą, 
Jį su savim iš skitų šalies atsivežus turėjo. 

Ten jis, kaip sako visi, iš dantų Echidnos gimdyto 
Šunio išdygęs; nasrus į tamsybes atvėrusis urvas 
Žioji prie kelio stataus, kuriuo Tirintietis galiūnas, 
Gręžiantį savo akis nuo dienos ir saulės šviesumo 
Ir įsiręžusį tempti atgal, už plieno grandinės 
Cerberį vedė kadais; tas, pasiutusio p; xčio pagautas, 
Plyšojo lojo trejais nasrais, net padangė skardėjo, 

415 Ir pabolavusiom putom laukus žaliuosius aptaškė. 
Putos pradėjo daugėt ir, iš žemės našios ir derlingos 
Gavę sau peno gausaus, jėgų kenksmingų pritvinko. 
Augalas šitas gajus ir dygsta, kur uolos kietesnės, 
Akonitu jį vadina dėl to. Per žmonos apgavystę 
Tėvas Egėjas jį pats it priešui padavė sūnui. 

Taurę jau rankoj savoj nežinodamas laikė Tesėjas, 
Kai kalavijo baltoj rankenoj Egėjas pamatė 

Ženklą savos genties ir nutėškė mirtį nuo lūpų. 

O Medėja išsisuko, miglas sutelkusi burtais. 

Tėvas, nors džiaugės didžiai, kad sūnus išsigelbėjo sveikas, 
Bet ir drebėjo drauge, kad vieno žingsnio betrūko 
Lig žmogžudystės baisios. Tad ugnį ant aukuro dega 
Ir dovanom dėkoja dievams, o kirviai gi kerta 
Sprandus įdiržusių jaučių, baltais kaspinais padabintų. 
Iškilmingesnė diena vaikams Erechtėjo nuo amžių 
Niekad švitėjus nėra. Smagiai puotauja didžiūnai 
Ir žemakilmiai visi. Įkvėpimui nuo vyno užėjus, 
Giesmę užtraukia smagiai: „Tavim, galiūne Tesėjau, 
Džiaugės tuomet Maratonas, kai Kretos jautį aukojai, 
Ir kad ramiai Kromiono laukus sau aria kaimietis, 
Nuopelnas tavo taip pat; Epidauro žemė regėjo, 

Kaip tu užmerkei akis vėzdonešiui sūnui Vulkano; 
Tuotarp Kefiso krantai regėjo žiaurų Prokrustą, 

O Kerkiono mirtį — Cererai brangus Eleusinas; 

Krito ir Sinis, piktam savo didžią jėgą naudojęs: 

Jis pagalėjo pušis dvi lenkt ir, žmogų pririšęs 

Prie jų viršūnių, plačiai išdrabstydavo kūną po žemę. 
Šiandien jau kelias saugus Alkatojon, lelegų statyton, 
Kai nuramintas Skironas ir išbarstyti plėšiko 

Kaulai nei žemėje sau, nei jūroje vietos neranda. 
Mėtėsi jie ilgai, pakol nuo senumo pajuodę 

Virto uolom, kurioms Skirono vardas paliko. 

Jeigu mes tavo metus ir nuopelnus imtum skaičiuoti, 
Žygiai pralenktų metus! Už tave, narsuoli, mes darom 
Įžadą regint visiems, už tave štai pakeliam taurę“. 

Ir pritarimo šauksmai, ir linkėjimai laimės nuaidi 
Rūmais, ir vietos liūdnos mieste visame neužtiktum. 

MINOJAS 


Tyro smagumo tačiau pasaulyje niekur nerasi. 
Rūpestis vis koks nors linksmybę sudrums, ir Egėjas 
Džiaugtis negali ramiai, kad sūnus pražuvėlis grįžo: 
Graso Minojas karu. Pulkai — nemaža jo galybė, 
Karo laivynas taip pat, o didžiausia — įniršis tėvo: 

Jo pareiga šventa atkeršyti už Androgėją. 

Betgi kol karą pradės, draugų sau pirmiau pasiieško 
Ir su laivynu garsiu pasileidžia jūrom lakstyti. 

Jau ir Anafė bus jo, ir Astipalėja plačioji: 

Astipalėją ginklu, pažadais laimėjo Anafę. 

Jo ir Mikono slėniai, ir Kimolo dirvos kalkėtos, 
Siras, čiobreliais kvepiąs, ir Serifo lygumos plačios, 
Marmuro klodai Pare, Sitonas, kurį iš godumo 
Pardavė Arnė bjauri, kai gavo aukso, kiek prašė. 
Virto dėl to ji paukšte, ir šiandien mėgstančia auksą, 
Kojom juodom ir sparnais juodais pasipuošusia kuosa. 
Nei Olearas tačiau, nei Didimai, Tenas, nei Andras 
Su Giaru, nei alyvom riebiom garsus Peparetas 
Gnoso laivams nesutiko padėt. Minojas į kairę 
Kreipės tuomet, į Enopiją, kur. Eakidų galybė. 

Toji sala seniau Enopijos vardą turėjo, 

Močios Eginos vardu ją vėliau pavadino Eakas. 

Puola visi, panorėję greičiau su vyru garsiuoju 
Susipažint: čia ir Telamonas, ir brolis jaunesnis 
Už Telamoną, Pelėjas, ir Fokas, pats paskutinis. 
Atitursena rimtais, senatvės sulėtintais, žingsniais 
Ir pats Eakas ir, ko atkeliavęs svečias, teiraujas. 
Skausmas atgyja vėl tėvo širdy ir, giliai atsidusęs, 
Šimto kraštų valdovas į jį prabyla ir sako: 

„Noriu prašyti — paremk už sūnų pakeltąjį ginklą, 
Stoki už meilę kovon: pagalbos ieškau jo kapui“. 
„Veltui prašai, — atsakė Eakas,— to niekaip negali 
Miestas manasis daryt. Palankesnės šalies kekropidams 
Niekur nerasi kitos: amžina sutartis padaryta“. 
„Brangiai kaštuos tau ta sutartis!“ Ir liūdnas išėjo. 
Tarė ir, bus naudingiau grasyti karu, pagalvojo, 

Nei iš tikrųjų kariaut ir jėgas čia be reikalo dėti. 

MIRMIDONAI 


Dar nuo Enopijos mūrų aukštų galėjai nesunkiai 

Likto laivyną- matyt, kai Atikos laivas greitasis, 
Drąsiai išskleidęs bures, įplaukia į draugišką uostą. 
Su Kefalu drauge ir didžiais pavedimais tėvynės“!. 
Nors jau labai seniai Kefalą buvo regėję, 

Bet jį pažino tuojau Eakidai ir, ranką padavę, 
Vedė kaip svečią į tėvo namus. Tas vyras šaunusis, 
Dar ir dabar su žymiais turėtojo „grožio likučiais, 
Žengia į vidų su šakele tėvyniečių alyvų““. 

Jo dešinėj, taipogi kairėj du sūnūs Palanto, 

Klitas ir Butas, abu jaunesni, jis žymiai vyresnis. 

Taigi po Žodžių pirmų, įprastųjų žmonėms susitikus, ' 
Ką jam Kekropo sūnus"? patikėjo, pasako Kefalas, 
Prašo pagalbos, tėvų jam santarvę seną priminęs 
Ir nepamiršęs pareikšt, koks pavojus visai Achajai. 

Kai iškalbingai, gražiai išdėstė jis reikalą savo, 
ė Paėmė skeptrą kairėn ir, juo pasirėmęs, Eakas 
Tarė: „Pagalbos jūs neprašykit — ją imkit, Atėnai! 
Drąsiai vadinkit savom jėgas, kiek gali pateikti 
 Šioji sala, ir visa, kas man, kaip rodos, priklauso. 
0 Mums dar galybės. gana: karys man pergales neša. 
Dėkui dievams: laiminga diena, atsakyti negalim“. 
„O aš linkiu, kad .miestui tavam žmonių padaugėtų, — 
Tarė Kefalas.— [ čia atkeliavęs, kiek džiaugsmo patyriau, 
Kai toks gausingas būrys gražiausių metų jaunimo 
Žengė sutikti manęs. Tačiau pasigenda mūs akys 
Daugio regėtų anksčiau, kai jūsų mieste svečiavausi“. 
Tuosyk Eakas, liūdnai atsidusęs, prabilo ir tarė: 
„Ašaros vienos pradžioj, tik laimė vėliau jas nušluostė. 
O, kad galėčiau vien ją, be anų, aš jums apsakyti! 
20 Seksiu tačiau iš eilės ir vingiais plačiais negaišinsiu: 

Guli kapuos visi, kurių tau širdis pasigenda, 

Ir jie — dalelė maža tarp žuvusių tuosyk mūsiškių. 

Palietė maras baisus dėl pykčio kerštingos Junonės 

Žemę, nekenčiamą jos, kad varžovės vardu pavadinta““. 
?2 Kol priežasties tikros nežinojo ir antkrytį laikė 

„Įprasta žmogui liga, jį gydymu stengės įveikti. 
Bet nugalėjo mirtis ir pastangos ėjo per nieką. 

Pirm visa ko dangus miglom tirščiausiom prislėgė““ 
Žemę ir karščio alsaus greit prikvėpė debesis juodus. 
Ketvertą kartų ragus sujungė ir ratą užpildė 
Mėnuo ir keturissyk atidengė vėlei nudilęs, 

O šiltakvapis Pietys vis karščiais mirtingais alsavo. 
Antkrytis ir šaltinius, ir ežerus greitai pasiekė, 

O per apleistus laukus gyvačių kirbinės šliaužė 

Ir upelius visur, nuodų nešykštėdamos, teršė. 

Šunys iškrito pradžioj, raguočiai, avys ir paukščiai, 
Tuosyk galybė ligos ir girių gyvius palytėjo. 

Vargšas artojas lauke nustemba, kai jaučiai tvirčiausi 
Krinta jam darbo metu ir gula, vagos nepabaigę. 
Kaimenė vilnanešė be perstojo bliauna liguistai, 
Vilnos jai smunka plikai, o kūnas pūliuoja ir pūsta, 
Žirgas, kadaise eiklus, net dulkės lenktynėse rūko, 
Stena prie ėdžių dabar ir dienas bejėgiškai baigia. 
Įniršiu grėst nebemoka šernai nei kojomis kliautis 
Elnė greitoji, lokys gi pamiršo, kaip pulti galviją: 
Slegia silpnybė visus, laukuos ir ant kelio, ir girioj — 
Pilna lavonų visur, jų kvapas orą gadina. 

Ir nuostabu pasakyt: nei šunys, nei paukščiai plėšrieji 
Nelietė jų, nei pilkieji vilkai — jie trešo ir puvo, 
Dvokė piktybės kvapu ir antkrytį skleidė plačiausiai. 

Žymiai didesnė žala, kai maras kaimą pasiekia 
Ir dideliam mieste tarp mūrų aukštų viešpatauja. 
Pradeda kaist viduriai, žymė gi to karščio slaptingo — 
Veido raudonis skaistus ir kvapo traukimas per jėgą. 
Punta liežuvis burnoj, nuo karščio lūpos suskirdę 
Verias prieš vėjus šiltus ir gaudo bejėgiškai orą. 

Patalo minkšto pakęst nei apkloto jokio negali, 

Deda krūtinę ant aslos tiesiog, ir ne kūnas nuo žemės 
Žmogui atšąla, o žemė šalta nuo kūno įkaista. 

Kelio užkirsti nėr kam, baisioji liga nesidrovi 

Grobti ir gydantį ją, prieš jį patį eina jo menas. 

Ir juo arčiau prie ligonio kas bus, norės jam padėti, 
Juo tas greičiau susitiks su mirtim. Kai prarastos viltys 
Likti gyvam ir galas ligos vien mirty tematyti, 

Troškulio daros vergai ir to, kas naudinga, nežiūri. 

Nieko naudinga nebėr, į šalį visoks padorumas: 

Žiūri vien, kur versmė, šulinys ar upelis, ir puola, 

Ir troškulys pasibaigia drauge su mirtim nuo gėrimo. 

Daugis, netekę jėgų, atsikelt nebegali ir miršta 

Vandenyje, o kitas prie jo tą vandenį geria. 

Bodisi, vargšai, guoliu ir patalo kęst nevalioja: 

Šoka iš jo arba, jei trūksta jėgų atsikelti, 

Ritas prie krašto ir krinta aslon, iš savo pastogės 

Bėga kiekvienas, nes jo namai pražūtingi atrodo, 

Ir, nesuradę kitos priežasties, apkaltina vietą. 

Leisgyvius slenkant gatve, kol dar pastovėti įstengė, 

Būtum galėjęs regėt juos, raudant ir žemėj sukniumbant, 

Tiesiant rankas prie žvaigždžių, kurios jiems baigė užgesti, 

Ir paskutinėm jėgom pavargusias keliant blakstienas. 

Dvasią jie kvėpė ir čia, ir tenai, kur mirtis ką nustvėrė. 
Ką tuo metu man jautė širdis? Ar nepriderėjo 

Man neapkęst savęs ir trokšt kuo greičiausiai sulaukti 

Savo žmonių dalios? Kur užmetei akį, aplinkui 

Kūnų prikritę tirštai, kaip krinta, papurtinus šaką, 

Nuo obelies minkšti obuoliai ar nuo: ąžuolo gilės. 
Priešais šventovė antai su laiptų eilė iškiliausia, 

Garbei Jupiterio ji. Kas smilkalo joj neaukojo 

Ant aukurų tuščiai? Kiek sykių čia vyras už pačią 

Sakė maldų žodžius ar tėvas už mylimą sūnų 

Ir, pagailos neišmeldęs iš jų, padėjo gyvybę, 

Ir smilkalai, išbert nebaigti, jo saujoj atliko! 

O prie šventovės aukot atvaryti jaučiai kiek sykių, 

Vos tarp ragų žynys užpildavo vyno gryniausio 

Įžado švento vardan, nesulaukę smūgio, pargriuvo! 

Kai aš Jupiteriui pats už save, už tris sūnus ir kraštą 

Atnašą kartą dariau, auka suriaumojo siaubingai, 

Ėmė drebėti visa ir, smūgio negavusi, krito. 

Kraujas labai mažai tenudažė pakištą peilį. 

Ir viduriai aukų prarado galią apreikšti 

Tiesą ir valią dievų: liga ir į juos įsibrovė. 

Priešais šventovių duris regėjau gulint lavonus, 

Prie aukurų pačių, kad būtų mirtis apmaudesnė. 

Dvasią kiti užgniaužia virve, nuvaikyti mėgina 


570 


575 


580 


585 


590 


595 


Metamorfozės 148 


605 


610 


615 


620 


625 


6030 


635 


640 


Siaubą mirties mirtimi ir kviečias ateinančią lemtį. 

Kunus, pagrobtus mirties, be iškilmių, kaip priderėtų, 

Išneša (per siauri visoms toms eisenoms vartai), 

Numeta žemėj dūlėt arba sukrauna į aukštus 

Laužus be dovių jokių. Pagarbos jau niekam iš nieko, 

Kaunasi dėl laužų, ir ugnis svetimoji praryja. 

Kas apraudotų, nėra, neapverktos klaidžioja vėlės 

Vyrų, tėvų ir sūnų, jaunikaičių ir senių žilgalvių. 

Vietos kapams nebėra nei malkų ugniai sukurti. 
Pritrenktas šio baisaus didžių nelaimių verpeto, 

Aš sušunku: „O tėve dievų! Jei kalba teisybę, 

Jog tu gulėjai glėby Asopo dukros Eginos 

Ir nesigėdiji nūn gimdytoju mano vadintis, 

Žmones grąžink arba ir mane nuvaryki į kapą“. 

Ženklą jis davė žaibu ir griausmo garsu palankiausiu. 

„Aš suprantu ir prašau,— pasakiau,— teatneša laimę 

Tavo gerumo ženklai. Aš priimu juosius kaip laidą“. 
Augo čia pat greta Jupiterio ąžuolas šventas, 

Baisiai plačiom šakom, iš Dodonės sėklos išdygęs. 

Čia pamačiau, kaip ilga vora vaisiarinkės skruzdės 

Eina su krūviais 'sūnkiais mažatėse -Žiotyse visos 

Tiesiai pramintu taku per ąžuolo žievę raukšlėtą. 

Aibės tokios sužavėtas, tariau: „O gerasai tėve! 

Duoki man tiek žmonių ir tuščią miestą pripildyk“. 

Suošė ąžuolas aukštas, sušnaro lapais be vėjo 

Ir sumosavo šakom. Man sąnarius baimė sustingdė 

Ir pasišiaušė plaukai, tačiau jo kamieną ir žemę 

Paliečiau lūpomis tuoj, nors savo vilčių neišreiškiau, 

Bet jų turėjau nemaž ir jas gaivinau širdingiausiai. 
O kai atėjo naktis ir išvargintą rūpesčių kūną 

Miegas užvaldė saldus, aš ąžuolą vėlei išvydau, 

Vėlei tiek pat šakų, tiek pat skruzdėlyčių knibždėjo 

Jo šakomis, jis vėl kaip tada suvirpėjo, sujudo 

Ir grūdnešių pulkai po juo subyrėjo į dirvą, 

Ėmė ten augti staiga, didėjo kaskart ir didėjo, 

Kilo nuo žemės aukštyn ir tiesė liemenį liekną, 

Nyko liesumas, juosvoji spalva ir kojų daugybė, 

Kol pagaliau sąnariai žmogaus pavidalą gavo. 

Sapnas prapuolė, jį niekais laikau atsibudęs ir skundžiuos, 

Kad iš dievų pagalbos jokios. Bet rūmų svetainėj 

Lyg šurmulys girdėt, lyg balsas žmonių pasigirsta, 
Pamirštas mano seniai. Galvoju, kad visa tai sapnas, 
Bet Telamonas duris atidaro ūmai ir sušunka: 

„Tėve! Eik šen, pamatysi daugiau, nei tikėjai ir vyleis. 
Eiki greičiau!“ Einu ir, kokius aš vyrus per sapną, 
Rodos, regėjau pirma, tuos pačius atpažįstu, pamatęs 
Vieną po kito dabar. Jie sveikinti eina valdovo. 
Tėvui Jupiteriui auką sudėjęs, paskirstau ir miestą, 

Ir apleistuosius žmonių laukus -naujiesiems artojams, 
Juos mirmidonų vardu pavadinęs, primindamas kilmę. 
Kūnus tu jų matei, o būdas išlikęs ir šiandien, 

Kokį turėjo pirma: jie taupūs ir vargo nebijo, 
Krauna kas kartą daugiau ir, ką sukrovę, nešvaisto. 
Lygūs narsa ir metais, patrauks su tavim jie į karą, 
Kai tik mainysis Rytys, tave čia laimingai atnešęs 
(Atplaukei juk su Ryčiu), ir leis savo vietoje Pietį“. 


KEFALAS IR PROKRIDĖ 


Pokalbiui šiam ir kitiems jie paskyrė didžiąją dalį 
Tosios dienos, geriausia dalis prabėgo už stalo, 
Miegui gi teko naktis. Auksinė saulė sužibo 
(Pūtė kaip pūtęs Rytys ir laivui grįžti neleido), 
Sūnus Palanto — abu pas Kefalą, kurs buvo vyresnis, 
Tuosyk Kefalas drauge su Palanto vaikais pas valdovą 
Eina kaip vakar, tačiau karalius dar tebemiegojo. 
Juos pasitinka prie slenksčio visus Eakidas Fokas, 
Nes Telamonas su broliu tebetelkė vyrus į karą. 
Fokas gi rūmų vidun, į dailiai puoštą svetainę, 

Įvedė kekropidus ir pats su jais atsisėdo. 

Mato — Eolo sūnus iš nežinomo medžio daryta 

Rankoje remiasi ietim, kurios viršūnė auksinė. 
Kiek apie šį bei tą pakalbėjęs, Fokas prabilo: 
„Girios — manoji aistra, aš ten medžiotojas pirmas. 
Betgi kokiam miške tavasis ietkotis kirstas, 

Nepasakysiu, dievaž. Juk jeigu būtų uosinis, 

Būtų rausvesnis, o jei sedulos — gumbų nestokotų. 

Aš nežinau, iš ko, tačiau atvirai pripažinsiu: 

Ieties, gražesnės už šią, niekados neregėjo mūs akys“. 

Vienas iš brolių aktiečių, į tai atsiliepdamas, tarė: 

„O dėl gerumo tu jos labiau nei dėl grožio nustebsi. 

Kur tik paleisi — kliudys, lemtis nepakreipia iš kelio, 

Ir kruvina sugrįžta pati, parnešt jos nereikia“. 
Tuosyk Nerėjo gentis jau smalsiai teiraujasi visko: 

Kur dovanojo, už ką ir kas dovanotojas buvo. 

Aiškina viską ir dėsto Kefalas, kiek leidžia drovumas, 

O kiek kaštavo jam tai, nutyli ir, skausmo prislėgtas 

Dėl netekimo žmonos, su ašarom šitaip atsako: 

„Ietis šita, o deivės sūnau (kas gali tikėti?), 

Vertė ir vers raudoti mane, jei mums dar likimas 

Duos pagyventi ilgiau. Mane ji ir brangiąją žmoną — 

Mudu pražudė. Geriau dovanos tos nebūčiau aš gavęs! 


„Kartais gal tavo ausis Oreitijos vardas pasiekė, 


Tos pagrobtosios, tai jos sesuo ir buvo Prokridė. 

Jeigu gražumą tu jų ir būdą lygint pradėtum — 
Grobtum Prokridę greičiau. Už manęs ją tėvas išleido, 
Meilė sujungė abu:.-buvau ir atrodžiau laimingas. 
Būčiau ir šiandien turbūt, jei būtų dievams tai patikę. 
Mėnuo tik antras tuomet prasidėjo po mūsų vestuvių, 
Ir aš stačiau tinklus plačiaragiams elniams greitiesiems, 
Kai iš viršūnės aukštos žiedų vis pilno Himeto, 

Tamsą išsklaidžius, mane auksinė Aušra pastebėjo 

Ir pasigrobė jėga. Tebus, neužrūstinant deivės, 

Leista teisybę sakyt: nors ji iš veido kaip rožė, 

Nors ir dienos riba, ir nakties pabaigimas jos rankoj, 
Nors jos gėrimas — nektaro rasa,— aš mylėjau Prokridę: 
Mano širdy Prokridė ir luūpose nuolat Prokridė. 
Santuokos teisės šventas ir gyvenimą, vos tepradėtą, 

Ir nutrauktuosius meilės ryšius — iškalbėjau aš viską. 
Paveikė deivę kalba. „Užteks, nedėkingasai, skundų. 
Garbink Prokridę tu sau! Bet kiek mano protas numato, 
Pasigailėsi dar to“. Ir mane įsižeidus paleido. 

Grįžtant namo ir deivės žodžius įspėjančius svarstant, 
Baimė pagavo mane, ar nebus žmona tik pažeidus 
Santuokos saitų šventų. Jos grožis ir metai kalbėjo 

Už nuodėmingus ryšius, nors drovumas įtarti neleido. 

Bet aš namie nebuvau, o ta, iš kurios vos ištrūkau, 

Buvo kaltės pavyzdys. Bet mylėdami būgštaujam visko. 

Reikia ieškotis kančios, ir ištikimybę sugundyt 

Nutariu aš dovanom. Aušra man padeda būgštaut 

Ir, kaip aš greit pajutau, man išvaizdą visą pakekčia. 

Aš nepažintas grįžtu į Paladės miestą Atėnus 

Ir pareinu namo. Namuos kaltybės nė ženklo: 

Skaistūs tebėr ir nerimsta didžiai, šeimininkui negrįžus. 

Vos per gudrybių šimtus priėjau aš prie Erechtidės. 

Kai pamačiau — nustebau ir vos nemečiau užmojų savo 

Ištikimybę mėgint, vos ištvėriau tiesos nepasakęs, 

Vos neprišokau aš jos pabučiuoti, kaip priderėjo. 

Buvo liūdna (tačiau už ją, taip liūdną, gražesnė 

Būt negalėtų kita) ir su ilgesiu baisiai gailėjo 

Vyro pagrobto. Gali tu, Fokai, įsivaizduoti 

Josios gražumą, jei net liūdesys ją puošti galėjo! 

Ką bekalbėt, kiek kartų skaistus padorumas atstūmė 

Užgaidas mano visas! Kiek kartų ji sakė: „Jo vieno 

Aš visada; vis tiek, kur jis, — gyvensiu jo džiaugsmui“. 

Ar negalėtų užtekt mėginimo tokio, kam „protas 

Sveikas tebėr? Neužtenka jo man, ir aš ieškau pamišęs 

Sau pražūties ir brangiai mokėt pasisiūlau už naktį 

Ir dovanų dar duot — ir ją priverčiu sudvejoti. 

„Štai kas vilioja tave! — sušunku pasakydamas tiesą.— 

Vyras aš tavo esu ir pats, palaidūne, nutvėriau“. 

Tyli jinai ir, gėdos tokios pakelt nevaliojus, 

Metė klastingus namus ir savo nedorėlį vyrą, 

Ir, dėl paikystės manos pradėjusi vyrais dygėtis, 

Klaidžiojo nuolat kalnuos ir uoliai tarnavo Dianai. 
Vienas likau, ir gyslas tuomet dar karštesnė užliejo 

Meilės ugnis, paprašiau atleist, pripažindamas kaltę: 

Šitaip suklyst galėjau ir aš, dovanom susigundęs, 

Ir ne mažiau nusikalst, jei tiek man būtų kas davę. 

Išpažinau, ji grįžo atgal, pakerštavus už gėdą, 

Jai padarytą, ir mes susitaikę gražiai vėl gyvenom. 

Dovaną davė be to, lyg būtų pačios jos per maža, — 

Šunį puikiausią — jį Kintija davė kadaise jai, tarus“": 

„Bėgdamas kojų greičiu pralenks jis šunį kiekvieną“. 

Davė ir ietį drauge, kurią štai rankoje laikom. 
Gal, koks likimas antros dovanos, tu nori žinoti? 
Jis nuostabus; sukrės tave įvykio nepaprastumas. 
Įminė Lajo sūnus tą mįslę, kurios nevaliojo 
Jokis dar protas įmint, ir tuoj stačia galva nukrito 
Paslaptingasis žynys, gudravimus savo pamiršęs. 
Betgi netrukus ir vėl aplaidžia ant Aonijos Tebų 
Staigiai užgriuvo: sava mirtimi ir galvijais kaimiečiai 
Žvėrį turėjo penėt“'. Artimųjų apylinkių vyrai 
Einam ir jų laukus tinklais apjuosiam plačiausiai. 
Lapė lengvu šuoliu, greitakojė, peršoko tinklą 
Ir nuliuoksėjo pro siūlų, aukštai paspęstųjų, grandinę. 
Tuosyk paleidžiam nuo saitų šunis, tačiau ji pasprunka 
Ir nuo šunų: už paukštį greičiau iš jų pulko ištrūksta. 
Šaukia ir man visi, kad paleisčiau savo Lailapą 
(Tokiu vadinos vardu), jis pats šokinėja ir stengias 
Sprandą iš saito ištraukt, jį tempdamas, kiek tik valioja. 
O kai paleidau aš jį — nebe mums pasakyt, kur nurūko: 
Dulkių karštų debesys jo pėdsakų linkmę terodė, 
Pats iš akių tuoj dingo visiems — už jį ne greitesnis 
Nei sviedinys, iš mėtyklės tvirtos iššvilpęs, nei ietis, 
Nei lengvaplunksnė strėlė, iš gortiniško lanko išskridus““. 
Kyšo tarp lygių laukų aukštyn išsišovęs kalnelis. 
Šoku ant jo, ir štai — reginys nematytų lenktynių: 
Čia jau, atrodo, pastvers, čia vėlgi jau lapė paspruko 
Šuniui iš pat dantų ir lekia, gudruolė, ne tiesiai, 
Ne ta pačia kryptim, bet vejančio žvilgsnį klaidina 
Ir sukinėjas ratu, kad puldamas nieko nepeštų. 
Tas ant kulnų, bet ir ši ne pėsčia: jau stveria va, stveria, 
Bet nepastvėrė, tik veltui oran susimėtęs pašoko. 
Aš gi tuomet už ieties imuos, kol smagina smūgiui 
Ją dešinė, kol taikaus pirštus uždėti ant diržo““, 
Kiek atitraukiau akis, o kai į senąją vietą 
Žvilgsnis sugrįžo — baisu! Dvi marmuro statulos stovi 
Lygiuos laukuos: ši bėga, o ta, pamanysi, ją genas. 
Kad šių lenktynių metu nugalėtas nebūtų nė vienas, 
Dievas norėjo, matyt, jei dievas koks bus įsikišęs“. 
Ir čia Kefalas nutilo. „O kuo gi prasižengė ietis?“ — 
Fokas paklausė tada. Tas pražangą šitaip apsakė: 

„Sielvarto viso pradžia, o Fokai, buvo mums džiaugsmas, 
Aš ir pradėsiu nuo jo. O, kaip malonu prisiminti 
Laimės dienas, Eako sūnau, kai metais pirmaisiais 
Žmona teisėtai džiaugiaus, o ji gi džiaugėsi vyru. 
00 Rūpestis vienas kitu ir šeimyninė meilė mus rišo. 
Nei į Jupiterį ji manęs nebūtų iškeitus, 
Nei, kas pavergtų mane, kitos nebuvo, net jeigu 
Būtų atėjus pati Venera: taip liepsnojo mūs širdys. 
Saulei pirmais spinduliais kalnų viršūnės nutvieskus, 
805 Eiti giria medžiot kaip dažnas jaunuolis aš mėgau.. 
Neėmiau niekad tarnų, nei žirgo, nei turinčių gerą 
Uoslę šunų, nei tinklo, mazgais galingais mazgyto. 
Saugojo ietis mane. Kai būdavo sočiai priklojus 
Mano ranka žvėrių, nueidavau tuosyk paunksnėn 
Š10 Atsigaivinti vėsa, kur dvelkė iš klonių šaltųjų. 
Lengvo vėjelio geidžiau, kai spausdavo karštis pašėlęs, 
Laukiau jo dvelksmo švelnaus: jis atgaivą nešė po vargo. 
„Dvelksme!“? — kaip šiandien menu, — atskrieki, — būdavo, 
murmu,— 
Ir atgaivink, prigluski, miela, prie mano krūtinės, 
Karštį gesyk, kaip visur gesini, mane baigia jis degint“. 
Galbūt pridėdavau dar (taip traukė mane į nelaimę) 
Žodį meilesnį kurį ir gal kartojau ne sykį: 
„Džiaugsmas tu man esi, mane gaivini tu ir šildai, 
Tavo dėka aš mėgstu miškus ir vietą nuošalią, 


Tavo alsavimą mielą tegaudo visad mano lūpos“. 
Žodžiai dviprasmiški tie kažin kieno ausį pasiekė, 
Ir suklaidintas žmogus, vis Dvelksmės minimą vardą 
Nimfos vardu palaikęs, mane patikėjo ją mylint. 
Daug negalvojęs, kaltės tariamos.išdavikas atbėgo 
Tuoj pas Prokridę ir jai pašnabždėjo, ką buvo girdėjęs. 
Meilė labai patikli: Prokridė, perimta skausmo, 
Sako apalpusi tuoj ir, sąmonėn grįžus neveikiai, 
Negando pikto vaiku save nelaimingą vadino, 
Skundėsi mano žodžiu ir, kaltės nebūtos nusigandus, 
Ėmė bijoti, ko nėr, bijojo vardo bekūnio 
Ir sielvartavo kaip dėl meilužės tikros nelaiminga. 
Bet ir dvejoja drauge, ir viliasi, vargšė, kad klysta, 

Netiki ji skundiku ir, savo akim neregėjus, 
Dar nesiryžta pasmerkt už kaltybes mylimo vyro. 

Naktį nuvaikė Aušros spinduliai ateinančio ryto. 
Aš išeinu medžiot ir pailsęs vėl savo užtraukiu: 
„Dvelksme, atskrieki ir man pavargusiam duok atsikvėpti“. 
Ir štai pro savo žodžius kažkokią aimaną keistą 
Lyg išgirdau. Bet traukiu toliau: „„Atskrieki, brangiausia“. 
Ir kai tarp lapų krislių dar sykį kažkas sušlamėjo, 
Aš pamaniau — žvėris ir ietį sparnuotą paleidau. 
Būta Prokridės. Dabar su žaizda, padaryta krūtinėj, 
Ji besušuko: „Aiman!“ Išgirdęs mieląjį balsą | 
Ištikimosios žmonos, galvotrūkčiais puoliau be proto. 
Guli štai pusgyvė ji, krauju sutaškytais drabužiais 
Ir (pagailėki manęs!) iš žaizdos savo dovaną traukia. 
Kūną, kuris visada man buvo brangesnis už mano, 
Švelniai ant rankų imu ir, perplėšęs savo drabužį, 

Ir, kad manęs nepaliktų, prašau aš, kaltas už mirtį. 

Iš paskutinių jėgų, jau mirčiai alsuojant į veidą, 

Pratarė tyliai jį man dar: „Dėl mudviejų patalo saitų 

Ir dėl dievų maldauju tave, dangaus ir manųjų, 

Dėl to, ką gera aš tau padariau, dėl negęstančios meilės, 

Net kai aš mirštu, dabar, dėl mano mirties kaltininkės — 

Dvelksmei neleiski ateit į mūsų namus mano vieton“. 
Pabaigė ji. Tik dabar supratau, kad vardas apgavo, 

Tai pasakiau ir jai. Bet ką tas pasakymas gelbės? 

Kniumba apalpus, ir draug su krauju pasibaigia jai spėkos. 

Kolei valioja kiek žvelgt, į mane ji žvelgia ir savo 

Gyvasties kvapą ji sukvepia man pro manąją burną. 

Veidas nušvinta giedriau: numaldžiusi sielvartą miršta“. 
Verkdamas sakė tai mums herojus, ir mes ašarojom. 

Tuotarp su dviem sūnais įėjo Eakas, pririnkęs 

Aibę karių, ir juos ginkluotus skiria Kefalui. 

SCILĖ IR MINOJAS 


Aušo skaisti diena ir nakties tamsybę Aušrinė 
Baigė vaikyt, nuščiuvo rytys, į dangų pakilo 
Ryto migla, ir kelią namo atidarė Kefalui 
Ir Eakidams pietys, jo varomi, plaukė laimingai 
Ir pageidautąjį uostą anksčiau, nei tikėjos, pasiekė. 
Plėšia lelegų žemes nelaukdamas nieko Minojas, 
Laimę išbando pirmiau ir karo jėgas Alkatojoj, 
Valdomoj Niso, kurio garbiniuos, žiluos ir garbinguos, 
Purpuru žėrintis plaukas pačiam viršugalvy augo, 
Tos karalystės plačios sėkmės ir klestėjimo laidas. 
Šeštąjį sykį mėnulio ragai jau pilnačia virto, 
Karo sėkmė lig tol vis svyravo ir Pergalė skraidė 
Vis netikrais sparnais į vieną ir antrąją pusę. 
Kyšojo kuoras šalia karališkų mūrų balsingų. 
Sako, Latonos sūnus kadais pasidėjęs auksinę 
Lyrą ant jų ir akmuo įgijęs balsą iš josios. 
Mėgdavo Niso duktė dažnai įkopti į kuorą 
Ir akmenaičiu mažu prakalbinti akmenį skambų 
Tuosyk, kai buvo taika, o karui užėjus ji mėgo 
Pasižiūrėti nuo jo, kaip siautėja Marsas nuožmusis. 
Karui užtrukus ilgai, vadus jau vardais ji pažino, 
Skyrė jų žirgus, ginklus, strėlines ir drabužį kidonų, 
O už visus geriau įsiminė sūnų Europės, 
Netgi daugiau, nei derėjo pažint. Jos akiai Minojas 
Buvo be galo gražus, tiek galvą paslėpęs po šalmu, 
Papuoštu plunksnų kuodu, tiek rankoj švaistydamas skydą, 
Žibantį aukso viršum, — jam skydas dvejino grožį. 
Ranką įtempęs atmes ir paleis jis virpančią ietį — 
Jo ir galybę drauge, ir mokėjimą giria mergaitė; 

Ji dievagojas tuojau: taip Febas lanką telaikąs. 

O kai be šalmo visai jis nuogu ir atviru veidu 
Purpuru žėri skaisčiu ir spaudžia nugarą balto 

Žirgo su marga gūnia, ir veržia jį žąslais putotais — 
Eina iš proto visai ir valdytis ilgiau nebegali 

Niso duktė: ir iečiai, kurią jis lytėjo, pavydi 

Laimės jinai, ir žąslams, kuriuos jis rankoje laikė. 
Traukia jai širdį tuoj pat, jei būtų galima, žengti 
Mergišku savo žingsniu per priešo gretas, ją vilioja 
Šokti nuo kuoro tiesiog į Gnoso valdovo stovyklą 
Arba atverti vartus, variu apkaustytus, priešui, 

Ar jei ko kita norės Minojas. Sėdėdama tyliai 

Žvelgė iš bokšto dabar į baltą jo palapinę. 

„Liūsti ar džiaugtis turiu, kad eina apverktinas karas, 
Aš nežinau; skaudu, kad Minojas — mylinčiai priešas, 
Bet jei ne karas dabar, jo niekad nebūčiau pažinus. 
Bet jis galėtų, mane už įkaitą sau pasiėmęs, 

Karą nutraukt: palydovę ir laidą taikos jis turėtų. 
Jeigu tokia graži ir motina, grožio karaliau, 

Buvo kaip tu — nepamilt jos dievas tikrai negalėjo. 
Būtų man laimė tikra, jei sparnais nuskriečiau padangėm 
Ir nusileisčiau dabar aš Gnoso valdovo stovykloj, 
Pasisakyčiau, kas aš ir kaip myliu, paklausčiau, ką nori 
Kraičio jis gaut. Tiktai teneprašo tėvo tvirtovės. 

Jau tepražūsta geriau tikėtasis patalas meilės: 
Išdavike netapsiu dėl jo. Nors kartais naudinga 

Būt nugalėtiems, kai tas nugalėtojas tau maloningas. 
Jis malonus ir stojo karan už vaiką nukautą. 

Siekis juk jo teisus, ir, jį paremdamas ginklais, 

Mus nugalės tikrai. Kas laukia mūsų tėvynės? 

Taigi kodėl privalės atverti vartus jos Mavortas? 

Ko gi ne meilė mana? Geriau be žudynių ir gaišto 
Viršų tepaima jis, o ne kraujo savojo kaina. 

Aš nedrebėsiu tuomet, kad kas tau netyčia krūtinėn 
Nesuvarytų aksties. Nebus gi žmogaus tiek beširdžio, 
Kurs pasiryžtų tiesiog į tave nutaikyti ietį. 

Planas šis man prie širdies, ir aš susigundau tėvynę 
Kraičio paimt su savim ir pabaigą karo pagreitint. 

Betgi per maža norėt! Ties prieigom stovi sargybos. 
Tėvas vis pats uždaro vartus, ir šiandien jo vieno 
Aš, nelaiminga, bijau, jis — kliūtis mano troškimams. 
Duotų dievai, kad būčiau be jo! Iš tiesų gi kiekvienas 
Dievas pats sau, o neryžto maldos Fortūna neišklauso. 
Perimta šitaip aistros, kita jau seniai mano vietoj 
Džiaugtųs išgriovusi visa, kas meilei kelią pastojo. 
Kuo gi kita geresnė kaip aš? Per ugnį ir kardus 
Žengti išdrįsčiau dabar! O čia nei per kardus nereikia, 
Nei per liepsnas man eit: vien tėvo plauko tereikia. 
Šiandien jis man brangesnis už auksą, tas purpuras gali 
Laimę atnešt ir man pagelbės norus įvykdyt“. 

Šitaip kalbėjo sau ji, kol užėjo didžioji visokio 
Rūupesčio močia naktis ir tamsa padidino drąsą. 
Įmygio pirmo laiku, kai perdien išvargusį Žmogų 
Miegas sukausto tvirtai, į tėvo miegamą tyliai 
Įsienka ji (šiurpu!) ir gimdytojui plauką lemtingą 
Nukerpa nuo galvos ir, stvėrusi grobį niekingą, 
Skuba su juo tekina, kaipmat atsiranda už vartų 
Ir ten pro priešų gretas (tikra dėl nuopelno savo!) 
Eina tiesiog pas Minoją ir jam apstulbusiam sako: 
„Meilė už kaltę kalta. Aš, Niso duktė, karalaitė 
Scilė, tau amešu štai penatus tėvynės ir savo. 

Atpildo vieno — tavęs teprašau. Kaip meilės šit laidą 
Purpuro plauką paimk ir žinok: ne plauką tau duodu — 
Tėvo galvos aš tau negailiu!“ Ir ranka negarbinga 
Dovaną padavė jam. Nuo jos atšoko Minojas, 

Sukrėstas šio baisaus, negirdėto darbo, ir tarė: 

„Dinki greičiau, dėl dievų, o mūsų amžiaus nešlove, 

Iš šio pasaulio, nebus tau vietos nei Žemėj, nei jūroj. 

Aš negaliu pakęst, kad Kretą, Jupiterio lopšį, 

Mano garbingas valdas, dar mindžiotų šioji pabaisa“. 

Tarė ir, kaip teisingas žmogus, nurodymus davęs 
Priešo belaisviams, atrišt įsakė lynus nuo kranto 
Ir su laivais, variu šarvuotais, leistis į jūrą. 

Scilė pamatė: laivai į marias atvirąsias jau plaukia, 
Ir dovanos už paslaugą jai Minojas neduoda, 
Metė maldavusi jį ir, perimta pykčio laukinio, 
Tiesė rankas plaukais palaidais it pasiutus ir klykė: 

„O! Kur tu bėgi dabar, geradarę savo palikęs? 

Tu — kurs už tėvą labiau ir tėvynę buvai numylėtas! 
Bėgi, beširdi, kuriam laimėjimą atnešė mano 
Nuopelnai ir kaltė! Nei paslaugos mano, nei meilė — 
Niekas tavęs nepalenks, nei tai, kad lūkesčius savo 
Dėjau į vieną tave. Ir kurgi man pamestai grįžti? 
Gal į tėvynę? Bet ji parblokšta. Ir nors prisikeltų — 
Kaip išdavikei ji man uždaryta. Sakysi — pas tėvą? 
Tau dovanojau aš jį! Nekenčia žmonės pelnytai. 

O ir kaimynams baisus pavyzdys. Į visą pasaulį 
Užsidariau duris, kad į Kretą būtų atvertos. 

Jei neįleidi ir jon ir mane palieki, nedėkingas, 

Tai ne Europė tau močia, o Sirtys, žmonėms nesvetingos, 
Plėšrios Armėnijos tigrės ir trankoma vėjų Charibdė! 
Tu ne Jupiterio vaikas, ir močios tas jautis netikras 
Nesuvedžiojo, ir tavo kilmės ta pasaka — melas. 
Tikras laukinis ir meilės jokios nepažįstantis jautis, 
Aš jau žinau, tau davė gyvybę. Vykdyki, tėve, 
Bausmę tuojau! Ir džiaukis dabar iš mano nelaimės, 
Mieste išduotas! Prisiekiu: tikrai aš verta pražuvimo. 
Vienas kas nors iš tų, ką nuskaudžiau aš, nedoroji, 
Šiandien mane teužmuš! O tu per kaltę laimėjai 

Ir už kaltę smerki! Prieš tėvynę ir tėvą didžiausias 
Nusikaltimas, o tau paslauga! Į žmonas tau dera 

Ta, kuri medžio griozdu suviliojo kaip kekšė tikriausia 
Jautį laukinį ir tau pagimdė baidyklę dvilytę'?!. 
Mano kalba dar pasiekia tave? Ar vėjai pagavę 

Neša tuščius žodžius su tavo laivais, nedėkingas? 
Nenuostabu nė kiek, kad jautį pirmiau Pasifajė 
Rinkos, o ne tave: nuožmesnis buvai tu už jautį. 
Vargas jau man! Jis liepia skubėt. Vien skrodžiamos irklų 
Bangos bešniokščia ir žemė mana su manim atitolsta. 
Bet nepabėgsi lengvai, užuomarša mano gerumo! 
Vysiu per jėgą tave ir, lenktąjį laivą pastvėrus, 
Vilksiuos per jūras plačias“. Ir tuoj į vandenis šoka, 
Paveja Gnoso laivus, jėgų jai aistra nepašykšti, 

Ir įsikimba į vieną kaip jo nemiela palydovė. 

Tėvas ją pastebi greit (jis jau plasnojo padangėj, 
Geltonsparniu vandenų ereliu vos ką tik pavirtęs), 

Atskuba ir lenktuoju snapu ją kybančią kerta. 

Scilė traukias pabūgus nuo laivo, o krintančią oras 
Ėmė ją kelti aukštyn, idant vandenyno nesiektų. 
Krinta nuo plunksnų puta. Pavirtus paukšte, ji vadinas 


Kirio vardu, o jis nuo nukirpto plauko jai duotas!“?. 


DEDALAS IR IKARAS 


Šimtą jaučių riebių, žadėtą Jupiteriui auką, 
Pjauna Minojas, kuretų šaly iš laivo išlipęs, 
Ir nuplėštaisiais šarvais papuošia karališkus rūmus. 
Gėda namų vis ėjo didyn, dvilytė pabaisa 
Išdavė šlykščią visiems Pasifajės neištikimybę. 
Taigi Minojas dabar pasiryžta nešlovę paslėpti!??, 
Ją tolimiausiam kampe daugiamenių rūmų uždaręs. 
Savo statybom puikiom seniai pagarsėjęs, Dedalas 
Rūmus pastato, ženklų pridėliojęs, kad vingiai painiausi 
Ir praėjimai sukti suklaidintų užklydusio akį. 
Kaip vandenim tyrais kad žaidžia frigų Meandras 
Ir, išsiraitęs lankais, atgal ir į priekį sruvena: 
Bėgdamas priešais save, į vilnis atsrūvančias žvelgia 
Ir, čia į jūras plačias, čia į versmes savąsias pasukęs, 
Vandenis verčia suglumt, — taip ir Dedalas pridarė 
Klystkelių, vingių daugybę ir grįžti iš jų ligi slenksčio 
Vos beįstengė patsai: toks buvo rūmų klaidumas. 
Taip uždarytą juose, tą padarą baisų dvilytį, 
Jautį ir vyrą, aktiečių krauju bent dukart pagirdė. 
Betgi trečioji siunta pabaisai galą padarė: 
Rado Egidas duris, pro kurias neišėjo dar niekas, 
Taką Minojo dukters duotuoju siūlu atsekęs. 
Tuosyk pakėlė bures, bendrininkę savo paėmęs, 
Nuplaukė Dijos salon ir ten išsodino beširdis. 
Liberis priglaudė ją ir ištiesė gelbstinčią ranką. 
O kad spindėtų žvaigžde, nesileidžiančia niekad per amžius, 
Nuėmė jai nuo galvos ir į dangų paleido vainiką. 
Skrenda vainikas tasai per vaiskųjį orą padangėj, 
Kol nuo skridimo ugnim sužėruoja jo deimantų akys 


Metamorfozės 160 


185 


190 


195 


200 


205 


210 


215 


Ir, nepraradę dėl to vainiko pavidalo, visos 
Užima vietą danguj tarp Angianešio ir Priklaupėjo. 
Baisiai įgriso Dedalui Kreta ir ilgas buvimas 
Ištrėmime, jį traukė namo, vandenyno atskirtą, 
Meilė gimtosios šalies. „Žemes teuždaro ir jūras, — 
Tarė jis sau,— dangaus neužskliaus, mes juo parkeliausim. 
Nors viešpatauja visur, bet oro nevaldo Minojas“. 
Tarė ir, savo mintis į menus neištirtus paleidęs, 
Prigimtį bando pakeist. Sustato plunksnas į eilę 
Nuo pirmutinės trumpos iki paskutinės ilgiausios, 
Tarsi jos augtų šlaite: taip kaime vartota birbynė 
Augo iš lėto aukštyn, siūta iš nendrių nelygių. 
Jas apačioj vašku, per vidurį suriša siūlais 
Ir taip susiūtus sparnus palenkia ir dailiai išriečia, 
Kad panėšėtų į paukščių tikrų. Sūnus jo Ikaras 
Žaidžia prie tėvo linksmai, nejausdamas, koks jam pavojus, 
Švyti jo veidas džiaugsmu, ir jis čia plunksną vejoja, 
Nešamą vėjo tolyn, čia, gelsvojo vaško pačiupęs, 
Minko piršteliais mažais, išdaigom kliudydamas tėvui 
Nuostabų darbą daryt. Paskutinį kartą pridėjęs 
Ranką prie savo sparnų sumanytų, meistras pasvėrė 
Savąjį kūną ant jų ir orą vasnojo pakilęs. 
Moko ir sūnų drauge: „Žiūrėki, Ikarai, kad skristum 
Vidurine sritim, nes jei per žemai nusileisi, 
Plunksnas apsunkins vanduo, per aukštai — ugnis jas sudegins: 
Viduriu skriski tarp jų. Į Jaučiaganį nesidairyki 
Tu nei į Lokį, sūnau, nei į kardą narsaus Oriono!“*. 
Pėdsakais mano keliauk!“ Pamoko, kaip reikia plasnoti, 
Ir prie berniuko pečių sparnus nemėgintus pritaiso. 
Mokant ir taikant sparnus, virpėjo tėviškos rankos, 
Drėko raukšlių išvagoti skruostai. Jis spaudžia prie lūpų 
Sūnų, kurio nebespaus niekados, ir, sparnais pasikėlęs, 
Skrenda pirma su baime širdy dėl vaiko it paukštis, 
Kai paukščiukus mažus iš lizdo veda į orą. 
Liepia jam skrist iš paskos ir moko meno žalingo, 
Moja savuosius sparnus ir dairos, kaip sekasi sūnui. 
Jiedu išvydęs, Žvejys su virpančia meškere rankoj 
Ar ant lazdos parimęs piemuo, ant arklo artojas 
Baisiai nustebo turbūt ir palaikė dievais nemirtingais, 

11. PLB 6 


Aštunta giesmė 


Galinčiais oru lakiot. Už mylių jau Delas ir Paras, 

Jų kairėje Junonės didžiai numylėtasis Samas, 

O dešinėj Kalimnė, turtinga medaus, ir Lebintas. 

Kai dėl skridimo drąsaus berniuką džiaugsmas pagavo, 
Pametė vadą jisai ir, dangų pasiekt įsigeidęs, 

Kilti pradėjo aukštyn. Karštosios saulės artumas 
Kvapųjį vašką, sparnų lengvaplunksnių rišėją, paleido, 
Vaškas ištirpo tuomet, jis rankom plikom bemosuoja, 
Irklus praradęs savus, ir oro pagaut nebegali. 

Burną, mėginusią šauktis dar tėvo pagalbos, užliejo 
Vandenys marių melsvų ir Ikaro vardą sau gavo. 
Vargšas jo tėvas ir jau nebe tėvas vis šaukė: „Ikarai, 
Kur tu, Ikarai, esi? Kuria kryptimi man ieškoti? 
Mielas Ikarai, kur tu?“ Sparnus vandenyne pamatė, 
Išmonę savo prakeikė tuomet ir, palaidojęs kūną, 
Kapą supylė ir vietą velionio vardu pavadino. 


KURAPKA 


Kai nelaimingo sūnaus lavoną dėjo į kapą, 
Jį kurapka plepi nuo ežios dumblotos pamatė, 
Garsiai suplojo sparnais ir džiaugsmą giesme išreiškė, 
"Paukštė vienintelė dar, anksčiau niekados neregėta, 
Virtusi nūn paukšte, tau amžinu priekaištu, dėde. 
Kitkart Dedalo sesuo, lemties nežinodama, sūnų 
Pavedė mokyti jam, kai dvyliktą kartą berniukas 
Atšventė jau gimtuves ir mokslui turėjo gabumų. 
Eilę aštrių spyglių žuvies stubure pastebėjęs, 
Pavyzdį ėmė iš jų ir, juostoj plieninėj iškirtęs 
Vieną prie kito dantis, sumanė, kaip pjūklu naudotis. 
Jis pirmutinis taip pat ir kniedvine viena surišo 
Du geležies virbus, kad, lygiai abiem prasiskėtus, 
Vienas stovėtų taške, o antrasai ratą rašytų. 
Jį nuo Minervos aukštosios pilies'9? iš pavydo Dedalas 
Ryžosi kartą nustumt ir sakė jį patį nukritus. 
Betgi Paladė tuomet, gabumų globėja, pastvėrus 
Pavertė jį paukščiu ir aprengė plunksnom padangėj. 

O tie gabumai, kurių tiek turėjo, dabar jam į kojas 
Perėjo ir į sparnus, o vardas kaip buvęs paliko!““. 
Betgi šitoji paukštė aukštai niekados nepakyla, 
Medžiuose ir ant viršūnių aukštų sau lizdo nekrauna — 
Pažeme skraido visad, kiaušinius žolėkupsčiuos deda 


Ir dėl nelaimės senos aukštesnių vietų privengia. 


MEDŽIOKLĖ KALIDONIJOJE 


Buvo jau Etnos šaly vargų palaužtas Dedalas 
Ir kai Kokalas už jį, globos maldaujantį, stvėrės 
Ginklo, visi pagyrė už tai. Tuomet ir Atėnai 
Liovės Tesėjo dėka jau duoklę graudingą mokėti!“?. 
Puošia vainikais šventoves ir kviečia karingą Minervą 
Draug su kitais dievais ir Jupiteriu ir jiems dėkoja 
Kraujo auka, dovanom gausiom ir smilkalo dūmais. 

Po Argolidės miestus išgarsino vardą Tesėjo | 
Gandas skrajus, ir gentys, plačioj Achajoj gyvenę, 
Šaukdavos nuolat į jį, pavojuos didžiuos atsidūrę. 
Šaukėsi ir Kalidonas, nors pats Meleagrą turėjo, 

Ir nuolankiai maldavo padėt. O šauktis jį vertė 
Šernas, Dianos piktos įgaliotas baudėjas ir tarnas. 

Sako, Oinėjas, gausių gėrybėmis metų sulaukęs, 
Žemės pirmuosius vaisius Cererai, vyną Liėjui, 

Sultis alyvų riebių paaukojęs šviesplaukei Minervai. 
Taip žemdirbių dievais prasidėjęs, garbės pageidimas 
Apėmė greitai visus, aplenkta Latonidė tebuvus, 

Jos aukurai stovėję tušti be smilkalo dūmų. 

Pyktis pagaus ir dievus. ,,„Nepakęsiu už tai nenubaudus. 
Nors ir negerbia, tačiau nesakys, jog nėr kam atkeršyt“. 
Tarė ir tuoj į Oinėjo laukus už nepagerbimą 

Pasiuntė šerną nubaust. Už jį nė Epiro žolėto 

Jaučiai nebus didesni, o Sicilijos jam neprilygsta. 

Akys krauju pasruvę, sprandas jo atstatytas, 

Šiurpso šeriai pašiaušti kaip ietys, paruoštos durti, 
Šniokščia dusliai ir liejas plačiais jo pečiais ir pašonėm 
Verdančios seilės, o iltys gal bus ne mažesnės už dramblio, 

Žybsi žaibai iš nasrų, nuo kvapo lapai nudžiūsta. 

Išmina šernas javus, vos spėjusius dirvoj sudygti, 

Lygiai ir viltis, žmogaus subrandintas, ašarom verčia, 

Varpose duoną grobte jis pagrobia: ir grendymas veltui 

Derliaus tikėjos gausaus, ir svirno platūs aruodai. 

Vynuogių sodrias kekes su ilgom šakelėm iškloja, 

Bumbulus su šakomis žaliųjų alyvų išlaužo. 

Puola jis ir galvijus: piemuo ir šunys bejėgiai, 

Kaimenių savo apgint nė jaučiai pikti nevalioja. 
Žmonės išlakstė kur kas ir manė, jog miesto vien mūrai 

Juos nuo pavojaus apgins, kol prie Meleagro pritapo 

Vyrų rinktinių, šlovės įsigeidusių, pulkas nemažas: 

Ir Tindaridai abu, pagarsėję vienas kumštynėm, 

Kitas gi Žirgu, ir pirmu laivu skrajojęs Jasonas, 

Ir Peiritojas drauge su Tesėju, laimingoji pora!?š, 

Testijo sūnūs abu, vaikai Afarėjo — Linkėjas 

Su greitakoju Idu — ir nebe mergaitė Kenėjas, 

Prie jų Leukipas narsus ir ietim garsingas Akastas, 

Ir Hipotojas, sūnus Amintoro Fenikas, Driantas, 

Aktoro sūnūs dvyniai, iš Elidės siųstas Filėjas 

Ir Telamonas su jais, ir tėvas didžio Achilo, 

Čia ir Fereto sūnus, čia ir hiantietis Jolajas, 

Euritionas smarkus ir greičiausias visų Echionas, 

Ir narikietis Lelegas, Hilėjas ir Panopėjas, 

Taipgi Hipasas drąsus ir Nestoras žydinčių metų, 

Hipokoonto sūnai, siųsti iš senųjų Amiklų, 

Ir parasietis Ankajas, ir šešuras čia Penelopės'““, 

Aiškiaregys Ampikidas ir dar Žmonos neišduotas 

Amfiarajas, ir šilo Likėjuj šlovė Atalantė. 


"Tekinta sagė prasta viršuj drabužį jos laikė, 

Be įmantrybių plaukai gi vienu kuodu sušukuoti, 


Žvanga ant kairio peties pakartas drambliakaulio balto 
Dėklas strėlėms, o rankoj kairėj jai kilpinis riestas. 
Šitokia jos apranga, o veidas gi toks, kad galėtum 
Mergišku vyrui vadint ir vyrišku jaunai mergaitei. 

Vos tik išvyčo čia ją, Kalidono herojus iš karto 

Liepsną pajuto širdy ir jos panoro, nors dievas 

Lėmė kitaip. „O, koks laimingas, kurį kada vyru 

Ji išsirinks!“ — pagalvojo. Daugiau nei laikas, nei gėda 

Jam nebeleido: kovos įtemptosios karštis užėjo. 
Snaudžia tanki šimtametė giria, neretinta niekad, 

Už lygumų plačių ir žvelgia laukais į pakalnę. 

Vyrai, atėję į ją, vieni tuoj griebiasi tinklo, 

Atriša saitą šunims kiti, o daugelis ieško 

Šerno pėdų ir nori atrast sau kelią pavojun. 

Buvo didžiulis slėnys, kur plūsdavo nuolat upeliais, 
Lietui praėjus, vanduo. Prikeroję, prižėlę toj baloj 
Karklų ir švendrių lengvų, pelkyno vikšrių liaunųjų, 
Viksvų, vytelių lanksčių, meldų aukštaūgių ir nendrių. 
Šernas pakyla iš ten ir puola į vidurį priešų, 

Baisiai įsiutęs kaip iš debesų koks žaibas išskeltas. 
Kuria, net linksta giria ir lūžta braškėdami medžiai, 
Kliuvę ant kelio. Vyrai sušunka tiktai ir suspaudžia 
Žibančias ietis su iešmais plačiais, atstatytais į priekį. 
Veržiasi tas ir išblaško šunis, kurie tik mėgina 

Jį sulaikyt: staiga pasisukdamas lojantiems smogia. 

Ietis, išskridusi tuoj iš rankos tvirtos Echiono, 
Šernui nekliuvo, o vien teįbrėžė klevo kamieną, 
Greitai po šios kita galbūt galėjus susmigti 
Žvėriui į šoną, jei tiek įsitempęs nebūtų metėjas: 
Nulėkė ji per toli, paleista pagasiečio Jasono. 
„Febe, jei garbę aš tau daviau ir duodu lig šiandien, 
Ietim gerai pakliudyti man leisk“,— Ampikidas maldavo. 
Dievas išklausė maldos, kiek galėjo: šernui pataikė, 
Betgi nesužeidė jo, nes beskrendant iečiai Diana 
Iešmą suspėjo nutraukt, atskriejo vien kotas medinis. 
Pyktis pašoko žvėries, jis užvirė visas kaip žaibas, 
Tvieskia liepsna iš akių, liepsnom alsuoja krūtinė, 
Lygiai kaip skrenda akmuo, kai spriegia jį įtemptas lynas, 
Mūrų tvirtų daužyt ar bokštų, kur pilna kareivių, — 
Lygiai taip šernas mitrus nūn skrenda, puldamas vyrus, 
Ir Pelagoną drauge su Hipalmu partrenkia į žemę 
Dešinio sparno „gale; draugai juos pakėlė prišokę. 
Bet Enesimas, Hipokoonto sūnus, neišvengė 
Mirtino smūgio staigaus: mėginančiam sprukti iš baimės 
Šernas išplėšė pakinklį, ir gyslos tarnaut atsisakė. 

Pilo herojus taip pat gal būtų žuvęs prieš Trojos 

Karo metus!!?, bet, ietim tvirtai pasispyręs į žemę, 


Spėjo įšokti į medį, kurs augo nuo jo netoliese, 
Ir ten iš vietos saugios žiūrėjo į paliktą priešą. 
O tas įsiutęs dantis pagalando į ąžuolą seną, 
Grėsdamas pražūtimi bei užtikrintas ginklo aštrybe, 
Ir Euritido šlaunin panardino riestąją knyslę. 
Tuotarp gi broliai dvyniai, padangių žvaigždėm dar netapę, 
Akį patraukia visų, abudu skrido kaip vėjai 
Sniego baltumo žirgais!!! ir, ietis ore įmosavę, 
Leido iš karto abu, jos zvimbdamos lėkė į šerną. 
Būtų sužeidę tikrai, bet šeriuotnugaris įspruko 
Miško tankynėn, kurion nepralįstų ietis nei žirgas. 
Vijosi jį Telamonas, tačiau iš didžio smarkumo 
Nepastebėjo šaknies ir kniūbsčias griuvo užkliuvęs. 
Šoko Pelėjas jo kelt, Atalantė gi greitąją strėlę 
Spėjo uždėt ant stygos ir paleido iš kilpinio riesto. 
Žvėriui viršuj ausies į sprandą nendrė sulindo 
Ir ištrėkštuoju krauju šerius nudažė raudonai. 
Šūvio sėkmė Meleagrui daugiau nei pačiai šovėjai 
Džiaugsmo padarė: jisai pirmutinis kraują pamatė, 
Pirmas parodė kitiems ir, nestygdamas vietoj, pasakė: 
„Amžiais tau bus šlovė, kurią užpelnė narsumas“. 
Vyrai paraudo visi ir, raginti šokę viens kito, 
Šaukia vien stvertis drąsos, ir ietys suzvimbia iš karto, 
Bet maišaty viens kliudo kitam ir neduoda pataikyt. 
Štai su abipus galąstu kirviu prieš lemtį pašokęs: 
„Vyrai, žiūrėkit, kiek bus pranašesnis vyriškas šūvis 
Už moteriškės, ir man tik iš kelio! — suriko Ankėjas.— 
Savo šarvais Latonos duktė jį pati tegu deng a, 
Bet dešinė mana prieš valią jos šerną nukepins“. 
Taip pasipūtęs arkadas išdidusiom lūpom pasakė, 
Pagriebė rankom abiem aštriai išgaląstąjį kirvį 
Ir pasistiebęs ant pirštų pirmyn visu kūnu pasviro. 
Bet jį pranoksta žvėris ir šokęs iltis suleidžia 
Vyrui į slėpsnas pačias, kur atviras kelias jau mirčiai. 
Vietoj sukrinta Ankėjas, ir kraujas čiurkšlėm pasilieja 
Su viduriais draugėj, kiaurai juo permirksta žemė. 
Ir Iksiono sūnus Peiritojas stojo prieš šerną, 
Iš dešinės tvirtos paleisdamas ietį galingą. 

Tuotarp Egėjo sūnus jam šaukė: „Oi, bėki į šalį, 
Mielas bičiuli, kurs man už gyvybę brangesnis. Iš tolo 
Būki drąsus: karštuolio narsa pražudė Ankėją“. 

Tarė ir vario iešmu apsunkusią ietį paleido, 
Atsivėdėdamas tiek, jog tikslą turėjo pasiekti, 

Bet ją lapota šaka beviršūnio medžio sukliudė. 
Tuosyk Esono sūnus paleido, bet ietį nuo šerno 
Nukreipė jo nelemtis į vargšą skaliką, ir toji 

Pervėrė pilvą kiaurai ir prismeigė šunį prie žemės. 

Tuotarp Oinido ranka paleido greitai dvi ietis: 
Žemėn įsmigo viena, o antroji į nugarą šernui. 
Siautėja piktas žvėris ir sukasi kaituliu vietoj, 
Šniokšdamas drabsto putas ir kraują taško iš naujo. 
Šoka prie jo šaulys, paerzina nirštantį priešą 
Ir po mentim giliai jam žibančią ietį suvaro. 
Džiūgauja vyrai visi, riksmu palydėdami džiaugsmą, 
Dešinę spaudžia karštai nugalėtojui vienas po kito. 
Žemėje tyso žvėris, užimdamas plotą didžiulį, 
Stebisi juo visi ir mano, jog dar pavojinga 
Jį palytėti, bet ietį krauju suvilgo kiekvienas. 

O Meleagras žvėries pražūtingąją galvą prispaudė, 
Koją padėjęs ant jos, ir tarė: „Imk sau, Nonakriete, 
Mano laimikį ir būk manosios šlovės dalininkė“. 

Ir atiduoda jis jai šeriais. pasišiaušusią odą 

Su pražiotais nasrais ir kyšančiom iltim didžiulėm. 

Džiaugėsi ji dovanom, o dar labiau jųjų davėju. 

Ėmė pavydas kitus, ir visas pulkas murmėjo. 

O Testiadai abu''? rankas jau tiesė ir šaukė, 

Kiek tik valiojo gerklė: „Padėki, nedrįsk pasisavint, 
Mergiščia, vyrų garbės ir savojo grožio galybe 
Neapsigauki per daug, kad meile pakvaišęs davėjas 
Kartais nebūtų bejėgis padėt!“ Ir, nieko nelaukę, 
Dovaną atima jai, o jam į dovaną teises. 

Užvirė visas pykčiu sūnaitis Marso! '? ir tarė 
Nesusivaldęs: „Garbės svetimos grobikai, žinokit, 
Kaip ligi veiksmo toli nuo grasos!“ Ir ietį panėrė 
Jis į krūtinę Pleksipui, kuris to sapnuot nesapnavo. 
Tuosyk Toksėjui, kuris nežinojo, ko stvertis, ir geidė 

Kerštą už brolį nugiežt ir brolio likimo bijojo, 
Delsti neleido ilgai ir iešmą, dar šiltą nuo kraujo, 
Ką tik pralieto, krauju giminingu sušildė iš naujo. 


MELEAGRAS 


Eina už sėkmę sūnaus dievų šventovėn Altėja 
Su dovanom ir mato — parneša brolius negyvus. 
Mušasi ji į krūtinę tuojau ir, klyksmo graudingo 
Miestą pripildžius, juodais pakeičia rūbus paauksuotus. 
Kai sužinojo mirties kaltininką, raudojimas baigės, 
Virto vien keršto geismu, ir ašaros gailios nudžiūvo. 
Kai po gimimo sūnaus Testiadė gulėjo pavargus, 
Pagalį seserys trys į liepsnojančią ugnį įkišo!!“ 
Ir, pro suspaustus pirštus likimo leisdamos siūlą, 
Tarė: „Tau metų mes tiek kiek tam medžio šakaliui duodam, 
Šiandien užgimęs sūnau“. Ištarusios šitokią žosmę, 
Deivės išėjo, tuomet gi motina degantį strampą 
Išėmė greit iš ugnies ir vandeniu tyru užliejo, 
Ir jis gulėjo ilgai nuošaliausiam rūmų kamputy. 
Nepražudytas, jis tavo dienas išsergėjo, vaike. 
Močia jį atnešė nūn ir, liepus priskaldyt sakingą 
Glėbį pušies šakalių, liepsnojančią ugnį sukūrė. 
Keturissyk į liepsnas jau mesti lazdą norėjo — 
Keturissyk atitraukė: sesuo ir motina grumias, 
Ir du vardai į skirtingas puses krūtinę jai traukia. 
Daugsyk jai blyško skruostai dėl daromo nusikaltimo, 
Daugsyk ji virė pykčiu ir akys liepsnom žaižaravo. 
Čia iš jos veido matyt, kaip žiauriai kažkam ji grūmoja, 
Čia vėl tikėti gali jai širdį iš gailesčio plyštant. 
Vos nuo širdies kaitros akių išdžiūdavo versmės, 
Ašarų vėl prisitvenkdavo tuoj. Ir lygiai kaip laivas, 
Mėtomas vėjo smarkaus ir prieš vėją plūstančių marių, 
Jaučia galybes abi ir abiem jom lenkias suglumęs,— 
Taip Testiadė dabar tarp jausmų prieštaringų siūbuoja: 
Čia ji rūstybę užgniauš; čia vėl ją kursto užgniaužus. 
Ryžtasi būti galop geresnė sesuo negu močia. 

Ir kad nulenktų krauju genčių artimiausių šešėlius, 


Ji — nedorybe dora: kai ugniakuras įsiliepsnojo: 
„Tedega šiam lauže manasis kūnas!“ — suriko 

Ir su lemties žibintu nuožmiojoj rankoj priėjo 

Prie šermenų apeigoms paskirto aukuro, vargšė. 
„Deivės galingos bausmių, eumenidės, trejetas šventas, — 
Meldžia ji, — savo akis į keršto auką atkreipkit! 

Keršiju ir nedorybę darau, mirtis gi už mirtį, - 
Nusikaltimas už nusikaltimą ir kapas už kapą. 

Lai nedorieji namai į ašarų jūrą nuskęsta. 

Pergale savo sūnaus ir laime džiaugsis Oinėjas, 

Testijas bus be vaikų? Geriau raudokit abudu! 

Vėlės mūs brolių brangių ir ką tik užgesę gyvybės, 
Paslaugą meilės manos ir brangiai kaštavusią auką — 
Atžalą įsčių manų, kurs negandui gimė, priimkit. 
Vargas man! Kur taip skubu? Atleiskite motinai, broliai. 
Užmojui šiam nekyla ranka. Tiesa, užsipelnė 

Nubaustas būt mirtimi, bet man nepatinka baudėjas!!?. 
Tad nesulauks bausmės, liks gyvas ir pergale džiaugsis, 
Pūsis dėl laimės didžios, Kalidono sostą užėmęs, 

Jūs gi šešėliai šalti ir saujelė dulkių tebūsit? 

Ne! To nebus niekados! Težūsta kaltasis, užtraukęs 
Pražūtį tėvo viltims, jo sostui aukštam ir tėvynei. 

Betgi kur močios širdis? Kur šventos gimdytojų teisės? 
Taipgi ir vargas sunkus, per dešimt mėnesių vargtas? 
O, kad mažutis tuomet tu būtum ugny supleškėjęs 

Ir kad aš būčiau tai leidus! Likai per mūsų malonę, 
Mirsi dabar per darbus savus. Imk atpildą savo 

Ir du kartus (kai gimdžiau ir kai nuodėgulį traukiau) 
Gyvastį duotą grąžink ar man pilk kapą prie brolių. 
Noriu aš ir negaliu. Ką daryti? Čia brolių va žaizdos 
Šmėkšo prieš mano akis ir vaizdas baisios žmogžudystės, 
Čia motinystės jausmai ir priedermės gniaužia man sielą. 
Vargšė esu! Skaudu, kad laimėsit, bet, broliai, laimėkit, 
Kad tik paguodą, kurią jums duosiu, galėčiau turėti 

Ir aš pati!“ Ir tuoj nusigręžus nuodėgulį baisų 

Į žaižariausias liepsnas ji drebančia dešine metė. 

Ir pagalys suvaitojo ar tik pasigirdo vaitojąs, 

Ir išsitiesęs ugny, jo imt nenorėjusioj, degė. 

Svilina toji liepsna iš tolo nežinantį nieko 
Nūn Meleagrą, viduj paslaptingą ugnį jis jaučia 
Skrudinant jį, bet vyro dvasia skausmus dar atlaiko. 
Liūdna tik mirt jam niekinga mirtim, nepraliejusiam kraujo, 
Didele laime todėl Ankėjo žaizdas pavadina; 

Pastaru lūpų garsu vaitodamas šaukia jis seną 

Tėvą karšinčių, taip pat ir brolius, ir seseris mielas, 
Žmoną!!“ ir motiną gal. Ugnis padidėja ir skausmas, 
Tuosyk vėl ima silpnėt: drauge jie užgęsta abudu. 

Iš palengvėlio dvasia į vaiskųjį orą pakilo, 

Kal palengva ugnis vis gaubės pelenu baltu. 

Svyra' galva Kalidonui aukštam: ir jaunas, ir senas — 
Liūdi visi, prasti ir didžiūnai ašarom plūsta, . : 
Rauna sau plaukus ir mušas krūtinėn kalidonietės. 
Žiląją galvą ir skruostus senus pelenais apsibėręs, 
Raitosi tėvas asloj ir prailgusį amžių vainoja. 

Motinai matgi ranka, grauždamasi dėl kruvino darbo, 
Bausmę įvykdė, širdin suvarydama durklą plieninį. 
Šimtą burnų su liežuviais mikliais, sugebėjimą didį 

Ir Helikoną drauge nors būtų davęs man dievas — 

Aš seserų graudulingos raudos apsakyt nevaliočiau. 
Grožį pamiršę visai, krūtinės lig mėlynių sau daužo, 
Kūnas pakol ne kape, užgulę krūtinėm jį šildo, 
Lūpomis lyti ir jį, ir kietą jo atilsio lentą. 

Likus vien jo pelenams, prie krūtinių pelenus spaudžia, 
Nebevalioja pakilt jos nuo kapo, apglėbusios laisto 
Ašarom akmenį šaltą, kuriam įrašytas jo vardas, 

Kol Partaono šeimos nesėkmių paragavus lig sočiai, 
Duoda pakilt joms Latonos duktė, išskyrus vien Gorgę 
Su prakilnios Alkmenės marčia ir, plunksnoms išdygus, 
Vietoje rankų visoms ilgiausius sparnus išaugina, 

Kaulo padaro snapus ir paukštėm paleidžia į orą'!'. 


TESĖJO VIEŠNAGĖ PAS ACHELOJĄ 


Priedermę žygy bendram atlikęs, Tesėjas keliavo 
Į Tritonidės tvirtovę, kadais Erechtėjo statytą. 
Kelią pastojęs, ilgai suturėjo patvinęs nuo liūčių 

Kuklią pastogę, srauniais vandenim nepasitikėki: 
Neša drūčiausius rąstus ir akmenis, kliudančius kelią, 
Parita juos šniokšdami. Regėjau, kaip tvartus nuo kranto 
Su gyvuliais visais pagrobia, ir džiaugsmo nė jokio 
Jaučiams, kad jie tvirti, žirgams gi, kad eiklios jų kojos. 
Šitas upokšnis taip pat, sniegams iš kalnų pasruvėjus, 
Daugelį kūnų jaunų srovėn verpetingon panardė. 
Žymiai geriau palaukt, kol upė sruvės kaip sruvėjus 
Savo keliu ir visas vanduo bus grįžęs į vagą“. 

Jam padėkojo Egėjo sūnus ir tarė sutikęs: 
„Tavo svetingais namais, Achelojau, ir patarimais 
Pasinaudosiu mielai“. Ir viskuo jis pasinaudojo. 
Rūmai iš tufo ir pemzos akytos buvo statyti, 
Kur jis įėjo, asloj sužaliavę samanos minkštos, 
Lubos geldutėm plokščiom ir sraigėm rangytom išklotos. 
Kol dvi dalis dienos atmatavo saulė padangėj, 
Tysojo krasėj minkštoj Tesėjas ir žygio bičiuliai. 
Čia Iksiono sūnus, o ten troidzenietis Lelegas, 
Vyras narsus, smilkiniais jau balta šarma nutaškytais, 
O ir kiti, kuriems akarnanų upės valdovas 
Teikėsi. garbę suteikt, garbingu svečiu apsidžiaugęs. 
Nimfos, nelaukę ilgai ir kojas basai nusiavę, 
Paruošė vaišių stalus, o juos atitraukę po valgio!!“, 
Vyną su perlų taurėm pastatė. Tuomet gi pažvelgęs 
Į vandenų plotus, patraukusius akį, Tesėjas 
Klausti pradėjo: „Kas čia per vieta (pirštu ją parodė) 
Ir kuo vardu sala, beje, ne viena dar, atrodo?“ 

Upės valdovas į tai atsakė: „Ką regit — ne viena: 
Penketas ten salų, ribas jų uždengia tolumas. 
O kad Dianos darbais, už panieką jai padarytais, 
Nesistebėtum per daug, dėl salų aš tau pasakysiu: 
Kaltos najadės dėl to. Jos dvidešimt veršių aukojo 
Ir, nepagerbę manęs, šokius dainuodamos šoko. 
Aš įsiutau ir, tiek vandenų, tiek rūsčio priplūdęs, 
Girią nuo girių bemat ir dirvą nuo dirvų atplėšiau. 
O su Žeme ir nimfas, mane prisiminusias tuosyk, 
Suverčiau į verpetus. Ir marių, ir manosios vilnys 
Tvirtą žemyną dalim padalino ir jų tiek pridarė, 

Kiek vandenų platumoj tu šiandien matai Echinadžių. 
Betgi, kaip pats matai, viena ten toli atsiskyrus 

Širdžiai miela sala, jūreiviui ji — Perimelė. 

Ją pamylėjęs kadais aš atėmiau mergišką garbę. 

To Hipodamas, jos tėvas, pakęst negalėdamas, jūron 

Ją nuo aukštos uolos įstūmė, kad gautų sau galą. 
Plaukiančią stvėriau aš ją ir tariau: „O tu, kuriam burtas 
Lėmė valdyt srauniąsias bangas ir trišakį davė, 


Kurs mūs kelionę baigi, į kurį mes tekame visos, 


Tėve Neptūne, ateik ir teikis maldos išklausyti. 

Ją aš nuskriaudęs nešu, bet jei Hipodamas, jos tėvas, 
Būtų teisingas, švelnus ar nors ne taip baisiai nedoras, 
Pasigailėti dukters ir mums dovanoti turėtų. 

Ranką pagalbos ištiesk: ji skęsta per tėvo griežtumą, 
Vietą, Neptūne, jai duok ar iš jos vieta tesidaro“. 

Ir ją suspaudžiu glėby. Man linkteri marių valdovas: 
Pritaria ir tuo mostu sujudina vandenis savo. 

Nimfa labai nusigando, bet plaukė, o josios krūtinė 
Krupčiojo be paliovos, vos aš prisiliesdavau rankom. 
Taip belytėdamas ją, pajutau, kaip kūnas kietėja, 
Virsdamas juoda žeme ir giliai paslėpdamas širdį. 
Nebaigiau žodžio — ir štai mane plaukiantį apglėbė žemė: 
Taip iš pakitusio kūno sala vandenyne išdygo“. į 


FILEMONAS IR BAUKIDĖ 


Upė nutilo galop. Visus nutikimas baisusis 
Sukrėtė. Bet Iksiono sūnus, dievų paniekėjas 
Ir netašytas stuobrys, iš tikinčių juokės ir sakė: 
„Daiktus nebūtus sakai, Achelojau, per daug tau galingi 
Rodos dievai, jei duotą pavidalą gali atimti“. 

Baisiai nustebo visi ir su žodžiais tokiais nesutiko. 
O pirmutinis Lelegas, žmogus pagyvenęs ir rimtas, 
Šitaip prabilo: „Dangaus galybės tu neišmatuosi, 
Galo jai nėr, 1 ko tik dievai panorėjo — įvykdys. 
Kad abejonių mažiau tau būtų — prie ąžuolo liepa 
Frigijoj ant kalvos nūn siena apmūryti auga. 

Vietą mačiau aš pats, Pitėjo pasiųstas kartą 
Pasižiūrėti šalies, kur seniau viešpatavo Pelopas!'!?. 
Ežeras telkšo dabar, kur žemių gyvenamų būta, 
Šiandien ten peris narai ir aibė kragų pelkinių. 
Kartą keliavo tenai, mirtingais žmonėm pasivertę, 
Tėvas Jupiteris ir su savąja lazda Atlantidas. 
Šimtą namų apėjo dievai ir prašė nakvynės — 
Šimto namų sklendė užšauta. Viena tik lūšnelė 
Priėmė juos į šiaudų ir pabalio nendrių pastogę. 
Baisiai maža, bet joj meilinga senutė Baukidė 
Ir vienametis su ja Filemonas jauni susirišo, 
Joj ir paseno abu ir neslėpė savo neturto, 


„Kentė be apmaudo jį, ir lengvas jis jiems pasidarė. 


Skirtumo jokio nėra čia klaust šeimininko ar tarno: 
Jiedu šeimyna visa — ir vykdo, ir liepia tie patys. 
Taigi kai šiuos namučius dangaus valdovai pasiekė 
Ir pro duris žemutes, palenkę galvas, įėjo, 
Kojas pailsint paprašė ir suolą pastatė senelis, 
O rūpestinga Žmona jiems patiesė maršką švarutę 
Ir, židiny, karštuos pelenuos, pasirausus, žariją 
Randa iš vakardienos, žievės padžiovintos ir lapų 
Prideda ir kvapu dusulingu įpučia ugnį, 
Neša pušinių skalų ir sausų žagarų iš pastogės, 
Smulkina juos šipuliais ir kaičia nedidelį puodą. 
Tuosyk nuvalo daržoves, kurių priaugino jos vyras, 
Daržą palaistęs kasdien. Dabar jis šakėm dvipirštėm 
Suodiną kumpį svečiams nuo gegnės juodos nukabina, 
Šventėm tausotą lig šiol, ir, jo gabaliuką atkirtęs, 
Deda į puodą, idant vandeny kunkuliuotų ir virtų. 
Tuotarp laukimą svečiams sutrumpinti pokalbiu stengias, 
Kad nereikėtų jiems nuobodžiauti, kabina nuo vagio 
Geldą skroblinę, kuri už ąsos kabojo ant sienos, 
Pripila šilto vandens ir kviečia svečius išsimaudyt. 
Purtina čiužinį jiems, meldų minkštutėlių prikimšę, 
Kloja jį lovon praston, karklinėm kojom ir šonais, 
Marška užtiesia gražia, kurią tik šventąją dieną, 
Būdavo, kloja seniau, ir toji pigi, jau palaikė, 
Ir raudonuoti prieš ją nereikėjo lovai karklinei. 
Tuosyk prisėdo dievai. Pasikaišiusi, virpančiom rankom 

Stalą pastato svečiams, viena jo koja trumpesnė. 
Šukė pailgina ją, o kai nelygumą pataisė, 
Kvepiančiom mėtom tada jį visą dailiai nušveitus, 
Deda dvispalvių alyvų, kadais dovanotų Minervos, 
Ir pritaisytų vaiskiam skiediny sedulų rudeninių, 
Trūkžolių su ridiku bei pieno, gerai surauginto, 
Ir nekarštuos pelenuos keptų iš lengvo kiaušinių. 
Indai moliniai visi. Paskiau pastato kraterą, 
To pat sidabro, gražiai išrašytą, ir porą bukinio 
Medžio taurių, kurių vidurys vašku geltonavo. 
Dar valandėlė — ir valgiai karšti atkeliauja iš krosnies. 
Vynas, gal metų dvejų, šalin pasitraukia nuo stalo 
Ir, pastatytas asloj, užleidžia pagardui vietą: 
Čia riešutai ir figos drauge su raukšlėtom datulėm, 
Slyvos, krepšys su kaupu minkštų obuolių gardžiakvapių 
Ir priraškytos šviežiai it purpuras vynuogių kekės. 
O vidury kaip saulė korys. Veidų atvirumas 
Ir nemeluotas širdies vaišingumas pagardino viską. 
Pastebi greitai abu, jog tieksyk semtas krateras 
Pats prisipildo kaskart ir vynas gausėja savaime. 
Apima baimė dėl to juos abudu, tiesia į dangų 
Ir Filemonas rankas, ir Baukidė ir meldžia širdingai, 
Prašo atleisti, kad jie nesirengę ir vaišės taip kuklios. 
Buvo namuos žąsis, sodybos vienintelė sargė, 
Šoko senutė dabar jos pjaut svečiams nemirtingiems. 
Nepaslankius senius privargina ta greitasparnė, 
Jos nepagauna ilgai ir nusikamavę pamato 
Nūn ją po kojom svečių, ir tie jos pjauti neleidžia. 
„Esam dievai, — pasako.— Bausme užtarnauta kaimynai 
Savo kaltybes nuplaus. O jums bus leista išlikti 
Negando nepaliestiems, tik meskite savo pastogę, 
Sekite mūsų pėdom ir kopkit į kalno viršūnę 
Draug su mumis“. Paklauso abu ir koja už kojos 
Slenka stačiu šlaitu, lazda ramstydamies sunkiai. 
Iki viršūnės dar tiek, kiek strėlė, šautoji iš lanko, 
Gali nuskrist: atgręžia akis ir mato, jog viskas 
Balon paskendę gilion, vien jų trobelė bestovi. 
Kolei jie stebis abu, kol rauda savo kaimynų, 
Toji sukrypus, sena, vos jiedu talpinus lūšnelė 

Virsta šventove gražia: paramsčių vietoj kolonos, 
Auksu pagelsta šiaudai, asla marmurais apsidengia, 
Durys dailiais raižiniais, o stogas net Žėri nuo saulės. 
Tuokart Saturno sūnus atvėrė lūpas ir tarė: 

„Geras seneli ir jo verta moteriške, sakykit, 

Ko pageidausit dabar?“ Su žmona trumpai pasitaręs, 
Bendrą sprendimą dievams už abu Filemonas pasakė: 
„Prašome leisti mums būti žyniais, prižiūrėti ir saugot 
Jūsų šventovę, o kad jau metus mes varom vienodus, 
Mus valanda viena teužmigdo, idant neregėčiau 
Laužo mielosios Žmonos, o ji gi manęs neraudotų“. 

Norai įvykdyti jų: sargai šventyklos jie buvo 
Duotas gyventi dienas. Bet metai sveikatą pakirto, 

Ir, kai prie laiptų šventų stovėdami sykį minėjo 
Negandas vietų šitų, Baukidė staiga Filemoną 

Gaubiantis lapais žaliais, o šis — Baukidę pamatė. 

O kai abiem virš galvų sužaliavo ištįsus viršūnė, 

Tuosyk jie vienas kitam: „Sudieu tau, užvade mielas“, — 
Ištarė vienu kartu, ir žalios šakutės užklojo 

Veidus abiem, ir dabar dar Tianos gyventojas rodo, 

Kur du kamienai greta iš jųdviejų kūnų išaugo. 

Visa tai žmonės rimti, be reikalo jokio meluoti, 
Pasekė man kitados, be to, nusvarintas vainikų 
Medžių šakas mačiau ir savą pridėjau ištaręs: 

„Lai jus globoja dievai, garbė tam, kas moka pagerbti“. 


ERISICHTONAS 


Paveikė baisiai visus ir pasaka, ir jos sekėjas, 

Ogi labiausiai Tesėją, kuriam įsigeidus išgirsti 

Darbus dievų nuostabius, Kalidono upės valdovas'?? 
Parėmė galvą ranka ir tarė: „Kartais, galiūne, 

Kinta pavidalas kam ir toks amžinai pasilieka. 
Kartais gi gali kai kas pavidalą keisti ne sykį, 

Kaip tu, kurs žemę glėbi, gyventojau marių Protėjau. 
Kartais juk regi tave kaip žmogų, o kartais kaip liūtą, 

Čiagi tu šernas smarkus, o čia gyvatė, kurios taip 
Bijo visi, čia vėlei, žiūrėk,— tu jautis raguotas. 
Akmeniu lygiai gali ir medžiu pasirodyt ne kartą. 
O kai kada tyrų vandenų pamėgdžioji veidą, 
Būni upe, kai kada gi ugnim ir vandenio priešu. 
Ir Autoliko žmona, iš Erisichtono užgimus!?!, 
Turi tą galią. O jos gi tėvas Žinot nenorėjo 
Valios dievų ir nepagerbė jų smilkalais gardžiakvapiais. 
Maža dar to: kirviu jis palietęs, sako, Cereros 
Šventą giraitę ir taip išniekinęs seną jos alką. 
Ąžuolas augo jame šimtametis, kaip milžinas tvirtas, 
Vienas — didžiulė giria. Su daug kaspinų ir vainikų, 
Su atminimo lentelėm, kad buvo maldų išklausyta. 
Tuūkstančius kartų po juo driadės ėjo ratelio, 
Tukstančius kartų viena prie kitos, susiėmę už rankų, 
Storį matuodavo jo ir penketą kartų reikėjo 
Imti po uolektis tris!?2, giria gi po juo teatrodė 
Gal ne didesnė nė kiek kaip smilgų kuokšta prieš girią. 
Betgi dėl to Triopo sūnus nuo jo nesulaikė 
Kirvio ir liepė tarnams „tą šventąjį milžiną kirsti, 
O kai pamatė, kad jo įsakymą vykinti delsia, 
Kirvį ištraukė vienam ir suriko, nedorėlis, rūsčiai: 
„Nors man ir deivė pati, ne tik numylėtinis deivės 
Būtų jisai, bet žemę pašluos jo žalioji viršūnė!“ 
Tarė ir kirvį, piktai užsimojęs, suvarė kamienan. 
Lapais sudrebo ir net suvaitojo ąžuolas senas. 
Lapai pradėjo tuojau ir gilės nebrendusios gelsti 
Ir geltonumas blyškus plačiąsias šakas jo nudažė. 
Kai nedoroji ranka jo kamiene žaizdą padarė, 
Iš prakirstos žievės pasipylė kraujo upelis, 
Lygiai kaip srūva jisai iš nukirsto sprando galingo 
Jaučiui, kada jį, aukot atvedę, prie aukuro pjauna. 
Siaubas pagavo visus, ir vienas iš jų pamėgino 
Piktadarystę sudraust ir kirvio smūgius sulaikyti. 
„Imki štai atpildą sau už gerą širdį!“ — Tesalas 
Tarė, pažvelgęs piktai, ir atgręžė kirvį į žmogų. 
Tam nuriedėjo galva, o kirvis vėl grįžo į medį. 
Tuosyk iš medžio vidaus pasigirdo balsas graudingas: 
„Aš, čia, Cecerai mielam ąžuole, gyvenanti nimfa, 

Pranešu tau mirdama: bausmė už darbus tavuosius 
Laukia čia pat ir bus atmoka už mūsų žuvimą“. 

Varo toliau sau darbą jisai, ir medis, palaužtas 
Kirčių be skaičiaus ir dar patrūkėtas virvėm į šoną, 
Griuvo ir savo svoriu daugybę miško išlaužė. 

Girių ir savo žūties mirtinai nusigandę, driadės, 
Seserys vienos kitoms, juodais gedėjimo rūbais 
Erisichtonui bausmės, pas Cererą atėjusios, prašo. 
Ta sutikimo ženklan joms linkteri galva gražiąja, 
Net suvilnija laukai, pribrendusiom varpom apsunkę, 
Ir jį nubaus bausme, kuri pagailą gali sužadint, 

Jei dar kieno pagailos nebūtų darbais jis praradęs: 
Jį pražudys mirtinuoju Badu. Bet kreiptis į Badą 
Deivė negali pati (likimas neleidžia Cererai 

Būti drauge su Badu). Dievybes kalnų prisiminus, 
Ji oreadę sutinka laukuos ir sako jai šitaip: 

„Vietą žinau tolimos ledinuotos Skitijos šone. 
Žemė ten baisiai liūdna, bergždžia, be medelio, be vaisiaus. 
Stingdantis Speigas tenai, Šiurpulys ir Blykšmas gyvena 
Su liesakūniu Alkiu. Į šventvagio nuožmią krūtinę 
Liepki įsėlinti jam paslapčiom. Lai atsargos gausios 
Jo neįveiks, lai mano jėgas jis dvikovoj viršys. 
Kelio tolumo tau nėr ko bijoti. Paimki vežimą, 
Slibinus imki ir juos brizgilais valdyki padangėj“. 
Davė jai viską, 0 ji, vežimu pasikėlus į orą, 
Skitijon atlekia greit, kauburiuoto kalno viršūnėj 
(Jį Kaukazu vadina) angis paleidžia iš jungo 

Ir akmenuotam lauke pamato ieškomą Alkį 

Pešant nagais ir dantim vos kyšančią žolę retutę. 
Akys įdubę, plaukai pasišiaušę, veidas išblyškęs, 
Lupos užžėlę, seniai nepravertos, ryklė gargažėta, 
Oda suskirdus, šiurkšti, pro ją viduriai prasišviečia, 
Kaulai gi kaip šakaliai pro strėnas sulenktas kyšo, 
Pilvo nėra, tik pilvo vieta, krūtinė sakytum 

Kabo ore, ją grobai vieni prie stuburo riša, 

Tik sąnariai stori iš liesumo ir kelių girnelės 
Pupso išputę, toli išsišovę užkulniai barkšo. 

Jam oreadė iš tolo (artyn mat prieiti nedrįso) 
Persakė deivės žodžius ir, tik valandėlę užtrukus, 

Nors ir stovėjo toli, nors čia neseniai teatskriejo, 
Jau pasijuto labai alkana ir, anginus vadžiom 
Greitai pagręžus atgal, į Hemoniją lėkė padangėm. 
Badas Cereros žodžius, nors priešas didžiausias per amžius 
Būdavo jos darbams, įvykdo ir, atvežtas oru | 
Į palieptuosius namus, nelaukdamas nieko, įžengia 
Šventvagio menėn aukšton ir miego suglebintą visą 
(Metas mat buvo nakties) jį rankom abiem apkabina, 
Smelkiasi vyro vidun, padvelkia pro burną ir gerklę 
Tiesiai krūtinėn ir gyslų takais atvaro jam alkį, 
O pavedimą atlikęs, derlingąją šalį palieka 
Ir į neturto namus ir savo kraštą sugrįžta. 
Miegas, atskridęs lengvai, švelnučiais sparnais tebeglosto 
Erisichtoną, ir jis jau užkandžio prašo per sapną. 
Mala tuščiai žandais, į dantų barškina dantį 
Ir susapnuotu valgiu ramybės gerklei neduoda, 
Rydamas orą tiktai apgaulingo užkandžio vietoj. 
O kai praėjo miegai, jį noras valgyti žudo, 
Goduliu gori gerklė ir vidurius raižo it peiliais. 
Viską suvalgytų jis, ką jūra, Žemė ir oras 
Gali pateikt, ir skundžias alkiu prie stalo apkrauto. 
Valgių krūva, ir valgyt jam duok: ko miestui didžiausiam, 
Ko tūkstantinėms minioms užtektų — vienam nepakanka, 
Ir kuo daugiau jis kemša pilvan, tuo noras didesnis. 
Kaip vandenynas, sroves iš žemės visos paviliojęs, 
Sotus nėra vandenų ir čiulpia upes tolimiausias 
Ir kaip godūnė ugnis niekados neatmeta kuro, 
Ryja be skaičiaus pliauskas, ir juo tu didinsi krūvą, 
Juo ji daugiau reikalaus: gausa išugdo godumą, — 
Lygiai taip maistas dabar: ir kemša, ir vis reikalauja 
Erisichtono bedievė burna, ir valgis jam daros 
Valgymo priežastimi, ir skrandis vis tuščias ir tuščias. 
Jau išeikvojo seniai per kiaurą pilvą ir alkį 
Protėvių krautus turtus, bet valgyti noras prakeiktas 
Nesumažėjo nė kiek, nenumaldomas alkis jam gerklę 
Degina vis įkyriau, bet sukimšta viskas į pilvą, 
Likusi vien duktė, verta ne šitokio tėvo. 
Tuosyk iš skūrdo ir ją parduoda, bet ji aukštakilmė, 
Verge nebus, rankas tad virš marių ištiesia ir meldžia: 

„Gelbėki nuo šeimininko, Neptūne, kurs mano mergystę 
Paėmei sau dovanų“. Mat Neptūnas tai buvo padaręs. 
Dievas išklausė maldos: čia pat, akyse šeimininko, 
Vejančio ją iš paskos, jai duoda išvaizdą naują, 
Žvejo drabužiais prastais ir vyrišku veidu pridengęs. 
O šeimininkas tuomet, akim netikėdamas, tarė: 
„Meškerę laikąs žūkly, paslėpusis kablį po slieku! 
Jūra tegu tau būna rami ir žuvys patiklios, 
Kablio tegu nepajus nė viena, kol nepervertos žiaunos. 
Kur ta mergaitė, sakyk, kur čia stovėjo ant kranto, 
Taršomais vėjo plaukais, užsimetus menką drabužį? 
Šičia ją stovint mačiau, ir štai jos pėdos prapuolė“. 
Matė Mestra, jog taip susiklostė per dievo malonę, 
Ir džiaugdamasi, kad jos ją pačią klausia, atsakė: 
„Prašom atleisti, svety, aš niekur nuo duburio šito 
Neatitraukiau akių, į darbą įnikęs be galo. 
O kad mažiau abejotum, sakau: vandenynų globėjas 
Taip tegu padeda man, kaip šioj pakrantėj nebuvo 
Nieko lig šiol be manęs — nei vyro, nei moteriškės“. 
Tas patikėjo, pasuko atgal ir apgautas nuėjo, 
Mindamas pėdas smėly. O ji atvirto kuo buvus. 
Tėvas, pajutęs, kad kūnas dukters taip gali mainytis, 
Ją vergvaldžiams parduoda nesyk, o toji sugrįžta, 
Vandeniu virtus, paukščiu ar mykiančiu jaučiu, ar elniu, 
Ir taip apgaulės keliu maitina tėvą besotį. 


? O kai galinga liga, sunaikinus, kas valgoma, viską, 


Ėjo kas kartą sunkyn, vis naujo ieškodama peno, 
Sąnarius savo, dantim įsikąsdamas, ėmė draskyti 
Ir taip, naikindamas juos, nelaimingą kūną penėjo. 

Ko aš gaištu su kitais, kai galią kūnui kaityti 
Pats, jaunikaiti, turiu, tik pavidalų skaičius ribotas. 
Kartais aš toks kaip dabar, o kartais angis susiraičius, 
Kartais kaip vadas bandos iš ragų semiuosi stiprybę — 
Taip, kol galėjau, — iš jų! O šiandien kakta jau be vieno 
Iešmo, kaip pats tu matai“. Ir sakytojas čia atsiduso. 

ACHELOJO IR HERKULIO DVIKOVA 


Ko gi jis dūsauja taip ir baužas dėl ko pasidarė, 
Klausia Neptūno sūnus, o jam Kalidonijos upės 
Dievas, sau nendrėm žaliom pasipuošęs plaukus, atsakė: 
„Pareigą liūdną dedi, nes kas gi, varžovui prakišęs, 
Kovą minėti norės? Tačiau apsakysiu aš viską. 
Gėdos ne tiek pralaimėt, kiek garbės į dvikovą stoti, 
Ir nemaža šlovė man, tokį turėjus varžovą. 
Rasi ir tavo ausis bus kartais pagavusi vardą 
Dejaneiros tokios, — kadais, kaip rinktinei gražuolei, 
Piršos ir vienas kitam pavydėjo aibė jaunikių. 
Taigi ir aš, į namus pageidaujamo uošvio atėjęs: 
„Žentu mane,— pasakiau,— tu rinkis, sūnau Partaono“. 
Piršosi jai ir Alkidas, kiti nesirungė su mudviem. 
Šešuru patį Jupiterį duosiąs ir kraičio pridėsiąs 
Žygdarbių šlovę drauge su įvykdytais pamotės norais'??, 
Aš gi tariau: „Negarbė, jei lenkiasi dievas mirtingam 
(Jis dar nebuvo dievu),— mane, kaip viešpatį upių, 
Per karalystę tu savo regi sruvenantį vingiais. 
Būsiu tau žentas, be to, ne siųstas iš svetimo krašto!““, 
O su tavim giminė ir dalis tau tekusių plotų. 
Jeigu tik kliūtis nebus, kad mane karalienė Junonė 
Mėgsta begal ir žygių atlikt neturiu aš už bausmę!“?. 
Kaip tu giries, Alkmenės sūnau,— tau Jupiteris tėvas. 
Betgi arba netikras jis tau, ar tikras per kaltę. 
Sieki sau tėvo per močios nešlovę, todėl pasirinki, 
Kas tau geriau: nebūti sūnum Jupiterio didžio 
Ar pripažint, kad žemėj esi atsiradęs per gėdą“. 
Nebaigiau žodžio sakyt, ir pykčiu užviręs Alkidas 
Meta žodžius kelis: „Ranka man geriau, ne liežuvis. 

Kad tik laimėčiau ginklu, o pergalę žodžių sau imki“. 
Ir pasirengia tuoj pult. Išdidžiai taip kalbėjau, man gėda 
Trauktis atgal: mečiau nuo kūno žaliąjį rūbą 


„Ir atstačiau rankas, atkišdamas kumščius į priekį. 


Įrėmiau kojas tvirtai ir visas pasiruošiau kovai. 

Dulkių pasėmęs geras rieškučias, jis mane apibėrė!?“. 
Pats gi pagelto taip pat, geltonu smėliu apipiltas. 

Jis čia už sprando mane, čia už kojų vikriųjų man stveria 


:Ar tik atrodo stveriąs — iš pusių visų pamėgina. 


Mano sunkumas mane apsaugo, ir puola jis veltui, 
Lygiai kaip uolą, kurią, pasiutiškai šniokšdamos, bangos 
Stengias nugriauti, o ta sau stovi, nes svoris ją saugo. 
Traukiamės truput atgal ir puolam viens kitą iš naujo, 
Spiriamės žemės tvirtai, daugiau nesitraukt pasiryžę. 
Kelį su priešo keliu sudūręs ir priekin pasviręs, 
Pirštais sugniaužiau pirštus, kakta gi mygau jo kaktą. 
Lygiai taip jaučiai tvirti, regėjau, rungias ne kartą 
Plotuos ganyklų plačių už karvę, bandoj pranašiausią, 
Atpildą, vertą kovos, o kaimenė žiūri ir dreba 
Iš nežinios, katram duos pergalė valdžią paimti. 
Triskart mėgino atstumt Alkidas mano krūtinę 
Be pasekmės jokios, nes aš jį spaudžiau galingai, 
Kol, man atnėręs rankas, iš veržiančio glėbio ištrūko 
Ir, pastūmėjęs kažkaip (teisybę turiu pasakyti), 
Šonu pasuko mane ir nugarą sunkiai prislėgė. 
Ar patikėsit, ar ne, daiktais nebūtais nesigirsiu — 
Rodės, jog kalnas sunkus mane prispaudė užgriuvęs. 
Vos tik, įspraudęs rankas, pasruvusias prakaito upėm, 
Spėjau atplėšt nuo krūtinės kaip geležį tvirtus jo gniaužtus, 
Puola uždususį vėl ir, jėgų atgauti neleidęs, 
Stveria už kaklo mane. Tuomet (nebėra ko begintis) 
Paliečiau žemę keliu ir burna prisiliečiau smėlio. 

Likęs mažesnis jėgom, aš savo gabumų stveriuosi 
Ir išnyru iš jo, į anginą ilgą pavirtęs. 
O kai, didžiuliais lankais ir kilpom rangydamas kūną, 
Šnypšti siaubingai ėmiau ir dvišaką virpint liežuvį, 
Tik pasišaipė iš mano klastos Tirintietis ir tarė: 
„Aš dar lopšy angis įveikti valiojau be vargo. 
Nors gyvates kitas, Achelojau, tu ir nuveiktum, 

Bet kelinta dalis tu būtum hidros Lerniškės? 
Ta nuo žaizdų ir buvo gaji: iš galvų viso šimto 
Nenuriedėjo šalin nė viena nepalikusi vaisiaus — 
Dygo dvi naujos tuojau ir sprandas darės tvirtesnis. 
Nors tų galvų kaip šakų priaugo iš kraujo pralieto 
Ir ji didėjo nuo to — aš perskrodžiau ietim įveikęs. 
Kaip tu manai, kas bus iš tavęs, kurs, angim apsimetęs, 
Svetimo ginklo stveries ir svetimu kailiu dangstaisi?“ 
Ir su šiais žodžiais kaklan prie gerklės pirštus man suleidžia. 
Dusti ėmiau, nes gerklę jis man sugniaužė kaip replėm. 
Vos užkišau pirštus ir stengiaus išlaisvinti kaklą. 
Bet nugalėtam ir taip dar trečias pavidalas liko — 
Jaučio smarkaus, tad juo pasivertęs stoju į kovą. 
Jis iš kairės tuomet į pagurklį man ranką sugrūdo, 
Spurdantį tempia atgal ir, galvą žemyn man palaužęs, 
Smogia į žemę ragais ir mane partiesia ant smėlio. 
Bet negana ir to: man kairįjį ragą nuplėšė 
Jo dešinė nuožmi ir kaktą baužą padarė. 
Jį, obuolių ir žolynų kvapių prikrovę, najadės 
Pašventė, ir geraširdė Gausa per jį praturtėjo!27“, 
Pabaigė jis. Dianos būdu pasikaišiusi nimfa, 
Ūkio tarnaičių viena, per sklastymą plaukus paleidus, 
Įžengė menėn tuomet ir atnešė rudenį visą — 
Užsigardžiuot obuolių gausybės ragą prikrovus. 
Brėško diena ir, pirmiems spinduliams atsitrenkus į kalnus, 
Kilo kelionėn svečiai, kol upė nurims, nebelaukę, 
Kolei ji tykiai sruvens ir vandenys, baigę nuslūgti, 
Senąją vagą suras. Achelojas į gelmenis galvą 
Su numuštuoju ragu ir kaimietišku veidu panėrė. 


NESAS 


Tos puošmenos praradimas labai Acheloją prislėgė. 
Šiaipgi jis sveikas visai ir galvos nedidelę kliaudą 
Karklo šakelėm žaliom ar paupio nendrėm pridengia. 


"O prisvilimas prie tos mergaitės tave gi pražudė, 


Nesai drąsus, į nugarą kliudė strėlė lengvasparnė. 

Grįždamas su jaunute pačia į prosenių mūrus!?š, 
Prie Eveno sraunaus Jupiterio vaikas atėjo. 
Upė nuo liūčių žiemos patvinusi buvo kaip niekad, 
Sukos verpetais giliais ir kelio nebedavė niekam. 
Prie jo, drąsaus dėl savęs, tik ieškančio žmonai pagalbos, 
Žinantis puikiai brastas stipruolis Nesas prieina. 
„Ji aname krante atsistos per paslaugą mano, 
O tu, Alkidai, į savo jėgom juk perplauksi“,— sako. 
Bijančią upės ir jo, išblyškusią visą iš baimės, 
Ryžtasi Nesui pavest Alkidas kalidonietę. 
Pats su visa strėline ir liūto kailiu svariuoju 
(Kilpinį su vėzdu jis permetė tiesiai per upę), 
Garsiai surikęs: „,„Upes nugalėsiu, jei kartą pradėjau!“ — 
Nesusvyruoja ir, kur be smarkesnių verpetų bus upė, 
Vietos neieško, ir nešt vandenims pasiduoda be baimės. 
O kitame krante pasiimdamas permestą lanką, 
Balsą išgirsta Žmonos ir, norinčiam naštą paglemžti, 
Nesui užrinka piktai: „Kur tuščias kliovimasis kojom 
Neša, smarkuoli, tave? Palauki, Nesai dvilytis! 
Sakoma tau: klausyk ir, kas svetima, to nesisavink! 
Jei neturi tu man pagarbos, nors tėvo tekinis 
Uždraustą meilę tau šią sulaikyt ir atšaldyt galėjo'??. 
Tu nepaspruksi vis tiek, nors kliaunies žirgo kanopom. 
Aš pasivysiu šūviu, ne greitybe“. Ir pastarą žodį 
Paremia veiksmas: strėlė paleistoji per nugarą bėgliui 
Sminga kiaurai, ir vąšas aštrus pro krūtinę išnyra. 
O kai ištraukė gi ją, pro abidvi žaizdas pasipylė 
Kraujo srovė, su hidros Lerniškės nuodais susimaišius. 
Nesas pasisemia jo. „Be keršto už mirtį nemirsiu“,— 
Taria jis savo širdy ir, karšto kraujo primirkęs, 
Duoda mergaitei drabužį, kaip meilės pakurstymo vaistą. 


DEJANEIRA 
Laiko po to praslinko nemaž, ir Herkulio didžio 
Žygiai nuskambo plačiai ir pamotės pyktį nutildė. 
Rengėsi auką sudėt Kenėjos Jupiterio garbei, 

Grįžęs laimingai namo po Oichalijos mūrų griuvimo, 
Kai Paskala plepi, per melus iš mažo kupstelio 
Virstanti kalnu, tavąsias ausis, Dejaneira, pasiekia: 
Amfitriono sūnus karštai prisvilęs prie Jolės. 
Mylinti kaip netikės? Ir Veneros naujos nusigandus, 
Puolė į ašaras tuoj ir stengėsi, vargšė, nuplauti 
Sielvartą savo jomis, pakol atsigodusi tarė: 
„Ašaros ką bepadės? Dėl jų varžovė tik džiaugsis. 
Bet ji ateis. Reikės tad skubėti ir pasitvarkyti, 
Kol nevėlu ir kolei ne ji dar miega prie vyro. 
Man aimanuot ar tylėt? Gal grįžt Kalidonan ir mirti? 
Trauktis iš kelio ar gal pasipriešint? Kitko nelieka. 
Kas gi, jei taip, atsiminus, jog aš tau sesuo, Meleagrai, 
Stverčiausi žygio baisaus ir parodyčiau, Jolę pasmaugus, 
Ką iškęstoji skriauda ir moteries skausmas pajėgia“. 
Ieško mintis įvairiopų kelių ir daiktu geriausiu 
Laiko jam rūbą nusiųst, kur Neso kraujo primirkęs, 
Idant naujų spėkų suteiktų užgęstančiai meilei. 
Nieko nežinančiam Lichui, pati neištyrus, ką duoda,— 
Ašaras duoda savas ir prašo, vargšė, meilingai 
Dovaną vyrui įteikt Nežinodamas ima herojus 
Ir ant pečių nuodus užsivelka Lernos gyvatės. 
Vos supleveno liepsna, jis smilkalą beria ir meldžias, 
Vyno po to iš dubens į marmuro aukurą lieja, 
Bet ir galingi nuodai nuo ugnies atsileido įkaitę 
Ir nutekėjo plačiai per visą Herkulio kūną. 
Kolei įstengė, sukandęs dantis nevaitodamas kentė, 
O kada skausmas pranoko jėgas, jis aukurą metė, 
Ir jo galingi šauksmai nuskriejo Etės pušynais!??. 
Bando, nelaukęs ilgai, nuplėšt pražūtingą drabužį. 
Plyšta ir jis, ir oda su juo (šlykštu pažiūrėti) 
Vietomis ant sąnarių, nudrėkst nesidavusi, karo, 
Vietomis kaulus stambius ir gyvas mėsas atidengia. 
Kraujas, karštų nuodų įkaitintas, verda ir šnypščia 
Kaip geležis kieta, žaizdre lig baltumo įkaitus, 
Kai vandenin šaltan ūmai panarina ją kalvis. 
Skausmui galo nėra: liepsna į paširdžius siurbias, 
Svyla spragsėdamos gyslos ir, nuo tų nuodų paslaptingų 
Baigiant sutirpt viduriams, rankas į dangų ištiesęs: 

„Soti būk mano skausmų, dukterie Saturno! — sušunka.— 
Sotinkis ir iš aukštybių žiūrėk, beširde, į kančią, 
Žvėrišką širdį gaivink! O jei ir priešei pikčiausiai 

Gaila darytųs manęs — paskubėki atimti gyvybę, 
Nebepakenčiamą jau ir duotą vargams vien ir skausmui. 
Bus dovana tai man — tokia, kaip pamotei dera, 

Argi ne aš Busiridą sutramdžiau, kur dievo šventovę 
Teršė ateivių krauju? Neatėmiau močios pagalbos 

Aš iš Antėjo nuožmaus? Hibero piemens gal trikūnio 
Nusigandau ir tavęs, trigalvis Cerberi piktas? 

Jaučio galingo ragus ne jūs išlaikėte, rankos? 

Jūsų darbų neregėjo Elidė, Stimfalas sraunusis 

Ir Partenijo miškai? Ne jūsų drąsa atgabeno 

Perpetės diržą, margai Termodonto auksais išrašytą, 

Su obuoliais, kuriuos padėdavo slibinas sergėt? 
Nesugebėjo kentaurai nei siaubęs Arkadiją šernas 
Atsilaikyt prieš mane, nepadėjo ir hidrai galybė 

Iš netekimo didėt ir dvigubą jėgą įgyti. 

Kas gi toliau? O tai, kad Trakuose žirgus pamatęs, 
Riebius nuo kraujo žmonių, ir kūnus, suplėšytus tvartuos, 
Šokau tuoj pat ir juos bei jų šeimininką nudėjau. 

Krito nuo rankų šitų rausvakartė Nemėjos pabaisa, 
Sprandu šituo aš dangų laikiau. Pavargo Junonė 

Nuo paliepimų žiaurių, o aš nepavargęs juos vykdžiau. 
Bet štai liga, negirdėta lig šiol, kurios nei narsumas 
Neatlaikys, nei ginklo jėga. Pro plaučius įsibrauna 
Ryjanti viską ugnis ir sąnarius baigia susvilint. 

O Euristėjas gyvuos? Ir rasis žmonių, kas tikėtų 

Esant dievus?“ Pasakė ir tuoj pasileido iš skausmo 

Etės aukštais gūubriais kaip jautis, kuriam tebekyšo 
Nugaroj ietis aštri, o šaulys nusigandęs paspruko. 

Čia jį vaitojant matei, čia virpantį visą iš skausmo, 

Čia bemėginant darsyk nuplėšti drabužį nuo kūno, 
Verčiantį girios medžius ir liejantį pyktį prieš kalnus 
Arba skausmingai rankas ištiesiant į gimtąjį dangų. 

LICHAS 


Ir štai jis Lichą olos kiaurymėj tūnant pamato, 
Krečiamas šiurpo, ir jam, įsiutintas skausmo, surinka: 
„Dovaną, Lichai, davei, kad ji man mirtį atneštų? 
Argi ne tu pražūties kaltininkas?“ Tas virpa iš baimės, 
Baltas it buksas, ir lūpom bailiom, kad atleistų, maldauja. 
Žodžio nebaigusį dar, kai kelius apkabinti mėgino, 
Stveria Alkidas piktai, jį apsuka keletą kartų 
Ir į Eubojos bangas smarkiau už balistą paleidžia. 
Tas sukietėjo kaipmat, beskriedamas mėlynu oru. 
Kaip kad lietaus lašai sustingsta nuo vėjų šaltųjų, 
Virsta snieguolėm po to, jų kūnas lengvutis kietėja 
Ir smarkiame sniegų sūkury ledai pasidaro — 

Lygiai taip Lichui dabar, galingai mestam per padangę, 
Kraujas sustingo iš baimės, drėgmės nebeliko nė lašo, 
Ir jis, kaip sako sakmė, į akmenį kietą pavirto. 

O ten iš marių gelmės uola tebekyšo ir šiandien 

Ir tebesaugo lig šiol žmogaus pavidalą aiškų. 

Koja uolos jūreivis nemins, lyg jai tai skaudėtų, 

Ir ją vadina Lichu. O tu gi, Jupiterio aini, 

Sūnui Pojanto liepi nesigailint medžių prikirsti, 
Augančių Etėj aukštoj, sukrauti laužą didžiulį 

Ir pasiimti strėles ir lanką, kuris vėl regėti 

Trojos galybę turės!?!, ir tas patarnavo ir ugnį 

Kūrė po laužu, o kol jo prakuras apėmė liepsnos, 
Medžių krūvos viršuj tu Nemėjos kailį pakloji 

Ir, išsitiesęs ant jo, į vėzdą atremi galvą, 

Veidas visai toks pat, kaip jeigu tu vaišėse būtum 

Su vainiku ant galvos, prie stalo, taurėm apstatyto. 


HERKULIO APOTEOZĖ 


Sklaidėsi liepsnos į šonus visus ir ūždamos smarkiai 
Sąnarius laižė ramius joms panieką rodančio vyro. 
Baimė pagavo dievus dėl žemės didvyrio tokio. 
Jusdamas tai, Saturno sūnus Jupiteris kreipės 

Nusišypsojęs į juos: „Ši baimė — man tik malonumas, 

Šviesūs dievai, ir mano širdis nestygsta iš džiaugsmo, 

Kad vadinuos valdovu ir tėvu jūs pulko dėkingo 

Ir kad dėl mano sūnaus jūs rūpesčio šitiek parodot. 

Žygiais didžiais, tiesa, jis pats to yra nusipelnęs, 

Bet aš ir jums skolingas už tai. O baimę šią tuščią 

Meskit iš savo širdies: tos liepsnos Etėje — niekis. 

Ugnį, kaip matote jūs, įveiks, kas įveikė viską, 

Ir tik iš močios gautąja puse Vulkano galybę 

Gaus pakentėt, o ką iš manęs jis gimdamas gavo — 

Amžina tai ir nebijo mirties nei liepsnų pragaištingų. 

Baigusią žemės kelius, tą dalį aš į padangių 

Kraštą paimsiu, tvirtai įsitikinęs mano šį žygį 

Būsiant malonų dievams. O jei kam širdį skaudėtų, 

Herkuliui tapus dievu, ir širstų dėl atpildo tokio, 

Tas težinos, jog vertas aš to, ir turės pripažinti“. 

Pritarė jam dievai. Valdovo žmona gi išklausė 

Viską, atrodė, ramiai, tik dėl paskutinių šių žodžių 

Tapo jos žvilgsnis rūstus: skaudu, kad ją taip paminėjo. 
Visa, ką gali liepsna sunaikinti, pagrobė tuo tarpu 

Tirpdanti plieną ugnis, nė šešėlio pavidalo seno 

Nebepalieka nei jo, nei ką iš motinos buvo 

Gavęs kadais, tiktai Jupiterio prado neliečia. 

Kaip atjaunėjus angis, su oda senatvę numetus, 

Tvertis negali džiaugsmu ir naujaisiais žvynais spinduliuoja, 

Taip Tirintietis dabar, mirtingąjį kūną numetęs, 

Suklesti su dalim geresniąja ir tampa iš karto 

Daug didingesnis, šventu orumu pagarbos nusipelnęs. 

Tarp debesynų kiaurų jį paėmė tėvas galingas 

Ir keturiais žirgais nubogino žvaigždžių karalystėn. 


GALANTIDĖ 


Svorį pajuto Atlantas. Tačiau ir dabar Euristėjas 
Nemeta pykčio rūstaus ir, baisiai nekęsdamas tėvo, 
Sūnui grasina kerštu. Amžinai susikrimtus Alkmenė 
Gali vien Jolei dabar senatvės vargais pasiskųsti, 

Pasakot darbus sūnaus, garsius jau plačiajam pasauly, 
Arba nelaimes savas. Heraklio liepiamas, Jolę 

Paėmė Hilas seniau ir, ją nuoširdžiai pamylėjęs, 

Laukė dabar atžalos garbingos. Į Jolę Alkmenė 
Kreipėsi taip: „Tebūnie nors tau dievai maloningi 

Ir tesutrumpins skausmus, kai tu, sulaukusi meto, 
Šauksies globėjos bailių gimdyvių Eileitijos — 

Man per Junonės malonę gera ji nesiteikė būti. 

Metas artėjo užgimt darbais garsingam Herakliui, 
Saulė jau buvo tuomet į dešimtą ženklą įkopus. 

Įsčias man veržė sunkiausia našta ir iš to, ką nešiojau, 
Tulas galėjo atspėt, kad naštos kaltininkas ne kitas, 

O tik Jupiteris pats. Skausmų nežmoniškų kęsti 
Nebevaliojau ilgiau, ir dabar štai kalbant per kūną 
Bėga šalti šiurpuliai, ir vien prisiminus jau skauda. 

Ir taip septynias naktis ir septynias dienas kankinausi, 
Nebesitvėrus kančia, tiesiau rankas jau į dangų 

Ir verkdama šaukiaus ir Niksus abu, ir Luciną. 

Ši malonėjo ateit, tačiau rūpestingos Junonės 

Taip nuteikta, kad jai mano galvą kaip auką atneštų. 
Vos tik ji mano šauksmus išgirdo, ant aukuro šito 
Sėdosi štai pas duris, užsikėlė dešinę koją 

Sau ant kairės, pirštus it šukų dantis susinėrė 

Ir man neleido gimdyt: užkeikimo žodžius pašnibždėjo, 
Ir prasidėjusį jau man gimdymą žodžiai sustabdė. 
Stengiuos ir veltui baruos ant Jupiterio, taip nedėkingo, 
Trokštu it paikšė mirties ir skundo žodžiais valiočiau 
Akmenį kietą paveikt. Susirenka močios kadmietės, 
Įžadus ima daryt ir kenčiančią žodžiais ramina. 

Ir Galantidė tarp jų, kilmės neaukštos ji, tarnaitė, 
Geltonkasė, greita padaryti bet ką, jei prašysi, 

Ir mylima už tai. Suprato jinai, kad Junonė 

Daro iš keršto kažką. Bėgiodama lauk ir į vidų 

Vis pro duris, pamatė ant aukuro sėdinčią deivę, 

Kaip ji sunertas rankas pasidėjus laiko ant kelių. 
„Sveikink valdovę, vis tiek, kas tu būtum, — pasakė, — Alkmenei 
Jau palengvėjo ir, kaip gimdyvės, troškimas įvyko“. 
Šoko iš vietos staiga ir rankas nusigandus paleido 

Gimdymo deivė, ir man palengvėjo, ryšiams atsileidus. 
Sako, prajukusi net Galantidė, kad deivę apgavo. 
Besikvatojančią taip už plaukų tuoj deivė įsiutus 

Stvėrė ir, asloj šaltoj partempus ir stotis neleidus, 
Mergiškai baltas rankas jai pavertė priekinėm kojom. 
Ji, kaip ir buvus, tebėr apsukri, spalvos nepamainė 
Nugara jos, tačiau pavidalas visas pakito. 

O kad melagė burna pagalbon atėjo gimdyvei, 

Turi pro burną gimdyt ir namus tebelanko kaip lankius“. 


DRIOPĖ 


Baigė Alkmenė ir, prisiminus gerą tarnaitę, 
Net suvaitojo. Marti, jos skausmą ramindama, tarė: 
„Tau, motinėle, graudu, kad prarado veidą tarnaitė, 
Visiškai tau svetima. O kas, jei tau aš paseksiu 
Dalią nuostabią sesers? Nors skausmas ir ašaros kliudo 
Ir man neduoda kalbėt. Vienintelė močiai ji buvo 
(Tėvui iš moters kitos aš gimiau), grožiu pagarsėjus 
Tarp oichaliečių, Driopė vardu. Jau nebe mergaitę, 
Nuskriaustą dievo, kuris Dele viešpatauja ir Delfuos, 
Paėmė ją Andremonas ir laikomas buvo laimingu. 
Ežeras tvyro skaidrus, krantai jo nuolaidūs ir platūs, 
Tarsi pajūris erdvus, o viršus jų mirtom apaugęs. 
Kartą atėjo prie jo, nežinodama nieko, Driopė 
Ir, kas už viską pikčiau, vainiką atnešė nimfoms. 
Jos glėbyje lengvutė našta — nė metų nebaigęs 
Mažas sūnus, kurį šiltučiu ji pienu penėjo. 
O netoliese vandens kaip Tiro purpuras grynas 
Lotosas švietė žiedais, žadėdamas derlių gausingą. 
Žiedą nuraškė Driopė, norėdama sūnui paduoti, 
Kad jis turėtų kuo žaist, ir aš jau norėjau raškytis 
(Buvom drauge), bet regiu: iš gėlės pradėjo varvėti 
Kraujo lašai, o jos šakutes lyg šiurpas nupurtė. 
Ir tik po laiko jau man paaiškino visa kaimiečiai: 
Nimfa Lotidė seniau, bėgdama nuo begėdžio Priapo, 
Lotosu virto staiga, vien vardas jos bepaliko. 

To nežinojo sesuo, atgal nusigandusi žengė, 

Bet kai norėjo nueit ir pagerbtas nimfas palikti, 
Kojos pavirsta šaknim ir prigyja; kai bando ištraukti, 
Juda vien jos viršutinė dalis, apačia jau priaugus, 

Ir pamažu ji visa žieve švelnute apsitraukia. 

Regi ji tai, tuoj kelia rankas ir plaukus sau rausis — 
Lapų jau sauja pilna ir galva — tik šakutės ir lapai. 
O mažutėlis Amfisas (senelis Euritas jam buvo 

Davęs šį vardą) tuojau pajunta, kaip motinos krūtys 
Pradeda stingti ir jis nebegali pieno iščiulpti. 

Aš vien stebėti gavau šį baisų likimą ir niekuo 

Tau negalėjau padėt, seserėle, ir, kiek tik įstengiau, 
Liemenį ir šakas suspaudus laikiau, kad nedygtų, 

Ir, pasakysiu, pati žieve ta apaugti norėjau. 

Ir Andremonas, žiūriu, ir vargšas tėvas ateina, 

Ieško Driopės abu: Driopę šaukiantiems vyrams 
Lotosą rodau ranka. Jie drungną medį bučiuoja 

Ir nuo mielųjų šaknų atsitraukti niekaip negali. 
Viskas jau virto medžiu, tik vienas veidas beliko 


Tau, seserėle miela, ir ašaros rieda ant kūno, 


Virtusio lapais žaliais, kol gali ir leidžia dar lūpos 
Žodį- ištarti, skaudžiu jos skundu sudreba oras: 

„Jei kas vargšu Žmogum patikės — dievais štai prisiekiu: 
Nenusipelnius aš to ir bausmę kenčiu be kaltybės. 
Niekam skriaudos nedariau, o jeigu meluoju — nudžiūvus 
Lai aš be lapų lieku ir ugny nukirsta teliepsnoju. 
Kūdikį vargšą dabar nuo mano šakų jūs paimkit 

Ir atiduokit žindyvei, tegu ji dažniau atsisėdus 

Po šiuo medžiu papenės, ir jis po manim tegu žaidžia. 
O kai pradės kalbėt, tepasveikina motiną savo 

Ir tepasako liūdnai: „Čia medyje motina slypi“. 
Teatsilenkia vandens, žiedų teneraško nuo medžio 

Ir tegu laiko dievu kiekvieną krūmo rykštelę. 

Lik, seserėle, sveika, lik, vyre ir tėve mielasis. 

Jeigu kiek mylit mane, nuo peilio, aštriai išgaląsto, 

Ir nuo galvijo dantų šakeles jūs saugokit mano. 

Aš negaliu, ir man pasilenkti prie jūsų neleista, 

Tad pasistiebkite jūs ir duokit, aš jus pabučiuosiu, 
Kolei dar galima liest, ir sūnų aukščiau pakylėkit. 

Nebegaliu kalbėt. Jaučiu, kaip brazdas minkštutis 
Driekiasi baltu kaklu, aš dingstu žaliojoj viršūnėj. 
Rankom akių užspaust nemėginkit. Be jūsų pagalbos 
Jas teuždengia žievė, kuria mirdama apsitraukiu“. 
Lūpos nustojo iškart ir kalbėt, ir lūpomis būti. 

Šiluma šakos ilgai dar alsavo, kūnui pakitus“. 


JOLAJAS 


Jolė kalbėjo liūdnai ir sekė pasaką baisią, 
O nuo skruostų pirštu jai ašaras braukė Alkmenė, 
Jas liedama pati, kol įvykis naujas apmaldė 
Liūdesį jų abiejų: prie aukšto jų slenksčio sustojo 
Vaikas visai (vos pirmu pūku žandai tesitraukė), 
Vėl į pirmos jaunystės metus sugrąžintas Jolajas. 
Hebė, Junonės duktė, jam davė dovaną šitą, 
Prašoma vyro gražiai. Kai ji beprisiekianti buvo 
Niekam po jo daugiau tokios dovanos nebeduoti, 
Nebeištvėrė Temidė: „Į karą brolžudį Tebai 
Jau pasikėlė visi. Kapanėją Jupiteris vienas 
Gali įveikti kovoj, ir nukaus dar broliai viens kitą. 
Žemė kieta prasižios, žiniūnas savąją vėlę 
Mirusią gyvas regės, ir, keršydams močiai už tėvą, 
Meilę parodys sūnus drauge ir nežmoniškumą!*?, 
Bet nusigąs dėl to, neteks tėvynės ir proto, 
Ir eumenidžių veidai, ir močios šešėlis jį gainios, 
Kol paprašys žmona iš jo lemtingojo aukso 
Ir kol pašonėn įsmigs Fegėjo uošviškas durklas!““. 
O Achelojo duktė Kalirojė Jupiterį didį 
Savo sūnums paprašys iš karto padauginti metų 
Ir nepalikti ilgai be keršto už mirtį jų tėvo!““. 
Prašymo paveiktas, dievas marčios ir podukros dovį 
Gaus pirma laiko, ir jos vaikai taps vyrais bematant!3?“. 
Kai tik pasakė, kas bus, pranašautojos lūpom Temidė, 
Triukšmą pakėlė dievai, net suūžė aukštas Olimpas: 
Ko nevalia kitiems dalyti dovanas tokias, 
Dažnas murmėjo — antai Palantidė dejuodama skundžias: 

Metų jos vyrui per daug; Cerera švelnioji vaitoja: 
Baigia pražilt Jasionas, o Erechtioną atjaunint 

Prašosi Geležtirpdys; Venerą vėl rūpestis ima 

Dėl ateities: jaunesnių metų ji deras Anchisui. 

Rupestį mielą čia turi kiekvienas. Dėl įkarščio triukšmas 
Eina kas kartą didyn, pakol Jupiteris lūpas 

Atveria: „Jeigu jūs mums nors truputį pagarbą jaučiat, 
Ko taip sukilote? Toks jau galingas jaučias kiekvienas, 
Jog ir likimą pranoks? Likimo lemta Jolajui 

Grįžt į praleistus metus, likimas leidžia subręsti 

Ir Kalirojės vaikams, užtarimas ir ginklai — čia niekis. 
O kad jums būtų lengviau širdyje — ir aš nuo likimo 
Lygiai kaip jūs priklausau, ir jei jį galėčiau pakeisti — 
Mūsų Eako tuomet karšinčiaus metai neriestų, 

Ir Radamantas visad kaip žiedas jaunas žydėtų, 

Kaip ir Minojas; į jį dėl naštos senatvės karčiosios 
Žiūri iš aukšto daug kas: nebe taip jis valdo, kaip valdė“. 
Žodžiai šitie apramino dievus, nedrįsta nė vienas 
Skųstis, pamatę, jog Radamantas, Eakas, Minojas — 

Metų visi palaužti. Minojo, kol buvo galingas, 

Vienas tik vardas gentis didžiausias vertė drebėti. 
Šiandien jis silpnas visai ir Dejonės vaiko Mileto, 
Taip išdidaus, kad jaunas tebėr ir kad Febas jo tėvas, 
Baisiai bijojo ir manė, jog tas į valdas jo kėsinas. 
Betgi nedrįso Mileto varyt iš namų jo gimtųjų. 

Bėgi, Miletai, tu pats, Egėjo vandenis skrodi 

Savo greituoju laivu ir Azijos žemėj svečiojoj 
Aukštąjį miestą statai ir statytojo vardą jam duodi. 


BIBLIDĖ IR KAUNAS 


Čia tau Meandro, vingraus ir vandenis varančio priekin 
Ir atgalios, duktė Kianėja, rinktinė gražuolė, 
Tėvo suktuosius vingius beskaičiuodama, teko į žmonas 
Ir dvynukus pagimdė po to — Biblidę ir Kauną. 
Toji Biblidė — visoms pamoka, kaip nereikia mylėti: 
Toji Biblidė aistra suliepsnojo broliui tikrajam 

Ir jį pamilo ne kaip sesuo, ne kaip priderėjo. 
Nesusigaudo pradžioj nė pati, ką reiškia ta meilė. 
Rodos, nė nuodėmės nėr, kad jį taip dažnai pabučiuoja, 
Kad ji rankutėm švelniom apsiveja jam apie kaklą, 
Ir ją klaidina ilgai vien broliško jausmo šešėlis. 

Meile jis virsta diena po dienos, ir brolio lankyti 

Eina visa išsipuošus, gražiau vis atrodyti nori. 

O jei kita gražesnė už ją — tai baisiai pavydi. 

Bet dar pati nesupranta savęs, dar įžado jokio 

Meilė neverčia daryt, nors širdis liepsnoja iš karščio. 
Kreipias į jį „ponu“, giminystės-vardų nebemėgsta: 

Ją Biblide „geriau, o ne seseria liepia vadinti. 

Bet negražių minčių nemiego metu vis nedrįsta 

Leisti dar savo širdin. Bet kai miegas atleidžia ją visą, 
Meilę sapnuoja dažnai: jai rodos, kad guli su broliu. 
Tuosyk parausta visa, nors giliai nugrimzdus į miegą. 
Miegas praeis — ji tyli ilgai ir, ką matė per sapną, 
Perbėga visa mintim ir galop sutrikusi taria: 

„Mano vargeli! Ką reiškia nakties tas sapnas klaikusis? 
Kad neįvyktų tik jis! Kodėl aš vien taip tesapnuoju? 
Tikras gražuolis jisai net priešiškai akiai atrodo, 

Man jis patinka, galėčiau mylėt, jei būtų ne brolis, 
Būtume pora graži; nelaimė seseria būti. 

Kad tik nemiego metu nesiekčiau aš to padaryti! 

Miegas tegu dažnai man atneša šitokį sapną: 

Sapno juk nieks nežinos, o smagumas būna kaip tikras. 
O tu, Venera miela ir greitsparni sūnau Kupidone! 
Kokį aš džiaugsmą turiu! Kaip aiškus geidimas užvaldė 
Visą mane! O, kaip patale atsileidžia man kūnas! 

Kaip prisiminti smagu! Nors tas malonumas taip trumpas, 
Pralėkė greitai naktis, pavydėdama mano svajonių. 

O, jei kitos vardu įmanyčiau būti aš tavo, 

Tėvui aš, Kaune, tavam marti geriausia juk būčiau, 
Tėvui tu, Kaune, manam juk žentas būtum geriausias. 
O, kad taip leistų dievai, kad viskas būtų mums bendra, 
Tik ne tėvai, ir kad už mane kilmingesnis tu būtum. 

Aš nežinau, brangus, ką motina tu padarysi, 

Man gi, kuriai tuos pačius gimdytojus davė nelaimė, 
Brolis tebūsi visad, vien kHūtį turėsime bendrą. 

Koks man ženklas yra tie sapnai? Ir kokią gi reikšmę 

Sapnas galėtų turėt? Ir sapnas reikšmę ar turi? 

Gera dievams! Juk jie ir seseris vesti galėjo. 

Štai ir Saturnas šeimos tos pačios pasirinko sau Opę, 

Ir Okeanas — Tetiją, Olimpo valdovas — Junonę. 

Saviški nuostatai jiems. Ar dieviškus papročius noriu 

Taikyti aš ir žmonėms ir santykių ieškau kitokių? 

Arba iš savo širdies išvarysiu neleistąją meilę, 

Arba, jei to negaliu, tenumirštu, tegu pašarvoja 

Mirusią ant lentos ir. brolis tuomet tebučiuoja. 

Šitokiam žingsniui tačiau privalu abiejų sutikimo. 

Tarkim, aš pritariu tam, o jam tai — nusikaltimas. 

O juk Eolo sūnai nepabūgo seseris vesti. 

Kam gi čia jų pavyzdys? Iš kur apie juosius girdėjau? 

Kur aš einu? Šalin, oi šalin begėdiškos aistros! 

Brolį mylėsiu aš taip, kaip seseriai dera mylėti. 

Betgi jei jį pirmiau už mane ši meilė apimtų, 

Tuosyk jo aistrai galbūt aš galėčiau būt atlaidesnė. 

Pačiai gal man, kuri jo prašančio taip neatstumčiau, 

Pirmai prašyt? Ar pajėgsi kalbėti ir prisipažinti? 

Meilė parems, pajėgsiu. Jei lūpas gėda užčiauptų, 

Raštas mįslingas tuomet pasakys jam slaptąją meilę“. 
Šitaip nuspręsta, šita mintis abejonę išsklaidė. 

Ji atsitiesia ir, ant alkūnės kairės pasirėmus, 

Prataria: „Kaip jis norės. Atversiu beprotišką meilę. 

Oi, oi, oil Kur aš einu ir kokia meile liepsnoju!“ 

Ir apgalvotus žodžius ranka vėl drebančia brėžia: 

Virbalas jos dešinėj, kairėj vaškuotos lentelės. 

Pradeda — ir negerai, vėl rašo ir keikia lentelę: 

Vos parašys — ir trina, vėl keičia ir baras, ir grožis, 

Meta šalin lenteles ir numestas stveria iš naujo. 

Nebesižino pati, ko nori, čia jau pasiryžo — 

Vėl negerai, veide ir ryžtas drauge, ir drovumas. 

Ką tik parašė „sesuo“, bet „seserį“ vėl greit ištrynė 

Ir ištaisytam vaške žodžius ji šitokius brėžia: 

„Sveikina meiliai tave širdis, neturėsianti laimės, 

Jei nesuteiksi jos tu. Oi, gėda, gėda sakytis! 

Jeigu tu klausi, ko noriu,— geriau be vardo norėčiau 

Reikalą savo sakyt ir, kad tai Biblidė patirtų 

Vien tik tuomet, kai ji bus tikra dėl lūkesčių savo. 

Žaizdą manosios širdies lengyai tau galėjo išduoti 

Išraiška veido, spalva, sulysimas ir manosios akys, 

Drėgnos nesyk, ir be priežasties atodūsiai sunkūs, 

Dažnas spaudimas glėby ir, jei pastebėjai tu kartais, 

Tie bučiniai, kurių sesers bučiniais nevadinsi. 

Vis dėlto aš, širdy turėdama žaizdą taip skaudžią, 

Siautėjant liepsnai baisiausiai viduj, dariau, ką galėjau 

(Viską paliudys dievai), idant vėl protą atgaučiau, 

Tad ir kovojau ilgai ir nuožmiuosius ginklus Kupidono 

Stengiaus kaip nors atremt, daugiau, nei pajėgtų mergaitė, 

Aš iškentėjau kančios. Galop pralaimėjimas verčia 

Prisipažinti mane ir nedrąsiai šauktis pagalbos. 

Mylinčią tu tegali ir išgelbėti, ir pražudyti, 

Rinkis, ką tau daryt. Maldauja ne tavo nedraugė — 

O mergina, kuri jau tau artimiausia, bet nori 

Būt artimesnė ir dar tvirtesniu- saitu susirišti. 

Teisių težiūri seni, tegu aiškina jie, kas teisėta, 

Kas neteisėta yra, įstatymų sau tegu laikos. | 

Mūsų gi metams — mylėt. Svarstyt nebereikia čia nieko, 

Leista ar nę, mes nežinom gerai i manom, jog viskas 

Galima žmogui, ir čia pavyzdys mums — dievai visagaliai. 

Nei pagarba žmonėms, nei -baimė, nei tėvo griežtumas — 

Niekas kliudyt negalės ir nėr pagrindo jokio bijoti. 

„Brolis“, „sesuo“ — šie žodžiai pridengs mums mielą apgaulę. 

Aš visuomet galėsiu laisvai su tavim pašnibždėti, | 

Apsikabinsim viešai ir bučiuosime drąsiai viens kitą. 

Ko dar galėtų mums trūkt? Atleisk pasisakančiai meilę, 

Būtų nedrįsusi to, bet kančia nežmoniška verčia. 

O, kad tavęs nerašytų ant kapo man kaip kaltininko!“ 
Šitiek įbrėžė ranka ir vietos daugiau nebebuvo 

Vaško lentelėj: prie pat briaunos. paskutinė eilutė. 

Tuosyk kaltybes šitas ji antspaudu savo pažymi, 

Ašarom jį sudrėkinus (drėgmės neturėjo liežuvis), 

Šaukiasi vieną tarnų, -visa nukaitus iš gėdos, 

Gerinas jam ir sako nedrąsiai: „Nunešk, malonusis, 

Mano...— ir tik ilgai patylėjus, ištarė: — ...broliui“. 

Tarnui nespėjus paimt, lentelės iškrito iš rankų, | 

Nuojauta nusmelkė ją, bet siunčia. Ir tarnas, nutaikęs 

Progą, prieina prie jo ir paduoda žodžius slaptinguosius. 
Pyktis nudiegė staiga Meandro vaikaičiui per širdį, 


> Trenkė šalin lenteles, vos pusę jų tepaskaitęs, 


Ir, vos suvaldęs rankas akivaizdoj drebančio tarno: 
„Bėk, kol gali, šaukly nuodėmingos meilės! — suriko.— 
Ji uždrausta. Jei-tavo mirtis su savim nepavilktų 
Mūsų namų nešlovės, tu galva man būtum atsakęs“. 
Perbalęs sprunka tasai ir persako savajai poniai 
Kauno rūstingus žodžius. Išblyškai, Biblide, išgirdus, 
Ir šiurpuliai šalti nubėgo per kūną iš siaubo. 

Protas jai grįžo širdin, bet grįžo ir jos beprotystė, 
Ir nuo liežuvio tokie jai nuskrenda žodžiai į orą: 
„Na ir gerai! Ir kam man, kvaišei, reikėjo šią žaizdą 
Tiesiai atvert. Širdy aš turėjau viską laikyti, 

Kam tad ėmiau ir žodį skubiai patikėjau lentelėms? 
Aš privalėjau pirmiau, ką jis dėl šito galvoja, 
Žodžiais dviprasmiais ištirti. Kad vėjas manęs nenuneštų, 
Burę praskleidus šiek tiek, turėjau ištirti, kur pučia, 
Tuosyk jau leistis ramiai vandenynan, o aš, nemėginus 
Vėjų kaip reikia pažint, atidaviau drobes jų valiai. 
Užnešė jie tad mane ant uolų ir bangos pašėlę 

Viską užliejo dabar, nebėr man kur burių išskleisti. 
Argi ne ženklas, kad aš nesiduočiau neleistinai meilei, 
Buvo man duotas tada, kai prašiau lenteles aš nunešti 
Ir jos iškrito, o draug su jomis ir lūkesčiai žuvo? 
Ar nereikėjo man dieną pakeist ar užmojį visą? 

Bet gal geriau man dieną pakeist. Pats dievas įspėjo, 
Duodamas ženklą tada, tiktai aš buvau neprotinga. 
Taigi turėjau kalbėt aš pati, ne vašku pasikliauti, 

Ir susitikus atvert jam savo beprotišką aistrą. 

Ašaras būtų tada ir mylinčios veidą pamatęs. 

Žymiai daugiau pasakyt jam galėjau, nei tilpo į vašką. 
Ir neleista galėjau aš jam apsivyt apie kaklą. 

Būtų atstūumęs mane, aš lyg pasmerktoji galėjau 

Pulti po kojų mielų ir maldauti gyvybės parkniubus. 
Viską galėjau, ir jei koks būdas nebūtų įstengęs 

Širdį atkaklią palenkt, tai visų jų nebūtų atlaikęs. 
Tarnas siųstasis taip pat gal kaltas, galbūt nemokėjo 
Prie jo kaip reikia prieit, gal progos geros nenutaikė, 

Kai valandėlė laisva ir jis nusiteikęs maloniai. 

Tai ir pražudė mane, 0 jį negi tigrė pagimdė 

Ir ne kietasis akmuo jo krūtinėj, ne tvirtasai plienas 
Ar geležis kokia ir ne liūtės pieną jis žindo. 

Jis pasiduos. Aš pulsiu jį vėl, ir žygis pradėtas 
Nenusibos, neįgris, pakol aš kvapo turėsiu. 

Jeigu kas leistų atšaukt. kas jau padaryta, — geriausia 
Buvo visai nepradėt, o pradėjus — keliauk iki galo. 
Juk nebegali jisai, jei nuo užmojo aš atsitraukčiau, 


.Neprisiminti kasdien, ką aš jau drįsau padaryti. 


Jeigu aš liausiuos dabar — pagalvęs: mažai temylėjo, 

Arba — kad jį mėginau, klastingai paspendusi pinkles. 

Tikras jis bus, jog aš paklusau ne dievui galingam, 

Širdį uždegusiam man, o kūno piktam patraukimui. 

Nebeatžengsiu atgal baisaus šio nužengto žingsnio. 

Jo geisdama rašiau, su gėdos dėme tas geidimas. 

Jeigu ir nieko daugiau — manęs nekalta nevadinsi. 

Nors pasakysiu — labai daug norėta, mažai padaryta“. 
Taip ji kalbėjo. Blaškosi, sau prieštaraudamas, protas, 

Gailis mėginus ir vėl dar mėgina, ir saiką pametus 

Leidžiasi, vargšė, nesyk atstumta ir paniekinta būti. 

O kai tam galo nėra, iš tėvynės ir nuo nedorybės 

Kaunas pabėga šalin svetimon ir įkuria miestą. 

O Miletaitė tuomet iš didelio nusiminimo 

Protą praranda visai, nuo krūtinės plėšia drabužį 

Ir, pasiutimo pilna, ją muša kumščiais kiek gali, 

Kliedi ir sakos visiems, jog viltys draudžiamos meilės 

Žuvusios jai amžinai, nemielus namus ir tėvynę 

Meta ir eina pėdom nuo jos pabėgusio brolio. 

Lygiai kaip tavo, Semelės sūnau, ismarietės bakchantės 

Švenčia kas metai treti šventes, mosuodamos tirsais, — 

Šitaip Biblidę dabar Bubaso moterys matė 

Klykiančią lekiant laukais. Šį kraštą greitai palikus, 

Likijoj klaidžiojo ji, lelegų žemėj ir karų. 

Perėjo Kragą tuomet, Limirę ir vandenis Ksanto, 

Kalnus taip pat, kur baisi Chimera, vis vemianti ugnį, — 

Slibino jai uodega, o liūto galva ir krūtinė. 

Baigėsi girios, ir tu, nuo klajojimo ilgo pavargus, 

Parkrenti žemėj juodoj, Biblide, plaukai išsidraiko, 

Ir išsitiesus guli kniūbsčia ant prikritusių lapų. 

Daugelį sykių tave lelegų nimfos mėgino 

Švelniai ant rankų paimt ir mokė nesyk, kaip nuo meilės 
Gydytis reikia, tačiau jos protas kurčias paguodai. 

Guli ir tyli, pirštus į žaliąją veją suleidus, 

Ašaros jai upeliu besrūdamos veją drėkina. 

Tuosyk najadės prie jų pridėjo nesenkančią niekad 
Srovę vandens. O ką gi daugiau jos duoti galėjo? 

Kaip iš žievės įpjautos sakų lašeliai ištrykšta 

Ir kaip iš Žemės riebios tąsus išsisunkia bitumas, 

Ar kaip nuo saulės vanduo, sukaustytas šalčių per žiemą, 
Ima atšilęs sruvent, pavasario vėjams padvelkus,— 

Taip ir Biblidė dabar, išsekusi ašarom savo, 

Virto skaidriu šaltiniu, kuris ir šiandien tuos kloniuos 
Po bugieniu tebetrykšta ir saugo vardą Biblidės. 


IFIS 


Būtų apskrieję gandai apie įvykį šį stebuklingą 
Kretos miestų šimtus, jei nebūtų įvykę stebuklo 
Kretoj pačioj, jei ne prigimties pakeitimas Ifidei. 
Festo Žemėj seniau, prie Gnoso garsios karalystės, 
Gimė žmogus nežymus, vardu vadinęsis Ligdas, 
Kilęs iš liaudies laisvos ir turtais nebuvo prašokęs 
Savo žemos kilmės, bet jo elgesio ir teisingumo 
Nieks negalėjo papeikt. Jis savo apsunkusiai žmonai 
Šitaip kalbėjo tuomet, kai artinos metas gimdyti: 
„Mano linkėjimai du: kad gimdant nereiktų kentėti 
Ir kad užgimtų sūnus. Kitokios lemties nepakelsiu: 
Tiek neturėsiu jėgų. Todėl dangus teneleidžia. 

Jei atsitiktų kitaip ir tu pagimdytum mergaitę — 
(Tėvo jausmai neleidžia kitaip) reikės nužudyti“. 
Ištarė taip, ir ašaros tuoj pasipylė per skruostus 
Lygiai ir sakančiam tai, ir tai, kam sakoma buvo. 
Verkė, maldavo tuomet Teletusė suglumusį vyrą, 
Kad jos viltims ribų jis nenustatytų, bet veltui: . 
Laikosi Ligdas kietai nusistatymo savo, o toji 

Vos beįstengia panešt subrendusį įsčiose svorį. 

Ir štai nakties glūdumoj kaip sapno pavidalas kokis 

Su palydovių pulku prieina prie jos Inachidė 

Ar pasirodo jai taip. Mėnulio ragai ir geltonos 

Varpos auksinės su vainiku karališku puošė 

Smilkinius deivei, prie jos nesiliaujantis loti Anubis, 
Apis margom spalvom išrašytas, šventoji Bubastė 

Ir tas, kurs liepia nutilt, pridėdamas pirštą prie lūpų '**. 
Buvo ir sistrai, ir niekad surast nesidavęs Ozyris, 
Ir svetimšalė angis, pritvinkus nuodų migdomųjų. 
Jai, kaip atbudusiai jau ir aiškiai reginčiai viską, 
Deivė prabilo: „O pasekėja miela, Teletuse! 
Sielvartus meski sunkius ir įsakymą vyro apeiti 
Tu nesvyruok, ir kai Lucina padės pagimdyti, . 
Imki, kas būtų, vis tiek. Aš, deivė pagalbos teikėja, 
Prašantiems gelbsčiu visiems, ir tau nedėkingą dievybę 
Garbinus skųstis nereiks“. Pasakė deivė ir dingo. 

Kelias iš guolio smagi Teletusė, į dangų žvaigždėtą 
Tiesia švarias rankas ir maldauja, kad sapnas įvyktų. 
Tuoj pasmarkėjo skausmai, nešulys į pasaulį atėjo 
Visiškai pats ir gimė duktė be tėvo leidimo. 

Motina liepė auginti, pasakius, kad gimė berniukas. 
Tuo patikėjo visi, tik žindyvė žinojo teisybę. 

Ištesi pažadą tėvas ir duoda jam vardą senelio; 

Ifis vadinosi tas, vardu ir motina džiaugias: 

Tinka ir moteriai jis, ir vyrui: juo nesuklaidinsi. 
Taip paslapties skraiste ir dangstėsi ši melagystė. 

Iš aprangos — berniukas jisai, iš veido — mergaite 
Ar berniuku laikyk, gražu tau būtų vienodai. 

Metai po metų, ir štai jau trylika baigė prabėgti, 
Ir geltonkasę Jantę tau, Ifi, pažada tėvas. 

Festo mergaites visas toli ji buvo pralenkus 

Savo grožiu ir buvo duktė diktiečio Telesto. 
Amžius toks pat ir grožis toks pat, ir pirmąjį mokslą, 
Kiek jo privalo jauni, tie patys Žmonės jiems davė. 
Greitai ir meilė pirma paglostė jų širdis ir žaizdą 
Lygiai padarė abiem, tik viltys buvo nelygios. 
Laukia jungtuvių dienos ir seniai pažadėtų žibintų, 
Tikis, jog vyras jai bus, nes vyru laiko jį Jantė. 

Devinta giesmė 


Myli ir Ifis, tačiau be vilčių, dėl to dar didėja 
Meilės kaitrioji lįepsna: aistra mergaitės mergaitei. 
„Ko gi aš laukti galiu, — vos laikydama ašaras sako,— 
Tokia siaubinga ir dar niekados niekieno nepatirta 
Meilės aistra degdama? Jei dievai man gera norėtų, 
Gera turėjo daryt; jei ne, jei pražūtį ruoštų — 
Žmogišką ligą geriau ir paprastą būtų atsiuntę. 

Karvė gi karvės negeis niekada nei kumelė kumelės. 
Avinas ieško avies, ir elnią genas patelė. 

Šitoks ir paukščių ryšys, ir gyvūnų plačiajam pasauly. 
Niekad patelė nėra aistra liepsnojus patelei. 

Būčiau negimus geriau! Kad Kreta kokios baisenybės 
Kartais nestigtų, tai Sauliaus duktė ir jautį pamilo. 
Vis dėlto patinas jis. O mano aistra pasiutesnė. 

Jeigu tiesos nebijosim sakyt, Pasifajė galėjo 

Meilės tikėtis, klasta ir karvės pavidalu jautį 
Prisiviliojo, ir ja susigundė apgautas meilužis. 

Man tesuplaukia dabar gudrybės viso pasaulio, 

Ir pavaškuotais sparnais Dedalas patsai teatskrieja — 
Ką padarys? Ar iš mergaitės pavers į berniuką 

Tos jo gudrybės mane? Ar perdirbs tave gi jos, Jante? 


* Ko gi savęs į rankas tu drąsiai neimi, Ifi, 


750 


755 


760 


Ko gi nesigini šios kvailos ir beprasmiškos meilės? 
Kuo tu gimei, pažiūrėk, jei pati apsigauti nenori. 

To, kas tau leista, ieškok ir mylėk, kaip moteriai dera. 
Meilę ir gimdo viltis, ir gimusiai peną pateikia. 

Tau gi viltis atimta, ir glėby mielajam pabūti 

Kliūtis ne sargas ir ne atsargaus sutuoktinio budrumas, 
Kliudo ne tėvo akis, ir ji paprašyta mylėtų. 

Betgi tu niekad jos nepasieksi, daryki, ką nori, 

Laimės tikros tau nebus, nors dievai negailėtų nei žmonės. 
Mano troškimai kiti ir šiandien visi jau įvykę. 

Buvo dievai man geri ir davė visa, ką gali. 

To pat kaip aš ir ji, ir tėvas, ir šešuras nori, 

Tik prigimtis viena, kuri už visus galingesnė, 

Stoja dabar prieš mane. Štai ateina metas lauktasis, 
Aušta vestuvių diena, ir Jantė jau greitai bus mano — 
Betgi negausiu aš jos: mes trokšim vidur vandenyno. 
Svočia Junone ir tu, Himenėjau, ko jūs atėjot 

Į vestuves, kur jaunikio nėra, o nuotakų pora?“ 
Balsas nutrūko čia jai. Ne mažiau ir antroji mergaitė 
"6 Dega iš meilės ir meldžia greičiau Himenėją ateiti. 
To ji maldauja. Bet Teletusė vis nukelia dieną, 
Dedasi čia nesveika, čia.blogą ženklą regėjus 
Ar susapnavusi ką. Pagaliau pasibaigė visos 
Močios gudrybės, vestuvių diena, tieksyk nukeltoji, 
Buvo čia pat, beliko diena, tuomet Teletusė 
Margąjį raištį galvos ir sau, ir dukteriai savo 
Atriša ir palaidais plaukais prie aukuro puola. 
„Deive Izide, kuri Paretoniją ir Mareotį 
Saugiai globoji ir Farą, ir Nilą septyniaragį,— 
Teikis pagalbon ateit ir vaduoti iš baimės! — maldavo.— 
Deive, ir pačią tave, ir tavo ženklus regėjau, 
Pamenu sistrų garsus, žibintus ir palydą gausią. 
Ir įsidėjau į širdį giliai prisakymus tavo. 
Kad ji pasauly gyva ir aš sau bausmės nesulaukiau — 
Tavo vienos malonė. Nūn abiejų pagailėki 
Ir į pagalbą ateik“. Ir ašaros maldą palydi. 
Rodos, sujudo (tikrai sujudėjo!) aukuras deivės, 
Durys šventovės sudrebo, ją puošęs mėnulis suspindo 
Tikro mėnulio šviesa ir garsiai suterškė sistrai. 
Dar ne visai tikra, bet ženklo pradžiuginta gero 
Močia išeina pirma, jai paskui žengia ir Ifis 
Kiek tvirtesniu, nei buvo, žingsniu, pradingo skaistumas 
Jai nuo skruostų, jėgų padaugėjo ir išraiška veido 
Tapo griežtesnė, plaukai trumpesni, palaidi, nešukuoti, 
Gyvastingumo daugiau, nei turi mergaitė. Lig šiolei 
Buvus mergaitė, dabar tu — berniukas. Aukokit šventovei! 
Džiaukitės šiandien ramiai! Šventovei aukų nepašykšti, 
Antrašą deda taip pat, kuriame trumpai pasakyta: 
ĮŽADUS, DUOTUS MERGAITĖS IFIDĖS, ĮVYKDĖ 
VAIKINAS. 

Greit spinduliais skaisčiais šviesa atidarė pasaulį 
Ir prie vestuvių ugnies Venera, Himenėjas atėjo, 
Taipgi Junonė svočia, ir Ifis paėmė Jantę. 

“ Prie Persefonės ir prie vėlių karalystės valdovo 


Dešimta giesmė 


ORFĖJAS IR EURIDIKĖ 


Lekia padangėm plačiom Himenėjas iš ten!*?, apsisiautęs 
Auksaspalve skraiste, ir skuba į šalį kikonų, 
Šaukiamas balso Orfėjo, kuris nūn veltui jį kvietė!“?. 
Jis atskubėjo, tiesa, bet neatnešė šventiškų žodžių 
Nei linksmumo veidams, nei laimę lemiančio ženklo. 
Net ir žibintas, kurį jis laikė, spragsėjo ir dūmais 
Graužė akis, ir net mosuojamas degt nenorėjo!?“. 
Baigės blogiau, nei rodė ženklai: kol jaunamartė kartą 
Vaikščiojo draug su najadžių pulku po lanką gėlėtą, 
Ten ją įkirto angis į kulnį ir greitai ji mirė. 

Ją čia, gyvųjų krašte, apraudojęs, Trakijos dainius, 
Idant šešėlių šaly nemėginęs laimės neliktų, 
Ryžosi pro Tenaro vartus nusileisti į Stiksą. 


Ten pro minias bekūnes, pro radusius kapą šešėlius 
140 


Drąsiai priėjęs, stygas palytėjo, pradėdamas giesmę: 
„O galingieji dievai, valdovai šešėlių pasaulio, 

Kur mes pateksim visi, kas gimė žemėj mirtingas. 

Jei man valia kalbėt ir lūpom, nemokančiom vyliaus, 
Leisit teisybę sakyt — ne dėl to į čia nusileidau, 

Kad pamatyčiau Tartarą tamsų ir ne kad suriščiau 
Cerberį su trigubais nasrais, Medūzos gentainį!*!, 

Ne! Atėjau žmonos, kuriai užmintoji gyvatė 

Įtrėškė gausiai nuodų ir ją atėmė žydinčiuos metuos. 
Skausmą norėjau įveikt ir rungiaus su juo, nesiginsiu. 
Apveikė Meilė, šviesos karalystėj pažįstama deivė. 

Ar ji pažįstama čia — abejoju, bet galima spėti — 

Ir jei ne melas, ką sako apie pagrobimą senovėj!*,— 

Meilė sujungė ir jus. Dėl siaubo šios karalystės, 

Kur viešpatauja tyla ir juodo Chaoso tamsybė, 

Siūlą gyvybės, meldžiu, sumegzkite vėl Euridikei! 

Jūsų gi rankoje viskas, ir, valandą menką užirukę, 
Vieton šiton vėliau ar anksčiau tikrai atkeliausim. 
Skubame čion visi, čia mūs paskutinė pastogė, 

Jūsų valdžia žmonėms po to nesibaigia jau niekad. 

Ir Euridikė, laiku jai skirtąjį amžių pabaigus, 

Jums priklausys. Aš ne dovanoti — paskolint maldauju. 
Taigi jei žmoną grąžint bus tuščias mano meldimas — 
Neisiu ir aš atgalios: mirtim abiejų pasidžiaukit“. 

Šitaip giedojo Orfėjas, žodžius palydėdamas kanklėm. 
Vėlės bekraujės dėl jo raudojo, paliovė Tantalas 
Lupomis saikstyt vandens, Iksiono ratas sustojo, 
Paukščiai pamiršo draskyt jeknas, Belidės paliko 
Savo šules!“? ir tu ant akmens prisėdai, Sizifai. 
Paveiktos dainiaus giesmės, eumenidės, sako, suvilgę 
Ašarom skruostus savus. Nei požemių krašto valdovas, 
Nei jo valdinga žmona maldos nevalioja atmesti 
Ir Euridikę pakviečia. Žaizdos sulėtintais žingsniais 
Vaikščiojo ji tarp vėlių, neseniai palikusių Žemę. 

Ją rodopietis Orfėjas atgauna su sąlyga viena: 
Neatsigręžti atgal, pakol iš Averno pakalnių 
Žemėn išeis: kitaip dovana gaus niekais nueiti. 

Žengė skardingu taku per spengiančią tylą Orfėjas, 
Takas tas baisiai status, tirštuos šešėliuos paskendęs. 
Buvo jau nebetoli nuo žemės krašto abudu, 

Kai jis, pabūgęs, kad ji nepavargtų, iš didelės meilės 
Gręžėsi pasižiūrėti, ir tuoj Euridikė pradingo. 

Tiesė rankas, norėjo apglėbt ir jį kad apglėbtų, 

Bet jis tegraibstė miglas, kurios nuo vargšo jo traukės. 
Mirė ir vėl Euridikė, tačiau mirdama nesiskundė 

Vyru savu (nes tai juk būtų skundas, kad myli). 

Ištarė graudų sudieu, kurio jau beveik negirdėjo 

Vyro ausis, ir vėl nuskubėjo atgal į pakalnę. 

Dėl jos antros mirties ne mažiau nusigando Orfėjas, 
Kaip nusigąsta žmogus, išvydęs šunį trigalvį 
Su grandine sunkia: jam siaubas širdį palieką 
Su prigimtim drauge, kai kūnas akmeniu virsta; 

Dešimta giesmė 


Ar kaip Olenas, kuris, žmonos prisiimdamas kaltę, 
Ryžos būt vertas bausmės, ir tu, nelaiminga Letėja, 
Kliovusis savo grožiu, seniau taip sutarusios širdys — 
Šiandien gi akmenys du daugiaversmės Idos viršūnėj'““. 
Veltui maldavo Orfėjas, norėdamas vėlei praeiti, 
Nebepraleido Charontas, tačiau jis nėjo nuo kranto 
Ir ten septynias dienas liūdnai išsėdėjo be duonos: 
Sielvartas, dvasios kančia ir ašaros buvo jo valgis. 
Ir pasiskundęs Erebo dievais, kad baisūs beširdžiai, 
Grįžo Rodopėn atgal ir Heman vėjų pagairėj. 
Trečiąjįkart pro žvaigždyną Žuvų, gyvenančių jūroj, 
Saulė jau baigė praskriet, o moterų meilės iš tolo 
Lenkės Orfėjas galbūt, kad jam nepasisekė baisiai, 
Ar gal dėl duotojo žodžio, 0 jų gi pulkai pageidavo 
Dainiaus sau širdį laimėt, ir pulkai per nesėkmę verkė. 
Pavyzdį trakų žmonėms jis davė ir sakė, kaip meilę 
Vyrams jauniems atiduot ir pirmus pavasario žiedus 
Skinti jaunystės metu, kol tveria trumpos jos dienos. 


KIPARISAS 


Buvo kalva, o jos viršuj lyguma plynutėlė, 
Vien tik vejos žolė, sužėlusi sodriai, žaliavo, 
Niekur paunksnės jokios. Bet vos tik ten atsisėdo 
Dainius dievų giminės!“? ir pirštais stygas palytėjo, 
Rados paunksnė tuojau. Ir ąžuolas čia chaoniškis, 
Ir Heliadžių tuopa'“? greta plačiašakio kaštono, 
Bukmedis, liepa švelni, skaistybę išsaugojęs lauras!“'. 
Čia ir lazdynas traškus, ir iečiai praverčiantis uosis, 
Eglė bešakė, liekna ir gilėm nulinkęs bugienis, 
Čia ir platanas žavus, ir spalvą pamainantis klevas, 
Karklai, vešą paupiais, ir lotosas, vandenis mėgstąs, 
Nuolat žaliuojantis buksas ir lieknakamieniai eglūnai, 
Mirta dvejopų spalvų ir putinas, uogom paraudęs. 
Šliaužė prie dainiaus arčiau ir gebenės lankstytakojės, 
Vynuogių ūgiai liauni ir jų apraizgytoji guoba, 
Balteglės, uosiai aukšti ir vaisiais raudonais apsunkęs 

Žemuogių medis ir vainikuojanti pergalę palmė, 

Ir garbanota pušis, sušiauštas kasas pasirišus, 

Močiai dievų brangi!'““, nes jos pamiltasis Atidas 

Joj palydėjo žmogystę, pavirsdamas kietu kamienu. 
Buvo šitam pulke kaip kūgis kuplus kiparisas, 

Medis nūnai, vaikinas pirmiau, numylėtinis dievo, 

To, kuris kanklių stygas ir lanko stygą įtempia'““. 

O ten, Kartėjos laukų gyventojoms nimfoms paskirtas, 

Vaikščiojo elnias gražus. Aukštieji ragai plačiašakiai 

Niekad neleido ištrūkt jo galvai iš tiršto šešėlio. 

Auksu žėrėjo ragai, per šonus žemyn nusisvėrę 

Perlų karoliai balkšvi ant išriesto kaklo karojo, 

O viršuje kaktos tintiliavo sidabro žvangutis 


Ant pavadėlio dailaus, auskarai gi kaip uogos varinės 

Iš abiejų ausų palei jo smilkinius švietė. 

Elnias be baimės jokios, prigimtinį baikštumą pametęs, 

Vaikščiojo po artimuosius namus ir leisdavo švelnų 

Kaklą paglostyt kiekvienai, dažnai nepažįstamai rankai. 

Bet už visus labiau jį mylėjai tu, Kiparisai, 

Pažiba Kėjo genties. Tu vesdavai elnią ganytis 

Kur tik žalesnė žolė ir girdyt į tyrą šaltinį. 

Būdavo, tu jo ragus margiausiom gėlėm apipinsi 

Arba užsėdęs linksmai kaip ant žirgo mėginsi pajoti, 

Purpuro kamanas jam ant snukio švelnučio užmovęs. 
Buvo karštymetis pats, vidurdienio laikas ir saulė 

Kepino kaitriai žnyples pakrančių gyventojo Vėžio. 

Elnias pavargęs tuomet išsitiesė žemėj žolėtoj 

Ir paalsuoti vėsa norėjo medžio paunksnėj. 

Žaisdamas pervėrė jį Kiparisas iš neatsargumo 

Ietim aštria ir, kai nuo žaizdos jį gaištant pamatė, 

Mirti norėjo ir pats. Kokių tik jam žodžių paguodos 

Febas nesakė ir ko nekalbėjo, kad nuostolio tokio 

Taip negailėtų! Tačiau jis vaitojo ir vis kaip malonės 

Prašė dangaus dievus, kad leistų jam visąlaik verkti. 

Ašarų srautai besaik jo kūne išsekino kraują 

Ir sąnariai visi iš palengvo žalti pradėjo. 

Švelnūs plaukai, kurie baltutėlę kaktą jam gaubė, 

Garbanom virto šiurkščiom ir, kūnui įgijus standumą, 

Dešimta giesmė 


140 Žvelgė viršūnė grakšti aukštyn į žvaigždėtą padangę. 
Dievas jam tarė, liūdnai atsidusęs: „Tavęs aš raudosiu, 


Tu gi raudosi kitų ir būsi su kenčiančiais skausmą 

GANIMEDAS 


Šitokias medžių minias klausyt priviliojęs, Orfėjas 
Sėdos pačiam vidury tarp žvėrių ir paukščių sparnuotų. 
Nykščiu tuomet užgavo stygas garsams išmėginti 
Ir, kai pajuto, kad jie, nors saviškai skamba kiekvienas, 
Darną išlaiko visi, pamiklinęs balsą užtraukė: 

„Manąją giesmę pradėk Jupiteriu, motina Mūza, 

Lenkiasi viskas prieš jį, ir jo galybę ne kartą 

Apdainavau: apie gigantus aš kitkart giedojau 

Tonais aukštesniais, kaip Flegros laukuos žaibai juos ištaškė; 
Šiandien giesmės žemesnė gaida: berniukus apgiedosim, 
Mielus aukštybių dievams, ir mergaites, kurios, apsvaigintos 
Joms nepriklausančios meilės, bausmės nusipelnė už aistrą. 

Didis valdovas dievų, kadais Ganimedui frigiečiui 
Meile užviręs, tuojau sugalvojo, kuo būt priderėtų | 
Jam tuo metu geriau, nei kad buvo. Tačiau tesiteikia 
Virsti vien tuo paukščiu, kurs galėjo žaibą nunešti!?!. 

Taigi jis tuoj melagingais sparnais sudrebina orą 
Ir Ganimedą pagrobia. Tasai ir dabar tebepilsto 
Gėrimą į taures, nors ir skersakiuoja Junonė. 


HIACINTAS 


Febas į dangų įkelt ir tave, Amiklidai, galėjo, 


Jeigu liūdnoji lemtis tam būtų davusi laiko. 
Amžinas tu ir be to. Kai tik pavasaris žiemą 


152 


'6> Išveja ir kai Žuvis užleidžia Avinui vietą!??, 


Tu atsigauni kaskart ir vejoj žaliojoj pražysti. 
Tėvas manasis tave labiau už visus numylėjo: 

Delfai, pasaulio pats vidurys, be globėjo prabūna, 

Kol prie .Euroto jisai ir Spartoj bekuorėje vieši **: 

Tuosyk skambioji citra ir strėlės sparnuotos jam niekis. 

Tuosyk, užmiršęs save, nesigėdi jis tinklą nešioti | 

Arba vedžioti šunis, ar laipioti kaip palydovas 

Skardžiais gūbriuotų kalnų: taip jis prisirišęs iš meilės. 
Saulė stovėjo beveik vidury tarp nakties būsimosios 

Ir praeitos, nuo jų abiejų atitolus vienodai. 

Meta drabužį šalin, riebiom įsitrynę alyvom, 

Saulėj sužvilga abu ir stoja į disko varžybas. 

Jį įsiubavęs gerai lig padangių Febas nusviedė, 

Debesis juo visus, kur buvo ant kelio, išblaškęs. 

Diskas negreit atgal į kietąją žemę nukrito 

Ir su galybe drauge metėjo meną parodė. 

Be atsargumo tuojau, žaidynių aistros pastūmėtas, 

Šoko artyn ir disko paimt tenarietis skubėjo. 

Betgi tas, žemės kietos atsitrenkęs, kaip viesulas kokis 

Tėškė tau, Hiacintai, veidan. Ne mažiau už vaikiną 

Dievas išblyško patsai. Jis stveria beglembantį kūną 

Ir čia gaivina kvapu, čia žaizdą apverktiną šluosto, 

Deda prie jos žolių, kad gyvybė išskristi neskubėtų. 

Bet nėpagelbėjo niekas — žaizda nepagydoma buvo. 

Kaip, jei žibuoklę kas nors, aukštastiebę daržo aguoną 

Arba leliją palauš, iškėlusią gelstantį žiedą, 

Vysta jos visos bemat, nuleidžia suglebusią galvą, 

Nebesilaiko nė kiek ir viršūnę svarina į žemę, — 

Lygiai taip svyra galva mirdama, ir kaklas bejėgis 

Daros pats sau našta ir gula ant glembančio pečio. 

„Miršti, Ebalo sūnau, vos žiedą jaunystės praskleidęs, — 

Tarė jam Febas.— Štai tavo žaizda, o mano kaltybė. 

Tu pražanga man ir skausmas esi. Priskirti šiai rankai 

Pražūtį tavo reikės, aš tavo mirties kaltininkas. 

Betgi kas mano kaltė? Nebent rungtynių žaidimą 

Galim vadinti kalte, nebent kaltybė mylėti. 

O, kad man būtų valia už tave atiduoti gyvybę 

Ar su tavim numirt! Bet mes nepakeisim likimo. 

Liksi visad su manim, minės neužmiršdamos lūpos. 

Virkdomos lyros garsuos ir mano giesmėj tu skambėsi 

Ir, kaip nauja gėlė, mūs aimanas raidėm išreikši. 

Dešimta giesmė 


Laikas ir tokis ateis, kai didvyris, žygiais garsingas, 
Virs ta pačia gėle ir jį skaitysi ant lapo“. 

Kolei šituos žodžius Apolono lūpos kalbėjo, 
Kraujas, kuris aptaškė žoles, lašėdamas žemėn, 
Liaujasi buvęs krauju, ir už purpurą Tiro skaistesnė 
Dygsta gėlė ir pavidalas jos visai kaip lelijų, 

Tik šios gėlės spalva purpurinė, lelijų — sidabro. 


Febui ir to negana, kitaip dar pagarbą reiškia: 


Aimanas savo į jos lapus jis įrašo ir Al Al 

Lieka įspausta gėlėj, ir raidė mirties įrašyta. 
Gėdytis Spartai nėr ko, kad gimė joj Hiacintas: 
Jai ligi šiandien garbė, todėl Hiacinitijų šventę 
Papročiu savo tėvų kas metai su iškilmėm švenčia!“ 


KERASTAI IR PROPETIDĖS 


O jei paklaustum kada Amatuntą, naugių turtingą, 
Ar 'benorėtų jis būt kaip seniau propetidžių gimtinė, 
Gintųs kaip tų, kurių kaktoj kadaise barkšojo 
Pora lenktų ragų, dėl to jie vadinos kerastai. 

Prie jų vartų Jupiterio Vaišniaus aukuras buvo 
Nusikaltimais šiurpus: jei jį, kraujais apšlakstytą, - 
Būtų išvydęs koks nors praeivis, būtų pamanęs, . 

Jog ten veršiukai pjauti arba Amatunto avelės. 
Užmuštas buvo svetys! Įžeista aukų šiurpingumo, 

Jau Ofiusos laukus su miestais savaisiais palikti 
Rengės miela Venera. „Bet kuo nusikalto šios vietos, 
Širdžiai malonios, ir miestai? Kokia jų kaltybė? — paklausė.— 
Ištrėmimu ar mirtim padermė lai išperka kaltę 

Ar gal būdu trečiu tarp mirties ir tarp ištrėmimo. 
Toji bausmė gal bus pavidalo jų pakeitimas“. 

Ir besvarstydama, kuo juos paversti, ji žvilgsnį pasuko 
Į jų ragus, atsigodo, kad juosius gali palikti, 

Ir jų kūnus stambius ji pavertė jaučiais laukiniais. 

O propetidės begėdės išdrįso sakyti Venerą 
Nesant jokia deive. Užtat per deivės rūstybę, 

O kai neteko drovos ir kraujas skruostuos sukrekėjo, 
Maža betrūko tuomet, kad titnagu kietu jos virstų. 


PIGMALIONAS 


Pigmalionas, pamatęs, kad jos gyvenimą leidžia 
Nepadorumuos, ir pasipiktinęs ydų daugybe, 
Moteries širdžiai duotų prigimties, — gyveno nevedęs 
Ir ilgai neturėjo žmonos ir gyvenimo draugės. 
Talentas jo nuostabus drambliakaulį baltą sėkmingai 
Išskobė, duodamas jam tiek grožio, kiek moteris niekad 
Jo neturės gyva, ir jis kūrinį savo pamilo. 
Veidas merginos tikros — gyva, pamanyti galėtum, 
Rodosi, tuoj ims kalbėt, jei nesulaikytų drovumas. 
Menas čia tiek pasislėpęs mene, jog Pigmalionas 
Stebisi pats, aistra liepsnodamas kūnui dirbtiniam. 
Lukters ir vėl paliečia ranka, įsitikinti nori, 
Kūnas tai ar drambliakaulis, ir nebelaiko jo kaulu. 
Pats jis bučiuoja ir jaučias bučiuojamas, kalbina, glėbia, 
Ir jam atrodo, kad pirštai spaudžias į kūną, kai liečia, 
Ir nuogąstauja, kad tik nepaliktų mėlynės toj vietoj. 
Čia pamyluoja karštai, čia, kaip mėgsta mergaitės, jis neša 
Jai dovanų — akmenėlių nugludintų švelniai ir perlų, 
Ir margaspalvių gėlių, ir mažą paukščiuką pagavęs, 
Sviedinį margą, leliją ir seserų Heliadžių 
Ašaras, medžio išlietas; ją visą aprengia drabužiais, 
Perlais apmausto pirštus, karoliais kaklą papuošia, 
O auskarais ausis, krūtinę šerpe kutuota. 
Viskas ją puošia, tačiau nuoga atrodo gražesnė. 
Neša į patalą ją, iš Sidono purpuro klotą, 
Ir, pavadinęs drauge amžinąja, nusvirusią galvą 
Guldo į minkštus pūkus, lyg ji minkštumą pajaustų. 
Amžiais Kipre švenčiamoji Veneros šventė atėjo. 
Krito nuo peilio aštraus baltasprandės jaunos telyčios, 
Guldė skėstuosius ragus, apliedintus auksu, į žemę. 
Pigmalionas, auką pabaigęs, tarė nedrąsiai: 

Dešimta giesmė 


„Jei jūs galit, dievai, norėdami duoti mums viską, 
Duokit man Žžmoną,— nedrįso sakyt: šią baltą mergaitę 
Drambliakaulinę, tad sakė: panašią į drambliakaulinę“. 
Buvusi šventėj savoj Venera auksinė suprato, 

Ko jis geidauja, ir, ženklan dangaus palankumo, 
Suplieskė triskart liepsna, liežuviu nusidriekus per orą. 
Grįžęs namo, jis prie statulos tuoj vėl atskubėjo, 

Lenkės ant guolio ir ją pabučiavo: rodės — atgyja. 
Lūupom palyti ją vėl ir pirštais paliečia krūtinę: 

Dingsta kietumas nuo to drambliakauliui, jis suminkštėja, 
Duodasi pirštais paspaust ir sugniaužti, kaip vaškas Himeto 
Daros nuo saulės tąsus ir gali tarp pirštų visokį 

Gauti pavidalą sau: lengvai panaudosi, kur nori. 
Pigmalionas nustebęs drauge abejoja ir džiaugias, 

Bijosi dar apsigaut, ar jo troškimas įvykęs. 

Kūnas tikrai: pirštu paspaustos tvinkčioja gyslos. 

Žodžių galingų srautu pratrūksta kūrėjas pafietis 

Iš dėkingumo didžio Venerai ir lūpas gyvąsias 

Spaudžia jis lūpom savom; mergaitė nurausta, pajutus 
Jo pabučiavimą šį ir, akis nedrąsiai pakėlus, 

Draug su dangaus mėlyne numylėtąjį savo išvysta. 
Deivė sutaisė šitas jungtuves ir jose dalyvavo. 

O kai devintąjįkart mėnulis skrituliu virto, 

Užgimė Pafas, kurio vardu sala ta vadinas. 


MIRA 


Gimė iš jos ir Kiniras, kuris, jei nebūtų sulaukęs 
Sau dukteries, žmogum laimingiausiu jį būtų vadinę. 
Man ir giedoti baisu. Tėvai, pasitraukit į šalį! 
Traukitės, dukros! Arba, jei mano giesmė jus nudžiugins, — 
Jūs netikėkit, jog tai tiesa, netikėkit, jog buvo, 
O jei tikėsit, bausme nupelnyta taip pat patikėkit. 
Jeigu mums leidžia gamta pamatyti tokią baisybę, 
Aš dėl Ismaro žmonių, dėl savo krašto džiaugiuosi, 
Dėlei šios žemės džiaugiuos, kad ji toli nuo padangės, 
Leidusios gimt nedorybėms tokioms. Teželdo amomą 

Ir cinamoną, tegu smilkalai jai trykšta iš medžio, 
Nardas brangus ir gėlės kitokios tepuošia Panchają. 
Mirą teželdo taip pat: per brangiai kaštavo tas medis. 
Net Kupidonas pareiškė: ne jo strėlė tave kliudė, 
Mira, ir savo liepsnas atitraukia nuo tos nedorybės. 
Stikso žibintų kvapu ir gyvatėm nuodingom padvelkus 
Furija bus į tave. Baisu juk tėvo nekęsti, 

Betgi mylėti jį taip — baisiau už baisumą. Jaunikiai 
Peršasi tau iš visur, ir varžos dėl rankos tavosios 
Visas jaunimas Rytų, ir tu iš visų išsirinkti, 

Vyrą sau, Mira, gali, bet kad vienas visų neatstotų. 
Ji tai supranta pati ir priešinas meilei tai šlykščiai. 
„Kur aš klajoju mintim? Ką darau? — širdy pagalvoja.— 
O padorume, dievai ir kraujo priedermės šventos! 
Nuodėmei kelią pastokit ir man nusikalsti neleiskit, 
Jeigu tai būtų kaltė. Bet šitokios meilės dorumas 
Niekad pasmerkęs nėra. Gyvūnai kiti sau poruojas 

Be atrankos jokios, ir jaunai telaitei ne gėda 

Tėvą pakelt ant savęs, ir žirgas su dukteria tuokias. 
Vyru pabūna ožys dukterims savosioms, ir paukštė 
Pradeda kitą iš to, iš kurio pati prasidėjo. 

Kaip tie laimingi, kuriems tai valia! Įstatymą kvailą 
Sau prasimanė žmogus ir, ką prigimimas mums leidžia, 
Užgina teisė pikta. Bet girdėti — pasaulyje esą 

Tokių šalių, kur močią sūnus, o dukterį tėvas 

Gali sau vest ir dėl to tik dvigubai meilė didesnė. 
Man gi, deja, tenai nebuvo lemta užgimti, 

Dėl nelemtos šios vietos kenčiu. Kartoju tą patį. 
Uždraustos viltys, šalin pasitraukit. Galiu jį mylėti, 
Betgi kaip tėvą tiktai. Vadinasi, jeigu nebūčiau 

Didžio Kiniro duktė, galėčiau prigult prie Kiniro. 
Šiandien jis mano, dėl to ir ne mano, ir mūs giminystė 
Man pražūtis: svetima aš būčiau daug laimingesnė. 
Eisiu geriau iš čia ir gimtąją šalį paliksiu, 

Nuodėmės šios vengdama. Bet meilės pagunda sulaiko, 
Noriu Kinirą regėt, prisiliesti, jam Žodį pratarti, 
Lupomis jį palytėt, jei nieko daugiau man neleista. 
Ar ir daugiau ko norėti gali, patvirkusi mergše, 

Ir nejauti: vardus ir teises tu painioji — viską. 

Dešimta giesmė 


Motinai nori tu būt varžovė ir tėvui meilužė? 
Seseria savo sūnaus ir brolio močia vadinsies? 
Ir seserų tamsių angiaplaukių tu nepabūgsi — 
Tų, kurias mato Žmogus nusikaltęs, kaip grūda į veidą 
Jam siaubinguosius deglus? Tu, sau nesuteršus dar kūno 
Tokia kalte, širdies nesuteršk ir gamtos visagalės 
Dėsnių šventų guoliu neleistinu laužyt nedrįski! 
Geidžia ir jis? Nė galvot negalvok! Jisai dorovingas, 
Priesako laikos. O, kadgi ir jam ši aistra suliepsnotų!“ 

Taip ji kalbėjo. Kiniras, suglumintas aibės jaunikių, 
Nebeišmano, kaip jam pasielgt, ir, vardais pavadinęs, 
Dukterį klausia, kurį ji norėtų geriau pasirinkti. 
Staigiai nutyla Mira ir, akim įsisiurbus į tėvą, 
Dega karščiu, ir akys rasa drungnąja paplūsta. 
Tėvas pamano, jog tai iš mergiško Miros drovumo, 
Liepia neverkti, apšluosto akis ir ją pabučiuoja. 
Bučiniu tuo duktė apsidžiaugia ir, kai ją paklausia, 
Kokio ji vyro norės: „Tik tokio kaip tu“,— sušnibždėjo. 
Tas, nesupratęs gerai, ją giria ir linki: „Ir būki 
Šitaip dora visados“. Dorumo vardą išgirdus, 
Nudelbė žemėn akis Mira, kalta pasijutus. 

Buvo vidurnaktis pats, išvadavo nuo sielvartų žmones 
Miegas saldus, vien Kiniro duktė užmigti negali, 
Degina ją aistra, kankina pamišę troškimai. 
Čia ji neturi vilties, čia nori mėginti ir gėdis, 
Geidžia, tačiau išeities nesuranda: kaip sužeistas kirvio, 
Medis didžiulis, vešlus, paskutinio belaukdamas kirčio, 
Dar abejoja, kur kris, dėl to iš visur pavojingas, — 
Lygiai taip Miros širdis svyruoja nuo smūgių visokių: 
Linksta kaip smilga į šen ir į ten, apsispręst nevalioja — 
Meilę užbaigt ir duot atsikvėpti mirtis tegalėtų, 
Taigi mirtis. Ir ji išsitiesia ir kilpą ant kaklo 
Ryžtasi nerti, aukštai prie sijos pasirišusi juostą. 
„Mielas Kinirai, sudieu! Tu — mano mirties kaltininkas“, — 
Tarė išblyškusi ji ir galvą jau kišo į kilpą. 
Žodžiai, kad ir pašnabždom tarti, pasiekė budriosios 
Auklės ausis, kai ji už augintinės durų sėdėjo. 
Senė pašoka, duris atidaro, pamato, kaip mirčiai 
Jau pasiruošusi ta, suklinka ir, perplėšus skraistę, 

Smogia krūtinėn tuoj sau ir, kilpą nuo kaklo nutraukus, 

Į skutelius sudrasko, tuomet pravirksta ji gailiai, 

Stveria mergaitę glėbin ir klausia, dėl ko taip padarė. 

Tyli ta it nebylė, nejudėdama žvelgia į žemę, 

Gailisi mat, kad sukliudė ir ji nespėjo numirti. 

Senė prispyrusi ją plaukais saikdina žilaisiais 

Ir ištuštėjusiom savo krūtim, penu kūdikystės, — 

Tepasisako, kas jai taip skauda. Kukčiodama šonan 

Gręžias nuo senės Mira. Kad viską iškvostų, Žindyvė 

Žada ne vien paslapties neišduot. „Pasakyki ir leiski 

Tau į pagalbą ateit. Ne bejėgė dar mano senatvė. 

Jei apdavai — galiu užkalbėti ir duoti žolelių, 

Jei kas apgavo tave — gražiai apvalysime burtais; 

Jeigu rūstybė dievų — rūstybę aukom numaldausim. 

Ko bereikėtų daugiau? Sveikatos ir laimės užtenka, 

Sekasi viskas namuos, gyvi ir močia, ir tėvas“. 

Tėvą priminus, giliai iš širdies atsiduso mergaitė. 

Auklei tačiau ir dabar negalėjo ateiti į galvą 

Jos nedori geismai, bet įtarė meilę kažkokią. 

Tad neatleidžia nė kiek ir prašo, vis tiek, kas tai būtų, 

Jai pasakyt, prie senos krūtinės verkiančią spaudžia 

Rankom silpnom ir, gražiai apkabinusi, pašnabžda tyliai: 

„Būsi pamilus, jaučiu. Ir čia, nebijoki, galėsiu 

Būti naudinga aš tau, nė juste nepajus to nė tėvas“. 

Kaip įgelta atšoko nuo jos ir veidą įkniaubė 

Guolin. „Atstok nuo manęs, maldauju, ir gėdos tu mano 

Pasigailėk“. Kai ta nesiliovė: „Atstok, nebeklauski, 

Ko aš kenčiu, — atsakė.— Baisius dalykus sužinotum“. 
Senė apmiršta visa, rankas, iš senatvės ir baimės 

Tirtančias, tiesia į ją ir, augintinei puolus po kojų, 

Meilinas ir gražumu, ir gąsdina viską išduoti, 

Jeigu nepasisakys,— ir kilpą, ir kėslą Žudytis, 

Paslaugą siūlo taip pat jos meilei prisipažintai. 

Pakelia veidą Mira ir krūtinę auklei užlieja 

Ašarom savo graudžiom ir jau mėgina sakytis, 

Bet susilaiko ir vėl, pagaliau, prisidengusi burną, 

Pratarė droviai: „Kokia mūs motinai laimė — toks vyras!“ 

Ir atsiduso giliai. Šiurpulys tik perbėgo šaltas 

Dešimta giesmė 


Senei per kaulus (pajuto tikrai) ir plaukai atsistojo 
Jai ant galvos, kiek jų dar turėjo baltai nušarmotų. 
Įtikinėja visaip, kad kratytųs, jei gali, šia meile, 
Taip nedora. Supranta Mira: patarimai teisingi, 
Bet ji vis tiek numirs, jei meilės nebus kaip pasiekti. 
„Ne! Tu gyvenk. Galėsi pasiekt...“ Tačiau, neišdrįsus 
„Tėvą“ ištart, nutilo ir dėl pažadų dievagojas. 

Šventę Cereros tuomet pamaldžios moterys šventė, 
Metines tas, kada, drabužiais baltais pasipuošę, 
Varpų gelsvų vainikus kaip auką už derlių aukoja, 
Kai joms devynias naktis neleidžiama mėgautis meile, 
Uždrausta vyrui jas liest Valdovo žmona Kenchreidė 
Eina drauge su kitom ir apeigą šventą atlieka. 
Kolei tikrosios Žmonos vieta laisva tebėr lovoj, 
Auklė, per daug paslaugi, nutaiko girtą Kinirą 
Ir pramanytu vardu jam tikrą meilę pasako, 
Grožį išgyrus begal. Paklausta, kiek metų mergaitei: 
„Bus gal kaip Mirai maždaug“. Kiniras liepė atvesti. 
„Džiaukis, dukrele, dabar,— pasakė senė sugrįžus, — 
Pergalė mūsų“. Tačiau tai ne visą širdį užlieja 
Džiaugsmo vilnis: liūdnai nudažo nuojauta laimę. 
Betgi ir džiaugias drauge: prieštaravimuos blaškosi protas. 

Buvo naktis, aplinkui tylu, tarp Grįžulo Ratų 
Grąžulu taikė savu ir kreipė vežimą Bootas. 
Ryžtasi ji nusikalsti. Auksinis mėnuo pabėgo 
Aukštu dangum, po juodais debesim pasislėpė žvaigždės, 
Ir nebeturi naktis žiburių. Tu pirmas, Ikarai, 
Paslėpei veidą ir tu, Erigone, mylėdama tėvą. 
Triskart jai liepia sugrįžt užkliuvusi koja ir triskart 
Davė jai ženklą lemties suklykusi gūdžiai pelėda. 
Betgi ji eina, nakties tamsumoj mažesnė jai gėda. 
Laikosi auklės kaire, o dešine graibos patamsy, 
Kelio ieškodama sau. Jau miegamo peržengė slenkstį, 
Jau atidarė duris, jau žengia į vidų, ir tuosyk 
Kojos pradėjo drebėt, pakirto pakinklius ir kraujas 
Dingo iš veido visai ir einančiai kvapo pritrūko. 
Nuodėmė juo arčiau, juo baimė daros didesnė, 
Gailis, kad ryžos, ir nori sugrįžt, kol jos nepažino. 
Senė tačiau neleidžia gaišuot, pritempia prie tėvo 

Lovos aukštos ir jam atiduoda. „Priimk ją, Kinirai, 

Atvedžiau tau, kaip sakiau“. Ir sujungė juos, kaip žadėjus. 
Ir patalan šlykščian savo kūną priima tėvas, 

Mergišką baimę pagelbsti įveikt ir drąsina bailią, 

Rasi dėl metų jaunų dukrele pavadindamas švelniai. 

„Tėve!“ — pasakė ir ji, taip tarus, kaltė siaubingesnė. 

Tėvo duris uždaro nėščia, nedorėlės įsčios 

Nešasi sėklas baisias ir užuomazgą piktadarystės. 

Sekančią naktį tą pat pakartoja, ir tai dar ne galas. 

O kai po daugio naktų sužinot panorėjo Kiniras, 

Kas jo meilužė yra, ir, šviesos pasišaukęs, pamatė 

Dukrą ir elgesį jos — įstrigo žodžiai iš siaubo, 

Ir jis už kardo, šalia karojančio, stvėrės iš karto. 

Aklas tamsumas nakties pagelbėjo Mirai pasprukti 

Nuo pražūties, ir ji, plačiaisiais laukais paklajojus, 

Palmes arabų šalies ir Panchajos kraštą paliko, 

Klaidžiojo, kol devynis kartus papilnėjo mėnulis, 

Ir po didžių vargų sabiečių šaly apsistojo, 

Naštą vos panešdama. Pati nebežino, ko melsti: 

Lygiai ir mirti baisu, ir gyventi jai taip nusibodo. 

Pradeda maldą ji taip: „O, jei išpažįstančia viską 

Galit, dievai, patikėt — sutinku prisiimt užtarnautą 

Bausmę, tačiau, kad likus gyva neterščiau gyvųjų 

Arba numirus — šešėlių, iš šių karalysčių išvykit, 

Verskit, kuo norit, mane, bet gyvent nei numirti neduokit“. 

Žodžiams tokiems dievai nekurti, ir prašymas josios 

Rado bemat užtarėjų tikrų: maldaujančiai kojas 

Užpila žemė juoda, į šalis po ja išsiskleidžia 

Pirštai, pavirtę šaknim, kaip atsparu aukšto kamieno, 

Kaulai jos tampa medžiu, tik čiulpai vidury pasilieka. 

Kraujas patampa syvais, šakom stambiosiom jos rankos, 

Pirštai — šakutėm plonom, oda žieve sukietėja. 

Įsčių sunkumą tuomet neaugdamas medis suspaudė, 

Ėmė krūtinę tuoj siekt ir taisėsi kaklą uždengti. 

Delst nevaliojo pati ir artėjančio medžio sutikti 

Gūužės į krūvą visa ir veidą panėrė į žievę. 

Nors ji su kūnu drauge jausmus turėtus prarado, 

Verkia tačiau, ir lašai drungni tebesrūva iš medžio. 

Ašaros — josios šlovė, iš medžio trykštančiai mirai 

Vardas išliko tas pats ir nebus jis pamirštas amžiais. 
Kudikis po žieve, nuodėmingai pradėtas, užaugo 

Ir pasigedo, pro kur jam ir kaip į pasaulį išeiti, 

Močią palikus; svoriu išsipūtė medyje pilvas, 

Motiną tempia našta, skausmams nerasime žodžių, 

Šauktis Lucinos dabar gimdyvės lūpos negali. 

Medis tačiau panašus į gimdančią ir susirietęs 

Skundžiasi skaudžiai skausmais ir krintančiom ašarom drėgsta. 

Betgi švelni Lucina prie skausmingų šakų atsistojo, 

Jas palytėjo ranka ir gimdantį žodį pasakė. 

Medis pridaro plyšių ir pro žievę įtrūkusią krūvį 

Gyvą išleidžia, tasai pravirksta, priėmę jį nimfos 

Guldo švelnutėj žolėj ir motinos ašarom prausia. 

Kūdikį girtų ir pats Pavydas, užmiršdamas viską: 

Kaip tie amorai nuogi, paveiksle gražiam atvaizduoti, 

Tokis iš veido ir jis, o kad apranga kiek nesiskirtų, 

Duok jam lengvas strėles arba jas atimk iš amorų. 
Dienos praskrieja slapta, ir mes nepamatom jų greičio. 

Nieko nėra, kas pralenktų metus: iš sesers ir senelio 

Gavo gyvybę tasai, kurs medyje vakar slypėjo; 

Vos tik suspėjo užgimt — ir štai jis vaikas gražiausias, 

Štai jaunikaitis, štai vyras, štai pats už save vis gražesnis. 

Jau ir Venerai gražus i1r atkeršys už motinos aistrą. 


VENERA IR ADONIS 


Sidabradėklis sūnus, paliesdamas motiną lūpom, 
Kyšančia nendrių strėle netyčia įbrėžė krūtinę. 
Deivė dėl to jį atstūmė ranka. Sužeidimas gilesnis 
Buvo, negu pasirodė, ir ją iš pradžių suklaidino. 
Žavis ji vyro grožiu. Kiteros krantai neberūpi, 
Ji nebevieši Pafe, gilių vandenų apsuptajam, 
Nei žuvingajam Knide, nei metalų pilnam Amatunte. 
Niekis jai ir dangus: už dangų meilesnis Adonis. 
Jis jos glėby, jį lydi visur. Pripratus pavėsy 
Rūpintis savo grožiu ir didint jį būdais visokiais, 

Šiandien kalnais, erškėčiuotom uolom ir giriom klajoja, 
Tarsi Diana, prie kelių aukštai pasikaišius drabužį, 
Siundo šunis ir vaiko lengvai nubaidomus žvėris, 
Lekiančius greitai kiškius, ragus iškėlusį elnią 
Arba ožkas baikščias: šernų pavojingų neliečia, 
Vengia plėšriųjų vilkų, nagais šarvuotojo lokio 
Ir gyvulių krauju papratusių sotintis liūtų. 

Ji ir tave, Adoni, kiek jos įspėjantis Žodis 
Gali padėt, įspėja: „Tu būk narsus prieš baikščiuosius, 
O prieš drąsiuosius drąsa negali gi būt be pavojaus. 
Tu, jaunikaiti, nebūk karštabūdis mano nedaliai 
Ir nepaliesk žvėrių, gamtos apginkluotų galybe: 
Tavo šlovė man brangiai kaštuos. Nei amžius, nei grožis, 
Galįs Venerą pavergt, nepavergs nei liūto galingo, 
Nei ilgašerių šernų, akių nei širdies jų laukinės. 
Svaido žaibus smarkieji šernai iš ilčių lenktųjų, 
Puola iš niršto, kurio neišreikši, liūtai rusvieji. 
Veislės jų aš nekenčiu“. Kai tas paklausė, kodėl gi: 
„Tai nuostabi bausmė, — atsakė, — už seną kaltybę. 
Bet aš nepratus medžiot, pavargau, o štai netoliese 
Tuopa jaukiam pavėsy prisėst, pailsėti vilioja. 
Kilimas bus mums veja, smagu čia abiem išsitiesti“. 
Ir atsigulus žaliojoj vejoj prie jo prisispaudė, 
Galvą padėjo gražiai ant Adonio krūtinės ir ėmė 
Pasakot ir bučiniais jį nuolat berti tarp žodžių: 


ATALANTĖ 


„Gal girdėjęs esi, kaip mergaitė lenktynėse kartą 
Įveikė vyrus greitus. Ne pasaka buvo tos kalbos: 
Ji iš tiesų nugalėjo visus, ir spręst negalėtum, 
Kuo pranašesnė jinai — grožiu ar kojų greitybe. 
Klausiančiai jai, ar eit už vyro, dievas atsakė: 
„Vyro tau, Atalante, nereiks, venk vyro glamonių. 
Bet neišvengsi tu jo ir savęs dar gyva tu neteksi“. 
Dievo žosmės išsigandus, tamsiojoj girioj gyvena 
Ji vieniša ir pulkus jaunikių, mėginančių pirštis, 

Sąlyga baido kasdien: „Vien tam pasiseks mane gauti, 
Kas sugebės įveikt su manim jūs eikit lenktynių. 
Žmoną laimės dovanų greitasis ir miegamą aukštą, 
O nerangiems — mirtis. Toks nuostatas bus šių varžybų“. 
Nuostatas griežtas, tiesa, bet (didelė grožio galybė) 
Vyrų nemažas būrys, nežiūrėdami jo, susirinko. 
Ir Hipomenas prisėdo lenktynių šiurpių pažiūrėti. 
„Kas gi ieškos žmonos ir lįs į tokį pavojų?“ — 
Sakė jisai ir smerkė jaunų beprotišką meilę. 
Bet kai išvydo jos veidą ir jau nusirengusios kūną, 
Tokį kaip mano arba — jei būtum moteris — tavo, 
Iš nustebimo rankas pakėlė ir tarė: „Atleiskit, 
Kad aš apkaltinau jus. Dovanos, dėl kurios jūs kovojat, 
Aš dar nematęs buvau“. Užsiplieskia begirdamas meile, 
Trokšta, idant už ją nė vienas nebūtų greitesnis, 
Ir iš pavydo nestygsta. „O aš kam progą praleidžiu, 
Nepamėginęs šiose rungtynėse laimės? — pasakė.— 
Drąsųjį dievas parems visuomet“. Kol tai Hipomenas 
Svarstė sau vienas širdy, it paukštė jau lėkė mergaitė. 
Nors aoniečiui jaunam atrodė, jog ne Atalantė 
Skrenda, o skitų strėlė, tačiau jis Žavis pirmiausia 
Jos gražumu, bėgimas tasai jai prideda grožio. 
Vėjas pleveno greitų jos kojų plakamą skraistę, 
O ant baltų kaip sniegas pečių plaukai vėdulavo, 
Iš po pakinklių margai siuvinėti raiščiai mirgėjo. 
Vaikiškai baltas jos kūnas lengvu raudoniu apsiliejo 
Tarsi svetainė balta, kurią purpurinės portjeros 
Temdo šiek tiek ir gaubia rausvai padažytu šešėliu. 
Kol apsižvalgo aplink Hipomenas — baigtos lenktynės, 
Ir vainiku Atalantei pergalė galvą papuošia, 
O įveiktieji vaitoja ir priima bausmę sulygtą. 

Betgi likimo šitų Hipomenas neišsigando, 
Žengė artyn ir, akis į merginą įsmeigęs, prabilo: 
„Ko tu lengvos šlovės vaikais, rungdamasi su gvėrom? 
Palenktyniauk su manim. Jei pergalė man atitektų, 
Vien pasidžiaugsi, kad toks varžovas tave nugalėjo. 
Tėvas man Megarėjas, Onchesto kilmės, jam Neptūnas 
Buvo senelis, tad aš vandenų valdovo vaikaitis. 
O ir narsumo kilmė nepranoksta: mane nugalėjus, 

Bus nemirtinga šlovė — Hipomeną tu nugalėjai!“ 
Tuotarp Schoinėjo duktė į kalbantį žvelgia meilingai 
Ir nebežino: geriau nugalėt ar būt nugalėtai. 
„Kokis gi dievas, — širdy pagalvoja,— nekęsdamas grožio, 
Nutarė jį pražudyt ir su tokiu pavojum gyvybei 
Verčia jį pirštis dabar! Savęs nelaikau aš tiek brangia. 
Ne gražumu žaviuos (nors ir juo galėčiau žavėtis), 
Bet kad jis vaikas tebėr: baugu ne dėl jo, o dėl metų. 
Argi jam stinga drąsos ir dreba širdis jo prieš mirtį? 
Argi ne jis ketvirtas eilėj po marių valdovo? 
Argi nemyli ir vesti mane jis ne tiek pasiryžęs, 
Jog ir numirs, jei likimas nuožmus manęs jam neduotų. 
Kolei dar laikas, tu bėk ir pamesk kruvinąsias piršlybas. 
Vesti mane — dalykas baisus, už tavęs gi tekėti 
Geis kiekviena, tavęs ir protinga mergaitė geidautų. 
Betgi ko rūpinuos taip dėl tavęs, kai tiek jau pražuvo? 
Tai tesižinai! Težūva! Mirtis daugybės jaunikių 
Jo nepajėgia sudraust, nusibodo žmogui gyventi. 
Taigi jis mirs dėl to, kad gyvent su manim panorėjo, 
Ir jo niekinga mirtis bus atpildas vargšui už meilę? 
Pergalę mano turės tad apmaudas didis lydėti. 
Bet negi mano kaltė. O, kadgi tu atsisakytum! 
Arba, jei toks beprotis esi, kad būtum greitesnis! 
O, kaip vaiko veide mergaitiški bruožai matyti! 
O Hipomenai! Geriau tu manęs nebūtum išvydęs! 
Tu gi turėjai gyvent; ir jei laimingesnė aš būčiau, 
Jeigu likimas rūstus man santuokos saitų nedraustų — 
Vienas buvai, su kuriuo guoliu mielai aš dalinčiaus“. 
Baigė. Naujokė jinai ir, pirmąkart meilę pajutus, 
Vis nesupranta, kas jai, — ir myli, ir meilės nejaučia. 
Ir štai lenktynių pradžios minia reikalauja ir tėvas, 
O Hipomenas, Neptūno vaikaitis, balsu nuoširdžiausiu 
Šaukias manęs: „Kiteriete, padėk tu užmojui mano, 
Liepsnai, kuriai įsiplieksti davei, neleiski užgesti“. 
Vėjas gi nepavydus man atnešė graudžią jo maldą, 
Man, nesiginsiu, pagailo, ir aš netrukau su pagalba. 
Yr lyguma, ją Tamaso lyguma žmonės vadina, 
Kipro visų derlingiausi laukai, kuriuos paaukojo 
Žmonės senovėje man ir leido mano šventovei 

Pasilaikyti doviu. Vidury mirguliuoja toks medis, 

Ošia jo lapai gelsvi ir gelsvos šakos auksinės. 

Aš iš tenai kaip tyčia ėjau ir nešiausi nuraškius 

Obuolius tris auksinius, prisiartinau niekam nematant 

Prie Hipomeno ir jam pasakiau, kaip juos panaudoti. 
Sutrimitavo ragai, ir abu iš užribio šokę 

Leidžiasi bėgti, vos vos tepaliečia smėlį jų kojos: 

Rodos, sausom papadėm galėtų per vandenis lėkti, 

Skrieti žilaisiais javų laukais, nenulenkę nė varpos. 

Duoda vaikinui drąsos minios pritarimas ir riksmas, 

Aidintys skardūs balsai: „Dabar pats metas laikytis! 

Nepasiduok, Hipomenai, ir spausk iš jėgų paskutinių! 

Spusterėk dar ir laimėsi!“ Kažin ar dukrai Schoinėjo, 

Ar Megarėjo sūnui smagiau tą riksmą girdėti. 

O, kiek kartų, kai jau galėjo aplenkti, ji delsė, 

Žvelgė į veidą ilgai ir baisiai nenorom paliko! 

Sunkiai alsavo jisai pro džiūti baigiančią burną. 

Kaip dar toli ta riba! Tuomet Neptūno vaikaitis 

Obuolį vieną iš tų trijų į varžovę paleido. 

Stabteri vietoj mergaitė ir, obuolio to pasigviešus, 

Suka į šalį tuojau ir skrendantį auksą pagauna. 

Ir Hipomenas dabar priešaky. Nėr galo plojimams. 

Bet Atalantė vikriau pasileidžia ir, greit atsigriebus 

Sugaištą laiką, toli už savęs palieka varžovą. 

Antrąjį kartą tuomet ją obuoliu tas sugaišina. 

Betgi ji vėlei pirma. Kai kelio nedaug bepaliko, 

Tas atsiduso: „Dabar, dovanos davėja, padėki!“ 

Ir lygumos galan, kad ji ne taip greit sulakstytų, 

Pasiautė jauna ranka ir žibantį auksą paleido. 

Vytis ar ne, ji ėmė svyruot, ir aš ją pakursčiau 

Obuolį vėl pasigaut, o kai paėmė — svorio pridėjau. 

Taip sugaištim ir naštos sunkumu sukliudžiau jai laimėti. 

O kad netruktų ilgiau už bėgimą ta pasaka mano — 

Paėmė viršų jisai ir laimėtąją dovaną vedė. 

Ar nebuvau, Adoni, verta, kad man padėkotų, 

Kad smilkalais mane jis pagerbtų? Tačiau jis užmiršo 

Ir padėkot, ir pagerbt. Staiga man pašoka rūstybė, 

Panieką kęsti skaudu, todėl, kad daugiau to nebūtų, 

Pavyzdį duodu visiems ir save prieš jiedu pakurstau. 

Kartą abu prie šventovės, kurią iš įžado švento 
Močiai dievų miškų glūdumoj Echionas pastatė, 
Jiedu priėjo ir ten pailsėt po kelionės prisėdo. 
Čia Hipomeną staigus geidulys pasimėgauti meile 
Apima taip ne laiku, pažadintas valios manosios. 
Buvo kamputis prie pat šventovės, sakytum koks urvas, 
Padengtas pemzos gyvos ir sunkiai prieinamas šviesai, 
Laikomas jau nuo seniai šventu, ten buvo sunešęs 
Atvaizdus vietos senųjų dievų žynys jos budrusis. 
Lenda į jį ir veiksmu nedoru šventovę suteršia. 
Nugręžė savo akis dievai, ir skandinti kaltuosius 
Motina bokštavainikė į Stikso bangas sudvejojo: 
Bus per lengva bausmė. Tad kaklai jų švelnūs lig šiolei 
Dengiasi karčiais rusvais, nagais užsiriečia jų pirštai, 
Mentėmis žastai pavirsta, o visas kūno sunkumas 
Tampa krūtinėm, galais uodegų jie velka per žemę, 
Veidas išvypsta pykčiu, riaumojimu žodžiai pavirsta, 
Miegamo sau pasiieško miškuos, visi prieš juos dreba: 
Liūtai mat jie, Kibelės žąslais tvirtais pažaboti. 
Venki, mielasis, tu jų ir kitų, kurie nugaros niekad 
Nesuka ir nesitraukia, bet kovai atstato krūtinę, — 
Idant tavoji narsa pražūtinga mudviem nebūtų“. 


ADONIO MIRTIS 


Deivė, įspėjusi jį, gulbes pasikinko ir leidžias 
Oro keliais. Narsa nesiderina su įspėjimais. 
Šerną didžiulį, pėdom ligi migio tankynėj atsekę, 
Šunys pakėlė staiga, ir bandančiam sprukti iš girios 
Ietį Kiniro sūnus, iš šono paleidęs, suvarė. 
Šernas riestuoju šnipu kraujais aptiškusią ietį 
Išmušė greit ir, puolęs didžiai nusigandusį šaulį, 
Bėgančiam greit pasislėpt dantis į paslėpsnį suvarė 
Ir vos ne mirusį jau ant gelsvojo smėlio paklojo. 

O vežime lengvame, ant gulbių sparnų pasikėlus, 
Kipro nespėjo pasiekt per padanges plačias Kiterietė. 
Girdi iš tolo, kaip tas vaitoja, ir skuba ton pusėn 

Sukti baltąsias paukštes. Iš padangių aukštybės pamačius 
Savojo kraujo klane susirietusį leisgyvį kūną, 

Ji nusileido, drauge drabužius ir plaukus sau draskė, 
Laužė iš skausmo rankas ir mušė nekaltą krūtinę. 

O pasiskundus lemtim: „Ne viskas gi tavo bus valioj“,— 
Taip ji kalbėjo toliau: „Manųjų ašarų ženklas 

Amžiais, Adoni, patvers, ir tavo mirties atminimas 
Metai iš metų kartos manąsias raudas graudulingas. 
Kraujas pavirs gėle. O tu, Persefone, anuomet 

Kūno mergaitės jaunos mėta, kvepiančiąja iš tolo, 

Ar negalėjai paverst!??? Ir už pavertimą Adonio 

Kaltint manęs negalės“. Ir tuoj nektaru kvepiančiuoju 
Kraują pašlaksto jinai, o tas, palaistytas gausiai, 

Šokti pradėjo aukštyn, kaip lyjant vasaros lietui 

Šoka valkoj burbulai. Ir dar nesuspėjo praeiti 

Nė valanda pilna, o gėlė išaugo iš kraujo 

Lygiai tokios spalvos, kaip esti granato, kurs slepia 
Grūdus po plona žieve. Bet ja neilgai tesidžiaugsi: 

Vos tesilaikantį ir nuo lengvumo silpną žiedelį 

Nupučia vėjai bemat, nors jų ji vardu pavadinta!?““. 

ORFĖJO MIRTIS 


Šitokia giesme girias, plėšriuosius žvėris ir kietus 
Akmenis, kur panorės, vedžiojasi Trakijos dainius. 
Marčios kikonų!?? tuotarp, apsidangstę kailiais plėšrūnų, 
Perimtos siuto niūraus, nuo kalno aukštosios viršūnės 
Regi, kaip jis stygas, palydėdamas giesmę, užgauna. 
Tuosyk sukliko viena, plaukais vėduodama orą: 

„Štai niekdarys, kur mus paniekinti drįsta!“ — ir ietį 
Giedančiam giesmę burnon Apolono dainiui paleido. 
Ta, pavijota žolėm, užgavo žaizdos nepadarius. 
Akmenį stvėrė kita, bet jį dar skrendantį oru 

Paveikė kanklių stygų ir dainiaus balso galybė 

Ir, kaip atleist prašydamas už bakchanališką drąsą, 
Krito po kojų akmuo. Bet šėla ir puolimai didėja, 
Peržengia siutas ribas, ir viskas erinijos valioj. 

Būtų visus ginklus giesmė apraminus, bet kauksmas 

Ir Berekinto fleita, kaip milžino ragas raityta, 

Būgno gaudimas, trenksmai ir bakchanalijų klyksmas 
Permušė kanklių garsus, ir galop nusidažė raudonai 
Akmenys dainiaus krauju, išgirst jo giesmės nesuspėję. 
Paukščių pulkus, pakerėtus žavaus giedotojo balso, 
Žvėris plėšriuosius, angis — Orfėjo klausytojų ratą — 
Puolė menadės pirmiau ir nieko nelaukę sudraskė. 
Kruvinos rankos visų pakrypsta tuomet į Orfėją, 

Šoka it paukščiai kartu, kai saulėtą dieną pamato 
Skraidančią paukštę nakties!'?*. Sudariusios amfiteatrą, 
Tarsi arenos smėly šį rytmetį žūti turėtų 

Elnias, laimikis šunų, — jos dainių užpuola ir laido 
Lapais vyniotom lazdom, kurios ne šiam reikalui skirtos. 
Stveriasi grumsto kita, šakos, nulaužtosios nuo medžio, 

Ar iš po kojų akmens. Bet šėlai ir ginklų šių maža. 
Jaučiai prispaustu žambriu kaip tyčia plėšė dirvoną 
Ir netoliese nuo ten tvirti, raumeningi kaimiečiai 
Kasė daržovėms lysves ir laistė jas prakaitu sūriu. 
Pulką menadžių pamatę, visi išbėgioja, palikę 
Darbo rykus, tuščiuos laukuos išmėtyti guli 

Sunkūs kapliai, kauptukai ilgi ir peikenos aštrios. 
Stveria patrakėlės juos ir, jaučius, ragais pavojingus, 
Vietoj sudraskę bemat, sugrįžta dainiaus pribaigti. 
Tiesia dar jis rankas ir pirmąkart veltui mėgina 
Žodį pratarti, bet šventvagių jis nevalioja paveikti: 
Puola ir užmuša jį. Pro lūpas (Jupiteri mielas!), 
Pro tas pačias, kurių ir akmenys klausės, ir žvėrys 
Žodį suprato, išėjo vėlė ir nuskrido su vėjais. 

Verkė, Orfėjau, tavęs ir paukščiai nuliūdę, ir žvėrys, 
Akmenys verkė kieti ir giesmes tavąsias lydėję 
Tamsūs miškai. Lapus it nukirptus plaukus numetęs, 
Medis gedėjo tavęs, nuo ašarų, sako, gausingų 
Upės patvinę, juodai drabužius nusidažę najadės 
Ir su driadžių pulkais nešioję plaukus palaidus. 

Guli kur kas sąnariai, o galvą ir lyrą tu, Hebrai, 
Priimi, ir (baisu!), plaukdama bangom sūkuringom, 
Skundžiasi graudžiai lyra, negyvas liežuvis graudingai 
Šnabžda taipogi kažką, jiems gailiai uolos atliepia. 
Greitai pasiekia marias, gimtinę upę palikę, 

Ir ties Metimnos miestu išplaukia Lesbo pakrantėn. 
Čia, į smėlynus svečius išritintą, galvą Orfėjo 

Su ištaršytais plaukais užpuola anginas didis. 
Paskuba Febas sudraust dantis besuleidžiančią angį 
Ir, jos pražiotus nasrus pavertęs akmeniu šaltu, 
Amžiams sustingdo plačiai pravertas žiotis žvynuotas. 

Skrenda į požemių šalį vėlė ir vietas, jau regėtas, 
Vėl atpažįsta visas. Paieškojęs truput, Euridikę 
Randa dorųjų laukuos ir stveria glėbin pasiilgęs. 

Štai jie vienodu žingsniu šalimais žengia abudu, 
Čiagi Orfėjas šiek tiek atsilieka, čia eina pirmasis 
Ir atsigręžia į Euridikę dabar be pavojaus. 

Nusikaltimo tačiau be bausmės nepaliko Liėjas. 

Širdį skaudėjo mat jam, netekus žynio šlovingo. 

Giriose jis todėl šaknim rangyta pririšo 

Edonietes visas, kurios niekšybę regėjo. 

Sekančias jam iš paskos už kojų pirštų pagavo 

Ir juos viršūnėm gilyn į kietą Žemę sukišo. 

Lygiai kaip į raizgus, gudraus apgaviko padėtus, 

Koją įkišęs ir tuoj pasijutęs apgautas, paukštelis 
Blaškos ir dar tvirčiau užveržia spurdėdamas kilpą, — 
Lygiai taip jų ne viena, tvirtai įaugus į Žemę, 

Veltui iš siaubo pabėgt dar mėgino, bet šaknys liaunutės 
Vietoje laiko stipriai ir aukštyn pašokti neleidžia, 
Žvelgia į pirštų nagus ir į kojas, kurių nebejaučia, 

Ir štai pamato medžiu blauzdas apvaliąsias pavirstant, 
Šeria per šlaunį ranka nusiminus ir jaučia užgavus 
Medį, ne kūną, tikrai. Medžiu ir krūtinė pavirsta, 
Daros mediniai pečiai, rankas su pirštais gyvaisiais 
Greitai laikysi šakom ir laikydamas neapsiriksi. 


MIDAS 


Bakchui to negana ir, trakų šalį palikęs, 
Su geresne svita jis skuba į savąjį Tmolą, 
Kur vynuogynai jo ir Paktolas, nors ne auksadugnis 
Buvo jis tuosyk ir brangiu smėliu pavydo nekėlė. 
Jį įprastinė svita — su bakchantėm satyrai — palydi, 
Betgi Sileno nėra. Šlitinėjantį, seną ir girtą 
Nuvedė frigų kaimiečiai, surišę vainikais, pas Midą, 
Savo karalių, kurį dar jaunutį trakas Orfėjas 
Ir kekropietis Eumolpas šventų apeigų kiek pramokė. 
Midas pažino tuojau paslapčių bendrininką ir draugą, 
Pakvietė jį į svečius ir pokylį šaunų iškėlė, 
Trukusį dešimt dienų, nakties nė vienos nepraleidus. 
Šviečiančias skaisčiai žvaigždes vienuoliktą sykį nuvarė 
Pranašė Ryto Aušra, kai Lidų šalin atkeliauja 
Midas smagus ir Sileną augintiniui jo sugrąžina. 
Baisiai nudžiugo tasai, kad grįžo globėjas, ir davė 
Valią malonią, tačiau pragaištingą, sau dovaną rinktis. 
Dovaną jis pasirinko blogai: „„Padaryki, kad visa, 

Ko prisiliesiu kada, pavirstų auksu geltonu“. 

Liberis prašymą jo išpildė ir dovaną davė, 

Bet ir gailėjos drauge, kad tas ko geresnio neprašė. 
Linksmas išeina, blogiu besidžiaugdamas, Berekintietis, 

Pažado puola mėgint ir liečia daiktą kiekvieną: 

Netiki pats savimi ir pasiekęs neaukštą lapotą 

Laužia bugienio šakutę — šaka pasidaro auksinė, 

Akmenį ima nuo žemės — akmuo tuoj auksu pagelsta, 

Grumstą pačiumpa tuomet — ir grumstas nuo gniaužto galingo 

Virsta geltonu luitu, nuskins pribrendusią varpą — 

Ir štai auksinė pjūtis. Kai obuolį reškia nuo medžio — 

Rodos, esi hesperidžių sode. Prie staktų aukštųjų 

Vos prisišliejo ranka — ir staktos spindi kaip saulė. 

O kai mazgojas rankas upelio vandeniu tyru, 

Srūvąs nuo rankų vanduo galėtų apgauti Danaję. 

Godūs troškimai vos telpa širdy, kai regi taip viską 

Auksu pavirstant. Tarnai besidžiaugiančiam padengė stalą, 

Valgių pridėjo gardžių ir duonos geriausios priraikė. 

Valgyti sėdos tuomet, bet vos tik ranka palytėjo 

Dovanas brangias Cereros — tuojau tos visos pastiro, 

O kai godžiais dantim atsikąsti valgio norėjo: 

Ką tik paliečia dantis — tuoj gelsvas metalas iš visko. 

Kai dovanos davėją jis atmiešė vandeniu tyru, 

Tuosyk matei, kaip žandais jam liejasi auksas ištirpęs. 
Pritrenktas dar negirdėtos bėdos, turtingas ir skurdžius, 

Trokšta šių lobių netekt ir bodisi tuo, ko taip geidė. 

Bado pasotint krūva nevalioja, išdžiūvusią gerklę 

Degina alkis, kančia atsimoka nekenčiamas auksas. 

Tiesia į dangų rankas su žibančiom skaisčiai rankovėm: 

„Tėve Lenėjau! Atleisk! Aš kaltas, — švepleno jo lūpos.— 

Buk gailestingas ir nuo prabangaus pražuvimo išgelbėk“. 

Bakchas, dievų jautriausia širdis, pripažįstančiam kaltę 

Viską grąžino atgal ir nuo dovanos išvadavo. 

„Idant neliktum kvailai pageidautuoju auksu aplietas, 

Eiki prie upės, kuri netoliese nuo Sardų aukštųjų, 

Kelią keliauk per kalno gūbrius, kad vandenys plauktų 

Priešais tave, pakol! tu ištakas upės pasieksi, 

Ir ten į versmes, kur jos putodamos trykšta galingai, 

Galvą įkišk ir kūną drauge su kalte numazgoki“. 


15. PLB 6 

Eina prie upės karalius, kaip liepta. Auksas nudažė 
Vandenis ir nuo žmogaus nuslinko visas į upę. 
Nors jau seniai metalo daigų pridaigstytoj, žemėj 
Šiurpso vis aukso šarma ir grumstuos drėgnuos geltonuoja. 
Turtų pradėjęs nekęst, į girias ir laukus pasitraukė 
Midas kalnų olose gyvenančio garbinti Pano. 
Betgi jo protas rambus pasiliko, širdis gi krūtinėj 
Vėlei išdaigas kvailas turėjo daryt šeimininkui. 
Žvelgia į jūras plačias, aukštai į padangę iškilęs, 
Tmolas įkopti status, toli nusitęsdamas šlaitais, 
Čia ligi Sardų aukštų, o ten lig žemučių Hipaipų. 
Panas ten savo giesmėm prieš nimfas grakščiąsias didžiavos, 
Švilpavo dainą smagiai vašku siūtaisiais vamzdeliais 
Ir, Apolono dainas išdrįsdamas niekais laikyti, 
Iššaukė jį lenktyniaut ir pakvietė Tmolą teisėju. 
Senis teisėjas savajam kalne atsisėdo, praskleidęs 
Sau nuo ausų medžius, tik ąžuolo garbanos tamsios 
Liko šiurpsoti ir gilės aplink jo galvą karojo. 
Tuosyk atsigręžė jis į kaimenių dievą ir tarė: 
„Jūsų teisėjas jau čia“. Dūdele užliurlina Panas, 
Ir laukine daina jis sužavi Midą, kurs buvo 
Tuosyk lyg tyčia tenai. Po jo gi Tmolas šventasis 
Atgręžė veidą į Febą, jo žvilgsnį miškai palydėjo. 
Febas gi plaukus rusvus Parnaso lauru parišęs, 
Šluodamas žemę skraiste, nuspalvinta purpuru Tiro, 
Dramblio dantim ir brangiais akmenim gražiai padabintas 
Ima į kairę kankles, o į dešinę plektrą patogų 
Ir išdidžiai, kaip kūrėjas orus, įgudusiais pirštais 
Braukia per aukso stygas, kol, skambesio jų sužavėtas, 
Tmolas prieš kanklių balsus įsakė dūdelei nutilti. 
Pritaria garsiai visi šiam šventojo kalno sprendimui. 
Baras tačiau dėl to ir jį neteisingu vadina 
Mido viena burna. Pakęst nevalioja Delietis, 
Kad kaip visų žmonių jo kvailosios ausys atrodo, 
Ima jas tempti ilgyn, boluojančiom vilnom apželdo 
Ir, kad galėtų judėt, jų apačią lanksčią padaro. 
Kūną palieka žmogaus, nubaudžia vieną tik dalį 
Ir — štai jį puošia lėtai žingsniuojančio asilo ausys. 


227 


180 


185 


190 


200 


205 


210 


Vienuolikta giesmė 


Midas jas nori paslėpt ir, degdamas visas iš gėdos, 
Purpurine kepure vis savo galvą jis dangsto. 
Tarnas tačiau, kuris visados jam kirpdavo plaukus, 
Greit pastebėjo ausis. Kadangi drąsos neturėjo | 
Mido negarbę išduot, nors baisiai liežuvį niežtėjo 
Ir nevaliojo laikyt už dantų, — nuėjęs atokiai 
Iškasa duobę ir, kokias ausis šeimininko jis matė, 
Tyliai pasako duobėn ir pašnibžda iškastai žemei. 
Paslaptį šitą duobėj jis tuosyk žemėm užverčia 
Ir pasišalina greit, sulyginęs visa, kaip reikia. 
Vietoj, šviežiai kastoj, svyruojančių nendrių kaip miško 
Greitai pridygo, ir jos, prinokusios metams suėjus, 
Išdavė, kas čia pureno žemes: pajudintos vėjo 
Šnara žodžius užkastuosius, kaip Midui ausys išaugo. 


LAOMEDONTAS 


Kerštą nugiežęs, Latonos sūnus žydrąja padange 


2 Perskrido Helės marias siaurutes ir ten nusileido 


Laomedonto laukuos antrojoje marių pakrantėj. 
Kiek dešiniau nuo Sigėjo, kairiau nuo Retėjo gilybių 
Aukuras senas stovėjo, griausmų valdovui paskirtas. 
Ten jis pamato iškart, jog Trojos mūrus pradėjęs 
Laomedontas statyt, bet užmojis didis į priekį 
Stumias labai pamažu ir išteklių reikia nemaža. 
Taigi su trišakvaldžiu gimdytoju šniokščiančių marių !““ 
Išvaizdą ima žmogaus ir Frigų krašto valdovui 
Imasi mūrus statyt, suderėjęs aukso už darbą. 

Murai baigti. Valdovas algos sumokėti nenori 
Ir (veidmainys baisus) meluodamas žodį sulaužo. 
„Tu neišvengsi bausmės!“ — pasakė jam marių valdovas 
Ir tuoj, pakreipęs bangas į Trojos šykštūnės pakrantę, 
Pavertė žemę plačiu vandenynu ir lauko gėrybes 
Atėmė iš žemdirbių, dirvas vilnyse paskandinęs. 
Bet šios bausmės negana: valdovo dukrą pagrobia 
Marių baisi pamėklė. Prie kranto uolų prirakintą 
Ją išvaduoja Alkidas ir, kaip sukalbėta jų buvo, 

Pareikalauja žirgų. Už žygį mokėt atsisakius, 
Paima Troją tasai, jau dukart sulaužiusią žodį. 

Ir Telamonas, kovoj dalyvavęs, neliko be nieko: 

Jis Hesionę laimėjo. Pelėjas garsus pasidarė 

Savo dievaite pačia!““: jis gali didžiuotis senelio 
Lygiai ir uošvio vardu, nes Jupiterio būti vaikaičiu 
Lemta ne jam vienam, o deivė žmona tik jo vieno. 


PELĖJAS IR TETIDĖ 


Senis Protėjas Tetidei: „Bangų dievaite,— pasakė, — 
Sūnų pradėk — ir bus jaunikaitis, kurs metais gražiaisiais 
Tėvo žygius pranoks ir bus galingesnis už tėvą“. 

Idant negimtų kas nors už jį patį žemėj didesnis, 
Nors ir karščiausia aistra jam degino širdį krūtinėj, 
Nimfos Tetidės paliest Jupiteris pats nesiryžo 

Ir šį troškimą širdies paveldėti leido vaikaičiui, 
Sūnui Eako, ir jį vandenyno deivė pamilo. 

Įlinkis marių platus Hemonijoj pjautuvu riečias, 
Jūron įšovęs galus ir, jei būtų vanduo čia gilesnis, — 
Uostas puikiausias; dabar vandenynas vien smėlį skalauja. 
Krantas čia kietas visur, ir koja Žymės neįspaudžia, 
Žingsnio nelėtina tau, susipynusios žolės nekybo. 

Mirtų giraitė aukščiau, kur pilna uogų dvispalvių, 
Jos vidury ola, gamtos ar rankų daryta — 
Nepasakysi, greičiau kad rankų. Tenai tu, Tetide, 
Mėgai atplaukti nuoga ant tvirtai pažaboto delfino. 
Ten ir Pelėjas tave, sukaustytą miego, užtikęs, 

Prašo maldauja gražiai, o kai priešintis tu nesiliauni, 
Prievarta ima tuomet ir kaklą rankom apglėbia. 
Jeigu nebūtum tada tu griebusis įprasto meno 

Keisti pavidalą sau, tave jis ir būtų paėmęs. 

Tu pavirsti paukšte, Pelėjas paukštę pastvėrė; 
Tuosyk tu medis sunkus, ant medžio pakibo Pelėjas. 
Trečiąjį kartą mainais, ir tu jau tigrė dėmėta, 

Jos Eakidui baisu, tad rankas nuo kaklo paleido. 
Marių dievybėm tada jis vyno auką nulieja, 

Gyvulį ryžtas aukot ir smilkalo kvapą paskleidžia. 
Tuosyk Karpato žynys iš gelmių vandenyno prabilo: 
„Žmoną, Eako sūnau, tikrai sau laimėsi, kaip nori; 
Kai tik užmigs kietai, į šaltąją olą parėjus, 
Tu iš netyčių prieik ir kilpom tvirtai ją suriški, 
Tik nesileiski apgaut jos pavidalų šimtui visokių, 
Savo glėby laikyk, kol ji atsivers vėl kuo buvus“. 
Tarė ir veidą atgal į marias panėrė Protėjas, 
Liepė pakilti bangoms ir pastarą žodį užlieti. 
Skriejo Titanas žemyn ir pasvirusiu grąžulu siekė 
Vandenis vakarinius, tuomet nereidė gražioji 
Kėlės nuo kieto akmens ir grįžo į patalą savo. 
Vos tik suspaudė tvirtai jos mergišką kūną Pelėjas, 
Ėmė pavidalą keist nereidė, bet jaučia, kad laiko 
Ją glėbyje, dar šen ir ten pasiekčioja rankom 
Ir suvaitoja galop: „Ne be valios dievų nugalėjęs, 
Privertei virsti Tetide“. Ją karštai apkabina Pelėjas, 
Norus įvykdo savus, ir pagimdo ji didį Achilą. 


PELĖJAS IR KEIKAS 


Laimė Pelėjui turėt ir šitokį sūnų, ir žmoną, 
Visa jam sekės visur, jei Foko mirties neminėtum, 
Šios jo didžiosios kaltės. Užmušusį brolį nekaltą 
Ir iš gimtųjų namų pavarytą, Trachino jį Žemė 
Priima. Ten viešpatavo ramiai, be žudynių, be smurto 
Šviesanešio sūnus Keikas, kurs spindesį tėvo 
Perteikė savo šypsniu, tuomet gi buvo nuliūdęs, 
Nepanašus į save, nes žuvusio brolio gedėjo!“!. 
Pribaigtas kelio vargų ir rūpesčio to, Eakidas!“* 
Su palydovais keliais atvyko ir, žengdamas miestan, 
Kaimenę smulkią drauge su atsivarytais raguočiais 
Klonio miškingo ūksmėj netoli nuo mūrų paliko. 
O kai sutiko priimt ir jį išklausyti valdovas, 
Rankoj ištiesęs gėles kaip maldautojas, tuoj pasisako, 
Kas ir kieno sūnus jisai, vien kaltę nutyli 
Ir pamelavęs, dėl ko pabėgo, paprašo priglausti 
Jį savame krašte. O jam trachinietis atsako 

Žodžiais meilingais: „Pas mus ir eiliniam žmogui, Pelėjau, 
Atviros durys visur, karalystę valdom svetingą. 

O tu gi mintį atkreipk į svarbias aplinkybes: ir vardas 
Tavo garsus, ir Jupiteris tėvas. Negaišk, nemaldauki. 
Gausi tu, ko tik prašai, ir savo dalim štai vadinki, 

Ką tik aplinkui regi. O, kad ką geresnio regėtum!“ 

Ir jis pravirko. Tuomet ir Pelėjas, ir jo palydovai 
Pradeda klaust priežasties jo skausmo. Tas šitaip atsako: 
„Jūs pagalvosit galbūt, jog sparnuotis plėšrus, kurs baugina 
Paukštį kiekvieną, visad turėjo plunksnas ant kūno. 

Buvo jis vyras (ir šiandien tebėr dar vyriškos dvasios), 
Greitas labai, narsus kovoje ir linkęs į smurtą, 
Dedalionas vardu, sūnus to tėvo, kurs kviečia 

Aušrą kasryt ir pats nuo dangaus paskutinis nueina. 

Aš gyvenau taika, taika man vien terūpėjo 

Ir židinys šeimos, o brolį vis kovos viliojo, 

Jo didelės narsos neatlaikė valdovai nei gentys. 

Šiandien pakito narsa ir tinka vien gaudyt balandžiams. 
Dukteriai jo Chionei, nepaprasto grožio mergaitei, 

Piršos jaunikių pulkai, keturioliktų metų sulaukus. . 
Kartą Majos sūnus ir Febas, keliaudami dviese — 

Viens nuo Kiteros aukštos, o kitas iš Delfų savųjų, 

Ją pastebėjo iškart ir užsidegė meile bematant. 

Viltis savos sėkmės Apolonas atideda nakčiai. 

Jo bendražygis nelauks ir miegą užtraukiančia rykšte 
Lūpas paliečia mergaitei, nuo rykštės galybės ji gula 

Ir pasiduoda jam greit. Naktis žvaigždėmis sumirgėjo — 
Mėgaujas Febas džiaugsmais vogtiniais, sene pasivertęs. 
Laikui suėjus skirtam, kai motinos įsčios pribrendo, 
Gimsta tuomet Autolikas iš dievo sparnuotakojo, 

Jo atžala apsukri ir linkus į klastą visokią: 

Jis sugebėjo visad, nedarkydamas tėvo gabumų, 

Juoda iš balta daryt ir balta paversti į juoda. 

Iš Apolono užgimsta (dvynius pagimdė Chionė) 

Giesme ir kanklių garsais pagarsėjęs plačiai Filamonas. 
Kas gi iš to, kad pagimdė ji du, kad dievams dviem patiko, 
Kad jos tėvas narsus ir senelis griaustinių valdovas — 
Kas iš to viso gi jai? Garbė pražudo ne vieną, 

Ją gi pražudė tikrai: Dianą pranokt pasišovus, 

Ydų pradėjo ieškoti ji deivės grožy, o toji, 

Perimta pykčio, suriko: „Darbai negalės nepatikti!“ 

Įtempė lanką tuojau, styga jo spriegė galingai, 

Nendrė nuskriejo greita ir pervėrė kaltą liežuvį. 

Stingsta tasai, nei balso nebėr, nei žodžio pradėto, 

Bandančiai dar ką sakyt su krauju išskriejo gyvybė. 

Apglėbiau, varge, aš ją, bekraštį skausmą pajuto 

Dėdės širdis ir brolio raminti aš puoliau širdingai. 

Brolis tiek girdi žodžius kiek uola vandenyno šniokštimą, 

Žuvusios rauda dukters, rypuoja be galo, be krašto. 

O kai išvydo liepsnas, jis ketvertą sykių mėgino 

Gyvas į laužą įšokt ir, keturiskart sulaikytas, 

Leidos iš nerimo bėgt kiek neša kojos kaip jautis, 

Širšių užpultas, kurios jo palenktą kaklą sugėlė. 

Kelio nereikia jam nūn. Tuomet jau atrodė, kad bėga 

Kaip ne žmogus, galėjai manyt, jog kojos sparnuotos. 

Taigi pralenkia visus ir, geisdamas mirtį sau rasti, 

Kopia pačian Parnaso viršun. Apolonui pagailo 

Ir, kai nuo krašto uolos pasileido Dedalionas, 

Pavertė jį paukščiu, ūmai ant sparnų pasvarinęs, 

Davė aštrius, vąšuotus nagus ir snapą jam riestą, 

Narsą, turėtą pirmiau, ir jėgą, už kūną didesnę. 

Vanagas šiandien jisai, negailintis nieko ir puoląs 

Paukštį kiekvieną: iš skausmo kitus priverčiąs kentėti“. 
Šviesanešio sūnus dar nebaigė sekti stebuklo, 

Dėstyti brolio bėdų, ir štai atbėga uždusęs 

Svečio bandų piemuo Anetoras fokietis ir šaukia: 

„O šeimininke! Pelėjau! Didžios aš nelaimės atbėgu 

Tau pasakyt!“ Ramiai ją papasakot liepia Pelėjas. 

Kiek nusigandęs dėl to, Trachino valdovas suklūsta. 

Tas gi tuoj ima sakyt: „,„Pavargusius jaučius prie jūros 

Aš nuvariau, kai saulė, ratu skriedama per padangę, 

Kelio padarė jau tiek, kiek dar padaryt privalėjo. 

Sugulė jaučiai vieni ant gelsvo smėlio pakrantėj 

Ir žiūrėjo ramiai į plotus plataus vandenyno. 

Koja už kojos kiti dar šen ir ten vaikštinėjo, 

Galvas iškėlę aukštai, po vandenį plaukė tretieji. 

Ten šventyklėlė arti — ne auksu, ne marmuru šviečia: 

Alkvietės medžiai seni tirštais šešėliais ją gaubia. 

Ji nereidėms skirta ir Nerėjui. Džiovindamas tinklą, 
Marių ir vandenynų dievais pavadino juos žvejas. 
Pelkė prieina prie jos, karklynų tankių prikermėjus 
Ir atsiradus kadais iš marių nuslūgusio ploto. 
Nukrečia viską šiurpu lūždami ir treškėdami krūmai: 
Vilkas didžiulis, baisus, pelkyno maurais apsidrabstęs, 
Išlenda, j0 nasrai krauju Žžaibuoja ir putom, 

O iš godumo liepsnom raudonom žybčioja akys. 
Siunta jis lygia dalia iš savo plėšrumo ir alkio, 

Bet iš plėšrumo pikčiau. Ne vien išalkimas jį verčia 
Jaučių krauju sau badą marint, kai jis, nelabasis, 
Gyvulius pjauna visus ir kloja žemėn įnirtęs. 

Mūsų ne vieną taip pat, mėginančius kaimenę ginti, 
Spėjo prišokęs įkąst, ir tie mirė. Visas pajūris 

Telkšo kraujuos, paraudo vanduo, o pelkės riaumoja. 
Gaišti dabar prapultis, nesiryžt ir svyruoti ne laikas, 
Kolei dar gyva kas nors, visi tuoj šokim prie ginklo, 
Stverkimės ginklo visi ir pulkim jėgom sutelktinėm“. 

Pabaigė sekti žmogus. Pelėjui žalos lyg nebuvę. 
Kaltę atminęs širdy, auka jis nuostolį laiko: 

Žuvusiam Fokui pagerbt ją sudėjus besūnė Psamatė. 
Vyrams šarvuotis visiems įsako Trachino valdovas, 
Imti galingus ginklus. Ir pats jis eiti norėjo. 

Bet Alkionė, žmona, išgąsdinta triukšmo sukelto, 
Šoka staiga ir, plaukų sau tvarkyti dar nepabaigus, 
Vėl juos išdraiko visus ir, puolusi vyrui ant kaklo, 
Ašarom ir žodžiu maldauja, kad siųstų pagalbą 

Jis be savęs ir dvi gyvybes viena išvaduotų. 

O Eakidas tuomet: „Šią šventą baimę, valdove, 
Mesk iš širdies: už norus gerus aš lygiai dėkingas. 
Ginklo prieš pamėklę šią neregėtą aš kelti nenoriu: 
Reikia dievus vandenyno pagarbint“. Kyšojo bokštas 
Ir švyturys kalvoj, toks mielas laivams nukamuotiems. 
Kopia į bokštą visi ir dūsauja gailiai, išvydę 
Tysančius jaučius krante ir nuožmų jų išpjovėją 
Su kruvinais nasrais ir gaurais, krauju aptaškytais. 
Tiesia Pelėjas rankas į marių plačiųjų pakrantę, 
Meldžia Psamatę, kad ji, paliovusi apmaudą giežti, 
Duotų pagalbą dabar. Tačiau Eakido meldimas 

Jos neįstengia palenkt. Malonę išprašo už vyrą 
Tuosyk Tetidė pati. Bet šaukiamas vilkas nenori 
Mesti skerdynių nuožmių, įsiutintas kraujo saldumo, 
Kol jį, sprandan telyčaitės jaunos įkibusį, deivė 
Marmuru teikės paverst. Jo kūnas koks buvęs išliko, 
Tik neišlaikė spalvos: kad jis nebe vilkas, išduoda 
Akmenio kieto spalva, sakydama: nebebijokit. 

Betgi Pelėjui lemtis ramiai toj žemėj neleidžia 
Apsigyvent: tremtinys į magnetų kraštą nueina, 
Ir ten kaltybę nuplaut hemonietis Akastas jam duoda. 


KEIKAS IR ALKIONĖ 


Pritrenktas brolio dalios ir kitų stebuklų, po brolio 
Ėjusių ilga eile, su drebančia širdžia Keikas 
Ruošiasi Klaran pas dievą keliaut ir klaust patarimo, 
Šventą orakulą jo, paguodą žmonių, nes į Delfus 
Kelią Forbantas seniai su flegijais buvo užkirtęs. 
Bet pasisako pirmiau jis šitą sumanymą savo 
Tau, Alkione miela. Išgirdus jai smegenis kaulų 
Nukrėtė šiurpas šalčiu, išblyško it buksmedis baltas 
Moteries veidas skaistus, ir ašaros skruostus užtvindė. 
Triskart mėgino kalbėt ir triskart verksmas ją springdė, 
Vertė ne sykį nutraukt kukčiojimai skundą širdingą, 
Kol ji pasakė: „Kokia gi mano kaltybė tau, mielas, 
Nugręžė širdį ir kur dėmesys pirmesnis pradingo? 
Tu jau gali Alkionę palikt ir ramus iškeliauti? 
Nori kelionės ilgos? Jau aš tau brangesnė iš tolo? 
Betgi žemynu, tikiuos, tu keliausi, ir aš vien sielosiuos, 
O nuogąstauti nereiks, ir rūpestis bus man be baimės. 
Gąsdina jūra mane ir marių vaizdas niūrusis, 
Nuolaužas laivo lentų neseniai regėjau pajūry 
Ir neseniai skaičiau aš vardą ant kapo bekūnio. 
Teneužvaldo širdies tau viltys apgaulios, mielasis, 
Jog tavo uošvis yra Hipotadas, kurs laiko uždaręs 
Vėjus smarkiuosius oloj ir vandenis tildo panoręs. 
Bet kai, ištrūkę iš jos, vandenyną vėjai užvaldo, 

Nieko jiems švento nėra, sauvalei jų tenka ir marios, 

Lygiai ir žemė visa, net debesis blaško padangėj 

Ir susidūrę aštriai liepsnojančią įskelia ugnį. 

Aš juos pažįstu, tėvo namuos ne sykį regėjau, 

Vaikas tebebūdama, žinau — jų reikia bijoti. 

Jei nuo užmanymo šio atitraukt nebegali, brangusis, 

Prašymai jokie tavęs ir tvirtai pasiryžai keliauti — 

Imk ir mane su savim. Blaškys drauge mus abudu, 

Ir aš bijosiu vien to, ką regiu, iš vieno kentėsim, 

Nors kažin kas, iš vieno plačiais vandenynais klajosim“. 
Žodžiai šitie Eolidės ir ašaros gailios graudina 

Sūnų skaisčiosios žvaigždės; ir jo ne mažesnė gi meilė. 

Betgi nei atsižadėt per jūras pasirinkto kelio, 

Nei Alkionės jis imt su savim į pavojų nenori. 

Kalba ir šį, ir tą, kas guostų jos širdį neramią, 

Betgi įtikint jos neįstengia. Galop kaip paguodą 

Ištaria šiuos žodžius ir mylinčią širdį palenkia: 

„Mums ir trumpa valanda bus ilga, bet aš tau prisiekiu 

Tėvo šventąja ugnim: jei man bus leista likimo, 

Grįšiu anksčiau, nei save dusyk užpildys mėnulis“. 
Veikiai sugrįš — tokiais pažadais jai viltį suteikęs, 

Laivą paliepia tuojau laukan iš dirbtuvių išvilkti | 

Ir vandenynan nuleist, aprūpintą rykais visokiais. 

Gavusi jį pamatyt, lyg ateitį būtų nujautus, 

Baime pastiro žmona, ir, ašarų srautams paplūdus, 

Apglėbė vyrą tvirtai ir drebančiom lūpom, vargšelė, 

Ištarė graudų „sudieu!“ ir vietoj apalpus sukniubo. 

Eilės yrėjų abi, nors vilkinti stengės Keikas, 

Paima irklus tuojau ir, patraukę tvirtai prie krūtinių, 

Vandenis verčia visi kaip vienas. O ji gi, pakėlus 

Ašarų pilnas akis, pamato, kad, vairą paleidęs, 

Stovi ir moja ranka, jai ženklą duodamas, vyras. 

Ji atsiliepia mostais tuojau. O kai pasitraukė 

Žemė tolyn ir pažinti veidų jau nebegalėjai, 

Kolei valiojo, akim ji skriejantį laivą lydėjo. 

O kai jau baigė jį nusinešę toliai paslėpti, 

Plazdančias sekė bures, aukštai ant stiebo pakeltas. 

Dingo ir burės galop, ji eina į patalą tuščią, 

Gula baugia širdimi: vieta ir guolis ištraukia 
Ašaras vėl Alkionei, nes primena, ko ji neturi. 

Uostas paliko toli, ir vėjas pajudino lynus. 
Karančius irklus tuomet prie šonų priglaudžia jūreiviai 
Ir, skersines visas ant stiebo aukštai sukabinę, 

Vyrai išskleidžia bures ir lekiančius vėjus pagauna. 

Pusę, o gal mažiau, tiktai ne daugiau, vandenyno 
Perskrodė laivas, toli ir viena, ir antroji pakrantė, 

Ir, kai jau temo naktis, bangom pakilesnėm, putotom 
Jūra pradėjo boluot, o rytys įsismarkavo šėlti. 
„Leiskite rėjas žemyn! — sušunka laivo vadovas.— 

Ir ant skersinių bures kaip vieną visas suvyniokit!“ 
Vadas įsako — audra įsakymo vykdyt neduoda. 

Netgi ir balso visai negirdėti per jūrų staugimą. 
Patys jūreiviai — vieni pasiskubina irklus įtraukti, 
Šonus aptvarko kiti ir burmarškes gina nuo vėjų. 
Semia, kiek gali, šisai ir į vandenis vandenį lieja, 
Stveria skersinį anas. Kol visa tai vyksta savaime, 
Eina smarkyn audra, ir vėjai iš pusių visokių 
Kaujasi tarpu savęs ir šniokščiančius vandenis verčia. 
Dreba vadovas patsai ir nežinąs prisipažįsta, 

Ko besitverti daugiau, ką liepti, nuo ko sulaikyti: 
Neganda tiek baisi, tiek išmonę proto pranoksta. 
Skardi ore jūreivių riksmai, braškėjimas Virvių, 
Tranko padangę griausmai, ir vandenys šniokščia nuo vėjų. 
Bangos pašoka aukštai, jog, rodos, dangų pasiekia 

Su debesim ir juos purslais ir putom aptaško. 

Čia jos pasrūsta gelsvai, išvertę smėlį iš dugno 

Ir susiplakę su juo, čia vėl jos pajuosta kaip Stiksas. 
Atgula kartais pavirš, boluodamos šniokščiančiom putom. 

Su bangomis drauge Trachino laivas siubuoja: 

Čia jis kyla aukštyn ir tarsi nuo kalno viršūnės 
Žvelgia į lomą žemai, atrodo, pačian Acherontan; 

Čia vėl nukrinta bemat ir tarpu banguojančių marių 
Iš prarajos gilios į aukštą padangę sužiūra. 

Šonas, užgautas bangos, ne sykį subraška skardžiai 

Ir suvaitoja nė kiek ne lengviau už tvirtovę, kai daužo 
Ją geležiniai tarano ragai ar taiklios balistos. 

Lygiai kaip liūtas narsus, kai puolamas galią sukaupia, 

Eina prieš ginklą tiesiog, prieš ietis, į jį atstatytas, — 
Lygiai taip laivas dabar prieš bangas, pasiaučiamas vėjo, 
Plaukdamas stoja kovon, atrodąs menkesnis už jąsias. 
Pleištai išklimba visi, vaškinė danga sproginėja, 
Žiojas plyšiai, ir kelias srovėms pražūtingoms atvertas. 
Debesys plyšta galop, ir gausingas lietus pasilieja. 
Rodos, jog visas dangus į marias pasiryžo nukristi, 
Rodos, į dangų pakils tuoj visos marios patvinę. 
Permerkia liūtis bures, ir padangių vandenys maišos 
Su vandenyno bangom. Dangus be žiburio jokio, 
Gaubias juodoji naktis audros ir savo tamsybėm. 
Betgi jas plėšo žaibai, gyvatėm skaisčiom sutviksėję. 
Atšvaitu jų raudonu platus vandenynas liepsnoja. 
Ir štai pradėjo šuoliuot į laivo pūstąjį vidų 
Bangos ir kaip karys, pranokstantis skaičių visokį, 
Bandęs ne sykį prišokt prie sienų ginamo miesto, 
Viltį įgyja galop ir, geisdamas šlovę pelnytis, 
Paima mūrus, žiūrėk, iš tūkstančio vyrų jis vienas, — 
Lygiai taip laivui dabar devynios vilnys uždrožė, 
O dešimtoji, smarkiau pašokėjusi, puola jo laužti 
Ir nesiliauja spėkų nustojusį vargšą šturmuoti, 
Kol įsiveržia vidun kaip miestan, mūrus paėmus. 
Taip vandenų dalis tebebando brautis į laivą, ---- 
Lygiai kaip miestas tuomet, kai priešas rausias po mūrais, 
O jo gynėjai viduj mėgina dar juos atlaikyti. 
Išmonė jau atsisako, dvasia nupuola ir, rodos, 
Kieksyk atšniokščia banga, tiek sykių mirtis įsiveržia. 
Ašaros liejas vienam, pastyra antrasis, o trečias 
Tuos pavadina laimingais, kam skirta kapo sulaukti. 
Šitas su įžadu štai begarbina dievišką valią, 
Kelia perniek rankas į dangų, kurio neregėti, 
Šaukias pagalbos. Anas prisimena brolius ir tėvą, 
Šitas vaikus su namais ir kam kas brangu pasilikę. 
O Alkionė viena tik Keikui, jo lūpose nieko, 
Be Alkionės, nėra, tik josios vienos pasigenda, 
Betgi ir džiaugias, kad nėr. Į tėviškės pusę norėtų 
Žvelgti dabar, į namus paskutinįsyk žvilgsnį nukreipti, 
Bet nebežino, kur jie: taip baisiai vandenys verda, 

O debesų šešėlis storai apgaubęs padangę 
Tarsi dervos skraiste ir naktis patamsėjusi dukart. 

Siūsteri vėjo galinga banga ir stiebą nulaužia, 
Lūžta ir vairas drauge. Išdidžiai atsistojus ant grobio, 
Keterą riečia vilnis, į vandenis žiūri iš aukšto 
Ir ne lengviau, kaip jei kas Atoną būtų ar Pindą 
Stumęs į marių gelmes, nuo pamato tvirto atplėštus, 
Krinta žemyn šniokšdama ir smūgiu bei sunkybe iš karto 
Paneria laivą dugnan. Su juo ir jūreivių daugumas 
Krito smarkian sūkurin ir nebeišnirę į viršų 
Mirtį atrado. Kiti, nusitvėrę už nuolaužų laivo, 

Turisi dar. Ranka, kurioj laikydavo skeptrą, 

Laikos Keikas už jų ir savo tėvo bei uošvio 
Šaukiasi veltui, deja, o dažniausiai jo lūpose vardas 
Vis Alkionės mielos, ją mini ir nuolat kartoja, 
Trokšdamas, kad prieš jos akis atneštų jo kūną 
Bangos ir mirusį jį palaidotų draugiškos rankos. 
Plaukia ir iš tolumos Alkionę šaukia, kiek leidžia 
Vilnys jam burną pravert, ir marioms šnabžda jos vardą. 
Štai vidury bangų sudūžta aukštai išsigaubęs 

Lankas juodų vandenų ir paneria, galvą užpylęs. 
Šviesanešys tamsus tą visą naktį prabuvo, 

Jo negalėjai pažint, bet kad iš dangaus pasitraukti 
Nieks jam neleido, tirštais debesim užsidengė veidą. 

O Eolidė tuotarp, nežinodama negando šito, 
Bailiai skaičiuoja naktis ir skuba pabaigti drabužį 
Vyrui mielajam apvilkt ir tą, kuriuo, jam sugrįžus, 
Ji apsivilks pati, ir veltui vis tikis grįžimo. 

Nors ir visiems dievams pamaldžiausiai smilkalus nešė, 
Bet už visų labiau Junonės šventovę ji lankė 

Ir vis už vyrą, kurio nebebuvo, prie aukuro ėjo, 
Troško, kad gyvas jos numylėtinis liktų, kad grįžtų 

Ir kad meilesnės kitos sau nerastų. O vyrui iš aibės 

Jo troškimų karštų tik vienas įvykt begalėjo. 

Deivė pakęsti maldos už tą, kurs miręs, negali 
Ir, kad į aukurą jos nesiartintų suterštos rankos!**: 
„Žodžių manųjų dora pranešėja, Iride,— pasako, — 
Skriski greičiau į atilsį nešančio Miego pastogę 
Ir pasakyki, kad jis Alkionei sapną pasiųstų 


Metamorfozės 238 


290 


595 


600 


605 


610 


615 


625 


Ir, Keiku pasivertęs, jai visą teisybę praneštų“. 
Velkasi šimtaspalviu drabužiu klusnioji Iridė 

Ir, per dangaus skliautus spalvingą juostą ištiesus, 
Leidžiasi į valdovo namus po debesiu storu. 

Veriasi urvas gilus netoliese Kimerijų krašto 
Išduobto kalno vidun, kur Miego ištižėlio būstas. 
Saulės į ten spindulys, nei tekančios, nei prieš sėdimą, 
Nei per pietus nejeis. Tamsa, su miglom susimaišius, 
Sklinda iš žemės gelmių, ir prieblanda dunkso neaiški. 
Paukštis budrusis tenai, pasipuošęs skiautere snapą, 
Giesme nekviečia Aušros, ir tylos skambumo nedrumsčia 
Niekad nei šuo sargus, nei žąsys, sargesnės už šunį. 
Nei gyvulys, nei žvėris, nei vėjo pajudintas lapas, 
Neigi liežuvis žmogaus ten jokio garso neleidžia: 
Būstas rimties nebylios. Iš po uolynų ištryškęs 
Letės vandens upelis, vilnim šnarėdamas tyliai 
Į akmenaičius dugne, nesiliauja žadinęs miegą. 

Priešais olos duris žiedais žiburiuoja aguonos. 
Nesuskaitysi visų. Iš jų pieno alpinantį miegą 

Renka drėgnoji Naktis ir beria į žemę ūksmėtą. 
Durų, idant kada nors atidaromos nesugirgždėtų, 
Rūmuose nėr jokių ir jokio sargo prie slenksčio. 
Urvo pačiam vidury iš juodmedžio guolis aukščiausias, 
Klotas pūkais; vienokios spalvos, juodai uždangstytas, 
Ilsisi dievas jame, kai kūnas pavargęs suglemba. 

O jį apsupę aplink, kokių tik pavidalų nori, 

Guli tušti sapnai, jų tiek, kiek varpų per pjūtį, 

Lapų žaliųjų miške ir smėlio grūdelių pajūry. 

Vos tik įėjo olon ir rankom atstūmė Iridė 
Kliudantį spiečių sapnų, nuo jos drabužio suspindo 
Rūmai šventi, o dievas, vos vos tevaliojęs pakelti 
Tingio užlietas akis, parkniubęs ir kartą, ir kitą 
Ir svyruojančiu sunkiai smakru sau bedęs krūtinėn, 
Kol iš savęs išpurtė save, ant alkūnės parimo 
Ir atpažinęs paklausė, ko jai. O toji atsakė: 

„Miege, ramybe daiktų, ir dieve, visų maloniausias, 
Dvasios rimtie, reikalų trikdomoji, kurs moki gaivinti 
Kūnus, palaužtus darbų nebaigtųjų, kad grįžtų prie vargo! 
Liepki sapnams, kurie kaip gyvą išreiškia tikrovę, 

Lai į Trachiną kuris, valdovu pasivertęs, nuskrieja 
Pas Alkionę ir jai, kaip laivas sudūžta, parodo. 
Taip įsakyta Junonės“. Atlikus, kas liepta, Iridė 
Bėgo laukan, nes tvaiko ilgiau pakęst negalėjo 

Ir vos pajuto, kad jai į sąnarius miegas jau liejas, 
Spruko tuojau ir grįžo atgal per juostą daugspalvę. 

Tėvas iš pulko sūnų, kurių gal tūkstantis buvo, 
Pakelia iš miegų Morfėją, kurs išvaizdą mėgdžiot 
Meistras pirmasis. Už jį nė vienas geriau neparodys 
Eisenos kokio žmogaus, nei balso, nei išraiškos veido. 
Jis ir drabužį parinks, ir žodžius būdinguosius kiekvieno. 
Žmones jis vienas visad ir temėgdžioja, kitas gi moka 
Virsti žvėrim, paukščiu arba gyvate ilgakūne. 

Jį Ikelu vadina dievai, o Žmonės mirtingi 

Fobetoru. Yra dar Fantasas, tas vėlei kitokis: 

Geba pavirsti žeme, uola, upeliu ir sienoju 

Arba kitokiais daiktais, kurie neturi gyvybės. 

Šie visi trys nakties glūdumoj karvedžiams ir valdovams 
Veidą parodo, kiti gi jų lanko Žmones prastuosius. 
Nereikalingi tie Miegui senam, jis vieną Morfėją 

Ima iš brolių visų Taumantidės priesakui vykdyt. | 
Tuosyk ir vėl švelnus tižulys jį visą užliejo, 

Ir jis. minkštan patalan išsitiesęs galvą panėrė. 

Ogi Morfėjas tuomet be sparnų mažiausio švokštimo 
Skrenda nakties tamsumoj ir Hemonijos miestą pasiekia, 
Laiko sugaišęs nedaug, o ten, sparnus pasidėjęs, 

Virsta bemat Keiku, jo išvaizdą sau prisitaikė — 
Visas išblyško gelsvai kaip numirėlis ir be drabužio 
Ties nelaimingos žmonos guoliu atsistojo: primirkus 
Varva barzda, plaukai gi srovėm nesiliaujančiom srūva. 
Jis pasilenkia artyn ir, ašaras liedamas graudžiai, 
Sako: „Ar tu, mieloji, gali atpažinti Keiką? 

Veidą turbūt sužalojo mirtis? Pažvelki! Pažinsi 

Ir pamatysi, kad vietoj manęs tik mano šešėlis. 

Tavo malda, Alkione, mums nieko padėt negalėjo: 
Žuvom visi, ir tu nesivilki manęs besulaukti. 

Laivą miglotas pietys Egėjo jūroj pastvėrė, 

Šėldamas smarkiai ir jį, pasvaidęs it skiedrą, sudaužė. 
Mano gi lūpas, tuščiai vis tavo šaukiančias vardą, 

Bangos užliejo, ir tau tai skelbia ne pasakorius 
Koks apgaulingas, kuris iš gandų lengvasparnių išgirdo: 
Aš, nukentėjėlis pats, tau pranešu savo likimą. 
Kelkis tuojau ir ašarom plūsk, apsirenk gedulingai 
Ir nelydėki manęs į Tartarą neapraudoto“. 

Balsą Morfėjas taip pat nutaiko, kad jį palaikytų 
Moteris vyro balsu, ir ašaras lieja, atrodė, 
Jis nuoširdžiai bei moja ranka visai kaip Keikas. 

Ima vaitot Alkionė sapne ir su ašarom šoka 
Tiesti rankas, ir jį glėbdama, apkabinusi orą, 
Gailiai suklinka: „Pabūk! Kur skubi? Išeisim abudu!“ 
Riksmo savo pačios ir vyro kalbos nusigandus, 
Dingsta miegai, ir ji apsidairo: o gal iš tikrųjų 
Vaikšto matytas sapne? Su žiburiu mat atskubėjo, 
Šauksmą išgirdę, tarnai. O kai jo niekur neranda, 
Ima sau skruostus daužyt ir plėšt nuo krūtinės drabužį, 
Kumščiais į ją mušdama. Ir plaukus, paleisti užmiršus, 
Raunasi, o priežasties klausinėjančiai auklei atsako: 
„Jau nebėra Alkionės, nebėr! Mirtis ją pagrobė 
Su Keiku drauge! Paguodos žodžius sustabdykit. 
Žuvo ir laivas, ir jis. Mačiau, pažinau ir norėjau 
Jį sulaikyti, rankas tiesiau, bet jis man išsprūdo. 
Buvo šešėlis, tačiau toks aiškus, jog nėr abejonės: 
Vyras manasis, nors toks pat iš veido, jei nori žinoti, 
Jis nebebuvo, skruostai skaistumu kaip anksčiau nespindėjo. 
Nuogas, išblyškęs labai, vanduo iš plaukų tebesrūva — 
Tokį jį, vargšė, mačiau. Šioje štai vietoj stovėjo 
Jis, nelaimingas“. Ir ji pasižiūri, pėdų ar nelikę. 
„Tas ir įvyko, ką mano širdis drebėdama jautė, 
Ir maldavau, kad, palikęs mane, nesikliautumei vėjais. 
O, kaip norėčiau, kad būtum drauge ir mane pasiėmęs, 
Kai pražuviman ėjai! Su tavim, su tavim man vertėjo 
Tuosyk išeit. Nė vienos valandėlės nebūčiau praleidus 
Aš be tavęs viena ir mirt atskirai nereikėtų. 
Šiandien gi mirštu viena, ir bangos nešios mane vieną, 
Aš vandenyne esu be tavęs. Už jūrą nuožmesnė 
Būti turėtų širdis, jei stengčiaus ilgiau dar šioj žemėj 
Vilkti dienas ir spirčiaus žūt būt įveikti šį skausmą. 
Aš nesispirsiu ir vieno, o vargše, tavęs nepaliksiu — 

"0 Kaip palydovė aš tau keliausiu: kape, jei ne urnoj, 
Antrašo raidė turės mus sujungti, jei kaulai tavieji 
Niekad neglus prie manų — tai vardas glausis prie vardo“. 
Skausmas neduoda jai baigt, ir žodį pradėtą nuplauna 
Ašarų srovės, graudinga širdis kukčiojimais springsta. 
ie Rytas išaušo, ir ji į pajūrį skuba iš rūmų, 

Eina į vietą liūdna, kur jį lydėjo išplaukiant. 

Ten atsistojus ir, sau tardama: „Čia lynus atrišo, 

Čia atsisveikino jis ir mane pabučiavo ant kranto“ — 

Ir prisiminus gerai, ką jis kur darė, į jūrą 

Žvilgteri ir virš tyro vandens per tolumą regi — 

Plaukia lyg kūnas žmogaus. Iš karto gerai nesuvokia, 

Kas tai per daiktas, bet kai artėliau jį atnešė bangos, 

Nors negalėjo pasiekt, tačiau paaiškėjo, kad kūnas. 

Ji nepažino kieno, bet nupurtė mintis: paskenduolis. 

"20 Dėl nepažįstamo šio nubraukusi ašarą, tarė: 

„Vargše, vis tiek, kas tu, bet žmoną turėjai“. O bangos 

Kūną vis nešė artyn, ir juo ji labiau į jį žiūri — 

Juo galvoje tamsiau ir tamsiau. Ir štai jau prie kranto 

Kūną priplovė banga, ir jį atpažinti galėjai. 

Žiūri — jos vyras tikrai. „Jisai!“ — suklinka ir stveria 

Rūbą ir skruostus draskyt, raudamasi plaukus, į vyrą 

Drebančias tiesia rankas ir šaukia: „„Keikai! Mielasis! 

Šitaip tu, vargše, grįžti pas mane?“ Pajūryje stūkso 

Pylimas, piltas žmogaus, kurs atremia marių rūstybės 

Pirmus smūgius ir stabdo bangų veržimąsi smarkų. 

Kopia į jį. Stebies, kaip įstengė? Skraidyte ji skraidė, 

Raižiojo orą sparnais, išdygusiais greitai, ir skrodė 

Aukštas viršūnės bangų kaip paukštė, dalios „nuskriaustoji. 

Liejos gailinga giesmė, pilna neapsakomo skundo. 

O kai priskrido galop prie kūno, tylaus ir bekraujo, 
Glėbė naujučiais sparnais jo sąnarius brangius ir mielus, 
Lietė juos kietu snapu ir stengėsi veltui bučiuoti. 

Nieks nežinojo tikrai, ar lūpas pajutęs Keikas, 

Ar pasiūtėtas bangos, atrodė, jog kilsteli galvą. 

Betgi jis jautė. Dievai pagaliau neištvėrė ir jiedu 

Pavertė paukščiais abu. Khisniai nusilenkusi lemčiai, 
Meilė išliko gyva, ir paukščiams santuokos saitai 

Liko kaip buvę lig šiol: poruojas ir veislę palaiko. 
Šaltu žiemos metu dienas nevėjuotas septynias 

Virš vandenų lizde Alkionė tupėdama peri. 

Bangos nuslūgsta tuomet: Eolas išeina ir sergsti, 
Vėjams įsako nešėlt ir marias atiduoda vaikaičiams. 


ESAKAS 


Skraidančius virš vandenų juos regi vienas senelis, 
Neatsidžiaugdamas jų ligi galo išsaugota meile. 
Kitas šalimais, o gal jis pats, pridūrė: „Ir šitas, 
Kurs virš bangų, antai, pritraukęs kojas sūpuojas 
(Tardamas šiuos žodžius, didžiagurklį narą parodė), 
Taipgi karalių kilmės: jo protėvių ėmęs ieškoti, 
Jei nepamesi eilės, prieisi lig senojo Ilo, 
Prie Asarako 1r prie Ganimedo, į dangų pagrobto, 
Laomedonto, taip pat ir Priamo, kurs gavo regėti 
Trojos žuvimo dienas. Jis buvo Hektoro brolis. 
Jeigu reta lemtis jo nebūtų ištikus jaunystėj, 
Gal ne menkesnį ir jis už Hektoro vardą turėtų. 
Nors šiam Dimanto duktė garbingoji motina buvo, 
Tuotarp Esaką vogčiom pagimdžiusi Idos šešėliuos 
Aleksirojė, duktė sraunaus Graniko dviragio. 
Miestų nemėgo jisai ir, žėrinčius rūmus palikęs, 
Vienas gyveno kalnuos, valdžios netrokštančiam kaime, 
Ir tik labai retai Ilionan į sueigas lankės. 
Ne akmeninę tačiau ir ne neįveikiamą meilei 
Širdį turėjęs, ilgai po girias visur išieškojo, 
Kol Kebrenidę galop, Hesperiją, gavo išvysti, 
Kai ji pakrantėj gimtoj džiovinosi plaukus palaidus. 
Nimfa tuoj spruko nuo jo kaip elnė nuo rusvojo vilko, 
Baimės pilna, arba nuo vanago antis laukinė, 
Kai ją užklumpa toli nuo ežero. Trojos herojus 
Veja, ir baimės eiklumas su meilės skrydžiu lenktyniauja. 

Bet štai slypėjus žolėj be kvapo lekiančiai kojon 
Dantį suvarė angis, ir nuodai sutryško į kūną. 
Bėgis nutrūko drauge su gyvybe. Jis, galvą pametęs, 

Stveria negyvą glėbin ir šaukia: „O! Kam aš vijausi! 
Bet aš bijojau ne to, nežinojau šios pergalės kainos. 
Vargše! Tave mes pražudėm abu: gyvatė įkirto, 
O aš buvau priežastis. Aš daug kaltesnis už angį. 
Taigi tau mano mirtis tebūnie paguoda už mirtį“. 

Tarė ir nuo uolos, kurią šniokščiančios bangos pagraužė, 
Šoko į jūrų gelmes. Bet jo pagailo Tetidei, 
Meiliai tad priėmė jį ir plunksnomis padengė visą, 
Plaukiantį vandenimis, ir norinčiam nedavė mirti. 
Širsta iš meilės jisai, kad verčia gyventi nenorint 
Ir jo sielai išskrist iš vargano būsto neleidžia. 
Taigi nūn gavęs sparnus, kurių jo pečiai nežinojo, 
Kyla padangėn ir vėl virš marių kūną paleidžia. 
Plunksnos neduoda nukrist. Esakas įsiunta ir puola 
Marių gelmėn ir, kaip jam numirt, nesiliaudamas ieško. 
Baigė iš meilės sudžiūt: išstybo blauzdikauliai kojų, 
Kaklas ištįso begal, nuo kūno galva atitolo. 
Mėgsta gelmes ir vardas dėl to, kad nerias į jąsias“. 

GRAIKAI AULIDĖJE 


Liūdi Priamas sūnaus, nežinodamas, kad jį išlaikė 
Gyvą išdygę sparnai, ir Hektoras, brolius sukvietęs, 


“ Deda aukas ant Esako vardu paženklinto kapo. 

Pario nebuvo tiktai, tą apeigą liūdną atliekant, — 
To, kurs tėvų šalin ilgametį karą atvilko 

Su pagrobtąja pačia'“*. Jį vejasi tūkstantis visas 
Priešo jungtinių laivų ir pelasgų gentis susibūrus. 
Būtų negaišus bausmė, jei kelio per jūras nebūtų 
Kliudę jiems vėjai pikti ir bojotų Žemė nevertus 
Traukusių žygin laivų stovėti žuvingoj Aulidėj. 

Papročiu savo tėvų jie ruošė Jupiteriui auką 

Ir, kai ugnis sukurta įkaitino aukurą seną, 

Anginą pilkšvą staiga danajų vyrai pamatė 

Sliuogiant platanan aukštan, kuris prie aukavietės augo. 
Medžio viršūnėj lizde paukščiukų aštuonetas buvo, 

Juos ligi vieno visus ir aplinkui skraidančią močią 

Spėjo pastverti angis, ir nasruos besočiuos jie dingo. 
Baisiai nustebo visi. Tuomet Testoridas žiniūnas, 

Regintis viską, prabilo: „Koks džiaugsmas, pelasgai! Laimėsim! 
Troja gaus kristi, tačiau mūs laukia vargai ilgamečiai“. 
Ir tuos devynis paukščius jis karo metais paverčia. 
Tuotarp angis, kaip buvo šakas apraizgius žaliąsias, 
Akmeniu virsta, ir tas akmuo jos pavidalo lieka. 

Piktas Nerėjas Aonų vandenis blaško kaip blaškęs, 
Kelio neduoda kariams. Kai kas net sako Neptūną 
Gailintis Trojos senos, nes jis jos mūrus pastatė, 

Bet Testoridas ne toks: jis žino gerai ir netyli, 
Kad jiems mergaitės krauju mergelės deivės rūstybę 

Reiks numaldyt!“?. Kai meilė dukters visų jų gerovei, 
O susikrimtusio tėvo jausmai pakluso valdovui 

Ir Ifigenija, duot pasiryžusi kraują nekaltą, 

Stojo prie aukuro tarp žynių, nesiliaujančių verkti, 
Deivė atlyžo, visiems ant akių tuoj miglą užtraukė, 
Vietoj mergaitės slapta ji padėjo greitąją stirną. 

Taigi vos tik geidautu krauju numaldė Dianą, 

Tuoj pasitraukė šalin ir Febės, ir jūros rūstybė 

Ir tūkstantinei laivų į nugarą papūtė vėjas, 

Ir jie, privargę nemaž, pasiekė Frigų pajūrį. 


GANDAS 


Tarp sausumos, vandenynų plačių ir mėlyno skliauto 
Kyšo vieta vidury už ribos trilypio pasaulio. 
Visa, kas kur yra, nors būtų už tūkstančio mylių, 
Aiškiai regėti iš ten, ir balsas atskrieja į ausį. 
Gandas gyvena tenai, aukštoj tvirtovėj jo rūmai, 
Tukstančiai bus įėjimų į juos, vis angos ir angos, 
Slenksčio tiktai nė durų nėra: ir naktį, ir dieną 
Atvira viskas visur. Tie rūmai iš Žvangančio vario, 
Gaudžia visi, atliepę garsus, kartoja, ką girdi. 
Nėr viduje rimties, tylaus nėr jokio kampučio, 
Betgi nė riksmo nėra, vien pritylinto balso švokštimas 
Kaip vandenyno bangų, jei kas jų klausos iš tolo, 
Ar dundesys alsus, kai Jupiteris debesis juodus 
Tranko padangėj aukštai ir aidi tolimas griausmas. 
Menėse nuolat spūstis, kaip marios vis plaukia ir plaukia 
Ir su teisingom žiniom išvien susimaišę klajoja 
Jų pramanytų šimtai, ir žodžiai viesulu sukas. 
Vienos smalsuolių ausis kalbų tuščiausių pripildo, 
Kitos girdus paleidžia tolyn, ir paskalai augti 
Galo nėra: išgirdęs bet kas pagražina gandą. 
Ir Patiklumas tenai, ir Klaida, apgalvoti neleidus, 
Ten ir Linksmybė tuščia, ir Baimė, pametusi galvą, 
Ir taip pat Maištas staigus, ir Šnabždas neaiškaus kilimo. 
Viešpats šių rūmų, kas vyksta danguj ir žemėj, ir jūroj — 
Pastebi viską visur, šniukštinėdamas platų pasaulį. 

KIKNAS 


Gandas ir davė žinot, kad grajų laivynas atplaukia 
Pilnas narsiausių karių, ir antpuolis priešų nebuvo 
Trojai nelauktas. Jos vyrai išsėst į pajūrį neleidžia, 

Ir tu pirmasis krinti nuo Hektoro ieties lemtingos, 
Protesilajau šviesus. Stojimas į mūšį danajams 

Brangiai kaštuoja ir taip jiems Hektorą duoda pažinti. 
Betgi ir frigai kraujo klanais ne mažesniais patyrė 

Galią achajų peties: visa Sigėjo pakrantė 

Net raudonavo nuo jo. Neptūno atažala Kiknas 

Užmušė vyrų šimtus. Į vežimą šokęs, Achilas 

Klojo didžiausius pulkus, pelijinę švaistydamas ietį!““, 

Ir, po eiles išieškojęs Kikno ar Hektoro didžio, 

Kikną pamato staiga (dešimtaisiais metais žadėta 
Hektorui žūt). Sukirto žirgams baltasprandžiams greitiesiems, 
Jungo sunkaus spaudžiamiems, vežimą pasuko į priešą 
Ir, pamosavęs ranka galingą ietį, suriko: 

„Kas tu bebūtum, kary, galėsi žūdamas guostis, 

Kad nugalėtas buvai narsaus hemoniečio Achilo!“ 
Baigės kalba. Žodžius palydėjo ietis didžiulė, 

Ir nors paleido gerai ir toji klaidos nepadarė, 

Iešmas smailasis tačiau pralįsti kiaurai nevaliojo 

Ir tik buku smūgiu tesutrenkė priešui krūtinę. 

„Deivės sūnau (tave iš kalbų mes girdėjom),— atsakė 
Kiknas, — kodėl tu stebies, kad man žaizdos nepadarė? 
(Tas mat stebėjos tikrai.) Ne vario šalmas gelsvasis 
Su ašutų kuodu, ne skydas, man sveriantis kairę, 
Gelbsti nuo smūgių mane: kaip puošmenos jie man tarnauja. 
Marsas taip pat vien puošias šarvais. O man tu atimki 
Paslaugą tų puošmenų — ir aš neįbrėžtas išliksiu. 
Reiškia šį tą juk būti sūnum ne kokios nereidės, 

O ir Nerėjo, ir jo dukterų, ir marių valdovo“. 

Tarė ir ietį, kuri įsibestų į skydo gaubtumą, 
Į Eakidą paleido ir ta, prasilaužus pro varį, 
Pervėrė odas devynias, tačiau dešimtos nevaliojo. 
Ištrenkė ją Achilas ir vėl tuoj zvimbiančią ietį 
Leido galinga ranka, ir vėl išliko tas sveikas, 

Vėl nepadarė žaizdos. Nė trečioji akstis nevaliojo 
Stovinčio be apsaugos, lyg taikinio, Kikno įbrėžti. 

Užsiliepsnojo pykčiu Achilas kaip jautis arenoj, 
Šokdamas durti ragais raudoną purpuro skraistę, 
Atkištą erzinti jam, ir suprato žaizdų apgaulumą. 

Tad pasižiūri, bene bus geležtė nukritus nuo ieties: 
Tebesilaiko tvirtai. „Ranka jau nusilpusi mano 

Ir turėtas jėgas visas išeikvojo prieš vieną? 

Jų aš turėjau tikrai, kai šokau pirmas Lirneso 
Mūrų ardyti ir kai paplukdžiau upeliuose kraujo 
Eetiono statytus Tebus!" arba ir Tenedą, 

Ir kai žmonių krauju raudonuodamas sruvo Kaikas, 
Ir kai Telefas dusyk pajuto mūs ieties galybę!““. 
Šičia taip pat jau krito nemaž, lavonais nuklotą 
Krantą regiu, o kloti ranka galėjo ir gali“. 

Tarė ir, tarsi patsai netikėdamas žygiais pirmesniais, 
Ietį paleidęs dabar į likų herojų Menetą, 

Pramušė šarvus kiaurai ir perskrodė vyro krūtinę. 
Mirdamas tas krūtine atsitrenkė sunkiai į žemę, 

O iš karštos žaizdos ištraukė ietį Achilas, 
Tardamas: „Štai ta ranka ir ietis, kuria nugalėjau. 
Jos ir prieš tą man tiks, sėkmės prieš tą temaldauju“. 
Taria ir Kikną vėl puola. Klaidos nepadariusi, ietis 
Suzvimbė, neišvengta to kairįjį petį pasiekė, 

Betgi atšoko nuo jo, lyg būtų uola jis ar mūras. 

O kur pataikė jinai, toj vietoj pamatė Achilas 
Kraujo dėmes, tačiau be reikalo buvo nudžiugęs: 
Vėlei nebuvo žaizdos, o kraujas buvo Meneto. 

Vienu šuoliu tuomet nuo aukšto vežimo nušoka, 
Baisiai įsiutęs, ir, nepažeidžiamą priešą užpuolęs 
Kardu aštriu, pamato, jog tas ir skydą, ir šalmą 
Prakerta, bet nuo kūno stipraus ir plienas išlinksta. 
Nebesivaldo Achilas ir, skydą nuplėšęs, jam smogia 
Keletą kartų smakran ir rankena kardo per galvą. 
Traukiasi Kiknas atgal, Achilas puldamas stumia 
Ir pritrenktam atsikvėpt neleidžia. Jį baimė pagauna, 
O jo akis apiblausia tamsa, atatupstas traukias, 

Ir jam po kojų akmuo pasimaišo, gulėjęs ant lauko. 
Kiknas užkliūva už jo ir griūna aukštielninkas žemėn. 


Metamorfozės 248 


140 


145 


155 


160 


165 


170 


Jį iš visų jėgų prišokęs spaudžia Achilas, | 

Skydą ir kietus kelius į paširdžius Kiknui įrėmęs, 
Traukia jo šalmo raiščius, o tie, po smakru užsiveržę, 
Gerklę užsmaugia kietai ir užkerta kelią gyvybės 
Kvapui įeit ir išeit. Pašokęs plėšt nugalėto, 

Mato: šarvai tušti. Vandenynų dievas jo kūną 
Pavertė balta paukšte, kurios jis vardą turėjo!““. 


VAIŠĖS PAS ACHILĄ 


Dvikova ši nelengva jiems atnešė ilgas paliaubas, 
Ir, pasidėję ginklus, ilsėjosi pusės abidvi. 
Sergstint sargyboms budrioms frigiečių mūrus aukštuosius 
Ir ne mažiau budrioms giliausius griovius argoliečių, 
Šventės atėjo diena, kai, Kikną įveikęs, Achilas 
Rengės Paladę maldaut krauju paaukotos telaitės. 
Aukai skirtąsias dalis sudėjo į aukuro ugnį. 
Priėmė noriai dievai į dangų kylantį kvapą, 
O kas atliko nuo tų aukų, turėjo tekt vaišėms. 
Užėmė guoliuos vietas herojai!“ ir stiprino kūnus 
Sodria mėsa, vynu gi troškulį alsų malšino. 
Bet nei kitaros garsai, nei dainiaus giesmė saldžiabalsė, 
Nei daugiaangė fleita krūtinių vyrams neglostė. 
Naktį jie leidžia kalboms, ir pokalbiui medžiagos gausiai 
Duoda narsumas. Kartoja žygius ir priešo, ir savo 
Vienas po kito: smagu prisimint pavojus, patirtuosius 
Ir išgyventus, nes ką gi galėtų kalbėti Achilas 
Ir ką geriau tu galėtum kalbėt pas didį Achilą? 

Betgi labiau herojų kalba apie pergalę sukos, 
Gautą kovoj su Kiknu. Visiems nuostabiausia atrodė, 
Kad pro kūną žmogaus negalėjo ietis pralįsti 
Nei padaryti žaizdos ir šipo plieno aštrumas. 
Tuo ir achivai visi, ir pats Eakidas stebėjos. 
Nestoras tarė tuomet: „Štai jūsų dienom tiktai Kiknas 
Geležiai tėr atsparus ir pervert jo niekas negali. 
Aš gi mačiau kitados, kaip perebas Kenėjas atlaikė 
Tukstantį smūgių aštrių ir kūnas jo sveikas išliko. 

Dvylikta giesmė 


Taigi perebas Kenėjas, kuris palei Otrį gyveno, 
Žygiais garsus. O dar nuostabiau išgirsti gal būtų: 
Moterim gimė jisai“. Sudominti šios keistenybės, 
Prašo papasakot“ jie. Ir pats Achilas prabyla: 
„Prašom papasakot mums, visiems malonu bus išgirsti, 
O auksaburni žmogau, išmintie tu amžiaus mūsiškio! 
Kas gi Kenėjas tasai, kodėl prigimtis jo pakito, 
Kokio žygio metu ir mūšy kokiam pagarsėjo, 
Kas nugalėtojas jo, jei kas jį kada nugalėjo?“ 

Senis pradėjo tada: „Nors kliudo man metų senumas 
Ir užsimiršo kai kas, ką savo jaunystėj regėjau, 
Betgi kai ką menu. Iš įvykių aibės, turėtos 
Žygių metu ir'namie, giliau už tąjį nė vienas 
Man neįkrito širdin. Jei kam ilgaamžė senatvė 
Leido paliudyt kada daugybę žygių — aš antrą 
Metų šimtinę baigiu, gyvenu jau trečiąjį amžių. 

Štai ir Elato duktė Kenidė, grožiu pagarsėjus, 
Buvo gražiausia merga Tesalijoj. Miestuos kaimynų, 
Taipgi ir tavo paties (ji tavo žemietė, Achilai), 
Pavydulinga viltis ji buvo aibei jaunikių. 
Gal ir Pelėjas laimėt jos ranką dar būtų mėginęs, 
Betgi jau buvo tuomet jis tavo motiną vedęs, 
O gal žadėjo tuoj vest. Kenidė gi liko kaip buvus, 
Nėjo už vyro visai. Kai vaikščiojo kartą pajūriu, 
Privertė jam pasiduot vandenynų dievas (taip sako). 
Meilės jaunos džiaugsmu pasidžiaugęs, Neptūnas jai tarė: 
„Lai nesėkmės troškimai tavi nepatiria niekad. 
Rinkis, ko nori, dabar“. (Ir tokios paskalos ėjo.) 
„Noras, kaip ir skriauda, bus didis, — atsakė Kenidė.— 
Kad negalėtų to būt, padaryk, kad ne moteris būčiau — 
Ir padaryta bus viskas“. Žodžius pastaruosius pasakė 
Ji žemesniu balsu, atrodė, jog vyro tai balsas. 
Šitaip ir buvo. Gilaus vandenyno dievas jos norą 
Teikės patenkint ir dar pridėjo, kad žaizdos jam būtų 
Nepavojingos ir mirt nereikėtų nuo kalavijo. 
Džiaugiasi dovana ta Atrakietis''!, gyvenimą leidžia 
Derančiuos vyrui darbuos ir vaikšto Penėjo pakrantėm. 

KENTAURAI IR LAPITAI 


Per vestuves sūnaus Iksiono ir Hipodamės 
Už paeiliui sustatytų skobnių susodino nuožmiuosius 
Sūnus Miglos!'? ertmingoj oloj po medžiais žaliaisiais. 
Buvom ir mes kviesti, ir Hemonijos šviesūs didžiūnai, 
Ir laisvaširdė minia sau ūžė karališkuos rūmuos. 
Skamba vestuvių giesmė, ir menėse ugnys liepsnoja. 
Pilna viešnių, jaunamartė čia ir pulkas gražiausių 
Moterų — jos palyda. Peiritojui, sakėme, laimė 
Šitokią žmoną turėt. Bet, taip spėdami, apsirikom. 
Tau, iš kentaurų nuožmių visų nuožmiausiam, Euritai, 
Lygiai nuo vyno širdis ir nuo jaunamartės grožio 
Užsiliepsnoja, ir svečią aistra ir girtumas užvaldo. 
Virsta bemat stalai, sutrikdydami pokylį visą, 
Kai jis pašoka ir tuoj už plaukų Hipodamę pagriebia, 
Nuotaką jauną, kiti gi kentaurai — kuri kam patinka 
Ar pasitaiko: baisu — užkariauto miesto paveikslas. 
Moterys klykia — net plyšta namai. Visi mes pašokam. 
„Koks pamišimas tave į prapultį stumia, Euritai! — 
Sako Tesėjas jam tuoj.— Drįsti užkabint, kol aš gyvas, 
Tu Peiritoją? Žeidi, neišmanėli, du, o ne vieną!“ 
Ir iš tikrųjų žodžius tuos didvyris sakė ne veltui: 
Stumia į šalį visus ir atima grobį Euritui. 
Tas nesipriešina jam (nes ir negalėtų pateisint 
Šitokio darbo žodžiu), o tuoj atėmėjui į veidą 
Trenkia ranka įžūlia ir smogia garbingon krūtinėn. 
Tengi stovėjo kaipsyk raižiniais rumbuotas krateras, 
Senas, didžiulis, jį dar didesnis stvėrė Egidas, 
Atsivėdėjo ir juo užvanojo Euritui per galvą. 
Vemdamas kraujo sroves ir smegenis lygiai, ir vyną 
Ir iš žaizdos, ir pro burną, tasai atatupstas slysta 
Žemėj šlapioj, o įsiutę dėl to jo broliai dvilyčiai !"? 
Šaukia kaip vienas visi: „Prie ginklų! Prie ginklų greičiausiai!“ 
Vynas jiems duoda drąsos, ir skrenda skambėdamos taurės, 
Dubenys šonais gaubtais ir dūžtantys greitai ąsočiai — 
Reikmenys vaišių pirma, dabar gi kautynių padargai. 

Bet Ofiono sūnus Amikas nė kiek nesivaržo 
Plėšti namų šventenybes senas, iš rūmų šventovės 


251 


250 


255 


260 


265 


270 


275 


280 


285 


Dvylikta giesmė 


Tvieskiantį aibe šviesų žibintą dailų pagrobė 
Ir, jį iškėlęs aukštyn, Keladontui lapitui į kaktą 
Smogė, kaip smogia žynys į sprandą jaučiui baltajam 
Apeiginiu kirviu, norėdamas perkirsti gyslas. 
Kaulus suknežino taip, jog veido pažint negalėjai. 
Akys iššoko laukan ir, skruostikauliams susproginėjus, 
Nosis sulindo gilyn ir prie gomurio jam prisiplojo. 
Koją klevinių skobnių išplėšęs, pelietis Pelatas 
Partiesė asloj drėgnoj, sugrūsdamas smakrą krūtinėn, 
Ir, su juodais kraujais dantis išspjaunantį baltus, 
Išsiuntė jį su abiem žaizdom į Stikso šešėlius. 
Tuosyk stovėjęs greta ir žiūrėjęs į aukuro dūmus 
Keliančiu siaubą žvilgsniu, Grinėjas tarė: „Kodėl gi 
Šito mums nepanaudot?“ — ir, aukurą didį pakėlęs, 
Su ugnimi visa į lapitų pulką paleido. 
Partrenkė du: Brotėją ir Oriją. Orijo močia 
Buvo Mikalė, kuri nebe sykį užbūrė mėnulį, 
Neatsilaikė tasai ir ragus į žemę nuleido. 
„Tu neišvengsi bausmės! Kad tik aš ietį nutverčiau!“ — 
Tarė Eksadijas sau ir jam pasimaišo kaip ginklas 
Elnio ragai pušyje, paaukoti dievui iš seno. 
Tuos it šakes ragus akysna suvaro Grinėjui 
Ir jas išverčia: dalis su ragais išsitraukė prilipus, 
Dalį išplovė kraujai, ir ta ant barzdos sukrešėjo. 
Pastveria Retas tuomet nuo aukuro slyvos kamieną, 
Tebeliepsnojantį dar, ir, prišokęs pro dešinę pusę, 
Tvoja Charaksui galvon, rusvų garbinių padabinton. 
Plaukus pagavo liepsna, ir jie spragsėdami degė 
Tarsi išdžiūvę javai, o kraujas įkaitęs pro žaizdą 
Čirkšdamas plūdo čiurkšlėm, kaip čirškia įkaitus raudonai 
Žaizdro liepsnoj geležis, kai, replėm riestom įsitvėręs, 
Kalvis ištraukia ją lauk ir į vandenį greitai įleidžia: 
Čirškia ir šnypščia jinai, drungnan vandenin paskandinta. 
Iš garbanotų plaukų sužeistasis godžiąją ugnį 
Purtina ir ant pečių užsikelia slenkstį išplėšęs, 
Vežtiną pora arklių. Kad juo nepataikė į priešą, 
Kaltas sunkumas dėl to. Tas akmenio luitas prispaudė 
Stovintį jam prie šalies artimiausią bičiulį Kometą. 
Netveria Retas džiaugsmu ir šaukia: „Tebūna, maldauju, 

Šitokie narsūs visi tavosios rinktinės kareivos!“ 
Ir tuo pačiu stuobriu apgruzdusiu keletą sykių 
Tvoja žaizdoton galvon. Nuo smūgių galingų sutrūko 
Kiaušas, ir jo šipuliai sulindo į smegenis minkštas. 

Tuosyk Euagrui, Koritui atėjo eilė, ir Driantui. 
Jaunas Koritas, pūkeliams švelniems vos žandus padengus, 
Pirmas turėjo sukniubt. „Ar didelę garbę laimėjai, 
Vaiką užmušęs?“ — sušuko Euagras. Bet Retas neleido 
Žodžio jam baigt ir grūdo tuoj pat pro burną pravertą 
Pagalį pilną liepsnų ir suvarė giliai į krūtinę. 
Tuosyk, Driantai narsus, apie galvą sukdamas ugnį, 
Puola įsiutęs tave, tačiau tau nebuvo žadėta 
Brolių lemtis: žudynių sėkme pasidžiaugti nespėjo — 
Ir suvarei tarp menčių tu jam apdegusį mietą. 
Jis suvaitojo ir, vos išplėšęs mietą iš kaulo, 
Visas paplūdo kraujuos ir leidosi bėgt iš kautynių. 
Leidos Ornėjas taip pat, Likabantas, Medontas, užgautas 
Dešinį žastą, su jais Pisenoras drauge ir Taumantas. 
Tuotarp Mermeras, kurs buvo anksčiau kautynėse pirmas, 
Ėjo dabar lėtai, už gautosios žaizdos nusitvėręs. 
Folas, Abantas, šernų medžiotojas, ir Melanėjas 
Bėgo bėgte, ir žiniūnas Asbolas, kurs buvo savuosius 
Draudęs kovoti, žaizdų pabijojusiam Nesui net sakė: 
„Niekur nebėk! Tavęs palūkės dar Herkulio lankas“. 
Nei Eurinomas tačiau, nei Likidas, Imbrėjas, nei Aris 
Neišsisuko mirties: Drianto ranka pasitikus 
Partrenkė juos visus. Ir tu, nors buvai jau, Krenėjau, 
Bepasipustąs kulnus, gavai iš priešakio smūgį: 
Pagręžei galvą atgal — ir iešmas plieninis sulindo 
Tarpu akių, kur nosis kaktos apačioj išsišauna. 

Viso šio triukšmo metu, apsvaigęs lig gyslų giliausių 
Ir išsidrėbęs plačiai ant lokės kailio gauruoto, 
Taurę, nebebaigtą gert, suglebusioj rankoje laikė 
Ir, neprabudęs lig šiol, Afidas girtas gulėjo. 
Nors ir beginklį visai, jį pamatęs iš tolo, Forbantas 
Ieties diržan suleido nagus ir tarė: „Nūn vyną 
Vandeniu Stikso atmiešk ir išgerki!“ Ir, nieko nelaukęs, 
Ietį paleido į jį. Geležim apkaustytas uosis 
Pervėrė kaklą kiaurai aukštielninkam gulinčiam vyrui. 

Dvylikta giesmė 


Tas nepajuto mirties, pro gerklę srovėm pasiliejo 

Kraujas pajuodęs ir guolin minkštan, ir tiesiai į taurę. 
Aš ir Petrėją mačiau, kaip jis apkarusį gilėm 

Ąžuolą bandė išraut: jo liemenį rankom apglėbęs, 

Judina į šalis, siūbuoja ir linksta galiūnas. 

Bet Peiritojo akstis, į šonkaulius spėjus pataikyt, 

Perskrodė širdį drauge su ąžuolu tvirtu Petrėjui. 

Nuo Peiritojo narsos ir Likas, sako, sukniubęs, 

Nuo Peiritojo ir Chromis taip pat, tačiau tie abudu 

Davė garbės Peiritojui mažiau už Helopą ir Diktį. 

Kliudė Helopą akstis ir pervėrė smilkinius skradžiai, 

Prie dešinės ausies įėjus, išėjo pro kairę. 

Nusliuogė Diktis tuomet nuo dvišakio kalno viršūnės, 

Bėgdamas nuo Iksiono sūnaus, kurs ėmė jį pulti, 

Krito paslydęs žemyn, bekrisdamas uosį nulaužė 

Kūno svoriu ir pats užsivėrė pilvu ant jo stuobrio. 

“ Keršyti šoks Afarėjas ir, uolą nuo kalno atplėšęs, 
Mojas ir mes, bet vos užsimojusiam tvoja Egidas 
Ąžuolo drūtu vėzdu ir sutrupina žasto didžiulį 
Kaulą, o kūną, daugiau nebetinkantį niekam, pribaigti 
Noro nei laiko nėra, it bokštas aukštam Bienorui 
Šoka ant kupros, lig šiol nepratusios nieko nešioti, 
Remia į jo pašones kelius ir, kaire įsitvėręs 
Už garbinių, vėzdu gumbuotu sutrupina skruostus, 
Burną su žodžiais piktais ir smilkinius kietus ir tvirtus. 
Šaulį Likopą vėzdu, po to Nedimną paguldo 
Ir su vešliausia barzda per visą krūtinę Hipasą, 
Taipgi Rifėją, ūgiu aukštesnį už miško viršūnes, 
Draug su Terėju, kuris, hemonų kalnynuos pagavęs, 
Nešdavos gyvą namo nepatenkintai urzgiantį lokį. 

Nebevalioja tokių Tesėjo pergalių kęsti 
Demoleontas ilgiau: šimtametę pušį pastvėręs, 
Bando iš žemės išraut, negailėdamas savo sveikatos. 
Kai nepavyksta jam tai, nulaužia ir leidžia į priešą. 
Betgi Tesėjas toli atsitraukė nuo smūgio, Paladės 
Patarimu (kad tuo patikėtų visi, jis norėjo). 

Veltui tačiau nenukrito pušis: aukštaugiui Krantorui 
Kairįjį petį lig pat gerklės ir krūtinę nuplėšė. 
Buvo jis ginklanešys gimdytojui tavo, Achilai, 


Metamorfozės 254 


365 


370 


375 


380 


385 


390 


395 


400 


Jį Eakidui kadais -Amintoras, dolopų valdovas, 
Davė kaip laidą taikos ir draugystės, kare pralaimėjęs. 
Kai su baisia žaizda jį gulint pamatė Pelėjas: 
„Še ir auka tau bus ant kapo, mielas Krantorai“,— 
Tarė ir tvirta ranka į Demoleontą paleido 
Kaip iš balistos tikros uosinę ietį galingą. 
Šonkaulių tvorą pralaužė akstis ir, įsmigus tarp kaulų, 
Svambiai suvirpo. O tas ištraukė kotą be iešmo, 
Ir tai vargais negalais, viršūnė gi plaučiuose liko. 
Suteikė skausmas jėgų jo dvasiai: nors sužeistas sunkiai, 
Priešą jis puola tačiau ir trypia jį arklio kanopom. 
Tas gi atlaiko smūgius skydu ir žvangančiu šalmu, 
Gina mitriausiai pečius, atremdamas puolančio ginklą 
Ir krūtinės jo dvi nuskrodžia su žastais iš karto!'“. 
O dar pirmiau suspėjo nudėt Plegrėją ir Hilą, 
Veidas į veidą sutikęs kovoj, Ifinoją ir Klanį. 
Čia ir Dorilą pridėk, apsigaubusį galvą sau kailiu 
Vilko plėšraus su jaučio ragais, krauju nudažytais, — 
Visa turėjo tai jam kaip ginklas baisus patarnauti. 
Tuosyk aš jam tariau (man dvasios jėgų mat netrūko): 
„Žiūrai, kiek mūs geležis už tavo ragus pranašesnė!“ — 
Ir užsimojau akstim, o jis, pasitraukti nespėjęs, 
Pridengė kaktą ranka, bet ta nuo žaizdos neapgynė: 
Perėjo ietis kiaurai per abidvi. Sukliko tas baisiai, 
O jam Pelėjas, žaizdos palaužtam ir sustingusiam vietoj 
(Jis mat stovėjo arčiau), kalaviją suvarė į pilvą. 
Tas pašokėjo aukštyn kaip žvėris, ir žarnos iškrito, 
Jis užsistojo ant jų, primynė, nukritę ant kojų 
Jam apsiraizgė, ir jis, taip ištuštinęs pilvą, sukniubo. 

Bet ir tavęs kovoj neišgelbėjo grožis, Kilarai, 
Jeigu mes grožio išvis nenuginčysim vyriškai lyčiai. 
Vos pasinešus barzda, plaukeliai barzdos auksaspalviai, 
Garbanos aukso spalvos ant pečių kuone lig alkūnių, 
Mielas žvalumas veide, o kaklas, pečiai ir krūtinė — 
Kaip statula tikra, pagarsėjusio meistro skobtoji. 
Vyras tikriausias visur. Ir arklys ne blogesnis už vyrą: 
Kliaudies nerasi ir čia. Pridėk jam sprandą ir galvą — 
Kastorui gėdos nebus: jo nugara — sėski ir joki!“?, 
Piršys — nerasi kitų, už dervą visas juodesnis, 

Tik uodega balta ir garšvos baltos baltutės. 
Daugel merginų iš tos padermės jam piršos, o gavo 
Jį Hilonomė viena, už kurią pranašesnės nebuvo 
Tarp tų pusiaužvėrių, gyvenančių girioj aukštojoj. 
Ir meilikavimu ji, ir meile, ir rodymu meilės 
Laiko Kilarą viena ir puošiasi viskuo, kas gali 
Šitokiam kūnui pritikt: šukuojasi plaukus glotniausiai, 
Ir rozmarino žiedų, ir rožių, o kartais žibuoklių 
Pinasi gausiai į juos, baltų lelijų nešiojas, 
Vandeniu iš versmės miškingoj Pagaso viršūnėj 
Prausias po dukart kasdien, po dukart maudosi upėj, “ 
Kailį rinktinio žvėries, kuris jai derėtų labiausiai, 
Pasveria sau ant peties ir kairį šoną prigaubia. 
Meilės pakanka abiem: drauge klajoja po kalnus, 
Lenda abudu olon. Ir tuosyk lapitų pastogėn 
Buvo atėję drauge, drauge ir kovą kovojo. 
Niekas nežino kieno — iš kairės atzvimbusi ietis 
Kliudė, Kilirai, tave žemiau tos vietos, kur kaklas 
Siejasi su krūtine. Širdis sužalota nedaugel, 
Ietį ištraukus tačiau su kūnu visu atsileido, 
Ir Hilonomė jau mirštantį jį besuspėja apglėbti. 
Žaizdą pridengia ranka ir veidą glaudžia prie veido, 
Stengiasi kelią žūt būt išbėgančiai sielai užkirsti. 
Mato — jis mirė tikrai, sukliko, bet žodžių per klyksmą 
Mano ausis nevaliojo pagaut ir, puolus ant iešmo, 
Mirtį atnešusio jam, mirdama apkabino Kilirą: 

Ir Feokomas vis man akyse, kurs šešeto liūtų 
Kailius kietais mazgais į skraistę buvo surišęs 
Ir su ja kūną žmogaus ir arklio buvo pridengęs. 
Rąstą paleido, kurį vos ketvertas jaučių pavilktų, 
Ir į viršugalvį juo pataikė Fonolenidui. 
Kaukolė tam suknežėjo, ir tuoj pasipylė pro burną 
Ir pro akis, pro abidvi ausis ir nosį priplotą 
Smegenys jo su krauju, kaip teka pienas raugintas, 
Kai jį pro rėtį pili, iš ąžuolo rykščių supintą, 
Išrūgos liejas srove, tiktai varškė pasilieka, 
Aš gi tuo tarpu, kai jis jau šarvus nuo gulinčio plėšė 
(Tėvas tavasis galės pasakyt), papilvėn kalaviją 
Plėšiančiam jam suvariau. Chtonijas ir Telebojas 

Krito nuo rankos manos. Jų vienas ietim ginkluotas, 
Kitas strampu dvišakiu. Man žaizdą ietim padarė: 
Ženklą ir šiandien matai, neišnyko randas lig šiolei. 
Tuosyk reikėjo mane Pergamo imti pasiųsti, 
Tuosyk galėjau ginklu, jei ne nugalėt — sulaikyti 
Hektoro didžio ginklus. Tik Hektoras buvo dar vaikas, 
Ar nė nebuvo dar jo. O nūn aš bejėgis dėl amžiaus. 
Kam Perifantą minėt, kurs paguldė dvilytį Piretą, 
Arba Ampiką, kuris keturkojui Echeklui į veidą 
Akstį kietos sedulos be jokio iešmo suvarė? 
O Makarėjas tuomet Erigdupui peletroniečiui 
Dalbą suvarė pilvan. Menu, kaip Kimelui į slėpsnas 
Ietis įsmigo giliai, iš Neso rankų atskridus. 
Nepatikėsi manim, jog ne vien pranašaut sugebėjo 
Mopsas, Ampiko sūnus: dvilytis Hoditas sukniubo 
Tuosyk nuo Mopso aksties ir veltui bandė kalbėti — 
Smakrą jam su liežuviu prie gomurio prismeigė ietis. 
Tuotarp Kenėjas penkis nudaigojo: Stifelą ir Bromą, 
Ir Antimachą, Elimą ir su alebarda Piraktą. 
Jau pamiršau žaizdas, bet menu vardus jų ir skaičių. 
Skrenda Latrėjas antai šarvuos ematiečio Halezo, 
Užmušto jo neseniai, didžiulis kaip milžinas tikras. 
Amžiaus tarp vyro jis bus ir senti pradėjusių metų, 
Jėgos jaunuolio tebėr, bet smilkinius šarmos aptaškė. 
Jis su skydu, makedoniška ietim ir žėrinčiu šalmu, 
Ir į vienų, ir antrųjų gretas atgręždamas veidą, 
Skriejo po aikštę ratu, šarvais -žvangėdamas sunkiai 
Ir išdidžiai žodžius pakartodamas laidė į orą: 
„Keęsiu, Kenėjau, tave? Tu būsi visad moteriškė, 
Būsi Kenidė tu man. Ar tau prigimimas tikrasis 
Dar nepasakė, galvon neatėjo, už ką tu laimėjai 
Dovaną šią, kuo pirkai sau išvaizdą tariamo vyro? 
Kuo tu gimei, žiūrėk, ir kas su tavim pasidarė. 
Verpstę imk su kuodeliu ir leiski siūlą pro nykštį, 
Karą gi vyrams palik!“ Nesiliaujančiam šūkaut Kenėjas 
Šonan, skubos įtemptan, paleidęs ietį suvarė 
Ten, kur ribojas žmogus ir arklys. Tas siunta iš skausmo, 
Smogdamas ietim plika jaunam filiečiui per veidą. 
Ietis atšoka atgal kaip ledai, atsimušę į stogą, 

Dvylikta giesmė 


Ar akmenėliai maži, kai meta kas juosius į būgną. 

Tuosyk prišokęs artyn, Latrėjas į kietą pašonę 

Kardą mėgina sugrūst, bet kardas sau kelio neranda. 

„Tu nepaspruksi vis tiek! Tau gerklę ašmenys perskros, 

Jeigu viršūnė buka“, — sušunka ir kardu per šoną 

Trūkteli jam įstrižai, o dešine stveria už slėpsnų. 

Sudreba kardas tiktai, lyg būtų marmurą kirtęs, 

Ir, atsitrenkęs į odą, per pusę lūžęs nukrinta. 

O kai jo kūno sužeist nevaliojo nustebęs Latrėjas, 

Tuosyk Kenėjas: „Palauk! Dabar į tave išmėginsiu 

Savąjį kardą!“ — ir lig rankenos suvarė į šoną 

Jam kalaviją lemties, sugrūdo į vidurius ranką 

Lyg pragarmėn ir, ją pasukiojęs, žaizdą pražiodė. 
Pakelia riksmą tuomet ir puola įsiutę kentaurai 

Vieną visi pulku, tik zvimbia skraidydamos ietys, 

Bet jos atšoka atgal atsitrenkę, tuo tarpu Kenėjas 

Lieka nepervertas jų ir kraujo netrykšta nė lašas. 

Pritrenkė tai juos visus. „Kokia neapsakoma gėda! — 

Rėkia Monichas.— Būrys, o visus įveikia jis vienas, 

Netgi ne vyras! Dabar jis tai vyras, o mes per tingumą 

Esam, kuo buvo jisai. Ką gelbsti mums kūno didumas 

Ir atkakli jėga? Ir kodėl prigimimas sujungė 

Du gyvūnus stiprius, jiems vieną teduodamas kūną? 

Mes gi ne deivės vaikai iš tikrųjų, ir tėvas mums buvo 

Ne Iksionas, drąsuolis tasai, kurs ugdė sau viltį 

Širdį Junonės laimėt, o mus pusvyris menkas įveikia! 

Akmenis verskit ant jo, sienojus ir kalnus kaip stovi, 

Stvėręsi girių aukštų, išvarykit gają gyvybę! 

Miškas nasrus teužspaus, o žaizdą lai svoris atstoja“. 
Tarė ir, vėjo smarkaus išrautą medį pastvėręs, 

Buvusį jam po ranka, į tvirtąjį priešą paleido. 

Pavyzdį davė kitiems, ir po valandėlės jau Otrio 

Medis nebedengė joks, ir. Pelijas ūksmę prarado. 

Užverstas tokia krūva ir medžių prispaustas, Kenėjas 

Dega rūstybe didžia ir kietus kamienus atlaiko 

Savo tvirtaisiais pečiais. Bet kai jau burną ir galvą 

Dengė krūva ir oro gaivaus atsikvėpt nebeliko — 

Čia jis uždūsta visai, čia kiek atsigauna ir veltui 

Bando į orą iškilt ir medžius suverstuosius nustumti. 

Kartais pajudina juos, tarytum Ida aukštviršūnė 

Štai sujudėjo, staiga drebėjimą žemės pajutus. 

Betgi kuo baigės — neaišku: ne vienas sakė — jo kūnas, 
Slegiamas medžių aukštų, į Tartarą tamsų nugrimzdęs. 
Betgi Ampiko sūnus tai neigė: jis matęs, kaip skrido 

Iš po tos medžių krūvos rusvasparnis paukštis į orą. 
Pirmą aš kartą mačiau jį tuomet ir draug paskutinį. 

O kai cirpsėjimą jo išgąstingą Mopsas išgirdo 

Ir jį plasnojant viršum kautynių lauko pamatė, 

Tai akimis ir širdžia drauge palydėjo ir tarė: 

„Sveikas, lapitams visiems atnešęs garbę, Kenėjau! 
Vyras anuomet garsus buvai, o šiandien tu paukštis“. 
Juo patikėjom visi, o skausmas pažadino pyktį: 


"Nebevaliojom pakęst, kad vieną žudė toks pulkas, 

Ir nesiliovėm ginklu mes giežę skausmą rūstingą, 
Kolei juos rovė mirtis ar, nakties apgaubti, jie paspruko“. 


PERIKLIMENAS 


Nestorui sekant, kaip eina lapitų kova su kentaurais, 
Pusžmogiais tais, Tlepolemui skaudėjo širdis, kad Alkidą 
Aplenkė senis tylom, neiškentė dantį sukandęs 
Ir prasižiojo: „Didžiai nuostabu, kad Herkulio vardą 
Tamsta visai pamiršai. Ne sykį pats tėvas man sakė, 

Jog debesų vaikus tą dieną jis numalšinęs“. 

Pilo senelis liūdnai jam atsakė: „Verti, kas nemiela 
Man, prisimint ir plėšti žaizdas, apgydytas metų, 
Sakant, kaip įžeistas aš neapkenčiau tavojo tėvo, 
Nors jo darbai didesni, nei tikėsi, ir visas pasaulis 
Pilnas jo žygių garsių. Geriau, kad to būtų nebuvę. 
Nei Deifobo juk mes, nei Polidamanto negalim, 
Netgi nei Hektoro girt: kas aukštins liaupsėmis priešą? 
Tavo gimdytojas tas Mesenės mūrus griuvėsiais 
Pavertė ir nekaltai Elidę ir Pilą išgriovė, 

Mano gimtuosius namus ugnimi ir kardu nusiaubęs. 
Jei neminėčiau kitų, kuriuos jis tuosyk išžudė, — 

Dvylika buvom Nelėjo sūnų''“, kaip ąžuolas vyrų — 

Dvylika krito nuo Herkulio rankos, mane teišskyrus. 

Galima būtų suprast, kad kitus sugebėjo įveikti, — 

Periklimeno mirties nesuprasiu: jam buvo Neptūnas, 

Protėvis mūsų genties, suteikęs galią priimti 

Išvaizdą, kokią norės, ir vėl panorėjus numesti. 

Taigi dabar tuščiai pavidalų aibę pakeitęs, 

Jis pasiverčia paukščiu, valdovo dievų numylėtu, 

Kurs jam nešioja žaibus, riestnagėm kojom suspaudęs. 

Paukščio visom jėgom, sparnais ir snapu užlenktuoju, 

Taipgi riestaisiais nagais sudraskė Herkuliui veidą. 

Įtempė tuosyk prieš jį Tirintietis kilpinį taiklų 

Ir tarp tirštų debesų plasnojančiam aukšta padange 

Po dešiniuoju sparnu suvarė strėlę į šoną. 

Negrėsė niekuo žaizda, tačiau jos paliestos gyslos 

Apmirė ir tuo būdu jam atėmė galią skraidyti. 

Krinta į žemę jisai, nes nusilpę sparnai nepajėgia 

Irtis per orą toliau, o strėlė, į pasparnę įstrigus, 

Nors ir lengvutė, tačiau, paspausta atsitrenkusio kūno, 

Šonan susmigo visa ir kairėj pro kaklą išlindo. 

Argi skolingas lieku tavo Herkulio žygiams aš liaupsę, 

Man pasakyki, gražaus rodiečių laivyno vadove? 

Keršyt už brolius kitaip negalvoju, tik tyliai aplenksiu 

Darbus didžius. Su tavim bičiulystė tvirta bus kaip buvus“. 
Šitokiais žodžiais gražiais savo pasaką baigė senelis. 

Po jo kalbos, darsyk paragavę Bakcho gėrybių, 

Kilo iš vaišių visi ir gulę miegojo lig ryto. 


ACHILO MIRTIS 


Dievui gi, kurs vandenyno bangas su tridančiu tramdo, 
Skauda, kaip tėvui, širdis dėl sūnaus, kurs paverstas buvo 
Baltasparniu paukščiu, ir, keikdamas nuožmų Achilą, 
Niekaip negali užmiršt ir niršta labiau, nei derėtų. 
Penkmečiui karo antram jau ėmus į pabaigą slinkti, 
Kreipėsi jis į Smintėją nekirptaplaukį ir sakė: 
„Brolvaiki, man iš brolio sūnų visų maloniausias, 

Statęs drauge su manim Iliono mūrus niekingus!'“, 
Dūusauji gal tu dabar, regėdamas šitą tvirtovę 

Griūsiant bemat? Liūdi, kad tūkstančiai galvas paguldė, 
Mūrus šituos gindami? O gal tau kartais vaidenas 
(Nebeminėsiu kitų) šešėlis Hektoro didžio, 
Apvilkto triskart žirgų apie mūrus gimto Pergamo 
Tuotarp Achilas žiaurus, už nuožmiausias kovas kruvinesnis, 
Gyvas ir šiandien tebėr ir griauna, ką mudu pastatėm. 
Man patikėtų save — pajustų, ką trišakiu savo 

Aš pajėgiu, bet man su juo iš arti susitikti 

Progų nėra, todėl tu strėle iš netyčių jį perverk“. 

Pritarė jam Delietis ir, tuoj pasiryžęs įvykdyt 
Dėdės ir savo svajas, miglom apsigaubęs įslinko 
Į Iliono pulkus, žmonių žudynėj pamatė 
Parį, iš reto strėles į achivų karius paprastuosius 
Laidantį, dievas esąs pasisakė ir tarė: „Eilinių 
Kraujui eikvoji akstis? Jei rūpi truputį savieji, 

Į Eakidą nukreipk ir už brolius nukautus atkeršyk!“ 
Tarė ir jam pirštu parodė Pelidą, kurs klojo 

Ietimi Trojos karius, tenlink jo lanką pasuko 

Ir pragaištinga ranka nutaikė strėlę plunksnuotą. 

Jei dar kuo džiaugtis galės po Hektoro senas Priamas, 
Tai tuo šūviu! Galiūnų didžių parbloškėjau Achilai, 
Grajo žmonos grobikas bailus tave nugali šiandien! 
Jeigu tau žūti kovoj dėl moteries buvo žadėta, 

Kritęs tu būtum mieliau nuo kirvio Termodontietės!““. 

Siaubas tas Frigų šalies, pelasgų vardo gynėjas 
Ir jo šlovė Eakidas, žmogus, neįveikiamas mūšy, 

Sudegė (dievas tas pats ir degino jį, ir ginklavo!*“). 
Jau pelenai, ir iš didžio kadais ir galingo Achilo 
Liko ne kiek; nė urnos pilnos nebuvo pripilta, 

Bet jo šlovė gyva, jos pilnas visas pasaulis. 

Tokiu mastu šį vyrą matuos, ir bus Pelejonas 
Lygus per amžius pats sau, nejutęs Tartaro tuščio. 
Netgi jo skydas kovon pastūmėja, idant sužinotum, 
Kam jis priklausė pirmiau: dėl šarvų šarvuojasi vyrai. 
Ir nei Oilėjo sūnus, nei Tididas prašyti nedrįsta, 
Nei jaunesnysis Atridas, nei metais ir žygiais vyresnis 
Brolis ano, nei kiti: Laerto vien ir Telamono 

62 Sūnūs gyveno viltim šią garbę jų neaplenksiant. 
Vengė sprendimo naštos ir pavydo Tantalo vaikaitis!*!, 
Liepė tad Argo vadams vidury stovyklos susėsti 
Ir tą kivirčą išspręst atidavė visai tarybai. 

GINČAS DĖL ŠARVŲ 


Spręsti susėdo vadai, o žmonės ratu juos apstojo. 
Tuosyk Ajakas, garsaus septynodžio skydo valdovas, 
Priešais išeina ir, kaip visada nevaldydamas pykčio, 
Žvelgia niūriu žvilgsniu į laivus ir Sigėjo pakrantę, 
Tiesia į dangų rankas ir šaukia: „Jupiteri didis! 

Bylą (jūs regit visi) laivyno akivaizdoj sprendžiam, 

Ir susiremt su manim pasiryžo šiandien Uliksas! 
Hektoro betgi liepsnoms jis kelią užleist nedvejojo, 
Laimei, jas atrėmiau aš, jas aš nuo laivyno atstūmiau. 
Žodžiais veidmainiškai malt pavojus aiškiai mažesnis 
Nei susikaut ginklu! O man gi kalba neišeina 

Lygiai kaip jam darbai, ir kiek aš kare kruvinajam, 
Kiek aš įstengiu kovoj, tiek jis liežuviu teįstengia. 

Bet negalvoju minėt čia savo žygių, pelasgai, 

Žinot gerai, regėjot visus, tesako Uliksas, 

Ką jis padarė be jūs, ką nakties tamsybė paliudys. 
Siekiu didžios dovanos, tiesa, bet garbė sumažėja 
Dėlei varžovo: garbe sau nelaiko Ajakas laimėti 

Nors ir vertybės tikros, jei drįso jos viltis Uliksas. 
Atpildą gavo jau jis už drąsą stot į varžybas: 

Nors nugalėsiu, bet kalbos skambės su manim jį kovojus. 
Netgi jei būtų kokių abejonių dėl mano narsumo, 
Būčiau galingas kilmės garsumu: aš sūnus Telamono, 
Kurs Ilioną kadais drauge su Herkuliu griovė 

Ir iš Pagasų laivu Kolchidės krantą pasiekė!*“. 

Tėvas jo buvo Eakas, kuris tylos karalystėj 

Sprendžia bylas tenai, kur su akmeniu grumias Sizifas!““. 
Savo tikruoju sūnum Eaką Jupiteris didis 

Pats pripažįsta visur. Po Jupiterio trečias Ajakas. 

Betgi šitoji eilė bylos nenusvertų, achivai, 

Jei ji nebūtų bendra ir man, ir didžiajam Achilui. 
Brolis jis man: kas brolio, imu. O ko gi Sizifo 
Kraujo sūnus, klasta panašus ir vagystėm į tėvą, 
Lenda su savo vardu į svetimą gentį Eako? 

Ar kad pirmasis šarvais be skundiko žodžio vilkausi!?“, 
Gaut neturėčiau šarvų? Vertesnis turės būt Uliksas, 
Kurs paskutinis jais apsivilko ir dėjos pamišęs, 
Vengdamas eiti karan, pakolei už jį apsukresnis 

Ir ne tiek žiūrįs savęs Naupliadas iškėlė į aikštę 
Išmones bailio gudrias ir bėglį išvarė į karą? 
Šarvus geriausius teims, nes imti jokių nenorėjo, 
Aš gi, kurs galvą kišau tuomet į pavojų pats pirmas, 
Atsižadėsiu garbės ir broliui priklausiusio turto. 

O, kadgi būtų tasai pamišimas buvęs iš tikro 

Ir čia prie Trojos aukštos nebūtų niekad atvykęs 
Nusikaltimų šauklys'š?! Nebūtumei tuosyk mūs gėdai 
Tu išsodintas Lemne, Pojanto sūnau nelaimingas, 
Kurs, kaip ateina gandai, įlindęs girioj į olą 
Akmenis plėšai verksmu, linkėdamas Laertiadui, 

Ko nusipelnė jisai, ir linkėjimas tavo ne tuščias. 

Ir jį, drauge su mumis prisiekusį ginklo nemesti, — 
Oi, oi, oi! — vieną vadų, kuris paveldėjo ir turi 
Herkulio didžio strėles, ligos ir alkio palaužtą, 

Peni ir dengia dangaus dvisparniai, ir jų nusišauna 
Šiandien strėlėm, kurioms sunaikinti Troją žadėta. 
Betgi jis gyvas tebėr, nes nebuvo arti prie Ulikso. 
Ir Palamedas dabar taip išmestas būti norėtų, 
Vargšas tasai, kuriam, negalėdamas niekaip užmiršti 
Nuoskaudos už beprotystės aikštėn iškėlimą, Uliksas 
Kaltę pramanė, kad jis išdavikas danajų, ir auksą, 
Pats jį užkasęs pirmiau, parodė kaip įkaltį baisų. 
Taigi achivų jėgas jis silpnino ar ištrėmimais, 

Arba mirtim: jis tokis karys, jo taip reik bijoti. 
Nors liežuviu jisai ir Nestorą taurų pralenktų, 

Man neįrodys tačiau, kad Nestorą vieną palikti 
Nusikaltimo nėra!'““: kai tas maldavo Uliksą, 
Sužeisto žirgo tuomet ir metų naštos sulaikytas, 
Išdavė jį bendražygis. Kad nėr ši kaltė pramanyta, 

Žino Tididas gerai, kurs nuolat jo vardą kartojo, 
Barė ir gėdino jį, kad bailiai pabėgo iš mūšio. 

Žiūri teisingom akim į darbus žmonių visagaliai: 

Štai jis bejėgis, kitam nepadėjęs, tad kaip jis paliko, 
Taip jį reikėjo palikt — įstatymą pats pasiskelbė. 
Šaukiasi žygio draugų, prišoku, matau: jis išbalęs, 
Dreba, kalena dantim ir krūpčioja, mirtį išvydęs. 
Skydą atstatęs tvirtai, jį pridengiau, parblokštą žemėn, 
Ir (nekokia tai garbė) išgelbėjau skurdžią gyvybę. 
Jeigu tu ginčiji dar, tai grįžkim į vietą tą pačią, 
Tegu bus priešas, žaizdos ir baimė vėl įprastinė, 

Liski tuomet po skydu, ir stokim abudu į kovą. 

O kai apgyniau aš jį, nors žaizdos pirmiau jam neleido 
Nė pastovėt, paspruko šalin, nė žaizda nebekliudė. 
Hektoras betgi čia pat, dievus pasikvietęs į kovą!““ 

Ir kur tik veržiasi jis, drebi ne tu vienas, Uliksai, 
Dreba ir vyrai tikri: toks siaubas Hektorą lydi. 

Apimtą džiaugsmo veržlaus dėl savo sėkmės kruvinosios, 
Aš jį akmens luistu aukštielninką partrenkiau žemėn. 
Šaukiantį, kas drįs dvikovon stoti, atrėmiau vienas. 
Troškot širdingai tuomet, kad burtas manęs neaplenktų '**. 
Jūsų malda nenuėjo perniek. Jei norit žinoti 

Baigtį tos dvikovos mūsų — aš jo nebuvau nugalėtas. 
Plieną ir ugnį antai su Jupiteriu baigia trojėnai 

Nešt į danajų laivus — o kur tu, iškalbingas Uliksai? 
Tukstantį tuosyk laivų krūtine aš savo užklojau, 

Laidą, kad grįšit namo. Man šarvai už laivyną priklauso! 
Jeigu teisybę sakyt man valia — šarvai bus laimėję 
Garbę didesnę, ne aš: mūs šlovė susiliejus į vieną, 

Ir ne Ajakas šarvų, o šarvai pasigenda Ajako. 

Gali statyti prieš tai Itakietis bejėgį Doloną, 

Rezą drauge su Priamo sūnum Helenu pagautuoju 

Ir su Paladės paveikslu, kurį jis pagrobė iš Trojos. 
Jeigu dėl nuopelnų šių mažaverčių duodate šarvus, 
Skirkit pusiau — didesnė dalis tebus Diomedui,— 

Kam gi šarvai itakiečiui, kuris vis slaptai, vis be ginklo 


Žygdarbius darė, klastom neatsargų apgaudamas priešą'“?? 


Šalmas sunkusis, šviesus, žibėdamas auksu iš tolo, 
Pinkles ir klastą išduos ir parodys, kur didvyris slepias. 

Ir dulichiečio galva po kiveriu aukštu Achilo 

Svorio pakelt nevalios, ir ietis nuo Pelijo kalno 

Bus neregėtai sunki jo rankoms, negrūdintoms ginklo, 
O reginiais pasaulio plataus išmargintas skydas 

Bailiajai kairei netiks, užgimusiai vien tik vagystėms. 
Kam gi tau reik dovanos, kuri tave, paikše, suluošins? 
Jeigu ją tau atiduos, padarydami klaidą, achivai, 
Priešas turės dėl ko tave plėšt, o ne nusigąsti. 

Grežti kulnus, kuriais tu, baily, visus mus pranoksti, 
Taipgi tau bus kebliau, kai šitokį krūvį tampysi. 

Skydas tavasis, be to, retai kada mūšį regėjęs, 

Visiškai sveikas tebėr, manajam, kurs, ietis atlaikęs, 
Žioji šimtais skylių, nebe šiandien jau užvado reikia. 
Ir pagaliau ar čia žodžiams vieta? Teparodo mus žygiai! 
Didvyrio šarvus visus jūs meskit į vidurį priešų, 

Tuosyk -paliepkit atgaut ir atnešusį jais padabinkit“. 

Baigė kalbėt Telamono sūnus. Jo žodį lydėjo 
Gyvas minios šurmulys, pakol atsistojęs išėjo 
Laertiadas, akis valandėlę įsmeigė žemėn, 

Tuosyk pakėlė jas į tarybą ir lūpas atvėrė 
Žodžiui lauktam, jo kalbai gražnos nei svorio nestigo. 

„Jeigu ir mano, ir jūs troškimai būtų nulėmę, 
Ginčo nebūtų dabar, kam turi paveldas tekti, 

Ir tu sau šarvus, o mes gi tave turėtum, Achilai. 
Betgi dabar, kai lemtis nelaba iš manęs ir iš jūsų 

Atėmė jį (ranka per akis lyg ašaroms šluostyt 
Pertraukė), kas gi geriau pavaduos mums didį Achilą, 
Jeigu ne tas, kurs danajų vaduot pakėlė Achilą!'??? 
Tenesidžiaugs Ajakas, kad jis bukaprotis, kaip matot, 
O man neleiskit nukęst už protą, kuris jums, achivai, 
Atnešė naudą nesyk, ir mano iškalbingumo, 

Ginančio šiandien mane, kaip gynė jus nebe kartą, 
Niekint neduokime jam: savo turto neatsižadėkit. 

140 Protėvių nei giminės, nei to, kas ne mano daryta, 

Neskiriu nuopelnu sau, bet kai pasigyrė Ajakas 
Esąs Jupiterio ainis — Jupiterio kraujas ir mūsų 
Gyslomis teka, tiek pat pakopų mus skiria nuo jojo. 
Aš juk Laerto sūnus, o jam Arkesijas tėvas, 
To gi Jupiteris buvo, tarp jų nėr bausto nei tremto 
O Kilenietis, be to, mane ir per motiną daro 
Aukštakilmiu: abiejų gimdytojų dieviškas kraujas!??. 
Bet ne dėl to, kad močios kilme aš esu pranašesnis 
Ir ne kad brolio krauju nėra susitepęs man tėvas, 
Šiandien aš siekiu šarvų: jūs nuopelnais bylą pasverkit. 
Tik, kad Pelėjas ir Telamonas broliai yr buvę, 
Nuopelnu tai tenebus Ajakui. Tesprendžia ne kraujas, 
Betgi narsumas — už jį šie šarvai garbe teatmoka. 
Jei giminystė čia lems ir teisė pirmam paveldėti — 
Piras gi jo sūnus, o senas Pelėjas jo tėvas. 
Ko čia Ajakui dabar? Į Ftiją ar Skirą parsiųskit. 
Teukras už jį ne mažiau yra giminietis Achilui, 
Bet ar jis nori šarvų, o jei ir norėtų — ar gautų? 
Ginčas čia vien dėl žygių, kuriais jis girtis negali. 
Aš jų turiu daugiau, negu sugebėsiu iš karto 
Viską išreikšti žodžiu. Iš eilės tad sakysiu, kaip buvo. 
Mirtį sūnaus širdim jausdama, nereidė, jo močia, 
Slepia jį. perrengus moteriške. Drabužio tikimas 
Tuosyk visiems apdūmė akis, neišskyrus Ajako. 
Aš gi tarp moters darbinių daiktų prikaišiojau ginklų 
Vyro narsumui paveikt Dar moteries rūbuos herojus 
Skydą pastvėrė tuojau ir ietį, o aš jam kalbėjau: 
„Deivės sūnau! Su savo dalia atsiduoda Pergamas 
Tau į rankas. Ko tu nesiskubini Trojos išgriauti?“ 
Ranką uždėjau aš jam, į žygius pakreipdamas narsą. 
Taigi jo darbus laikau aš savais, nes aš ir Telefą 
Ietim kovoj paguldžiau, paskui, kai maldavo, pagydžiau. 
Tebų kritimas taip pat mano darbas; tikėkit, jog Lesbo, 
Chrisės, Tenedo ir Kilos, šitų Apolono tvirtovių, 
Aš paėmėjas esu, nuo smūgių rankos manosios 
Neatsilaikė tvirti Lirneso mūrai ant žemės. 
Neminint visko — juk mano dėka ir Hektorą baisų 
Jis nugalėjo tada: per mane tad Hektoras žuvo. 
Dėl tų šarvų, kurie man išdavė jį, reikalauju 

Šiandien šarvų: gyvam juos daviau, po mirties atiduokit. 
Kai danajus visus to vieno skausmas pasiekė!'?* 

Ir tūkstantinė laivų Aulidės uostą užtvindė, 

Vėjų mes laukėm ilgai, o jų vis nebuvo ar pūtė 
Priešais laivus, ir žiniuonio žosmė Agamemnonui liepė 
Dukterį savo aukot nekaltai kietaširdei Dianai. 
Tėvas nenori sutikt, ant dievų nemirtingųjų niršta: 
Vadas taip pat juk tėvas yra. Aš tėvo švelnumą 
Palenkiau žodžiais tuomet bendruomenės labui paklusti. 
Prisipažįstu dabar, teatleidžia už tai man Atridas, 
Sunkiai man ėjo byla, kai priešingas buvo teisėjas. 
Bet jį gerovė žmonių, vyriausios valdžios suteikimas 
Vertė (ir brolį taip pat), kad šlovę ir kraują pasvertų. 
Aš ir pas močią einu, kurią ne prikalbint reikėjo, 

O gudrumu apgaut. Jei būtų Ajakas ten ėjęs — 
Burių ir šiandien tikrai dar nebūtų vėjai išpūtę. 

Aš kaip atstovas ėjau ir į Iliono tvirtovę, 

Rūmus aš Trojos aukštos mačiau ir juose pabuvojau, 
Pilna tuomet ten buvo žmonių. Be baimės bylojau 
Bendrąją bylą visų, kurią patikėjo man graikai, 
Kaltinau Parį, prašiau ir grobį grąžint, ir Eleną, 
Linko Priamo širdis 17 jam palankaus Antenoro. 
Paris ir broliai tačiau, ir tie, kas grobti padėjo, 

Vos tesulaikė rankas nedoras, tu žinai, Menelajau, 

Ir ta pirmoji diena mums buvo didžiai pavojinga. 
Būtų per ilga skaičiuot, ką aš esu gera padaręs 
Rankom ir sumanumu per dienas nesibaigiančio karo. 
Po pirmutinių kovų už miesto sienų galingų 

Priešai lindėjo ilgai, į atvirą mūšį nestojo, 

Ir mes pradėjom kariaut, Gešimtųjų vien metų sulaukę. 
Ką tu darei tuo metu, jei stoti į kovą temoki? 

Kuo tu naudingas buvai? O jei mano žygiais domiesi: 
Pasalas priešui statau, grioviu stovyklą apjuosiu, 
Ginklo draugus raminu, kad nuobodį karo bekraščio 
Stengtųsi kantriai kentėt, nurodau, kaip reikia maitintis 
Ir kaip ginkluotis visiems, einu, kur reikalas šaukia. 
Štai suklaidintas sapne, kaip pats Jupiteris liepė, 
Vadas įsako kariams pradėtojo karo nebaigti. 

Žodžiui savajam paremt jis liepusio valią nurodo. 

Tepamėgina neleist to Ajakas, tegu jis kovoja! 
Ko jis nestabdo karių, namo pasikėlusių vykti, 
Nestveria ginklo, nešaukia pulkų, kad paskui jį eitų? 
Visa tai buvo per daug sunku šitam pagyrūnui. 
Bėga jis pats! Mačiau, net gėda buvo žiūrėti, 
Kaip, pasipustęs padus, bures negarbingai jau kėlė. 
Aš nebetvėriau. „Ką darot? — sakau.— Koksai pamišimas 
Verčia palikti, kariai, nugalėtą ir paimtą Troją? 
Ką, jei ne gėdą, parnešit namo po dešimtmečio tokio?“ 
Žodžiais šitais ir kitokiais (labai iškalbingą padarė 
Skausmas mane) bėglius grąžinau iš pakelto laivyno. 
Tuosyk Atridas sušaukia karius, tebepilnus dar siaubo, 
Net Telamono sūnus vis dar prasižioti nedrįsta. 
Drįso Tersitas tiktai paskutiniais žodžiais išdergti 
Mūsų vadus; iš manęs atsiėmė savo, begėdis. 

Šoku tad aš, šaukiu prieš priešą sutrikusius žmones 
Ir taip savuoju balsu grąžinu jiems prarastą drąsą. 
Ir nuo to meto, ką jis su ryžtu padaryta bus matęs, — 
Visa tai mano, nes aš sulaikiau jį, šokusį bėgti. 
Kas iš danajų galop tave ko klausia ar giria? 
Žygiais tuo tarpu savais su manim dalijas Tididas, 
Pritaria man ir, kaip bičiuliu, Uliksu pasikliauja. 
O kad iš grajų šimtų Tididas išsirenka vieną, 
Reiškia šį tą. Tuomet gi man burtas neliepė eiti, 
Bet aš nepaisau nakties nei priešo pavojingumo 
Ir paguldau frigietį Doloną, kuris pasiryžo 
Žygiui kaip mūsų, pirmiau jį privertęs viską išduoti 
Ir sužinojęs iš jo, kaip ruošiasi Troja klastinga. 
Viską patyriau gerai, nebebuvo ko klausinėti 
Ir jau galėjau atgal pažadėto atpildo grįžti, 
Bet nesitenkinau tuo, užsukau į Reso padangtę 
Ir jį stovykloj drauge su visais palydovais paklojau. 
Paimu tuosyk ratus ir, pergale viltis pralenkęs, 
Skrieju su vėju linksmai kaip koks triumfatorius tikras. 
Už tą žvalgybą nakties jo žirgų reikalavo sau priešas, 
Jūs gi neduodat šarvų, ir bus jums geresnis Ajakas! 
Kam beminėt Sarpedono likiečių pulkus, sunaikintus 
Ieties manosios? Upes praliejęs kraujo, paklojau 
Aš Alastorą, Chromiją ir sūnų Ifito Keraną, 

Tuosyk Alkandrą, Haliją, Pritanį ir Noemoną, 

Galą taip pat padariau Toonui ir Chersidamantui 

Su Charopu, baisios pražūties susilaukė Enomas. 

O kiek mažiau garsių prie miesto mūrų aukštųjų 

Krito nuo rankos manos! Žaizdų gi ir aš nestokoju, 
Visos jos vietoj taurioj ir, kad žodžiai tuščiai neskambėtų, 
Pasižiūrėkit!“ Ir jis ranka atplėšė drabužį. 

„Šioji krūtinė už jus visada kaip mūras stovėjo. 

O Telamono sūnus nenuliejo per šitieka metų 

Kraujo nė lašo už jus, žaizdelės jo kūne nerasit. 

Betgi ką reiškia, jei sakos ir jis už pelasgų laivyną 
Ginklą pakėlęs prieš Troją ir prieš Jupiterio valią? 
Reik pripažint — pakėlė, ir neigt, kas gerai padaryta, 
Aš neturiu mados, bet bendro nuopelno vienas 
Tenesisavina jis ir jums kiek šlovės tegrąžina. 

Tuosyk Aktoro sūnus, Achilu prisidengęs, atstūmė 
Trojos karius nuo laivų, skirtųjų sudegt su gynėju. 
Tegu sau mano, kad stoti ginklu prieš Hektorą drįso 
Vienas jisai, pamiršęs vadus ir mane, ir karalių, 

Nors jis vien burto dėka, devintas buvęs, iškilo. 

Betgi kokia baigmė tos dvikovos buvo, narsuoli? 
Hektoras grįžo iš jos, rimtesnės žaizdos nesulaukęs. 
Varge tu mano! Su kokiu skausmu ąš tųrjų..prisiminti 
Tąsias baisias dienas, kai grajų mūras Achilas 

Krito kovoj, nei baimė tuomet, nei ašaros, skausmas — 
Nieks nesulaikė manęs jo kūną pakelti nuo žemės. 

Štai ant šitų pečių nešiau aš kūną Achilo 

Draug su šarvais, kuriuos ir šiandien man maga nešioti. 
Man dar pakanka jėgų, kad šitokią naštą pakelčiau, 
Širdį taip pat turiu jūs daromai garbei atjausti. 

Žinoma, tik dėl to žydrakė močia už sūnų 

Ryžosi šitaip maldaut'““, kad dovana dangiško grožio, 
Kūriniu šiuo puikiu, dėvėtų storžievis kareivis, 

Be supratimo? Juk jis, kas skyde išrašyta, nežino — 
Žemės nei vandenų, nei aukštųjų padangių žvaigždėtų, 
Nei kur Lokys, niekada vandenyno gelmėn nepanyrąs, 
Nei kur Plejadžių būrys netoliese Hiadžių žvaigždyno, 
Nei tuleriopų žvėrių, nei kardo švitraus Oriono. 

Jis reikalauja šarvų, kurių nėmaž neišmano. 

Ką gi? Jis puola mane, kad, vengdamas karo tarnybos, 
Aš per vėlai ėmiausi kitų pradėtojo žygio, 

Ir nesijaučia tuoj pat užgaunantis narsų Achilą? 

Jei apsimesti kaltė — apsimetėm lygiai abudu; 

Jeigu bus delst pražanga — aš žymiai už jį ankstyvesnis. 
Draudė iš meilės mane žmona, o močia Achilą. 

Ir mes, abudu prie jų pabuvę, atėjom prie jūsų. 

Jei negaliu apsigint — kaltės, padarytos su tokiu 
Didvyriu mūsų didžiu, nebijau: Ulikso buklumas 

Velka Ajaką aikštėn, o ne Ajakas Uliksą. 

Nesistebėkim per daug, kad pila jo kvailas liežuvis 
Aibę šmeižtų ant manęs: ir jums jis prikiša daiktus, 


„ Verčiančius raust. Kad apkaltinau aš Palamedą nekaltą, 

Man nešlovė, o jums, kad pasmerkėt, argi garbinga? 
Juk Naupliadas paneigt nevaliojo taip aiškaus ir didžio 
Nusikaltimo, ir jūs apie darbą tą jo ne išgirdot — 

Patys pamatėte jį: toks atviras buvo ir aiškus. 

O kad Pojanto sūnus Vulkano Lemne pasiliko, 


? Pasmerktas būsiu ne aš, o jūs pasiteisinkit šiandien. 


Pritarėt aiškiai visi. Tiesa, nesiginsiu, pasiūliau, 

Kad Filoktetui kare ir kelionėje vargt nereikėtų, 

Kad jis ilsėtųs ramiai ir skausmą švelnint mėgintų. 

Jis gi paklausė ir. gyvas tebėr. Patarimas tas buvo 

Ir nuoširdus, ir laimingas, nors vien nuoširdumo pakako. 
Nūn Filokteto žynys Pergamui išgriaut reikalauja. 
Nepatikėkit manim. Geriau nukeliaus ten Ajakas 

Ir apramins ligos ir pykčio įsiutintą vyrą 

Iškalba savo arba pavilios jį kokia gudrybe. 

Ims Simoentas sruventi atgal, Ida be medelio 

Liks ir Trojai pirmiau pažadės pagalbą Achaja, 

Nei kietagalvio Ajako veikla duos naudą danajams, 

Kai man nustos širdis už jūsų reikalus sirgti! 

Būk tu ant žygio draugų, Filoktetai, rūstus ir įširdęs 

Ir ant karaliaus, ir ant manęs, žadėki mūs galvą 
Prakeiksmo žodžiais lydėt, geidauk, kad kenčiančiam kliūčiau 
Tau kada nors į nagus, kad mano kraują taškytum,— 
Aš prie tavęs vis tiek prieisiu ir stengsiuos parvežti. 
Tavo strėlės aš taip (lemtis tepagelbsti) laimėsiu, 

Kaip dardaniečių žiniuonį, tuomet paėmęs, laimėjau, 

Kaip aš dievų žodžius ir Trojos likimą atspėjau, 

Kaip nuo šventovės aukštos Minervos paveikslą pagrobiau 
Priešų pačiam vidury. Ir Ajakas man dedasi lygus? 
Troją paimti be jo mat buvo likimo neleista. 

Kurgi Ajakas narsus? Ir kur to didvyrio didžio 

Žodžiai išdidūs? Kodėl tu bijai? Kaip drįsta Uliksas 
Žengt pro sargybas nakčia, save patikėdamas tamsai, 

Pro atstatytus iešmus ne tik už mūrų Pergamo, 

Bet ir tvirtovėn aukšton įeiti ir ten nuo šventyklos 

Deivę pagrobti ir ją pro priešų eiles atgabenti? 

Jeigu nebūčiau aš to padaręs, be reikalo būtų 

Skydą septyneto odų sūnus Telamono nešiojęs. 

Naktį laimėjau tuomet aš pergalę priešais Pergamą, 
Įveikiau pilį, tiktai ją įveikiamą būti privertęs. 

Liaukis galop žvilgsniu ir murmesiu rodyt į mano 
Draugą Tididą! Ir jis šlovės dalininkas nemažas. 

Tu gi taip pat ne vienas buvai, kai už bendrą laivyną 
Skydą statei, tau būrys padėjėjų, 0 man gi tas vienas. 
Jei nežinotų tiesos, kad karys už išminčių mažesnis 

Ir neprotinga ranka dovanos užpelnyti negali, — 

Tai ir Tididas prašytų šarvų, ir Ajakas kuklusis!'“?, 

Ir Euripilas narsus, ir sūnus šviesaus Andremono, 
Idomenėjas taip pat ir žemietis jo Merionas, 

Lygiai galėtų prašyt ir brolis vyresnio Atrido. 

Rankos juk narsios ir jų, jie kovoj po manęs ne antrieji — 
Sumanumu žemiau už mane. Dešinė ir tavoji 

Muūšy smarki, tik protui vis mūs vadovavimo reikia. 

Tu jėgomis švaistais be prasmės, man rūpi, kuo baigsis. 
Tu pajėgus kovot, o kautynių laiką Atridas 

Parenka su manimi. Tu prisidedi kūnu tik vienu, 

Mes gi protu. Ir kiek laive vairininkas pranoksta 

Tuos, kas darbuojas irklais, kiek vadas pralenkia kareivį, 
Tiek aš pranokstu tave. Už ranką ne tik galingesnis 
Protas krūtinėj žmogaus: visa jam galybė priklauso. 

Jūs tad, vadai, savam galiūnui tą dovaną skirkit 

Už tuos be skaičiaus metus, per kuriuos tiek rūpesčio dėjau, 
Ir už tiek nuopelnų nūn pripažinta garbe atsiteiskit. 
Eina į galą vargai: aš kliūtis nustūmiau nuo kelio 

Ir, kai įveikiamą ją padariau, aš paėmiau Troją. 

Taigi dėl mūsų vilčių, dėl Trojos tuoj griūsiančių mūrų 
Ir dėl dievų, kuriuos aš atėmiau priešui, maldauju, 

Taipgi dėl to, jei kas apgalvotai dar lieka nuveikti 

Ir jei kas drąsiai, kaip iš prarajos, dar reikia ištraukti, — 
Jeigu jūs manot, kad stinga ko nors dar Trojos likimui, — 
Tai atsiminkit mane! O jei šarvus ne man atiduosit — 
Duokite jai!“ — ir parodė lemtingą Minervos paveikslą. 


AJAKO MIRTIS 


Širdys palinko vadų prie jo ir, ką iškalba gali, 
Nūn pasirodė: narsuolio šarvais gražbylys apsivilko. 
Tas gi, kurs Hektorą vienas, Jupiteri, plieną ir ugnį 
Buvo atlaikęs nesyk, piktumo dabar neatlaikė: 

Niekas neįveikė jo, tik skausmas. Jis pastveria durklą. 
„Šitas tikriausiai bus man, ar ir jį pasisavins Uliksas? 
Aš jį pakreipti turiu prieš save, ir durklas, ne sykį 
Apšlėktas frigų krauju, dabar apsišlėks šeimininko. 
Niekas Ajako įveikt nevalios, tik vienas Ajakas“. 
Tarė ir sau krūtinėn, dabar tegaunančion žaizdą, 

Lig rankenos pačios mirtingąjį durklą suvarė. 
Nebevaliojo ranka susmigusio iešmo ištraukti: 

Išmušė kraujas patsai, o juo raudonuojanti žemė 
Lygioj vejos žalumoj purpurinę gėlę išželdė, 

Tokią pat, kaip pirmiau iš Ebalo kraujo išdygo. 
Raidė vienoda abiem įrašyta, berniukui ir vyrui, 
Žiedlapių vidury, čia reiškianti vardą, ten skundą. 


HEKUBĖ 


Šarvus laimėjęs, bures įtempia Uliksas ir leidžias 
Į Hipsipilės ir į garsingo Toanto tėvynę, 
Siųstas parvežti strėlių, Tirinte duotojo ginklo. 
O kai jos grajams, paties šeimininko palydimos, grįžo, 
Galas atėjo tuomet ilgai užtrukusiam karui. 

Krinta ir Troja drauge, ir Priamas, o vargšei jo žmonai 

Teko prarasti galop žmogaus pavidalą orų, 

Staugti šunim lig tol neregėtu ir gąsdinti šalį 

Svetimą, kur Helespontas it juosta ilga susiaurėjęs. 
Skendo liepsnoj Ilionas, ugnis dar nespėjo prigesti, 

Netgi nespėjo sugert Jupiterio aukuras kraują 

Seno Priamo, o Febo žynė!““, už plaukų velkamoji, 

Tiesė į dangų rankas, nevaliojančias duoti pagalbos; 

Moteris dardanietes, apglėbusias, kolei galėjo, 

Atvaizdus savo dievų ir griebiančias degančių sienų, 

Vilko (koks grobis puikus!) visas nugalėtojai grajai, 

Numetė Astianaktą nuo kuoro, iš kur jis ne kartą 

Tėvą regėjo seniau, kai motina mėgo jį rodyt, 

Ginantį šalį tėvų ir drauge jo mažo gyvybę. 

O į kelionę šiaurys jau vilioja ir burės drobinės 

Šnara, papurtytos jo, ir jūreivio paslaugą siūlo. 

„Troja, sudie! Išvaro jau mus!“ — bučiuodamos žemę * 

Klykia trojėnės, liepsnoj palikusios gimtą pastogę. 

O paskutinė Įaivan įsėda, net gaila žiūrėti, 

Kritusių savo sūnų kapuos suieškota Hekubė. 

Nuo kauburėlių, kuriuos, apkabinusi kaulus, bučiavo, 


* Dulichijiečio ranka ją atplėšė. Ji Hektoro vieno 


Dulkės tespėjo susemt ir sterblėj atsinešti į laivą. 

Plaukus žilus nuo savo galvos. ji ant Hektoro kapo, 

Atnašas vėlei skurdžias — su ašarom plaukus paliko. 
Priešpriešiais frigų laukus, kur Troja stovėjo, yr kraštas, 

Amžiais gyventas bistonų. Stovėjo ten rūmai turtingi 

Polimestoro, kuriam slaptai patikėjo auginti 

Tėvas tave, Polidorai, toli nuo frigų ir karo. 

Jo sumanyta gerai, tik bėda, kad pastūmė į kaltę, 

Lobių pridėjęs didžių, to prievilo širdžiai godūno. 


* Frigų lemtis išspręsta, ir trakų nedoras valdovas 


Pastveria durklą ir, juo augintiniui perkirtęs gerklę, 
Nuo aukštaskardės uolos nebegyvą įmeta jūron, 
Tarsi su kūnu draugėj nusimesti kaltę galėtų. 

Laivą Atrėjo sūnus nuo Trakijos kranto jau rišo, 
Jūrai paliovus banguot ir vėjui dvelkiant palankiai, 
Kai pasirodė staiga iš plačiai atsivėrusios žemės 
Tokis, kaip būdavo vis, kol buvo gyvas, Achilas. 

Žvilgsnis jo buvo baisus ir grasė piktai kaip anuomet, 
Kai įžūliai su ginklu jis ant Agamemnono šoko. 
„Šitaip, užmušę mane, pasitrauksite,— sako, — achivai? 
Ir dėkingumą už mano žygius su manim jūs užkasit? 
Tai negražu! O kad nepaliktų nepagerbtas kapas, 

Lai Poliksenė ki 1uju Achilo vėlę numaldo“. 

Tarė, ir jo draugai, nuožmaus šešėlio paklausę, 
Stveria iš motinos glėbio, kurį ji viena ir bešildė, 
Drąsiąją vargšę mergaitę, daugiau nei moterį silpną, 
Veda prie kapo ir ten pasirengia žiauriai aukoti. 
Sąmonė jos pilna, ir kai prie aukuro stojus 
Aiškiai suprato, kad ją šiai baisiai apeigai ruošia, 

Ir pastebėjo, kaip stovi šalia su durklu sugniaužtu. 
Neoptolemas, akim įsisiurbęs į skaistų jos veidą: 
„Laikas, — prabilo, — seniai jau garbingų krauju pasidžiaugti. 
Niekas nekliudo tavęs, gali į krūtinę ar gerklę 

Durklą įsmeigti“ Ir tuoj atidengia krūtinę ir kaklą. 

Aišku, vergauti kam nors Poliksenės būdas neleidžia. 
„Tokia auka jokios dievybės jūs nenumaldausit! 

Tik aš norėčiau, kad motina mano mirties nežinotų. 

Ji man kliudys ir džiaugsmą numirti sumažins, nors reiktų 
Jai ne dėl mano mirties — dėl savo gyvybės drebėti. 

Jūs gi, kad aš nelaisva neišeičiau į Stikso šešėlius, 

Stokit toliau, jei prašyti galiu, ir mergaitės nelieskit 
Vyriškom rankom savom. Tuomet maloniau bus priimti 
Jūsų herojui, kurį mirtimi jūs norit maldauti. 

Laisvąjį kraują. Jei ką paskutiniai lūpų manųjų 

Žodžiai dar gali paveikt — duktė jus karaliaus Priamo 
Prašo, ne vergė kokia: gimdytojai kūną grąžinkit 


„ Be išpirkimo, tegu ji ne auksu, o ašarom perka 

Teisę palaidot. Seniau, kai galėjo, pirkdavo auksu“. 
Baigė ir ašarų ji neparodė, o žmonės raudojo. 

Verkė ir pats žynys ir baisiai nenoromis skrodė, 
Smeigdamas durklą giliai į pačios atstatytą krūtinę. 
Žemėn sukniubo visa, stiprybės netekus pakinkliuos, 
Bet nedrebėjo nė kiek, į akis žiūrėdama mirčiai. 
Stengėsi ir krisdama prisidengti kūno nuogumą, 

Kad jos drovumas skaistus nepažeistas liktų ir mirus. 


„ Paima ją trojėnės, skaičiuodamos jau apraudotus 

Sūnus Priamo, kiek kraujo vieni šie namai paaukojo. 
Rauda, mergele, tavęs ir tavęs, neseniai karalienės, 
Močios karaliaus vaikų ir Azijos laimės paveikslo. 


? Nūn tu ir grobis ne koks, kurio nugalėjęs Uliksas 


Gal nenorėtų nė imt, jei tu nebūtum pagimdžius 
Hektoro: nūn dėl jo kas nors ims motiną verge! 

Kūną apglėbusi ji, be dvasios didžios, nebegyvą, 

Ašaras lieja dėl jos, kaip liejo tieksyk dėl tėvynės, 

Vyro ir savo sūnų, jos žaizdą ašarom laisto, 

Spaudžiasi lūpom prie lūpų, nejaučia, kaip mušas krūtinėn, 
Ir, merkdama savo plaukus žilus į krešantį kraują, 

Iš kruvinos širdies tarp žodžių kitų ji rypuoja: 

„Dukra (kas lieka dar man?), paskutinis motinos skausme! 
Štai tu guli, aš į žaizdą žiūriu, mano žaizda skaudžiausia, 
Kad neprarasčiau kurio nesukruvinto mano mielųjų, 
Žaizdą ir tu štai turi. O galvojau, tavęs, moteriškės, 
Kardas neturi paliest. Ir moteris krito nuo kardo. 

Tavo tiek brolių pirmiau, o šiandien tave štai pražudė 
Troją išgriovęs ir mus našlaičiais pavertęs Achilas. 

Bet kai nuo Pario strėlės, pataikytos Febo, jis krito, 
Šiandien tikrai nebereiks, sakiau, mums bijoti Achilo. 
Bet ir dabar man reikėjo bijot. Ir palaidoto dulkės 
Šėlsta prieš giminę šią, ir iš kapo mes jaučiame priešą: 
Aš mat nuožmiam Eakidui gimdžiau. Ilionas sugriautas. 
Nors su baisiom aukom pasibaigė miesto nelaimės, 

Betgi jos baigės visiems. Tik man tebestovi Pergamas 
Ir sopuliai tebevarsto mane. Dar vakar valdovė, 

Taip giminės sūnumis, marčiom įtakinga ir vyru, 
Šiandien gi velka mane tremtin tarnaut Penelopei. 

Ji man kuodelį įduos, į verpiančią rodys Itakės 
Moterims ir palydės žodžiu: „Šita va, regėkit, 

Hektoro močia garsi, žmona karaliaus Priamo“. 

Kai jau palaidojau tiek — ir tų štai, ašaras karčias 
Motinai šluosčius viena, mūs priešo pašventinai kapą. 
Priešo aš vėlei aukas pagimdžiau! Ko gyva aš, beširdė, 
Ko dar gaištu? Kam saugai mane, žilagalve senatve? 
Kam, žiauriaširdžiai dievai, gyvenimą senei pratęsiat? 
Ar kad daugiau pamatyčiau kapų? Kas būtų pamanęs, 
Jog reiks Priamą vadint laimingu po Trojos žuvimo? 

Laimę jam nešė mirtis: tavęs nužudytos, dukrele, 

Jis neregėjo, drauge su miestu paguldydamas galvą. 
Bet, karalaite, maniau, gražiai tu palaidota būsi, 

Ir giminės kapuos ilsėsis kūnas tavasis. 

O! Ne tokia mūs šeimai dalia: dovana tau graudžioji 
Motinos ašaros bus ir svetimo smėlio saujelė. 

Visko netekom seniai. Beliko viena, dėl ko aš 
Ryžtuosi dar gyvent — tai motinos širdžiai brangiausias 
Vaikas tasai, iš vyrų eilės anuomet jauniausias 

Mūs Polidoras, į šiuos kraštus atiduotas auginti. 
Betgi ko neskubu aš numazgoti vandeniu tyru 
Žiauriąją žaizdą širdy ir kraujais aptiškusį veidą?“ 

Tarė ir žingsniais senais į pamarį nusvirduliavo, 
Plaukus žilus raudama. „Man, žmonos, duokit ąsotį“,— 
Prašo trojėnes tenai ir lenkias vandens pasisemti. 

Bet štai pamato staiga Polidoro kūną išplautą 

Su baisingiausiom žaizdom, padarytom trakiško durklo. 
Moterys pradeda klykt, jai žadą užima skausmas, 
Ašarų srautą, širdy susikaupusį, lygiai ir žodį — 

Viską praryja kančia. Kaip uola pajūrio ji stovi 
Suakmenėjus, akis čia smeigia į žemę po kojom, 

Čiagi vėl kelia dangun rūstybės kupiną žvilgsnį, 
Žvelgia į veidą sūnaus nužudyto, žvelgia į žaizdą, 
Ypač ją traukia žaizda, ir ji šarvuojas pagieža. 

O kai įkaito širdis, lyg ji tebebūtų valdovė, 

Ryžosi kerštą nugiežt ir visa jo vaizduos pasinėrė. 
Lygiai kaip liūtė, šėlos pagauta, kai jos vaiką pagrobia, 
Pėdas suuodžia bemat ir vejas nematomą priešą: 

Taip ir Hekubė dabar, su ašarom rūstį sumaišius, 

Savo pamiršus metus, bet ryžto nė kiek nepamiršus, 
Eina pas Polimestorą, baisiosios mirties kaltininką, 
Pokalbio jį kviesdama: ji norinti auksą parodyt, 
Paliktą vietoj slaptoj, idant atiduotų jį sūnui. 

Patiki ja odrisietis ir, godulio grobt pastūmėtas, 

Eina ton vieton slapton ir, gudriai meilikaudamas, taria: 
„Nėr ko, Hekube, tau laukt, atiduoki sūnui tą lobį. 

Visa, ką duosi, bus jo, ir, ką esi davus lig šiolei, 

Tau aš prisiekiu dievais“. Ji regi, kaip drąsiai meluoja 

Ir kaip prisiekia kreivai, ir širdy jai užverda rūstybė. 

Šitaip nutvėrusi jį, belaisvių moterų pulką 

Šaukia artyn, sugrūda pirštus į akis apgaulingas, 

Plėšia laukan iš skruostų (jėgų jai duoda pagieža), 

Neria rankas kuo giliau ir, krauju neteisiu susitepus, 

Nebe akis, kurių nebėra,— jų vietą dar drasko. 
Trakai, įsiutę visi dėl valdovo baisaus sužeidimo, 

Pradeda laidyt į ją akmenim ir kuo tik pastvėrę. 

O ji, dusliai urgzdama, atsviestąjį akmenį griebia, 

Nori įkąsti piktai, nasrus pravėrusi žodžiams, 

Vietoj kalbos suloja šuniu (dėl to ir šiai vietai 

Vardas toksai'“') ir, užmiršt negalėdama savo nelaimių, 

Laksto sitonų laukais ir staugia iš liūdesio didžio. 

Josios dalia trojėnus visus ir priešą pelasgą, 

Ir net dangaus dievus — visus sujaudino baisiai. 

Tad jie visi, net žmona ir sesuo Jupiterio didžio, 

Tarė, jog šios pabaigos Hekubė nėra nusipelnius. 


MEMNONAS 


Aušrai tik nėr kada, nors trojėnų pusę palaikė, 
Sirgti dėl Trojos dalios ir Hekubės vargų bei nelaimių. 
Rupesčiai smaugia savi, namų ji ašarom springsta: 

Krito Memnonas kovoj, auksaspalvė motina matė, 

Kaip Iliono laukuos jį pervėrė ietis Achilo, 

Matė — ir aukso spalva, nudažanti rytą raudonai, 
Tądien nublyško visa, o dangus debesim apsiklojo. 

Betgi žiūrėti, kaip kūną sūnaus pašarvojo ant laužo, 
Motinai trūko jėgų, ir ji negarbe nepalaikė 

Pulti, kaip buvo, plaukais palaidais po Jupiterio kojų 
Ir, apkabinus kelius, su ašarom šitaip kalbėjo: 

„Aš už visas deives auksinėj padangėj žemesnė, 

Ir man šventovių retai kur pasauly plačiam pastatyta, 
Betgi aš, deivė, maldaut atėjau ne kad man tu šventyklą 
Skirtum su šventėm didžiom ir aukuru, smilkstančiu nuolat. 
Jeigu apžvelgtum, kiek aš, moteriškė, tau. atnešu gera, 
Sergėdama nakties ir ryto brėkštančio ribą, 

Dovaną duotum tikrai. Bet Aušrai nerūpi tai šiandien, 

Nuotaika jos ne tokia, kad pelnytos šlovės reikalautų. 
Aš netekau Memnono, kuris nesėkmingai, nors drąsiai, 
Šoko už dėdę ginklu užsistoti ir žydinčiuos metuos 
Krito nuo rankos narsaus Achilo, kaip jūs panorėjot. 
Jį tu pagerbki kaip nors, kad būtų paguoda už mirtį, 
Didis valdove dievų, ir motinai skausmą sušvelnink“. 
Tėvas išklausė maldos, kai aukštas laužas Memnono 
Griuvo, pagraužtas ugnies, ir debesys dūmų juodžiausių 
Sudrumstė šviesą dienos, kaip tuosyk, kai iškvepia upės 
Tokias tirštas miglas, jog saulė praeit nevalioja. 
Skrenda pilki pelenai ir, tirštan kamuolin susiviję, 
Gauna pavidalą sau ir gyvybės kvapą bei karštį 
Įkvepia iš ugnies. Lengvumas sparnus jiems suteikia. 
Paukščio šešėlis pradžioj, netrukus gi paukštis tikriausias 
Sušvokštė mostais sparnų, kaip lygiai švokštė ir broliai 
Nesuskaičiuoti, kurie tuo pačiu būdu atsirado. 
Laužą apskrieja trissyk ir triskart padangėj suklykia 
Sutartinai, tuomet skrisdami pulkais pasiskirsto 
Ir įtūžimo pilni iš priešingų pusių bematant 
Pradeda karą, snapais ir nagais riestagaliais rūstybę 
Lieja visi, sparnais ir krūtinėm jie muša viens kitą 
Ir, iš velionio pilkų pelenų neseniai atsiradę, 
Tampa jo vėlei auka, nes mena iš didvyrio gimę. 
Vardą greitsparniai šitie nuo tėvo gavę, Memnono 
Paukščiais vadinas!“? ir, kai pro dvyliktą ženklą „praskrieja 
Saulė, jie kaunas ir mirs gimdytojo metinių dieną. 
Kad Dimantidė gaus loti!“?, kitiems apgailėtina rodės, 
Tuotarp vien savo raudom Aušra užsiėmus lig šiandien 
Ašaras lieja gailias rasos lašeliais po. žemę. 


ENĖJAS IR ANIJUS 


Betgi viltims drauge su Trojos tvirtove neleidžia 
Žlugti lemtis. Kartu su kitom šventenybėm ir tėvą 
Neša ant savo pečių kaip naštą garbingą Enėjas. 
Grobį pasirenka šį iš turtų jis nesuskaičiuotų, 

Doras sūnus, ir Askanijų dar ir per vandenis leidžias 
Jis iš Antandro laivu, viešnagę trakų klastingą 
Ir Polidoro krauju pasruvusią žemę palieka 
Ir per srauniąsias bangas, palankių globojamas vėjų, 
Su palydovais visais Apolono miestan atplaukia?““. 
Anijus priėmė jį į šventovę ir rūmus, valdovas, 
Gerbiantis žmones savus, ir Febo žynys garbingasis, 
Miestą aprodė svečiams, garsingas šventoves ir porą 
Medžių lieknų, kurių įsitvėrė, kai gimdė, Latona. 
Smilkalo beria ugnin, vynu jį gausiai sulaistę, 
Degina vidurius karvių, kaip to paprotys reikalauja, 
Grįžta į rūmus tuomet ir, ant guolių aukštų išsitiesę, 
Dailiai vaišinas visi dovanom Cereros ir Bakcho. 
„Febo taurus žyny,— prabyla tėvas Anchisas,— 
Jeigu neklystu, kai aš kitados šį miestą regėjau, 
Keturias dukteris tu, kiek menu, ir sūnų turėjai?“ 
Anijus svečiui tuomet, liūdnai linguodamas galvą, 
Papuoštą raiščiais baltais, atsakė: „Neklysti, herojau, 
Tėvą penkių vaikų tikrai tu regėjai anuomet, 
Šiandien gi jį (baisus mūs laimės nepastovumas) 
Veik jau bevaikį matai. Kokios paramos gi tikėtis 
Man iš sūnaus, kuris jo vardu pavadintam kadaise 
Andre gyvena ir jį, pavaduodamas tėvus, sau valdo? 
Pranašo galią Delietis jam.davė. O moterų šakai 
Liberis buvo dosnus dovanų daugiau, nei norėtum 
Ar patikėtum,-nes-ką palytėdavo dukterys mano, 
Virsdavo viskas javais ir vyno srovėm ar Minervos 
Dovana pilkaspalve ir teikė to visa gausingai. 
Tai sužinojo galop ir Trojos siaubėjas Atridas 
(Nepagalvoki, kad mes negirdėjom šio to apie audrą, 
Šėlusią jūsų šaly) ir, turėdamas ginklo galybę, 
Prievarta ima visas iš gimdytojo glėbio ir liepia 
Dovana brangia dangaus maitinti argiečių laivyną. 
Jos gi išlaksto, kuri kur galėjo, ir dvi į Euboją, 
Kitos dvi Andro salon, kur brolis valdė, pateko. 
Andran atvykęs karys karu, jei neduos, pagrūmoja. 
Išgąstis brolio jausmus nugalėjo, ir seseris bausmei 
Išdavė jis, bet broliui atleis: už bailumą galėtum: 
Andrui nuo antpuolio gint nei Enėjo nebuvo, nei didžio 

Hektoro, kurs jums ištvert devynetą metų padėjo. 

Pančiais jau rengės rankas belaisvių vargšių. surišti. 

Jos, kol turėjo laisvas, į dangų jas tiesė ir sakė: 

„Bakche galingas! Padėk!“ Ir dievas, joms dovaną davęs, 
Teikės pagalbą suteikt, jei nuostabų pražudymą galim 

Kokia pagalba vadint. Tačiau sužinot negalėjau, 

Kaip jų pavidalas kito, ir jums pasakyt nemokėsiu. 

Galas šio negando toks: jos gavo plunksnas ir virto 
Paukščiais tavosios Žmonos, baltais kaip sniegas balandžiais“. 


ORIONO DUKTERYS 


Pasaka šia ir kitom pasididinę vaišių smagumą, 
Liepė paimti skobnis, o patys sugulė miego. 
Kyla svečiai su diena ir į Febo orakulą kreipias. 
Tas gi prie močios senos į gimtąjį krantą negaištant 
Liepia keliauti, išleidžia gražiai ir dovanas duoda 
Jiems šeimininkas: skeptrą Anchisui, chlamidę vaikaičiui 
Su strėline, o Enėjui kraterą, kurį jam paliko 
Tersas tebietis kadais, iš Aonų krašto atėjęs. 
Tersas ją atsiuntė jam, o darė hilietis Alkonas, 
Nepatingėjęs gražiais raižiniais ją visą papuošti. 
Buvo ten miestas, vartus jo septynerius aiškiai regėjai“““. 
Vardą atstojo jam jie ir sakė, koks miestas čia stovi. 
Ir pakasynos prie jo, ugnis ir laužas, ir kapas. 

„Moterys stovi plaukais palaidais, krūtinės atsidengę, 


690 


Ašaras lieja gailias. Matyti, kaip rauda ir nimfos, 
Skundžias šaltiniai sausi ir medis be lapų žaliųjų 

Stovi pastiręs, uolas išdžiūvusias graužia ožkutės. 

Tebų viduj antai Oriono dukros išrėžtos: 

Perskrosti gerklę viena kaip ne moteris drąsiai sau leidžia, 
Gula ant iešmo kita, ir tas ją skradžiai sužeidžia, 


? Miršta abi už žmones savus, o miestas joms kelia 


Pakasynas, aikštėj iškilmingai sukraudamas laužą. 

Iš pelenų mergaičių, idant padermė neišnyktų, 

Ritasi du berniuku, kuriuos ligi šiolei Koronais 
Žmonės vadina ir dulkes šventas atminimais pagerbia. 

700 Šiais skobiniais puikiais senoviškais varis žibėjo, 

Tuotarp akantas stambus kratero viršų dabino. 

Bet ir tfojėnai nė kiek ne mažesniais doviais atsako, 
Žyniui senam duodami dėžutę smilkalui saugot, 
Taurę bei perlais ir auksu gražiai apsodintą vainiką. 


SICILIJOS SCILĖ 


Tuosyk prisiminė jie, kad iš Teukro garbingojo kraujo 
Kildina teukrai save, o Kreton atklydo, bet vietos 
Oro ilgiau pakęst neįstengė ir, šimtą tvirtovių 
Metę saloj, jie skuba Auzonijos uostus pasiekti. 
Kyla audra ir blaško visus, į Strofadžių nesaugų 
Uostą patenka, iš ten Aelonė sparnuota juos baido. 
Ir pro Dulichiją jau, pro šviesią Itakę ir Samą, 
Ir pro Nerito namus, Ulikso gudraus karalystę 
Praplaukė jie, tuomet prie Ambrakijos (ginčą dėl josios 
Kėlė dievai) uola pavirtusį matė teisėją. 


? Šiandien tas miestas garsus vien dėl Apolono Aktiečio. 


Matė Dodonę ir jos balsingąjį ąžuolą šventą, 

Matė Chaonų marias, kur sūnūs molosų valdovo 
Greitai duotaisiais sparnais iš nedoro gaisro pabėgo. 
Tuosyk feakų žemes su vaisių išmargintais sodais 
Priplaukė jie, Epirą po to ir frigų žiniūno 

Valdomą nūn Butrotą su Troja, visai kaip senoji. 
Ateitį visą jie čia sužinojo (pasakė jiems viską 
Aiškiai Priamo sūnus Helenas) ir įplaukė tuosyk 

Jie į Sikaniją, trim kyšuliais įsišovusią jūron: 


> Vienas iš jų. Pachinas, krypsta į pietį lietingą, 


Priešais švelnius zefyrus Lilibėjas, o trečias, Peloras, 
Priešais Borėją ir Grigo Ratus, neskęstančius jūron. 
Teukrai atplaukia į čia, irklai ir vėjai patogūs 

Naktį priplukdo laivus prie smėlio sudrėkusio Dzanklėj. 
Scilė rūsti dešinėj, o kairėj neramioji Charibdė 
Siautėja: ryja laivus ir išvemia vėlei prarytus. 

AKIDAS IR GALATĖJA 


Scilė, piktais šunimis apsijuosus tamsųjį pilvą, 
Žvelgia mergelės akim ir, jei ne dainiai pramanė 
Visa tai žmogui klaidint, senovėj ji buvo mergelė. 
Piršosi jai ne vienas tuomet, bet visiems ji atsakius 
Dėjosi nimfų draugėn (vandenyno nimfos ją mėgo) 
Ir vis kalbėjo visoms, kaip vyrų meilę atstūmė. 
Duoda jai plaukus šukuot Galatėja kartą ir kreipias 
Šitokiais žodžiais į ją, iš širdies gilumos atsidusus: 
„Vyrai malonūs, geri tau peršasi nuolat, mergele, 

Ir tu gali nebijoti bausmės, atmetus jų ranką. 

Aš, nors Nerėjo duktė, žydraakės Doridės gimdyta, 
Nors seserų būrys apsaugo mane nuo pavojų, 

Betgi per ašaras vien nuo kiklopo meilės įstengiau 
Išsivaduot“. Ir jai kukčiojimas balsą užgniaužė. 
Marmuriniu pirštu akis jai Scilė nušluostė, 

Guodė ją žodžiais švelniais ir tarė: „Sakyki, mieloji, 
Ir atidenk (neapvilsiu tavęs) man priežastį skausmo“. 
Tuosyk Nerėjo duktė Krateidės dukteriai tarė: 

„Fauno ir nimfos gražios Simetidės vaikas Akidas 
Didelis džiaugsmas išties ir tėvui, ir motinai buvo, 
Betgi didesnis dar man: jis vienas mane tepatraukė. 
Jaunas, gražus, vos dengė pirmi pūkeliai jo žandus, 
Kai jis šešioliktąkart linksmai gimtadienį šventė. 

Aš jį visur, o kiklopas mane sekiojo be galo. 

Jeigu paklaustum, kas veikė stipriau: ar meilė Akidui, 
Ar nekentimas kiklopo mane — atsakyt nemokėčiau: 
Viena ir kita tiek pat. Oi oi, mieloji Venera, 

Kaip tu galingai valdai! Ir tas beširdis, net girioms 
Keliantis šiurpą visur, kurį kas aplankė, nė vienas 
Gyvas neliko, dievų ir Olimpo šviesaus pajuokėjas, 
Jaučia, kas meilė yra, ir, apimtas didžio geidimo, 
Visas liepsnoja, bandas ir urvus savuosius pamiršęs. 
Rūpi jau grožis-tau, Polifemai, jau rūpi patikti, 

Jau tu kasdien kapstu sau šeriuotus plaukus šukuojies, 
Jau tu dalgiu bandai nusiskusti barzdą gauruotą, 

Jau vandenin žiūries ir nori nutaikyti veidą. 

Noras žudyti nuožmus ir kraujo geidimas besaikis 

Baigia praeiti, laivai, be pavojaus atplaukę, išplaukia. 

Į Sikulus tuomet prie Etnos patekęs Telemas, 

Senio Eurimo sūnus, kurio neapgavo joks paukštis, 

Prie Polifemo baisaus prieina ir sako: „Tą akį, 
Šviečiančią vieną kaktos vidury, išdurs tau Uliksas“. 
„Klysti, kvailiausias žyny! — atsakė ir nusikvatojo.— 
Jau man išdūrė kita“. Taip bandančiam tiesą apreikšti 
Rėžia atgal ir žingsniais sunkiais nuspaudžia pakrante, 
O gal tamsiajan urvan pailsėti grįžta pavargęs. 

Jūron kaip ilgas kylys kalva įsišovus aukštoka, 
Josios abudu kraštus vandenyno bangos skalauja. 
Kopia kiklopas kalvon ir jos vidury atsisėda, 

O ilgavilnė banda be vadovo eina jam paskui. 

Pušį didžiulę, kurią naudojo kaip lazdą, paguldė 
Žemėj prie kojų, laive ji galėjo stiebą atstoti, 

Ir, kai piemens dūdeles, iš nendrių šimto susiūtas, 
Papūtė,— jų garsai kalnynais visais nuskardėjo 

Ir vandenim plačiais. O aš, už uolos pasislėpus, 

Sėdžiu Akido glėby ir, ausis įtempus, iš tolo 

Žodžių meilingų klausaus ir įsimenu juos aliai vieno: 
„O Galatėja, tu man skaistesnė už baltą ligustrą, 

Pievų gėles šypsniu, o alksnį pranoksti grakštybe, 
Žvilgi už stiklą skaisčiau ir laigai linksmiau už ožiuką. 
Rankai lengvesnė esi už marių nugludintą sraigę, 
Daug malonesnė už saulę žiemos ir vasaros ūksmę, 
Aukštas platanas grožiu bei didybe tau neprilygsta, 
Žymiai skaidresnė už ledą, saldesnė už vynuogę sodrią, 
Glostyt švelnesnė už gulbės plunksną ir pieną suslėgtą 
Ir, jei nebėgtum šalin, gražesnė už sodą rasotą. 

Bet, Galatėja, drauge tu nuožmesnė už jautį laukinį 
Ir už bangas klastingesnė, už ąžuolą seną kietesnė, 
Žymiai lankstesnė už karklo virbus ir baltą vytelę, 

Už tas aštriąsias uolas nejautresnė, už upę smarkesnė, 
Daug išdidesnė už povą išgirtą, aštresnė už ugnį, 

O už erškėtį dygesnė, už lokę vaikingą žiauresnė, 

Už vandenyną kurtesnė, už angį primintą piktesnė 

Ir (ką aš ypač atimt iš tavęs įmanydamas trokščiau) 
Ne tik už elnią, šunų lojimo garsaus pabaidytą, 

Bet ir už vėjus greitus, už lakų jų dvelksmą vikresnė! 

O jei žinotum geriau, tu graužtumeis bėgus ir smerktum 
Savo gaišimą pati ir mane sulaikyt pasistengtum. 

Olą aš erdvią turiu tarp akmenio gyvo uolynų, 

Pusė bus kalno, joje, kai karšta, tu saulės nejusi 
Ir-neregėsi Žiemos; obuoliais nusvirusios šakos, 
Vynuogių aukso spalvos tarp virkščių ištįsusių pilna, 
Ir purpurinių turiu: ir šias tau laikau, ir anąsias. 
Rankom savom tu pati, prisirpusias girios pavėsy, 
Žemuoges rinksi kvapias ir sedulas rudenio metą, 
Rėkši slyvas, ne vien pamėlusias sultim tamsiojom, 
Betgi ir šauniaveisles, tarytum vaškas šiemetis. 

Tau nei kaštonų nestigs, už manęs ištekėjus, nei seno 
Arbuto vaisių gardžių — tarnaus tau medis visokis. 
Mano galvijai ir šie, ir daug jų dar ganosi kloniuos, 
Daugelį slepia giria, daugybė kūtėse stovi, 

Ir, jei paklaustum kada, pasakyt nemokėčiau jų skaičiaus: 
Skurdžiaus žymė skaičiuot galvijus. Jei girčiausi žodžiais, 
Tu nenorėsi tikėt, bet galėtum pati pažiūrėti: 

Vos bevalioja apžergt pritvinkusius tešmenis avys. 
Prieauglio jauno yra, ėriukų tvartuos šiltuosiuos, 
Taipgi ožiukų mažų, uždarytų kūtėj antrojoj. 

Pieno balčiausio man marios visad. Jo didelę dalį 
Gerti laikau, o dalį man raugas varške paverčia. 

Ir ne menkutį tiktai malonumą, ne prastą kasdienę 
Dovaną gausi tu sau, ne stirną, kiškį ar ožį, 

Porą balandžių arba nuo uolos kur paimtą lizdą — 
Porą lokiukų radau, su tavim jie žaisti galėtų, 

Baisiai panašūs abu, tikrai nemokėtum atskirti. 

Lokės gauruotos vaikus kalnuos aukštuosiuose radęs, 
Sau pasakiau širdy: šeimininkei abu juos laikysiu. 

Tik tu iš marių melsvų išnerki šviesiąją galvą, 

Tik, Galatėja, ateik ir šios dovanos nepaniekink. 

Aš jau pažįstu save, vandeny anądien regėjau 
Atvaizdą savo, ir man patiko manasis gražumas, 

Tik pažiūrėk, koks aš! Nebus nė Jupiteris jūsų 

Šitoks didumo danguj. Jupiteris, sakot, kažkokis 

Esąs valdovas visų. Man veido niūrumą prigaubia 
Vešlūs plaukai ir dengia pečius šešėliu kaip miškas. 

O kad tankiausiais gaurais pasišiaušęs- kūnas man šiurpso — 
To bjaurumu nelaikyk: bjaurus tik medis be lapų, 
Žirgas bjaurus, jei kaklo nedengs jam karčiai papurę, 
Plunksnos dabina paukščius, o vilna puošia avelę. 
Vyrui pritinka barzda ir gaurai pasiraitę ant kūno. 
Šviečia akis man kaktos vidury — viena, bet didžiulė, 
Tartumei skydas platus. Tai kas? Ar ne viską gi mato 
Saulė iš aukšto dangaus? O jos skritulys tik tas vienas. 
Tėvas manasis, be to, viešpatauja mariose jūsų. 
Šešuras bus tau jisai. Tik būk maloninga ir mano 
Maldą nuolankią išgirsk: mes tau nusilenkiam tik vienai. 
Niekai Jupiteris man, dangus ir žaibas skvarbusis, 
Tau, Nereide, lenkiuos: tavo pyktis baisesnis už žaibą. 
Panieką šitą lengviau visados aš įstengčiau nukęsti, 
Jeigu tu vengtum visų. Bet kodėl, atstūmus kiklopą, 
Myli Akidą ir jo glėbyje tau geriau negu mano? 
Lai jis patinka pats sau, kiek nori, tegu sau patinka, 
Kad nepatiktų tik tau, Galatėja. Tegu tik bus proga, 
Ir jis pajus, kad mano jėga pagal kūno didumą: . 
Širdį išplėšiu gyvam; po laukus išdrabstysiu jo kūną, 
Tėkšiu į tavo bangas, ir jo tu būsi tik šitaip. 
Visas degu, o ugnis pažarstyta smarkiau suliepsnoja. 
Rodos, aš Etną stveriu su visais ugnynais nuo žemės 
Ir ant krūtinės verčiuos, o tau, Galatėja, negaila“. 

Taip pasiskundęs tuščiai (aš viską mačiau ir dėmėjaus), 
Keliasi jis ir kaip jautis įsiutęs, kad atėmė karvę, 
Vietoj nestygsta, miškais ir kalnų pašlaitėm klajoja. 
O kai netyčia mane ir Akidą, nejaučiančius priešo 
Tokio baisaus, pamatė: „Matau,— suriko, — ir šitas 


“ Bus paskutinis abiem jums meilės smagumas, patirsit!“ 


Balsas jo buvo baisus, kaip ir priderėjo kiklopui, 
Perimtam pykčio, turėt. Etna sudrebo nuo mksmo. 

Aš nusigandus visa pasineriu. greitai į jūrą, 

O Simetidės sūnus pasileido bėgti pašokęs. 

„Gelbėk mane, Galatėja, ir jūs, tėvai, man padėkit 

Ir karalystėn savon priimkit, nes žūsiu!“ — sušuko. 
Neatsilieka nuo jo kiklopas ir gabalą kalno- 

Sviedžia atplėšęs, uola, nors pačiu galiuku tepakliudė, 
Betgi sukėlė bangas ir giliausiai užliejo Akidą. 

Savo senelio jėgas padėjome gauti Akidui?“?, 


Kraujo raudona srovė iš uolos pasiliejo ir, akį 

Vos tesuspėjus patraukt, raudonumą visą prarado. 

Tuosyk išeina spalva, kaip lietui upę sudrumstus, 

Ir ji švarėja lengvai. Uola atlaužta prasižioja, 

Ir pro tą plyšį gyva lieknastiebė nendrė išauga, 

O iš akmens angos suburbia, net bangos pašoka. 

Ir štai stebuklai tikri: lig vidurio pilvo išnyra | 4 
Vyras, tačiau su ragais, lanksčiųjų meldų apraizgytais. 


2 Nors ir didesnis dabar, nors veidas visas jo žydras, 


Buvo Akidas tas pats, tas pats Akidas, tik virtęs 
Srauniabange upe.ir upei vardą palikęs“. 


GLAUKAS '* 


Čia Galatėja nutilo. Tuomet draugija išsiskirsto, 
Ir nereidės guviai tylian vandenynan nuplaukia. 
Scilė sugrįžta atgal, nepasitiki marių platybėm 
Ir nusimetus rūbus po drėgną smėlį klajoja 
Ar, kai pavargsta nuo to, susiranda užutekį saugų, 
Kur negilu, ir gula į jį sąnarių atgaivinti. 
Štai su bangom atpūškuoja gelmių gyventojas naujas — 


? Glaukas, dar neseniai šį naują pavidalą gavęs 


Antedonė, pamato mergaitę, jos tuoj įsigeidžia 

Ir pasitinka žodžiu, kuris jo išmanymu gali 

Ją sulaikyti, jei bėgs, tačiau ji kaip vėjas iš baimės 
Sprunka viršūnėn aukšton pajūryje kyšančio kalno. 
Priešais užutekį tą ketera su viena viršūne, 
Medžiais apaugus visa, į pailgus vandenis žvelgė. 
Scilė čionai pasijunta saugi, tik negali suprasti, 
Dievas tai ar pamėklė, spalva ją stebina baisiai 

Ir garbiniai, pečius jo ir plačią nugarą dengią, 

Ir — kad pavirsta žuvim apačioj pailgas jo kūnas. 
Pastebi Glaukas tai pats ir sako, uolos atsirėmęs: 
„Aš ne pabaisa kokia, ne žvėris, — kalbėjo jai Glaukas, — 
Dievas esu vandenų, ir ne didesnės Protėjo 

Teisės į juos nei sūnaus Atamanto, nei melsvo Tritono. 
Prieš tai Žmogus mirtingas buvau, bet, žinoma, skirtas 
Marių giliems vandenims ir duoną pelniausi iš jųjų. 
Sviesdavau kartais tinklus, neleidžiančius žuviai pasprukti, 
Kartais, aukštai ant uolos sėdėdamas, meškerę mėčiau. 
Čia prie žaliųjų lankų štai plyti plotai didžiuliai, 

Pusę apsėmęs vanduo, o pusė žole užkermėjus. 

Jos nei raguočių banda neragavo niekad per amžius, 
Nei tu, ožkyte šiurkšti, nei avys rupšnoti negavot, 

Nei iš žiedų medaus nerinkdavo bitės darbštuolės, 

Nei kas vainikui nupint per Genijaus šventę neskynė, 
Nei su dalgiu jos nekirto ranka. Tenai pirmutinis 

Aš atsisėdau vejoj drobinių tinklų padžiovinti. 

Reikia teisybę sakyt, aš ten išdėliojau tvarkingai 

Ir sugautąsias žuvis, kurios į tinklus man pateko 

Ar patiklumas pačias ant kabliuko buvo užvaręs. 
Rodysis, jog pramanau, bet kiek man naudos pramanyti? 
Vos tik pateko žolėn, suspurdėjo mano laimikis, 

Ėmė nuo šono atvirst ir žemės kaip vandenio spirtis. 
Nė ką daryt, nežinau nusigandęs, tuo tarpu sušoko 

Jos į bangas, šeimininką drauge ir krantą palikę. 

Aš nutirpau ir ilgai priežasties suprast negalėjau: 

Ar taip čia dievas koks nors, ar sultys žolės gal padarė. 
„Kas čia,— sakau,— per žolė, kad šitokią turi galybę?“ 
Laišką nuskyniau ranka ir burnon įsidėjęs atkandau. 
Vos paragavo gerklė tų niekam nežinomų sulčių, * 


> Aš pajutau ūmai, kaip mano vidus synerimsta 


Ir prigimiman kitan širdis su ilgesiu veržias. 
Nebevaliodamas tvert ilgėliau: „,„Nebegrįšiu čia niekad, 
Žeme, sudie!“ — surikau ir nėriau į vandenis visas. 
Priėmė marių dievai, man pagarbą rodė nuoširdžią 

Ir Okeaną, taip pat ir Tetiją maldavo atimti 

Visa, kas likę mirtinga many. Mane tie pašvenčia 

Ir, nuplovimui kalčių devynetą kartų ištarę 

Burto galingus žodžius, įsako griežtai man ir liepia 
Savo krūtinę panert į šimtą upių srauniųjų, 

Ir tuo pačiu metu iš visur subangavusios upės -- 


2 Verčia ant mano galvos vandenų nesiliaujantį srautą. 


Visa, kas dėjos lig šiol, aš galiu dar tau apsakyti, 

Atmenu viską lig to, toliau man sąmonė blėso, 

O kai sugrįžo ji vėl, pajutau, jog kūnas man kitas, 
Nei aš turėjau lig tol, ir dvasia visai jau kitokia. 

Aš tik tuomet pamačiau rūdim pažaliavusią barzdą, 
Garbinius šiuos vešlius, kuriais vandenynus nūn šluoju, 
Milžino vyro pečius, rankas kaip vandenys žydras 

Ir su žuvies pelekais galiausiai sulenktas kojas. 

Bet kas ta išvaizda man, kas marių dievų palankumas, 
Kas, kad aš dievas dabar, jei tu nesižavi niekuo?“ 
Kalbantį taip ir dar nebaigusį Glauką paliko 

Scilė, o tas, įsiutęs didžiai dėl to atstūmimo, 

Skuba į burtų namus pas Sauliaus dukterį Kirkę. 

SCILĖ 


Jau ant gigantų nasrų užrioglintą Etną snieguotą, 
Taipgi kiklopų laukus, nežinančius arklo nei kaplio 
Ir neprislėgtus skolų po jungu sudvailytiems jaučiams, 
Metė smarkių vandenų gyventojas tas, eubojietis, 
Metė ir Dzanklę, ir priešais stovinčius Regijo mūrus, 
Sąsiaurį marių taip pat, kur laivas ne vienas sudužo, 
Kurs nuo Sicilijos skiria valdas Auzonų plačiąsias. 
Iš ten galinga ranka per Tirėnų marias atsiyręs, 
Glaukas žolėtas kalvas pasiekia su rūmais aukštaisiais 
Kirkės, Sauliaus dukters, kur pilna žvėrių apgaulingų. 
Vos tik išvydo jis ją ir pasveikinęs atsaką gavo: 
„Deive, tu dievui būk maloninga. Viena tegalėtum 
Jam tu pagelbėt,— maldavo.— O, kad aš būčiau to vertas! 
Niekas geriau už mane, Titanaite, nežino, kaip baisios 
Galios burtažolių šių: ir man jos pakeitė veidą. 
O kad tau mano aistros priežastis paaiškėtų,— žinoki: 
Priešais Mesenės kuorus, Italų pakrantėje kartą 
Scilę aš susitikau. Man gėda sakyt, ką žadėjau, 
Kaip maldavau ir meilinaus jai — paniekino viską. 
Taigi jei galios kiek nors užkalbėjimas turi, atvėrus 
Lūpas šventas užkalbėk, o jei paveikesnės bus žolės, 
Imk galingiausias žoles, daug sykių tavo mėgintas! 
Tik nepagydyk manęs, o žaizdos skaudumą sušvelnink, 
Karščiui atvėsti neleisk, bet pusę jo perkelk į Scilę“. 
Kirkė tačiau (nėra ir nebuvo kitos moteriškės, 
Meilės išalkusios taip, ir to priežastis gal pati ji, 
Gal Venera, begal įsižeidus, kad tėvas įskundė) 
Glaukui atsakė šaltai: „Geriau tu norinčią vykis, 
Geidžiančią tuo pat geismu, aistros, kaip ir tu, iškankintą. 

Meilės tu vertas buvai ir prašomas būti galėjai, 
Duoki tik viltį dabar — tavęs paprašys, patikėki. 
Neabejok ir savo grožiu užtikrintas būki. 
Šit kad ir aš: nors deivė, duktė spindulingojo Sauliaus, 
Nors ir galinga žolėm ir viską užkeikiančiais žodžiais, 
Būti norėčiau tava. Kas niekina — niekink, o širdžiai 
Tu atsakyk širdim ir dviem atkeršyk iš karto“. 
Glaukas atsakė jai taip: „Pirmiau sužaliuos vandenyne 
Medis lapotas ir dumbliai kalnų viršūnėm vyniosis, 
Betgi kol Scilė gyva, mūs meilė išliks nepakitus“. 
Piktinos deivė didžiai, bet kad jam pakenkt nevaliojo 
Ir nenorėjo galbūt (iš meilės), tad pyktį nukreipia 
Į pranašesnę aną. Įsižeidusi dėl atstūmimo, 
Šoko ji trinti žolių su piktai garsėjančiom sultim, 
O trindama ji šnibžda Hekatės žodžius paslaptingus 
Ir, drabužiu žydru apsivilkus, išeina iš rūmų, 
Ir pro pulkus žvėrių, kurie jai gerinas meiliai, 
Suka į Regiją ji, kurs kyšo prieš Dzanklės uolynus, 
Žengia per jūrą tiesiog, per vandenis, vėjų pašiauštus, 
Koją statydama ten, lyg būtų sausažemis tvirtas, 
Bėga paviršium bangų, nė padai sušlapti nespėja. 
Glaudės gražus duburys po akmenio skliautais gaubtaisiais, 
Scilės vieta mėgstama, joje nuo marių ir oro 
Vasarą slėpdavos ji, kai saulė, aukščiausiai įkopus, 
Spigino virš galvos ir trumpėdavo sodrūs šešėliai. 
Duburį Kirkė dabar užteršia, nuodų pragaištingų 
Į jį įliejus, be to, dar šaknies kenksmingos pritrynė 
Gausiai pribert ir Žodžius dviprasmius paslaptingai kuždėjo, 
Lūupom žiniūnės piktos tris kartus po devynis juos tarė. 
Scilė atėjo ir, tan duburin pasinėrus lig juostos, 
Pastebi, kaip prie kirkšnių jai sukinas pamėklės bjaurios, 
Lodamos garsiai. Iškart ji pamano, jog tai ne jos kūno 
Gyvosios dalys, ji traukias atgal nuo nasrų nelabųjų, 
Vaiko į šalį šunis ir juos su savim visur velka; 
Pradeda kūną lytėt — ir leteną, blauzdą ir šlaunį — 
Vietoje kūno visur vien snukiai šunų prasižioję. 
Skalija šunys pikti, jų nugaras juodas užčiuopia 
Vietoj savųjų kirkšnių ir pilvo, balto kadaise. 
Glaukas raudojo dėl jos ir bėgo nuo Kirkės glamonių, 

Nes kaip nedraugė baisi ji savo žoles panaudojo. 
Scilė ir liko tenai ir, kai tik proga atėjo, 
Apmaudui Kirkės didžiam, draugus išplėšė Uliksui. 
Taipgi ir teukrų laivus paskandinti jūroj norėjo, 
Jeigu nebūtų pirmiau pavirtus į akmenio uolą. 
Kyšo ir šiandien uola, ir jos atsilenkia jūreivis. 


KERKOPAI 


Įveikė irklais ir ją trojėnai, ir godžią Charibdę 
Ir jau visai netoli Auzonų krantas bebuvo, 
Vėtra pakilo staigi ir juos nunešė Libijos pusėn. 
Atveria širdį tenai ir savo pastogę Enėjui 
Ir, nevaliojus vėliau iškentėti jo pabėgimo, 
Laužą įsakė sukraut Sidonietė kaip aukai ir puolė 
Ant kalavijo ir, taip apgauta, visus ji apgavo. 
Taip nuo tų mūrų naujų smėlėtoje žemėj pabėgęs 
Ir į Eriko valdas pas nuoširdų Akestą atplaukęs, 
Deda Enėjas aukas ir tėvo kapą pagerbia. 
Gelbsti laivus, kuriuos norėjo padegti Iridė, 
Deivės Junonės siųsta, Hipotado kraštą palieka, 
Žemę, kur dega siera, dukterų Achelojo sirenų 
Aukštas uolas, vairininko netekusį laivą 
Atvedė į Inarimę, Prochitę ir į Pitekūzas 
Ant nederlingos kalvos, gyventojų gavusias vardą. 
Tėvas anuomet dievų, kerkopų klastos nepakentęs 
Ir nedorų darbų, piktos padermės pridarytų, 
Pavertė juos bjauriais gyvūnais, kad būtų panašūs 
Jie ir į žmogų visai, ir būtų nė kiek nepanašūs. 
Sąnarius jų sutrumpino, šnerves atsukęs priplojo 
Jiems prie kaktos, senatvės raukšlėm išvagojo jų veidus, 
Kūną rausvais gaurais storai jiems visą apželdė 
Ir apgyvendino čia, pirmiau dar galią atėmęs 
Tarti žodžius liežuviui, kuris vien melą kalbėjo. 
Vien gergždimu kurčiu, kai reiks, pasiskųsti jiems leido. 

Praplaukė šiuos kraštus, dešinėj Partenopės atliko 
Mūrai balti, kairėj — dūdoriaus skardaus Eolido 
Pilkapis aukštas ir balų vandens turtinga vietovė. 
Kumų pakrantėj galop pasiekia ilgamžės Sibilės 
Olą ir prašo ją leist per Averną nueiti pas tėvo 
Vėlę. Sibilė ilgai žiūrėjo į žemę, pakėlė 
Žvilgsnį į jį ir, dievo liepta, pranašaudama tarė: 
„Didžio dalyko prašai tu, didvyri, žygiais garsingas, 
Tavo narsumas ginklu, dorumas — ugnim išmėgintas. 
Baimę, trojėne, pamesk. Tu gausi visa, ko prašęs. 

Į Elisiejaus laukus, paskutinę šalį pasaulio, 
Šiandien nuvesiu tave, pamatysi tėvo šešėlį. 
Narsai kelių nepraeinamų nėr“. Pasakė ir auksu 
Žėrinčią šaką jam Avernietės Junonės giraitėj 


* Mostais parodė ir liepė tuojau nusilaužti nuo medžio. 


Laužia Enėjas klusniai ir pamato Orko baisingo 
Valdomą šalį, savus senelius ir senyvą šešėlį 
Didvyrio didžio Anchiso, sužino tvarką šių vietų, 
Taipgi pavojai kokie jam gresia karuos būsimuosiuos. 
Tuosyk iš Orko atgal žingsniu pavargusiu grįžta 
Ir su žyne kumiete jis pokalbiu lengvina vargą. 
Prieblandoj vietų šiurpių šį kelią keliaudamas kraupų, 
Taria: „Tu deivė esi ar dievų kokia išrinktoji. 
Man visuomet deive pasiliksi; prisiekiu — skolingas 
Būsiu aš tau, kad leidai mirties karalystę išvysti 
Ir vėl sugrįžti iš ten, numirėlių šalį pamačius. 
Kai parkeliausiu atgal į šviesų gyvųjų pasaulį, 
Didžią šventovę pastatęs, tave smilkalais aš pagerbsiu“. 
Žvilgsnį į jį pakėlė žynė, atsiduso ir tarė: 
„Deivė nesu jokia ir žmogiškai galvai neteiki 
Smilkalo švento šlovės. O kad nežinioj neklajotum — 
Gyvastį amžiną man, pabaigos neregėsiančią, siūlė, 
Jeigu mergystę tada paaukojusi būčiau aš Febui. 
Febas tikėjosi to ir man širdį norėjo palenkti 
Dovanomis. „Pasirinki, Kumų mergaite, ko nori,— 
Viską tu gausi bemat“. Aš saują smėlio pasėmiau 
Ir, jam parodžiusi ją, kiek smėlio grūdelių toj saujoj, 


293 


140 


145 


150 


155 


160 


165 


Keturiolikta giesmė 


Tiek sau gimimo dienų iš jo paprašiau aš, kvailutė. 
Tik užmiršau prašyt, kad jaunystę amžiną duotų. 
Viską žadėjo man jis: ir ilgus metus, ir jaunystę, 

Kad pamylėčiau tik jį. Aš atmečiau dovanas Febo 

Ir netekėjus likau. Jau amžiaus laimingosios dienos 
Liko seniai už manęs ir senatvė sunki atšlubavo. 

Reiks ją kentėti ilgai. Septintas šit šimtmetis baigias 
Mano dienų, ir, kol grūdelius tuos visus suskaičiuosiu, 
Triskart po šimtą pjūčių ir vyno spaudimų regėsim: 
Laikas ateis, ir mane iš didelio kūno mažytę 

Metai ilgi padarys, sąnariai, nuo senatvės išsekę, 
Svorio beveik neturės, netikės, kad mane pamylėjo 
Dievas, kad jam patikau. Galbūt jau ginsis ir Febas, 
Kad pažinojo mane ir meile kitkart liepsnojo. 

Taip aš turėsiu- tada pakitėti: nematoma būsiu, 

Žmonės iš balso pažins, nes balsą paliks man likimas“. 
Šitaip, stačiuoju taku žengdama, kalbėjo Sibilė. 


POLIFEMAS 


Grįžta Enėjas atgal iš šešėlių tamsios karalystės 
Į eubojiečių miestą““*, aukas, kaip dera, aukoja 
Ir apsistoja krante, dar auklės neturinčiam vardo 
Čia apsistojo pirmiau, klajonių vargams įkyrėjus, 
Ir Makarėjas, verslaus Ulikso žemietis ir bendras. 
Jis atpažįsta kadais tarp uolų prie Etnos ugninės 
Paliktą Achemenidą“““ ir, jį netikėtai sutikęs, 
Baisiai nustemba: „Ar vien tik laimės išdaigos, ar dievas 
Saugo dar gyvą tave? Kodėl čia laivu kitataučių 
Grajas plauki? Į kokias šalis jį veda kelionė?“ 
Duodančiam klausimus šiuos jau apdaru neskarmaluotu, 
Jau kaip saviškis, jau nebe spygliais susismaigstęs drabužį, 
Achemenidas atsako: „Tegu aš turėsiu regėti 
Vėl Polifemo nasrus, žmonių krauju suterštuosius, 
Jei už šį laivą man bus brangesni namai ir Itakė: 
Jeigu Enėją gerbiu ne kaip tėvą ir būti dėkingas, 
Kiek privalu, niekados nevaliosiu, nors nerčiaus iš kailio. 

Kad aš alsuoju, kalbu, kad regiu žvaigždynus padangėj — 
Argi galėčiau už tai dėkingas nebūt ir užmiršti? 
Mano gyvybė -per jį į nasrus nepateko kiklopui 

Ir jo dėka dabar, gyvenimo šviesai užgesus, 

Aš atsigulsiu į kapą, o ne į jo pilvą besotį. 

Kaip aš jaučiausi tuomet (jei siaubas nebuvo atėmęs 
Proto ir sąmonės man), kai paliktas laivą išvydau 
Jūra nuplaukiant tolyn? Norėjau. surikt, bet pabūgau 
Priešui išduoti šave. Net Ulikso riksmas jūs laivo 

Vos nepražudė visai. Mačiau, kaip nuo kalno atlaužęs 
Uolą didžiulę toli į vidurį marių paleido. 

Vėlėi mačiau, kaip skrido uola iš milžino rankos 

It 14 mašinos kokios, galingų jėgų pastūmėta, 

Ir sudrebėjau, kad ji pataikiusi laivą sutrupins 

Ar paskandins, jog aš ne jame, visai užsimiršęs. 

Kai nuo baisios mirties juos išgelbėjo greitas plaukimas, 
Sunkiai dejuodamas, jis po visą Etną išvaikšto, 
Rankom išgraibsto girias ir, akies šviesumo netekęs, 
Laksto uolynais visur, krauju apsitaškęs ir pūliais, 
Tiesia virš marių rankas ir gentį achivų prakeikia: 
„O, kad man negandas koks dabar sugrąžintų Uliksą 
Arba jo sėbrą kurį, ant jo aš išliečiau rūstybę, 

Širdį išplėščiau aš jam, po sąnarį vieną jį visą 


“ Nūn sudraskyčiau bemat, jo šiltas kraujas skalautų 


Gomurį man, dantų betraiškomas trūkčiotų kūnas. 

Ir tai jokia ar lengvutė bausmė už šviesos atėmimą“. 
Taip jis kalbėjo piktai. Pamėlau aš, siaubo pagautas, 
Nes ir jo veidą mačiau, krauju tebesrūstantį visą, 

Ir beširdes rankas, ir šviesos netekusią duobę, 

Kojas didžias ir žmonių krauju suskretusią barzdą. 
Mirčiai žvelgiau į akis, bet ji — mažiausia blogybė. 

Ir jau galvojau: pastvers ir mano vidurius greitai 

Jis panarins į savus, iš galvos vis nėjo regėtas 
Vaizdas anuo metu, kai jis mūs porą bičiulių 

Keletą kartų, tvirtai pastvėręs, trenkė į žemę. 

Tuosyk užgulęs ant jų kaip urzgiantis liūtas gauruotas 
Sąnarius, pusgyvius dar, jų kūną, vidurius, kaulus 

Su smegenim baltom į pilvą besotį sau kimšo. 
Šiurpas nupurtė mane, stovėjau be kraujo lašelio 

Ir, kaip jis ryja, mačiau, kaip krinta kąsniai kraujuoti 
Jam iš nasrų, kaip vemia jis juos, su vynu sumaišytus — 
Ir jau regėjau minty ir savo, vargšo, likimą. 

Daugel dienų slapsčiaus, nuo kiekvieno skrebesio menko 


" Visas drebėjau, bijojau mirties ir mirti norėjau, 


Gilėmis ir žolėm bei lapais aš gyniaus nuo bado, 
Vienas, netekęs vilties, be išteklių, pasmerktas mirčiai. 
Tik po daugybės dienų pastebėjau šį laivą iš tolo, 
Mojau pagalbos ranka ir tekinas bėgau į krantą — 
Pasigailėjo: laivan įsileido grają trojėnai. 

Nuotykius tu apsakyki savus, bendražygi mielasis, 
Vado ir vyrų, kurie su tavim per vandenis leidos“. 


KIRKĖ 


Apie Eolą .pasakot ima jam Makarėjas, 
Kaip tasai vandenis valdo ir vėjus laiko uždaręs. 
Jaučio odos maišan suvarytus, kaip dovaną brangią, 
Juos Dulichietis tada pasiėmęs, pavėjui sėkmingai 
Plaukė devynias dienas ir siekiamą žemę išvydo. 
O kai dešimtąjikart Aušra rytuose patekėjo, 
Jo bendražygiai tuomet iš pavydo ir noro pralobti 
Maišą nusprendė -atrišti, manydami auksą ten esant. 
Vėjai pagavo juos nešti atgal plauktais vandenynais, 
Kolei jų laivas vėl į Eolo uostą sugrįžo. 
„Lamo gi miestan senan Lestrigonuos po to atkeliavom,— 
Sako jisai, — o ten karaliavo tuomet Antifatas. 
Pasiuntė eiti pas jį mane su dvejetu vyrų 
Ir, tik suspėję pabėgt, išsigelbėjo du pasiųstųjų, 
Trečias iš mūsų draugės Lestrigono nasrus nedoruosius 
Savo suvilgė krauju. Antifatas, paraginęs žmones, 
Nori mums kelią užkirst. Tie svaido mus rąstais subėgę 
Ir akmenim, skandina laivus, skandina mūs vyrus. 
Vienas tačiau, kuriuo su mumis Uliksas pats plaukė, 
Šiaip taip pasprunka, ir mes, bendražygių pulko netekę 
Ir apgailėdami juos, priplaukiam prie kranto tos žemės, 
Kur tolumoj regi. Netoli, patikėk, bus matyti | 

Mano regėta sala. Tik tu, teisiausias trojėnų, 

Deivės sūnau (nereikia ieškot, kai pabaigtas karas, 
Priešų, Enėjau, naujų), — tu bėki nuo Kirkės pakrančių. 
Mes gi, su savo laivu prie Kirkės salos apsistoję 

Ir neužmiršę kiklopo žiauraus dar nei Antifato, 
Draudėme eiti visiems ir burtais išrinkome vyrus 

Siųst į slaptingus namus. Tas burtas mane, Eurilochą, 
Mėgstantį vyną per daug Elpenorą -ir drąsų Politą — 
Mus, aštuoniolika vyrų, į Kirkės rūmus išleido. 

Vos tik priėjom prie jų ir sustojom prie aukštojo slenksčio, 
Tūkstantis visas vilkų, su jais ir lokių, ir liūčių 

Baisiai išgąsdino mus pasitikę, tačiau jų bijoti 

Mums nereikėjo: žvėris nė vienas mūs kąsti nešoko. 
Meilinos netgi visi, uodegom mosuodami jaukiai, 
Džiaugės gauruočių būrys ir lydėjo, kol mus pasitiko 
Rūmų tarnaitės ir marmurinėm salėm dailiausiom 
Nuveda pas šeimininkę. O ji gražiaskliautėje menėj 
Krasėje sėdi aukštoj, drabužiais šviesiais apsirengus 

Ir apsisiautus gelsvu apsiaustu, auksais išdabintu. 

Nimfos įr nereidės — prie jos, bet vilnų kuodelio 
Nepeša jų nė-.viena, ir siūlo netempia jų pirštai. 

Dėsto jos visos žoles, be tvarkos išmėtytus laiškus, 
Krauna juos į krepšelius drauge su žiedais margaspalviais. 
Dirba ir ji pati tą darbą, ji žino, kam tinka 

Laiškas ar lapas kuris, kaip derinas jie sumaišyti, 

Ir pasvertąsias žoles visas patikrina uoliai. 

Greitai pamatė ji mus, pasveikinta meiliai atsakė, 

Veidas nušvito džiaugsmu, į linkėjimus mums atlinkėjo. 
Mišinį liepia tuojau padaryt iš skrudintų miežių, 

Vyno stipriausio, medaus bei raugą patyrusio pieno. 
Sulčių įmaišo be to dar, slypinčių šiam saldumyne. 


.Paimam drąsiai taurės iš deivės rankų šventųjų. 


O kai, ištroškę labai, išdžiūvusiom lūpom išgėrėm 

Ir lazdele mums deivė pikta palytėjo per plaukus | 
(Gėda, bet reikia sakyt) — šeriais pasišiaušiau aš visas, 
Pamečiau galią kalbėt, duslus kriuksėjimas ėjo. 

Vietoje žodžių, ir veidas man tuoj pasviro į žemę, 

Dar pajutau — burna kietėdama tįso į knyslę, 


"Sprandą sutindė raumuo, o toji galūnė, kuria aš 


297 


Keturiolikia giesmė 





Taurę paėmęs buvau, dabar vien žingsniui betiko. 


“5 Ji su likimo draugais (tas gėrimas tokis galingas) 

Varo kiaulidėn mane. Ir tik Eurilochas nebuvo 

Virtęs šeriuotu kiauliu: jis vienas taurės nepakėlė. 
Jeigu ne tas atstūmimas taurės — gyvulys ilgašeris 
Būčiau ir šiandien dar aš: nebūtų bėdos sužinojęs 


Ir mūs iš Kirkės vaduot nebūtų atbėgęs Uliksas. 


Buvo jam davęs taikus Kilenietis gėlę baltutę: 

„Moli“ vardu ją vadina dievai, šaknelės jos juodos. 
Saugomas jos ir žodžių dangaus, į Kirkės pastogę 
Drąsiai įėjo jisai, ir, kai prašydama imti 

Taurę klastingą, pabraukt lazdele per plaukus mėgino, 
Stūmė į šalį piktai ir išgąsdino, stvėręsis kardo. 

Kai susitaikė abu, draugų reikalauja Uliksas. 

Sultim geresnės žolės kažkokios mus tuosyk apšlaksto, 
Galvą palyti visiems bukuoju galu tos lazdelės, 

Vėlei kartoja žodžius, tik atbulus jau ištartiesiems, 

Ir kuo labiau ji buria, tuo mes aukščiau vis nuo žemės 
Kylam, nukrinta šeriai, iš per pusę plyšusių kojų 
Dingsta plyšys, sugrįžta pečiai, nuo žastų vėl dilbiai 
Svyra žemyn. Verkdami apkabinam jį, verkiantį patį, 
Puolam ant kaklo visi, ir niekas neištariam jokio 


Žodžio pirmiau už tą, kurs paliudija mūs dėkingumą. 


PIKAS 


Ten mes užtrukom metus, ir per tą laiką taip ilgą 
Daug ką regėjau aš pats ir daug ausimis pasisėmiuu. 
Taipgi ir tai, ką man viena keturių jos tarnaičių, 

Jos paslaptingų darbų padėjėjų, slapiai pukuždėjo. 
Kartą su mūsų vadu išėjusi Kirkė užtruko. 

Statulą man ji tuomet iš marmuro balto parodė 

Jauno vaikino su margu geniu ant galvos garbiniuctos. 
Skendo vainikuos visa Šventovėj aukštoj pastatyta. 
Klausiu ir noriu žinot, kodėl vaikinas šventovėj.-- 

Kuo jis vardu ir kas. ir kodėl jis laiko tą paukštį. 

„Pats, Makarėjau, marai ponios manosios galybę, 

Ir dar labiau paaiškės, — atsakė, — gerai tad klausykis. 
Pikas, Saturno sūnus, kadais viešpatavo Auzonų 
Žemėj ir mėgo labai kautynėms praverčiančius žirgus. 

Išvaizdos buvo tokios, kaip matai, jo grožį parodo 

Ši statula, iš jos tu spręski visa, kaip buvo. 

Dvasios taip pat gražios, o metų — kova penkmetinė 
Keturiskart praeit dar nespėjo grajų Elidėj“““. 

Savo grožiu driades, Lotynų kalnų pagimdytas, 

Jis paviliojo visas, karštai jį pamilo najadės, 

Upių dievybės, kurias Numikijo ir Anieno, 

Albulos vandenys neša ir upė Almono trumputė, 
Naro sraunioji srovė ir šešėliuos paskendęs Farfaras, 
Lygiai ir tos, kur Dianos Skitietės girioj gyvena 

Ir ežeruos aplink. Visas paniekinęs, Pikas 

Vienai tik nimfai meilus tebuvo. Venilija, sako, 

Ją Palatino kalvoj dvikakčiui Janui pagimdžius. 

Kai tik ji spėjo subręst ir tekėjimo metai atėjo, 

Jai iš jaunikių visų laurentietį Piką išrinko. 

Grožis garsėjo plačiai, o plačiau — jos menas dainuoti. 
Giesmininke ją vadino užtat: žvėris nuraminti, 
Akmenis ir girias pajudint, upes sustabdyti 

Luūpom savom sugebėdavo ji ir paukštį pritraukti. 

Kai taip ji kartą giedojo moters balsu tuo skambiuoju, 
Pikas iš rūmų aukštų į Laurento laukus išskubėjo | 
Veislės gausingos šernų pamedžioti, galingai prispaudęs 
Nugarą žirgui karštam, dvi ietis laikydamas rankoj, 
Aukso geltona smeige purpurinį apsiaustą susegęs. 
Girion tuo pat metu ir Sauliaus duktė atkeliavo 

Ir vešlioje kalvoj ketino žolių pasirinkti, 

Josios vardu pavadintą Kirkėjos vietovę palikus. 

Kai tik iš krūmų tankių vaikiną Kirkė pamatė, 
Apmirė tuoj, žoles prirautąsias paleido iš rankų, 

Ir šiurpulinga liepsna per smegenis kaulų nubėgo. 
Protą atgavusi vėl, kai įkarštis pirmas praėjo, 

Buvo besakanti jau, ko geidauja, tas žirgą pavarė, 
Kad ji nespėtų prieit, ir dingo būry palydovų. 
„Nebeištrūksi jau tu,— suriko, — nors skrietum su vėjais, 
Jeigu tave pamačiau, jei mano žolių galingumas 
Neišgaravęs tebėr ir burtažodžiai dar neapgauna“. 

Tarė ir, šerno smarkaus bekūnę šmėklą padarius, 
Paliepė greitai jai bėgt pro valdovo akis įsmeigtąsias, 
Ten pasisukti ir dumt, kur medžių raizgus tankumynas 
Girių senų glūdumoj, kur žirgas negali praeiti. 
Nieko nelaukęs prie tos pamėklės negalvodamas šoka 
Pikas nuo žirgo eiklaus, jį visą putotą palieka, 
Vejasi viltis tuščias ir pėsčias klaidžioja girioj. 
Pradeda Kirkė maldas, galingai užkeikiančias viska, 
Ir paslaptingus dievus paslaptingo pagarbina burto 
Žodžiais, kuriais mėnulio skaistaus ji veidą sudrumsčia 
Ir debesim drėgnais gimdytojo galvą aptraukia. 
Nuo užkeikimų jos tų apgaubia dangų tamsybė, 
Iškvepia žemė rūkus, klajoja aptemusiuos plotuos 
Piko medžioklės draugai, be sargybinio lieka valdovas. 
„Tavo akim,-kurios pakerėjo manąsias, prisiekiu, — 
Tarė ji, vietą ir laiką nutaikius,— dėl tavo, gražuoli, 
Dieviško grožio, kuris nusižeminti deivę priverčia, 
Meilės manos neatstumk ir viską regintį Saulių 
Uošviu priimk ir nebūk atšiaurus jo dukteriai Kirkei“. 
Taip ji kalbėjo, o jis beširdiškai atmetė viską. 
„Būki, kas nori, vis tiek aš tavo nebūsiu. Jau Piką 
Valdo kita, ir maldauju dievus, kad ilgai ji valdytų. 
Santuokos saitų suteršt ir kitos pamilti neliepki, 
Kol man likimas laikys Giesmininkę“ dukterį Jano“. 
Veltui dar bandžius maldaut, pagaliau Titanaitė pasakė: 
„Tu neišvengsi bausmės. Nesulauks jau tavęs Giesmininkė. 
Greit pamatysi, ką reikš tau moteries meilę atstumti. 
Mylinti ir atstumta, atsirūgs dabar tau ir Kirkė“. 

Dukart ji į vakarius pasigręžia ir dukart į rytus, 
Triskart palyti lazda ji Piką ir triskart užkeikia. 
Pikas gi sprunka nuo jos ir stebis, kad gali taip greitai 
Bėgti, kaip dar niekados, ir pastebi plunksnas ant kūno. 
Iš nevilties, kad virto paukščiu, lig šiol neregėtu 
Lacijaus girioj žalioj, snapu sukietėjusiu kerta 
Ąžuolą seną piktai ir žeidžia jo šaką ilgiausią. 
Jo purpurinio apsiausto spalva sparnams atiteko, 
Aukso smeigė, lig šiol drabužį susegtą laikius, 
Plunksna pavirto ir auksu gelsvu jam perjuosė kaklą. 


Nieko iš Piko daugiau, tik vienas vardas beliko. 

O palydovai tuo tarpu ilgai ieškodami šaukė. 

Klaidžiojo po laukus, bet niekur Piko nerado. 

Kirkę pamatė galop, ji buvo jau orą apvalius 

Ir išsklaidyti miglas įsakiusi vėjams ir saulei. 

Prikiša jai kaltes ir valdovą grąžint reikalauja, 

Ruošiasi imti jėga ir stveriasi ginklo beširdžio. 

Ginasi Kirkė nuodais ir šlekia sultim kenksmingom. 

Šaukias Nakties ir Nakties dievų iš Chaoso ir Orko, 

Pradeda stūgaut ir kaukt ir šaukias Hekatės pagalbos. 

Medžiai (sakyti baisu!) pašoko iš vietų savųjų, 

Žemė sukliko vaitot ir medis šalimais pabalo, 

Pievoj žaliavus žolė kruvinais lašais apsiliejo, 

Akmenys, rodos, ir tie nesiliauja kurčiai riaumoję, 

Šunys paleido nasrus, gyvatės juodos po žemę 

Šnypšdamos rangės visur ir skraidė dvasios bekūnės. 

Perimta siaubo minia nežino, kur dėtis, o Kirkė 

Savo užburta lazda jų drebančius veidus palyti. 

Nuo palytėjimo to it pamėklės žvėrys visoki 

Virsta jaunais žmonėmis. Neliko niekas kaip buvęs. 
Vakaro saulė seniai jau Tarteso pakrantę pasiekė. 

Veltui žmona Giesmininkė akim ir širdžia vis laukė 

Piko sugrįžtant; tarnai ir ieškotojų pulkas sušilę 

Laksto po girią visur, žibintus įsitvėrę į ranką. 

Ašarų jai negana, negana ir plaukus sau rautis, 

Skaudžiai krūtinę trankyt (tai visa daryt nesiliauja). 

Ji po Lotynų laukus, pametusi protą, klajoja. 

Šešetas jau naktų ir šeši patekėjimai saulės 

Matė iš ryto, kaip ji be kąsnio burnoj ir be miego 

Klaidžioja kloniais žemais ir po kalnus, kur neša ją kojos. 

O paskutinis visų ją matė Tibras, kai tiesė 

Sąnarius upės krante, nuo verksmo ir kelio pavargus. 

Ten ji tyliu balsu iš skausmo gimusią giesmę, 

Ašaras beliedama, giedojo, kaip pakasynų 

Giesmę mirties akyse baltoji gulbė sau gieda. 

Kunas švelnutis galop nuo ilgo verkimo suskydo 

Ir pasiliejęs lengvam ore pamažu išgaravo. 

Betgi vieta pagarsėjo nuo to, ir senovės kamenos 

Giesmininke, tos nimfos vardu, deramai pavadino“. 
Daug man tuomet per kiaurus metus prisakė ir daug ką 


301 


Keturiolikta giesmė 


Pats pamačiau. Nerangiems ir atpratusiems nuo paskubumo 
Liepia vėl kelti bures ir leistis vėl vandenynan. 

Tuotarp Titano duktė pasakė, jog kelias mums būsiąs 
Tolimas ir klaidus, o jūrose aibė pavojų. 


**0 To pabijojau, tiesa, ir šį krantą pasiekęs sustojau“. 

Ir Makarėjas nutilo. Palaidotos marmuro urnoj 
Auklės Enėjo senos antkapinis įrašas buvo: 
ŠIČIA MANE, KAJETĄ, AUGINTINIS DIDŽIO DORUMO 
UGNIAI ATIDAVĖ ŠVENTAI, IŠ ARGOLIŠKOSIOS 
ATĖMĘS. 
Atriša lyną dabar nuo kranto žolėto Enėjas 
Ir, atsilenkęs namų piktašlovės deivės ir pinklių. 
Plaukia tiesiog prie šilų, kur, šešėliais tirštais apsigaubęs, 
Su geltonuoju smėliu į jūrą veržiasi Tibras. 
Fauno sūnaus Lotyno namus ir dukrą ten laimi. 
Betgi ne be kovos. Užverda karas prieš narsią 
Gentį laukinę ir dėl sužadėtinės siautėja Turnas. 
Lacijus visas dabar su Tirenija stoja į kovą 
Ir apsukriausiu ginklu ilgai dėl pergalės kertas. 
Didina savo jėgas pulkais užsieniečių abudu, 
Ir rutulus vieni, trojėnus kiti gi palaiko. 
Taip į Euandro namus ne veltui atvyko Enėjas“““. 
Bet nelydėjo sėkmė Diomedo miestan Venulo. 
Dauno japigo laikais“?? Diomedas mat buvo įkūręs 
Miestą didžiulį ir valdė žemes, gautąsias kaip kraitį. 
Bet kai Venulas, pas jį, įgaliotas Turno, atėjęs, 
Ėmė prašyt paramos, Etolietis*!? nepažada nieko: 
Jis nei savęs, nei uošvio žmonių nenorįs į jokį 
Karo pavojų statyt, o tinkančių ginklui savųjų 
Vyrų jokių neturįs. Nemanyki, kad aš išgalvoju, 
Nors nuo šių žodžių turės vėl ašaros karčios pabirti. 
Betgi sau leisiu aš viską primint. Ilionui sudegus, 
Mūrams Pergamo aukštiems danajų liepsnas papenėjus, 
Ir Narikietis tuomet, iš Minervos mergaitę pagrobęs, 

Bausmę užtraukė visiems“'!, nors vienas jos nusipelnė: 

Vėjai išmėto visus ir neša mus jūrom audringom, 

Kenčiam, danajai, žaibus, tamsybę, lietų, rūstybę 

Ir vandenų, ir dangaus ir viršūnę žūties — Kaferėją. 

O kad nereiktų man gaišt, iš eilės skaičiuojant nelaimes, — 

Net ir Priamui tuomet priderėjo graikų raudoti. 

Ginklanešė Minerva mane išgelbėjo tuosyk 

Iš vandenyno vilnių. Bet vėl iš gimtojo krašto 

Trauktis turiu: reikalauti bausmės už senąją žaizdą 

Spiria miela Venera?!?, ir tiek vandenynuos giliuosiuos 

Vargo regėjau baisaus, tiek mūšiuose, žemėn iškopęs, 

Jog aš laimingais laikiau tuos vyrus, kuriuos paskandino 

Jūroje kilus audra prie nelaimėm garsaus Kaferėjo. 

O, kaip norėjau tada jų negando būt dalininkas! 

Karo ir jūros vargų baigtinai iškamuoti, bičiuliai 

Tvert nebegali ir prašo klajojimą baigt. Bet Akmonas, 

Ir prigimties karštos, ir apkartęs nuo smūgių, sušuko: 

„Kas dar pasauly yra, ko jūsų, vyrai, kantrybė 

Nebeįstengtų pakelt? Ir ką Kiterietė dar gali 

(Tarkim, kad nori) daryt? Nes kai tu bijai ko nors bloga — 

Įžadus dievui darai, o kai išeities nebelieka — 

Baimę tuomet pamiršti: saugus tu blogybių viršūnėj. 

Tai tegu girdi pati, tegu kaip lig šiolei nekenčia 

Ji Diomedo žmonių: mes į neapykantą josios 

Mojam ranka. Už kalbos išdidumą mokėjome brangiai!“ 
Šitokiais žodžiais aštriais pleuronietis Akmonas Venerą 

Perpila it rimbu ir pažadina senąjį pyktį. 

Gėris tais žodžiais kai kas, tačiau dauguma bendražygių 

Griebiam Akmoną už tai. Jam norint kažką atsakyti, 

Balsas drauge su balso takais sumažėjęs nusilpsta, 

Plunksnom pavirsta plaukai, jos naująjį kaklą apdengia, 

Nugarą ir pečius, o apaugusios plunksnom didžiosiom 

Rankos pavirsta sparnais, gražiai sulenktais per alkūnes. 

Letena pirštais visa pasiskaido, o veidas, ištįsęs 

Kaulo kiečiausiu snapu, aštria pasibaigia viršūne. 

Likas nustemba labai, Reksenoras, Niktėjas ir Idas. 

Stebis Abantas draugu ir neatitokę tą pačią 

Išvaizdą gauna visi ir dalis didesnė jų pulko 

Kyla oran, sušvokštę sparnais, ir skraido ties irklu. 

Nori žinot, kaip.atrodo umai atsiradusys paukščiai? 

Jeigu ir ne gulbinai — į gulbinus baltus panašūs. 
Tokios sodybos tėr mums, sausažemius Dauno japigo 
Aš čia kaip žentas valdau, ir be galo maža mūsiškių“. 

Baigė Oinėjo sūnus. -Kalidono kraštą Venulas 
Draug su mesapų laukais ir Peuketijos uostus palieka. 
Olą pamato jis ten, apsiblendusią girių šešėliais, 
Apsuptą švendrių judrių, kurioj šiandieną gyvena 
Pusožis Panas, — seniau kažkada gyveno joj nimfos. 
Jąsias apulas piemuo. iš to krašto varydamas baidė, 
Ir iš pradžių staigi visas jas baimė pagavo. 

Bet atitoko tuojau, ranka į vijiką numojo 

“ Ir pagal taktą linksmai pradėjo šokti ratelį. 

Tyčiotis ima piemuo, jas mėgdžioja šuoliais laukiniais, 

Dergdamas žodžiais šlykščiais kaip nepraustaburnis juodžiausias, 
Ir nenutildė burnos, kol gerklę sustingdė jam medis. 

Virto medžiu, ir iš sulčių gali jo būdą pažinti: 

Lapų aštriu kartumu oleastras parodo liežuvio 

Piktą savybę — į juos mat perėjo-žodžių aštrumas. 

Kai pasiųstieji sugrįžo pranešt, kad etolai pagalbos 
Jiems atsisako suteikt, rutulai be jų padėjimo 
Tęsia pradėtas kovas, ir liejasi kraujo upeliai 
Iš abiejų šalių. Deglais liepsningaisiais pasiekta 
Turnas laivus, ir grobia ugnis, ko vanduo pagailėjo. 
Dervą ir vašką drauge, ir visa, kas liepsną maitina, 
Degino Geležtirpdys ir stiebu sliuogė prie burių. 
Skendėjo dumuos tirštuos riestasnapio laivo skersiniai. 
Ir štai atminus, kad Idos viršūnėje kirstos šios pušys, 
Močia šventoji dievų sudrebina aukštą padangę 

" Žvangesiu vario skardžiu ir švilpesiu fleitos buksinės*!“ 
Ir, pasikinkius liūtus, skriedama per lengvąjį orą 
Sako: „Tuščiai liepsnas tu ranka šventvagiška, "Turnai, 

0 Mėtai. Išgelbėsiu aš ir neleisiu plėšriajai ugniai 

Mano žaliųjų šilų užaugintojo medžio praryti“. 
Deivės žodžius lydėjo griausmai, o po jų pasipylė 
Srovės gausingo lietaus su ledais, šokinėjančiais Žemėj. 
Sūnūs Astrėjo tuotarp, ūmai subėgę sumaišo 

Dangų su mariom plačiom: tai stoja kovon žūtbūtinėn, 
Vieno iš jų jėgas pasitelkusi, močia mieloji: 

Kietas linų virves nutraukia frigų laivynui; 

Atbulus neša laivus ir murdo vidur vandenyno. 

Ima kietumas minkštėt, ir medis pavirsta į kūną, 

“** Vairagaliai riesti galvų pavidalus gauna. | * 

Pirštais pavirsta irklai ir irtis gebančiom kojom, 
Šonai iš vietos pūstos pasidaro, o dugnas, paniręs 

Į vandenyną gilyn, tvirtuoju stuburkauliu tampa. 
Linas švelniais plaukais, skersinės rankomis virsta 
Mėlynos kaip ligi šiol spalvos. Kaip marių najadės 
Šoka mergaičių šokius bangose, kurių taip bijojo 
Visos truputį anksčiau. Kalnuos grublėtuos užaugę, 
Džiaugiasi mariom švelniom, kurių prigimtis jų neliečia. 
Bet nevalioja pamiršt, kiek daug vandenynuos audringuos 
Gavo pavojų iškęst, todėl palaiko ant rankų 

Mėtonius vėjų laivus, tik ne tuos, kur plaukia achivai: 
Frigų nelaimes didžias atsiminę, pelasgų nekenčia. 
Žvelgė jos žvilgsniais linksmais į šipulius laivo Nerito, 
Žvilgsniais taipogi linksmais Alkinojo laivą lydėjo, 
Kol tas sustingo visai ir akmeniu medis pavirto“ !“. 

Viltį galėjai turėt, kad, nimfomis virtus laivynui, 
: Liausis Rutulas kovot, nusigandęs didžio: stebuklo. 
Bet nesiliauja. Dievai vieniems ir antriesiems pagelbsti. 
Ir nebe kraitis dabar, nebe karalystė jiems rūpi 
Ir nebe rankos tavos, Lavinija, siekia, ne sosto —- 


305 Keturiolikta giesmė 


Nori tik viršų paimt, dėl to tik kovoja, kad gėda 
Bėgti iš mūšio. Galop Venera pamato nusvėrus 
Ginklą sūnaus, o Turnas gi krinta, krinta: Ardėja, 
Buvus dėl Turno tvirta. O kai dardaniečių gi Hepsnos 
> Nušlavė ją ir namai po drungnais pelenais atsidūrė, 
Iš po griuvėsių krūvos ūmai suplasnojęs išskrido | 
Paukštis, ilgais sparnais sukeldamas debesį dulkių. 
Balsas, liesamas ir jo išbalimas — viskas taip dera 
Miestui, ugnies -prarytam, ir vardas jam miesto paliko?!“: 
0 Savo likimą sparnų švokštimu aprauda Ardėja. 
Palenkė jau visus dievus Enėjo narsustias, 
Net ir Junonė pati jau pamiršo seną rūstybę?!“ 
Kai Kiterietės sūnus, tvirtai karalystę įkūręs | 
Augančiam-Jului, visai jau dangui aukštajain' pribrendo. 
95 Ėjo, maldavo visus Venera ir kaklą apvijo 
Rankomis tėvui pačiam: „Niekados nebuvai kietaširdis, 
Mielasai .tėve, tu man, o šiandien aš trokštu, kad būtum 
Geras Enėjui manam, kuriam tu senelis per mūsų 
Kraują kadame tapai: leisk: būt, :maloningas, dievybe 
90 Nors ir menka — tik leisk. Gana, kad sykį regėjo 
Kraštą ueiniclą jisai, kad sykį jau plaukė per: Stiksą“. 
Pritarė jai dievai, net valdovo žmona neįstengė 
Veido ramaus išlaikyt ir sutiko lūpom meilingom. 
Ištarė tėvas tuomet: „Verti jūs garbės dieviškosios 
5 Lygiai abudu: ir ta, ir jisai. Tu gauni, ko trokšti“. 
Tėvas pasakė, o A apsidžiaugusi puolė dėkoti. 
Ir tuoj padangėm lengvom, pasikinkiusi porą balandžių, 
Skrieja Laurento kraštan, kur, gaubiamas šnarančių nendrių, 
Vandenis upės lėtos. Numicijus varo į jūrą. 
600 Liepia, kad visa dabar, kas Enėjuje buvo mirtinga, 
Jis numazgotų ir vandenyno. srovėj nuplukdytų. 
Vykdo Veneros žodžius raguotgalvis“!“. ir, kas dar mirtinga 
Buvo Enėjui lig šiol, numazgoja gražiai ir nuplauna 
Savo srauniais vandenim. Geresnė dalis jam palieka. 
605 Persunkė močia tuomet dievų kvepėjimu kūną, 
Taip apvalytą, ir, nektaru bei ambrozija saldžia 
Lūpas suvilgius, dievu jį padarė, žmonės Kvirino 
Praminė Protėviu 'jį ir šventovę su aukuru davė. 

ALBOS KARALIAI 


Alba pateko tuomet į dvivardžio Askanijaus valdžią 
Draug su Lotynų šalim. Po jo gi „Silvijus valdė. 
Šiojo sūnus ir vėl Lotyno vardą turėjo 
Sau su senuoju skeptru. Šį pakeitė Alba šviesusis. 
Valdė jo sūnūs vėliau: Epitas, Kapetas ir Kapis, 
Kapis pirmiau už visus. Iš jų Tiberinas gi valdžią 
Paėmė ir, Etruskų upėj prigerdamas, vardą 
Suteikė jos vandenims. Jis tėvas Remului buvo, 
Taipgi Akrotai narsiam. Tą Remulą, amžium vyresnį, 
Laidžiusį nuolat žaibus, iš smarkumo nutrenkė žaibas. 
Skeptrą Akrota tuomet, už žuvusį brolį ramesnis, 
Perleido greit Aventinui narsiam, kurs ilsisi šiandien 
Savo tvirtovės kalne, ir tas jo vardu pavadintas. 


VERTUMNAS IR POMONĖ 


Jau Palatino genties vadovybė Prokai priklausė. 
Jam karaliaujant gyveno Pomonė, už ją tarp lotynių 
Hamadriadžių labiau nė viena nesirūpino sodais 
Ir nė viena kita nebrangino taip vaismedžio derliaus. 
Josios ir vardas nuo to. Nei girių, nei upių nereikia: 
Sodžiuje jos širdis, kur šakos linksta nuo vaisių. 

Dešinę jai ne akstis, o peilis riėstasai sveria. 

Juo ir vešlumui lajos, šakoms, nesiliaujančioms skėstis, 
Kelią užkirs, apgenės ir, brazdą praskėlusi dailiai, 
Skiepą įdės ir sulčių suteiks svetimajam augleliui. 
Troškulio kęsti taip pat ji neleidžia ir čiulpiančią šaknį, 
Jos gysleles, drėkina bangom, kur srūva pro šalį. 

Meilė jos čia ir aistra. Venera nė kiek nevilioja. 

O kad kas nors staiga neužpultų, sode užsidaro, 

Bėga nuo vyrų jinai ir artintis niekam neleidžia. 

Ko tik nedarė visi — šokinėt įgudę satyrai 

Ir apsikarstę ragus pušų šakelėmis panai, 

Senis Silenas, visad už metus savuosius jaunesnis, 
Taipgi ir dievas, kurs baido „iešmu“ ir pjautuvu vagį?!*,— 

Idant laimėtų ją sau. Visus juos pralenkė meile, 

Nors ir nebuvo nė kiek už juos laimingesnis, Vertumnas. 
O, kiek jau kartų, pjovėju prastu apsitaisęs, jis varpas 
Nešė pintinėje jai ir buvo kaip tikras pjovėjas. 
Smilkinius sau apsikaišęs nesyk šienu, vos pripjautu, 
Rodės, jį pjovė lankoj ar grįžo pradalges daužęs. 
Nešėsi rimbą nesyk nuo darbo įdiržusioj rankoj, 
Būtum prisiekęs, kad ką tik iškinkė pavargusius jaučius. 
Čia jis kuopėjas šakų, čia vynuogių užvaizdas tikras, 
Kopėčios jam ant peties, lyg obuolio eitų raškyti. 

Čia jis su kardu karys, čia žvejas su meškere ilga. 
Tokiu būdu visaip pavidalą savo pakeičiant, 

Jam ir pavyko galop pasidžiaugti, jos grožį išvydus. 
Smilkinius kartą gražiai pasipuošęs kaspinu margu, 
Pasiramsčiuodams lazda, pražildęs garbinius savo 

Ir pasivertęs sene, į prižiūrimą sodą įėjo. 

Vaisiais grožėjos begal ir, taręs: „Pati tu gražesnė“,— 
Lūpomis palietė ją tik sykį, bet taip, kaip senutei 
Niekad netiktų bučiuot, ant kupsto čia pat atsisėdo 

Ir vis gėrėjos šakom, apkarusiom rudenio derliais. 
Guoba kerojo šalia, apsivijusi vynuogių kekėm. 
Vynuogienojo ir jos draugystę pagyrė ir tarė: 

„Jeigu šis medis dabar be vijoklės būtų, viengungis, 
Nieko, be lapų, daugiau iš jo pasiskint negalėtum. 
Lygiai ir vynuogei štai kaip gera, su juo susijungus. 
Jei ne jungtuvės jai šios — nusvirusi žemėj gulėtų. 
Betgi šio medžio gražus pavyzdys tavęs nepamoko, 
Tu negalvoji tekėt ir bėgi nuo patalo bendro. 

Reiktų tau tik panorėt! Elenai ir tai nesipiršo 

Šitiek jaunikių, nei tai gražuolei, kuri tarp lapitų 
Vaidą sukėlė?!?, nei žmonai Ulikso, drąsaus tarp bailiųjų. 
Net ir dabar, kai tu taip atstumi prašančius rankos, 
Tūkstančiai vyrų jaunų, dievų ir pusdievių RES 
Lygiai visi dievai, kalnuos Albanų gyveną. 


? Jei išmintinga esi ir nori gerai ištekėti, 


Tai paklausyki manęs tu senos, kuri tave myliu, 
Moki ranka į visas jungtuves,. netekėk nė už vieno 
Ir sau Vertumną draugu išsirink. Štai savo šarmotą 
Galvą už jį guldau. Jis pats tiek savęs nepažįsta, 

Vietoj gyvena vienoj ir, vos spėjęs išvyst, nepamilsta 
Kaip dauguma kitų. Pirmoji ir jau paskutinė 

Meilė jam būsi, metus lig mirties paaukos jis tau vienai. 
Dar priskaičiuok, kad jaunas tebėr, kad gamta nešykštėjo 
Grožio jam duot, ir moka gerai prisitaikyt prie. visko: 
Kuo tik paliepsi, bus tuo, nors viskuo jam būt prisakytum. 
Mėgstat abudu tą pat, ir obuolį, tavo augintą, 

Paima pirmas, didžiai apsidžiaugdamas dovana miela. 
Bet jam ne vaisiaus dabar, šviežiai nuo medžio nuskinto, 
Ne saldžiasyvių žolių, tavajam darže užaugintų, — 
Šiandien jam reikia tavęs. Jo meilės nestumk ir žinoki, 
Jog čia ne aš — jis pats, tik mano lūpom maldauja. 
Keršto dievų nebijok, Idalietės, kuriai taip nemielos 
Kietosios širdys, taip pat Nemesidės nemirštančio pykčio. 
O kad pabūgtum labiau (mane ilgaamžė senatvė 

Daug ko išmokė), aš tau apsakysiu, Kipre kas nutiko, 
Kad sušvelnėtum tu kiek ir duotum širdį palenkti. 
Teukro garsios giminės palikuonę Anaksaretę 

Kartą pamatė Ifidas, žmogus neaukšto kilimo. 

Kai tik išvydo jis ją — ir užvirė gyslose kraujas. 

Grūmės ilgai su savim, bet kai pamišimui įveikti 

Protas pristigo jėgų, jis eina maldauti prie durų. 

Auklę sutikęs ir jai pasisakęs meilę niekingą, 

Prašo nerūstaut ant jo dėl augintinės savo mielosios, 


? Gerinas jos tarnams, prie kiekvieno stengias prieiti 


Ir rūpestingu žodžiu laimėti jo palankumą. 

Daugelsyk laišką nunešt su žodžiais meilingais įduoda 
Ir vainikus žalius, nuo ašarų drėgnus, kabina, 
Puošdamas jos duris, ar, pats ant kietojo slenksčio 
Galvą priglaudęs, liūdnai priekaištauja spynai pavydžiai. 
Anaksaretė tačiau už šėlstančią jūrą nuožmesnė 

Ir už Noriko ugnies ištirpdytą plieną kietesnė, 

Ji —— kaip akmuo, kurį gyvoji šaknis tebelaiko, 

Atmeta viską ir, tik pasityčiojus, žingsnį tą žiaurų 
Žodžiais palydi piktais ir mylinčiam atima viltį. 
Nebevalioja ilgiau iškęsti skausmo Ifidas 

Ir prie jos durų aukštų, sudieu pasakydamas, tarė: 

„Tu nugalėjai mane, nebereiks tau skųstis nuo šiandien, 

Neįkyrėsiu daugiau, linksmai sau švęski triumfą, 
Šaukti Peoną gali ir laurais žaliais vainikuotis: 
Pergalė tavo, o man mirtis, akmenširde, tu džiaukis! 
Betgi pagirti kai ką iš mano meilės turėsi, 
Mielas tau būsiu dėl jos, pripažinsi mano gerumą. 
Tu atsimink: ilgėtis tavęs nustosiu vien tuosyk, 
Kai man gyvybė užges: prarasiu aš dvigubą šviesą. 
Žinią, kad aš miriau, atneš tau ne gandas atskriejęs — 
Būki tikra: aš pats pasirodysiu, tyliai atėjęs, 
Kad besieliu jau kūnu nuožmiąsias akis paganytum. 
O visagaliai dievai, žmonių jei regite darbus, 
Jūs atsiminkit mane (daugiau ko prašyti liežuvis 
Nebejistengia), ilgai apie mus lai pasaką seka, 
Duokite šlovei metus, kurių pašykštėjot gyvybei“. 

Tarė ir į staktas, puoštas vainikais ne kartą, 
Ašarų pilnas akis ir rankas baltąsias pakėlęs, 
Kilpą virš durų aukštų susinėrė ir, springdamas žodžiais: 
„Šitoks vainikas geriau tau patiks, nuožmioji gražuole“, — 
Galvą įkišo į ją, atsukdamas veidą link durų. 
Ir nelaiminga našta, užspaudusi gerklę, pakibo. 
Tirtančiom kojom duris palytėjo, durys subildo, 
Lyg suvaitojo ir tuoj atsidarė, kad įvykis liūdnas 
Eitų aikštėn, sukliko tarnai ir kūną pakėlę 
Neša į močios duris, nes tėvas buvo jau miręs. 
Motina stveria glėbin sūnaus atšalusį kūną, 
Kalba, kas motinai dera, apraudant sūnų, kalbėti, 
Taipgi ir daro, kas joms, apraudančioms sūnų, pritinka, 
Lydi per miestą tuomet, mazgodama ašarom skruostus, 
Žengia paskui neštuvus prie laužo, sūnui sukrauto. 
Namas stovėjo arti prie kelio, kuriuo graudulinga 
Eisena ėjo, ir aidas mušimo krūtinėn pasiekė 
Anaksaretės ausis, ją dievas kerštu palytėjo. 
„Pasižiūrėsiu, kaip jį lydės“,— susijaudinus tarė 
Ir tuoj užbėgo viršun, kur buvo atviras langas. 
Ir kai Ifidą nūnai neštuvuose gulint pamatė, 
Akys sudrėko tuojau, sustingo kraujas jos kūne, 
Ir ji išblyško visa, mėgino trauktis nuo lango, 
Kojos neklausė tačiau, mėgino žvilgsnį nusukti, 
Bet neįstengė nė to: jos kūnas virto iš lėto 

Akmeniu, kurs jau seniau jos širdį buvo apėmęs. 
Ir tai ne pasaka čia: statula tos mergaitės ir šiandien 
Stovi dar Salamine ir Veneros Sargės šventovė 
Ten netoliese nuo jos. Tai dėkis į širdį, brangioji, 
Nesididžiuoki ilgiau ir už mylinčio ryžkis tekėti. 
Tenenušaldo šalna pavasarį žiedo nė vieno 
Tavo sode, tenenukrečia jo ir vėjai pakilę!“ 

Visa tai dievas, sene pasivertęs be reikalo jokio, 
Baigė sakyt ir vėl vaikinu pasidarė, numetęs 
Išvaizdą senės ir toks prieš Pomonės akis atsistojo, 
Lygiai kaip saulė danguj, kai, debesis juodus nuvaikius, 
Skaisčiai nušvinta ir, jau niekieno nekliudoma, spindi. 
Nori jis imti jėga, bet jėgos nebereikia: jo grožis 
Pavergė nimfą dabar, ir meilės ji žaizdą pajuto. 


ROMULAS IR HERSILIJA 


Tuosyk Auzonų kraštai Amulijaus pikto kariaunos 
Valioje buvo, tačiau jau senam Numitorui padėjo 
Valdžią atgauti vaikai ir, švenčiant Parilijų šventę, 
Romą pradėjo statyt. Bet Tacijus draug su sabinais 
Puola ūmai ir, kelią tvirtovėn parodžius, Tarpėja , 
Žūva, sulaukus bausmės: po ginklų krūva ji sukniumba. 

Kurų herojai tuomet kaip vilkai prisėlina tyliai, | 
Kvapą užspaudę burnoj, ir miegančius naktį romėfius 
Staigiai užpuola ir laužia vartus, tvirtai užsklęstuosius 
Ilijos mielo sūnaus. Bet Saturno duktė galingoji 
Vienus atvėrė pati, nė nesugirgždėjo jų vyriai, 

Ir tik viena Venera tepajuto, kaip krito jų skląstis. 
Būtų uždariusi tuoj, bet dievams nevalia beardyti, 

Ką jau padarė dievai. Netoliese Jano, kur tryško 

Šalto vandens versmė, auzonietės najadės gyveno. 

Prašo pagelbėti jas. Teisėto deivės meldimo 

Nimfos negali atmest ir gyslas savo šaltinio 

Srūti paleido visas. Bet Jano duris atvirąsias 

Vis dar galėjai prieit: dar kelio vanduo neužkirto. 
Tuosyk gelsvosios sieros po versme gausinga prikrauna 

Ir, draug su žemės derva padegusios, dūmais paleidžia. 
Karštis šitom ir kitokiom jėgom prisibrauna į patį 
Dugną versmės, bet, su Alpių šalčiu rungtyniauti valioję, 
Vandenys, jūs pasiduot ir ugnies galybei nenorit. 
Vartai ir staktos abi, ugnies apsemtos, liepsnoja. 
Veltui juos buvo sau pasiskyrę nuožmūs sabinai: 
Atrėmė juos kitokia versmė, kai šarvais apsivilko 
Marso narsusis karys. Kai Romulas ginklą atstatė, 
Romos laukus bemat sabinų kūnai nuklojo, 
Bet ir savieji ten krito, ir žento srūvantį kraują 
Gausiai su uošvio krauju sumaišė kardas beširdis. 
Karą geriau tepabaigia taika, nereikia su ginklais 
Lig paskutinių kovot, ir Tacijus valdžią tegauna. 
Tacijus krito kovoj, ir žmonėms abejiems tu vienodas, 
Romule, teises davei, o Marsas, šalmą numetęs, 
Kreipėsi žodžiais šitais į dievų ir Žmonių visų tėvą: 
„Metas jau, tėve, dabar, kai stovi ant pamato tvirto 
Romos galybė ir vieno. žmogaus neprivalo klausyti, 
Pažadą, duotą kadais ir man, ir didingam vaikaičiui, 
Šiandien įvykdyt ir jį nuo žemės įkelti į dangų. 
Man tu prieš visą dievų tarybą anuomet žadėjai 
(Atmenu mielus žodžius, gerai įsidėtus į širdį): 
„Vienas bus tokis, kurį tu padangių mėlin iškelsi“. 
Šitaip kalbėjai, ir žodžiai tavi teįvyksta šiandieną“. 
Linkteri jam visagalis, juodais debesynais užkloja 
Giedrą padangę ir, trenkęs žaibu, nugąsdina žemę. 
„Ženklas tai man pažadėtos sėkmės“,— pamano Gradivas, 
Ietimi pasispyrėjęs, įšoka į kruvino jungo 
Spaudžiamus žirgus greitus, užrinka jiems lėkti kaip vėjams, 
Sukerta ietim abiem ir, aukšta padange atskriejęs, 
Tarpu žaliųjų miškų Palatino viršūnėj sustoja 
Ir Ilijietį, kviritams saviems beduodantį teises, 
Paima su savimi. Mirtingas kūnas išdulksta 
Oro retesnėj srovėj, kaip švino kulka, iš mėtyklės 
Rankos tvirtos paleista, dangaus mėlynėj ištirpsta. 
Tuotarp taurioji dalis, verta aukštesnės šventyklos, 
Eina dangun, puošnaus Kvirino sau gavusi grožį. 
Kaip nebegyvo žmona jo raudojo, tad liepia Junonė 
Leistis lenktuoju taku pas Hersiliją šviesiai Iridei 

Ir jos, valdovės, vardu įsakymą našlei nunešti: 

„O matrona, garbe didingiausia papuošusi gentį. 

Lacijaus ir sabinų drauge, pirmiau užpelnytai 

Didvyrio buvus žmona, o šiandien tėvo Kvirino! 

Liaukis raudojusi taip ir, jeigu tu nori išvysti . 

Vyrą — eik paskui mane į kalną Kvirino, kur alkas 

Gaubia šešėliais tamsiais romėnų valdovo šventovę“. 
Leidžiasi margu lanku klusnioji Iridė į žemę 

Ir į Hersiliją, kaip įsakyta, kreipias maloniai. 

Toji, pažvelgus kukliai ir akis nuleidus, atsako: 

„Deive (kuri tu deivė esi, pasakyt negalėčiau, 

Betgi, jog deivė, matyt), nuveski mane ir parodyk 

Veidą man vyro brangaus. Ir jeigu tik leistų likimas 

Jį man išvysti kaip nors, aš jausčiaus pakilus į dangų“. 

Ir su Taumanto dukra į Romulo kalną ji žengia, 

Gaišti neleidus nė kiek. Žvaigždė, iš padangių atskriejus, 

Krinta į plaukus, kuriems užsidegus visa suliepsnoja 

Ir su žvaigžde draugėj nuo žemės pakyla į dangų. 

Ten ją į mielas rankas statytojas Romos tvirtovės 

Paima ir su kūnu drauge pakeičia jai vardą, 

Hora vadindams: dabar ji kaip deivė stovės prie Kvirino. 

NUMA 


Ieško tuo tarpu visi, kas šitokią naštą įstengtų 
Imtis ant savo pečių ir atstotų tokį valdovą. 
Valdžią į Numos rankas atiduoda nujaučiantis tiesą 
Gandas. O tam negana vien sabinų gyvenimo būdą 
Su papročiais pažint. Jo protas veržlus užsibrėžia 
Žymiai daugiau, ir iš pagrindų jis viską išaiškins. 
Apimtas šios aistros, kurus ir tėvynę palieka 
Ir užsimoja pasiekt Heraklio viešėtąjį miestą. 
Kai jis teiravosi taip, kas Italų žemėj pastatė 
Grajų tvirtovę, tuomet jam vienas iš vietinių senių, 
Žinantis visa, kas buvo seniau, atsakė ir tarė: 
„Nuo Okeano bangų sūnus Jupiterio didžio, 
Sako, laimingai kadais atsivaręs Lacinijaus pusėn 
Jaučius hiberų gražius ir, galvijams pievoj pasklidus, 
Pats į vaišingus namus Krotono pastogėj užėjęs 
Ir po sunkių vargų pasidžiaugti poilsiu gavęs. 
„Miestas čia būti turės, vaikaičių metams atėjus“, — 
Taręs išeidamas jis. Ir pažadas buvo ne tuščias. 
Buvo toksai argolietis, sūnus Alemono Miskelas, 
Kurs už visus labiau dievams patiko anuomet. 
Sykį tam miegant kietai, prie jo pasilenkęs prabilo 
Vėzdanešys ir tarė: „Palik gimtinės sodybas, 
Eiki, kur akmenėlius skalauja Ezario vilnys“. 
Jeigu jis nepaklausys, daugybe negandų graso. 
Dingsta abudu po to, kaip nebuvę, ir miegas, ir sapnas. 
Alemonidas pašoka, širdy apsvarstydamas tyliai 
Sapną regėtą, ir mintys ilgai tarpusavy grumias: 
Dievas jam liepia išeit, o keltis įstatymai draudžia, 
Baudžiamas juk mirtimi, kas nori tėvynę pakeisti. 

Spindintį veidą seniai vandenynan pamurdino saulė 
Ir juodaskraistė naktis iškėlė galvą žvaigždėtą. 
Dievas kaip vakar tas pats ateina ir liepia tą patį, 
O nepaklausius daugiau ir didesnių negandų žada. 
Apėmė baimė, ir jis jau norėjo tėvų šventenybes 
Vieton naujon iškeldinti greit. Bet miestas sujudęs 
Traukia teisman, kad įstatymą laužo. O bylą išklausius, 
Kur jo kaltumą visi be įrodymų aiškiai regėjo, 
Visas nuskuręs, rankas ir veidą pakėlė į dangų. 
„O tu, kuriam darbų atlikti dvylika leido 
Dangiška teisė, pagelbėki man, nes tu kaltininkas“. 
Senas tėvų paprotys akmenėliais liepė naudotis: 
Kaltą pasmerkti juodais, baltaisiais išteisint nekaltą. 
Lygiai taip ir dabar paskelbiamas nuosprendis liūdnas, 
Ir akmenėliai juodi tekrinta į rūsčiąją urną. 
Bet kai apvertę išpylė balsus ir ėmė skaičiuoti, 
Staigiai juodoji spalva visų atsimainė į baltą, 
Ir taip Heraklio valia paskelbė nuosprendį šviesų: 
Alemonidas teisus. Pareiškia jis padėką tėvui 
Amfitrioniadui ir leidžiasi Jonijos jūra, 
Vėjams papūtus geriems, aplenkia spartiečių Tarentą, 
Sibario miestą taip pat ir salentiniečių Neretą, 
Įlankas Sirio plačias, Krimisę ir žemę Japigo. 
Ir taip praplaukęs šalis, atsirėmusias marių pakrantėn, 
Ezario žiotis galop, pažadėtas likimo, atranda. 
Kapas nuo jų netoli, kur kaulus šventuosius Krotono 
Pridengė žemė kadais. Joj miestą įkūrė, kaip liepta, 
Ir to žmogaus, kurs ilsėjos kape, vardu pavadino“. 
Šitaip iš lūpų tikrų paaiškėjo pradžia ir tos vietos, 
Ir kitados Italų krašte pastatytojo miesto. 


PITAGORO PAMOKYMAI 


Buvo tenai žmogus, kilimo samietis““?, bet metęs 


Samą ir viešpačius jo ir nekęsdamas priespaudos varžtų, 
Ryžosi būt tremtinys. Dievus mintimi jis pasiekė, 
Nors jie aukštai danguje, ir, ko prigimimas neleido 

Žmogiškam vyzdžiui regėt, jis dvasios akim pasisėmė. 
Visa, ką savo širdin rūpestingai buvo surinkęs, 
Mokytis davė kitiems ir tylinčių pulkui didžiuliam, 
Gaudančiam jo žodžius, jis aiškino pradžią pasaulio, 
Priežastis jo daiktų ir, kas yra prigimimas, 

Taipgi, kas dievas, iš kur sniegynai, kas sukelia žaibą; 
Griaudžia Jupiteris gal ar debesis vaikantys vėjai, 


"Žemę kas verčia drebėt, kaip turi judėti žvaigždynai 
“Ir kas neaišku žmonėms. Jis pirmas pagrįsdamas draudė 


75 


80 


85 


90 


95 


100 


Pjauti ir valgyti gyvius, jis mokytas lūpas pirmasis, 
Niekam nenorint klausyt, atvėręs šitaip kalbėjo: 
„Liaukitės, žmonės geri, jūs teršę kūnus mirtingus 
Valgiais baisiais. Yra gi javų, yr sveriančių sunkiai 
Sodo šakas obuolių, vynuogynuose vynuogės sirpsta. 
Aibė saldžiausių žolių, o kitos darosi minkštos, 
Virinant jas ant ugnies. Ir niekas nemano jums drausti 
Pieno gardaus su medum, čiobrelių žiedais kvepiančiuoju. 
Žemė ir turtų apsčiai, ir valgių skaniausių pateikia, 
Ir be Žudynių kasdien, be kraujo galim vaišintis. 

Alkį vien žvėrys mėsa temalšina, ir tai ne kiekvienas. 
Minta žole arklys ir avis, raguočiai ir ožkos. 

Tie gi, kurių prigimtis plėšri ir jaukint nesiduoda, 
Meškos ir godūs vilkai krauju vaišindamies džiaugias. 
Piktadarystė baisi į vidurius vidurius kimšti, 

Svetimą kūną suėst ir tukinti savą besotį, 

Ir mirtimi gyvūnų kitų palaikyti gyvybę. 

Argi iš tos gausos, kurią motinų močia geroji 

Žemė pateikia, nuožmiu dantimi žaizdas tekramtyti 
Tarsi kiklopų nasrais yra malonumas tau didis? 

Ar, nepapjovęs kitų, negalėsi pasotinti niekaip 

Savojo pilvo plėšraus, nepratusio įgeidžių tramdyt? 
Toji gadynė sena, kuriai davėme vardą auksinės, 
Medžių vien vaisiais pigiais ir žolėm, auginamom žemės, 
Buvo patenkinta vis ir krauju sau neteršė lūpų. 
Paukščiai lakiojo tuomet be jokio pavojaus po orą, 
Kiškis vešlioj žolėj po pievą drąsiai striksėjo 

Ir patiklumas žuvies nekabino ant vąšo klastingo: 
Pinklių nebuvo jokių, klastos nereikėjo bijoti, 

Buvo visur taika. Bet kai patarėjas nedoras 

(Kuo jis vardu, vis tiek) pasigviešė ėdesio liūtų 

Ir alkanan pilvan primurdino mėsiško valgio, 

Kelią atvėrė kaltėms. Manau, jog netrukus įkaito 
Durklas, aptekęs kraujais, bežudant žvėris plėšriuosius. 
Ir to pakako, kad mes pripažintum, jog gyvį užmušti, 
Geidžianų mūsų mirties, nedraudžia joks žmoniškumas. 
Juos tereikėjo užmušt, o valgyti jų nederėjo. 

Bet nedorybė žygiavo tolyn, ir pirmąją auką 

Kiaulė sudėjus bus už tai, kad pasėlį rausia 

Savo riestuoju šnipų ir metų viltis sužlugdo. 

Atgulė šernas auka ant aukuro Bakchui, kam drįso 
Vynuoges jojo nukrimst: šie du pražuvo per kaltę. 

Bet ką padarėte jūs, gyvulėliai ramūs, avelės, 

Gimusios žmogui padėt, pateikdamos tešmenis pilnus 
Balto nektaro ir savo rūbus atiduodamos noriai, 

Vilnas švelnias, ne tiek mirtimi, kiek gyvybe naudingos? 
Kuo gi tau jaučiai kalti, gyvulys be klastos ir gudrybės, 
Toks nekenksmingas, jaukus, gyvenantis kęsti vien vargui? 
Koks nedėkingas ir javo brandaus žmogus tas nevertas, 
Kurs pasiryžo, vos riestojo žambrio naštą nuėmęs, 
Žemdirbį savo užmušt ir į darbo skausmingai nutrintą 
Sprandą, kuriuo kietąsias dirvas jis suarė tieksyk 
Pasėlio laukui paruošt, varinį kirvį suvarė! 

Ir negana, kad kaltybė tokia baisi padaryta: 

Kaltina netgi dievus ir mano, j0g amžinai valiai 
Žudymas jaučio darbštaus padaro didelį džiaugsmą. 

Be sutepties auka, kuri tik pažvelgti gražesnė 

(Kaip pražūtinga patikt), padabinta raiščiais ir auksu, 
Statoma prie aukurų; maldų nesuprantamų klausos, 
Mato, kaip jai ant kaktos tarpuragėn užpila grūdo, 
Josios auginto, tuomet pakirsta krauju ji apšlaksto 
Peilį, iš anksto turbūt švariam vandeny pamirkytą. 
Greit iš krūtinės gyvos tauriuosius vidurius plėšia, 
Spokso į juos ir valią dievų įžvelgti mėgina. 

Kaipgi galėjo Žmogus taip baisiai panorti to valgio? 
Kaipgi, mirtingas žmogau, drįsti tu šitaip maitintis? 

To nedarykit, širdin pamokymus mano paėmę, 

Ir, dėdami burnon nugarinę jaučio papjauto, 
Jūs atsiminkit visad, jog žemdirbį savo suvalgot. 
Dievas štai atveria man jau lūpas, aš jo paklausysiu 
Prideramai, atversiu Delfus savuosius ir dangų 
Ir, atidaręs kelius apreikšti minčiai garbingai, 
Daiktus giedosiu didžius, pranokėjų niekad netirtus 
Ir slėpiningus lig šiol. Malonu per aukštuosius žvaigždynus 
Leistis kelian, malonu, suskurdusią žemę palikus, 


Plaukt debesim ir stot ant pečių galingam Atlantui, 


Į išblaškytus visur ir proto neturinčius žmones 

Žvelgt iš aukštybių tolių ir drebančius bailiai prieš mirtį 

Drąsinti taip ir likimo kelius visiems pasakyti. 
Paderme, tu, šaltosios mirties taip bijanti baisiai! 

Ko gi tu Stikso bijai, tamsos ir vardų tuščiažodžių, 

Medžiagos dainių giesmėms, pavojų netikro pasaulio? 

Kūnai,— vis tiek, ar laužo liepsna, ar pūdantis laikas 

Juos pasiimtų,— žinok, nebekęs jau negandų jokių. 

Siela neturi mirties, tik palieka būstą ankstesnį 

Ir į naujus namus iškeliauja toliau ten gyventi. 

Aš, kaip menu, buvau sūnus Pantojo Euforbas 

Trojos kautynių laikais, kuriam į krūtinę įsmigo 

Ietis didžiulė, sunki, paleistoji jauno Atrido. 

Štai neseniai Abantiškės Argo Junonės šventovėj 

Skydą aš atpažinau, kairės manosios nešiotą. 

Viskas vien kinta ir nieks nepražūsta. Dvasia gi-iš šičia 

Eina į ten, o iš ten į čionai, į kūną bet kokį, 

Ir iš laukinio žvėries ji pereina kartais į žmogų, 

Ogi mūsiškė žvėrin, tik niekad, niekad nenyksta. 

Lygiai kaip vaškui lengvai vis naują pavidalą duodi: 

Jis nebe toks, koks buvo pirmiau, nebe taip jau išrodo, 

Nors jis visai tas pats: taip lygiai, sakau aš, ir siela 

Lieka visad ta pati, bet kelias į kūnus kitokius. 

Taigi (gailingos širdies tenenugali pilvo godumas) 

Būkit malonūs, geri ir žudynėm baisiom nevaikykit 

Sielų (jos giminės mums), ir kraujas krauju teneminta. 

Kad jau didžiu vandenynu plaukiu ir vėjams paleidau 

Pilnas bures — žinokit: nėra patvarumo pasauly. 

Viskas sruvena, bet koks paveikslas išeina banguotas, 

Netgi ir laikas patsai nenustodamas slenka į priekį, 

Lygiai kaip upėj vanduo. Nei srovė negali sustoti, 

Nei valanda bėgli. Kaip banga pastūmėdama bangą 

Varo į priekį, o jai ant kulnų jau lipa trečioji, , 

Lygiai taip laikas, save pavarydamas, bėga ir mainos, 

Esti jis naujas visad. Kurs buvo pirmiau, nuskubėjo, 

Nūngi nebuvėlis dar, kas akimirką naujas ir naujas. 
Tik pažiūrėkit, kaip baigias naktis ir eina į dieną 

Ir vėl skaisčioji diena nusilenkia juodajai nakčiai. 

Ne ta pati ir dangaus spalva, kai viskas pavargę 

Ilsis nakties vidury ir kai ant baltojo žirgo 

Sėda Aušrinė skaisti, arba kai pasaulį nudažo 

Palantiadė, prieš pavesdama ji Febui šviesiajam. 

Net ir ugnies skritulys, kai teka rytais iš po žemės, 

Esti raudonas, taip pat po Žeme nusileisdamas rausta, 

O danguje gi spindi baltai, ten oras tauresnis, 

Plyti nuo žemės toli, ir ta jo suteršt nevalioja, — 

Lygiai tas pat nakčia: Dianos veidas negali 

Būti vienodas visad — jei auga, jis šiandien mažesnis, 

Nei bus rytoj, ir didesnis, kada apskritumas j0 dyla. 
Metai, žiūrėk, taip pat keturiais laikotarpiais mainos, 

Lygiai kaip amžius žmogaus, kurį jie gali išreikšti. 

Švelnūs, kaip kūdikis koks, į vaiko dienas panašiausi 

Būna pavasarį jie: tuomet, vos želti pradėję, 

Sodrūs gležnučiai diegai kaimietį džiugina viltim. 

Viskas sužysta tuomet, spalvotais žiedais pasipuošę, 

Šypsos laukai ir lapeliai žali tebėra dar gležnučiai. 

Metai tvirtėja, ir po pavasario vasara stoja; 

Tampa jaunuolis stiprus, ir amžiaus tvirtesnio už šitą 

Nei vaisingesnio nėra, nė joks neliepsnoja taip smarkiai. 

Tuosyk ateina ruduo, jaunystės karštumą praradęs, 

Rimtas, subrendęs, ramus, vidurys tarp jaunuolio ir senio 

Nuosaikumu savu, paausiais jau šarmų aptaškytais. 

Greit ir senatvės žiema atkėblina drebančiais Žingsniais, 

Plaukus numetus visai ar baltai nusidažius kiek likę. 
Kūnai ir mūsų pačių kasdien, be perstojo kokio, 

Mainosi, kinta, ir kas mes buvom ar esame šiandien, 

Tas nebebūsim rytoj. Ir buvo diena, kai gyvenom 

Motinos įsčiose mes kaip viltis Žmogaus ir kaip sėkla. 

Kuriančią ranką gamta pridėjo, nedavusi kūnui 

Dusti ir vargint didžiai įsitempusius vidurius močios, 
Ir iš ankštų namų išleido į atvirą orą. 
Vos į pasaulį atėjęs, kūdikis guli bejėgis, 
Greit keturkojis jisai ir vaikšto kaip vaikščioja žvėrys, 
Kol palengva, netvirta pėda, drebėdamas visas, 
Jis atsistoja, ko nors negrabiai įsitvėręs rankutėm. 
Tvirtas bus greit, suspėjąs visur, bet šviesios jaunystės 
Dienos praeina ir, vyro metus deramai ištarnavęs, 
Žengia žemyn senatvės keliu mirties pasitikti. 
Užkasa ir sunaikina jinai tvirtumą, turėtą 
Metuos jaunuos, ir verkia karšinčius Milonas, išvydęs 
Savo rankas, kurios, raumenų kalnais pasipūtę, 
Tarsi Heraklio atrodė, dabar gi svyri bejėgės. 
Verkia, senatvės raukšles iš veidrodžio žvelgiant pamačius, 
Ir Elena ir svarsto širdy, kam dukart ją grobia. 
Laike, rajūne godus, ir pavydo pilnoji senatve, 
Viską sugriaunate jūs ir, metų dantim apkramsnoję, 
Viską mirtim lėta išvarot abu iš pasaulio. 

Nepatvaru ir tai, ką visko pradais mes vadinam, 
Ir pasakysiu (tik jūs įsiminkit!), kaip mainos jų būvis. 
Keturis viskam sukurt pradus amžinasis pasaulis 
Turi savy: iš jų du sunkūs ir krinta nuo amžių 
Savo svoriu apačion — tai žemė ir vandenys vaiskūs. 
Pora kitų be svorio yra ir, neslegiant niekam, 
Kyla aukštyn — tai ugnis, tyresnė už orą, ir oras. 
Nors jie visi nebūna draugėj, bet viskas pasauly 
Randas iš jų ir skyla į juos: praskydusi žemė 
Virsta vandens upeliu, vanduo gi išretintas daros 
Oru padangių plačių ir savo sunkumą praranda, 
Oras, retutis, švelnus, aukštai ugnimi sužėruoja, 
Tuosyk vėl grįžta atgal ir eilę išlaiko tą pačią: 
Ėmus aukštai tirštėti, ugnis pavirsta į orą, 
Šis vandenim, iš vandens sutirštėjimo žemė išeina. 
Išorė niekad nėra patvari: iš pavidalo vieno 
Sukuria veikiai kitus gamta, visatos keitėja, 
Ir, patikėkit manim, pasaulyje niekas nenyksta, 
Išorė vien tepakinta daiktų: gimimu mes vadinam, 
Ėmus kam būti kitaip, negu buvo, o mirti mums reiškia 
Galas buvimo anaip. Nors viena į ten iškeliauja, 

Kita patenka į čia, visuma pasilieka nekitus. 
Nepatikėsiu, kad kam ilgai pavidalas liktų 

Lygiai tas pats. Ir kaip geležim pavirtot iš aukso, 
Amžiai ilgi, taip kartų kartus kitėjo vietovės. 

Kur kitados, matyt, tvirčiausio būta Žemyno, 

Marios dabar, o iš vandenų sausuma pasidarius. 

Ir aš nuo jūrų toli regėjau jūrinę kriauklę, 

O aukštumoj kalnų juk rado inkarą seną. 

Kur lyguma plytėjo, vanduo, tekėdamas amžiais, 
Daubą padarė, kalnai, jo skalaujami, jūrom pavirto, 
Tuotarp iš pelkių klampių smėlynai sausi atsirado, 

O kur kamavo sausra, nūn telkšo balos bekraštės. 
Naują šaltinį gamta čia atvėrė, o tengi uždarė, 

O po grėsmingų žemės drebėjimų upės slypėję 

Vėl atsivėrė, kitur gi tekėt pasiliovė užakę. 

Likas antai, kai jį prasivėrusi žemė praryja, 

Vėl išsiveržia toli, kitas atsivėręs sau versmes. 

Taip čia prarytas visai, čia slaptinga srove patekėjęs, 
Vėl prasiveržia aikštėn Argolidės laukuos Erasinas. 
Misų Kaikui taip pat versmė ir krantas senasis 
Nebepatiko, ir jis prasirėžė sau vagą naujesnę. 

Ir Amenanas, kuris banguoja Sikanų smėlynais, 
Srūva vienur, o kitur, užsiraukus versmei, išdžiūsta. 
Gėrė iš jo, o dabar Anigro vandens nebenori 

Niekas nė rankom paliest, po to, kai dvilytis, jei galim 
Mes kiek poetais tikėt, jame sau žaizdas nusiplovė, 

Kur jam padarė tuomet Heraklio vėzdanešio lankas*?!. 
Argi Hipanis, sakyk, iš Skitų kalnų tekantysis, 
Buvusis gėlas seniau, nuo druskų karčių neapkartęs? 
Vandenys supo seniau Antisos miestą ir Farą, 

Tirą fenikų taip pat: o šiandien jie nebe salos. 
Žmonės Leukadėj seniau kaip žemyno rėžy gyveno, 
Šiandien ją supa vanduo. Ir Dzanklė Italijos tuosyk 
Buvus dalis, pakol jų vienumą perkirto jūra 

Ir vandenyno glėby atsidūrė gabalas Žemės. 

Jeigu tau Buris parūps ir Helikė, Achajos du miestai, 
Rasi po vandeniu juos: teberodo ir šiandien jūreiviai 
Šiuodu sugriautu miestu ir aukštus nuskendusius mūrus. 
Riogso aukšta kalva prie Troidzeno, kur valdė Pitėjas, 

Medžiai neauga ant jos, seniau ten lygūs kaip ledas 
Buvo laukai, o šiandien kalva, nes vėjų galybė 
(Net pasakyti baisu!), tamsiajam urve uždaryta, 
Baisiai norėjo ištrūkt ir laisviau atsikvėpti padangėj, 
Bet pasiplėšę tuščiai, nes tam jų kalėjime plyšio 
Niekur nebuvo matyti ir kvapas išeit negalėjo, — 
Išpūtė žemę, kur tempėsi ji, kaip tampriąją pūslę 
Išpučia kvapas burnos ar nuluptą kailį laukinio 
Ožio dviragio. Tas jos išpūtimas liko ir virto 
Didele aukšta kalva, nes per ilgus metus sutvirtėjo. 
Daug iš kitų žinau ir pats aš patyriau nemaža, 
Tad ir paseksiu kai ką. Ar negali pavidalo naujo 
Duoti ir gauti vanduo? Dienom, raguotas Amone, 
Tavo versmė šalta, vakarais ir rytais ji įkaista“. 
O kišdami -prie vandens, atamanai uždega medį 
Tuosyk, kai mėnuo danguj į pjautuvą siaurą sudyla. 
Upė Kikonuos yra, iš kurios atsigėrusiam pilvas 
Suakmenėja, kuri, ką palietus, marmuru +verčia. 
Kratis ir čia, pro mūsų laukus, tekantysis Sibaris 
Plaukus ir aukso spalvos, ir skaistaus elektro padaro. 


Ir, kas didžiau nuostabu, yra vandenų, nė-vien kūną, 


Betgi ir dvasią drauge valiojančių Žmogui pakeisti. 
Kam gi neteko girdėt Salmako vandens pragaištingo 
Ir etiopų šalies ežerų? Kas gurkšnį išgėrė, 

Tas ir pašėlo ar miego svaigaus atsigint nebegali. 

Kas iš Klitoro versmės pasotina troškulį kartą; 
Purtosi vyno tasai ir tenkinas vandeniu tyru: 

Gal pačioje versmėj bus priešinga vynui galybė, 

O gal, anot žmonių, žolėm ir žodžiais slaptingais 
Dukteris Preto vargšes nuo baisaus pamišimo išgydęs, 
Amitaono sūnus??? į tuos vandenis suvertė proto 
Nešvarumus ir liko juose neapykanta vynui. 
Priešingas šiai veikimas Linkestijo upės srauniosios: 
Kas truputėlį iš jos pavilgo sau gomurį sausą, 
Pradeda tuoj svyrinėt, lyg būtų vynu apsigėręs. 
Ežeras tvyro Arkaduos, Fenėju seniau jį vadino, 

Dėl dvejopumo vandens apgaulingas: nakčia jo bijoki, 
Naktį išgėrus pakenks, o dieną jį gerti nekenkia. 
Taip ir vienų, ir kitokių jėgų ežerai tau ir upės 


Metamorfozės 322 


340 


345 


350 


355 


360 


365 


370 


Gali turėt. Ir buvo laikai, kai Ortigija plaukė 

Marių bangom (ji vietoj dabar). Simplegadžių bijojo 

Argo laivas, nes jos susidurdamos vandenis taškė, 

Vietoj gi stovi dabar ir vėjų galybę atlaiko. 

Taip ir Etna, kur krosnim sieros žioruoja taip baisiai, 

Ne visuomet bus ugninė, kaip buvo kadais ne ugninė. 

Mat arba žemė yra koks padaras gyvas ir turi 

Daugely vietų skyles, pro kur ji iškvepia liepsną, 

Maino nesyk iškvėpimo takus ir, smarkiau sudrebėjus, 

Užveria urvus vienur, o kitur atidaro iš naujo; 

Arba gal vėjai lengvi, giliai urvuose uždaryti, 

Daužo akmens uolas į uolas, tą medžiagą tvirtą, 

Slepiančią pradą liepsnos, tos gimdo ugnį nuo smūgių, 

O kada vėjai nustos, liks tuščios atšalusios olos. 

O gal pakursto gaisrus bitumo jėga nežabota, 

Ir rūkdama pamaži siera geltonoji smilksnoja. 

O kada maisto riebaus ir kuro žemė jau liepsnai 

Nebepateiks, nes per metų metus jos ištekliai baigsis, 

Ir prigimimas rajus nebegaus sau deramo peno, 

Alkio jisai nepakęs ir ugnis pasitrauks iš dykynės. 

Sako, šiaurės kraštuos tolimuos, speiguotoj Palenėj, 

Esą žmonių, kurie apsidengią plunksnom lengvutėm, 

Kai tik devynis kartus Tritono liūnan panyrą. 

Nepatikėčiau aš tuo, bet, sako, naudojas ir skitės 

Tokiu pačiu menu, kai kūnus nuodais apsišlaksto. 
Jeigu tikėti turi dalykais, kuriuos tu patyrei, 

Ar nematai, kad kūnai, kurie sutręšta nuo laiko 

Ir šilumos slogios, pavirsta mažais gyvūnėliais? 

Žemėm užrausk duobėje rinktinį jautį papjovęs 

(Tai juk patirta nesyk), iš kūno sutrešusio veikiai 

Žiedrinkės bitės išskris, kurios kaip proseniai amžiais 

Kaime gyvena, darbams pasišventę ir triūsia su viltim. 

Užrausė žirgą kovos į žemę — ir širšinas kilo. 

Žnyples tu upės krantuos gyvenančiam vėžiui nutraukęs, 

Visą giliai į žemę užkask — iš dalies užkastosios 

Greit skorpionas išeis ir, uodegą riesdamas, gąsdins. 

Taipgi laukų vikšrai, prie lapų žalių prisiaudę 

Audiniu siūlų baltų (kaimiečių tikrai pastebėta), 

Savo pavidalą greit plaštake ant kapo pakeičia?““. 

Sėklų yra dumble varlėms atsirasti žaliosioms, 

Ir atsirast be kojų visai, bet greit jos išdygsta, 
Tinkančios plaukti, o kad ir šuoliais varlės pašoktų, 
Užpakalinės kur kas priešakinių ilgį pralenkia. 

Dar ne lokiukas, kurį neseniai atsivedė lokė — 
Gabalas gyvas mėsos: laižydama motina vaiką, 

Kokį yr gavus pati, jam kūno pavidalą duoda. 

Ar nematai, kad be sąnarių atsiranda jaunikliai 
Bičių, nešėjų medaus, šešiakampėje vaško akutėj 

Ir tik negreit sparnai gležni ir kojos išdygsta? 
Paukštė Junonės, kuri uodegoj žvaigždynus nešioja, 
Ginklanešys Jupiterio ir Kiterietės balandžiai 

Lygiai kaip paukščiai visi kiaušinio viduj atsiranda — 
Kas gi tačiau patikėtų, jog taip, jei gerai nežinotų? 
Tiki kai kas, jog sutrešti kape stuburkauliui baigus, 
Smegenys, buvę jame, angim pavirstą netrukus. 

Betgi šitie padarai iš kitų sau pradmenį gauna. 
Vienas tik paukštis patsai atsigimdo ir veislę palaiko, 
Jį feniksu asirai vadina. Ne vaisiai ir žolės, 

O smilkalų lašai ir amomo sultys jo penas. 

Kai jau penki šimtai jo amžiaus metų sueina, 

Jis tarp bugienio šakų ar palmės virpiosios viršūnėj 

Savo švariuoju snapu ir nagais susisuka lizdą. 

Kasijų sau prisikloja ten jis ir nardo švelnučių 

Varpų su cinamono žieve geltona, ir miros, 

Tuosyk atgulęs dienas kvapuos gardžiuosiuos užbaigia. 
O iš jo kūno tuomet užgimstąs feniksas mažas, 

Kurs privalėsiąs gyvent tiek metų, kiek tėvas gyveno. 
O kada metai jėgų sunkumui pakelti jam duoda, 
Aukštojo medžio šakoms jis naštą palengvina tuosyk, 
Paima lopšį gražiai, kurs tėvui kapu patarnavo, 
Hiperiono miestan per orą lengvutį nuskrieja 

Ir jo šventykloj aukštoj prie durų šventų jį palieka. 
Jeigu keistoka mums tai ar tikras stebuklas atrodo, 

Turim stebėtis ir kaip hiena sau prigimtį keičia: 

Patinas buvęs lig šiol staiga pasidaro patelė; 
Lygiai ir tuo gyvūnu, kurs vėju ir oru teminta 
Kokią tik spalvą palies, pats tokia tuojau nusidažo; 
Indija Bakchui smagiam globoti pavedė lūšį, 

Ir kai tasai žvėris iš pūslės vandenėlį išlieja, 

Akmeniu virsta vanduo ir sušąla oro pagavęs. 

Ir su koralais tas pat: nespėsi ištraukti į orą, 

Jie sukietėja bemat, o po vandeniu — žolės minkščiausios. 
Dieną pabaigs greičiau ir šniokščiančius žirgus panardys 

Febas į jūras gilias, nei aš išdėstysiu žodžiais 

Visa, kas gavo naujus pavidalus. Regim, kaip viskas 

Mainos ir eina didyn stiprėdamos padermės vienos, 

Kitos gi nyksta. Žmonių ir lobių kadaise turtinga, 

Kraujo pralieti upes valiojusi dešimtį metų, 

Šiandien griuvėsius senus su žeme sulyginta Troja 

Ir pranokėjų kapus kaip turtą didžiausią berodo. 

Sparta garsėjo kadais, galingi buvo Mikėnai, 

Ir ne žemesnės nė kiek Amfiono, Kekropo tvirtovės: 

Sparta dabar — plyniausi laukai, sugriuvo Mikėnai, 

Kas gi, be vardo, daugiau iš Edipo Tebų beliko? 


" Ir Pandiono Atėnai bežinomi šiandien iš vardo. 


Gandas gi plinta, kad nūn Roma dardanietė atgyja 

Ir Apeninų vaikai, Rebijodami vargo didžiausio, 
Tiberio upės pašonėj galybės pamatus deda. 

Maino pavidalą jie augdami ir bus nebetrukus 

Viso pasaulio plataus galva. Taip sako žiniuonys 

Ir ateities pranašysčių žosmė. Kiek pamenu šiandien, 
Verkiančiam ir išsigelbėt prarandančiam viltį Enėjui 
Sakė Helenas tuomet, kai Trojos mūrai siūbavo: 
„Deivės sūnau, jei mano širdies nujautimą teisingą 
Aiškiai žinai, dar Troja nežus, kol būsi tu gyvas. 
Kelią tau duos liepsna ir kardas. Tu eisi ir nešies 
Visą Pergamą drauge, pakol palankesnę surasi 

Trojai ir sau pačiam šaly tolimiausioje Žemę. 

Aiškiai regiu, kaip frigų vaikai gaus miestą statyti, 
Kokio nėra ir nebus ir kokio nematė dar niekas. 
Amžių ilgoj eilėj kiti valdovai galingą 

Jį padarys, o pasaulio viešpačiui būti duos galią 

Julo sūnus, kuriuo, kai žemė jau bus pasidžiaugus, 
Džiaugsis aukštybių namai: mirtis jam bus žingsnis į dangų“. 
Šitaip Helenas kadais penatų sargui Enėjui 
Išpranašavo, menu ir džiaugiuos, kad mūrai gentainiai 
Auga, ir frigams nauda, kad pergalę gavo pelasgai. 

O kad pamiršusiais skrieti į tikslą žirgais nenusuktum 
Mes kur į šalį per daug — dangus pavidalus keičia 
Ir kas po juo, ir žemė visa, ir kas žemėj gyvena. 
Aišku, ir mes — visatos dalis, be to, ne vien kūnai 
Esame, betgi ir sielos skrajūnės, tad galim išeiti 
Kas į žvėrių laukinių namus, kas į gyvulio kūną. 
Kūnus, kurie sugebės sau gauti gimdytojų sielą, 
Brolių ar kito kieno, su kuo giminystė mus riša, 
Ar apskritai žmonių, laikykim saugiais ir garbingais 
Ir ėdesiais nuo Tiesto skobnių vidurių neapkraukim. 
O, kaip prie veiksmo nuožmaus, prie kraujo žmogaus praliejimo 
Šiandien jau pratinas tas, kas veršiui perskrodžia gerklę 
Plieno peiliu, ausis užsikimšdamas nuo jo bliovimo, 
Ar prisiverčia pasmaugt ožiuką, kurs rėkia, lyg būtų 
Kūdikis tikras Žmogaus, ar 'valgiui be gailesčio pjauna 
Paukštį, kur lesino pats! Ar daug bestinga nuo šito 
Lig žmogžudystės tikros? Lig jos tik žingsnis belieka. 
Jautis lai aria arba lai senatvę smerkia už mirtį, 
Dangalą nuo Borėjo žvarbaus avis tegu teikia. 
Tešmenis pilnus išmelžt teduoda priėdusios ožkos. 
Tinklą, mazguotus raizgus, klastingas gudrybės ir kilpas 
Meskit ir paukščių klijais apterliota šaka neviliokit22“. 
Aptvaru plunksnų margų daugiau nebesupkite elnių??? 
Ir apgaulingų kablių gardžiam prievile nebeslėpkit. 
Jeigu kas kenkia — užmušk ir nieko daugiau, tik užmušęs 
Nieko į burną neimk, švelniuosius valgius ji tevalgo“. 


EGERIJA 


Šita ir dar daugiau iš žinančio senio išgirdęs, 
Sako, sugrįžęs Numa atgal į savo tėvynę 
Ir, priprašytas žmonių, Lotynuose valdžią paėmęs. 
Nimfa jo buvo žmona“““, o kelią jam rodė kamenos, 
Ir jis išmokė šventų apeigų ir gentį, iš seno 
Pratusią nuožmiai kariaut, į taikos kūrybą patraukė. 
O kai jau amžiaus dienas ir valdymą baigė susenęs, 
Mirusio Numos tuomet ir žmonos lotynų, ir vyrai 

Gailiai raudojo visi. Žmona gi jo, Romą palikus, 

Slėptis į tankias girias prie Aricijos klonių išėjo. 

Aimanom jos graudžiom ir skundais Dianos šventovė 

Nuolat plyšojo. Kieksyk ir ežero nimfos, ir girių 

Prašė ją to nedaryt ir paguodos žodį kalbėjo. 

Kieksyk Tesėjo sūnus ją raudančią guodė ir sakė: 

„Saiką turėk! Ne tau vienai reikia raudoti ir skųstis 

Savo dalia. Pažvelk, ar kitų ne didesnės nelaimės, 

Ir bus tau širdžiai lengviau. Pavyzdys kitų, o ne mano 

Skausmą lai tau apramins. Tačiau ir manasis galėtų. 
Jūsų ausis juk pasiekė gandai, kaip toks Hipolitas 

Mirė dėl tėvo baisaus patiklumo ir dėl nedorosios 

Pamotės pinklių suktų. Stebies ir vargu patikėsi: 

Tas Hipolitas tai aš. Duktė Pasifajės kadaise 

Bandė prikalbint mane, kad patalą tėvo suterščiau. 

Tai, ko taip geidė pati, ji primetė man ir apšmeižus 

(Kad neišduočiau aš jos ar įširdusi už atstūmimą) 

Tėvui įskundė, ir tas nekaltą išvarė iš miesto 

Ir prakeikimo žodžiu palydėjo it priešą išeinant. 

Kaip tremtinys tuomet važiavau į Pitėjo Troidzeną 

Ir palengvėlio variaus Korinto jūros pakrantėm. 

Tik štai matau, iš marių staiga iškyla aukščiausios 

Kupros vandens, vis eina didyn, išauga kaip kalnas, 

Kurs prasižioja viršuj, ir maurojimas ausį nurėžia. 

Iš pravirų bangų išnyra jautis raguotas, 

Lig pat krūtinės pakyla aukštyn į lengvąjį orą 

Ir tuoj paleidžia marias pro nasrus pravertus ir šnerves. 

Širdys nutirpo kelionės draugų, tik mana nesudrebo, 

Vien ištremtin pasinėrus visa. Tuoj galvas į jūrą 

Pasuka baikštūs žirgai, ausim karpydami dreba 

Ir, pasibaidę šiurpios pamėklės, šuoliuoja su ratais 

Tarp stačiabriaunių uolų. Aš veltui stengiuos juos žąslais, 

Putų baltų pilnais, suveržt, kiek rankos įstengia, 

Ir pasidavęs atgal tempiu liaunosiom vadelėm. 

Mano jėgos žirgų pasiutimas nebūtų įveikęs, 

Jei į tekinį toj vietoj, kur sukasi jis apie ašį, 

Būtų nekliudęs stuobrys ir į šipulius jo nesudaužęs. 

Sviedžia iš ratų mane, į vadžias įsipainioju visas, 

Vidurius verčia gyvam, už stuobrio gyslos užkliūva, 

Pusę manęs nutempia žirgai, o pusė pakimba. 

Lužta treškėdami kaulai, gali pamatyti, kaip kvepias 

Siela pavargus oran, ir vietos, kurią dar pažintum, 

Niekur jokios nebėra: žaizda nesibaigianti viskas. 

Argi tu, nimfa, gali ir drįsti prie mano nelaimės 

Savą statyt? Pamačiau ir šešėlių tamsių karalystę 

Ir Flegetonto srovėj sudraskytą kūną mazgojau: 

Be Apolono sūnaus galingųjų vaistų negalėjau 

Savo gyvybės atgaut. Kai žolių stiprybė padėjo 

Ją sugrąžint Peono dėka, nors -Ditas šnairavo, 

Tuokart Kintietė mane miglom tirščiausiom užleido, 

Kad nesukelčiau kam nors pavydo už dovaną gautą. 

O kad aš būčiau saugus ir rodytis drąsiai galėčiau, 

Amžiaus pridėjo man ji ir bruožų, kuriuos kas pažintų, 

Nebepaliko ir svarstė ilgai, kur leist man gyventi: 

Kretoj ar Delo saloj. Bet atmetė Delą ir Kretą 

Ir apgyvendino čia, paliepusi vardą pakeisti, 

Kad neprimintų žirgų??'. „Lig šiol tu buvai Hipolitas, — 

Draugiškai sakė ji man, — o šiandien Virbijus būsi“. 

Girioje čia gyvenu, kaip vienas dievų mažesniųjų, 

Po užtarėjos sparnu ir niekur nuo jos nesitraukiu“. 
Bet svetima nedalia Egerijos skausmo sušvelnint 

Nebegalėjo nė kiek: sukniubusi kalno papėdėj, 

Ašarom plūdo, pakol, paveikta jos meilės ir skausmo, 

Febo sesuo vandens šaltiniu ją teikės paversti, 

Šalta, gaivinga srove paliepusi lietis per amžius. 


KIPAS 


Sukrėtė nimfas naujiena baisi“““, ir sūnus Amazonės??! 
Gavo nustebti tuomet, kai artojas tirėnas, pamatęs, 
Kaip vidury laukų likimo lemtasai grumstas 
Pradeda pats pamažu, niekieno nepastumtas, judėti, 
Beregint virsta žmogum, pavidalą žemės numetęs, 
Ir pasakyti, kas bus, nedelsdamas atveria lūpas; 
Jį Tagetu vadino čionai, jis pirmas etruskų 
Gentį išmokė atspėt, kas įvyks ateinančiais amžiais; 

Arba kaip Romulas tuosyk, išvydęs, kaip ėmė žaliuoti 

Ietis, išskridus iš jo ir kalvon Palatino įsmigus. 

Laikėsi ji šaknimis, ne iešmu, įstrigusiu žemėn, 

Ir nebe ietis visai, o lankstus ir liaunas medelis 

Davė pavėsį žmonėms, negalintiems atsistebėti; 

Arba kai upėj sraunioj savuosius ragus pastebėjo 

Kipas. Išvydęs tatai, nenorėjo tikėti ir manė 

Klystant akis, tačiau, ir pirštais lytėdamas kaktą, 

Rasdavo nuolat tą pat, akis tad kaltinti liovės. 

Grįždamas iš kovos su pergale, priešą sumušęs, 

Tyliai sustojo, rankas ir akis pakėlė į dangų 

Ir atsiduso: „Dievai! Ką reiškia šitas stebuklas? 

Jei tai džiugu — tėvynei džiugu ir genčiai Kvirino, 

Jeigu baisu — tebūna tai man!“ Ir kvepiančią ugnį 

Dega ant aukuro tuoj, iš žolėtų velėnų sukrauto, 

Pripila vyno taures ir aukoms papjautųjų avelių 

Judančius vidurius klausia, ką reiškia jam duodamas ženklas. 

Vos tik pažvelgęs į juos, tirėnų žiniūnas pasakė: 

Permainas krašto didžias viduriai, be abejo, reiškia“““, 

Tik dar neaišku visai. O kai aštrų žvilgsnį pakėlė 

Nuo vidurių į Kipo ragus, papuošusius kaktą: 

„Sveikas, valdove šviesus! — pasakė.— Lotynų tvirtovės 

Ir ši vieta prieš tavo ragus turės nusilenkti. 

Tik nebegaiški ilgiau ir ženk pro vartus, atvertuosius 

Nūn tau plačiai: taip liepia lemtis. [leistas į miestą, 

Būsi karalius, ramiai į rankas jo skeptrą paėmęs“. 
Žengė jis žingsnį atgal ir, nuo miesto mūrų nugręžęs 

Rūškaną veidą: „Šalin, oi šalin tenukreipia,— pasakė,— 

Šitokią lemtį dievai! Geriau aš tremtiniu leisiu 

Amžiaus dienas, negu Kapitolijuj būsiu karalius“. 

Tarė ir liaudį tuojau, ir orų senatą sukviečia 

(Laurų taikių vainiku ragus prisidengęs iš anksto) 

Ir, kai narsieji kariai jam pakylą aukštą sukrovė, 

Kopia į ją ir, senolių dievams pasimeldęs, kaip dera, 

Sako: „Čia vienas yra, kuris, jeigu jo neišvysit, 

Ims karaliauti““?, jo vardo netarsiu, parodysiu ženklu: 

Kyšo ragai iš kaktos. Jisai, kaip nurodo žiniūnas, 

Jeigu į Romą įžengs, užkraus jums naštą vergijos. 

Jis pro atvertus vartus įsibrauti į miestą galėjo, 

Bet pasipriešinau aš, nors Žmogaus, už jį artimesnio, 
Man nebėra. O jūs neįleiskit jo miestan, kviritai, 
Arba, jei vertas bus to, geležiniais pančiais apkalkit, 

Ir šio tirono mirtis tevaduoja visus jus iš baimės“. 
Kaip garbanota pušis, nežabotam vėjui pašėlus, 

Ima siūruoti ir ošt arba kaip bangos ant marių 
Šniokščia pašokę -ūmai, jei kas jas girdi iš tolo, — 
Šitaip suūžia minia. Nors šaukė, kaip kas sugebėjo, 
Vienas pralenkia visus: „Kas vyras tasai, pasakyki“. 
Dairos visi į kaktas ir ieško ragų paminėtų. 

Kipas gi kreipias į- juos: „Ko ieškote, tas štai tarp jūsų“. 
Ir nors neleido minia, nuo galvos nusiėmęs vainiką, 
Puošiamus poros ragų jis smilkinius savo pars 
Aiktelėjo visi ir akis į Žemę nuleido, 

Garsią didžiais darbais (kas galėjo kada patikėti?) 
Galvą išvyst priversti. Nepriimti šlovės užtarnautos 
Jam nebeleido ilgiau ir gražų vainiką uždėjo. 

O pagarbos ženklan, negalinčiam žengti į miestą, 
Kipai, tau lauko našaus tiek skyrė ir davė didžiūnai, 
Kiek jo įstengsi užbrėžt, pasikinkęs dvejetą jaučių, 
Giliavagiu žambriu nuo ryto lig saulės sėdimo. 

O nuostabaus gražumo ragus, kaip Kipas turėjo, 
Varyje durų storų išrėžė, kad tvertų per amžius. 


ESKULAPIJ US 


Nūn jūs atskleiskite, mūzos, galingos dainių globėjos 
(Žinote juk, ir jūsų -klaidint nevalioja senovė), 
Kaip ir iš kur Koronidą sala, skalaujama Tibro, 
Pakvietė tarpan. dievų ir Romulo miesto globėjų 
Maras anuomet baisus apnuodijo Lacijaus orą, 
Ir, subjauroti ligos, gulėjo kūnai pamėlę. 
Laidot pristigę jėgų, pagaliau mirtingieji pamato, 
Jog jų ir vaistai visi, ir gydymo menas bejėgis. 
Ieško todėl dangaus paramos ir eina į Delfus, 
Stovinčius žemės pačiam vidury, pas- orakulą Febo, 
Ir ten maldauja, idant išganingu atsakymu savo 

Teiktųsi ranką ištiest, kad baigtųsi miesto nelaimės. 
Žemė ir lauras drauge, ir Febo rankoj strėlinė — 
Viskas sudrebo ūmai, pasigirdo pitijos balsas 

Iš jos Žynyčios šventos, širdims įvarydamas baimę: 
„Ko čia meldi, galėjai arčiau, Romėne, maldauti?“", 
O ir dabar maldauki arčiau. Jums ne Apolono, 

Bet Apolono sūnaus?“? nušluostyti ašaroms reikia. 
Eikit laimingai namo ir mano atžalą kvieskit“. 

Vykdo įsakymą šį apdairus, išmintingas senatas, 

Ieško, kol Febo sūnaus gyvenamą miestą suranda, 

Ir Epidauro šalin kvieslius per jūrą pasiunčia. 

Tie gi riestuoju laivu krantus Epidauro pasiekę, 
Kreipės į grajų senius ir visą tarybą ir prašė 

Duoti jiems dievą, kuris nuo auzonų genties malonėtų 
Prapultį baisią nukreipti: taip aiškinąs atsakas gautas. 
Nuomonė jų ne viena: kai kas galvoja ir siūlo 
Neatsakyt paramos, dauguma gi liepia globėjo 

Niekur iš rankų neleist ir dievo neatiduoti. 

Ginčuos praėjo diena, išstūmė sutemos šviesą, 

Žemės šešėliai juodi tamsybe užklojo pasaulį, 

Ir štai, Romėne?“', sapne atsistoja dievas globėjas 
Sone prie lovos tavos, kaip šventovėj regėdavai, tokis: 
Laikantis rankoj kairėj kaimietišką lazdą medinę, 
Dešine glostąs barzdos pasišiaušusius garbinius ilgus, 
Ir iš krūtinės ramios tau šitokiais žodžiais prabyla: 
„Baimę pamesk: ateisiu ir atvaizdą savo paliksiu. 

Tik tu šią angį, kuri apie lazdą gražiai apsirangius“““, 
Įsidėmėk, pažiūrėjęs gerai, kad valiotum pažinti. 
Virsiu aš ja ir būsiu toksai, tik žymiai didesnis, 

Kaip kad dangaus padarams pasiverčiantiems pridera būti“. 
Ir su balsu drauge, su balsu ir dievas, ir sapnas 
Dingo ūmai ir sapno pėdom šviesa atskubėjo. 

Baigė Aušrinė žvaigždžių žibintus užgesyti padangėj, 
Renkas didžiūnai į dievo namus, prabangiai įtaisytus, 
Prašo padangių ženklais nurodyt šventovę ir vietą, 
Kur pasirinko jis pats ir kur norėtų gyventi. 

Vos tik jie spėjo ištart, kai dievas tas auksaskiauteris, 
Esąs angies viduje, apsireikšdamas sušnypštė šiurpiai 
Ir, pasirodęs staiga, sudrebino statulą savo, 

Aukurus, žvėris visus ir grindinį, marmuru klotą, 
Ir iškiliuosius skliautus auksais padabintos šventovės. 
Aukštas, kaip milžinas koks, nors vien lig krūtinės iškilęs, 


> Apžvelgė viską akim, kurios ugnimi žiburiavo. 


Baime apmiršta visi, o dievą sargas žiniūnas, 

Garbanas baltu raiščiu pasirišęs, pažino ir tarė: 

„Dievas, žiūrėkite štai! Liežuvius ir mintis apvaldykit“““, 

Kas tik čia esat, visi. Pasirodymas tavo tebūna 

Laimė visiems, išgelbėk tavęs taip ieškančius žmones“. 
Kas tik yra, visi pagarbina dievą regėtą, 

Lūpomis ir širdim jam pagarbą reiškia didžiausią. 

Dievas išklausė, dėl to pajudino skiauterę savo, 

Virpančiu liežuviu sušnypšdamas keletą kartų. 

Švytinčiais laiptais tuomet nusliuogia ir, galvą atgręžęs, 

Sako sudieu seniems aukurams, pasirengęs į kelią, 

Ir įprastiesiems namams, ir lig šiol gyventai šventovei. 

Tuosyk į žemę, gėlėm nubarstytą, kaip milžinas šliaužia, 

Rangosi kilpom aukštom ir skubinas viduriu miesto 

Tiesiai į uostą, kaipreik sutvirtintą pylimo vingiais. 

Stabteri čia ir, lyg atleisdamas sekančią minią 

Nuo pareigos lydėti toliau, nušvitusiu veidu 

Visas auzonų laive susirangė. Laivas, pajutęs 

Dievo sunkumą, gilyn į vandenis dugną panėrė. 

Džiaugias Enėjo vaikai ir, jautį papjovę ant kranto, 

Atriša lynus gražiai vainikais apkarstyto laivo. 

Lengvas vėjelis kelian pastūmėjo. Dievas pakyla, 

Vairo riestajam gale pasideda galvą ir žiūri 

Į vandenyno bangas mėlynąsias. Taip dvelkiant zefyrams 

Jonijos jūroj, Aušra kai šeštąjį kartą tekėjo, 

Plaukė Italijoj jau pro Lacinijų, garsų iš seno 

Deivės šventove didžia, ir pro Skilakėjo tvirtovę. 

Lieka Japigai šaly ir irklais kairiaisiais aplenkia 

Aukštas Amfriso uolas, dešinėj Kelenija lieka 

Su narikiečių miestu, Rometijas, taipgi Kaulonas, 

Sąsiaurį ties Peloru Sicilijoj saugiai praplaukia 

Ir Hipotado namus, ir gilius Temesės rūdynus, 

Irias Leukosijos link, kur šiltojo Pesto rožynai. 

Pasuka į Kaprėjas, nuo ten į Minervos kaubryną, 

Aukštas Surento kalvas, garsingas vynuogių veislėm, 

Stabijas, Herkulio miestą ir į Partenopę, kur gera 
Žmogui ilsėtis, iš tengi į Kumų Sibilės šventovę, 
Pasuka prie karštųjų versmių ir Literno, kur auga 
Mastiko medis ir kur, išskalavęs smėlio daugybę 
Neša Volturnas, iš ten prie balandžių baltų Sinueson 
Ir į Minturnas alsias, ir kur palaidota auklė, 
Į Antifato namus?“", į apsuptą pelkių Trachantą, 
Kirkės plačiąsias valdas ir Antijo kietą pakrantę. 
O kai priyrė prie jos aukštastiebį laivą jūreiviai 
(Jūroj tuomet jau siautė audra), išsitiesė dievas 
Ir dideliais lankais, skubiai vinguriuodamas, sliuogė 
Į gelsvame krante bestovinčią tėvo šventovę. 
Jūrai nurimus, sudieu pasako vėl aukurui tėvo 
Epidaurietis ir, kiek paviešėjęs pas giminę dievą, 
Skrebančiais kūno žvynais pajūrio smėlį vagoja, 
Tvirtu vairu įsliuogia laivan ir padeda galvą 
Jo aukštutiniam gale, pakolei kranto tvirtovę, 
Šventą Lavinijaus žemę ir Tiberio žiotis pasiekė. 
Čion iš visur didžiuliai pulkai moteriškių ir vyrų 
Skubinas laivo sutikt, su jais ir sargės, o Vesta, 
Tau pašvęstosios ugnies, ir linksmai visi sveikina dievą. 
Ir kur prieš tėkmę vandens praskrieja laivas greitasis, 
Ant abiejų krantų skubotai aukurus krauna, 
Smilkalus beria kvapius, jų dūmai kyla padangėn 
Ir partiestoji auka sušildo ašmenis peilio. 
Laivas įplaukia į Romą, į sostinę viso pasaulio. 
Tuosyk pakyla angis, atsišlieja į stiebą išlakų, 
Pasuka galvą aplink ir dairos pritinkančio būsto. 
Skyla į dvi dalis pro miestą sruvenanti upė 
(Vardą Salos gaudama) ir rankom vienodo ilgumo 
Iš abiejų šalių tą gabalą žemės apglėbia. 
Čion Apolono angis iš lotynų laivo atkilo 
Ir, prisiėmus dangaus gyventojo išvaizdą gražią, 
Galą padarė raudoms ir išganymą atnešė Romai. 

CEZARIO APOTEOZĖ 
? 

Jis, svetimšalis, kadais į mūsų šventoves atėjo: 
Cezaris savo mieste mums dievas. Jį, Marsui ir togai 
Darantį garbę, ne tiek karo žygiai, triumfais baigtieji, 
Ir ne viduj įvestoji tvarka, ne šlovė atskubėjus — 
Pavertė jį žvaigždyne naujam žvaigžde garbiniuota, 
Kiek jo šlovingas sūnus. Nė vieno iš Cezario žygių 
Nėr didingesnio už tai, kad ryžosi būti jo tėvu?*!. 
Žinoma, daug vertingiau britanus sutramdyt už marių?“?, 
Nilo vagom septyniom, papiruso nešančiom derlių, 
Vesti laivus su pergalėm vien, numidą neklusnų 
Ar Mitridato vardu pasipūtusį Pontą ir Jubą 
Ant Kinifo krantų prie Kvirino veldėmių prijungti, 
Daugel triumfų pelnyt ir keletą jųjų atšvęsti 
Nei pagimdyti jam didvyrį šį! Jam valdant pasaulį, 
Padermei silpnai žmonių gėrybių, dievai, nešykštėjot. 
Kad neturėtų ateit sūnus iš sėklos mirtingos, 

Tėvas dievu privalėjo patapt“'*. Kai tai pastebėjo 
Močia Enėjo miela, pamatė, kaip rengia nelemtą 
Prapultį žyniui didžiam ir sąmokslas ginklą jau kelia, 
Perblyško ir dievams — kurį jų sutiko — kalbėjo: 

„Tik pažiūrėk tu, kokiu mastu man rezgamos pinklės 
Ir kaip siaubinga klasta pasiryžę galvą nuimti, 

Kur dar ištiko viena iš Julo man dardaniečio! 

Vieną mane amžinai kankint gaus rūpesčiai sunkūs? 
Sužeidė vakar tiktai kalidoniška. ietis Tidido, 

Šiandien gi baimės pilna dėl mūrų nesaugomos Trojos, 
Sūnų turiu matyt po kraštus tolimiausius klajojant, 
Blaškomą jūros bangų, į tylinčių šalį keliaujant, 
Stojant su Turnu kovon arba, jei sakysime tiesą, 

Su Junone gal tikriau? Bet kam prisiminti senąsias 
Mano genties skriaudas? Kas buvo, minėt nebeduoda 
Baimė nauja: žmogžudžiai ginklus, ar matot, galanda? 
Jiems sukliudykit, meldžiu, atitolinkit nusikaltimą, 
Žynio vyriausio krauju jūs Vestos ugnies neužliekit?“““. 

Veltui taip dangui visam Venera nusigand < alba, 
Veltui ji nori paveikti dievus. O tie, nors negali 
Niekaip trijų seserų?*? geležinės valios pakeisti, 

Bet būsimųjų raudų tikriausius ženklus parodo. 

Sako, žvangėję šarvai debesiuos juoduosiuos padangėj, 

Gaudę riesti ragai, aidėję skardūs trimitai — 

Darbo siaubingo ženklai. Ir saulės veidas nuliūdęs 

Švietė blyškiais spinduliais pagautai nerimo žemei. 

Daugsyk žibintai nakčia tarp žvaigždžių liepsnojo padangėj, 

Daugsyk kraujo lašai iš debesio žemėn lašėjo. 

Veidas rūdžių taškais išmargintas buvo Aušrinei. 

Mėnesio ratai taip pat rūdžių aptraukti ir taškuoti. 

Vietų šimtuos naktimis apuokas negandą skelbė, 

Vietoj taip pat ne vienoj drambliakaulis ašaras liejo, 

Gojai šventieji giesmių ir grūmojimo žodžiais aidėjo. 

Aukos nereiškė sėkmės, viduriai pranašavo didžiausius 

Sumaiščius ir juose atrasdavo nukirstą galvą, 

Forume ir prie namų, prie šventovių dievų nemirtingų 

Kaukdavę šunys naktim, tylos karalystės šešėliai 

Klaidžioję žemėj, ir jos drebėjimas miestą sukrėtęs. 
Betgi nei spąstų piktų, nei žadėto likimo įveikti 

Šie įspėjimai dievų negalėjo: paruoštus durklus 

Neša šventovėn aukšton ir šiai žŽmogžudystei baisiausiai 

Romoje vietos kitos, be senato rūmų, neranda. 

Mušasi rankom abiem tuomet Kiterietė krūtinėn, 

Nori miglų skraiste uždengti Enėjo vaikaitį, 

Nesgi ir Paris po ja iš Atrido rankų ištrūko, 

Ir pats Enėjas kadais Diomedo kardo išvengė. 

Tėvas prabyla į ją: „Neįveikiamą lemtį, dukrele, 

Nori palenkti viena? Į trijų seserų tu nueiki 

Rumus kada, pažiūrėk, kaip didingai ten pastatytas 

Iš geležies tvirtos ir plieno likimo archyvas, 

Kurs nei dangaus griūties, nei žaibų rūstybės nebijo, 

Ir jis griuvėsiais nevirs, o tvers nepajudintas amžiais. 

Įkirstą rasi tenai pliene, nedylančiam niekad, 

Lemtį savos genties: ją skaičiau, širdin įsidėjau 

Ir pasakysiu, kad nūn ateitis tau nebūtų neaiški. 

Tas, dėl kurio plūšti, Kiteriete, išsėmė jau savo 

Amžių ir baigė metus, privalomus žemėj praleisti. 

O kad įžengtų dangun kaip dievas ir gautų šventoves, 

Tu padarysi, ir jo sūnus, kurs naštą jo vardo 

Vienas paims ant savo pečių, už mirtį gi tėvo 

Keršyti drąsiai pašokęs sulauks iš mūsų pagalbos. 

Jam vadovaujant, taikos paprašys, apsiausties neatlaikę, 

Mutinos mūrai aukšti, pajus jo galybę Farsalas, 

Plūs ir Filipai krauju, Ematijoj dukart pralietu, 

Vardą garbingą pranoks Sikulų ramiam vandenyne“““, 

Žus egiptietė žmona romėnų vado?“', vestuvių 

Viltis praradus visas, per nieką nueis jos grūmonės — 

Esą Kanopui turės Kapitolijus mūsų tarnauti. 

Kam laukinius skaičiuot, tautas, kur rytuos ir vakariuos 

Ant Okeano krantų? Kur tik kiek galima skursti 

Žemėje — visa jam priklausys, tarnaus jam ir jūros. 

Žemę apgaubs taika, jis širdį atkreips į piliečių 

Teises ir leis įstatymus jiems teisingiausius pasauly. 

Pavyzdžiu savo kitus jis dorins ir, žvelgdamas priekin 

Į ateities kartas ir jų vaikaičių vaikaičius, 

Atžalai savo jaunam, šventosios žmonos pagimdytam“““, 

Lieps jis dalytis vardu ir rūpesčiais savo didžiaisiais. 

Ir tik pasenęs visai ir Nestoro metų sulaukęs, 

Jis gentaines žvaigždes ir padangių rūmus pasveikins. 

Šitą gi sielą dabar iš užmušto kūno paėmus, 

Verski žvaigžde, kad iš rūmų aukštųjų Julijus dievas 

Į Kapitolijų mūs ir į Forumą žvelgtų per amžius“. 
Vos tik jis ištarė tai, miela Venera atsistojo 

Menėj senato oraus, nors niekas jos neregėjo, 

Cezario sielą iš ką tik numirusio kūno pagavo 

Ir, kad nedingtų ore, į padangių žvaigždes nuskraidino. 

Benešdama pajuto, kaip ta užsidegus sušvito. 

Iškrėtė tad iš sterblės. Ta skrieja aukščiau už mėnulį 

Ir, vilkdama už savęs liepsnojančią uodegą ilgą, 

Mirga visa, išvydus sūnaus įvykdytus darbus, 

Daug didesnius už jo, ir džiaugiasi jo nugalėta. 

Šis gi savęs aukščiau už tėvą statyti neleidžia, 

Bet Paskala laisva, neklausydama jokių draudimų, 

Stato per prievartą jį, vien čia prieštarauti išdrįsus. 

Šitaip Atrėją garbe Agamemnonas didis pranoksta, 

Šitaip Egėją Tesėjas, šitaip Pelėją Achilas. 

Taip pagaliau, jei juos atitinkantį pavyzdį imčiau, 

Bus ir Saturnas žemiau už Jupiterį. Sėdi padangių 

Soste Jupiteris juk ir valdo trilytį pasaulį. 


Metamorfozės ; | 





60. Žemė Augusto valdžioj — tėvai ir valdovai abudu. 


865 


870 


87 


o 


O jūs, dievai, Enėjo nešti, prieš kuriuos kalavijas 


Lenkėsi su liepsnomis, dievai tėvyniečiai;. Kvirine, 
Romos globėjau, ir tu, Gradive, tėve Kvirino, 
Vesta skaisti, gerbiama s1 Cezario rūmų penatais, 


Ir tu draugė su Vesta jo rūmų Febe šviesusis, 


Ir tu, Jupiteri, kurs Tarpėjoj aukštoj viešpatauji, 

Ir jūs viši, kuriuos tik galima dainiui maldauti, — 
Lai dar negreitai ateis diena, vėliau už mūsiškė, 
Kai jo gyvybė šventa, palikusi valdomą žemę, 
Kelsis į dangų ir prašantiems bus malonioga iš tolo. 


PABAIGA 


“ Užbaigiau veikalą. štai, kurio nei I upiterio.. griausmas 
Necunaikius: nei ugnis, nei, kardas, nei šimtmečių dantys. 


„Kai panorės, lai toji diena, kuri vien į kūną. 


Teisę teturi, užbaigs man metų nežinomą skaičių. 

O geresniąja aš savo dalim virš žvaigždynų aukštųjų 
Amžiais skrajosiu, -ir nieks neįstengs ištrint mano vardo. 
Žemės kraštuos, kur tik sieks raminanti Romos galybė, 
Žmonės -.mane skaitys, ir lūpose būsiu aš-gyvas, 

Jeigu teisybės yra kiek dainių spėjimuos, per amžius. 

Publijus Ovidijus Nazonas (43 m. pr. m. e.—18 m. e. m.) — paskutinis 
didelis romėnų poetas. Baigiantis Senajai erai Romoje garsiausiai skambėjo 
vien šio poeto vardas. Vergilijus, Propercijus, Horacijus jau buvo mirę, o iš 
daugybės rašinėjančių eiles Ovidijaus draugų ir amžininkų nė vienas nebu- 
vo taip dosniai apdovanotas talentu kaip jis. Niekas nepralenkė jo ir vėliau, 
nors romėnų literatūra klestėjo dar apie du šimtus metų. 

Ovidijus gyveno gana ramiais laikais. Paskutinieji pilietiniai karai buvo 
praūžę poeto vaikystėje. Sąmoningo jo gyvenimo metais tų karų sužeista 
respublikos santvarka pamažu merdėjo ir galų gale nustojo gyvuoti, bet šito 
daugelis nė nepastebėjo. Tebevyko liaudies susirinkimai, kurijoję oriai tebe- 
posėdžiavo valstybės reikalus svarstantis senatas. Daugumai romėnų visai 
neatrodė baisu, kad vienas žmogus, įtrauktas į senatorių sąrašus pirmuoju, 
turi be galo didelį autoritetą, kad visi lyg aidas kartoja jo pasakytą nuomonę 
tr tik jo klauso spręsdami svarbius dalykus. Jie buvo nepaprastai dėkingi dėl 
to, kad baigėsi pusę amžiaus trukę pilietiniai karai su žudynių, konfiskacijų, 
trėmimų siaubu ir suteikė jam Augusto (Išaukštintojo) vardą. Mažai kas 
matė, kad jis, „karius patraukęs į savo pusę dovanomis, liaudį — duona, o 
visus kartu — taikos saldumu, pamažu pradėjo kelti galvą, savintis senato, 
magistratų, įstatymų galią, niekam nesipriešinant, nes drąsiausieji buvo kritę 
mūšiuose ar proskripcijų metu, o kiti kilmingieji, apdovanoti pagal savo 
įteiklumą turtais bei garbės tarnybomis ir išaukštinti naujos santvarkos, 
labiau vertino saugią dabartį negu sklidiną pavojų ateitį“!. Ovidijus taip pat 
šlovino Augusto nuopelnus romėnų tautai, nors apskritai tie dalykai jam 
mažai rūpėjo. „Meilės elegijose“ (I, 15, 3—6) jis pareiškia nesukąs galvos 
nei dėl politikos, nei dėl kitų tradicinių protėvių užsiėmimų ir garbinąs tik 
Mūzas ir Amorą. Aštuoniolikos metų būdamas, jis pirmą sykį viešai skaitė 
savo eiles ir iš karto pagarsėjo. Pasiturintis tėvas troško, kad sūnus taptų 
garsiu advokatu ar valstybės vyru, kad karjeros laiptais įkoptų į senatorių 
luomą. Iš gimtojo Sulmono jis nuvežė berniuką pas geriausius Romos moky- 


! Tacitas, „Analai“, 1, 2. (Vertė D. Dilytė.) 

tojus. Baigęs mokslus Romoje, Ovidijus noriai studijavo filosofiją ir retoriką 
Graikijoje ir Mažojoje Azijoje, bet tėvo viltims nebuvo lemta išsipildyti. 
Tiesa, grįžęs namo sūnus, kaip buvo įprasta, pradėjo nuo kuklių tarnybėlių 
policijoje ir teisme, bet nei advokato, nei politiko veikla jo netraukė. Metęs 
tarnybą, Ovidijus paskui visą laiką gyveno kaip privatus raitelių luomo 
žmogus. Vėliau savo autobiografiniame eilėraštyje jis pasakos: 
Tėvas kalbėjo dažnai: „Sūnau, užsiimi niekais. 
Juk neturėjo jokių turtų Homeras, deja“. 
Priekaištai veikė: tuojau Helikono grožybes palikęs, 
Stengiausi stropiai nuo tol viską rašyti proza. 
Bet nejučiom į žodžius kažkaip įsipindavo metras, 
Virsdavo viskas eilėm, ką tik sakyti bandžiau.? 


Taip lengvai rašydamas, Ovidijus išleido penkias skambių, nerūpestingų, 
net kiek lengvabūdiškų „Meilės elegijų“ (Amores) knygas. Tuo pačiu metu 
jis sukūrė ir „„Herojų laiškus“ (Žeroides). Tai mitinių moterų laiškai jų 
mylimiems vyrams: Penelopė rašo Uliksui, Helena — Pariui, Ariadnė — 
Tesėjui, Medėja — Jasonui ir t. t. Jaunas poetas žavėjo skaitytojus ne tik 
sklandžiu eiliavimu, bet ir subtiliu moterų psichologijos pažinimu. 

Vėliau, jausdamasis pavargęs nuo gražuolių garbinimo ir pakankamai 
turįs patyrimo, Ovidijus imasi meilės mokytojo vaidmens ir išleidžia didaktinę 
poemą „Meilės menas“ (Ars amatoria) su daugybe patarimų vyrams, kaip 
vilioti moteris, ir moterims, kaip užsikariauti vyrų simpatijas. Tiems, kurie 
negali pakelti meilės kančių, jis paskyrė kitą didaktinę poemą — „Vaistai 
nuo meilės“ (Remedia amoris), mokančią, kaip imti bjaurėtis sužeidusiu 
širdį asmeniu. Rašydamas šias poemas, Ovidijus sukuria dar ir didelį pasise- 
kimą turėjusią tragediją „Medėja“, kuri iki mūsų laikų neišliko. 

Sulaukęs keturiasdešimties metų (antikos žmonių supratimu, toks 
amžius yra pats vyro žydėjimas — gr. akmė), poetas reikliai peržiūri „Mei- 
lės elegijas“, iš penkių knygų sudarydamas ir pakartotinai išleisdamas tik 
tris, kurios pasiekė ir mus. Sutvarkęs jaunystės kūrybą, Ovidijus imasi rimto, 
didelio veikalo — mitologinio epo „Metamorfozės“ (Metamorphoses) ir 
darbuojasi aštuonetą metų, kartu rašydamas poemą „Švenčių kalendorius“ 
(Fasti). 

8 m. pr. m. e. rudenį „Metamorfozės“ buvo baigtos. Neseniai atšventęs 
penkiasdešimtmetį poetas neskubėjo jų išleisti, dar šį bei tą taisinėdamas ir 
tobulindamas. Staiga lyg perkūnas iš giedro dangaus trenkė nelaimė. Pas 
Ovidijų, viešintį savo draugo Maksimo Mesalino Kotos dvare netoli Romos, 
atkeliavo pasiuntinys, reikalaudamas skubiai vykti pas Augustą. Poetui buvo 
perskaitytas Augusto įsakymas dėl ištrėmimo. Nei tardymo, nei teismo ne- 
buvo. Pirmasis valstybės vyras labai retai naudojosi teise leisti ediktus savo 


2 „Liūdesio elegijos“, IV, 10, 21—26. (Vertė D. Dilytė.) 

vardu. Augusto iniciatyva tremiant Ovidijų rodo du dalykus: pirma, su poetu 
norėta susidoroti skubiai, antra, susidorojimui teikta daug reikšmės. Romė- 
nai turėjo dvi ištrėmimo formas: exilium, kai iš žmogaus atimamos pilietinės 
teisės, konfiskuojamas turtas,, bet gyventi jis gali bet kur, išskyrus Romos 
miestą ir Italiją, ir relegatio, kai paliekamas turtas ir teisės, bet paskiriama 
tiksli tremties vieta. Poetui teko antroji, laikoma lengvesne, ištrėmimo 
forma. Jis buvo ištremtas į Tomų miestą prie Dunojaus žiočių (dab. Kon- 
stanca Rumunijos teritorijoje). Išvykti reikėjo nedelsiant. 

Kol kas tikrai nežinoma, kodėl Ovidijus staiga taip netikėtai buvo iš- 
tremtas. Pats poetas mini dvi priežastis: carmen ir error. Carmen — tai 
poema „Meilės menas“, paskelbta kaip oficiali ištrėmimo priežastis. Error — 
apsirikimas, klaida, suklydimas. Ką Ovidijus turi galvoje, neaišku. Jis sako, 
jog tai ne sąmokslas, ne maištas, ne gandų skleidimas, ne žmogžudystė, ne 
nunuodijimas. Seniau mokslininkai spėliojo: gal poetas buvo Augusto žmo- 
nos ar dukters meilužis, gal buvo sąmokslo prieš jį dalyvis, gal pažeidė kokių 
misterijų šventumą ir t. t. Lagerių laikus išgyvenusio XX amžiaus moksli- 
ninkai iškėlė mintį, kad jokios kaltės nebuvo“. Kadangi bausti vien už poemą, 
išleistą prieš septynerius metus, buvo lyg ir nepatogu (tokie dalykai tuomet 
dar nebuvo įprasti), kadangi dėl eilių poetas galėjo teisintis bei gintis (jis 
ir gynėsi), Ovidijui buvo pasakyta maždaug taip: „Tu kaltas ne tik dėl poe- 
mos, bet ir dėl kitų dalykų ir keliauk į imperijos šiaurę“. Poetas taip neaiškiai 
kalba apie savo „klaidą“ todėl, kad pats nežino, už ką buvo ištremtas. 

Poema „Meilės menas“ buvo uždrausta kaip visuomenės dorovei ken- 
kiąs kūrinys. Iš tiesų šis veikalas, matyt, buvo mažai kuo dėtas. Vyko kova 
dėl valdžios. Augustas neturėjo sūnų. Juridiškai jis neturėjo ir teisės palikti 
savo vietos paveldėtojui, nes nebuvo monarchas, bet rekomenduoti kokį 
nors tinkamą žmogų senatui ir romėnų tautai — galėjo. Šito bijojo jo žmona 
Livija, kuri iš pirmosios santuokos turėjo sūnų Tiberijų ir troško jam pirmojo 
valstybės vyro vardo. Žinodama, kad Augustas dairosi į savo Julijų giminės 
atstovus, Livija pasistengė nuodais ir kitomis priemonėmis pražudyti visus 
vyriškos giminės Augusto giminaičius. Kad Augustas kartais nepasidarytų 
maloningas dukters Julijos ar anūkės Julijos vyrams, ji sumanė jas sukom- 
promituoti ir pasiekė savo: abi Julijos buvo ištremtos dėl palaido elgesio. 
Julija Jaunesnioji (anūkė) iškeliavo į tremtį keliais mėnesiais anksčiau už 
Ovidijų. Dabar buvo ramu (liko tik vienas pretendentas — Tiberijus), bet 
nemalonu, kad taip negražiai pagarsėjo Julijų giminė. Matyt, norint suma- 
žinti tą nešlovę, ir buvo surastas atpirkimo ožys — Ovidijus, apkaltintas 
parašęs gadinančią papročius poemą, galėjusią išvesti iš kelio ir abi Julijas. 

Tai buvo baisus smūgis iki šiol Fortūnos lepintam poetui. Iš sielvarto 
Jis sudegino „Metamorfozių“ rankraštį ir bandė nusižudyti. Ir poemą, ir poetą 


3 Facnapos M. JI. Osunnū B w3ruanuu // Osupuū. Ckop6nie Dneruu. IMucbMma 
c IMoura.— M. 1982.— C. 200. 

išgelbėjo bičiuliai, iš daugybės vaišingus Ovidijaus namus mėgusių draugų 
nelaimės valandą beliko tik du, kurie išdrįso ateiti paguosti ir palydėti poeto. 
„Metamorfozes“ jie buvo seniau nusirašę ir, Ovidijui išvykus, greitai jas 
išleido. i 

Pusę metų truko kelionė į Tomus. Paskui atvykėlį ilgai slėgė adapta- 
cijos sunkumai. Poetas niekaip negalėjo priprasti prie nykaus Romos im- 
perijos pakraščio, kur niekas nemokėjo lotyniškai, kur nebuvo su kuo gvil- 
denti sudėtingų filosofijos klausimų, aptarinėti naujų knygų, nebuvo kam 
skaityti eilių. Gelbėjo poezija: tremtyje Ovidijus sukūrė „Liūdesio elegijas“ 
(Tristia) ir „Laiškus iš Ponto“ (Epistulae ex Ponto). Tomuose poetas 
praleido dešimt metų. Nei likusios Romoje žmonos, nei draugų prašymai 
sušvelninti bausmę nebuvo išgirsti. Paskui poetas pamažu apsiprato su at- 
šiauriu klimatu (nors niekaip negalėjo atsistebėti žemę dengiančiu sniegu, 
sušąlančiu ąsotyje vynu, užšąlančia Juodąja jūra) ir skurdžiu dvasiniu 
Tomų gyvenimu. Jis tik troško, kad bent jo pelenai sugrįžtų į gimtąją Ita- 
liją, bet šiems norams nebuvo lemta išsipildyti: 18 m. e. m. Ovidijus buvo 
palaidotas Tomuose. Tremtyje jis rašė, jog jo gyvenimą ištiko tokia pat siau- 
binga metamorfozė, kokių daug buvo apdainavęs savo garsiajame epe. 

Gr. meta — „už“, morfe — „forma“. Metamorfozė — išėjimas už 
turimo pavidalo ribų, pavertimas ar pasivertimas. Ovidijus sueiliavo apie 
du šimtus penkiasdešimt graikų ir romėnų mitų, turinčių metamorfozės 
elementą. 

Daugiausia randame žmogaus pavirtimo gyvūnu ir augalu atvejų: 
Likaonas virsta vilku (I), Ijonė — karve (I), Kiknas — gulbe (II), Ak- 
teonas — elniu (III), Minijo dukterys — šikšnosparniais (IV), Kadmas ir 
Harmonija — gyvatėmis (IV), Arachnė — voru (VI); Dafnė (I), Heliadės 
(II), Leukotojė (IV), Filemonas su Baukide (VIII), Driopė (IX), Kipari- 
sas (X), Mira (X), Apulas (XIV) virsta medžiais, Narcizas (II1), Klitijė 
(IV), Hiacintas (X), Adonis (X) tampa gėlėmis, nimfa Siringė pavirsta 
nendre (I) ir t. t Randame pavirtimų mineralais: Batas virsta titnagu (II), 
Aglaurė — juodo akmens statula (II), Heliadžių ašaros — gintaru (II), 
Niobė (VI), Lichas (IX), Olenas ir Letėja (X) virsta akmenimis. Yra ir 
kitokių pavirtimų: loke paversta Kalistonė tampa Grįžulo Ratų žvaigždynu 
(II), medžiotojas Arkadas — Šaulio žvaigždynu (II), nimfos Kianė (V) ir 
Aretuza (V) — upėmis, nimfa Echonė — aidu (III), Enėjas (XIV), Ro- 
mulas su žmona (XIV), Cezaris (XV) — dievais. Esama ir atvirkštinių 
metamorfozių: žmogus atsiranda iš molio (I), iš Deukaliono ir Piros mestų 
akmenų (I), iš lietaus gimsta kuretai (IV), iš žemės išauga Tagetas (XV). 

Ovidijaus poemoje vykstantys pasikeitimai nėra kokio nors atpildo 
pasireiškimai ar šiaip teisingumo įsikūnijimo faktai. Tai lyg ir stichiškas 
amžinas procesas. Kartais paversti žmonės yra dievų pykčio ar pavydo 
aukos, kartais tas pavertimas — bausmė, kartais beviltiškoje būklėje atsidūrę 
žmonės prašo dievų paversti juos kuo nors kitu (dažniausiai augalu), kad 

išvengtų skriaudėjo ar persekiotojo, kartais netenka savo pavidalo dėl pra- 
gaištingos meilės. Neakcentuodamas metamorfozių logikos, poetas sukuria 
puikų amžinai kintančio ir judančio pasaulio paveikslą. 

Metamorfozės idėja yra labai sena, atėjusi iš pirmykštės visuomenės 
tikėjimų ir ritualų. „Pasivertimai į gyvulius, paukščius ir roplius, vabalus 
ir kitus pavidalus, be abejonės, paveldėti iš akmens amžiaus laikų“,— nuro- 
do M. Gimbutienė“. Vėliau metamorfozės idėją perėmė folkloras. Daugelio 
tautų pasakose aptinkame pavertimo ar pasivertimo elementą. Skaitant 
Ovidijaus „„Metamorfozes“, pavyko aptikti ir kitokio pobūdžio ryšių su 
folkloru. Ketvirtoje knygoje poetas užsimena, kad Persėjas, skridęs užmušti 
Medūzos, nežinojo, kur ji gyvena. Jis užsuko pas tris Forko dukteris grajas, 
turinčias tik vieną akį. Persėjas tą akį pavogė, ir tuomet grajos pasakė, kur 
skristi (IV, 772— 779). Panašią situaciją sutinkame lietuvių pasakoje „Dvi- 
galvis žirgas“: 

„Eina vargšas pėsčias, pamatė: trys mergos uogas renka, o vieną akį 
teturi. Kai viena prisirenka, duoda tą akį kitai, kai toji prisirenka, duoda 
trečiai, o kai visos prisirenka, tą akį pasideda ant kelmelio. Domertas pri- 
slinko ir pavogė tą jų akelę. Kada jau viena suvalgė uogas, sako kitai: 

— Kur dėjai akelę? 

— Ant kelmelio padėjau. 

Graibo — nėra. 

— Mačiau,— sako,— kad Domertas ėjo, tai jis pavogė mūsų akelę. 

Ėmė mergos prašyti: 

— Atiduok, Domertuk, akelę! Mes tau ką pasakysim: eidamas tu su- 
tiksi važiuojant smalininką, tai nuo jo nusipirk tą mažiuką arklį — kiek 
prašys, tiek duok““". | 

Kaip matome, ir romėnų poeto veikalas, ir lietuvių pasaka pateikia tą 
pačią situaciją: trys apyaklės moterys, teturinčios vieną akį, viską žino ir 
pataria herojui, ką daryti. Šis palyginimas rodo, kad aklo visažinio motyvas 
yra ne graikų literatūros sugalvotas, kaip gali atrodyti iš pirmo žvilgsnio, o 
labai senas, paveldėtas, matyt, net iš proindoeuropiečių visuomenės laikų, 
o gal ir dar iš seniau. Graikų literatūra jį perėmė ir išvystė. Pats ryškiausias 
aklo visažinio“ paveikslas joje — pranašas ir žiniuonis Teiresijas. Graikijoje 
sklido legenda apie filosofą Demokritą, kuris, suvokęs, jog išorinis regimasis 
pasaulis blaško ir neleidžia sukaupti dvasios jėgų, išsidūrė akis, kad pasiektų 
tikrąjį žinojimą, kad galėtų žiūrėti sielos akimis. Nusivylęs savo protu ir ži- 
nojimu, kuris pasirodė esąs tariamas, taip pat pasielgė ir Sofoklio tragedijos 
„Karalius Edipas“ herojus Edipas. Šio sudėtingo personažo šaknys, matyt, 
iš tiesų siekia labai tolimus laikus. 


* Gimbutienė M. Baltų mitologija // Mokslas ir gyvenimas.— 1989, Nr. 2.— P. 34. 
* „Lietuviškos pasakos“.— V., 1974.— P. 127. 

Nors „Metamorfozėse“ apstu folkloro elementų, jos nėra folklorinis 
epas, kaip nėra ir pramogai skirtas literatūrinių pasakojimų rinkinys. Poema 
turi filosofinę potekstę, kuri išplaukia į paviršių, tampa tekstu poemos pra- 
džioje ir pabaigoje, sudarydama svarius prasminius rėmus. ,„Metamorfozės“ 
prasideda chaoso vaizdu: visur tvyro sumiša pirmykštė masė, nėra nei Sau- 
lės, nei Mėnulio, nei Žemės. Toliau Ovidijus įveda demiurgo paveikslą: 
dievas pamažu kuria pasaulį, kuriame kiekvienas gamtos kūnas gauna vietą 
ir ima funkcionuoti pagal nustatytą tvarką. Dievas nustato visų reiškinių 
ribas, ir iš chaoso pamažu susiformuoja kosmosas — darnus, tvarkingas 
pasaulis. Paskui vienas po kito slenka įvairiausių metamorfozių vaizdai. 
Poemos pabaigoje poetas išminčiaus Pitagoro lūpomis tarsi paaiškina jų 
reikšmę ir prasmę. Pitagoras akcentuoja nuolatinį, nepaliaujamą materijos 
judėjimą: „...nėra patvarumo pasauly“ (XV, 176)“. Metamorfozę išminčius 
laiko amžino materijos judėjimo išraiška ir metodu: 


“ „dangus pavidalus keičia 
Ir kas po juo, ir žemė visa, ir kas žemėj gyvena. 
(XV, 454—455) 


Amžiną materijos kintamumą Pitagoras supriešina su amžinu nemir- 
tingos sielos nekintamumu: 
„siela 
Lieka visad ta pati, bet kelias į kūnus kitokius. 
(XV, 171— 172) 


Pitagoras teigia, jog visa, kas gyva, yra kilę iš vienos dieviškos sielos, 
įsikūnijusios daugybėje žemiškų kūnų ir pereidinėjančios iš vienų kūnų į 
kitus: iš laukinio žvėries į žmogų, iš Žmogaus į žvėrį ir pan. Svarbiausia, kad 
toji idealios prigimties siela „niekad, niekad nenyksta“ (XV, 168). Išminčius 
labai pakiliai įtikinėja, kad dėl metempsichozės žmogus turi mylėti visa, kas 
gyva,ir nevalgyti gyvulių mėsos. Nedėkingas ir nevertas duonos yra artojas, 
kuris, nuėmęs pakinktus nuo jaučio sprando, suvaro į jį vario kirvį. „Pikta- 
darybė baisi į vidurius vidurius kimšti, svetimą kūną suėst ir tukinti savą 
besotį“ (XV, 88—89),— tvirtina filosofas, patardamas valgyti vaisius, duo- 
ną, pieną, medų. 

Kaip matome, Pitagoro lūpomis Ovidijus skelbia populiarią antikoje 
cikliškumo idėją, kad kosmosas amžinai gimsta, suklesti, miršta, amžinai 
juda ratu. Idealusis pasaulis nuolatos emanuoja į daiktų pasaulį ir vėl grįžta 
į savo idealią pradžią. 

Taigi metamorfozė skelbia ne tik pavirtimą. Ji išreiškia taip pat ir pasau- 
lio elementų ryšį bei vienybę, nes visi kūnai atsiranda vienas iš kito, o siela 
pereidinėja iš vienų kūnų į kitus nepakitusi. Metamorfozė taip pat rodo pa- 


'“ Čia ir toliau — A. Dambrausko vertimas. 

saulio amžinumą, nes niekas nesibaigia mirtimi, o tik pavirtimu. Metamor- 
fozių gausa — tai ne chaosas, o visatos dėsnis, ir Ovidijaus poema puikiai 
atspindi tą banguotą kas akimirką besikeičiančio pasaulio vaizdą. Taip poe- 
tas išreiškė antikos žmonėms brangią visatos vienybės ir harmonijos idėją. 

Kad metamorfozių rinkinys nebūtų beprasmis kratinys, Ovidijui reikėjo 
jas kaip nors sujungti. Poetas suvokė, kad filosofinė idėja bus per silpna jung- 
tis, kad reikia ir formalių kompozicinių jungčių, ir pasitelkė chronologijos 
principą. I ir II knygos skirtos labai seniems laikams: visatos suformavimas, 
pirmieji Žmonės, tvanas ir kt. III-—V knygos — mitinis Tebų laikotarpis. 
Čia įdėti ir ne Tebų ciklo mitai apie Narcizą, Piramą ir Tisbę, Persėjo žy- 
gius. VI ir VII knygos — argonautų laikai, VIII—XI knygos apima Heraklio 
mitus (graikai manė, jog Heraklis gyveno argonautų laikotarpiu), prie kurių 
prijungta ir kitų pasakojimų: jų chronologinė vieta nebuvo griežtai nusta- 
tyta. XII ir XIII knygose papasakotas Trojos karo ciklas, o veikalo pabaigoje 
(XIV -— XV knygos) — Romos mitai. 

Kad -pasakojimas skaitytojams ir klausytojams nepabostų, Ovidijus 
vartoja antikoje gana paplitusį „margumyno“ (gr. poikilia) metodą: ilgesnį 
pasakojimą keičia trumpesniu, liūdną — linksmu, graudų — baisiu, iškil- 
mingą — ironišku. Veikalas margas ir žanro ženklų prasme: vieni pasako- 
jimai panašūs į elegiją (kiklopas ir Galatėja — XIII), kiti į idiliją (Filemonas 
ir Baukidė — VIII), treti į himną (Bakcho pašlovinimas — IV, 11—30), 
dar kiti į tragediją (Ajako ir Ulikso ginčas dėl šarvų — XIII), arba į epą 
(kentaurų ir lapitų kova — XII). Monotonijos padeda išvengti ir poeto 
mėgiama rėminė kompozicija: į jau pavirtusių ar dar į ką nors pavirsiančių 
personažų lūpas jis įdeda pasakojimus apie kitus pavirtimus. 

Poemos vaizdai labai plastiški ir vizualūs. Ovidijus mėgsta tiksliai nu- 
sakyti judesį ir pozą: eidami į Filemono ir Baukidės lūšnelę, dievai pasilenkia 
(VIII, 638), lėtai slenka sužeistos Euridikės šešėlis (X, 48), pati verkdama 
Alkmenė pirštu braukia ašaras nuo Jolės skruostų (IX, 395). Lyg skulptūrų 
grupė atrodo besiruošianti maudytis Diana ir ją apsupusios nimfos: ginkla- 
nešė paima deivės strėles, lanką ir ietį, ant kitos ištiestų rankų nukrinta ap- 
siaustas, dvi nuauna sandalus, dar viena nimfa suriša į mazgą išsidraikiusius 
plaukus (III, 165—170). 


Pirmuoju bandymu išversti „Metamorfozių“ hegzametrus į lietuvių 
kalbą turbūt laikytinas Sauliaus rūmų aprašymo vertimas K. Bogušo studi- 
joje „Apie lietuvių tautos ir kalbos kilmę“, parašytoje lenkų kalba ir 1808 m. 
išleistoje Varšuvoje. Norėdamas parodyti pasauliui, kad lietuvių kalbos 
turtingumą gali paliudyti ne tik tautosaka, kad ji nė per nago juodymą ne- 
nusileidžia lotynų kalbai ir tinka prakilniems epų vaizdams reikšti, K. Bogušas 
duoda lotynišką trisdešimties eilučių tekstą, jo vertimą į lenkų kalbą, vertimą 
į lietuvių kalbą ir to lietuviško vertimo prozinį pažodinį vertimą lenkų kalba. 
Lietuviškame vertime stengiamasi prisilaikyti originalo metrikos, remtis 

ilgų ir trumpų (o ne kirčiuotų ir nekirčiuotų, kaip šiais laikais) skiemenų 
"kaita. Virš lietuviško teksto žymima skiemenų kokybė. 

Nepriklausomos Lietuvos metais periodikoje pasirodė M. Gustaičio 
verstų „Metamorfozės“ fragmentų, o 1928 m. išėjo knygelė „Ovidijus. Bio- 
grafija. Autobiografija. Parinktos vietos“, kur buvo paskelbta keturiolika 
„Metamorfozių“ ištraukų, kurias pasidalinę po septynias išvertė M. Gustaitis 
ir J. Narjauskas. 1929 m. dvidešimt aštuonias ištraukas proza išvertė V. Ku- 
liešis knygelėje „Publijus Ovidijus Nazonas“. Po keletą Ovidijaus atpasa- 
kotų mitų vertimų yra paskelbę A. Churginas („Iš antikinės poezijos“, 
1957) ir J. Vaičiūnaitė („Iš antikinio epo“, 1970). Visas epas, išverstas 
A. Dambrausko, buvo išleistas 1979 metais. 


DALIA DILYTĖ 

PAAIŠKINIMAI 


PIRMA GIESMĖ 


! 60. „tokia nesantarvė brolių.— Vėjai buvo laikomi titano Astrėjo ir deivės Au- 
roros (Aušros) sūnumis. 

2 73. Liepė dievams ir žvaigždėms padangių plotuos gyventi.— Senovės išminčiai 
žvaigždes laikė gyvomis ir protą turinčiomis būtybėmis. 

* 78. Gimė žmogus...— Galime palyginti, kaip žmogaus sukūrimą aprašo Senasis 
testamentas: Ir sukūrė dievas žmogų pagal savo paveikslą (Pradž. 1, 27). Ovidijus 
neatsako į klausimą, kas sukūrė žmogų: pasaulio kūrėjas iš dieviškojo prado ar 
Japeto sūnus Prometėjas iš žemės. Jeigu jį sukūrė Prometėjas, žemėje turėję būti 
dieviškųjų pradmenų. 

* 91—92. „.grasymo žodžių / Niekas varinėj lentoj nekabino...— Įstatymai (daž- 
niausiai už nusikaltimus taikomos griežtos bausmės) buvo surašomi varinėse 
lentelėse ir pakabinami Romos forume ir kitose viešosiose aikštėse. 

> 92—93. „pulkas bičiulių / Nėjo į teismą maldaut ir drebėti prieš teisiančio vei- 
dą.— Kaltinamąjį į teismą lydėdavo jo artimieji, vilkėdami gedulo drabužiais, 
kad sužadintų teisėjų pasigailėjimą. 

ė 172. „atvirom lankytojams durim.— Stambieji Romos žemvaldžiai (patricijai) 
turėjo aibę klientų (išlaikytinių, buvusių smulkių žemės savininkų, kurių žemes 
buvo prisijungę prie savo latifundijų, o jiems užtikrinę pragyvenimą Romoje). 
Šie klientai kasryt ateidavo pasveikinti savo patrono ir pasiimti dienos davinio. 

" I70—176 eil. piešiamas dangaus vaizdas primena Palatino kalvos vaizdą, kur 
stovėjo puošnūs Augusto rūmai — Palatium. 

Š 188— 189. „prisiekiu / Požemių upėm juodom, sruvenančiom Stikso giraitėm.— 
Mirusiųjų karalystę juosė Stikso, Kokito (Acheronto) ir Flagetonto upės. Stikso 
giraitė — miškas, kuriuo tekėdamas Stiksas devynis kartus juosė šią karalystę. 
Prisiekti požemių upėmis reiškė priesaikos neatšaukiamumą. 

3 200—205. „Taip lygiai buvo ir tuosyk, / Kai nevidonų gauja paskandint, kas 
romėniška, siekė / Cezario kraujo klane...— Dievų pasipiktinimas Likaono pikta- 
daryste palyginamas su Žmonių pasipiktinimu Gajaus Julijaus Cezario nužudymu 
(44 m. kovo 15 d. pr. m. e.). Bendras pasakymas „Cezario“ tinka ir Augustui, 
prieš kurį taip pat būta sąmokslų. 

10 275. jį paremia brolis žydrasis...— vandenynų ir jūrų dievas Neptūnas (graikų 
Poseidonas). 

" 363—364. O, kad aš tėvo menu atgaminti žmones iš žemės / ..galėčiau! — Deu- 
kalionas buvo Prometėjo sūnus. Žr. 3 paaišk. 

12 441. Sidabralankis šaulys — Apolonas. 

3 560—561. „minios .-džiūgaus: / „Io triumfe, io"“, Kapitolijun eisenai žengiunt.— 
Romos karo vadai, laimėję žymią pergalę, turėjo teisę į Kapitolijaus tvirtovę sos- 
tinėje vykti su iškilminga eisena: važiuodavo stati vežime pora baltų jaučių, už jų 
eidavo garsūs belaisviai, nešdavo trofėjus, o žiūrovų minia šaukdavo: „To triumfe“. 

4 751. Buvo Sauliaus sūnus...— Lotyniškai Sol (Saulė) yra vyriškosios giminės, 
todėl vertime vadinama Sauliumi. 

I5 764. „seserų vestuvių žibintais...— Žibintų šviesoje nuotaką iš tėvo. namų lydė- 
davo į vyro namus. Vestuvinis žibintas — laimingos santuokos ženklas. Apie 
Faetonto seseris Heliades kalbama šio pasakojimo pabaigoje. 


ANTRA GIESMĖ 


'6 142. „stulpus, Vakariniam krante pastatytus...— Herkulio stulpus, kurie (taip 
tada vadinosi Gibraltaras) reiškė senovei žinomo pasaulio pabaigą. Ten į van- 
„lenyną leisdavosi saulė. 

'7 245. Antrąkart ugnį regėsiantis Ksantas..— Antrą kartą Ksantas degė Trojos 
karo metu, kai norėjo užlieti trojėnus spaudžiantį Achilą, bet Vulkanas atrėmė jį 
savo ugnimi. | 

'8 291—292. „Kodėl jam burto paskirtos / Marios nusenka..— Kai Saturnas buvo 
nuverstas, jo karalystę sūnūs pasidalino burtais: Jupiteris gavo dangų, Neptūnas — 
vandenis, Plutonas — mirusiųjų šalį. 

!9 363. „Žievė paskutinį šį žodį uždengia.— Saulės dievo dukterys (Heliadės) jo- 

varais (juodosiomis tuopomis) buvo paverstos už per didelį brolio gailėjimąsi ir 

verkimą. Toks liūdesys užgaulingas dievams. 

365. Gintaru saulėj sustingsta, priėmus jį upė skaidrioji..— Kalbama apie natū- 

ralųjį Baltijos gintarą electrum, o ne apie senovėje garsų, tuo pat vardu vadintą 

aukso ir sidabro lydinį. Skaidrioji upė — Eridanas. 

2! 495. „nors tarp jųjų buvo jos tėvas...— vilku paverstasis Likaonas. 

22538. Nenusileido žąsims, kurios Kapitolijų gynė...— Pasakojama, kad 390 m. pr. 
m. e., kai galai buvo apsupę Romą, naktį jų žvalgai taip tyliai prislinkę prie Kapi- 
tolijaus tvirtovės, jog pajutusios vien žąsys, suklegusios ir taip išgelbėjusios Romą. 

23 579. „Tik mergelei pagailo mergelės...— Dianai, kuri buvo netekėjusi. 

24 633. Džiaugės kentauras... augintiniu dieviško kraujo..— Kalbama apie Apolono 
ir Koronidės sūnų, gydymo meno globėją Eskulapijų. 

25 645. „prieš valią dievų tam vienąsyk ryšies..— Apie kieno atgaivinimą kalba 

Ovidijus, neaišku: vieni tuo atgaivintuoju laiko Minojo sūnų Glauką, kiti — Hipolitą, 

treti — Tindarą. 

649. Tu gi, mūs tėve brangus...— Okirojė kreipiasi į savo tėvą Chironą ir prana- 

šauja jo likimą. 

27 675. vardą jai lėmė keistumas.— Paversta kumele, Okirojė vadinosi Hiponė 
(ar Hipė). 1; 

28 683. Kolei tau meilė galvoj, kol sielvartą tildo dūdelės...— Apolonas tuomet Elidėje 
ir Mesenijoje ganė dievų galvijus, gailėjo nužudytos Koronidės ir iš sielvarto 
raminosi piemenų dūdelėmis, kurių buvo septynios, kiekviena vis trumpesnė už 
gretimą. 

2 685—686. ...Atlantidės / Majos sūnus...— Merkurijus, juokdarys ir apgavikų 
globėjas, gimęs Kilenėje. 

320 111—112. „teatro uždanga kyla / Su piešiniais dailiais...— Prieš vaidinimą už- 
danga buvo nuleidžiama žemyn, o spektakliui pasibaigus, sceną uždengdavo, už- 
dangą traukdami aukštyn. 

3! 132—133. „Venera tau ir Marsas / Uošviai buvo...— Kadmo žmona Harmonija 
buvo Veneros ir Marso duktė. 

32 258. „nuo sidoniškės vyro meilužės...— nuo Europės. 

3 518. „kaip Bakcho bus švenčiamos šventės.— Bakcho (lotyniškai Liberio) garbi- 
nimas į Graikiją atėjo iš Azijos, bet sutiko smarkų pasipriešinimą, už kurį dievas 
griežtai baudė. Apie tokias bausmes toliau ir pasakojama. 

3* 528. Liberis čia, net plyšta laukai nuo švenčių kaukimo... — Kas treti metai ant 
Kiterono kalno prie Tebų buvo triukšmingai švenčiama šventė Bakcho garbei, 
vadinamosios orgijos. Iš šventovės būdavo nešami šventieji indai, jiems iš paskos 
jaunų elnių kailiais apsigaubusios merginos — bakchantės (tiadės) — nakčia bėg- 
davo į Kiteroną, mosuodamos gebenėmis ir vynuogienojais apvyniotom lazdelėm 
(tirsais) ir mušdamos būgnus. 

5 531. angies vaikai ir Marso gentainiai...— Taip vadina Pentėjas tebiečius, nes 
jų dalis buvo kilę iš slibino dantų ir tuoj stoję į kovą vieni su kitais. 

36 558. „šventės ir tėvas jo prasimanyti.— Pentėjas nepripažįsta, kad Bakchas Jupite- 
rio sūnus. 

37 686. „„įtrauktąjį vandenį purkščia.— Visi jie buvo paversti delfinais. 


KETVIRTA GIESMĖ 


8 II ir toliau. Smilkalus beria, Liėju ir Bromiju Bakchą vadina..— Giesmėje 
Bakcho garbei išskaičiuojamos visos jo ypatybės ir pravardės. Ugniatėviu, užgimusiu 
dukart, garsingu dvimočiu...— Būdama Bakchu nėščia, Semelė buvo žaibo nu- 
trenkta; kūdikį išnešioti baigęs Jupiteris savo kulšyje. ...Genijaus sodo vynuogių die- 
gėju...— Vynuogės buvo pašvęstos genijui, kiekvieno žmogaus dvasiai globėjai 
nuo gimimo ligi mirties. ..fu įveikei Rytus... — Bakcho garbinimas buvo pasiekęs 
Indiją. .„tirėnų laivus... gyvus paleidi...— Tuos laivus Bakchas pavertė delfinais. 
„Su girtu seniu...— su Silenu. 

** 43—48. Babilono / Deive Derkete...— Sirijoje (Palestinoje) buvo garbinama 
deivė, Babilono karalienės Semiramidės motina. Vyrą, su kuriuo buvo sugyvenusi 
Semiramidę, ji liepė nužudyti, o dukterį išnešti į tyrus, pati šoko į ežerą prie 
Askelono ir buvo paversta žuvimi; ji vaizduojama kaip moteris su žuvies uodega. 
„šiosios duktė...— Semiramidė, virtusi balande. 

** 199. „žiemos valanda pailgėja.— Laiką nuo saulės patekėjimo ligi nusileidimo 
romėnai dalydavo į dvylika dalių, dėl to vasaros dalys buvo ilgesnės, žiemos 
trumpesnės, ir tik Sauliui užsižiopsojus jos tariamai pailgėja. 

*! 205. „Kirkės močia gražioji Ajajoj...— okeanidė Persė. 

42 291. „Ir vardą nuo jųdviejų gavo.— Hermafroditas — Hermis ir Afroditė. 

*3 334. Kai, sužvangėjęs tuščiai, jam nori pagelbėti varis.— Buvo tikima, kad skam- 
binimas variniais indais padeda mėnuliui nugalėti užtemimą. 

4 415. „gauna... sau vakaro vardą.— Lot. vesper — vakaras, vespertiljo — šikšno- 


sparnis. 

45 417—418. šio naujojo dievo galybę / Liaupsina jo teta...— Inanė, Semelės 
sesuo, užauginusi jos sūnų Bakchą. 

416 421—422. „dėl vaikų ir dėl Atamanto, / Kad... jos augintinis — dievas... — 
Inonės vaikai buvo Learchas ir Melikertas. Junonė neapkentė ir įnirtingai persekiojo 
moteris, su kuriomis Jupiteris turėjo vaikų. Nekentė ji ir Bakcho, kurį po nelai- 
mingos Semelės mirties auginti Jupiteris atidavė Inonei. 

*7 432. „„pražūtingo takso pavėsy...— Kukmedžio (takso) spygliai nuodingi, tik uo- 
gos nenuodingos. Tai mirusiųjų karalystės dievų medis. 

48 434—435. „vos žemę palikę / Ir pagerbtieji kapu šešėliai...— Nepalaidoto 
žmogaus vėlė negalėjo persikelti per Stiksą į mirusiųjų karalystę ir, nerasdama 
ramybės, klaidžiojo iš vietos į vietą. 

** 451. Šaukia Nakties dukras...— keršto deives furijas, arba erinijas. 

50 537—538. „puta sutirštėjus / Kitkart buvau, ir nuo to man grajiškas vardus 

+paliko.— Pagal vieną padavimą Venera gimusi iš jūros putų ir todėl graikai vadinę 
ją Afrodite — „iš putų gimusiąja“. 

5! 561—562. Kitos pavirto gi paukštėm, kurios... / Kaip ismenidės...— Kokiom 
paukštėm — neaišku. Ismenidėmis vadinamos tebietės nuo tekančios pro Tebus 
Ismeno upės. 

? 611. Persėjas, iš aukso lietaus pagimdytas Danajės.— Argo karalius Akrisijas, 
bijodamas orakulo lėmimo, kad jį užmušiąs dukters sūnus, savo dukterį Danaję 
uždarė požemiuose. Tačiau ją pamilo Jupiteris ir į ten nusileido, pasivertęs aukso 
lietum. Iš tos meilės gimė Persėjas. 

3 655—656. „-atkišo / Šiurpųjį veidą Medūzos, o pats nusisuko į šalį. — Kas tik 
pažvelgdavo į Medūzos veidą, tuojau virsdavo akmeniu. 

* 670—671. „.Andromedai buvo įsakęs / Bausmę atkęst nekaltai už savo močios 
liežuvį. — Andromedos motina Kasiopė gyrėsi esanti gražesnė už nereides. 

3 754. Dešinį tau, karinga mergele..— Karinga mergelė — Minerva, kuri buvo 
vaizduojama su šalmu, skydu ir ietimi. Ji Persėjui buvo paskolinusi varinį blizgantį 
skydą, kuriame jis pamatė atsispindinčią Medūzos galvą, todėl jam nereikėjo žvelgti 
į pačią Medūzą. 

9 756. Veršį sparnuotakojui...— Merkurijui. 


PENKTA GIESMĖ 


?7 10. atėjau „už pačios pagrobimą atkeršyt.— Andromeda buvo pažadėta Kefėjo 
broliui Finėjui. 

*8 34—35. „nuo minkštojo guolio / Šoko Persėjas...— Nors kalbama apie graikų 
herojus, tačiau jie — kaip romėnai: už stalo valgydami ne sėdi, o pusiau guli. 

9 250—251. Ištikima... palydovė auksagimiam broliui / Buvo Minerva...— Auksa- 
gimis brolis — Persėjas. Minerva pilname nuotykių kelyje lydėjo jį ligi Serifo. 
Ten jį paliko, norėdama aplankyti mūzų tėvynę. 

60 256—259. Mano ausis pasiekė gandai apie naują šaltinį...— Iš Persėjo nukautos 

. Medūzos kraujo gimė sparnuotas žirgas Pegasas, nuo kurio kanopos smūgio iš 
uolos Helikone ištryško Hipokrenės šaltinis. 

327—331. Taigi bandos vadu... Jupiteris tapo...— Bandos vadas — avinas. Kranklys 
buvo Apolonui pašvęstas paukštis, nes jis labiau už kitus paukščius sugebėjęs 
nuspėti, kas bus. Ožys — pašvęstas Bakchui (Semelės sūnui). Febo sesuo — Diana, 
Kilenietis — Merkurijus. Čia vaizduojamas dievų pasivertimas gyvuliais yra būdin- 
gas Egipto ir Rytų mitams. 

407 —408. Ir kur Bakchidų gentis... / Mūrus pastatė kadais tarp įlankų dydžio 
nelygaus.— Kaibama apie vėliau pastatytuosius Sirakūzus, turinčius du uostus. 
460—461. ..Jo kūnas nusėtas / Tarsi žvaigždelėm taškais, o vardas pasako jo spal- 
vą.— Tai žvaigždėtasis driežas, lot. stellio, siejamas su žodžiu stella — žvaigždė. 
4868. „Alfėjo žmona mylimoji...— Aretūza. 


ŠEŠTA GIESMĖ 


118— 119. Motina vaisių...— Cerera. .-angiaplaukei močiai Pegaso...— Medūzai. 
179. „pagelbėjo vyrui manajam..— Amfionui. 

190. Tu sausumoj klajūnė esi, o aš vandenynuos...— Delo sala buvusi nepastovi 
ir plaukiojusi vandenynuos. Delui pagailę Latonos ir jis priėmęs ją. Priimtoji pagim- 
džiusi Apoloną ir Dianą. Apolonas iš dėkingumo davęs salai pastovią vietą. 

213. „ir jos mat liežuvis kaip tėvo, begėdės.— Tantalas, būdamas dievams mielas, 
turėjo teisę dalyvauti jų puotose ir buvo nubaustas už tai, kad išplepėjo, ką buvo 
girdėjęs ir matęs. 

241. „žvilgėdami ėjo imtynių...— Imtynininkai kūnus gerai įsitrindavo alyva, jog 
net žvilgėdavo. 

311—312. Tėviškėn parneša ją, ten kalno viršūnėj priaugus / Verkia ir šiandien 
jinai...— Apie uolą Sipilo kalne Lidijoje (Meonijoje), panašią į verkiančią moterį, 
pasakoja Homeras ir kiti senovės rašytojai. 

332. „ponia karalienė...— Jupiterio žmona Junonė. 

335—336. Ten prisiglaudusi prie Paladės medžio ir palmės, / Davė pasauliui 
dvynius Latona pamotės pykčiui.— Paladės medis — alyva. Pamote vadinama 
Junonė, nes Latonos vaikų tėvas buvo Jupiteris. 4 

697 —699. Ogi kai aš patenku į žemės angas skliaustašones... / „dreba visas 
pasaulis.— Daugelis senovės išminčių žemės drebėjimo priežastimi laikė požemines 
oro sroves. 

720. Sėdo pirmajan laivan...— Argo laivas, kuriuo herojai plaukė parvežti aukso 
vilnų, buvęs pirmasis laivas pasauly. 


SEPTINTA GIESMĖ 


4. Mergaveides paukštės nuo vargano senio nuvijo.— Harpijos, sparnuotos pa- 
baisos mergaičių veidais ir vanago nagais, aklam Finėjui atimdavo valgį arba 
jį, apteršdavo. Jas išvaikė Argonautų žygyje dalyvavę sparnuoti Borėjo sūnūs 
Dzetas ir Kalaidas. 

9. Ajeto duktė — Medėja. 


29—31. „užprunkš jį šnervėmis jaučiai, / Ar susikaus su... / Priešais, arba pataps 

laimikiu jis slibino pikto.— Už aukso vilnas buvo pareikalauta iš šnervių prunkš- 
čiančiais ugnimi jaučiais aparti sklypą lauko, jame pasėti nukauto slibino dantis, iš 
kurių turėjo gimti vyrai, kovoti su jais ligi pergalės ir nukauti patį slibiną, saugojantį 
vilnas. 

78 54—55. „sesers pritarimas mūs pusėj: / Dievas, visų galingiausias, many...— 
Medėjos sesuo Chalkiopė buvo už argonautų išgelbėjimą. Dievas — meilės dievas 
Amoras. 

"9 94—96. „deivės triveidės...— Hekatės, kuri buvo vaizduojama trikūne arba su 
trimis galvomis. Būsimo uošvio tėvu...— Saulium (Saulės dievu), kurio sūnus Ajetas 
buvo Medėjos tėvas. 

* 101. „Marso šventąjį lauką...— Kolchidėje buvo Arėjo lyguma, kaip Romoje 
Marso laukas. 

| 2007—208. „nors varis Temesės / Lengvina tau vargus...— Tikėta, kad nuo 
tokių burtų pareina mėnulio užtemimai, bet jam galima pagelbėti, žvanginant vario 
lėkštėmis ir kitokiais indais. Temesės miestas Brutijuje, Pietų Italijoje, garsėjo vario 

“kasyklomis. 

82 219. „Ir tas, iš dangaus nusileidęs, sustojo.— Jį atsiuntė Medėjo senelis Saulius. 

83 224. Ir žiūrinėja žoles...— Mėnulio pilnatyje rinktos vaistažolės būdavusios pa- 
veikesnės. 

84 238. „prie slenksčio sustojo šioj pusėj...— idant kuo nors nesusiterštų. 

85 244— 245. juodavilnei avelei per gerklę / Traukia aštriu peiliu, ir duobės kraujo 

priplūsta.— Požemių karalystės (ir žemės) dievams aukos turėjo būti juodos ir 

liejamos į duobę, o dangaus dievams — baltos ir dedamos aukštai ant aukuro. 

249. O šešėlių valdovą su žmona pagrobta maldauja...— Plutoną su Prozerpina. 

295—296. „jo penėtojoms gali sugrįžti / Metai jauni...— Nisos kalno nimfoms 

Indijoje. 

88 359—360. „kur sūnaus atvarytą jautuką / Liberis slapstė kadais, jam elnio pavi- 
dalą davęs.— Bakcho sūnus Tionėjas pavogė iš piemenų jautį, kurį Bakchas pa- 
vertė elniu. 

6 394—399. Kai nuo Kolchidės nuodų...— Trumpai užsimenama, kaip Medėja 

atkeršijo naujajai Jasono žmonai Glaukei, padegė jos tėvo Kreonto rūmus ir nu- 

žudė savo ir Jasono vaikus. ..iš Titano gautais slibinais...— iš Sauliaus, Medėjos 
senelio. 

405. „„nuraminęs Istmą dvijūrį. — Dvijūris todėl, kad sąsmauką iš vienos pusės 

skalauja Korinto įlanka, iš kitos — Sarono; nuraminęs — nukovęs plėšikus, ne- 

davusius žmonėms ramybės. 

490—493. Dar nuo Enopijos mūrų aukštų galėjai nesunkiai / Likto laivyną 

matyt, kai Atikos laivas... / „įplaukia į draugišką uostą / Su Kefalu drauge...— 

Karaliaus Egėjo laikais Kretos valdovas Minojas pradėjo karą prieš Atėnus, kur, 

varžybas laimėjęs, iš keršto buvo nužudytas jo sūnus Androgėjas. Abi pusės ieškojo 

sąjungininkų. Minojas atvyko į Eginą, kuri anksčiau vadinosi Enopija, norėdamas 

į savo pusę palenkti karalių Eaką, bet nieko nelaimėjo, nes Egina nuo senų laikų 

buvo Atėnų sąjungininkė. Ir dabar, vos išplaukė Kretos laivai, tuojau atplaukė 

Kefalo vadovaujami Atėnų pasiuntiniai sąjungos atnaujinti. 

92 498. „su šakele tėvyniečių alyvų.— Alyvų šakelė — taikos ir pagalbos prašymo 

„ženklas, o tėvynietė ji todėl, kad Minerva pirmąjį alyvmedį įveisė Atikoje. 

93 502. Kekropo sūnus — Egėjas, kuris buvo Kekropo vaikaitis. 

94 524. „varžovės vardu pavadinta.— Sala gavo vardą nimfos Eginos, kurią pamilo 
Jupiterią ir kuriai pavyduliavo Junonė. 

95 528 ir tėliau. Pirm visa ko dangus miglom tirščiausiom prislėgė...— Maro pavaiz- 
davimui 'Ovidijus pavyzdžiu turėjo graikų istoriką Tukididą, aprašiusį 430 m. pr. 
m. e. Atiką nusiaubusį marą, ir Lukrecijų. 

96 754. Šunį puikiausią... Kintija davė...— Kintija — Diana. Prokridė anksčiau 
buvusi aistringa medžiotoja. 

97 759—765. Įminė Lajo sūnus tą mįslę... / Žvėrį turėjo penėt.— Tebams ir jų 
apylinkei siaubą įvarė Sfinksas — gyvūnas su liūto letenomis, šuns liemeniu, 
moters galva bei krūtine ir su sparnais. Kiekvienam pro šalį einančiam jis už- 
mindavo mįslę ir, kas jos neįmindavo, visus suėsdavo. Mįslę įminė Lajo sūnus 
Edipas, ir Sfinksas dėl to krito nuo uolos, ant kurios stovėjo, ir užsimušė. Bet atsi- 

. rado kita bėda — Teumeso lapė, kuriai tebiečiai turėjo kas mėnesį duoti suėsti 
po berniuką. Šiai lapei likimas lėmė būti niekieno nepavejamai. 

98 778. „strėlė, iš gortiniško lanko išskridus.— Gortina — miestas Kretos saloje. 
Kretiečiai buvo garsūs šauliai. 

9 788. „kol taikaus pirštus uždėti ant diržo...— Prie ieties būdavo diržas, kuris ne 
vien sustiprindavo metimo mostą, bet ir ietį priversdavo suktis. Tik tam reikėdavo 
įgudimo ir miklumo. 

'00 613. Dvelksmė (lot. Aura) — mergaitės vardas. 

132— 133. Ta, kuri medžio griozdu suviliojo... / Jautį laukinį...— Dedalas Pasi- 

fajei buvo padaręs medinę karvės statulą, į kurią įlindusi ji suviliojo jautį. 

102 151. Kirio vardu, o jis nuo nukirpto plauko jai duotas.— Kiris (gr. Keiris) nuo 
žodžio keirein — kirpti. 

103 157 ir toliau. ...Minojas dabar pasiryžta nešlovę paslėpti...— Kretos karaliaus 
Minojo žmona Pasifajė pagimdė Minotaurą — pabaisą, turėjusią pusę kūno žmo- 
gaus, o pusę jaučio. Kad paslėptų jį nuo žmonių akių, Minojas liepė dailidei De- 
dalui pastatyti klaidžius Labirinto rūmus, uždarė juose Minotaurą ir maitino jį 
žmogiena. O kai per karą, pradėtą už sūnaus Androgėjo "nužudymą, jis nugalėjo 
Atėnus, uždėjo jiems duoklę: kas devinti metai (pagal kitus kasmet) atsiųsti po 
septynias mergaites ir septynis jaunikaičius Minotaurui suėsti. Trečiąkart siun- 
čiant auką, išsiprašė vykti kartu Atėnų karaliaus Egėjo sūnus Tesėjas. Ir jis buvo 
uždarytas į Labirintą, iš kurio klaidžių vingių niekas neberasdavo kelio išeiti. 
Tesėjui pavyko: Minojo duktė Ariadnė davė jam kamuolį siūlų, kuriuos jis vynio- 
jo įeidamas ir tokiu būdu, Minotaurą nukovęs, laimingai išėjo. Pabėgęs su Ariadne, 
paskui Nakso (Dijos) saloje ją paliko. 

104 206—207. ..Į Jaučiaganį nesidairyki / Tu nei į Lokį, sūnau, nei į kardą narsaus 
Oriono.— Šitie žvaigždynai buvo kelrodžiai jūreiviams. Jais vadovausis skris- 
damas Dedalas. 

105 250. „nuo Minervos aukštosios pilies...— nuo Atėnų akropolio. 

106 255. „vardas kaip buvęs paliko.— Seserėnas vardu buvo Perdix (Perdikas) — 
kurapka. 

107 262—263. „Tuomet ir Atėnai / Liovės Tesėjo dėka jau duoklę graudingą mo- 

122 

kėti.— Baigęs pasakoti apie Dedalo skridimą, poetas grįžta prie pasakos pradžios, 
kaip Tesėjas nukovė Minotaurą. Tesėjo prisiminimas leidžia pereiti prie naujo 
pasakojimo. 

303. „„laimingoji pora..— Peiritojo ir Tesėjo draugystė buvo tapus priežodžiu. 
315. „šešuras... Penelopės...— Laertas. 

365. Pilo herojus... būtų žuvęs prieš Trojos / Karo metus...— Medžioklė Kalido- 
nijoje vyko anksčiau už Trojos karą, kurio metu Nestoras buvo jau senas. 
372—374. „broliai dvyniai... / „skrido... / Sniego baltumo žirgais...— Tindarėjo 
sūnūs Kastoras ir Poluksas visuomet lakstę baltais žirgais. Po mirties buvę paversti 
Dvynių žvaigždynu. 

432. O Testiadai abu...— etolų karaliaus Testijo sūnūs, Toksėjas ir Pleksipas, 
Meleagro motinos Altėjos broliai. 

438. Užvirė visas pykčiu sūnaitis Marso...— Genealogija tokia: Marsas (Arė- 
jas) — Protėjas — Oinėjas — Meleagras. 

452. Pagalį seserys trys į liepsnojančią ugnį įkišo...— parkos, trys likimo deivės, 
žmogaus gyvenimo siūlo verpėjos; dvi jų verpia, trečioji siūlą nukerpa. 

493. „bet man nepatinka baudėjas.— Meleagrą nužudyti turinti jo motina. 
521—522. „brolius, ir seseris mielas, / Žmoną..— Meleagras turėjęs penkis bro- 
lius ir keturias seseris. Žmona, vardu Kleopatra, mirė susikrimtusi dėl vyro mirties. 
546. .„paukštėm paleidžia į orą.— Paverstos buvusios dvi: Eurimedė ir Malanipė. 
Paukštės vadinasi meleagrides — perlinės vištos. 

5372. „stalus „„atitraukę po valgio...— Prie sėdinčio senovės graiko ar gulinčio 
romėno stalą su valgiais tarnai prinešdavo ar pristumdavo, o jam pavalgius — 
atitraukdavo ir nunešdavo. 

622—623. „Pitėjo pasiųstas kartą / Pasižiūrėti šalies, kur seniau viešpatavo 
Pelopas.— Kartą Lelegas svečiavosi pas Troidzeno karalių Pitėją ir tas pasiuntė 
jį į Frigiją, kur, prieš išsikeldamas į Peloponesą, gyveno Pitėjo tėvas Pelopas. 
727. Kalidono upės valdovas — Achelojas, tekėjęs Kalidono apylinkėmis. 

738. Ir Autoliko žmona, iš Erisichtono užgimus...— Mestra. Apie ją pasakojama 
šio skyrelio pabaigoje. 

748—749. „penketą kartų reikėjo / Imti po uolektis tris...— Tris uolektis gali 
suaugęs vyras apimti ištiesęs rankas. Taigi ąžuolo kamieną ištiestomis rankomis 
tegalėjo apimti penki vyrai. | 

15. Žygdarbių šlovę drauge su įvykdytais pamotės norais.— Pamotės — Juno- 
nės. Kalbama apie dvylika darbų, kuriuos Junonės liepiamas Euristėjas davė 
Herakliui atlikti. Junonė Heraklio baisiai nekentė ir persekiojo jį visą gyvenimą: 
jis Jupiterio ir Alkmenės sūnus. 

19. ..ne siųstas iš svetimo krašto..— Tekėti už svetimšalio nebuvo laikoma garbe, 
o Heraklis buvo ne iš Etolijos. 

21—22. Jeigu tik kliūtis nebus...— Čia su ironija primenama Junonės neapykanta 
Herakliui. 

35. Dulkių pasėmęs geras rieškučias jis mane apibėrė.— Prieš imtynes varžovai 

kūnus įsitrindavo alyva, o kad nebūtų slidu stverti, delnus pasidažydavo į smėlį. 
Šis paprotys ir čia minimas, nors varžovai alyva nesitrynė. 

127 88. „geraširdė Gausa per jį praturtėjo.— Pertekliaus deivė geraširdė Gausa 
(Bona Copia) vaizduojama su pilnu ragu, kaip neišsenkančiu gėrybių šaltiniu. 
Okeano duktė nimfa Amaltėja turėjo užburtą jaučio ragą, galintį valgių ir gėrimų 
teikti visiems, kiek kas norėjo. Šitą gausybės ragą Amaltėja padovanojusi Ache- 
lojui, todėl Achelojo šalies laukai buvę tokie derlingi. Ovidijus padavimą perteikia 
kitaip. Pagal jį paties Achelojo ragas, nimfų pašvęstas, tampa Gausos ragu. 

128 103. Grįždamas su jaunute pačia į prosenių mūrus...— su Dejaneira į Tirintą 
Argolidėje. Bet Heraklis buvo gimęs Bojotijos Tebuose. 

12 123—124. „tėvo tekinis / Uždraustą meilę... atšaldyt galėjo.— Nesas — ken- 
tauras, o kentaurai — vaikai Iksiono, kuris už kėsinimąsi pasigrobti Junonę ken- 
čia mirusiųjų karalystėje, prikaustytas prie smarkiai besisukančio rato. 

130 165. „šauksmai nuskriejo Etės pušynais.— Jupiterio Keniečio šventovė stovėjo 

Eubojoje. Tačiau padavimas nuodų kankinamam Herakliui leidžia iš Eubojos 

laivu nuplaukti į jo įkurtą Trachino miestą prie Etės kalno Tesalijoje, kur tuomet 

gyveno Dejaneira, ir susideginti ant Etės.. Trachinas vėliau gavo Heraklėjos vardą. 

230— 233. Sūnui Pojanto liepi... / „pasiimti strėles ir lanką, kuris vėl regėti / 

Trojos galybę turės...— Orakulo buvo pasakyta, kad Trojos nebus galima paimti 

be Heraklio strėlių. Todėl Heraklis jas liepia paimti Pojanto sūnui Filoktetui ir 

antrąkart nugabenti į Troją. Pirmą kartą jos matė Troją, kai Heraklis pats, ker- 

Sydamas jos valdovui Laomedontui už mokesčio nusukimą, paėmė jos mūrus. 

132 403—408. Į karą brolžudį Tebai / Jau pasikėlė...— Edipo ir Jokastės sūnūs 
Eteoklis ir Polineikas kovoja dėl valdžios Tebuose. Kapanėją, vieną septynių 
herojų, palaikiusių Polineiko pusę, nutrenkė žaibu Jupiteris; ..nukaus dar broliai 
viens kitą.— Polineikas ir Eteoklis žuvo dvikovoje nuo vienas kito rankos; „...ži- 
niunas savąją vėlę / Mirusią gyvas regės...— Argo žiniuonis Amfiarajas žinojo, 
kad jam likimo lemta žūti Tebų kare, todėl pasislėpė namie. Jo žmona Erifilė už 
pažadėtą aukso antkaklį parodė Polineikui, kur jos vyras slepiasi, ir tas privertė 
Amfiarają eiti į karą prieš Tebus, kur jis su vežimu įkrito į Jupiterio žaibo pra- 
muštą bedugnę. Prieš išeidamas į karą, Amfiarajas prisakė savo sūnui Alkmeonui 
atkeršyti motinai už jo mirtį. Alkmeonas motiną nužudė, bet neteko proto ir, eume- 
nidžių genamas, klaidžiojo po pasaulį. 

'3 411—412. Kol paprašys žmona iš jo lemtingojo aukso...— Alkmeonas pametė 

pirmąją žmoną Arsinoję, kuriai buvo padovanojęs auksinį nužudytosios motinos 

antkaklį, ir vedė Achelojo dukterį Kaliroję, kuri tuojau pareikalavo antkaklio. 

Kai Alkmeonas grįžo atėmęs jį iš Arsinojės, šios tėvas Fegėjas, Psofidės karalius, 

pasiuntė sūnus, ir tie Alkmeoną nužudė kelyje. 

413—415. O Achelojo duktė Kalirojė Jupiterį... / Savo sūnums paprašys padau- 

ginti metų...— Kalirojės ir Alkmeono sūnūs tebebuvo maži, todėl motina prašė 

Jupiterį, kad jiems padaugintų metų ir tie galėtų atkeršyti už tėvą. 

!35 416—417. ...marčios ir podukros dovį / Gaus pirma laiko...— Podukra ir marti — 

deivė Hebė, į dangų paimtojo Heraklio žmona, turėjusi galią atjauninti vyriškius. 

Ji buvo Junonės duktė, gimdyta be vyro, taigi Jupiteriui podukra ir per sūnų He- 

raklį marti. 

691. Ir tas, kurs liepia nutilt, pridėdamas pirštą prie lūpų — Ozyrio ir Izidės 

sūnus Harpokratas, tylėjimo dievas. 

„Jš ten...— iš Kretos, kur dalyvavo Ifio ir Jantės vestuvių šventėje. 
138 3. Šaukiamas balso Orfėjo, kuris nūn veltui jį kvietė.— Orfėjas kvietė dievą 
Himenėją į savo vestuves, bet tas kvietimas buvo beprasmiškas: visi ženklai šven- 
tės metu nelėmė sutuoktiniams laimės. 
139 6—7. Net ir žibintas... / .-degt nenorėjo.— Žibintas vestuvių šventėje buvo 
svarbus atributas: žibintų apšviesta eisena lydėjo jaunąją iš tėvo į vyro namus, su 
žibintu atskrieja Himenėjas, iš žibintų šviesumo buvo sprendžiama apie jauna- 
vedžių gyvenimo laimę. 
40 15. „vėlių karalystės valdovo...— Persefonės (lotyniškai Prozerpinos) vyro 
Plutono. 
141 22. Cerberį... Medūzos gentainį...— Cerberis buvo Medūzos ir titano Tifono 
(Tifoėjo) sūnus. 

28. „apie pagrobimą senovėj...— Plutonas pagrobė Sicilijos saloje gėles skynusią 
„Prozerpiną. 
"43 43—44. „„Belidės paliko / Savo šules...— Egipto karalius Belas turėjo du sūnus: 
Egiptą ir Danają. Egiptas turėjo penkiasdešimt sūnų, Danajas — penkiasdešimt 
dukterų. Kai šis su dukterimis išsikėlė į Peloponesą, atsivijo Egipto sūnūs ir pasi- 
piršo mergaitėms, o tos, tėvo palieptos, vestuvių naktį nužudė savo vyrus. Nepa- 
klausė tik viena Hipermnestra. Už nusikaltimą mirusiųjų krašte jos atlieka bausmę: 
be paliovos neša vandenį ir pila į kiauras statines (šules). Dažniau vadinamos 
Danaidėmis. 
65—71. Kaip nusigąsta žmogus, išvydęs šunį trigalvį... / Ar kaip Olenas...— Pasak 
padavimo, vienas žmogus pamatęs Cerberį ir iš išgąsčio pavirtęs akmeniu. Oleno 
žmona Letėja, didžiuodamasi grožiu, lyginusi save su deivėmis. Vyras kaltę pri- 
siėmęs sau ir prašęsis nubaudžiamas. Akmenimis Idos kalne buvę paversti abu. 
89. Dainius dievų giminės — Orfėjas. 

91. ..„Heliadžių tuopa...— Tuopomis virtusios Sauliaus dukterys, Faetonto seserys. 
92. „skaistybę išsaugojęs lauras.— Toks epitetas duotas laurui dėl to, kad juo 
buvo paversta mergaitė Dafnė (gr. daphne — lauras). 

104. Močiai dievų brangi...— Kibelei, „didžiajai dievų motinai“. 

108. To, kuris kanklių stygas ir lanko stygą įtempia.— Apolono. 

142. Tu gi raudosi kitų ir būsi su kenčiančiais skausmą.— Kiparisas — mirties 
medis, sodinamas kapuosė. Jo šakelių pabarstoma mirusiojo namuose ir ant ly- 
dėtuvių tako. 

158. Virsti vien tuo paukščiu, kurs galėjo žaibą nunešti.— Jupiterio pasiuntinys 
ir žaibų nešiotojas — erelis. 
22 165. „kai Žuvis užleidžia Avinui vietą...— Iš Žuvų į Avino žvaigždyną saulė 
pereina pavasario pradžioje. 

168— 169. Delfai, pasaulio pats vidurys...— Senovėje Delfus graikai laikė žemės 
viduriu ir vadino žemės bamba. Padavimas sakė Dzeusą paleidus du erelius: vieną 
į rytus, kitą į vakarus, ir jiedu susitikę Delfuose. Delfai garsėjo orakulu ir didžia 
Apolono šventove. .„be globėjo prabūna, nes Apolonas vieši Hiacinto tėviškėje 
Spartoje, kuri vadinama bekuore, nes Likurgas neleido apsupti jos mūrais: juos 
atstoti turįs Žmonių narsumas. 
.218—219. „„Hiacintijų šventę... švenčia.— Hiacintijų šventė būdavo švenčiama 
kasmet vasaros metu ir trukdavo tris dienas. 

* 729—730. Kūno mergaitės jaunos mėta, kvepiančiąja iš tolo, / Ar negalėjai 


paverst...— Kokito dukterį nimfą Mėtą pamilo Plutonas, ir už tai Persefonė pa- 
vertė ją mėta. 

738—739. „silpną žiedelį / Nupučia vėjai bemat, nors jų ji vardu pavadinta.— 
Gr. anemone — vėjo gėlė, vėjo rožė (nuo anemos — vėjas). 

“ 3. Marčios kikonų...— Kikonų moterys siunta kaip tikros bakchantės ir su Orfėju 


pasielgia taip, kaip pasielgė su Pentėju. 

25. Skraidančią paukštę nakties — pelėdą. 

202. su trišakvaldžiu gimdytoju šniokščiančių marių...— su Neptūnu. 
217—218. „Pelėjas garsus pasidarė / Savo dievaite pačia...— marių nimfa Tetide. 
271—273. Šviesanešio sūnus Keikas... / „žuvusio brolio gedėjo.— Šviesanešys 
(Lucifer — ryto žvaigždė), mitinis asmuo, Kefalo (pagal kitus Jupiterio) rr. 
Auroros (Aušros) sūnus, Keiko tėvas. Kai brolį Foką nužudęs Pelėjas ati“ pas 
Keiką, šis liūdėjo, netekęs brolio Dedaliono, kuris iš skausmo, kad Diana :: "du- 
mą nušovė jo dukterį Chionę, šoko nuo uolos ir buvo paverstas vanagu. 

274. Eakidas — Pelėjas. 

584. „kad į aukurą jos nesiartintų suterštos rankos...— Lavoną lietusios rankos 
buvo laikomos suterštomis. Alkionė mirusio vyro nepalietė, bet kad jo gailisi ir 
verkia, jos rankos jau laikomos suterštomis deivės akyse. Už mirusius aukas dė- 
davo vien mirusiųjų dievams (Plutonui, Persefonei, Hekatei), o gyvųjų (dan- 
gaus) dievams tokios aukos buvo įžeidimas. 


DVYLIKTA GIESMĖ 


5—6. To, kurs tėvų šalin ilgametį karą atvilko / Su pagrobtąja pačia.— Ovidijus 
nemini padavimo, kaip Trojos karaliaus Priamo sūnus Paris, viešėdamas Lake- 
daimone (Spartoje) pas karalių Menelają, pagrobė jo žmoną Eleną, nes tame 
padavime nėra jokio pavirtimo, ir vien pasakoja, kaip pakilusių į karą prieš Troją 
graikų laivai ilgai turėjo stovėti Aulidės uoste, nes nebuvo gero vėjo. 

28— 29. „mergelės deivės rūstybę / Reiks numaldyt...— Dianos, kuri pyko ant grai- 
kų kariuomenių vyriausiojo vado Agamemnono už tai, kad jis buvo nušovęs jai pa- 
švęstą elnę. Kad permaldautų deivės rūstybę, Agamemnonas turėjo paaukoti jai 
savo dukterį Ifigeniją. 

74. .pelijinę švaistydamas ietį...— Ietis iš medžio, augusio Pelijo kalne Tesali- 
joje, iš kurios buvo kilęs Achilas. 

110. ..Eetiono statytus Tebus...— Šie Tebai — miestas Misijoje. Dar buvo Tebai 
Bojotijoje ir Tebai aukštutiniame Egipte (vieni septynvarčiai, kiti šimtavarčiai). 
112. Ir kai Telefas dusyk pajuto mūs ieties galybę.— Heraklio ir nimfos Augės 
sūnus Misijos karalius Telefas graikų apsiausties prie Trojos metu buvo Achilo 
ieties sužeistas, bet, kaip orakulo buvo sakyta, ietgalio rūdys turėjo gydomą;- 
galią, ir jis išgijo. Taigi dusyk pajuto ieties galybę. 

169 145. Pavertė balta paukšte, kurios jis vardą turėjo.— Gr. kyknos — gulbė. 

170 155. Užėmė guoliuos vietas herojai...— Ir graikai poeto tautiečių būdu vaišėse 
ne sėdi, o guli minkštasuoliuose. Iš tikrųjų graikai valgė sėdėdami. 

171 208. Atrakietis — Atrako palikuonis, t. y. tesalietis. 

172 211—212. „.susodino nuožmiuosius / Sūnus Miglos...— kentaurus. Miglos sū- 
numis vadinami todėl, kad gimę iš Iksiono ir miglos, kurią tas palaikęs Junone. 

!73 240. „broliai dvilyčiai... — kentaurai. Jie buvo žmonės arklių kojomis: pusė žmo- 
gaus, pusė arklio. 

4 Ši Ir krūtinės jo dvi nuskrodžia su žastais iš karto.— Žmogaus krūtinę ir 
arklio. 

175 401. Kastorui gėdos nebus: jo nugara — sėski ir joki...— Spartos karaliaus Tin- 
daro ir gražuolės Ledos sūnus, dvynys Polukso brolis Kastoras, garsėjo kaip pui- 
kus raitelis. Čia dar turima galvoje ir tai, kad ir Kastoro žirgas, ir čia minimasis 
kentauras buvo vardu Kilaras. 

76 553. Dvylika buvom Nelėjo sūnų...— Dešimtį Nelėjo sūnų Heraklis nužudė, ker- 

“Bydamas jų tėvui už tai, kad pagrobė jam Geriono jaučius. Nestorą paliko gyvą, 
nes tas atkalbinėjo tėvą, kad negrobtų, o Periklimeną nukovė bėgantį. 

177 $86—587. Brolvaiki... / Statęs drauge su manim Iliono mūrus niekingus...— 
Apolonas (Jupiterio sūnus, todėl Neptūnui brolvaikis) su Neptūnu padėjo Trojos 
karaliui Laomedontui statyti Trojos (Iliono) mūrus, bet kai tas nusuko jiems 
žadėtąjį užmokestį, jie tuos mūrus išgriovė. Graikai vėliau išgriovė juos antrą 


178 $92. Apvilkto triskart žirgų apie mūrus gimto Pergamo.— Nukovęs prie Trojos 
Hektorą, Achilas pririšo jį už kojų prie savo kovos vežimo ir vilko tris kartus apie 
mūrus, trankydamas galvą į Žemę. 

79 611. Kritęs tu būtum mieliau nuo kirvio Termodontietės.— Pentesilėjos, valdovės 
karingų moterų amazonių, gyvenusių prie Termodonto upės, Ponto provincijoje 
Mažojoje Azijoje, ir ėjusių į pagalbą trojėnams. 

180 614. „dievas tas pats ir degino jį, ir ginklavo.— Ugnies dievas Vulkanas (graikų 
Hefaistas) Achilui buvo nukalęs gražius šarvus, kai pirmuosius, Patroklui pa- 
skolintus, atėmė Hektoras. 

!8| 626. „Tantalo vaikaitis...— Frigijos karaliaus Tantalo palikuonys buvo šio sūnus 
Pelopas, vaikaitis Atrėjas, provaikaitis Agamemnonas, vyriausiasis graikų ka- 
riuomenės vadas. | 


TRYLIKTA GIESMĖ 


182 23—24. Kurs Ilioną kadais drauge su Herkuliu griovė / Ir iš Pagasų laivu Kol- 
chidės krantą pasiekė.— Telamonas padėjo Herakliui imti Troją, nes jos valdovas 
Laomedontas atsisakė duoti žirgus, kuriuos buvo žadėjęs Herakliui už dukters 
Hesionės išvadavimą. Pagasai — pakrantės miestas Tesalijoje, kuriame buvęs 
pastatytas ir iš kurio išplaukęs Argo laivas į Kolchidę aukso vilnų. 

'63 26. „kur su akmeniu grumias Sizifas.— Eolo sūnus Korinto karalius Sizifas pa- 
garsėjo plėšikavimu gatvėse ir buvo Tesėjo užmuštas; mirusiųjų karalystėje, kur 

. teisėjai yra Eakas ir Minojas su Radamantu, Sizifas atlieka bausmę: į kalną rita 
akmenį, kuris nuolat rieda atgal žemyn. Sizifo paminėjimas čia pabrėžtinas. Ulikso 

motina Antklėja, prieš ištekėdama už Laerto, buvusi suvedžiota Sizifo, tad plė- 
šikas ir palaidūnas prikišamas Ulikso gėdai. 

34. Ar kad pirmasis šarvais be skundiko žodžio vilkausi...— Užuomina į Uliksą, 
kuris, nenorėdamas eiti į karą prieš Troją, apsimetė pamišusiu ir išėjo tik tuomet, 
kai Nauplijo sūnus Palamedas jį apskundė ir įrodė, kad jis apsimetėlis (ariančiam 
į vagą paguldė sūnų Telemachą, ir Uliksas jaučių ant vaiko nevarė). 

44—45. Ir čia prie Trojos aukštos nebūtų niekad atvykęs / Nusikaltimų šauk- 
lys.— Ajakas čia prikiša Uliksui du nusikaltimus: Filokteto išsodinimą Lemno 
saloje ir Palamedo nužudymą. Pojanto sūnų Filoktetą pakeliui į Troją įkirto 
kojon gyvatė, jis apšlubo, ir todėl Odisėjas prikalbėjo graikus jį, kaip nebetinkantį 
karui, išsodinti ir palikti Lemne, nors tas turėjo Heraklio dovanotąsias strėles, 
kurioms buvo lemta paimti Troją. Keršydamas Palamedui už apsimetimo išaiški- 
nimą, Odisėjas jo palapinėje paslėpė aukso ir panaudojo jį kaip įrodymą, kad 
Palamedas esąs Priamo papirktas. Tas negalėjo išsiteisinti ir buvo pasmerktas 
64—65. .„Nestorą vieną palikti / Nusikaltimo nėra.— Naujas priekaištas Odisė- 
jui: kovoje prieš Hektorą jis paliko seną žmogų, kurio žirgas buvo pašautas. 

82. „dievus pasikvietęs į kovą...— Kovoje Hektorą globojo Apolonas. 

88. Troškot... kad burtas manęs neaplenktų.— Graikų herojai metė burtus, kam 
stoti į kovą su Hektoru. 

103—104. „vis slaptai, vis be ginklo / Žygdarbius darė...— Odisėjo žygdarbių 
niekas nematė: jie atlikti naktį ir ne vieno jo, o visuomet drauge su Diomedu. 
Pasiųsti naktį žvalgybon, jiedu užpuolė miegantį trakų karalių Resą, atvykusį į- 
pagalbą trojėnams, nužudė jį ir pagrobė jo žirgus. Į graikų stovyklą žvalgytis 
ateina trojietis Dolonas, susitinka Odisėją ir Diomedą ir, kai tie iš kalbos supranta, 
kas jis, nori išsipirkti auksu. Tie jį užmuša. Naktį Odisėjas pagavo ir Priamo sūnų 
Heleną, sugebėjusį pranašauti, naktį su Diomedu abudu pagrobė nuo Trojos pi- 
lies bokšto medinę Paladės statulėlę, karaliaus Ilo valdymo laikais nukritusią iš 
dangaus, kurios likimas buvo susijęs su Trojos likimu: Troja nežus, kol statula 
stovės jos bokšte. 

134. „kurs danajų vaduot pakėlė Achilą.— Žinodama, kad jos sūnus turės žūti 
prie Trojos, Tetidė mažutį jį apvilko mergaitės drabužiais ir nunešė į Skiro salą 
pas karalių Likomedą, ir tas augino jį su savo dukterimis. Tik pranašautojas Kal- 
chantas atspėjo, kur Achilas paslėptas, ir pasakė graikų vadams, kur jo ieškoti. 
Tie pavedė Odisėjui ir Diomedui pristatyti Achilą į karą. Nuvykęs į Skirą, Odisė- 
jas griebėsi klastos: į moterų menę jis liepė atnešti skydą ir ietį ir tarsi netyčia juos 
ten palikti, o paskui sutrimituoti, lyg priešui artėjant. Išsigandusios moterys iš- 
lakstė, o Achilas griebėsi ginklų. 

145. „tarp jų nėr bausto nei tremto.— Gelianti užuomina į Ajako dėdę Pelėją, 
kuris už savo brolio Foko nužudymą turėjo bėgti iš tėvynės. 

146— 147. O Kilenietis... mane ir per motiną daro / Aukštakilmiu...— Odisėjo 
motina Antiklėja buvo Autoliko duktė ir Merkurijaus dukraitė. 

181. Kai danajus visus to vieno skausmas pasiekė...— Menelajo, kurio žmoną 
pagrobė Paris. 

288— 289. „„žydrakė močia už sūnų / Ryžosi šitaip maldaut...—. Kai kautynėse, 
prie laivyno, nukovęs Patroklą, Hektoras paėmė Achilo šarvus, jo motina Tetidė 
maldavo Vulkaną, kad nukaltų naujus. 

356. Ajakas kuklusis — kitas Ajakas, Oilėjo sūnus. 

410. Febo žynė — Priamo duktė Kasandra, kurią iš Paladės šventbvės už plaukų 
išvilko Oilėjo sūnus Ajakas. 

569—570. „dėl to ir šiai vietai / Vardas toksai...— Gr. Kynos sėma — šuns 
ženklas. 

617—618. „„Memnono / Paukščiai vadinas...— Memnonides, juodaplunksnio 
vanago rūšis. 

620. Kad Dimantidė gaus loti..— Dimanto duktė Hekubė už žiaurų kerštą jos 
sūnų Polidorą nužudžiusiam Polimestorui buvusi paversta kale. 

631. „Apolono miestan atplaukia — į Delą. 

680. „„chlamidę vaikaičiui...— Askanijui, kitaip Jului. 


* 685 ir toliau. Buvo ten miestas, vartus jo septynerius aiškiai regėjai.— Tebų 


vartuose buvo išgraviruotos Oriono dukterų pasiaukojimo scenos. Tebuose siautė 
maras, ir orakulo buvo pasakyta, jog jis liausis tuomet, kai dvi mergaitės paaukos 
savo gyvybes. Aukotis už gimtąjį miestą ryžosi dvi garsaus šaulio Oriono dukterys. 
886. Savo senelio jėgas padėjome gauti Akidui.— Simeto, kuris buvo Simeto 
"upės Sicilijoje dievas. 


KETURIOLIKTA GIESMĖ 


155—156. Grįžta Enėjas atgal iš šešėlių tamsios karalystės / Į eubojiečių mies- 
tą...— Su tėvu ant pečių, sūnumi ir kitais artimaisiais pasprukęs iš graikų paimtos 
ir degančios Trojos, spūstyje pametęs žmoną, per ilgas klajones, ko! pasiekė likimo 
skirtąjį Lacijų, Enėjas turėjo nusileisti ir į mirusiųjų karalystę. Iš Chalkidės miesto 
Eubojoje atsikėlę į Kampaniją, graikai įkūrė Kumų miestą netoliese Averno 
ežero, iš kurio kilo sieros tvaikas; šalia ežero esanti kiaurymė buvo laikoma anga 


į požemių karalystę; pro ją leidęsis ir Enėjas. 

157. Ir apsistoja krante, dar auklės neturinčiam vardo.— Priekalnė ir miestas 
Lacijuje vėliau buvo pavadintas Kajeta nuo ten palaidotos Enėjo auklės vardo. 
159—161. Ir Makarėjas... / „atpažįsta... / .-„Achemenidą...— Odisėjas, Makarė- 
jas ir keli kiti bendražygiai, po Trojos paėmimo grįždami namo, užsuko į Kiklopų 
salą ir, bėgdami nuo Polifemo, pamiršo ten Achemenidą. Vėliau Makarėjas atsi- 
liko nuo Odisėjo ir įsikūrė netoli Kajetos, į kurią atplaukė ir buvusis priešas Enė- 
jas, atsiveždamas Achemenidą, kurį praplaukdamas pamatė Kiklopų saloje ir 
išgelbėjo. 

324—325. „kova penkmetinė / Keturiskart praeit dar nespėjo grajų Elidėj.— 
Kas penkeri metai Olimpijos mieste Elidėje vyko žaidimai (olimpiados). 

456. Taip į Euandro namus ne veltui atvyko Enėjas.— Anot padavimo, Euandras 
su būriu kolonistų iš Arkadijos buvo atkeliavęs į Italiją ir prie Tiberio žiočių ties 
Palatino kalva įkūręs Palantėjo miestą. 

458. Dauno japigo laikais...— Daunas buvo karalius Apulijoje, kuri mitų laikais 
vadinosi Japigija, dėl to jis — japigas. 

461. Etolietis — Diomedas, kurio tėvas Oinėjas buvo Kalidono Etolijoje karalius. 
468—469. Ir Narikietis tuomet, iš Minervos mergaitę pagrobęs, / Bausmę už- 
traukė visiems...— Narikietis Ajakas, Oilėjo sūnus, gimęs odzolinių lokrų mieste 
Narike, buvo jėga iš Minervos šventovės ištraukęs Priamo dukterį Kasandrą, 
mokančią pranašauti, ir taip užsitraukęs bausmę ne vien sau. 

476—478. „Bet vėl iš gimtojo krašto / Trauktis turiu: reikalauti bausmės už 
senąją žaizdą / Spiria miela Venera...— Turi trauktis iš gimtojo krašto todėl, 
kad patyrė, jog Žmona nebeištikima ir gali pasielgti taip, kaip Klitemnestra pa- 
sielgė su Agamemnonu; o Venera reikalavo bausmės, nes kovoje su Enėju, kai 
Venera mėgino sūnui padėti, Diomedas sužeidė jai ranką. 

536. Močia šventoji dievų sudrebina... padangę / Žvangesiu vario... ir švilpesiu 
fleitos...— „Didžioji dievų motina“ Kibelė buvo leidusi Enėjui, kai statydinosi 
laivyną, kirsti pušis jai pašvęstame Idos kalne. Todėl dabar: atskuba gelbėti laivų 
nuo gaisro ir savo atėjimą pareiškia varinių lėkščių Žvangesiu ir ragu kaustytos 
fleitos garsais. 

563—565. Žvelgė jos žvilgsniais linksmais...— Nerito laivu plaukė Makarėjas. 
O jūros išmestą Odisėją buvo svetingai priėmęs feakų karalius Alkinojas ir į Itakę 
išsiuntė jį savo laivu. Šį, namo grįžtantį, Neptūnas pavertė akmeniu. 


* 579. „vardas jam miesto paliko...— Lot. atdea — garnys, gęšė. 


582. „„Junonė pati jau pamiršo seną rūstybę...— Junonė nekentė trojėnų, pavy- 
duliaudama Trojos karaliaus Trojo sūnui Ganimedui, kurį pamilo Jupiteris ir 
parsigabeno į dangų. Keršijo ir už tai, kad aukso obuolį Paris priteisė Venerai, 
o ne jai. 

602. Vykdo Veneros žodžius raguotgalvis...— Upių dievai buvo vaizduojami su 
ragais. 

640. Taipgi ir dievas, kurs baido „iešmu“ ir pjautuvu vagį---— Priapas. 
670—67 I. „„„gražuolei, kuri tarp lapitų / Vaidą sukėlė...— Toji gražuolė — Pei- 
ritojo žmona Hipodamė; per jos vestuves kilo muštynės tarp lapitų ir kentaurų. 


PENKIOLIKTA GIESMĖ 


60. Buvo tenai žmogus, kilimo samietis...— garsusis graikų filosofas Pitagoras 
iš Samo (apie 580—500 m. pr. m. e.). Apie 530 m. pr. m. e. jis atkeliavo į Italiją 
(Didžiąją Graikiją) ir mokė Krotone ir Metaponte. 

281—284. „..Anigro vandens nebenori / Niekas nė rankom paliest...— Kai He- 
raklis užnuodyta strėle pašovė kentaurą („dvilytį“) Chironą, pašautasis žaizdas 
nusiplovęs Elidės laukais tekančio upelio Anigro vandenyje ir nuo to vanduo 
pasidaręs drumzlinas ir dvokiantis. 

309—310. „„Dienom, raguotas Amone, / Tavo versmė šalta...— Marmarikos 
srityje Afrikoje didžiaragio avino pavidalu garbino Jupiterį Amoną. Netoli nuo 
jo šventovės buvo garsi Helijo versmė, kurios vanduo dieną buvęs šaltas, o vakare 
šiltas. 

325—326. Dukteris Preto vargšes nuo baisaus pamišimo išgydęs,/ Amitaono su- 
nus...— Žiniuonis argiečio Amitaono sūnus Melampas užkalbėjimu ir savo paga- 
mintu balzamu išgydęs titano Preto dukteris, kurias Junonė buvo susirgdžiusi 
pamišimu. 

374. Savo pavidalą greit plaštake ant kapo pakeičia.— Amtkapiuose būdavo at- 
vaizduota plaštakė kaip simbolis sielos, išskridusios iš kūno ir lėksiančios ten, kur 
lemties jai skirta — į gyvą ar negyvą daiktą. 

411. Lygiai ir tuo gyvūnu, kurs oru ir vėju teminta...— Šis iueiasijis 

226 474. „paukščių klijais apterliota šaka neviliokit...— Klijai — amalo (Viscum 
album) uogos. 

227 475. Aptvaru plunksnų margų... nebesupkite elnių...— Kaip mūsų dienų medžio- 

tojai vilkus apsupa vėliavėlių aptvaru. 

482. Nimfa jo buvo žmona...— Egerija, ežero ir šilo prie Aricijos nimfa. Kol 

Numa buvo gyvas, ji gyveno šile prie Romos ir duodavo Numai patarimų. Po jo 

mirties ji pasitraukė į šilą prie Aricijos. 

229 $42—543. ..paliepusi vardą pakeisti, / Kad neprimintų žirgų...— Gr. hippos — 

žirgas, arklys. 

552. Sukrėtė nimfas naujiena baisi...— kad jų sesuo Egerija virto šaltiniu. 

552. „sūnus Amazonės...— Hipolitas. Jo motina Hipolitė buvo amazonių karalie- 

nė. Hipolitas regėjo, kaip žemės grumstas pavirto žiniuoniu Tagetu, Romulo 

ietis — sedula, o Kipui išdygo ragai. 

232 577—578. „.tirėnų žiniūnas pasakė: / Permainas krašto didžias viduriai... reiš- 

„ kia...— Iš tirėnų (etruskų) su kitais religiniais papročiais romėnai buvo gavę ir 
paprotį burti iš aukojamųjų gyvulių vidurių (plaučių, širdies, kepenų). Tai vadi- 
namosios haruspicijos. 

594—595. „jeigu jo neišvysit, / Ims karaliauti...— Romos karaliai nebuvo švelnūs. 

Nuožmumu ypač pasižymėjo jų paskutinysis — Tarkvinijus Išdidusis (Targuinius 

Superbus). Netekę kantrybės, romėnai jį išvijo ir paskelbė respubliką. Karaliaus 

vardas tapo paniekos ir gąsdinimo žodžiu. Respublikos meto požiūris nukeliamas 

į mitų laikus. 

24 624—625. ... iš kur Koronidą sala... / Pakvietė tarpan dievų...— Maro metu į 
Romą atkviestas Eskulapijus pasiverčia anginu ir pasislepia Tiberio saloje, kur iš 
dėkingumo vėliau jam buvo pastatyta šventovė. 

235 637. „galėjai arčiau, Romėne, maldauti...— Orakulo žosmės būdavo dvipras- 
miškos ir neaiškios. Galbūt čia sakoma: Sibilės knygos (libri Sibyllini), kuriose 
kritiškais momentais buvo ieškoma patarimo, yra arčiau. O gal turimas galvoje 
Epidauras, kurio orakulas arčiau negu Delfai. 

236 639. Apolono sūnus — Eskulapijus. 

237 653. Ir štai, Romėne...— Ovidijus turbūt galvoje turi Kvintą Ogulnijų, kuris 

(pasak Valerijaus Maksimo) buvęs pasiuntinystės vadovas. 

659. Tik tu šią angį, kuri apie lazdą gražiai apsirangius...— Angimi pasivertęs 

Eskulapijus ligi mūsų dienų liko gydymo simboliu. 

678. „„Liežuvius ir mintis apvaldykit..— Romos pontifikų formulė (animis 

linguisgue favete), kuria jie reikalaudavo Žmones nutilti ir susikaupti. 

717. Į Antifato namus...— į Kampaniją, kur mitų laikais viešpatavo lestrigonų 

karalius Antifatas. ' 

751. „kad ryžosi būti jo tėvu.— Žinomasis Romos karvedys ir rašytojas Gajus 

Julijus Cezaris (100—44 m. pr. m. e.) įsūnijo ir norėjo palikti įpėdiniu savo se- 

sers sūnų Oktavianą, kurio pilnas vardas po to buvo Gajus Julijus Cezaris Okta- 

vianas (63 m. pr. m. e.—14 m. e. m.). Vėliau jau pagarsėjusiam imperatoriui 
senatas suteikė Augusto vardą. 

752 ir toliau. Žinoma, daug vertingiau britanus sutramdyt už marių...— Išskai- 

čiuojami žymesnieji tėvo žygiai. Tai sakoma su ironija, oponuojant tiems, kas 

įsūnijimą laiko menku žygiu. 

761. Tėvas dievu privalėjo patapt...— Miręs Cezaris buvo paskelbtas dievu. To- 

liau kalbama apie Veneros susirūpinimą, matant, kad rengiamasi jį nužudyti. 
Julijų gentis esą kilusi iš Enėjo sūnaus Julo (Askanijaus), taigi Cezaris — Vene- 
ros vaikaitis. 

244 778. Žynio vyriausio krauju jūs Vestos ugnies neužliekit.— Prieš pat nužudymą 
Cezaris buvo paskelbtas vyriausiuoju žyniu, Pontifex Maximus. 

245 781. trijų seserų...— parkų. 

246 825. Vardą garbingą pranoks Sikulų ramiam vandenyne...— Sicilijos jūroje prie 
Milų ir Mesanos 36 m. pr. m. e. Oktaviano karvedys Agripa nugalėjo Sekstą Pom- 


pėjų. 

247 826. Žus egiptietė žmona romėnų vado...— Egipto karalienė Kleopatra, sužavė- 
jusi prieš Oktavianą kovojantį Antonijų. 

248 836. Atžalai savo jaunam, šventosios žmonos pagimdytam...— Tiberijui, val- 
džiusiam 14—37 m. e. m., Oktaviano Augusto ir jo žmonos Livijos sūnui. Šventąja 
žmona poetas vadina pataikaudamas. 


Parengė ANTANAS DAMBRAUSKAS 


362 


MITOLOGINIŲ GRAFINIŲ: VARDŲ 
LI 


Abantas — 1) libas; 2) kentauras; 3) Diomedo draugas; 4) Argo karalius 

Abantiadas — Argo karaliaus Abanto: 1) sūnus (Akrisijas); 2) vaikaitis (Persėjas) 

Abantiškė Junonė — Argo, kuriame karaliavo Abantas, globėja 

Abaris — Pinėjo bičiulis 

Achaja — sritis Peloponeso šiaurėje; vėliau (nuo 146 m. pr. m. e.) taip buvo vadinama 
visa Graikija 

Achelojas — didžiausia Graikijos upė, skyrusi Etoliją nuo Akarnanijos; tos upės dievas 

Achemenidas — Odisėjo bendražygis, pamirštas Kiklopų saloje 

achemeniečiai — mitinio persų karaliaus Achemeno palikuonys 

Acherontas — mirusiųjų karalystės upė; tos upės dievas; metonimiškai — pati po- 
žemių karalystė 

Achilas — Ftijos srities Tesalijoje karalius, Pelėjo ir marių nimfos Tetidės sūnus, 
narsiausias graikų herojus Trojos kare 

achivai — graikai (achajai) Žas 

Adonis — Kipro karaliaus Kiniro sūnus, Veneros mylimasis, paverstas gėle 

Aelonė — viena harpijų 

Afarėjas — 1) Mesenijos karalius, Linkėjo ir Ido tėvas, 2) kentauras 

Aganipė — mūzų šaltinis Helikone 

Agavė — Kadmo duktė, Echiono žmona, suplėšiusi savo sūnų Pentėją 

Agenoras — Fenikijos karalius, Kadmo ir Europės tėvas 

Agirtas — etiopas, Persėjo priešininkas 

Aglaurė — Kekropo duktė 

Ajakas (graikiškai Ajantas) — |) Telamono sūnus, Salamino karalius, Eako vaikai- 
tis; 2) Oilėjo, Nariko miesto valdovo, sūnus 

Ajetas — Kolchidės karalius, Sauliaus sūnus, Medėjos tėvas 

akarnanai — gentis vakarinėje Graikijoje 

Akastas — Jolko (Tesalijoje) karaliaus Pelijo sūnus - 

Akestas — Egestos (Segestos) karalius Sicilijoje, trojėnų kilmės, dukart priėmęs 
Enėją, prieš jo viešėjimą pas Didonę ir po viešėjimo 

Aketas — tirėnų jūreivis, kurio pavidalu dangstėsi Bakchas 

Akidas — fauno ir nimfos Simetidės sūnus, Galatėjos mylimasis 

Akmonas — Diomedo bičiulis 

akonitas — nuodingas augalas (kurpelė, kurpelžiedis), augantis ant uolos 

Akontėjas — etiopas, kovojęs Persėjo pusėje 

Akrisijas — Argo karalius, Abanto sūnus, Persėjo motinos Danajės tėvas, mickanęs 
Bakchą, brolio Preto nustumtas nuo sosto 

Akrota (arba Agripa) — Albos karalius 

Aktė — senovinis Atikos pavadinimas 

Akteonas — Kadmo dukters Autonojės sūnus, pažvelgęs į besimaudančią Dianų. už 
tai paverstas elniu ir jo paties šunų sudraskytas 

aktiečiai — atikiečiai 

Aktoridai — meseniečio Aktoro sūnūs Euritionas ir Kteatas 

Akvilonas — šiaurės rytų vėjas 

Alastoras — likas 

Alba — 1) Askanijaus įkurtas miestas Lacijuje (Alba Longa); 2) Albos karalius 

Albula — upė Lacijuje, vėliau Tiberis 

Aleksirojė — upės dievo Graniko duktė, Priamui pagimdžiusi sūnų Esaką 

Alemonas — achivo Miskelo tėvas 

Alfėjas — upė Arkadijoje ir Elidėje; tos upės dievas 

Alfenoras — vienas Niobės sūnų 

Alkandras — likas 

Alkatoja — poetinis Megaros pavadinimas 

Alkidamantas — Kėjo salos valdovas. Jis dukterį Ktesilę pažadėjo atėniečiui Hiei- 
mocharui. Pažado nevykdant, Hermocharas Ktesilę jėga išsivežė į Atėnus. Kai ji 
netrukus mirė, per laidotuves nuo neštuvų nuskrido balta balandė 

Alkidas — Herkulis 

Alkimedontas — jūreivis tirėnas 

Alkionė — vėjų karaliaus Eolo duktė, Keiko žmona 

Alkitojė — viena Minijo dukterų 

Alkmenė — Mikėnų karaliaus Elektriono duktė, Amfitriono žmona, Jupiteriui pa- 
gimdžiusi Heraklį 

Alkonas — meniškų vario gaminių liejėjas iš Hilės (Bojotijoje) 

Almonas — upė Lacijuje, prie Romos įtekanti į Tiberį 

Aloėjas — gigantas, Neptūno sūnus 

Altėja — Testijo duktė, Fleksipo ir Toksėjo sesuo, Oinėjo žmona, Meleagro 1iobin.i 
ir jo mirties kaltininkė 

Amatuntas — miestas Kipro saloje, garsus Veneros šventove 

amazonės — karingų merginų gentis Skitijoje 

Ambrakija — miestas Epire į šiaurę nuo to paties vardo įlankos. Dėl miestu vaidijos 
Apolonas, Diana ir Heraklis. Kragalėjas priteisė jį Herakliui, užtat Apolonas pa- 
vertė jį uola. Ambrakijos įlankos pradžioje, Akcijaus kyšuly, Augustas po kautynių 
prie Akcijaus pastatė šventovę Apolonui Aktiečiui 

ambrozija — dangaus dievų valgis 

Amenanas — upė Sicilijoje 

Amfiarajas — Oiklo sūnus, garsus žiniuonis Arguose 

Amfimedontas — Finėjo bičiulis ' 

Amfionas — Jupiterio ir Antiopės sūnus, Niobės vyras, Tebų karalius. Tebus jis ap- 
vedė mūrais, ir akmenys patys ėjo, klausydami jo kanklių balsų; netekęs vaikų, 
nusižudė 

Amfitrionas — Alkėjo sūnus, Persėjo vaikaitis, Tirinto karalius, iš kur išvytas atvyko 
į Tebus. Jo žmoną apgavo Amfitrionu pasivertęs Jupiteris, ir ji pagimdė Heraklį 
(Amfitrionidą) 

Amfitritė — Nerėjo duktė, Neptūno žmona; jūros sinonimas 

Amfrisas — upė Tesalijoje 

Amikas — kentauras 

Amiklai — senas miestas Lakonijoje į pietus nuo Spartos 

Amiklidas — karaliaus Amiklo sūnus Hiacintas 

Amimonė — šaltinis prie Argo 

Amintoras — dolopų (Tesalijoje) karalius, Achilo auklėtojo Feniko tėvas 

Amitaonas — gydytojo Melampo tėvas 

amomas — kvapus krūmas, iš kurio gaunamas brangus balzamas 

Amonas — 1) libų dievas, kurio orakulas buvo Sivo oazėje, į pietus nuo Egipto; grai- 
kai jį tapatino su Dzeusu, romėnai su Jupiteriu, vaizduojamas didžiaragio avino 
pavidalu; 2) kefenas | 

Amoras — romėnų meilės dievas, kitaip Kupidonas 

Ampikas — Cereros žynys kefenų krašte k 

Ampikidas — Ampiko sūnus Mopsas, lapitų žiniuonis 

Amulijus — Albos karaliaus Prokos sūnus, atėmęs sostą iš vyresniojo brolio Numi- 
toro, nužudęs jo sūnus, o dukterį privertęs būti vestale ir jos sūnus iš Marso (Ro- 
mulą ir Remą) išmesdinęs; vėliau šie jį nužudė 

Anafė — viena iš Sporadžių salų 

Anaksaretė — gražuolė Kipro saloje, atmetusi Ifido meilę, už tai paversta akmeniu 

Anapis — upė arti Sirakūzų, susiliejanti su Kiane 

Anchisas — Enėjo tėvas, Veneros vyras 

Andras — sala netoli Eubojos 

Andremonas — etolų karalius, Toanto tėvas 

Androgėjas — Kretos karaliaus Minojo sūnus, Atėnuose visus nugalėjęs varžybose 
ir už tai iš pavydo nužudytas 

Andromeda — etiopų karaliaus Kefėjo ir Kasiopės duktė. Kasiopė gyrėsi esanti gra- 
žesnė už nereides, todėl šios priprašė Neptūną, kad Etiopiją užtvindytų ir atsiųstų 
pabaisą, kuri Jupiterio Amono paliepimu turėjo suėsti Andromedą, tačiau ją iš- 
gelbėjo ir vedė Persėjas 

Anetoras — Pelėjo piemuo 

Angis — žvaigždynas šiaurinėje dangaus pusėje tarp Didžiųjų ir Mažųjų Grįžulo 
Ratų 

Anienas — upė Lacijuje (dabar Teverone), į šiaurę nuo Romos įtekanti į Tiberį 

Anigras — upė Elidėje 

Anijus — Apolono žynys ir Delo karalius 

Antandras — uostas Troadėje 

Antedonas — miestas Bojotijoje priešais Euboją | 

Antėjas — Žemės sūnus, milžinas, Libijos valdovas, kurio niekas negalėjo įveikti 
stovinčio žemėje, teikiančioje jam galybę; Heraklis jį nugalėjo, pakėlęs nuo žemės 

Antenoras — trojėnas, Priamo kaimynas 

Antifatas — lestrigonų karalius 

Antigonė — Trojos karaliaus Laomedonto duktė, turėjusi ilgas kasas ir, jomis di- 
džiuodamasi, lyginusis su Junone, už tai Junonė jos plaukus pavertė gyvatėmis. 
Dievai pasigailėję Antigonę pavertė gužučiu 

Antijas — miestas Lacijuje, jūros pakrantėje 

Antimachas — kentauras 

Antisa — miestas Lesbo saloje, seniau stovėjęs mažoje salelėje netoli nuo Lesbo 

Anubis — Egipto dievas, Ozyrio sūnus, vaizduojamas su šuns galva 

Aonija — senasis Bojotijos pavadinimas 

Apidanas — Penėjo upės intakas Tesalijoje 

Apolonas — Jupiterio ir Latonos sūnus, Junonės posūnis, Dianos brolis; kaip Saulės 
dievas (Febas, Titanas, Saulius) važiuoja Saulės žirgais; mokslo, meno ir prana- 
Šystės dievas 

Apulija — pietinės Italijos sritis 

Arachnė — garsi audėja lidė, varžybose įveikusi Minervą ir jos iš keršto paversta voru 

Ardėja — rutulų miestas Lacijuje 

Aretūza — šaltinis Ortigijos saloje netoli Sirakūzų. Alfėjo upės dievas vijęsis Elidėje 
nimfą Aretūzą. Diana išgirdusi jos šauksmą ir pavertusi ją šaltiniu, kuris įšokęs į 
jūrą, tekėjęs jos dugnu ir Ortigijoje vėl ištryškęs į viršų. Bet ir Alfėjas šokęs į jūrą ir 
ten su Aretūza susiliejęs 

Argas — 1) miestas Argolidėje, vadinamas ir Argais; 2) šimtaakis milžinas, Arestoro 
sūnus, Junonės pastatytas sergėti karve paverstos Ijonės 

Argo laivas — laivas, kuriuo Jasonas su draugais plaukė į Kolchidę aukso vilnų 

Argolidė — sritis Peloponese 

Aricija — miestas Lacijuje 

Aris — kentauras 

Arkadija — sritis Peloponese 

Arkesijas — Jupiterio sūnus, Laerto tėvas, Odisėjo senelis 

Arnė — šykštuolė, už auksą pardavusi gimtąją Sifno salą ir už tai paversta kuosa 

Asbolas — kentaurų žiniuonis 

Askalafas — Acheronto ir nimfos Orfnės sūnus 

Askanijus — Enėjo ir Kreusos sūnus, kitaip Julas 

Asopas — upė Bojotijoje, jos dievas buvo tėvas Eginos, Jupiteriui pagimdžiusios Eaką 

Asterija — titano Kėjo ir Febės duktė, kurią, ereliu pasivertęs, paėmė Jupiteris, dėl 
to ji puolė į jūrą, bet nenuskendo, nes buvo paversta putpele 

Astiagas — Persėjo priešininkas 

Astianaktas — Hektoro ir Andromachės sūnus 

Astipalėja — sala tarp Rodo ir Nakso 

Astrėja Mergelė — titano Astrėjo duktė, teisingumo deivė (gr. Dike), Zodiako ženklų 
Mergelė 

Astrėjas — Finėjo bičiulis 

Astrėjo sūnūs — vėjai, titano Astrėjo ir Auroros vaikai 

Atalantė — karaliaus Schoinėjo Bojotijoje duktė, kuri, orakulo įspėta netekėti, žadėjo 
eiti vien už to, kas ją bėgdamas pralenks, o pralenktuosius ji nužudydavo. Paga- 
liau, Veneros padedamas, ją pralenkė Hipomenas. Už Kibelės šventyklos išnieki- 
nimą abudu buvo paversti liūtais. Kitas padavimas pasakoja apie Atalantę arka- 
dietę, Jaso dukterį, kuri nuo gimtojo Tegėjos miesto vadinama Tegėjiete; ji pir- 
mutinė pašovė šerną medžioklės Kalidonijoje metu 

atamanai — gentis, gyvenusi Epire 

Atamantas — Eolo sūnus, minijų karalius, Kadmo dukters Inonės vyras, Pentėjo 
dėdė, Sizifo brolis; Afamanto sūnus — Melikertas arba Palemonas 

Atidas — indas, Finėjo bičiulis 

Atlantas — titano Japeto sūnus, plejadžių ir hiadžių tėvas, laikąs dangų ant savo 
pečių, Persėjo paverstas kalnu 

Atlantidas — Merkurijus, Atlanto dukters Majos sūnus 

Atlantidė — Atlanto duktė Maja 

Atonas — kalnas Chalkidikėje, Makedonijos pusiasalyje 

Atrėjas — Pelopo sūnus, Mikėnų karalius 

Atridai — Mikėnų karaliaus Atrėjo sūnūs: vyresnysis — Agamemnonas, jaunesny- 
sis — Menelajas 

Augustas — garbės pravardė „prakilnusis, šlovingasis“, 27 m. pr. m. e. suteikta Gajui 
Julijui Cezariui Oktavianui 

Aulidė — uostamiestis Bojotijoje priešais Euboją 

Aura — mergaitės vardas; vėjo dvelksmas, gūsis 

Austras — pietų vėjas 

Autolikas — Merkurijaus sūnus, Erisichtono dukters Mestros vyras 

Autonojė — Kadmo duktė, Akteono motina 

auzonai — senieji Italijos gyventojai 

Aventinas — Albos karalius, kurio vardu buvusi pavadinta viena Romos kalvų 

Avernas — ežeras netoli Kumų. Šalimais esanti kiaurymė buvo laikoma anga į po- 
žemių karalystę 


iakchanalijos — šventės Bakcho garbei 

sakchantės — moterys, kurios, pamišėliško šišo pagautos, elnių kailiais pečius apsi- 
dengusios ir plaukus pasileidusios, su vijokliais papuoštomis lazdelėmis (tirsais) 
rankose šokdavo triukšmingose apeigose Bakcho garbei (orgijose) 

ukchas — Jupiterio ir Semelės sūnus, vyno dievas 

sakchidai — iš Korinto kilusi ir heraklietįį Bakchidą protėviu laikiusi didikų giminė, 
kuri, iš tėviškės išvyta, įkūrė Sirakūzų miestą Sicilijoje 

baktrai — Baktrų miesto Persijoje gyventojai 

balearų laidyklė — Balearų salų (tarp Ispanijos ir Afrikos) gyventojai balearai gar- 
sėjo kaip kovotojai su mėtyklėmis 

Zatas — arklių ganytojas iš Pilo Elidėje 

Jaukidė — Filemono žmona, virtusi liepa 

Belas — mitinis Asirų karalystės įkūrėjas 

Belidės — Eelo dukraitės, Danaidės 

Belona — romėnų karo deivė 

Berekintas — kalnas Frigijoje, kur vyko Kibelės misterijos 

Berekintietis — Frigijos karalius Midas 

Biblidė — Mileto ir Kianėjos duktė, pamilusi savo brolį Kauną 

Bienoras — kentauras 

Bisaltidė — Bisalto duktė Teofanė, kurią apgavo avinu pasivertęs Neptūnas, ir ji 
pagimdė auksavilnį aviną 

bistonai — gentis Trakijoje 

Boibė — miestas rytinėje Tesalijoje prie Boibeido ežero 

Bojotija — sritis Graikijoje. Pavadinimas kildinamas iš žodžio bous — karvė, jautis 

Bootas — Jaučiaganis, žvaigždynas prie Didžiųjų Grįžulo Ratų, vadinamas dar Ark- 
tofilaku — Meškaganiu (Meška, arba Lokiu, vadinami Grįžulo Ratai) 

Borėjas — šiaurės vėjas, lotyniškai Akvilonas. Kaip dievas jis pagrobė Oreitiją 

britanai — Britanijos salos gyventojai 

Bromas — kentauras 

Bromijas — Bakcho pravardė „triukšmingasis“ dėl apeigų jo garbei triukšmingumo 

Brotėjas — |) kefenas; 2) lapitas 

Bubasas — miestas Karijoje 

Bubastė — Egipto deivė, Ozyrio ir Izidės duktė, vaizduojama su katės galva 

Buris — žemės drebėjimo sugriautas miestas Achajoje 

Busiridas — Egipto karalius, aukoms žudydavęs ateivius, Heraklio nugalėtas ir nu- 
žudytas 

Butas — atėniečio Palanto sūnus 

Butrotas — miestas Epire, kuriame karaliavo Priamo sūnus žiniuonis Helenas, su 
Piru atvykęs į Epirą. Pastatytąjį miestą jis pavadino Troja, jos tvirtovę — Per- 
gamu 


Cerberis — trigalvis šuo, mirusiųjų karalystės sargas 

Cerera — Saturno ir Rėjos duktė, Jupiterio sesuo, Prozerpinos motina, žemės vaisių 
deivė, išmokiusi žmones žemdirbystės ir įstatymų gerbimo 

Cezaris — 1) Gajus Julijus Cezaris — Romos diktatorius, nužudytas 44 m. pr. m. e. 
kovo 15 d. (Idibus Martiis); Gajus Julijus Cezaris Oktavianas Augustas — Romos 
imperatorius, diktatoriaus įsūnis 

Chaonija — sritis Epire 

Chaosas — atvira praraja, pilna rūko ir tamsos, buvusi prieš pasaulio sukūrimą 

Charaksas — lapitas 

Charibdė — vandens verpetas Sicilijos sąsiauryje priešais Scilę 

Chariklė — nimfa, Apolono duktė, kentauro Chirono žmona 

Charontas — vėlių perkėlėjas į mirusiųjų karalystę per Stikso upę 

Charopas — likas 

Chersidamantas — likas 

Chijas — sala Jonijos jūroje 

Chimera — ugnim alsuojanti pamėklė su liūtės galva, ožkos liemeniu ir angies uodega 

Chionė — Dedaliono duktė, iš pavydo nukauta Dianos 

Chironas — kentauras, Saturno ir nimfos Filiros sūnus, Eskulapijaus augintojas 

chlamidė — vilnonis viršutinis vyrų drabužis Graikijoje 

Chrisė — miestas Troadėje su garsia Apolono šventove 

Chromijas — likas | 

Chromis — 1) Finėjo bičiulis; 2) kentauras 


Dafnė — Penėjo upės Tesalijoje duktė, paversta lauro medeliu 

Dafnis — Idos piemuo, kurį už neištikimybę upės nimfa pavertė uola 

Damasichtonas — vienas Niobės sūnų 

danajai — graikai, taip vadinami dėl protėvio Danajo, kuris iš Egipto buvo atsikė!>- 
į Argą 

Danajė — Argo karaliaus Akrisijo duktė, Persėjo motina 

dardaniečiai — Dardano palikuonys. Jupiterio sūnus Dardanas iš Italijos senu :2.-. 
vėje išsikėlęs į Troadę ir ten davęs pradžią trojėnų genčiai, taigi dardanieč.=: 
trojėnai 

Daulidė — miestas Fokidėje 

Daunas — Apulijos karalius, priėmęs Diomedą ir išleidęs už jo savo dukterį Eui; = 

Dedalas — garsus mitologinių laikų skulptorius ir architektas, kilęs iš Atėnų. Iš (--. 
vydo nužudęs seserėną Perdiką, turėjo bėgti iš tėvynės. Kretoje Minojui pastat. 

Labirinto rūmus, po to su sūnumi Ikaru sparnais mėgino pabėgti, bet sūnus nu- 
krito į jūrą ir prigėrė, o Dedalas pasiekė Siciliją 

Dedalionas — Šviesanešio (Aušrinės) sūnus, Keiko brolis, paverstas vanagų 

Deifobas — trojėnas, Priamo sūnus 

Dejaneira — Kalidono karaliaus Oinėjo duktė, Meleagro sesuo, Heraklio žmona ir 
jo mirties priežastis 

Delas — sala Egėjo jūroje, garsi joje gimusio Apolono šventove 

Delfai — miestas Fokidėje prie Parnaso kalno, garsus Apolono orakulu, laikytas 
žemės viduriu 

Delietis — Delo saloje gimusio Apolono pravardė 

Delija — Delo saloje gimusios Dianos pravardė 

Demoleontas — kentauras 

Deonė — Cereros pravardė. Jos duktė Deonidė, arba Prozerpina, pagimdė Jupiteriui, 
kuris ją apgavo pasivertęs žalčiu, požemių Dionisą 

Berketė — iš Sirijos atėjusi deivė, Babilono karalienės Semiramidės motina. Vyrą, 
su kuriuo turėjo Semiramidę, ji nužudė, dukterį liepė išnešti į tyrus, o pati šoko į 
ežerą prie Askalono ir buvo paversta žuvimi. Vaizduojama moterimi su Žuvies 
uodega 

Deukalionas — Prometėjo sūnus, Epimetėjo dukters Piros vyras, per sūnų Heleną 
laikytas helenų (graikų) protėviu, su žmona vienudu išlikę gyvi per pasaulio tvaną 

Diana — Jupiterio ir Latonos duktė, Apolono sesuo, medžioklės ir mėnulio deivė 
(graikų Artemidė) 

Didimai — dvi salelės Egėjo jūroje prie Siro salos 

Dija — antrasis Nakso salos pavadinimas 

Diktė — kalnas Kretoje 

Diktina — Dianos pravardė | 

Diktis — 1) jūreivis tirėnas; 2) kentauras 

Dimantidė — Dimanto duktė, Priamo žmona Hekubė 

Dindimai — kalnas Frigijoje, garsus Kibelės misterijomis 

Diomedas — Tidėjo sūnus, argiečių karalius, drauge su Odisėju atlikęs ne vieną žyg- 
darbį; vėliau, iš Argo iškeliavęs, Apulijoje vedė karaliaus Dauno dukterį ir įkūrė 
Argiripo miestą 

Dirkė — versmė Bojotijoje netoli Tebų 

Ditas — požemių karalystės valdovas (graikų Plutonas) 

Dodonė — miestas Epire, garsus seniausiu Jupiterio orakulu, kalbančiu iš ąžuolo 

Dolonas — trojėnas, ėjęs žvalgyti į graikų stovyklą su sąlyga, kad jam atiduos Achilo 
žirgus, jeigu jis juos paims. Iš graikų pusės to pat ėjo Odisėjas ir Diomedas, kurie 
Doloną pagavo, išklausinėjo ir nužudė 

+i0pai — gentis Tesalijoje 

Ižo-i4ė — Okeano duktė, Nerėjo žmona, nereidžių motina 

Z:orila: — 1) nasamonas, kovojęs Persėjo pusėje; 2) kentauras 

dr:2<.ės — medžių ir girių nimfos 

Mantas — |) medžiotojas, Marso sūnus; 2) lapitas 

Drlupė — Oichalijos karaliaus Eurito duktė, Jolės sesuo, Apolono numylėtinė, ištekė- 
jusi už Andremono ir paversta lotosu 

Dulichijietis — Odisėjas (Uliksas), nedidelės Dulichijo salos netoli Itakės valdovas 

1)zanklė (Mesana, dabar Mesina) — miestas Sicilijoje 

4J:vlus — sparnuotas Borėjo sūnus, Kalaido brolis 

Eagras — Orfėjo tėvas, Trakijos karalius 

Eakas — Jupiterio ir nimfos Eginos sūnus, Enopijos, vėliau pavadintos Egina, kara- 
lius: jam valdant gimė mirmidonai 

Eakidai — Bako sūnūs: Telamonas, Pelėjas, Fokas 

Eantas — upė Epire, tekanti iš Pindo kalnų 

Ebalidas — Spartos karaliaus Ebalo sūnus Hiakintas (Hiacintas) 

Echeklas — kentauras 

Echemonas — nabatietis 

Echidna — pusiau mergaitės, pusiau angies pavidalo pamėklė, Medūzos sūnaus Chri- 
saoro duktė, pagimdžiusi Cerberį, Chimerą, Lernos hidrą ir Sfinksą 

Echinadės — salos prie Achelojo žiočių Jonijos jūroje 

Echionas — tebietis, vienas vyrų, kilusių iš Kadmo pasėtųjų slibino dantų, Kadmo 
dukters Agavės vyras, Pentėjo tėvas 

Echonė (Echo) — nimfa, kurios meilę atstūmė Narcizas ir kuriai už plepumą Junonė 
atėmė galią kalbėti ir leido vien atkartoti paskutinius svetimos kalbos garsus 

edonietės — trakietės 

Eetionas — Misijos Tebų karalius, Andromachės tėvas 

Efirė — antrasis Korinto pavadinimas 

Egėjas — Pandiono sūnus, Tesėjo tėvas, Atėnų karalius 

Egeonas — šimtarankis jūrų milžinas, Neptūno žentas, kitaip dar vadinamas Briarėju 

Egerija — italų nimfa, karaliaus Numes patarėja ir žmona, po jo mirties virtusi šal- 
tiniu 

Egidas — Egėjo sūnus Tesėjas 

egidė — iš pradžių Minervos šarvai, jos ilgas drabužis, vėliau jos skydas, prie kurio 
buvo pritvirtinta Medūzos galva 

Egina — Asopo upės dievo duktė; Eako motina, kurios vardu buvo pavadinta sala 
Saromo įlankoje 

Eileitija — graikų gimdymo deivė, lotynai ją vadino Lucina 

Eksadijas — lapitas 

elektras — aukso ir sidabro lydinys 

Elelėjas — Bakcho pravardė nuo džiaugsmingo riksmo per apeigas jo garbei „eleleu!“ 

Elena (Helena) — Tindarėjo (ar. Jupiterio) ir Ledos duktė, Menelajo žmona, Pario 
pagrobta ir tapusi Trojos karo priežastim 

Eleusinas — miestas Atikoje, pagarsėjęs Cereros garbinimu 

Elidė — 1) sritis Peloponese; 2) miestas toje srityje 

Elimas — kentauras 

Elisiejaus laukai — palaimintųjų buvimo vieta mirusiųjų karalystėje 

Elpenoras — Odisėjo bendražygis, girtas Kirkės namuose nuo plokščiastogio nukritęs 
ir užsimušęs 

ematidės — ematijietės, makedonietės, iš Makedonijos kilusios Piero dukterys 

Ematija — sritis Makedonijoje 

Emationas — kefenas 

Enėjas — trojėnas, Anchiso ir Veneros sūnus, iš degančios Trojos pabėgęs ir jos pe- 
natus atgabenęs į Italiją; romėnų protėvis 

enėjiečiai — Enėjo palikuonys, romėnai 

Enesimas — Hipokoonto sūnus, šerno suplėšytas Kalidonijoje medžioklės metu 

Enipėjas — Epidano upės intakas Tesalijoje. Šios upės dievu pasivertęs, Neptūnas 
apgavo Aloėjo žmoną Ifimedėją, ir ta pagimdė tesaliečius milžinus Otą ir Efialtą 


24. PLB 6 

Enomas — likas 

Enopija — senovinis Eginos salos pavadinimas 

Eojas — vienas Sauliaus žirgų 

Eolas — 1) Heleno sūnus, Deukaliono vaikaitis, Atamanto ir Sizifo tėvas; 2) Hipoto 
sūnus ar vaikaitis (todėl Hipotadas), vėjų valdovas, laikąs juos uždaręs oloje 

Eolidas — Eolo sūnus Mizenas, buvęs Hektoro, vėliau Enėjo trimitininkas. Tritonas 
iš pavydo, kad gražiau už jį trimituoja, įstūmė jį į jūrą prie Mizeno kyšulio Kam- 
panijoje, kyšulys, kur jis žuvo, ir turi jo vardą 

Eolidė — vėjų valdovo Eolo duktė Alkionė 

Eolo dukra — Kanakė 

Epafas — Jupiterio ir Ijonės sūnus, drauge su motina garbintas Egipte 

Epidauras — miestas Argolidėje, garsus Eskulapijaus šventove 

Epidaurietis — Eskulapijus, gydymo dievas 

Epimetidė — Epimetėjo duktė Pira 

Epitas — Alba Longos karalius 

Erasįnas — upė Argolidėje 

Erebas — tamsybių karalystė požemiuose, kitaip Orkas 

Erechtėjas — Atėnų karalius, Pandiono sūnus, Oreitijos ir Prokridės tėvas, atėniečių 
protėvis 

Erechtionas — Vulkano (Geležtirpdžio) sūnus 

Erichtonijas — iš žemės, be motinos, gimęs Vulkano sūnus 

Eridanas — pasakų upė pačiuose Europos vakaruose, kurios pakrantėse buvę rasta 
gintaro. Vėliau ši upė tapatinta su Rona ar Pado upe 

Erigdupas — kentauras 

Erigonė — atėniečio Ikaro, arba Ikarijo, duktė, Febo suvedžiota ir paversta žvaigžde 
(Mergelė) 

Erikas — |) kalnas Sicilijoje, paskirtas Venerai; 2 Persėjo priešininkas 

Erikietė — Venera, kurios šventovė buvo ant Eriko kalno 

Erimantas — |) Arkadiją nuo Elidės skirianti upė, Alfėjo intakas; 2) kalnas Arka- 
dijoje 

erinijos — furijos, vadinamos dar eumenidėmis, keršto ir bausmės deivės 

Erisichtonas — Tesalijos karaliaus Triopo sūnus, Mestros tėvas, už dievų niekinimą 
nubaustas nepasotinamu alkiu 

Eritas — Finėjo bičiulis 

Esakas — Priamo sūnus, paverstas naru 

Eskulapijus — Apolono sūnus, gydymo meno dievas ir gydytojų globėjas (Eskulapas, 
graikų Asklepijas) 

Esonas — Jasono tėvas, Jolko karalius, brolio Pelijo nuo sosto nuverstas ir išvytas, 
Medėjos atjaunintas 

Esonidas — Esono sūnus Jasonas 

Etalionas — jūreivis tirėnas 

Etė — kalnas Tesalijoje į Etolijos pusę 

Etemonas — Persėjo priešininkas 

Etionas — etiopų žiniuonis 

etiopai — gentis Afrikoje 

etolai — Graikijos srities Etolijos gyventojai 

Etonas — vienas Sauliaus žirgų 

etruskai — gentis senovės Italijoje, lotynų kaimynai, vadinami dar tuskais ir tirėnais, 
nes buvo laikomi kilusiais iš tirėnų genties Lidijoje 

Etruskų upė — Albula, vėliau gavusi Tiberio (Tibro) vardą, ištekanti Etrurijoje 

Euagras — lapitas 

Euandras — arkadas, prie Palatino kalvos įkūręs miestą 

Euboja — didelė sala Egėjo jūroje 

Euenas — upė Etolijoje 

Euforbas — trojėnas, Pantojo sūnus, Menelajo nukautas 

Euhanas — Bakcho pravardė nuo riksmo „euhoe!“ 

Euipė — Piero žmona 

Eumelas — nuoširdžiai Apolonui tarnavęs tebietis. Vieno aukojimo metu jo sūnus 
Botris suvalgė aukai skirtąsias avies smegenis. Supykęs tėvas šėrė jam nuodėgu- 
liu. Apolonas Botrį pavertė bites lesančiu paukščiu bitlesiu (Muscicapa grisola) 

eumenidės — eufemistinė erinijų (furijų) pravardė „gera linkinčiosios“ 

Eumolpas — Trakijos dainius, Orfėjo mokinys, Atikoje įvedęs misterijų šventimą 

Euras — rytų vėjas 

Euridikė — Orfėjo žmona 

Eurilochas — Odisėjo bendražygis, Kirkės paverstas kiaulė 

Eurimo sūnus — Eurimidas Telemas, žiniuonis 

Eurinomas — kentauras 

Eurinomė — Okeano ir Tetidės duktė, jūrų deivė, Leukotojės motina 

Euripilas — 1) Kojo salos karalius, nužudytas Heraklio, kai šis iš Iliono atplaukė į 
Koją ir gyventojai nenorėjo jo įsileisti. Tuo metu Kojo moterys buvo paverstos 
karvėmis už tai, kad save laikė gražesnėmis už Venerą; 2) narsus tesaliečių vadas 
prie Trojos, vienas iš devynių, norėjusių stoti į dvikovą su Hektoru 

Euristėjas — Stenelo sūnus, Persėjo vaikaitis, Mikėnų karalius, Herakliui davęs 
dvylika darbų, o po Heraklio mirties persekiojęs jo palikuonis 

Euritas — kentauras 

Euritidas — Eurito sūnus Hipasas 

Euritionas — Patroklo dėdė, medžiotojas 

Europė — fenikų karaliaus Agenoro duktė, kurią jaučiu pasivertęs Jupiteris pagrobė 
ir nusinešė į Kretą, kur ji pagimdė Minoją 

Eurotas — upė Lakonijoje 

Ezaris — upė pietų Italijoje 


Faetontas — „Šviečiantysis“, Febo (Sauliaus) ir Klimenės sūnus, mėginęs važiuoti 
tėvo žirgais, Heliadžių brolis 

Faetusė — „šviečiančioji“, viena Heliadžių, Faetonto sesuo , 

Fantasas — sapnų dievas 

Faras — nedidelė sala netoli Aleksandrijos Egipte, vėliau pylimu sujungta su žemynu; 
joje pastatytas švyturys buvo laikomas vienu septynių senovės pasaulio stebuklų; 
žibintas 

Farfaras — Tiberio intakas iš Sabinų krašto pusės (Faberis) 

Farsalas — miestas Tesalijoje, pagarsėjęs kautynėmis tarp Cezario ir Pompėjaus 
48 m. pr. m. e. 

Fasiadė — gimusioji prie Fasido upės, Medėja 

Fasidas — upė Kolchidėje 

faunai — lotynų dievai, laukų globėjai 

Faunas — senovės Lacijaus karalius, po mirties laikytas dievu, Akido ir Lotyno tėvas 

feakai — Scherijos (Korkiros) salos Jonijos jūroje gyventojai 

Febas — „Šviečiantysis“, saulės dievas, Apolono pravardė, jo paukštis — varnas 

Febė — Febo sesuo, Diana, medžioklės ir mėnulio deivė 

Fedimas — vienas Niobės sūnų 

fegietis — Erimanto upės epitetas, duotas nuo Fegijos (vėliau Psofide pavadintos) 
miesto, pro kurį ji teka 

Fenė — Perifanto žmona 

Fenėjas — ežeras Arkadijoje prie to pat vardo miesto 

fenikai — Fenikijos gyventojai 

Fenikas — tesalietis, Amintoro sūnus, Achilo auklėtojas . 

Feokomas — kentauras 

Fereto sūnus — Admetas, Ferų miesto Tesalijoje karaliaus Fereto sūnus, medžio- 
tojas 

Festas — miestas Kretos saloje 

Fialė — nimfa, Dianos palydovė 

Filamonas — Apolono ir Chionės sūnus, pagarsėjęs dainius 

Filėjas — Elidės karaliaus Augijo sūnus, medžiotojas 

Filemonas — frigas kaimietis, Baukidės vyras 

filietis — kilęs iš Filo miesto Tesalijoje, Kenėjo epitetas 

Filijas — Kikno draugas 

Filipai — miestas Makedonijoje, kur 42 m. pr. m. e. Oktavianas ir Antonijus nugalėjo 
Cezario žudikus 

Filiros sūnus — kentauras Chironas, Filiros ir Saturno sūnus, gyvenęs Pelijo kalne 

Filoktetas — Pojanto sūnus, padegęs laužą, kuriame susidegino Heraklis, ir už tai 
gavęs jo lanką ir strėles, kurioms buvo žadėta paimti Troją. Žygio į Troją metu 
Filoktetą įkirto angis, ir Odisėjo patarimu, kaip kliuvinį, graikai paliko jį sergantį 
Lemno saloje. Tik po dešimties metų atsiminė jį vėl, kai orakulas pasakė, jog be 
Heraklio lanko ir strėlių Trojos nepaimsią 

Filomelė — Atėnų karaliaus Pandiono duktė, Proknės sesuo, kurią išniekino ir kuriai, 
kad nepasiskųstų, liežuvį nupjovė svainis, paversta lakštingala 

Finėjas — 1) etiopų karalius, Kefėjo brolis, kovojęs su Persėju dėl Kefėjo dukters 
Andromedos, kuri jam buvo pirmiau pažadėta; 2) Salmideso miesto Trakijoje 
žiniuonis. Kadangi žiniuonystės galią panaudojo prieš dievų valią ir, antrosios 
žmonos prikalbėtas, apakino pirmosios vaikus, dievai jį nubaudė: užleido harpijas, 
paukštes mergaičių veidais ir vanagų nagais, kurios atimdavo arba suteršdavo jo 
valgį. Tik sparnuoti Borėjo sūnūs, Argonautų žygio dalyviai, Dzetas ir Kalaidas, 
išvaikė harpijas | 

Flegetontas — liepsnomis plieskianti mirusiųjų karalystės upė 

flegijai — plėšikai tesaliečiai, nusiaubę Delfų šventovę 

Flegijas — Finėjo bičiulis 

Flegontas — vienas Sauliaus žirgų 

Flegrėjas — kentauras 

Flegros laukai — vietovė, kurioje Jupiterio žaibas nutrenkė gigantus 

Fobetoras — sapnų dievas, kitaip Ikelas 

Fokas — Eginos karaliaus Eako ir nereidės Psamatės sūnus, jo paties brolių Pelėjo 
ir Telamono užmuštas 

Fokidė — sritis vidurinėje Graikijoje 

Folas — kentauras 

Forbantas — Finėjo bičiulis 

Forko dukterys — Forkidės, arba grajos, trys (kartais dvi) seserys, turėjusios vieną 
akį ir vieną dantį 

Foronidė — Ijonė, kaip Argo karaliaus Foronėjo palikuonė 

Friksas — Helės brolis; jie abudu buvo Orchomeno Bojotijoje karaliaus Atamanto ir 
pirmosios jo žmonos Nefelės vaikai. Pamotė Inonė prikalbėjo vyrą jiedu paaukoti, 
todėl jie išskrido oru ant auksavilnio avino, kurį jiems atsiuntė Merkurijus. Helė 
nukrito į sąsiaurį, kuris gavo jos vardą (Helespontas), ir prigėrė, o Friksas at- 
skrido į Kolchidę ir auksavilnio avino kailį padovanojo karaliui Ajetui 

Ftija — miestas Tesalijoje, Achilo tėviškė 


Galantidė — Alkmenės tarnaitė, apgavusi deivę Luciną ir už tai jos paversta žebenkštim 

Galatėja — nereidė, Akido mylimoji, kuriai piršosi Polifemas 

Ganimedas — Trojos karaliaus Trojo sūnus, kurį dėl gražumo pamilo Jupiteris, pa- 
sivertęs ereliu, pagrobė ir Olimpe padarė vyno pilstytoju 

Gargafija — slėnys Bojotijoje 

Geležtirpdys — ugnies ir kalvių dievo Vulkano (graikų Hefaisto) pravardė — Mul- 
ciber, taip-pat Geležies apdirbėjas 

genijus — dvasia, Žmogaus sergėtoja nuo gimimo ligi mirties. Tokį globėją turėjo 
ne vien atskiras Žmogus, bet ir miestas, valstybė 

Giaras — viena Kikladžių salų 

gigantai — Tartaro ir Žemės sūnūs, angiakojai, šimtarankiai milžinai, kėsinęsi pa- 
siekti dangų ir paimti jo valdžią, bet Jupiterio žaibo nutrenkti 

Glaukas — žvejys iš Antedono Bojotijoje; paragavęs kerėjančios žolės, pajuto norą 
Sokti į jūrą, ir ten buvo paverstas jūros dievu 

Gnosas (Knosas) — miestas Kretos saloje, Minojo sostinė 

Gorgė — Meleagro sesuo 

gorgonės — trys Forko dukterys: Steno, Eurialė ir Medūza. Žymiausia jų Medūza, 
jai dažniausiai taikomas ir Gorgonės vardas; tai angiaplaukė pamėklė, ir kas tik 
pažvelgia į ją, pavirsta akmeniu; Persėjas nukirto jai galvą, bet ir galva turėjo 
galią viską versti akmeniu; iš jos kraujo gimė sparnuotas žirgas Pegasas ir Libijos 
gyvatės 

gracijos (graikų charitės) — trys Jupiterio ir Eurinomės dukterys, giedros nuotaikos 
deivės ir Veneros palydovės. Jų pareiga buvo pasveikinti susituokiančiuosius 

Gradivas — karo dievo Marso pravardė 

grajai — graikai 

Granikas — upė Mažojoje Azijoje 

Grinėjas — kentauras 


Halezas — lapitas 

Halijas — likas 

Halkionėjas — Finėjo bičiulis 

hamadriadės — medžių ir girių nimfos, driadės 

Harmonija — Marso ir Veneros duktė, Kadmo žmona 

harpijos — mitinės sparnuotos būtybės, paukštės mergaičių veidais ir vanagų nagais, 
traukiančios jų nemalonėje esančiam žmogui kąsnį iš burnos 

Hebras — upė Trakijoje 

Hekatė — užkeikimo deivė, titano Persio ar okeanidės Persės duktė, todėl Perseidė; 
vaizduota su trim galvom 

Hektoras — Priamo ir Hekubės sūnus, narsiausias Trojos herojus, nukautas Achilo, 
keršijančio už Patroklo mirtį 

Hekubė — Dimanto duktė, Trojos karaliaus Priamo žmona, Hektoro ir jo brolių 
motina 

Helė — Frikso sesuo 

Helenas — Priamo sūnus, aiškiaregys 

Heliadės — Sauliaus dukterys, Faetonto seserys, paverstos tuopomis 

Helikas — Finėjo bičiulis i 

Helikė — po žemės drebėjimo nuskendęs miestas Achajoje 

Helikonas — kalnas Bojotijoje, mūzų gyvenamoji vieta 

Helopas — kentauras 

Hemas — kalnas Trakijoje 

Hemonija — taip vadinama Tesalija nuo karaliaus Tesalo tėvo Hemono vardo; he- 
monai — tesalai 

Hena — miestas Sicilijoje, pagarsėjęs laukų derlingumu ir Cereros šventove 

Herkulis (graikų Heraklis) — Jupiterio ir Persėjo dukraitės Alkmenės sūnus; Her- 
kulio miestas — Herkulanėjus (Herculaneum), graikiškai Heraklėja — miestas 
Kampanijoje prie Neapolio įlankos, vėliau (70 m. e. m.) drauge su Pompėja ir 
Stabijom užlietas stipraus Vezuvijaus išsiveržimo 

Hermafroditas — Hermio ir Afroditės sūnus, kurį pamilo nimfa Salmakidė ir susi- 
liejo su juo į vieną žmogų 

Hersė — Kekropo duktė, Merkurijaus mylimoji 

Hersilija — Romulo žmona, viena pagrobtųjų sabinių, po Romulo mirties priimta į 
dievų tarpą ir gavusi Horos vardą 

Hesionė — Trojos karaliaus Laomedonto duktė, už tėvo klastas atiduota marių pa- 
baisai, bet, Heraklio išgelbėta, ištekėjo už jo bičiulio Telamono 

Hesperija — Kebreno upės Troadėje duktė, žuvusi nuo angies 

Hiacintas (Hiakintas) — Spartos karaliaus Ebalo sūnus, paverstas gėle 

Hiadės — Atlanto dukterys, septynios žvaigždės, atnešančios lietų 

Hialė — nimfa, Dianos palydovė 

Hiantietis — bojotietis, Kadmo dukters Autonojės sūnus Akteonas, Dianos paverstas 
elniu ir jo paties šunų sudraskytas 

hiberai — Ispanijos (Hiberijos) gyventojai 

Hiberas piemuo — milžinas Gerionas 

Hiberų upė — Hiberijos (Pirėnų) pusiasalį supantis Okeanas 

Hilas — 1) Heraklio sūnus, Jolės vyras; 2) kentauras 

Hilėjas — medžiotojas Kalidonijoje 

hilietis — Hilų miesto Bojotijoje gyventojas 

Hilonomė — kentaurė 

Himenėjas — vestuvių dievas, santuokos globėjas 

Himetas — kalnas Atikoje, pagarsėjęs bitėmis ir medumi 

Hipaipai — miestas Lidijoje 

Hipalmas — vienas medžiotojų Kalidonijoje 

Hipanis — upė Sarmatijoje 

Hipasas — |) Eurito sūnus medžiotojas; 2) kentauras 

Hiperionas — 1) Dangaus (Urano) ir Žemės sūnus titanas, Saulės dievas (Saulius); 
2) saulė 

Hipodamė — Peiritojo žmona 

Hipokoontas — Amiklų miesto Lakonikoje karalius 

Hipolitas — Tesėjo sūnus; pamotės Fedros įskųstas, kad esą jai meilinęsis, žuvo, tėvo 
ištremtas ir prakeiktas; vėliau Romoje garbintas Virbijaus vardu 

Hipomenas — Megarėjo, valdžiusio Onchesto miestą Bojotijoje, sūnus, paverstas liūtu 

Hipotadas — Hipoto sūnus Eolas, vėjų valdovas 

Hipotojas — Arkadijos karalius : 

Hipsėjas — Finėjo bičiulis 

Hipsipilė — Lemno karaliaus Toanto duktė; kai argonautų laikais visus tos šalies 
vyrus išžudė moterys, ji viena išsaugojo tėvą 

Hirija — nimfa, Apolonui pagimdžiusi Kikną, gražų medžiotoją, gyvenusį Etolijoje 
tarp Pleurono ir Kalidono. Iš meilės Kiknui Filijas padarė daug darbų: be ginklo 
įveikė liūtą, sugavo du peslius ir, Heraklio padedamas, atvedė galingą jautį. Ka- 
dangi jautį padovanoti jam atsisakė, Kiknas šoko į Konopės ežerą, ir Apolonas 
pavertė jį gulbinu. Jo motina Hirija verkė tol, kol visa paplūdo ežeru, pavadintu 
jos vardu Etolijoje 

Hoditas — 1) vyriausias karaliaus Kefėjo valdininkas; 2) kentauras 

Hora — deive tapusios Hersilijos vardas 


Ida — kalnas Frigijoje netoli Trojos 

Idalietė — Veneros pravardė nuo Idalijo kalno Kipro saloje 

Idas — |) Mesenijos karaliaus Afarėjo sūnus medžiotojas; 2) kefenas; 3) Diomedo 
bičiulis 

Idmonas — kolofonietis Arachnės tėvas 

Idomenėjas — prie Trojos kovojusių kretiečių vadas 

Ifigenija — Mikėnų karaliaus Agamemnono duktė, kurią turėjo paaukoti Aulidės 
uoste, bet jos vieton Diana pakišo stirną, o Ifigenija puvo perkelta į Tauridę 

Ifinojas — kentauras 

Ifis (Ifidė) — jauna kiprietė, Ligdo duktė, užauginta kaip mergaitė ir vėliau paversta 
vaikinu 

Ijonė (Ijo) — upės dievo, Argo karaliaus Inacho duktė, Jupiterio pamilta ir iš baimės 
prieš pavyduliaujančią Junonę paversta karve, kurią saugoti Junonė pavedė šim- 
taakiui Argui. Jupiterio palieptas, Merkurijus Argą užmušė. Ijonė atgavo senąjį 
pavidalą, pagimdė Epafą ir, netekusi proto, nuklydo ligi Egipto, kur buvo garbi- 
nama kaip deivė Izidė 

Ikaras — Dedalo sūnus, skrisdamas nukritęs į jūrą 

Ikelas — sapnų dievas, kitaip Fobetoras 

Iksionas — lapitų karalius Tesalijoje, Peiritojo tėvas, kėsinęsis paimt Junonę, užtat 
mirusiųjų karalystėje prikaltas prie rato, kuris sukasi viesulo greičiu 

Ilas — Trojo sūnus, Asarako ir Ganimedo brolis, Iliono įkūrėjas 

Ilijietis — Ilijos, arba Rėjos Silvijos, sūnus Romulas 

Ilionas — Troja, Trojos miestas ir tvirtovė 

Ilionėjas — vienas Niobės sūnų 

Ilirija — sritis Adrijos pajūryje Epiro kaimynystėje 

Imbrėjas — kentauras 

Inachas — upė Argolidėje; tos upės dievas, Ijonės tėvas ir Argo karalius 

Inachidas — 1) Inacho vaikaitis Epafas; 2) Persėjas, Inacho giminės palikuonis 

Inachidė — Inacho duktė Ijonė, laikyta Egipto deive Izide 

Inarimė — Enarijos sala (dabar Ischia) priešais Neapolį 

Inonė (Ino) — Kadmo duktė, Atamanto žmona, Semelės sesuo, užauginusi jos ir 
Jupiterio sūnų Bakchą. Už tai įširdusi Junonė atėmė jai protą, ir ji su sūnumi 
Melikertu šoko į jūrą. Neptūnas pavertė ją deive, ir ji gavo Leukotėjos vardą 

Iridė — vaivorykštės deivė, Taumanto duktė (Taumantidė), Junonės pasiuntinė ir 
tarnaitė 

Isė — lesbiečio Makarėjo duktė, Febo suvedžiota 

ismariečiai — trakiečiai, taip vadinami nuo Ismaro kalno Trakijoje 

Ismenas — 1) pro Tebus tekanti upė; 2) Niobės sūnus 

ismenietės — tebietės, taip vadinamos nuo Ismeno upės 

Isimas — sąsmauka, jungianti Peloponesą su Atika; netoli jos — Korinto miestąs 

Istras — Dunojaus žemupys 

Itakė — sala Jonijes jūroje, Odisėjo tėviškė 

ltakietis — Odisėjas (Uliksas) 

Itijas — Terėjo ir Proknės sūnus 

Izidė — egiptiečių derlingumo deivė 


Jakchas — Bakcho pravardė nuo riksmo per jo šventes 

Janas — dvikaktis italų dievas 

Jantė — kretiečio Telesto duktė, Ifio mylimoji 

Japetas — titanas, Atlanto ir Prometėjo tėvas 

japigai — Japigijos, srities palei Tarento įlanką Italijoje, gyventojai 

Japigas — Dedalo sūnus, apsigyvenęs Japigijoje ir savo vardą davęs tam kraštui 

Jasonas — Jolko Tesalijoje karaliaus Esono sūnus, argonautų vadas. Esoną nuo 
sosto buvo nustūmęs jo brolis Pelijas. Todėl iš baimės, kad brolvaikis Jasonas jam 
nekeršytų, liepė jam iš Kolchidės atgabenti auksavilnio avino kailį. Minervos 
patariamas, Jasonas pasistatydino pirmąjį jūrų laivą (Argo) ir su narsiausiais 
graikų herojais po daugybės nuotykių pasiekė Kolchidę ir, jos karaliaus Ajeto 
dukters Medėjos padedamas, gavo tą kailį 

Jolajas — Ifiklio sūnus, Heraklio bičiulis, medžiotojas 

Jolė — Oichalijos karaliaus Eurito duktė. Tėvas buvo pažadėjęs ją tam, kas įveiks 
jį ir jo sūnus šaudynėse iš lanko. Įveikė Heraklis ir, kai Euritas žodžio nelaikė, 
išgriovė Oichaliją ir nužučė Euritą bei jo sūnus 

Jolkas — miestas Tesalijoje, Jasono tėviškė 

Jonijos jūra — Viduržemio jūros dalis į vakarus nuo Graikijos 

Juba.— Numidijos karalius; 46 m. pr. m. e. Cezario sumuštas prie Tapso Afrikoje, 
nusižudė 

jugeris — ploto matas, lygus maždaug 25 m? 

Julas — Enėjo sūnus, kitaip Askanijus, laikytas Julijų giminės Romoje pradininku 

Junonė — Saturno ir Rėjos duktė, Jupiterio sesuo ir žmona, didžiai nekentusi moterų, 
su kuriomis Jupiteris turėjo vaikų, ir persekiojusi tuos vaikus. Junonės paukštė — 
povas | 

Jupiteris — Saturno ir Rėjos sūnus, nuvertęs nuo sosto tėvą ir pasaulį pasidalinęs 
su broliais Neptūnu ir Plutonu; dangaus ir žemės viešpats, dievų tėvas ir valdovas; 
Jupiterio paukštis ir ginklanešys — erelis 

Juventa — jaunystės ir jaunuomenės itališka deivė 

Kadmas — fenikų karaliaus Agenoro sūnus, Europės brolis, Tebų įkūrėjas, su žmona 
Harmonija virtęs anginu 

Kaferėjas — laivams pavojingas Eubojos kyšulys, kur sudužo iš Trojos grįždamas 
graikų laivynas 

Kaikas — upė Misijoje 

Kaistras — upė Lidijoje, garsi gulbėmis 

Kajeta — Enėjo auklė 

Kalaidas — Borėjo sūnus, Dzeto sparnuotas brolis, apgynęs nuo harpijų Finėją 

Kalaurija — sala Argolidės pakrantėje su šventove Neptūnui, kuris ją su Latona 
išmainė į Delą 

Kalidonas — miestas Etolijoje 

Kalimnė — sala netoli Rodo 

Kaliopė — mūza, epinės giesmės globėja, „gražiabalsė“ 

Kalirojė — Achelojo duktė, Alkmeono žmona 

Kalistonė — nimfa, Likaono duktė, kurią pamylėjo Jupiteris, o Junonė iš keršto pa- 
vertė loke; vėliau ją su sūnumi Jupiteris įkėlė į dangų ir pavertė žvaigžde 

kamenos — likimo pranašautojos nimfos, lotyniškas mūzų vardas 

Kanopas — miestas Eiiptė 

Kapanėjas — Argo valdovas, vienas iš „septynių prieš Tebus“; buvo jau ant sienų už- 
kopęs ir didžiavosi vienas prieš dievų valią miestą paimsiąs, bet Jupiterio žaibas 
jį nutrenkė 

Kapetas — Albos karalius 

Kapis — Albos karalius 

Kapitolijus — Romos tvirtovė 

Kaprėjos — sala Neapolio įlankoje (dabar Capri) 

karai — Karijos, krašto Mažosios Azijos pietvakariniame šone, gyventojai 

Kartėja — miestas Kėjo saloje Kikladžių salyne 

kasija — kvapnus prieskonio augalas 

Kasiopė — Kefėjo žmona, Andromedos motina 

Kastalijos urvas — orakulo ola Delfuose; arti jos prie Parnaso kalno tryško Kasta- 
lijos šaltinis 

Kastoras — Spartos karaliaus Tindarėjo sūnus, Elenos ir Polukso brolis 

Kaulonas — miestas Brutijuje 

Kaunas — Mileto sūnus, Biblidės brolis 

Kebrenidė — Kebreno upės Troadėje duktė Hesperija 

Kefalas — Dejono sūnus, Eolo vaikaitis, Erechtėjo dukters Prokridės vyras 

Kefėjas — etiopų karalius, Andromedos tėvas 

kefenėnai (kefenai) — karaliaus Kefėjo valdžioje esą etiopai 

Kefisas — upė Fokidėje, tekanti iš Parnaso; jos dievo ir nimfos Liriopės sūnus buvo 
Narcizas, vienas Kefiso vaikaičių buvo paverstas ruoniu 

Keikas — Šviesanešio (Aušrinės) sūnus, Trachino karalius, Alkionės vyras 

Kėjas — titanas, Latonos tėvas 

Kėjo gentis — Kėjo salos gyventojai 

Kekropas — mitinis Atėnų akropolio ir miesto įkūrėjas; kaip gimęs iš žemės, buvo 
dvilytis: pusė Žmogaus, pusė angies 

Keladontas — 1) Finėjo bičiulis; 2) lapitas; 3) medžioklės Kalidonijoje dalyvis 

Kenchreidė — Kiniro žmona. Miros motina 

Kenėjas — lapito Elato sūnus, buvęs mergaitė Kenidė, Neptūno paverstas vyru ir 
padarytas nesužeidžiamas 

Kenėjo Jupiteris — virš kyšulio Eubojoje garsi Jupiterio šventovė 

kentaurai — gentis Tesalijoje, nuo galvos ligi pusės žmogaus pavidalo, apačioj — 
arklio („dvilyčiai“), Iksiono ir Junone palaikyto debesio sūnūs 

Kerambas — vyras, pasaulinio tvano metu, kad neprigertų, įlipęs į Otrio kalną ir ten 
nimfų paverstas vabalu 

Keranas — likas 

kerastai — raguoti Kipro salos gyventojai, už kruviną Žmonių aukojimą Veneros 
paversti jaučiais 

Kerkionas — plėšikas Eleusine, vertęs praeivius su juo galynėtis ir nugalėtus žudy- 
davęs. Tesėjas jį nužudė 

kerkopai — žmonės, anksčiau gyvenę Lidijoje ir pažadėję pagalbą Jupiteriui kovoje 
su gigantais, bet, gavę iš anksto atlyginimą, jį apvylė, todėl Jupiteris pavertė juos 
beždžionėmis ir apgyvendino Pitekūzose 

Kianė — 1) nedidelė upė, iš pelkių tekanti į Sirakūzų įlanką; 2) nimfa, virtusi ta 
upe 

Kibelė — iš Frigijos į Graikiją ir Romą atėjusi deivė, vadinama „didžiąja dievų mo- 
tina“, vaizduojama su mūrų ir bokštų pavidalo vainiku ant galvos — „bokšta- 
vainikė“ 

kidonai — Kidonijos miesto Kretoje gyventojai, garsėję kaip taiklūs šauliai 

Kikladės — būrys salų Egėjo jūroje šalia Delo 

kiklopai — 1) Dangaus ir Žemės sūnūs, Saturno nutremti į Tartarą, bet, Jupiterio 
išvaduoti, jam kalą žaibus; 2) laukinė piemenų gentis Sicilijoje su viena akimi 
vidury kaktos, mintantys Žmogiena 

Kiknas — 1) Hirijos ir Apolono sūnus, žr. Hirija; 2) Stenelo sūnus, Ligurijos karalius, 
Faetonto giminietis; 3) Neptūno sūnus, Kolonų miesto Troadėje karalius, nesužei- 
džiamas, tačiau Achilo nukautas. Visi trys pavirto gulbėmis 

kikonai — gentis Trakijoje prie Hebro upės 

Kila — miestas Troadėje, garsus Apolono šventove 

Kilaras — kentauras 

Kilenė — kalnas Arkadijoje, Merkurijaus gimimo vieta 

Kilenietis — Merkurijus 

Kilikija — sritis Mažosios Azijos pietuose, iš čia kilikietis 

Kimelas — lapitas 

kimerijai — gentis, pasak padavimo, gyvenusi pačiame žemės pakraštyje ir niekad ne- 
regėjusi saulės 

Kimolas — viena Kikladžių salų 

Kinifas — upė Libijoje 

Kiniras — 1) asirų karalius, kurio dukteris už išdavimą Junonė pavertė savo šventovės 
laiptų akmenimis; 2) Kipro karalius, Pigmaliono sūnus, Miros ir Adonio tėvas 

Kintas — kalnas Delo saloje, kur gimė Apolonas ir Diana 

Kintija (Kintietė) — Dianos pravardė nuo gimimo vietos 

Kiparisas — kėjietis (iš Kėjo salos) jaunuolis, Apolono mylimasis, paverstas medžiu 

Kipas — Romos pretorius (Genucius Cipus) 

Kipras — sala, pagarsėjusi Veneros šventykla 

Kirkė — Febo (Sauliaus) duktė, Ajeto sesuo, garsi žolininkė Ajajos saloje prie Kirkė- 
jos kyšulio Lacijuje; prie kyšulio to paties vardo miestas 

Kitera — sala į pietus nuo Lakonijos, garsi Veneros (Kiterietės) šventove 

Kiteronas — kalnas tarp Atikos ir Bojotijos, garsus Bakcho šventėmis (orgijomis) 

Kitnas — viena Kikladžių salų netoli Kėjo 

kitoriškas — nuo Kitoro kalno Paflagonijoje, kur gausiai augo buksas (kietas ir labai 
baltas medis) 

Klanis — 1) Finėjo bičiulis; 2) kentauras 

Klaras — miestas Jonijoje su Apolono šventove ir orakulu 

Kleonai — mažas miestukas Argolidėje 

Klimenas — Finėjo bičiulis 

Klimenė — Tetijos duktė, Faetonto ir Heliadžių motina, vėliau ištekėjusi už etiopų 
karaliaus Meropo 

Klitas — 1) Finėjo bičiulis; 2) atėniečio Palanto sūnus 

Klitijas — Finėjo bičiulis 

Klitijė — Okeano ir Tetijos duktė, Sauliaus mylimoji, kuri, jo atstumta, virto saulė- 
grąža 

Klitoras — miestas Arkadijoje 

Knidas — miestas Karijoje su Veneros šventove 

Kojas — viena iš Sporadžių salų 

Kokalas — Sicilijos karalius, priėmęs bėgantį iš Kretos Dedalą ir apgynęs nuo Minojo 

kolchai — Kolchidės, srities rytiniame Juodosios jūros pakraštyje, gyventojai 

Kolchidietė — Kolchidės gyventoja, Medėja 

Kolofonas — jonėnų miestas Mažojoje Azijoje 

Kometas — lapitas 

Korikas — grota (ola) Parnaso kalne, kurioje gyveno nimfos 

Korintas — miestas Istmo sąsmaukoje tarp Korinto ir Sarono įlankų 

Koritas — 1) marmarikiečių karys; 2) lapitas; 3) trojėno Pario ir Ononės sūnus 

Koronai — du iš Oriono dukterų pelenų kilę jaunikaičiai 

Koronidas — Apolono ir nimfos Koronidės sūnus Eskulapijus 

Koronidė — Flegijo iš Larisos miesto Tesalijoje duktė, iš Apolono susilaukusi Eskula- 
pijaus, vėliau iš pavyduliavimo Apolono nužudyta 

Kragas — kalnas Lidijoje 

Krantoras — Pelėjo ginklanešys 

Krateidė — nimfa, Scilės motina 

Kratis — upė Lukanijoje 

Krenėjas — kentauras 

Krimisė — miestas Lukanijoje 

Krokas — Smilakės mylimasis, paverstas kroku 

Kromionas — sritis palei Korintą, kurią niokojo šernas, kol jį nukovė Tesėjas 

Krotonas — iš Ispanijos grįžtantį Heraklį priėmęs herojus, vėliau netyčia jo užmuš- 
tas. Kapo vietoje achajai įkūrė Krotono miestą 

Ksantas — upė Troadėje, kitaip Skamandras 

Kumai — Eubojos išeivių Kampanijoje įkurtas miestas, garsėjęs Apolono šventove 
ir žiniuonės Sibilės urvu (Kumų Sibilė) 

Kupidonas — Veneros sūnus, sparnuotas berniukas su strėline ir strėlėmis, kuriomis 
visus sužeidžia; meilės dievas, kitaip Amoras 

Kurai — Sabinų miestas 

kuretai — demonai Kretos saloje, kuriems Rėja atidavė vos gimusį Dzeusą, kad šauks- 

mais ir trankia muzika pridengtų jo riksmą ir Kronas išgirdęs jo nesuėstų. Vėliau 
kuretais buvo vadinami triukšmingų apeigų Dzeuso garbei žyniai Kretoje 
Kvirinas — į dangų paimto Romulo pravardė 
kviritai — romėnai; kviritais buvo pavadinti romėnai, susijungę su Kurų sabinais 


Lacijus — sritis Italijoje 

Lacinijus — kyšulys pietinėje Italijoje arti Krotono miesto su garsia Junonės šven- 
tove (Juno Lacinia) 

Ladonas — upė Arkadijoje, įtekanti į Alfėją 

Laertiadas — Laerto sūnus Odisėjas (Uliksas) 

Lajo sūnus — Edipas, įminęs Sfinkso mįslę ir tapęs Tebų karaliumi 

Lamas — lestrigonų karalius; Lamo miestas — lotynų miestas Formijos 

Lampetidas — kefenų (kefenėnų) dainius 

Lampetija — viena Heliadžių 

Laamedontas — Trojos karalius, Ilo sūnus, Priamo tėvas 

lapitai — gentis Tesalijoje, kovojusi su kentaurais 

Larisa — miestas Tesalijoje prie Penėjo upės 

Latona — titano Kėjo ir Febės duktė, Apolono ir Dianos motina 

Latonidė — Latonos duktė Diana 

Latrėjas — kentauras 

Laurentas — karaliaus Lotyno sostinė 

Lavinija — karaliaus Lotyno duktė, dėl kurios Enėjas kovojo su Turnu 

Lavinijus — miestas Lacijuje, įkurtas Lavinijos vyro Enėjo 

Learchas — Atamanto ir Inonės sūnus, tėvo nužudytas 

Lebintas — nedidelė sala Jonijos jūroje 

Leda — Testijo duktė, Spartos karaliaus Tindarėjo žmona; prie jos priėjo gulbinu 
pasivertęs Jupiteris, ir ji pagimdė Dioskūrus — Kastorą ir Poluksą 

lelegai — plačiai pasklidusi gentis prieš helenų atsiradimą ne vien Heladėje ir Pelopo- 
nese, bet ir Mažojoje Azijoje 


Lelegas — 1) medžiotojas Narike; 2) troidzenietis, Tesėjo bendražygis 
Lemnas — sala Egėjo jūroje, dėl ugnikalnių laikyta Vulkano tėviškė 
Lenėjas — Bakcho pravardė („vyno spaudėjas“) 

Lerna — ežeras Argolidėje, pagarsėjęs šimtagalve hidra 

Lesbas — sala Jonijos jūroje su Metimnos ir Mitilenės miestais 
lestrigonai — mitinė gentis Italijoje, mitusi Žmogiena 

Letė — upė Orko karalystėje, iš kurios mirusieji semiasi užsimiršimą 
Leukadė — pirmiau pusiasalis, vėliau sala Akarnanijoje 

Leukipas — meseniečių karalius, Afarėjo brolis, medžiotojas 

Leukasija — sala Tirėnų jūroje netoli Pesto 

Leukotėja — vėliau duotasis vardas Inonei 

Leukotojė — Babilono karaliaus Orchamo duktė, kurią pamilo Saulius 
Liberis — italų derlingumo dievas, vėliau tapatintas su graikų Dionisu (Bakchu) 
Libija — šalis Afrikoje, metonimiškai Afrika 

Lichas — Heraklio tarnas, paverstas uola 

Liėjas — Bakcho pravardė („rūpesčių atleidėjas“ ) 

Tigurai — gentis šiaurės Italijoje 

Likabantas — |) jūreivis tirėnas; 2) asiras, Finėjo bičiulis; 3) kentauras 

likai — Likijos, šalies Mažosios Azijos pietuose, gyventojai 

Likaonas — vilku paverstas Arkadijos karalius 

Likas — 1) upė Frigijoje, Meandro intakas, išnykstanti ir vėl atsirandanti; 2) Diomedo 
bičiulis; 3) kentauras 

Likėjas — kalnas Arkadijoje 

Liketas — Finėjo bičiulis 

Likopas — kentauras 

Likormas — 1) upė Etolijoje; 2) kefenas 

Liktas — miestas Kretos saloje 

Likurgas — Edonų karalius Trakijoje, Bakcho garbinimo priešininkas, vaizduojamas 
su dviašmeniu kirviu rankoje 

Lilibėjas — kyšulys vakarinėje Sicilijos pakrantėje su to pat vardo miestu 

Limirė — miestas Libijoje 

Limnaja — nimfa, Gango duktė 

Linkas — skitų karalius, norėjęs nužudyti Triptolemą, už tai Cereros paverstas 
lūšim 

Linkėjas — 1) Hipermnestros vyras, Abanto tėvas; 2) meseniečių karaliaus Afarėjo 
sūnus, medžiotojas 

Linkestijas — upė Makedonijoje 

Linkidas — Linkėjo sūnaus Abanto palikuonis Persėjas 

Liriopė — najadė, Narcizo motina 

Lirkėjas — kalnas tarp Arkadijos ir Argolidės; iš jo išteka Inacho upė 

Lirnesas — Achilo sugriautas miestas Misijoje netoli Trojos 

Liternas — miestas Kampanijoje 

Lotynas — 1) Fauno sūnus, Laurento karalius, Lavinijos tėvas; 2) Albos karalius 

Lucina — lotynų gimdymo deivė („šviesą nešančioji“) 


magnetai — Magnesijos pusiasalio Tesalijoje gyventojai 

Maja — Atlanto duktė, Merkurijaus motina 

Makarėjas — 1) Odisėjo bendražygis; 2) lapitas 

Makedonija — šalis tarp Ilirijos, Tesalijos ir Trakijos 

Mantonė (Manto) — Teiresijo duktė, žiniuonė Tebuose 

Maratonas — sritis Atikoje, kurią niokojo Heraklio iš Kretos atvestas ir paleistas jautis, 
kol Tesėjas jį įveikė ir Atėnuose paaukojo Apolonui 

Mareota — ežeras žemutiniame Egipte 

marmarikiečiai — Marmarikos, srities tarp Egipto ir Kirenaikos, gyventojai 

Marsas — romėnų karo dievas, Jupiterio ir Junonės sūnus 

Marsijas — 1) satyras, kuriam, muzikos varžybose nugalėtam, Apolonas nunėrė odą; 
2) jo vardu pavadinta upė Frigijoje 

Mavortas — archaizuota karo dievo Marso vardo lytis 

Meandras — labai vingiuota upė Frigijoje 

Medėja — Kolchidės karaliaus Ajeto duktė, burtininkė, pagelbėjusi Jasonui pagrobti 
auksavilnio avino kailį ir su juo pabėgusi į Graikiją, vėliau jo pamesta 

Medontas — 1) jūreivis tirėnas; 2) kentauras 

Medūza — viena gorgonių 

Megarėjas — Onchesto miesto Bojotijoje valdovas, Hipomeno tėvas, Neptūno vai- 
kaitis 

Melanas — upė Trakijoje 

Melanėjas — kentauras 

Melantas — jūreivis tirėnas 

Melantonė — Deukaliono duktė, prie kurios prisimeilino delfinu pasivertęs Nep- 
tūnas 

Meleagras — Oinėjo ir Altėjos sūnus, nušovęs šerną Kalidonijoje, motinos atiduotas 
skausmingai mirčiai 

Melikertas — Atamanto ir Inonės sūnus, su motina šokęs į jūrą, Neptūno paverstas 
jūrų dievu ir gavęs Palemono vardą 

Memnonas — Priamo brolio Titono ir Auroros sūnus, etiopų karalius, ėjęs į pagalbą 
dėdei ir kritęs prie Trojos nuo Achilo rankos 

menadės — bakchantės 

Menalas — kalnas Arkadijoje 

Menalėjas — kefenas s 

Mendas — miestas Egipte prie Nilo žiočių; iš čia mendietis 

Menefronas — arkadas 

Menelajas — Atrėjo sūnus, Elenos vyras, Spartos karalius 

Menetas — likas 

Meonija — senasis Lidijos pavadinimas; meonai — Meonijos gyventojai 

Mera — nežinoma moteriškė, paversta kale | 

Merionas — Kretos karaliaus Idomenėjo bičiulis 

Merkurijus — Jupiterio ir Majos sūnus, dievų pasiuntinys, vėlių palydovas į požemių 
karalystę (graikų Hermis) 

Mermeras — kentauras 

Meropas — etiopų karalius, Klimenės vyras 

mesapai (mesapijai) — gentis Kalabrijoje 

Mesenė — miestas Peloponese 

Mestra — už dievų niekinimą nubausta nepasotinamu alkiu Erisichtono duktė, turėjusi 
galią keisti savo pavidalą 

Metimna — miestas Lesbo saloje 

Metionas — sieniečio Forbanto tėvas 

Midas — Gordijo ir deivės Kibelės sūnus, Frigijos karalius 

migdoniečiai (migdonai) — gentis Trakijoje 

Mikalė — 1) kyšulys Jonijos jūroje; 2) burtininkė tesalietė 

Mikonas — viena Kikladžių salų 

Miletas — Apolono ir Dejonės sūnus, su Minoju susivaidijęs, iškeliavęs iš Kretos į 
Mažąją Aziją ir ten įkūręs Mileto miestą; su nimfa Kianėja turėjo dvynius — 
Kauną ir Biblidę (Miletaitę) 

Milonas — atletas Krotone, Pitagoro amžininkas ir pasekėjas 

Mimantas — kyšulys Jonijos jūroje 

Mineidės — Orchomeno karaliaus Minijo dukterys: Leukipė, Arsipė ir Alkitojė 

Minerva — Jupiterio duktė, gimusi iš jo galvos, mergelė, išminties deivė, menų globėja; 
Minervos dovana — alyvmedis 

minijai — pirmykštė gentis Graikijoje; minijais vadinami argonautai, nes Jolko miestas 
Trakijoje, iš kurio žygį pradėjo Jasonas, priklausė minijams 

Minijas — Orchomeno miesto Bojotijoje, minijų genties sostinės, karalius 

Minojas — Jupiterio ir Europės sūnus, Kretos salos karalius, jūrų valdovas, kuriam 
Dedalas pastatė Labirinto rūmus 

Minturnos — miestas Kampanijoje prie pelkėtų Lirio žiočių, kur oras labai nesveikas 

mira — kvapioji derva iš kai kurių Afrikos ir Arabijos medžių žievės 

Mira — Kiniro duktė, pamilusi savo tėvą 

mirmidonai — iš skruzdėlių (gr. myrmikes) kilę Eginos salos gyventojai 

Misija — šalis Mažosios Azijos šiaurės vakaruose 

Miskelas — graikas, Alemono sūnus, Krotono įkūrėjas 

Mitridatas — daugelio Ponto karalystės karalių vardas 

Mnemonidės — mūzos, Mnemosinės dukterys 

Mnemosinė — devynių iš Jupiterio gimusių mūzų motina 

molosai — gentis rytiniame Epire, kurių karaliaus, pamaldaus žiniuonies Municho, na- 
mus plėšikai užpuolė ir padegė. Kad jis su vaikais išsigelbėtų, Jupiteris visus pavertė 
paukščiais 

Molpėjas — Persėjo priešininkas 

Monichas — kentauras 

Mopsas — Ampiko sūnus, lapitų žiniuonis, medžiotojas 

Mopsopas — senovės Atikos karalius 

Morfėjas — sapnų dievas 

Munichija — pusiasalis su uostamiesčiu prie Atėnų 

Mutina — miestas Cizalpinėje Galijoje 


nabatiečiai — gentis Arabijoje 

najadės — vandenų nimfos 

Naksas — didžiausia Kikladžių salų 

Naras — Tiberio intakas, atitekąs iš Umbrijos 

Narcizas — nimfos Liriopės sūnus, pamilęs savo atvaizdą vandeny, iš meilės sielvarto 
sunykęs ir paverstas to paties vardo gėle 

nardas — kvapus prieskonio augalas Indijoje su varpos pavidalo žiedais, iš kurių gau- 
namas nardo aliejus 

narikiečiai — lokrų miesto Brutijuje Naricijos (arba Nariko) gyventojai; Narikie- 
tis — Oilėjo sūnus Ajakas. 

nasamonai — gentis Libijoje 

Naupliadas — Nauplijo sūnus Palamedas 

Nedimnas — kentauras 

nektaras — grožį teikiąs dievų gėrimas 

Nelėjas — Neptūno sūnus, Pilo karalius Elidėje, Nestoro tėvas 

Nemėja — kaimas Argolidėje, kur slėpėsi didžiulis liūtas, vėliau Heraklio nukautas 

Nemesidė — keršto deivė 

Neoptolemas — Achilo ir Likomedo dukters Deimadijos sūnus, kitaip Piras 

Neptūnas — Saturno sūnus, Jupiterio brolis, jūros ir upių dievas, tridančiu drebinąs 
žemę ir raminąs vandenis; Neptūno sūnus — Tesėjas 

nereidės — marių nimfos, Nerėjo ir Doridės dukterys 

Nerėjas — marių dievas; Nerėjo gentis — nereidės Psamatės sūnus Fokas 

Neretas — salentiniečių miestas Kalabrijoje 

Neritas — kalnas Itakės saloje; Nerito laivas — Itakės laivas 

Nesas — kentauras 

Nestoras — Nelėjo sūnus, Pilo karalius 

Niksai — dvi (ar trys) gimdyvėms padedančios dievybės 

Niktėjas — Diomedo bičiulis; Niktėjo duktė — Antiopė, prie kurios prisimeilino sa- 
tyru pasivertęs Jupiteris, ir ji pagimdė dvynius Amfioną ir Dzetą 

Niktelijas — Bakcho pravardė nuo graikiško žodžio nyktės (naktys), nes apeigos 
jo garbei vykdavo naktį 

Niktimenė — Niktėjo duktė, paversta pelėda 

Nilėjas — Persėjo priešininkas 

nimfos — gamtos gyvybę palaikančios pusdievės, gyvenančios vandenyse (najadės), 
kalnuose (oreadės), medžiuose (driadės, hamadriadės) 

Ninas — Asirijos karalius, Semiramidės vyras 

Niobė — Frigijos karaliaus Tantalo duktė, Tebų karaliaus Amfiono žmona, netekusi 
vaikų ir virtusi uola 

Nisas — Egėjo brolis, Megaros karalius, ant galvos turėjęs purpurinį plauką, nuo 
kurio priklausė jo paties ir karalystės laimė; jo duktė Scilė iš meilės tėvynės priešui 
Minojui tą plauką nukirpo, ir Nisas buvo paverstas jūros ereliu 

Nisietis — Bakcho pravardė nuo Nisos kalno Indijoje, kur jis buvęs užaugintas ' 

Noemonas — likas | 

Nonakrietė — Atalantės pravardė nuo Nonakrio miesto ir kalno Arkadijoje 

Norikas — sritis į pietus nuo Dunojaus 

Notas — pietų vėjas, lotyniškai Austras 

Numa — Numa Pompilijus, antrasis Romos karalius, sabinų kilmės, Krotone klausęs 
Pitagoro 

Numicijus (Numikas) — upė Lacijuje 

numidai — gentis Afrikoje 

Numitoras — Albos karalius, Prokos sūnus, brolio Amulijaus nušalintas nuo sosto, 
bet vaikaičių Romulo ir Remo sugrąžintas 


Odrisietis — Polimestoras, trakas; pravardė nuo odrisų genties Trakijoje; odrisie- 
tis karalius — Terėjas 

Ofeltas — jūreivis tirėnas 

Ofiono sūnus — kentauras Amikas 

Ofiusa — senovinis Kipro salos pavadinimas 

Oichalija — miestas Eubojoje 

Oilėjas — Lokrų karalius, Ajako tėvas 

Oinėjas — Kalidono karalius, Meleagro, Tidėjo, Dejaneiros tėvas, kurio laukus siaubė 
už bausmę Dianos siųstas šernas 

Oinidas — 1) Meleagras; 2) Tidėjo sinus Diomedas 

Okeanas — visą pasaulį juosianti upė; tos upės dievas, Dangaus ir Žemės sūnus, 
savo sesers Tetijos vyras 

Okirojė — kentauro Chirono ir Chariklės duktė, turėjusi pranašavimo dovaną, Jupi- 
terio paversta kumele 

Olearas — sala į pietvakarius nuo Paro 

oleastras — laukinis alyvmedis 

Olenas — miestas Achajoje, iš kurio Jupiterį žindžiusi ožka Amaltėja buvo paimta 
į dangų ir pavadinta Oleniete 

Olimpas — |) kalnas Tesalijoje; 2) dievų buveinė danguje; 3) Marsijo mokinys ir 
draugas 

Onchestas — miestas Bojotijoje 

Opė — romėnų derlingumo deivė, Saturno žmona 

Orchamas — Babilono karalius, Eurinomės vyras, Leukotojės tėvas 

Orchomenas — 1) miestas Arkadijoje; 2) miestas Bojotijoje 

Oreitija — Atikos karaliaus Erechtėjo duktė, Borėjo pagrobta, Kalaido ir Dzeto motina, 
Prokridės sesuo 

Orfėjas — trakų dainius ir kanklininkas, Apolono ir mūzos Kaliopės sūnus, nuėjęs į 
mirusiųjų karalystę parsivesti žmonos Euridikės 

oreadės — kalnų nimfos 

Orfnė — mirusiųjų karalystės nimfa, Acheronto mylimoji, Askalafo motina 

Orijas — lapitas 

Orionas — medžiotojas Bojotijoje, po mirties paimtas į dangų ir paverstas žvaigž- 
dynu 

Orkas — romėnų mirusiųjų karalystės dievas; mirusiųjų karalystė 

Ornėjas — kentauras 

Orontas — upė Sirijoje 

Ortigija — 1) Sirakūzų sala tarp didžiojo ir mažojo uosto; 2) senasis Delo salos pava- 
dinimas; Ortigijos deivė — Diana, gimusi Delo saloje 

Osa — kalnas Tesalijoje priešais Olimpą 

Otrijas (Otris) — kalnas Tesalijoje 2 

Ozyris — egiptiečių derlingumo dievas, kurį nužudęs jo brolis Tifonas, naikinančių 
saulės spindulių dievas. Žmona Izidė ilgai ieškojo lavono. Tas ieškojimas ir radi- 
mas kasmet švenčiamas kaip šventė 


Pachinas — kyšulys Sicilijoje 

Padas — upė Cizalpinėje Galijoje (dabar Po) 

Pafas — |) miestas Kipro saloje su Veneros šventove; 2) Pigmaliono sūnus 

Pagasai — uostas netoli Jolko, kur buvo pastatytas Argo laivas (Pagasų laivas, paga- 
sielis) 

Paktolas — aukso smiltis nešanti upė Lidijoje 

Paladė — graikų deivės Atėnės (romėnų Minervos) pravardė; Paladės medis — 
alyvmedis, Paladės miestas — Atėnai 

Palantas — Atėnų karaliaus Egėjo brolis 

Palantiadė — Aurora, giganto Palanto, Hiperiono dėdės, duktė. Ji savo vyrui Tito- 
nui iš dievų išprašė nemirtingumą, bet užmiršo paprašyti amžinos jaunystės. Tas 
paseno, nusilpo, ir Aurora pavertė jį Žiogu 

Palatino kalnas — viena septynių Romos kalvų 

Palemonas — Melikertas, paverstas marių dievu 

Palenė — pusiasalis Makedonijoje, vadinamas dar Flegra 

Palikai — dvyniai Jupiterio ir nimfos Talijos sūnūs, kurių šventovė buvo tarp Henos 
ir Sirakūzų Sicilijoje prie poros karštų versmių, trykštančių iš gilaus ežero (Palikų 
pelkės) 

Panas — pusožis piemenų dievas 

Panchaja — mitinė sala Eritrėjos jūroje į rytus nuo Arabijos 

Pandionas — Erichtonijo sūnus, Atėnų karalius, Proknės ir Filomelės tėvas 

Pandrosė — Atėnų karaliaus Kekropo duktė 

Panopė — miestas Fokidėje 

Panopėjas — medžioklės Kalidonijoje dalyvis 


25. PLB 6 

Pantojas — Euforbo tėvas 

Paras — sala Egėjo jūroje, garsi baltuoju marmuru 

parasietis — Parasijos srities Arkadijoje gyventojas 

Paretonijas — uostamiestis Libijoje su Izidės kultu 

Parilijų šventė — švenčiama Romoje balandžio 21 d. laukų ir bandų globėjos deivės 
Palės garbei; ta diena laikyta ir Romos miesto įkūrimo metinėmis 

parkos — trys likimo deivės, verpiančios ir nutraukiančios žmogaus gyvenimo siūlą; 
jų lėmimui buvo paklusnūs ir dievai (graikų moiros) 

Parnasas — kalnas Fokidėje, Apolono ir mūzų gyvenamoji vieta; jo papėdėje stovėjo 
Delfai, kurių orakulas pirmiau priklausė Temidei. Garsiausios buvo dvi jo viršūnės, 
tarp kurių tryško Kastalijos versmė 

Partaonas — Kalidonijos karalius, Oinėjo tėvas, Meleagro senelis 

Partenijo miškai — miškais apaugusi virtinė kalnų tarp Arkadijos ir Argolidės 

Partenopė — senovinis Neapolio pavadinimas 

Pasifajė — Kretos valdovo Minojo žmona; Pasifajės duktė — Fedra, Tesėjo Žmona, 
Hipolito pamotė 

Patarai — miestas Likijoje, kur iš seno buvo garbinamas Apolonas 

Patrai — miestas Achajoje 

Pedasas — Pinėjo bičiulis 

Pegasas — sparnuotas žirgas, kuris, kaip ir jo brolis milžinas Chrisaoras, Geriono ir 
Echidnos tėvas, gimė iš nužudytos Medūzos kraujo; kanopa trenkęs į uolą Helikone, 
atvėrė mūzų Hipokrenės šaltinį 

Peiritojas — Iksiono sūnus, lapitų karalius, Hipodamės vyras, Tesėjo bičiulis 

Pela — miestas Makedonijoje 

Pelagonas — medžiotojas 

pelasgai — gentis, seniausiais laikais gyvenusi didesnėje Graikijos dalyje 

Pelatas — 1) libas; 2) lapitas 

Pelėjas — Eginos karaliaus Eako sūnus, Telamono ir Foko brolis, Tetidės vyras, Achilo 
tėvas 

Pelejonas — Pelidas, Pelėjo sūnus Achilas 

peletronietis — Peletronijo miesto Tesalijoje, netoli Pelijo kalno, gyventojas 

Pėlijas — kalnas Tesalijoje 

Pelijas — Esono brolis, kuriam tas atėmė Jolko karalystę ir kurio sūnų Jasoną privertė 
vykti į Argonautų žygį 

Pelopas — Frigų karaliaus Tantalo sūnus, Niobės brolis, Atrėjo ir Tiesto tėvas. Norė- 
damas išmėginti dievų galybę, tėvas jį sukapojo ir patiekė vaišėms. Pamatę šį nusi- 
kaltimą, dievai jo kūną atgal sudėjo, bet trūko vieno peties, kurį iš sielvarto 
dėl dukters dingimo Cerera netyčia buvo suvalgiusi. Todėl tą petį įdėjo dramblia- 
kaulinį. Atgaivintas Pelopas išsikėlė į jo vardu pavadintą Peloponesą, jame kara- 
liavo ir paliko pelopidų gentį 

Peloras — prieškalnė Sicilijos šiaurės rytuose 

penatai — romėnų dievai namų globėjai 

Peneidė — upės dievo Penėjo duktė Dafnė 

Penėjas — didžiausia upė Tesalijoje 

Penelopė — pagarsėjusi ištikimybe Odisėjo žmona 

Pentėjas — Echiono ir Agavės sūnus, Tebų karalius 

peonai — gentis Makedonijoje 

Peonas (Peanas, graikiškai Pajonas, Pajanas) — Apolono, kaip gydymo dievo, pra- 
vardė 

Peparetas — salelė į rytus nuo Magnesijos pusiasalio 

perebas — Perebijos srities Tesalijoje gyventojas 

Pergamas — tvirtovė Trojoje, pati Troja 

Pergas — ežeras prie Henos miesto Sicilijoje 

Perifantas — 1) teisingumu pasižymėjęs Atėnų karalius, garbintas kaip dievas; užtai 
Jupiteris norėjo nutrenkti jį žaibu, bet Apolonas užtarė ir pavertė jį ereliu, o jo 
žmoną Fenę — sakalu (gr. phenė — sakalas); 2) lapitas 

Periklimenas — Nelėjo sūnus, Nestoro brolis 

Perimelė — Achelojo upės dievo pamiltoji Hipodamanto duktė. Tėvas įstūmė ją į 
jūrą, ir, mylimojo prašomas, Neptūnas pavertė ją sala 

Persefonė — graikiškas Prozerpinos vardas 

Perseidė — titano Persėjo duktė Hekatė 

Persėjas — Jupiterio ir Danajės sūnus 

Persidė — sritis prie Persų įlankos 

Pestas — miestas Lukanijoje, garsus rožynais, kitaip Posidonija 

Petrėjas — kentauras 

Peuketijos uostai — Tarento įlanka, prie kurios gyveno apuliečių peuketų gentis 

Pigmalionas — skulptorius kiprietis, iš dramblio kaulo išdrožęs mergaitę taip dailiai, 
jog atrodė kaip gyva; Venera jai įkvėpė gyvybę, ir Pigmalionas ją vedė 

pigmėjai — mitiniai nykštukai sulig kumščiu (gr. pygme) didumo. Geranė (gr. gera- 
nos — gervė), arba Oinojė, niekino Herą ir Artemidę ir reikalavo, kad pigmėjai 
garbintų ją kaip deivę, užtat Hera pavertė ją gerve ir sukėlė nesibaigiančius vai- 
dus ir karą tarp gervių ir pigmėjų 

Pieras — Pelos karalius Makedonijoje; devynios jo dukterys, pralaimėjusios varžybas 
su mūzomis, buvo paverstos šarkomis 

Pikas — Saturno sūnus, Lacijaus karalius, nimfos Giesmininkės (Canentis) vyras, 
Kirkės paverstas geniu 

Pilas — miestas Peloponeso Elidėje; Pilo senelis — Nestoras 

Pindas — kalnai tarp Tesalijos ir Epiro 

Pira — Epimetėjo duktė, Deukaliono žmona 

Piras — Achilo ir Likomedo dukters Deidamijos sūnus, kitaip Meoptolemas 

Piraktas — kentauras 

Piramas — babilonietis, Tisbės mylimasis 

Pirėjas — Atėnų miesto uostas 

Pirenė — mūzoms pašvęsta neišsenkanti versmė Korinto pilyje 

Pirenėjas — trakų karalius, užėmęs Daulidę bei Fokidę, bet naudojęs jėgą prieš 
mūuzas, todėl žuvęs 

Piretas — kentauras 

Piroentas — vienas Sauliaus žirgų, „ugningasis“ 

Pisa — miestas Elidėje Peloponese 

Pisenoras — kentauras 

Pitanė — uostamiestis Eolidėje Mažojoje Azijoje 

Pitėjas — Pelopo sūnus, Troidzeno karalius 

Pitekuzos — aštriabriaunės uolos prie Kumų (gr. pithekos — beždžionė) 

Pitiniai žaidimai — kas ketveri metai Delfuose rengtieji sportiniai žaidimai Pitono 
garbei 

Pitonas — slibinas, Apolono nusmaugtas prie Parnaso kalno 

Plejadės — septynios Plejonės ir Atlanto dukterys, Hiadžių seserys, kaip septynios 
žvaigždės, sudarančios dalį Jaučio žvaigždyno 

Plejonės vaikaitis — Merkurijus, Plejadės Majos sūnus 

Pleksipas — vienas Testijo sūnų 

Pleuronas — miestas Etolijoje 

Pojantas — Filokteto tėvas 

Polidamantas — trojėnas 

Polidegmonas — Finėjo bičiulis, Semiramidės palikuonis 

Polidektas — Serifo salos karalius, už neapykantą Persėjui jo paverstas akmeniu 

Polidoras — jauniausias Priamo sūnus, kad nereiktų dalyvauti kare, tėvo su aibe aukso 
atiduotas globoti Trakijos karaliui Polimestorui ir po Trojos žlugimo šio nužu- 


dytas 

Polifemas — kiklopas, Neptūno sūnus, mesėkmingai piršęsis nereidei Galatėjai, 
prarijęs šešis Odisėjo bendražygius, kol šis išdūrė jam vienintelę akį 

Poliksenė — Priamo ir Hekubės dukra, Chersonese Trakijoje paaukota Achilo vėlei 

Polimestoras — Trakijos karalius, priglaudęs Polidorą ir paskui jį nužudęs, kad 
galėtų pasisavinti jo auksą 

Polipemonas — Skirono tėvas, Alkionės senelis Už vyrų viliojimą tėvas Alkionę 
įstūmė į jūrą, ir ji, kaip ir to paties vardo Eolo duktė (Alkionė), buvo paversta 
jūrų ereliu (gr. alkyon) 

Politas — Odisėjo bičiulis 

Pomonė — driadė, sodų, ypač obelų, globėja ir augintoja 

Pontas — karalystė Mažojoje Azijoje prie Juodosios jūros 

Pretas — dvynys Akrisijo brolis, kurį jis išvijo iš Argo, už tai Persėjas pavertė jį 
akmeniu 

Preto dukterys — Lisipė, Ifinojė ir Ifianasė, Bakcho paverstos beprotėm, bet Melam- 
po prie Klitorijo versmės pagydytos 

Priamas — Laomedonto sūnus, paskutinis Trojos karalius, Hekubės vyras, Hektoro, Pa- 
rio, Heleno ir kitų tėvas 

Priapas — lotynų sodų ir vynuogynų globėjas, vaisingumo dievas; jo statula su pjautuvu 
ir dideliu „iešmu“ gindavo nuo paukščių ir vagių sodų gėrybes 

Pritanis — likas 

Prochitė — sala prie Kampanijos krantų netoli Mizeno kyšulio 

Proka — Albos karalius, Numitoro ir Amulijaus tėvas 

Prokridė — Atėnų karaliaus Erechtėjo duktė, Oreitijos sesuo, Kefalo žmona 

Proknė — Atėnų karaliaus Pandiono duktė, trakų karaliaus Terėjo žmona; keršyda- 
ma vyrui už nedorą pasielgimą su jos seseria Filomele, nužudė sūnų Itiją ir davė 
vyrui jį suvalgyti; paversta kregždė 

Prokrustas — plėšikas Atikoje, turėjęs lovą, į kurią guldydavęs svečius ir pakelei- 
vius; kas būdavęs per ilgas, tam kojas nukirsdavęs, kas per trumpas — ištemp- 
davęs. Tesėjas jį nužudė 

Prometėjo sunus — Deukalionas, Piros vyras ir pusbrolis 

Propetidės — Amatunto miesto Kipro saloje gyventojos, nepripažinusios Veneros 
deive ir už tai jos paverstos akmenimis 

Prorėjas — jūreivis tirėnas 

Protėjas — žiniuonis jūrų dievas, sugebąs mainyti savo išvaizdą 

Protesilajas — tesaliečių vadas, pirmasis graikų herojus, kritęs prie Trojos 

Protoenoras — kefenas 

Prozerpinė (-a) — Jupiterio ir Cereros duktė, Plutono pagrobta, mirusiųjų kara- 
lystės valdovo žmona ir karalienė, graikų Persefonė 

Psamatė — nereidė, Foko motina 

Psekadė — nimfa, Dianos palydovė 

Psofidė — miestas Arkadijoje prie Erimanto kalno 


Radamantas — Jupiterio ir Europės sūnus, Minojo brolis, už teisingumą mirusiųjų 
karalystėje paskirtas teisėju 

Ranidė — nimfa, Dianos palydovė 

Regijas — miestas Italijos pietų pakrašty prie Mesinos sąsiaurio 

Reksenoras — Diomedo bičiulis 

Remulas — Albos karalius 

Resas — trakų karalius, ėjęs į pagalbą trojėnams 

Retas — 1) kentauras; 2) Finėjo bičiulis 

Rifėjas — kentauras 

Rodanas — upė Galijoje, dabar Rona 

Rodas — sala Viduržemio jūroje į pietvakarius nuo Mažosios Azijos; joje vyravo 
Febo kultas 

Rodė — Rodo salos nimfa, pamylėta Sauliaus ir pagimdžiusi jam septynis sūnus 

Rodopė — kalnai tarp Trakijos ir Makedonijos 

Rometijas — vietovardis Italijoje 

Romulas — Marso ir Ilijos, arba Rėjos Silvijos, sūnus, Albos karaliaus Numitoro 
vaikaitis, su broliu Remu įkūrę Romą 

rutulai — gentis Lacijuje 


sabiečiai — Sabos srities Arabijos pietvakariuose gyventojai 

sabinai — gentis Italijoje 

Salaminas — miestas Kipro saloje, Telamono sūnaus Teukro įkurtas 

salentiniečiai — gentis Kalabrijoje 

Salmakas — šaltinis Karijoje netoli Halikarnaso, garsėjęs bloga šlove: jo vanduo 
žmogų padarąs ištižėlį 

Salmakidė — Salmako šaltinio nimfa, kuri su Hermofroditu suaugo į vieną žmogų 

Samas — sala Jonijos jūroje 

Sardai — Lidijos sostinė 

Sarpedonas — likų vadas, trojėnų sąjungininkas, Patroklo nukautas 

satyrai — pasileidėliai Bakcho palydovai, vėliau tapatinti su faunais; laukų dievai 
ožio kojomis ir nedideliais ragais 

Saturnas — Dangaus ir Žemės sūnus. Kol jis valdė pasaulį, buvo aukso amžius. Jo 
sūnūs: Jupiteris, Neptūnas ir Plutonas; dukterys: Junonė, Cerera ir Vesta. Jupi- 
teris nuvertė Saturną nuo sosto, nutrėmė į Tartarą, tuomet -žemėj prasidėjo var- 
gai; Saturnaitė — Junonė 

Saulius — Saulės dievas (lot. Sol, gr. Helios), dažnai tapatintas su Febu 

Schoinėjas — Bojotijos karalius, Atalantės tėvas 

Scilė — 1) sūkuriais pavojinga uola Mesinos sąsiaury prie Sicilijos. Anot padavimo, 
Kirkė užbūrė nimfos Krateidės dukterį Scilę ir pavertė pabaisa: iš jos kūno kaip 
karpų priaugo daug šunų; 2) Niso duktė, paversta paukščiu 

Semelė — Kadmo duktė, Bakcho motina 

Semiramidė — mitinė Sirijos karalienė, sirų deivės Derketės duktė, Nino žmona ir 
įpėdinė, pastačiusi Babilono mūrus 

Serifas — viena Kikladžių salų 

Sibaris — |) miestas Lukanijoje, kurio gyventojai virto išlepėlių sinonimu (sibari- 
tas); 2) į Tarento įlanką įtekanti upė 

Sibilė — pranašė ir Apolono žynė Kumuose 

Sidonas — miestas Fenikijoje, Kadmo tėviškė 

Sidonietė — iš Sidono kilusi Didonė, Kartaginos įkūrėja, maloniai priėmusi Enėją; 
jo palikta apsimetė kraunanti laužą aukojimams ir, susivariusi į krūtinę durklą, 
pati jame susidegino 

sienietis — Sienės miesto aukštutiniame Egipte gyventojas 

Sigėjas — kyšulys Troadėje, tarp jo ir Retėjo graikai, apguldami Troją, pasistatė 
stovyklą 

Sikanija — Sicilija; sikanai — siciliečiai, Sicilijos gyventojai 

Sikionas — miestas Peloponese 

sikulai — siciliečiai, sikanai 

Silenas — satyras, Bakcho augintojas ir palydovas; senis, aptukęs, plikas, nuolat gir- 
tas, jojąs ant asilo 

silvanai — italų dievai, laukų, sodų ir kaimenių globėjai 

Silvijus — Albos karalius 

Simetidė — nimfa, Simeto upės Sicilijoje duktė, Akido motina 

Simoentas — upė Troadėje 

Simplegadės — plaukiojančios ir susidaužiančios uolos pakeliui į Juodąją jūrą; kai 
Argo laivas laimingai pro jas praplaukė, jos priaugo vietoje ir liko stovėti 

Sinis — plėšikas Korinte, rišęs Žmogų prie dviejų palenktų pušų ir plėšęs, jas paleis- 
damas; jį nukovė Tesėjas 

Sinuesa — miestas Kampanijoje, pagarsėjęs balandžiais, Venerai skirtais paukščiais 

Sipilas — 1) kalnas Lidijoje; 2) vienas Niobės sūnų 

Siras — viena iš Kikladžių salų 

sirenos — dvi ar trys Achelojo upės dievo dukterys, Prozerpinos žaidimų draugės, 
po jos pagrobimo gavusios naują pavidalą: nuo galvos ligi juosmens liko mergai- 
tės, o Žemiau juosmens — paukštės; gyvena jos vienoje Viduržemio jūros saloje, 
kerinčiom giesmėm vilioja pro šalį plaukiančius jūreivius ir juos suėda 

Siringė — nimfa, pavirtusi nendre, todėl šiuo vardu buvo vadinama piemenų dūdelė 
(gr. syrings) 

Siris — miestas ir upė Lukonijoje prie Tarento įlankos 

Sirtys — dvi (didžioji ir mažoji) jūros įlankos šiauriniame Afrikos krante, pavojingos 
smėlio slenksčiais; dabar Syrtis major prie Kirenaikos vadinama Sidros įlanka, o 
Syrtis minor prie Bizakenės — Kabės įlanka 

sitonai — gentis Trakijoje 

Sizifas — Eolo sūnus, Atamanto brolis, Korinto karalius, beširdis plėšikas, nubaustas 
mirusiųjų karalystėje: šlaitu į kalną jis ritina didžiulį akmenį, kuris, bebaigiant 
užristi, išslysta ir vėl rieda žemyn 

Skilakėjas — miestas Brutijuje 

Skiras — 1) sala netoli Eubojos; 2) Achilo sugriautas miestas Frigijoje 

Skironas — plėšikas Megaridėje, vertęs praeivius jūroje numazgoti jam kojas ir stum- 
davęs juos į jūrą, Tesėjo nukautas 

skitai — Europos ir Azijos šiaurinių sričių nuo žemutinio Dunojaus ligi Kaspijos 
jūros gyventojai 

Smilakė — Kroko mylimoji, paversta vijokliu 

Smintėjas — Apolono pravardė Trojoje (nuo Smintės miesto Troadėje ar nuo žodžio 
sminthos — pelė) 

Sparta — svarbiausias Lakonikos miestas 

Sperchėjas — upė Tesalijos pietuose 

Stabijos — miestas prie Neapolio įlankos, užlietas Vezuvijaus 79 m. e. m. 

Stenelas — ligurų karalius, Kikno tėvas 

Stifelas — kentauras 

Stiksas — upė mirusiųjų karalystėje, devynis kartus ją apjuosianti; ja prisiekia die- 
vai, ir toji priesaika nebeatšaukiama 

Stimfalas — ežeras Arkadijoje 

Strimonas — upė tarp Makedonijos ir Trakijos 

Strofadės — dvi mažutės salos Jonijos jūroje į pietus nuo Dzakinto; trojėnus ten 
vargino harpijos 


Tacijus — sabinų karalius, vėliau su Romulu karaliavęs Romoje, žuvęs maišto metu 
Lavinijuje | 

Tagas — upė Ispanijoje (dabar Tajo) 

Tagetas — etruskas, pasak padavimo, Jupiterio vaikaitis, kartą iškilęs vagoje priešais 
artoją iš Žemės ir etruskus išmokęs haruspicijų (aiškinimo iš gyvulių vidurių) meno 

Taigetė — viena Plejadžių, Atlanto duktė 

Tanajis — upė Skitijoje, dabar Donas; tos upės dievas 

Tantalas — Jupiterio sūnus, Pelopo ir Niobės tėvas, Lidijos ir Frigijos karalius. Už 
dorumą dievai leido jam dalyvauti jų vaišėse, tačiau jis išdavė, ką buvo girdėjęs 
ir matęs. Už tai nubaustas mirusiųjų karalystėje alkiu ir troškuliu: gražiausi vai- 
siai karo virš jo galvos, bet kai jis jų siekia — vaisius vėjas pakelia su šakomis 
aukštyn; jis panardintas ligi kaklo ežere, bet vos pamėgina lūpomis paliesti van- 
denį — tas nubanguoja šalin; iš čia Tantalo kančios 

Tantalidas — Agamemnonas, Atrėjo sūnus, Pelopo vaikaitis, Tantalo posūnis 

Tantalidė — Niobė 

Tarentas — lakedaimoniečių (spartiečių) kolonija Italijoje 

Tarpėja — jauna romėnė, kuri, sabinų papirkta, parodė jiems kelią į Kapitolijų. 
Tvirtovę paėmę, sabinai ją nužudė, sumetę ant jos krūvą savo skydų 

Tartaras — tamsi bedugnė mirusiųjų karalystėje, kur tūno pasmerktieji ir Jupiterio 
nutrenktieji prieš jį kėsinęsi titanai (gigantai); mirusiųjų karalystė, lotyniškai 
Orkas 

Tartesas — sena fenikiečių kolonija Ispanijos pietuose prie Beto upės žiočių 

Taumantas — 1) Vandens (Ponto) ir Žemės sūnus, vaivorykštės deivės Iridės tėvas; 
2) kentauras 

Tauras — kalnai Mažojoje Azijoje 

Tebai — 1) Kadmo įkurtas miestas Bojotijoje (septynvarčiai); 2) miestas Misijoje, 
kur karaliavo Andromachės tėvas Eetionas ir kurį išgriovė Achilas 

Teiresijas — aklas žiniuonis Tebuose 

Telamonas — Eginos karaliaus Eako sūnus, Ajako tėvas, dalyvavęs medžioklėį Kali- 
donijoje ir Argonautų žygy, su Herakliu paėmęs Troją, su broliu Pelėju užmušęs 
trečiąjį brolį Foką; tėvo išvytas pasitraukė į Salamino salą ir tapo jos karaliumi 

telchinai — mitiniai metalo apdirbėjai Rodo saloje, garsūs burtininkai ir demonų 
iššaukėjai, Jupiterio nuskandinti jūroje 

Telebojas — kentauras 

Telefas — Heraklio sūnus, Misijos karalius, Achilo sužeistas ir pagydytas 

Telemas — Eurimo sūnus, žiniuonis 

Temesė — miestas Brutijuje, pagarsėjęs naugėmis 

Temidė — Dangaus ir Žemės duktė, įstatymų, tvarkos ir pranašavimų deivė, iki Apo- 
lono Delfų orakulo valdytoja 

Tempė — Penėjo upės slėnys Tesalijoje, tarp Olimpo ir Osos kalnų, garsėjęs nepa- 
prastu gamtos grožiu 

Tenaras — miestas ir kyšulys Lakonikoje, prie jo turėjusi būti anga į mirusiųjų ka- 
ralystę (Tenaro vartai) 

Tenas — viena iš Kikladžių salų 

Tenedas — sala netoli Troadės krantų 

Terėjas — 1) Trakijos karalius, Proknės vyras, jėga paėmęs jos seserį Filomelę ir 
išpjovęs jai liežuvį, kad nepasiskųstų; 2) kentauras 

Termodontas — upė Ponte Mažojoje Azijoje, kurios krantuose gyveno amazonės 

Termodontietė — amazonių karalienė Pentesilėja 

Tersas — tebietis, Anijaus bičiulis 

Tesėjas — Atėnų karaliaus Egėjo sūnus; nukovęs Minotaurą, išsivežė iš Kretos jam 
pagelbėjusią Ariadnę ir pametė ją Nakso saloje; Peiritojo bičiulis, kovęsis su ken- 
taurais 

Teskelas — Persėjo priešininkas 

Tespijos — miestas Bojotijoje prie Helikono, pagarsėjęs mūzų garbinimu; /espijie- 
tės — mūzos 

Testijas — etolų karalius, Toksėjo, Pleksipo ir Meleagro motinos Altėjos tėvas; Tes- 
tiadė — Altėja 

Testoridas — Testoro sūnus Kalchantas, Troją puolusių graikų žiniuonis 

Tetidė — Nerėjo duktė, Pelėjo žmona, Achilo motina 

Tetija — titano duktė, Okeano sesuo ir žmona, Klimenės motina, vakare priimanti 
Sauliaus žirgus ir panardinanti juos į vandenyną 

Teukras — Telamono ir Hesionės sūnus, Ajako brolis, pagarsėjęs šaulys iš lanko 

Teutranija — sritis Misijoje; /eutranietis — misas, misietis 

tiadės — bakchantės 

Tiana — miestas Kapadokijoje, iš čia fianietis 

Tiberinas — Albos karalius, nuskendęs Albulos upėje Etruskų krašte ir davęs šiai 
upei Tiberio (Tibro) vardą 

Tididas — Tidėjo sūnus Diomedas 

Tiestas — Pelopo sūnus, kurio vaikus nužudė brolis Atrėjas ir jų kūnus patiekė tėvui 
į stalą 

Tifoėjas — pabaisa, Žemės ir Tartaro pagimdyta, kad atkeršytų Jupiteriui už gigantų 
mirtį; jis turėjo šimtą ugnim spjaudančių slibino galvų; kai ėjo prieš dangų, dievai 
nuo jo pabėgo į Egiptą ir pasivertė žvėrimis ir gyvuliais, tačiau Jupiteris žaibu jį 
nutrenkė ir užvertė ant jo Sicilijos salą 

Tindaridai — dvyniai Spartos karaliaus Tindarėjo ir Ledos sūnūs Kastoras ir Poluksas 

Tionė — Semelės pravardė 

Tiras — miestas Fenikijoje, garsėjęs purpuro audiniais 

Tirenija — Etrurija; tirėnai — etruskai 

Tirintietis — Heraklio pravardė, nes Alkmenė ir Amfitrionas buvo kilę iš Tirinto 
Argolidėje ir Heraklis vėliau gyveno Tirinte 

Tisbė — babilonietė, Piramo mylimoji 

Tisifonė — viena iš erinijų, keršytoja už pralietą (ypač giminių) kraują 

titanas — |) titanais vadinosi Dangaus ir Žemės vaikai: šeši sūnūs ir šešios dukterys. 
Kitų padedamas, pasaulį valdė titanas Saturnas, kol jį nuo sosto nustūmė Jupite- 
ris; 2) Sauliaus kaip titano Hiperiono sūnus, 3) Febas 

Titano duktė — 1) Kėjo duktė Latona; 2) Jupiterio dukraitė Pira; 3) Sauliaus duktė 
Kirkė “ 

Titijas — milžinas, Žemės sūnus, Jupiterio nutrenktas į Tartarą už Latonos išnieki- 
nimą. Ten jo kūnas užima devynis jugerius ploto ir nuolat ataugančias kepenis 
jam be paliovos drasko pora peslių 

Tlepolemas — Heraklio sūnus, rodiečių vadas Trojos kare 

Tmolas — kalnas Lidijoje, to kalno dvasia 

Toaktas — Finėjo ginklanešys 

Toantas — Lemno karalius, Hipsipilės tėvas 

Toksėjas — vienas Testijo sūnų 

Toonas — trojėnas 

Trachantas — miestas Lacijaus pietuose prie Pontino pelkių, kitaip Teracina 

Trachinas — miestas Tesalijos pietryčiuose 

Trakija — šalis Graikijos šiaurėje tarp Makedonijos ir Juodosios jūros; trakas — 
jos gyventojas, iš dalies — jos karalius Diomedas, savo žirgus šėręs žmogiena; 
Trakijos dainius — Orfėjas 

Trinakrija — senasis graikiškas Sicilijos pavadinimas (nuo trijų kalnynų jos kam- 
puose) 

Triopas — Tesalijos karalius, Erisichtono tėvas, Mestros senelis 

Triptolemas — Eleusino miesto Atikoje karaliaus Kelėjo sūnus, Cereros palieptas, 
mokęs Žmones Žemdirbystės 

Tritonas — Neptūno ir Amfitritės sūnus, barzdotas jūrų dievas, apačioje baigiąsis 
žuvimi, pučiąs kiaukutą ir duodąs ženklą vandenims 

Tritonietė — Minervos pravardė nuo miškų upelio Tritono Bojotijoje; Tritonietės 
miestas — Atėnai 

Troidzenas — miestas Argolidės rytuose Peloponese, valdytas Pelopo sūnaus Pitėjo 

Troidzenietis — Lelegas, svečiavęsis pas Pitėją 

Turnas — rutulų Lacijuje karalius, kuriam prieš Enėjo atvykimą buvo pažadėta 
karaliaus Lotyno duktė Lavinija 

tuskai — etruskai; Tuskų vandenys — Etruskų jūra; Tuskų upė — Albula, vėliau 
gavusi Tiberio vardą 


Uliksas — lotyniškas Odisėjo vardas 
Uranija — viena iš mūzų, „dangiškoji“, astronomijos globėja 


Venera — Jupiterio ir Dionės duktė, pagal kitus — gimusi iš jūros putų, meilės ir 

grožio deivė (graikų Afroditė), Kupidono, arba Amoro, ir Kadmo žmonos Har- 
monijos motina, bėgdama nuo Tifoėjo pasivertusi žuvimi 

Venilija — Jano žmona, pagimdžiusi jam nimfą Giesmininkę 

Venulas — Turno pasiuntinys pas Diomedą 

Vertumnas — italų gamtos atmainų ir rudens gėrybių dievas 

Vesta — namų židinio deivė, kurios šventovėje vestalės sergėjo amžinąją ugnį, jos 
kultą Italijon Enėjas atnešęs iš Trojos 

Vėzdanešys — Heraklio pravardė (lot. Claviger) 

Virbijus — vienas žemesniųjų lotynų dievų; jo šventovė buvo Aricijos mieste Lacijuje, 
šalia Dianos šventovės; Hipolitas, Eskulapijaus atgaivintas po mirties 

Volturnas — upė Kampanijoje 

liaus vežimą ir Achilo skydą, Veneros vyras, graikų Hefaistas; Vulkano sūnus 

